
pauperis,  396 

Explicatio,  ibid. 

22  Iter  pigrorum,  quasi  sepes  spinarum,  ibid. 
Explicatio,  397 

23  Qui  cognoscit  in  judicio  faciem,  non  bene  facit;  iste 
et  pro  buccella  panis  deseret  veritatem,  ibid. 

Explicatio,  ibid. 

24  Vir  pauper  calumnians  pauperes,  similis  est  imbri  vehe- 
ment, in  quo  paratur  fames,  ibid. 

Explicatio,  ibid. 

25  Fons  turbatus  pede,  et  vena  corrupta,  est  Justus  cadens 
coram  impio,  398 

Explicatio,  ibid. 

26  Noli  esse  amicus  homini  iracundo,  nee  ambulato  cum 
homine  furioso,  ibid. 

Explicatio,  ibid. 

27  Qui  celat  delictum,  quaerit  amicitiam  ;  sed  qui  altera 
sermone  repetit,  separat  fcederatos,  399 

Explicatio,  ibid. 

28  In  omni  opere  bono  erit  abundantia ;  ubi  autem  verba 
sunt  plurima,  ibi  frequenter  egestas,  ibid. 

Explicatio,  ibid. 

29  Melior  est  correptio  manifesta,  quam  amor  occultus,  400 
Explicatio,  ibid. 

30  Prudens  advertit  ad  gressus  suos,  stultus  divertit  ad 
dolos,  ibid. 

Explicatio,  ibid. 

31  Noli  esse  Justus  nimium,  nee  sapientior  quam  oportet ; 
cur  abripiare  subito  ?  401 

Explicatio,  ibid. 

32  Da  sapienti  occasionem,  et  addetur  ei  sapientia,       402 
Explicatio,  ibid. 

33  Qui  laudat  amicum  voce  alta,  surgendo  mane,  erit  illi 
loco  maledictionis,  ibid. 

Explicatio,  ibid. 

34  Quomodo  in  aquis  resplendent  facies  ;  sic  corda  homi- 
num  manifesta  sunt  prudentibus,  ibid. 

Explicatio,  403 

Preecepta  de  ambitu  vita,  407 

Cap.  III.  Partitiones    doctrince   de  imperio  sive  republica 

omittuntur :  tantum  aditus  Jit  ad  desiderata  duo  :  doc- 

trinam  de  proferendis  Jinibus  imperii,    et  doctrinam  de 

juslitia  universali,  sive  de  fontibus  juris :  exempla  utri- 

usque  427 

Lib.  IX. 

Cap.  I.  Partitiones  theologies,  inspirator  omittuntur:  tan- 
tum aditus  Jit  ad  desiderata  tria  :  doctrinam  de  legitimo 
usu  rationis  humance  in  divinis,  doctrinam  de  gradibus 
unitatis  in  civitate  Dei,  et  emanationes  Scripturarum,  465 

Novus  orbis  scientiarum,  sive  desiderata,  475 

Franciscus  Baconus3  seculi  et  gentis  suae  decus, 
ornator,  et  ornaraentum  literarum,  natus  est  in  pa- 
latio  Eboracensi,  infra  plateam  dictam  Le  Strand, 
juxta  Londinum,  xxn°  Januarii,  anno  salutis  hu- 
manse  mdlx.  Patrem  habuit  illustrem  ilium  Eliza- 
bethan reginae  consiliarium,  regni  ejus  (dum  ipse  vi- 
xit)  columen  alterum,  dominum  Nicolaum  Baconum, 
equitem  auratum,  magni  sigilli  Angliae  custodem, 
heroem  perspectae  prudential,  judicii,  moderationis, 
et  integritatis ;  rnatrem,  Annam  Cocam,  Antonii  Coci, 
equitis  itidem  aurati  (qui  eruditioni  Edwardi  sexti 
Angliae  regis  praefuit)  e  filiabus  unam  ;  fceminam 
lectissimam,  tam  pietate  et  virtute,  quam  doctrina, 
praepollentem ;  necnon  Graecae,  et  Romanae  linguae 
peritia  non  mediocriter,  pro  sexu  muliebri,  imbutam. 
His  ortus  parentibus,  in  qualem  prolem  evasurus 
esset,  etiam  turn  facile  conjicere  licuit ;  cui  nulla,  vel 
a  natura,  vel  ab  educatione,  adjumenta  defuere. 

Annos  pueritiae  teneriores  non  sine  eximiis  praecel- 
lentiae    speciminibus  transegit ;  qua   aetate,  ea  indole 

et  ingeoii  acumine  praeditus  fuit,  ut  spem  magnam 
injecerint  profunda?  illius  et  universalis  apprehensi- 
onis,  qua  postea  inclaruerit,  et  in  notitiam  procerum 
complurium,  aliorumque,  tarn  dignitate  quam  officiis 
erainentium  virorura,  induxerint ;  ante  omnes  autem 
regina?  ipsius,  cui  (ut  a  fide  dignis  accepi)  cum  eo 
colloqui,  et  quaestionibus  difficilioribus  tentare,  saepi- 
uscule  volupe  fuit:  ille  autem  tanta  gravitate  et  ju- 
dicii  maturitate,  supra  aetatem,  se  expedire  valebat, 
ut  regina  eura  dominum  custodern  sigilli  minorem 
appellare  solita  sit.  Interroganti,  Quot  annos  natus 
esset?  ingeniose,  etiam  puer  adhuc,  respondit,  Se 
regimine  ejusfelici  duobus  minis  juniorem  fnisse. 

iEtate  academicae  literaturae  pro  more  idonea,  vtl 
potius  paulo  maturius,  in  album  collegii  Sanctae  et 
individuae  Trinitatis  Cantabrigia?,  patris  jussu,  relatus 
est,  sub  tutela  'reverendissimi  viri,  domini  Joannis 
Whitgifti.  sacrae  theologiae  doctoris,  eo  tempore  col- 
legii illius  praefecti,  postea  autem  percelebris  archi- 
episcopi  Cantuariensis,  praesulis  magnitndinis  prima?, 
sanctitate,  doctrina,  patientia,  et  humilitate  fulgen- 
tissimi;  sub  quo  in  artibus  et  studiis  liberalibus,  prae 
aliis  contemporaneis  suis,  mirifice  profecisse  depre- 
hensus  est.  Dum  adhuc  in  academia  studiis  incubuit, 
tantum  non  sexdecim  annos  aetatis  nato  (prout  domi- 
nationi  suae  mihi  seorsum  impertire  placuit)  philoso- 
phia  Aristotelica  primum  insipida  visa  fuit;  non  pro- 
pter vilipendium  auctoris,  quern  summis  semper  laudi- 
bus  evehere  in  more  habuit,  sed  propter  inefficacitatem 
vitag;  ejusmodi  nimirum  cum  esset  haec  philosophia 
(sicut  domination!  suae  saepius  inculcare  visum  est), 
quae  ad  disputationesetcontentiones  solummodo  nata,' 
ad  productionem  autem  operum  pro  vita?  humana? 
commodis  sterilis  omnino  fuerit.  In  qua  mente  ad 
extremum  usque  spiritual  perstitit. 

Postquam  artium  liberalium  encyclopaediam  emen- 
sus  fuerat,  opera?  pretium  patri  visum  est  eum  ad  artes 
politicas  effingere  atque  formare  :  cujus  rei  gratia,  in 
Galliam  in  comitatu  Amicii  Powletti,  equestris  dig- 

nitatis  viri,  ad  regem  Gailiae  eo  tempore  legati  ordi- 
narii  designati,  mittendum  curavit.  A  quo  non  ita 
multo  post  idoneus  habitus  est  qui  in  Angliam  ad 
nuncium  aliquem  reginae  perferendum  remitteretur. 
Quo  quidem  negotio  perfunctus,  non  sine  gratiis  a 
regina  redditis,  in  Galliam  secundo  remeavit;  eo  con- 
silio,  ut  non  nisi  post  annos  aliquot  exactos  Angliam 
denuo  inviseret.  Dum  in  Galliis  peregrinatus  est, 
pater  ejus,  dominus  custos  magni  sigilli,  diem  suum 
obiit;  relicta  (sicut  a  quibusdam  ejus  rei  gnaris  ac- 
cepi)  satis  ampla  nummorum  vi,  ad  id  congesta,  ut 
latifundia  aliqua  in  usum  hujusce  filii  sui  natu  minimi 
coemeret  et  compararet ;  qui  solus  sine  patrimonio 
post  obitum  patris  remansit :  et  quamvis  in  bonis  pa- 
terms,  in  affectu  tamen  paterno,  non  infimum  locum 
tenuit.  Verum  cum  ejusmodi  terrarum  coemptio, 
snperstite  adhuc  patre,  designata  tan  turn  et  non  per- 
impleta  fuerit,  non  plus  ei  cessit,  quam  pro  rata  pe- 
cuniae inter  quinque  fratres  distribuendae.  Quod  in 
causa  fuit,  ut  fortuna  aliquantulum  dura,  aetate  juniore, 
usus  sit.  Neque  enim  praeclarum  illud  et  peramoe- 
num  praedium  Gorhamburiense,  nisi  multis  postea 
annis,  adeptus  est ;  per  mortem  scilicet  carissimi  fra- 
tris  sui  germani,  Antonii  Baconi,  magni  nominis  viri, 
et  in  aulis  principum  externorum  versatissimi,  celsi- 
tudine  quidem  ingenii  paris,  sed  in  artium  liberalium 
scientia  fratri  concedentis ;  inter  quos  magna  neces- 
situdo  intervenerat  :  siquidem  qui,  praeter  eandem 
paternam  originem,  unius  matris  nexu  arctius  con- 
jungerentur. 

Reverso  e  Galliis,  de  genere  vitae  statuendum  fuit. 
Itaque  juris  Angliae  municipalis  studio  et  professioni 
se  addixit.  In  qua  sparta  ornanda  eximios  brevi  pro- 
gressus  fecit,  licet  (ut  ipsius  verbis  utar)  peritiam 
illam,  tanquam  accessoriam,  sive  subsidiariam,  non 
tanquam  principalem,  amplexus  sit.  Varios  tracta- 
tus  circa  hoc  argumentum  a  principio  emisit.  In 
quibus,  quamvis  ab  aliquibus  professionis  illius  cory- 
phaeis  mole  et  casuum  numero  forte  superetur ;  pon- 

dere  taraen,  et  fundamentorum,  ac  mysteriorum  juris 
scientia,  nemini  cessit.  Nondum  tyrocinium  in  lege 
egress ns,  a  regina  in  consilium  suum  doctum  extra- 
ordinariutn  adscitus  est;  gratiam  (uti  accepi)  vix  cui- 
quam  antea  indultam.  Sedem  sibi  delegit,  studiis 
suis  et  officio  advocati  comraodam,  inter  honorabilem 
societatem  hospitii  Greiensis  :  in  cujus  societatis  nn- 
merum  sese  adscripsit ;  ubi  elegans  illud  sedificium 
sive  structuram  erexit,  quae  hodie  baronis  Baconi  no- 
mine innotescit ;  quam  per  vices  maximam  partem 
vitae  (paucis  solummodo  annis  exemptis)  usque  in 
diem  mortis  incoluit.  In  qua  societate  ea  demum 
suavitate,  comitate,  et  animi  generositate  usus  est,  ut 
magnum  exinde  amorem  et  reverentiam  ab  hospitii 
illius  seiiioribus  et  alumnis  sibi  conciliaverit. 

Quamvis  autem  legis  consultorum  professioni  pro 
vitae  et  convictus  sui  exigentia  astrictus  esset,  animo 
tamen  et  affectu  in  artes  politicas  et  officia  status  magis 
propendebat;  qnibus  sane,  si  majestati  tunc  augustas 
placuisset,  cum  primis  habilis  fuit.  iEtate  adhuc 
integra,  in  numerum  eorum,  qui  rebus  nobilis  illius 
sed  infelicis  herois,  comitis  Essexiae,  studebant,  se 
adscripsit ;  cui,  tanquam  intimus  et  fidissimus  con- 
suitor,  omnibus  viribus  inservivit,  et  in  id  incubuit,  ut 
tuta  tantum  et  honorifica  monita  animo  ejus  instil- 
laret :  donee  ad  extremum  comes  ille,  temerariorum 
quorundam  et  furiosorum  hominum  consiliis  aures 
praebens,  in  exitium  se  praecipitaverit. 

Natalibus  atque  ingenuis  animi  sui  dotibus  hoc 
debuit,  ut  facilior  ei  et  liberior  ante  reliquos  professi- 
ons ejusdem  aditus  pateret  ad  aulam  principis,  adeo- 
que  in  conspectum  reginae  ipsius ;  qua?  sermones  cum 
eo  seorsum  et  summa  cum  facilitate  miscere  (quoties 
commodum  erat)  non  aspernata  est,  non  solum  circa 
professions  ejus  res  et  materias  juridicas,  sed  etiam 
circa  ardua  negotia  status  regni ;  cujus  responsis  de 
tempore  in  tempus  libentissime  acquievit.  Verun- 
tamen  quamvis  benignitate  vultus  sui  eum  abunde 
refocillaverit,  nunquam  tamen  refocillavit  benignitate 

manus;  utpote  quae  ad  nullum  publicum  munus,  sive 
honoris  sive  emolument],  eundem  promoverit;  dempta 
una  reversione  sicca  officii  registrarii  in  camera  stel- 
Jata,  annui  ut  putabatur  valoris  mille  et  sexcentarum 
librarum,  in  cujus  possessionem  non  ante  annos  vi- 
ginti  aut  circiter  devenit :  de  quo  officio  dominatio 
sua  Elizabethan  tempore  festive  dixit,  Illud  sibi  esse 
instar  fundi  alieni  adibus  suis  adjacentis,  qui  prospe- 
ctant meliorare,  horreum  autem  ejus  replere  non  possit. 
Verum,  regnaute  Jacobo,  illo  tandem  officio  potitus 
est,  et  per  deputatum  administravit.  Hoc  autem  tri- 
bui  possit  nullo  modo  malevolo  aut  infenso  in  eum 
reginae  ipsius  animo,  sed  artibus  et  aemulationi  cujus- 
dain  e  proceribus  ea  tempestate  apud  reginam  poten- 
tis,  qui  eum  omnibus  modis  deprimere  et  coercere 
sedulo  curavit,  ne,  si  ad  fastigium  aliquod  attollere- 
tur,  propria  per  eum  gloria  obfuscaretur. 

Quainvis  autem  tempore  dominae  sua?  Elizabethan 
reginae  retardat'ionem  diutinam  passus  sit,  post  regi- 
tninis  tamen  mutationem,  et  ingressum  domini  sui 
novi  Jacobi  regis,  incitato  gradu  perrexit  :  a  quo 
fiduciae,  honoris,  et  proventuum  muniis  eximie  co- 
honestatus  est.  Ipse  vidi  literas  quasdam,  propria 
manu  ad  Jacobum  regem  conscriptas,  quibus  "  talem 
"  ilium  fuisse  erga  se  dominum  agnoscit,  qui  repetitis 
"  subinde  favoribus  novies  cumulasset;  ter  honoribus, 
"  sexies  autem  officiis."  Officia,  qua?  intelligit  (ut 
puto)  haec  erant,  consilium  doctum  extraordinarium 
regise  majestati  sua?  (quo  loco  antea  inservivit  maje- 
stati  reginee)  regis  solicitator  generalis,  atturnatus  re- 
gis generalis  sive  procurator  primarius,  cooptatus  in 
sanctius  regis  concilium  dum  adhuc  atturnati  locum 
gessit,  dominus  custos  magni  sigilli  Anglia?,  ultimo 
dominus  cancellarius  Angliae.  Quae  quidem  munera 
posteriora  duo,  licet  auctoritate  et  potestate  eadem 
sint,  diplomatibus  tamen,  fastigio,  et  favore  principis 
differunt.  A  cujus  magistratu  successorum  null  us 
domini  cancellarii  Angliae  titulo  in  hunc  usque  diem 
decoratus  est.  Honores  erant,  primo,  eques  auratus  ; 
dein,  baro  Verulamius ;  postremo,  vice-comes  Sancti 

Albani :  praeter  alia  dona  magnifica  et  manus  beni- 
gnitates,  quibus  eum  dotare  majestati  suae  visum  fuit, 
tam  ex  proventibus  magni  sigilli,  quam  ex  officio 
alienationis. 

Circa  annos  magis  propitios  de  matrimonio  contra- 
hendo  consilium  cepit.  Itaque  in  uxorem  duxit  Ali- 
ciam,  filiam,  et  hseredum  nnam  Benedicti  Barnhami, 
armigeri,  et  aldermanni  Londinensis  :  cum  qua  dotem 
satis  amplam  et  lautam,  tam  in  terris,  quam  in  pecu- 
niis  numeratis,  recepit.  Liberos  ex  ea  suscepit  init- 
ios :  qui  quamvis  adjumeuto  sint  ad  nomen  nostrum 
post  obitum  perpetuandum  ;  ill i  tamen  alia  propagine 
ad  nomen  suum  perpetuandum  beari  contigit,  propa- 
gine scilicet  cerebri  sui,  in  qua  semper  felix  et  mira- 
bilis  fuit ;  instar  Jovis,  cum  Pallada  enixus  sit.  Neque 
vero  Jiberorum  defectus  ullo  pacto  amorem  ejus  erga 
nuptam  imminuit,  quam  summa  semper  dilectione 
conjugali  et  amoris  indiciis  prosecutus  est;  supelle- 
ctili  lauta,  monilibus  variis,  et  fundis  insuper  donavit: 
addita  etiam  trabea  honoraria  maritali,  quam  viginti 
plus  minus  annos  post  obitum  ejus  gestavit.  Totidem 
enim  annis  honoratissimo  marito  superstes  fuit. 

Quinquennium  extremurn  vitae  suae,  a  negotiis  civi- 
libus  et  vita  activa  retractus,  studiis  et  contemplatio- 
nibus  insumpsit.  Quae  res  sane  visa  est  ei  maxime 
cordi  fuisse ;  ac  si  in  umbra  potius,  quam  in  luce, 
common  optasset.  Cujus  etiam  non  obscura  indicia 
in  operibus  ejus  perlegeudis  reperire  licet.  Quo  tem- 
poris  spatio,  librorum  suorum,  tam  Anglicano  quam 
Romano  sermone  conscriptorum,  maximam  partem 
exarayit.  Quos  jam  juxta  temporis  seriem,  quo  con- 
scripti  erant  (quam  praesens  observavi)  enumerare  sa- 
tagam.  Ii  sic  se  habuerunt.  Historia  regni  Henrici 
septimi  regis  Anglice,  sermone  patrio.  Abecedarian 
natures,  scriptum  metaphysicum  ;  quod,  nescio  quo 
malo  fato,  periit.  Historia  ventorum.  Historia  vitee 
et  mortis.  Historia  densi  et  rari,  jam  primum  typis 
mandata.  Historia  gravis  et  levis,  quae  itidem  periit. 
Hi  libri  stylo  Romano  elucubrati.  Dein  fragmenta 
quaedam  Anglicana.  quae  fuerunt,  Dissertatio  de  bello 

cum  Hispanis  gerendo.  Dialogus  de  bello  sacro.  Fa- 
bula  Novce  Atlantidis.  Prcefatio  digeslo  de  legibus 
Anglice  praefigenda.  Initium  Historice  regni  Henrici 
octavi  regis  Anglice.  Intervenerat  opus  Deaugmentis 
scientiarum  ;  in  quo  e  lingua  vernacula,  proprio  marte, 
in  Latinam  transferendo  honoratissimus  auctor  pluri- 
raum  desudavit,  et  multis  subinde  ac  variis  additioni- 
bus  locupletavit.  Postea,  Consilia  civilia  et  moralia 
(antea  Delibaliones  dictae)  tunc  autem  et  numero  et 
pondere  aucta,  idiomate  Anglicano.  Psalmorum 
Davidis  nomiulli,  in  rhythmos  Anglicanos  compositi. 
Iterum,  versio  quorundam  e  scriptis  suis  de  patrio  in 
sermonem  Romanum  :  quae  fuerunl,  Historia  regni 
Henrici  septimi  regis  Anglice.  Consilia  civilia  et  mo- 
ralia, exinde  dicti,  Sermones  Jideles,  sive  interiora 
rerum.  Dialogus  de  bello  sacro:  et  Fabula  Novce  At- 
lantidis;  in  gratiam  exterorum,  apud  quos  expeti 
inaudiverat.  Liber  De  sapienlia  veterum  recognitus. 
Inquisitio  de  magnete.  Topica  inquisitionis  de  luce  et 
lumine.  Ultimum  locum  tenuit  Sylva  sylvarum,  sive 
historia  naturalis,  opus  Anglicum.  Atque  hi  fructus 
fuerunt,  qui  in  umbra  annorum  quinque  memorato- 
rura  maturuerunt.  Libros  ante  quinquennium  illud 
elaboratos  non  hie  recito.  Quin  et  propositum  illi 
fuit  (mandante  serenissimo  nuper  rege  Carolo)  Histo- 
riam  Henrici  octavi  Anglice  regis  contexuisse :  sed 
opus  illud  ultra  designationem  solam  non  processit, 
Deo  ulteriorem  vitam  celeberrimo  auctori  minime 
largiente.  Extat  tamen  specimen  quoddam  historia? 
illius,  quam  paucae  unius  diei  horulag  matutinee  olim 
parturierunt,  inter  opera  ejus  historica  Anglice  edita; 
per  quod  ex  ungue  leonem  dignoscere  possis. 

Virtutes  et  animi  dotes  non  minus,  quam  curricu- 
lum vitas,  in  heroe  isto  comraemorando  locum  sibi 
vendicant.  Facilitates  illas,  quas  in  aliis  non  infimi 
ingenii  hominibus  dissociatas  fere  et  solitarias  reperies, 
in  illo  conjuncta?,  et  quasi  connubio  copulataa  emine- 
bant.  Ese  fuerunt  ingenii  acumen,  memoria  fida,  ju- 
dicium  penetrans,  et  elocutio  profluens.  Ac  de  pri- 
oribus  illis  tribus  libri  ejus  abunde  testantur;  de  qui- 

bus  (ut  de  Julio  Caesare  Hirtius)  quam  bene  atque 
emendate,  cteteri  judicent ;  nos  etiam,  quam  facile  at- 
que celeriter,  eos  prcescripserit,  scimus.  Sed  de  quarta 
(puta  elocutione)  illud  effari  libet,  quod  ipse  audivi 
insignem  ilium  Gualtherum  Raleghum,  virum  eque- 
stri  dignitaie  et  singularibus  virtutibus  ornatum  (cujus 
judicio  non  iramerito  fidendum  est)  semel  disseren- 
tem  :  nimirum,  "Cornitem  Sarisburiensem  oratorem 
"  bonum  fuisse,  scriptorem  malum ;  e  contra,  comi- 
"  tern  Northamptoniensem  scriptorem  bonum  fuisse, 
"  oratorem  malum ;  sed  dominum  Franciscum  Ba- 
"  conum  in  utroque,  tarn  dicendo,  quam  scribendo, 
"  praecelluisse." 

Non  raro  mentem  subiit  cogitatio,  Deum,  si  ullum 
mortalium  novissimis  his  temporibus  radio  quodam 
scientiae  humanaB  illuminare  dignatus  sit,  ilium  pro- 
culdubio  illumirrasse :  quanquam  enim  sedulo  libros 
evolverat,  ex  libris  tamen  solis  scientiam  suam  de- 
prompsisse  haudquaquam  concedere  licet,  sed  ex 
principiis  et  notionibus  quibusdam,  intra  se  acceusis ; 
quas  nihilominus  non  temere,  sed  caute  admodum,  et 
lente,  propalavit.  Opus  illud  Novi  Organi  (cui  ipse 
inter  opera  sua  primas  tribuit)  neutiquam  sane  cogi- 
tatio umbratilis,  aut  cerebri  proprii  commentum  fuit ; 
sed  veluti  fixa  et  radicata  notio,  multorum  annorum 
et  laboris  improbi  proles.  Ipse  reperi,  in  archivis 
dominationis  suae,  autographa  plus  minus  duodecim 
Organi  novi,  de  anno  in  annum  elaborati,  et  ad  in- 
cudem  revocati ;  et  singulis  annis,  ulteriore  lima  sub- 
inde  politi  et  castigati ;  donee  in  illud  tandem  corpus 
adoleverat,  quo  in  lucem  editum  fuit :  sicut  multa  ex 
animalibus  foetus  lambere  consuescunt,  usque  quo  ad 
membrorum  firmitudinem  eos  perducant. 

In  libris  suis  componendis,  verbornm  vigorem  et 
perspicuitatem  praecipue  sectabatur;  non  elegantiam, 
aut  concinnitatem  sermonis :  et  inter  scribendum,  aut 
dictandum,  saepe  interrogavit,  num  sensus  ejus  dare 
admodum  et  perspicue  redditus  esset?  Quippe  qui 
sciret  aequum  esse  ut  verba  famularentur  rebus,  non 
res  verbis.  Et  si  in  stylum  forsitan  politiorem  incidisset 

(siquidem  apud  nostrates  eloquii  Anglicani  artifex 
habitus  est)  id  evenit,  quia  evitare  arduum  ei  erat. 
Neque  vero  verborum  minutiis,  et  allusionibus  capie- 
batur;  sed  eas  semper  ex  composito,  et  de  industria, 
effugit;  probe  sciens  ejusmodi  futilitates  nihil  aliud 
esse,  quam  deviationes  et  aberrationes  a  scopo  propo- 
sito,  et  gravitati  et  dignitati  styli  non  modicum  officere 
et  detrahere. 

Legendo  usque  ad  satietatem  aut  taedium  non  im- 
morabatur  Quamvis  enim  multum  legerit,  idque 
summo  cum  judicio,  et  rejectione  omnis  scoria?,  quae 
iu  scriptoribus  plurimis  sese  offert;  commodam  tamen 
animi  relaxationem  studiis  suis  intermiscuit :  veluti, 
deambulationem  lenem,  vectionem  in  rheda,  equitati- 
onem,  non  citam  sed  lentam,  globorum  lusutn;  et  alia 
id  genus  exercitia.  Neque  vero  jacturam  temporis 
ullam  fecit :  quamprimum  enim  doraura  redierit,  con- 
festim  et  absque  ulla  mora  lectioni  aut  meditationi  re- 
novandae  incubuit :  sicque  nullum  momentum,  aut 
temporis  segmentum,  perire  et  intercidere  passus  est. 

Mensam  ejus  refectionem  aurium  diceres,  aeque  ac 
ventris  :  non  absimilem  noctibus  illis  Atticis,  aut  con- 
viviis  deipnosophistarum  ;  in  quibus  mente  et  intel- 
lectu  refici  licebat,  non  minus,  quam  corpore.  Novi 
etiarn  nonnullos  sublimioris  ingenii  viros,  qui  ad  pu- 
gillares  se  recepisse  professi  sint,  quoties  a  mensa  ejus 
surrexerint.  Convivantium  neminem,  aut  alias  collo- 
quentium,  pudore  suffundere  gloriae  sibi  duxit,  sicut 
nonnulli  gestiunt;  sed  facultates  eorum  qualescunque 
fovere  et  provehere  paratus  erat.  Quin  et  sermonis 
licentiam  sibi  soli  arripere  in  more  non  erat ;  sed  et 
aliis  simul  considentibus  libertatem  et  vicissitudinem 
loquendi  permittere:  hoc  etiam  addendo,  quod  in 
arte  unumquemque  propria  lubentissime  audiret ;  et 
ad  ejusmodi  dissertationem  pellicere  et  provocare  con- 
sueverit.  Ipse  autem  nullius  observationes  contem- 
psit ;  sed  ad  candelam  cujuslibet  lampada  suam  aecen- 
dere  non  erubuit. 

Dicta,  et  pronunciata  ejus,  vix  nnquam  in  dubium 
vocata  sunt;  eumque  disserentem   omnes  audierunt, 

niillus  se  opposuit ;  ac  si  oracula  magis,  quam  eloquia, 
protulisset.  Quod  quidem,  sive  exactae  sententiae 
suae,  antequam  declarasset,  in  lance  veritatis,  et  rati- 
onis  librationi ;  sive  existimationi,  qua  ab  omnibus 
habitus  fuit,  ut  nemo  contrairet,  tribuendum  censeo. 
Unde  argumentationis  genus  illud,  qua  in  utramque 
partem  disceptatur,  mensa  ejus  haud  novit;  aut  si 
aliqua  forte  intervenerit,  eadem  cum  magna  submis- 
sione,  et  moderatione,  agitata  fuit. 

Saepe  observavi,  neque  virorum  quorundam  illustri- 
um  notitiam  effugit;  quod  si  occasio  forte  interveniret 
sermonis  alieni  inter  colloquendum  repetendi,  ea  fa- 
cultate  praeditum  fuisse,  ut  novis  subinde  et  meliori- 
bus  vestibus  indutum  proferret :  adeo  ut  auctor  ipse 
sermonem  proprium  ornatu  cultiorem  cerneret;  sensu 
autem,  et  materia  minime  mulctatum;  ac  si  formulis 
bonis  uti  res  essetei  a  natura  indita:  id  quod  in  car- 
minibus  componendis  de  se  cecinit  Ovidius, 

Et  quod  tentabam  scribere,  versus  erat. 

Quotiescunque  ex  officio  premebatur  reum  aliquem 
peragere  (quod  muneris  regiae  majestatis  consilio 
docto  incumbebat)  sive  in  criminalibns,  sive  in  capi- 
talibus,  nunquam  se  superbum,  aut  fastuosum,  ver- 
sus delinquentem  praebuit ;  sed  semper  lenem,  et  de- 
centi  temperie  affectum :  et  quanquam  sciebat  ex 
muneresuo  esse  pro  parte  regis  crimen  adversus  reum, 
pro  virili  sua,  urgere  et  aggravare  ;  ita  tamen  se  gessit, 
ut  severitatis  oculo  exemplum,  misericordiae  oculo 
personam,  intueretur.  In  negotiis  autem  status,  quan- 
do  in  sanctius  regis  concilium  ascitus  fuit,  optimum 
consulendi  modum  tenuit;  non  implicando  dominum 
suum  in  consiliis  aliquibus  temerariis,  aut  populo  gra- 
vioribus,  sed  temperatis,  et  sequalibus  :  Jacobo  rege 
hoc  eum  testimonio  ornante,  Ilium  viam  calluisse  nego- 
tia  ejus  tractandi  suavibus  modis;  atqae  id  majestati 
suce  maxime  cordi  fuisse,  pronunciavit. 

Neque  vero  (cum  occasio  tulerat)  minus  gratiosus 
apud  subditos  regni  fuit,  quam  apud  regem  ipsum. 
Comitiis  parliamentariis  inferioris  consessus,  dum  in 

ea  domo  sedit,  pergratus  semper  fuit;  in  qua  saepe 
peroravit,  non  sine  magno  applausu.  Postquam  ad 
munus  atturnati  generalis  evectus  fuisset,  et  ad  locum 
in  parliamento  electus,  libertas  inter  ipsos  consultandi 
communi  suffragio  ei  concessa  est;  quse  aliis  atlurna- 
tis  generalibus  minime  indulta. 

Sicut  autem  erga  herum  suum  servi  boni  laudem 
reportavit;  siquidem  in  annorum  novendecim  admi- 
nistratione  (prout  ipse  asseruit)  in  reprehensionem 
regis  propter  aliquam  offensam  in  majestatem  regiam 
immediate  admissam  nunquam  incurrerat;  ita  erga 
servos  proprios  heri  boni  nomen  obtinuit ;  et  servitia 
eorum  diuturna  praeclaris  officiis,  cum  in  potestatem 
suam  devenerunt,  gratis  compensavit.  Quae  res  in 
causa  fuit  cur  tot  melioris  notae  juvenes,  e  claris  fami- 
liis  oriundos,  in  numerum  asseclarum  suorum  recipere 
precibus  pene  fatigatus  sit.  Quod  si  eorum  aliqui 
gratia  et  favore  ejus  perperam  usi  sint,  id  solummodo 
errori  bonitatis  suae  nativae,  eorum  autem  perpetuae 
infamise  et  intemperantiae  tribuendum  est. 

Heros  iste  divini  Numinis  cultorfuit.  Quamvis 
enim  viris  politicis,  et  ingenhs  praealtis,  atheismi  no- 
tam  inurere  vulgo  inoleverat ;  ille  tamen  Deum  et 
agnovit,  et  coluit.  Id  quod  ex  variis  testimoniis,  per 
filum  operum  suorum  sparsis,  liquidissime  apparet. 
Alias  enim  principia  propria  destruxisset  et  evertisset; 
quae  fuerunt,  "  Philosophiam  primoribus  tantum  labiis 
"  degustatam  a  Deo  abducere;  utpote,  quae  causas 
"  secundas  ultra  debitum  magnifaceret:  philosophiam 
11  autem  plene  haustam  ad  Deum  denuo  reducere." 
Ilium  autem  philosophum  profundum  extitisse  nemo, 
opinor,  est,  qui  neget.  Neque  hoc  solum,  sed  et  omni 
poscenti  rationem  reddere  de  ea,  quce  in  Mo  erat,  spet 
et  potens  et  paratus  fuit.  Hocque  opus  illud  confessi- 
onisfidei  abunde  testatum  reliquit.  Interesse  frequen- 
ter solebat  (cum  per  valetudinem  liceret)  divinis  of- 
ficiis, sive  privatim,  sive  publice  celebratis;  concio- 
nibus  audiendis ;  sacrae  eucharistiae  participanda? ;  et 
tandem  in  fide  vera,  in  ecclesia  Anglicana  stabilita, 
placide  obdormivit. 

Hoc  pro  certo  ponendum  est,  eum  malevolentiae 
omnis  penitus  expertem  fuisse ;  quara  (ut  ipse  dixerat) 
neque  parturivit,  neque  pavit.  De  injuriarum  vin- 
dicta  ne  cogitavit  quidem  :  ad  quara  si  ita  animo  affe- 
ctus  fnisset,  et  opportunitate  et  potestate  armatus  fuit. 
Deturbator  officiariorum  a  muneribus  adeptis  neuti- 
quam  fuit;  ac  si  exitio,  et  ruina  aliorum  se  impin- 
guasset.  Calumniator  apud  pvincipem  non  cluit.  Die 
quodam,  cum  quidam  e  ministris  status  primariis, 
neutiquam  ei  favens,  nuper  defunctus  fuisset,  rex  eum 
percoutatus  est,  quid  de  domino  illo,  jam  fatis  functo, 
sentiret?  Cui  respondit,  "  Ejusmodi  eum  fuisse,  qui 
"  majestatis  tuae  res  nunquam  promovisset,  aut  au- 
"  ctiores  fecisset ;  verum  a  praecipitio  et  declinatione 
"  servare  haud  dubie  sategisset."  Neque  enim  du- 
riorem  de  eo  sententiam  proferre  voluit.  Qham  qui- 
dem non  inter  virtu tes  illius  morales,  sed  Christianas, 
numero. 

Nomen  ejus  magis  foris,  et  apud  exteros,  quam  domi, 
inter  populares  suos,  celebratum  est,  et  inclaruit :  ve- 
luti  id  quod  oraculo  illi  divino  etiam  subjicitur,  Non 
est  propheta  sine  honore,  nisi  in  patria  sua,  et  in  domo 
sua.  In  qua  re,  paucula  qusedam  ex  epistola,  ab  Ita- 
lia (ingeniorum  politorum  apotheca)  ad  comitem  nu- 
per Devoniensem,  eo  tempore  baronem  Candishium, 
missa,  excerpam  :  quae  sic  se  habuerunt ;  "  Delibati- 
"  ones  novas  domini  cancellarii  Baconi,  nee  non  Hi- 
"  storiam  ejus,  et  quicquid  aliud  jam  molitur,  ingenti 
"  cum  animi  ardore  exspectabo  :  speciatim  autem  in 
"  Historia  sua  opus  perfectum,  et  limatum,  mihi  spon- 
"  deo  ;  praesertim  in  Henrici  septimi  rebus  gestis ;  in 
"  quibus  enarrandis  acuminis  sui  divini  talentum  ex- 
"  ercere  licebit.  Dominus  iste  indies  in  majus  inno- 
"  tescit,  et  opera  ejus  magis  magisque  apud  nos  in  de- 
"  liciis  habentur;  atque  ii,  qui  in  rebus  humanis  ultra 
"  vulgare  sapiunt,  eum  inter  ingenia  seculi  hujus  ca- 
"  pacissima  et  celsissima  reputant :  et  sic  revera  est." 
Jam  fama  ejus  diuturnitate  non  deflorescit,  sed  potius 
augescit.  Librorum  ejus  plurimi  alias  linguas,  tam 
eruditas  quam  modernas,  et  pridem  et  nuper,  callere 

edocti  sunt  ab  illarum  nationum  indigenis.  Viri  pri- 
maiii  aliquot,  dum  adhuc  in  vivis  fuit,  nullam  aliam 
ob  causam  hue  in  Angliam  transfretarant,  quam  ut  eum 
conspicerent,  et  cum  eo  coram  loquendi  opportunita- 
tem  captarent,  quorum  unura  pictura  sua,  a  capite 
ad  pedes  usque  delineata,  in  Galliam  secum  portanda 
donavit :  quam  hospes  ille  tanquam  rem  gratissimam 
conterraneis  suis  futuram  fassus  est ;  ut  ita  imagine 
personam  non  secus,  ac  imaginibus  cerebri  (libris  ni- 
mirum)  potirentur  Inter  caeteros  marchio  Fiatus, 
nobilis  Gallus,  qui  legatus  in  Angliam  venerat  anno 
primo  Maria3  reginae,  Caroli  regis  nuptae,  ingenti 
animi  ardore  eum  invisendi  captus  est.  Ad  quam 
rem  opportunitatem  nactus,  et  cubiculum  ingressus 
prae  infirmitate  in  lectulo  decumbentis,  stylo  aliquan- 
tum  grandiore  eum  adortus  est,  Dominationem  suam 
sibi  semper  angelis  similem  fuisse ;  de  quibus  multa  ad 
illius  aures  pervenerunt,  et  in  libris  similiter  lectitavit, 
sed  eos  nunquam  coram  conspicere  concessum  fuit.  A 
quo  congressu  tanta  inter  eos  amicitia  inita  fuit,  et 
marchio  eum  tanta  reverentia  prosecutus  est,  utprseter 
visitationes  crebras,  literae  invicem  sub  nominibus  et 
titulis  patris  et  filii  intercesserint.  Quod  ad  saluta- 
tiones  innumeras  per  epistolas,  ab  exterarum  nationum 
viris  primariis,  sapientiae  aut  bonarum  artium  studio 
deditis,  missas,  nihil  hie  addo ;  utpote  rem  aliis  me- 
lioris  notae  hominibus  cum  eo  communem. 

Jam  vero  cum  de  fama  ejus  dissero,  intelligi  velim, 
ac  si  in  stylo  non  exclusivo,  sed  comparativo  tantum 
scriberem  :  fama  enim  ejus  etiam  apud  Anglos  suos 
non  flaccida  aut  enervis,  sed  vivida  et  vegeta  est;  prae- 
cipue  apud  eos,  qui  ingenio  acutiore,  et  sublimiore, 
emineant.  Cujus  rei  testimonia  tantum  duo  inserere 
libet,  et  non  plura.  Prius  est,  cum  Historia  regni 
Henrici  septimi  jam  praelo  matura  fuerit,  Fulconi  ba- 
roni  Brooko  a  Jacobo  rege  perlegenda  tradita  est :  is, 
cum  totam  absolvisset,  hoc  elogio  ad  auctorem  re- 
mi  sit,  Commendatum  me  habeas  dominationi  suae;  et 
exora  eum,  ut  de  papyro  et  atramento  bono  comparando 

curam  suscipial ;  opus  enim  ipsum  super  eminet.  Al- 
terum  doctoris  Samuelis  Collini,  in  inclyta  academia 
Cantabrigiensi  nuper  et  theologiae  professoris  regii,  et 
collegii  regalis  propositi,  viri  minime  vulgaris  ingenii ; 
qui  mihi  ipsi  (sive  festive,  sive  serio)  affirmavit,  Quod 
postqiiam  librum  De  profectu  scientiarum  perlegisset, 
eo  se  adactum  putaverit,  ut  siudia  sua  de  integro  reno- 
vare  necesse  fuerit ;  et  quod  oleum  et  operant  antea  im- 
pensam  perdiderit. 

Efflagitatum  a  nonnullis  est  ut  de  diasta  ejus,  et  re- 
gimine  valetudinis,  quaedam  insererentur :  eo,  quod, 
propter  universaleui  ejus  in  rebus  naturalibus  cog- 
nitionem,  poterit  fortasse  quibusdam  exemplo  suo 
praeire.  Quod  ad  diaetam  ;  plena  potius  et  liberali  usus 
est,  prout  storaachus  ferebat,  quam  tenui  aut  parca: 
quam  etiam  in  Historia  vitte  et  mortis  alicubi  collau- 
davit  iEtate  juniori,  cibis  delicatioribns  et  leviori- 
bus  (veluti  carnibus  volatilium  et  hujusmodi)  praecipue 
vescebatur;  sed  experientia  edoctus,  carnes  fortiores, 
quales  in  macello  veneunt,  potius  probavit;  utpote, 
qua3  succos  corporis  magis  firmos  et  solidos,  et  (ut  ip- 
sius  verbis  utar)  minus  dissipabiles  progenerarent ;  ex 
quibus  solis  saepenumero  pascebatur,  licet  raensa  ejus 
ferculis  aliis  non  destitueretur.  Persuasum  habeas, 
illud  nullatenus  ipsum  neglexisse  quod  in  scriptis  suis 
toties  decantatum  reperies,  usum  nimirum  crebrum 
nitri;  cujus  quidem  grana  circiter  tria  quotidie  in 
jusculo  tenui  et  tepido,  per  triginta  ad  minus  annos 
immediate  mortem  ejus  antecedentes,  mane  sumpsit. 
Quantum  ad  medicinam ;  verum  est,  medice  eum 
vixisse,  sed  non  misere.  Siquidem  rhabarbari  sesqui- 
drachmam,  et  non  amplius,  in  haustu  cerevisiag  et  vini 
albi  simul  commixtorum  ad  spatium  semi-horae  infusi 
et  macerati  (sex  aut  septem  diebus  interjectis)  con- 
tinuo  sumpserit :  idque  paulo  ante  cibum  (sive  pran- 
dium,  sive  ccenam)  quo  minus  corpus  desiccaret : 
quod  (sicut  ipse  asseruit)  humores  excrementitios  cor- 
poris saepius  asportaret ;  spiritus  autem  exhalare  non 
provocaret;  sicut  sudores  repetiti  faciunt.     Jam  tan- 

tillum  medieinae  sumere,  miser uni  non  fuit.  Aliis 
a utem  medicamentis  (quicquid  vulgo  jactatum  fuit) 
non  omnino  assuevit.  Remedium  adversus  podagram, 
cujus  ipse  auctor  fuit,  quodque  intra  spatium  horarum 
duarum,  saepius  experto,  dolorem  lenivit,  extat  in 
fine  Histories  naturalis. 

Verisimile  est,  lunam  in  themate  ejus  natalitio  prae- 
cipnum  aliquem  locum  (veluti  in  horoscopo,  aut  medio 
coeli)  tenuisse.  Quoties  eniai  luna  defecit,  aut  ecli- 
psim  passa  est,  repentino  animi  deliquio  correptus  fuit : 
idqueetiam  si  nullam  clefectionis  lunaris  notitiam  prae- 
viam  habuisset.  Quamprimum  autem  luna  lumini 
priori  restituta  fuisset,  coufestim  refocillatus  est,  et 
convaluit. 

Obiit  ix°  die  Aprilis,  anno  mdcxxvi,  summo  mane 
illius  diei  qui  in  festum  resurrectionis  Domini  tunc  il- 
luxit,  aetatis  sexagesimo  sexto,  apud  aedes  comitis 
Arundeliae  in  villa  de  High-gate  prope  Londinum  ; 
ad  quem  locum,  animi  reficiendi,  non  commorandi 
gratia,  ante  dies  octo  casu  devenit,  Deo  sic  ordinante, 
ut  illic  animam  efflaret,  e  febri  lenta,  una  cum  ca- 
tarrho  vehemente;  unde  humor  adeo  copiose  ad  pe- 
ctus ejus  defluxit,  ut  per  suffocationem  exstinctus  sit. 
Sepultus  autem  est  in  ecclesia  Sancti  Michaelis,  fano 
Sancti  Albani  vicina,  loco  supremis  tabulis  sepulturae 
suae  destinato :  turn  quia  matris  ejus  corpus  in  eadem 
ecclesia  humatum  recumbat;  turn  quia  ecclesia  ilia 
ex  urbis  vetustae  Verulamii  ruderibus  hodie  sola  super- 
stes  sit.  Ubi  monnmentum  praeclarum  e  marmore  can- 
dido  in  memoriam  illius  exstructum  est  (cura  et  gra- 
titudine  Thomae  Meutesii,  equitis  aurati,  et  admini- 
stratoris  ultimi  ipsius  testamenti, quondam  dominationi 
suae  a  secretis,  postea  concilii  regis  sanctioris  sub  re- 
gibus  duobus  clerici)  exhibens  effigiem  suam  in  cathe- 
dra sedentis,  et  studio  incumbentis :  una  cum  epita- 
phio,  quod  lectissimus  ille,  et  nitidioris  ingenii,  nee 
non  equestris  dignitatis,  vir,  Henricus  Wottonus, 
amoris  et  admirationis  ergo,  composuit. 

Quamvis   autem    corpus,   quod  deposuit,    mortale 

fuerit,  libri  tamen  ejus,  et  raemoria,  baud  clubie  pe- 
rennes  erunt;  neque  prius  fatis  cessuri,  quam  orbis 
terrarum  machina  dissolvatur.  Quo  permotus,  quan- 
tulacunque  haec,  pro  tenuitate  mea,  colligere  visum 
est,  ut  nomini  ejus  in  posterum  propagando  quoquo 
modo  inservirem. 

a.  d.  mdclviii.  GUL.  RAWLEY 

QUAM     VIVENTIBUS    ET    POSTERIS    NOTAM 

FIERI,  IPSORUM    INTERESSE    PUTAVIT. 


Cum  illi  pro  comperto  esset,  intellectum  hu- 
manum  sibi  ipsi  negotium  facessere,  neque  au- 
xiliis  veris  (quae  in  hominis  potestate  sunt)  uti 
sobrie  et  commode;  unde  multiplex  rerum  ig- 
noratio,  et  ex  ignoratione  rerum  detrimenta  in- 
numera :  omni  ope  connitendum  existimavit,  si 
quo  modo  commercium  istud  mentis  et  rerum 
(cui  vix  aliquid  in  terris,  aut  saltern  in  terrenis, 
se  ostendit  simile)  restitui  posset  in  integrum, 
aut  saltern  in  melius  deduci.  Ut  vero  errores 
qui  invaluerunt,  quique  in  aeternum  invalituri 
sunt,  alii   post  alios  (si  mens  sibi  permittatur) 

c2 

ipsi  se  corrigerent,  vel  ex  vi  intellectus  propria, 
vel  ex  auxiliis  atque  adminiculis  dialectics,  nulla 
prorsus  suberat  spes ;  propterea  quod  notiones 
rerum  primae,  quas  mens  haustu  facili  et  supino 
excipit,  recondit,  atque  accumulat  (unde  reliqua 
omnia  fluunt)  vitiosae  sint,  et  confusae,  et  ternere 
a  rebus  abstracts ;  neque  minor  sit  in  secundis 
et  reliquis  libido  et  inconstantia:  ex  quo  fit,  ut 
universa  ista  ratio  humana,  qua  utimur  quoad 
inquisitionem  naturae,  non  bene  congesta  et  aedi- 
ficata  sit,  sed  tanquam  moles  aliqua  magnifica 
sine  fundamento.  Dum  enim  falsas  mentis  vires 
mirantur  homines  et  celebrant,  veras  ejusdem, 
quae  esse  possint  (si  debita  ei  adhibeantur  auxilia, 
atque  ipsa  rebus  morigera  sit,  nee  impotenter 
rebus  insultet)  praetereunt  et  perdunt :  restabat 
illud  unum,  ut  res  de  integro  tentetur  melioribus 
praesidiis;  utque  fiat  scientiarum  et  artium,  atque 
omnis  humanae  doctrinae,  in  universum  instaura- 
tio,  a  debitis  excitata  fundamentis.  Hoc.  vero 
licet  aggressu  infinitum  quiddam  videri  possit, 
ac  supra  vires  mortales;  tamen  idem  tractatu 
sanum  invenietur,  ac  sobrium  magis,  quam  ea, 
quae  adhuc  facta  sunt.     Exitus  enim  hujus  rei 

est  nonnullus.     In  iis  vero,  quae  jam  fiunt  circa 
scientias,  est  vertigo  quaedam,  et  agitatio  per-: 
petua,    et   circulus.      Neque  eum  fugit   quanta 
in    solitudine    versetur    hoc   experimentum,    et 
quam  durum  et  incredibile  sit  ad  faciendam  ii- 
dem.      Nihilominus,   nee  rem,  nee  seipsum   de- 
serendum  putavit ;  quin  viam,  quae  una  humanae 
menti  pervia  est,  tentaret  atque  iniret :  praestat 
enim   principium  dare  rei,   quae    exitum  habere 
possit,  quam  in  iis,  quae  exitum  nullum  habent, 
perpetua  contentione  et  studio  implicari.     Viae 
autem  contemplativae  viis  illis  activis  decantatis 
fere  respondent;    ut  altera,   ab  initio  ardua  et 
difficilis,  desinat  in  apertum  ;   altera,  primo  in- 
tuitu expedita  et  proclivis,  ducat  in  avia  et  prae- 
cipitia.     Cum  autem  incertus  esset,  quando  haec 
alicui  posthac  in  mentem  ventura  sint ;  eo  potis- 
simum  usus  argumento,  quod  neminem  hactenus 
invenit,  qui  ad  similes  cogitationes  animum  ap- 
plicuerit ;  decrevit  prima  quaeque,  quae  perficere 
licuit,  in    publicum    edere.      Neque  haec   festi- 
natio  ambitiosa  fuit,  sed  solicita ;  ut  si  quid  illi 
humanitus   accideret,   extaret   tamen   designatio 
quaedam,  ac   destinatio  rei,  quam   animo   com- 

plexus  est ;  utque  extaret  simul  signum  aliquod 
honestee  suae  et  propensse  in  generis  humani  com- 
moda  voluntatis.  Certe  aliam  quamcunque  am- 
bitionem  inferiorem  duxit  re,  quatn  prse  manibus 
habuit :  aut  enim  hoc,  quod  agitur,  nihil  est ; 
aut  tantum,  ut  merito  ipso  contentum  esse  de- 
beat,  nee  fructum  extra  queerere. 


PR/EFATIO, 

De  statu  scientiarum,  quod  non  sit  j'elix,  aut  majorem 
in  modum  auctus ;  quodque  alia  omnino,  quam  prio- 
ribus  cognila  fueril,  via  aperienda  sit  intellect ui  hu- 
mano  ;  et  alia  comparanda  auxilia,  ut  mens  suo  jure 
in  rerum  naturam  uti  possit. 


Videntur  nobis  homines,  nee  opes,  nee  vires  suas 
bene  nosse;  verum  de  illis  majora,  quam  par  est, 
de  his  minora,  credere.  Ita  fit,  ut  aut  artes  receptas 
insanis  pretiis  aestimantes,  nil  amplius  quaerant ;  aut 
seipsos  plus  aequo  contemnentes,  vires  suas  in  levi- 
oribus  consumant;  in  iis,  quae  ad  summam  rei  faci- 
ant,  non  experiantur.  Quare  sunt  et  suae,  scientiis 
columnae,  tanquam  fatales ;  cum  ad  ulterius  penetran- 
dum,  homines  nee  desiderio,  nee  spe  excitentur 
Atque,  cum  opinio  copiae  inter  maximas  causas  ino- 
piae  sit;  quumque  ex  fiducia  praesentium,  vera  au- 
xilia negligantur  in  posterum ;  ex  usu  est,  et  plane 
ex  necessitate,  ut  ab  illis,  quae  adhuc  inventa  sunt,  in 
ipso  operis  nostri  limine  (idque  relictis  ambagibus,  et 
non  dissimulanter)  honoris  et  admirationis  excessus 
tollatur;  utili  monito,  ne  homines  eorum  aut  copiam, 
aut  utilitatein,  in  majus  accipiant,  aut  celebrent.  Nam 
si  quis  in  omnem  illam  librorum  varietatem,  qua  artes 
et  scientiae  exultant,  diligentius  introspiciat,  ubique 
inveniet  ejusdem  rei  repetitiones  infinitas,  tractandi 
modis  diversas,  inventione  praeoccupatas ;  ut  omnia 
primo  intuitu  numerosa,  facto  examine,  pauca  reperi- 
antur.  Et  de  utilitate  aperte  dicendum  est;  sapien- 
tiam  istam,  quam  a  Graecis  potissimum  hausimus, 
pueritiam  quandam  scientiae  videri,  atque  habere  quod 
proprium  est  puerorum ;  ut  ad  garriendurn  prompta, 
ad  geuerandum  invalida  etimmatura  sit.     Controver- 

siarum  enim  ferax,  operum  efFceta  est.     Adeo  ut  fa- 
bula  ilia  de  Scylla,  in  literarum  statum,  qualis  habetur, 
ad  vivum  quadrare  videatur;  quae  virginis  os  etvultum 
extulit,  ad  uterumveromonstra  latrantia  succingeban- 
tur  et  adhaerebant.     Ita  habent  et  scientiae,  quibus  in- 
suevimus,  generalia  quaedam  blandientia  et  speciosa ; 
sed  cum  ad  particularia  ventum  sit,  veluti  ad  partes 
generationis,  ut  fructum  et  opera  ex   se  edant,  turn 
contentiones  et  oblatrantes  disputationes  exoriuntur, 
in  quas  desinunt,  et  quae  partus  locum  oblinent.  Prae- 
terea,   si  hujusmodi   scientiae  plane  res  mortua  non 
essent,  id  minime  videtur  eventurum  fuisse,  quod  per 
multa  jam  secula  usu  venit;  ut  illae  suis  immotae  fere 
haereant  vestigiis,  nee  incrementa  genere  hurnano  digua 
sumant:  eo  usque,  ut  saepenumero  non  solum  asser- 
tio  maneat  assertio,  sed  etiam  quaestio  maneat  quaestio, 
et  per  disputationes  non  solvatur,  sed  figatur  et  ala- 
tur;  omnisque  traditio  et  successio  disciplinarum  re- 
praesentet  et  exhibeat  personas  magistri  et  auditoris, 
non  inventoris,  et  ejus,   qui  inventis  aliquid  eximium 
adjiciat.     In  artibus  autem   mechanicis,   contrarium 
evenire  videmus :  quae,  ac  si  auras  cujusdam  vitalis 
forent  participes,  quotidie  crescunt  et  perficiuntur  ;  et 
in  prirnis  auctoribus  rudes  plerunque  et  fere  onerosae 
et  informes  apparent,  postea  vero  novas  virtu tes  et 
commoditatem  quandam  adipiscuntur,  eo  usque  ut 
citius  studia  hominum  et  cupiditates  deticiant  et  mu- 
tentur,  quam  illae  ad  culmen  et  perfectionem  suam 
pervenerint.      Philosophia  contra  et  scientiae  intelle- 
ctuales,  statuarum  more,  adorantur  et  celebrantur,  sed 
non  promoventur :  quin  etiam  in  primo  nonnunquam 
auctore  maxime  vigent,  et  deinceps  degenerant.   Nam 
postquam  homines  dedititii  facti  sunt,  et  in  unius  sen- 
tentiam  (tanquam  pedarii  senatores)  coierint,  scientiis 
ipsis  amplitudinem  non  addunt,  sed  in  certis  auctori- 
bus ornandis  et  stipandis,   servili  officio  funguntur. 
Neque    illud    afferat    quispiam ;    Scientias   paulatim 
succrescentes,  tandem  ad  statum  quendam  pervenisse, 
et  turn  demum  (quasi  confectis  spatiis   legitimis)  in 
operibus  paucorum  sedes  fixas  posuisse ;  atque  post- 

quam  nil  melius  inveniri  potuerit,  restare  scilicet,  ut, 
quae  inventa  sint,  exornentur  et  colantur.     Atque  op- 
tandum  quidem  esset,  haec  ita  se  habuisse.     Rectius 
illud  et  verius ;  istas  scientiarura  mancipationes  nil 
aliud  esse,  quam  rem  ex  paucorum  hominum  confi- 
dentia,  et  reliquorum  socordia  et  inertia  natam  :  post- 
quam  enim  scientiae,  per  partes  diligenter  fortasse  ex- 
cultae  et  tractates  fuerint,  turn  forte  exortus  est  aliquis, 
ingenio  audax  et  propter  methodi  compendia  acce- 
ptus  et  celebratus,  qui  specie  tenus  artem  constituent, 
revera  veterum  labores  corruperit.     Id  tamen  posteris 
gratum  esse  solet,  propter  usum  operis  expeditum,  et 
inquisitionis   novae  taedium,  et  impatientiam.     Quod 
si  quis,  consensu  jam  inveterato,  tanquam  temporis 
judicio  moveatur;  sciat  se  ratione  admodum  fallaci  et 
infirma  niti.     Neque  enim  nobis  magna  ex  parte  no- 
tum  est,  quid  in  scientiis  et  artibus,  variis  seculis  et 
locis,  innotuerit,   et   in    publicum    emanarit;    multo 
minus,  quid  a  singulis  tentatum  sit,  et  secreto  agita- 
tum.     Itaque  nee  temporis  partus,  nee  abortus  ex- 
tant in  fastis.     Neque  ipse  consensus,  ej usque  diutur- 
nitas  magni  prorsus  aestimandus  est.     Utcunque  enim 
varia  sint  genera  politiarum,  unicus  est  status  scien- 
tiarum,  isque  semper  fuit,  et  mansurus  est  popularis. 
Atque  apud  populum  plurimum  vigent  doctrinae,  aut 
contentiosae  et  pugnaces,  autspeciosae  et  inanes  ;  qua- 
les  videlicet  assensum  aut  illaqueant,  aut  demulcent. 
Itaque  maxima  ingenia  proculdubio  per  singulas  aeta- 
tes  vim  passa  sunt;  duin  viri  captu  et  intellectu  non 
vulgares,   nihilo  secius  existimationi   suae  consulen- 
tes,  temporis  et  multitudinis  judicio  se  submiserint. 
Quamobrem  altiores  contemplationes,  si  forte  usquam 
emicuerint,  opinionum  vulgarium  ventis  subinde  agi- 
tatae  sunt,   et  extinctae :    adeo   ut   tempus,  tanquam 
fluvius,   levia  et  inflata  ad  nos  devexerit,  gravia  et  so- 
lida  demerserit.     Quin  et  illi   ipsi  auctores,  qui  di- 
ctaturam  quandam    in  scientiis  invaserunt,  et  tanta 
confidentia  de  rebus  pronuntiant;    cum  tamen  per  in- 
tervalla  ad  se  redeunt,  ad  querimonias  de  subtilitate 
naturae,  veritatis  recessibus,  rerum  obscuritate,  causa- 

rum  implicatione,  ingenii  humani  infirmitate  se  con- 
vertunt :  in  hoc  nihilo  tamen  modestiores,  cum  malint 
commnnem  hominum  et  rerum  conditionem  causari, 
quam  de  seipsis  confiteri.     Quin  illis  hoc  fere  solenne 
est,  ut  quicquid  ars  aliqua  non  attingat,  id  ipsum  ex 
eadem  arte  impossibile  esse  statuant.     Neque  vero 
damnari  potest  ars,  quum  ipsa  disceptet,  et  judicet. 
Itaque  id  agitur,  ut  ignorantia  etiam  ab  ignominia 
liberetur.     Atque  quae  tradita  et  recepta  sunt,  ad  hunc 
fere  modum    se  habent :   quoad  opera  sterilia,  quae- 
stionum  plena  ;  incrementis  suis  tarda  et  languida  ; 
perfectionem  in  toto  simulantia,  sed  per  partes  male 
impleta;  delectu  autem  popularia  et  auctoribus  ipsis 
suspecta,  ideoque  artificiis  quibusdarn  raunita,  et  os- 
tentata.     Qui  autem  et  ipsi  experiri,  et  se  scientiis 
addere,  earumque  fines  proferre  statuerunt,  nee  illi  a 
receptis  prorsusdesciscere  ausi  sunt,  nee  fontes  rerum 
petere.     Verum   se   magnum    quiddam    consequutos 
putant,  si   aliquid  ex  proprio  inserant  et  adjiciant  ; 
prudenter   secum    reputantes,  se  in  assentiendo  mo- 
destiam,  in  adjiciendo  libertatem  tueri  posse.     Verum 
dum  opinionibus  et  moribus  consulitur,  mediocritates 
istae   laudatae  in    magnum   scientiarum    detrimentum 
cedunt:  Vix  enim  datur,  auctores  simul  et  admirari, 
et  superare.     Sed  fit  aquarum  more,  quae  non  altius 
ascendunt,  quam  ex  quo  descenderunt.     Itaque  hu- 
jusmodi  homines  emendant  nonnulla,  sed  parum  pro- 
movent;  et  proficiunt  in  melius,  non  in  majus.     Ne- 
que tamen  defuerunt,  qui  ausu  majore,  omnia  Integra 
sibi  duxerunt,  et  ingenii  impetu  usi,  priora  proster- 
nendo,  et  destruendo,  aditum  sibi  et  placitis  suis  fe- 
cerunt:  quorum  tumultu  non  magnopere  profectum 
est ;    quum  philosophiam  et  artes  non  reac  opere  am- 
plificare,  sed  placita  tanturn  permutare,  atque  regnum 
opinionum  in  se  transferre  contenderint :  exiguo  sane 
fructu,  quum  inter  errores  oppositos,  errandi  causae 
sint  fere  communes.     Si  qui  autem  nee  alienis^  nee 
propriis  placitis   obnoxii,  sed    libertati   faventes,  ita 
animati  fuere,  ut  alios  secum  simul  quaerere  cuperent ; 
illi  sane  aflectu  honesti,  sed  conatu  invalidi  fuerunt. 

Probabiles  enim  tantum  rationes  sequuti  videntur,  et 
argumentorum  vertigine  circumaguntur,  et  promiscua 
quaerendi  licentia  severitatem  inquisitionis  enervarunt. 
Nemo  autem  reperitur,  qui  in  rebus  ipsis,  et  experi- 
entia  moram  fecerit  legitimam.  Atque  nonnulli  rur- 
sus,  qui  experiential  undis  se  commisere,  et  fere  me- 
chanici  facti  sunt;  tamen  in  ipsa  experientia  errati- 
cam  quandam  inquisitionem  exercent,  nee  ei  certa 
lege  militant:  quin  etplerique  pusilla  quaedam  pensa 
sibi  proposuere,  pro  magno  ducentes,  si  unum  aliquod 
inventum  eruere  possint;  instituto  non  minus  tenui, 
quam  imperito.  Nemo  enim  rei  alicujus  naturam,  in 
ipsa  re  recte  aut  feliciter  perscrutatur ;  verum  post 
laboriosam  experimentorum  variationem,  non  acquie- 
scit,  sed  invenit  quod  ulterius  quserat.  Neque  illud 
imprimis  omittendum  est,  quod  omnis  in  experiendo 
industria,  statim  ab  initio  opera  quaedam  destinata 
praepropero  et  intempestivo  studio  captavit;  fructifera 
(inquam)  experimenta,  non  lucifera,  quaesivit;  nee 
ordinem  divinum  imitata  est,  qui  primo  die  lucem 
tantum  creavit,  eique  unum  diem  integrum  attribuit; 
neque  illo  die  quicquam  materiati  operis  produxit, 
verum  sequentibus  diebus  ad  ea  descendit.  At,  qui 
sum  mas  dialectical  partes  tribuerunt,  atque  inde  fidis- 
sima  scientiis  praesidia  comparari  putarunt,  verissime 
et  optime  viderunt,  intellectum  humanum  sibi  per- 
missum,  merito  suspectum  esse  debere.  Verum  in- 
firmior  omnino  est  malo  medicina ;  nee  ipsa  mali 
expers  :  siquidem  dialectica,  quae  recepta  est,  licet  ad 
civilia,  et  artes,  quae  in  sermone  et  opinione  positae 
sunt,  rectissime  adhibeatur;  naturae  tamen  subtilita- 
tem  longo  intervallo  non  attingit ;  et  prensando  quod 
non  capit,  ad  errores  potius  stabiliendos,  et  quasi 
figendos,  quam  ad  viam  veritati  aperiendam  valuit. 

Quare,  ut  quae  dicta  sunt,  complectamur,  non  vi- 
detur  hominibus  autaliena  fides,  aut  industria  propria, 
circa  scientias  hactenus  feliciter  illuxisse;  praesertim 
quum  et  in  demonstrationibus  et  in  experimentis  ad- 
huc  cognitis,  parum  sit  praesidii.  JEdificium  autem 
hujus  universi,  structura  sua,  intellectui  humano  con- 
templanti,  instar  labyrintlii  est;  ubi  tot  ambigua  via- 

rum  tam  fallaces  rerum  et  signorum  similitudines, 
tam  obliquae  et  implexae  naturarum  spirae  et  nodi, 
undequaque  se  ostendunt:  iter  autem,  sub  incerto 
sensus  lumine,  interdum  affulgente,  interdum  se  con- 
dente,  per  experientiae  et  rerum  particularium  sylvas, 
perpetuo  faciendum  est.  Quin  etiam  duces  itineris 
(ut  dictum  est)  qui  se  offerunt,  et  ipsi  implicantur; 
atque  errorum  et  errantium  numerum  augent.  In 
rebus  tam  duris  de  judicio  hominum  ex  vi  propria, 
aut  etiam  de  felicitate  fortuita,  desperandum  est :  ne- 
que  enim  ingeniorum  quantacunque  excellentia,  neque 
experiendi  alea  saepius  repetita,  ista  vincere  queat. 
Vestigia  filo  regenda  sunt :  omnisque  via,  usque  a 
primis  ipsis  sensuum  perceptionibus,  certa  ratione 
munienda.  Neque  haec  ita  accipienda  sunt,  ac  si 
nihil  omnino  tot  seculis,  tantis  laboribus  actum  sit : 
Neque  enim  eerum,  quae  inventa  sunt,  nos  poenitet. 
Atque  antiqui  certe  in  iis,  qua?  in  ingenio  et  medita- 
tione  abstracta  posita  sunt,  mirabiles  se  viros  praesti- 
tere.  Verum,  quemadmodum  seculis  prioribus,  cum 
homines  in  navigando  per  stellarum  tantum  observa- 
tiones  cursum  dirigebant,  veteris  sane  continentis  oras 
legere  potuerunt,  aut  maria  aliqua  minora  et  mediterra- 
nea  trajicere ;  priusquam  autem  oceanus  trajiceretur, 
etnovi  orbis  regiones  detegerentur,  necesse  fuit,  usum 
acus  nauticas,  ut  ducem  viae  magis  fidum  et  certum, 
innotuisse:  simili  prorsus  ratione,  qua?  hucusque  in 
artibus  et  scientiis  inventa  sunt,  ea  hujusmodi  sunt, 
ut  usu,  meditatione,  observando,  argumentando,  re- 
periri  potuerint;  utpote  quae  sensibus  propiora  sint 
et  communibus  notionibusfere  subjaceant :  antequam 
vero  ad  remotiora  et  occultiora  naturae  liceat  appellere, 
necessario  requiritur,  ut  melior  et  perfectior  mentis  et 
intellectus  humani  usus  et  adoperatio  introducatur 

Nos  certe  aeterno  veritatis  amore  devicti,  viarum 
incertis,  et  arduis,  et  solitudinibus  nos  commisiinus : 
et  divino  auxilio  freti  et  innixi,  mentem  nostram  et 
contra  opinionum  violentias  et  quasi  instructas  acies, 
et  contra  proprias  et  internas  haesitationes  et  scrupulos, 
et  contra  rerum  caligines  et  nubes,  et  undequaque 
volantes   phantasias,  sustinuimus ;  ut  tandem  magis 

fida,  et  secura  indicia  viventibus  et  posteris  compa- 
rare  possemus.     Qua  in  re  si  quid  profecerimus,  non 
alia  sane  ratio  nobis  viarn  aperuit,  quam  vera  et  legi- 
tima  spiritus  humani  humiliatio.     Omnes  enim  ante 
nos,  qui  ad  artes  inveniendas  se  applicuerunt,  con- 
jectis  paulisper  in  res,  et  exempla,  et  experientiam 
oculis,  statim,   quasi  inventio  nil  aliud   esset,  quam 
quaedam  excogitatio,  spiritus  proprios^  ut  sibi  oracula 
exhiberent,  quodammodo  invocarunt.     Nos  vero  inter 
res  caste  et  perpetuo  versantes,  intellectum  longius  a 
rebus  non  abstrahimus,  quam  ut  rerum  imagines  et 
radii  (ut  in  sensu  fit)  coire  possint ;  unde  fit,  ut  ingenii 
viribus  et  excellentiae  non  multum  relinquatur.  Atque 
quam  in  inveniendo  adhibemus  humilitatem,  eandem 
et  in  docendo  sequuti  sumus.     Neque  enim  aut  con- 
futationum  triumphis,  aut  antiquitatis  advocationibus, 
aut  auctoritatis  usurpatione  quadam,  aut  etiam  obscu- 
ritatis  velo,  aliquam  his  n.ostris  inventis  majestatem 
imponere  aut  conciliare  conamur ;  qualia  reperire  non 
difficile  esset  ei,  qui  nomini  suo,  non  animis  aliorum 
lumen  affundere  conaretur,     Non  (inquam)  ullam  aut 
vim,  aut  insidias  hominum  judiciis  fecimus  aut  para- 
mus;  verum  eos  ad  res  ipsas,  et  rerum  fcedera  addu- 
ciimis;  ut  ipsi  videant,  quid   habeant,  quid  arguant, 
quid  addant,  atque  in  commune  conferant.     Nos  au- 
tem,  si  qua  in  re  vel  male  credidimus,  vel  obdormivi- 
mus,  et  minus  attendimus,  vel  defecimus  in  via,  et 
inquisitionem  abrupimus ;  nihilominus  iis  modis,  res 
nudas  et  apertas  exhibemus,  ut  errores  nostri,  ante- 
quam  scientiae  massam  altius  inficiant,  notari  et  sepa- 
rari  possint ;    atque  etiam  ut  facilis  et  expedita  sit 
laborum  nostrorum  continuatio.      Atque  hoc  modo, 
inter   empiricam  et  rationalem    facultatem   (quarum 
morosa  et  inauspicata  divortia  et  repudia,  omnia  in 
humana  familia  turbavere)  conjugium  verum  et  legi- 
timum,  in  perpetuum,  nos  firrnasse  existimamus. 

Quamobrem,  quum  haec  arbitrii  nostri  non  sint ;  in 
principio  operis,  ad  Deum  Patrem,  Deum  Verbum, 
Deum  Spiritum,  preces  fundimus  humillimas  et  ar- 
dentissimas,  ut  humani  generis  aerumnarum  memores 

et  peregrinationis  istius  vitse,  in  qua  dies  paucos  et 
nialos  terimus  ;  novis  suis  eleemosynis,  per  man  us 
nostras,  familiam  humanam  dotare  dignentur,  Atque 
illud  insuper  snpplices  rogamus,  ne  humana  divinis 
officiant ;  neve  ex  reseratione  viarum  sensus,  et  accen- 
sione  majore  luminis  naturalis,  aliquid  incredulitatis 
et  noctis,  animis  nostris,  erga  divina  mysteria  obori- 
atur :  sed  potius,  ut  ab  intellectu  puro,  a  phantasiis  et 
vanitate  repnrgato,  et  divinis  oraculis  nihilominus  sub- 
dito  et  prorsus  dedititio,  fidei  dentur,  quae  fidei  sunt. 
Postremo,  ut  scientiae  veneno,  a  serpen te  infuso,  quo 
animus  humanus  tumet  et  inflatur,  deposito,  nee  al- 
tum  sapiamus,  nee  ultra  sobrium,  sed  veritatem  in 
charitate  colamus. 

Peractis  autem  votis,  ad  homines  conversi,  quaedam 
et  salutaria  monemus,  et  aequa  postulamus.    Monemus 
primum  (quod  etiam  precati  sumus)  ut  homines  sen- 
sum  in  officio,  quoad  divina,  contineant.    Sensus  enim 
(instar  solis)  globi  terrestris  faciem  aperit,  ccelestis 
claudit,  et  obsignate     Rursus,  ne,  hujusce  mali  fuga, 
in  contrarium  peccent;  quod  certe  fiet,  si  naturae  in- 
quisitionem  ulla  ex  parte,  veluti  interdicto,   separa- 
tam   putant.     Neque   enim   pura  ilia  et  immaculata 
scientia  naturalis,  per  quam  Adam  nomina  ex  propri- 
etate  rebus  imposuit,  principium  aut  occasionem  lap- 
sui  dedit:  sed  ambitiosa  ilia  et  imperativa  sciential 
moralis,  de  bono  et  malo  dijudicantis,  cupiditas,  ad 
hoc  ut  homo  a  Deo  deficeret,  et  sibi  ipsi  leges  daret, 
ea  demum  ratio  atque  modus  tentationis  fuit.     De 
scientiis  autem,  quae  naturam  contemplantur,  sanctus 
ille  philosophus  pronuntiat,  gloriam  Dei  esse  celare 
rem;  gloriam  regis  autem  rem  invenire:    non  aliter, 
ac  si  divina  natura,  innocenti  et  benevolo  puerorum 
ludo  delectaretur,  qui  ideo  se  abscondunt  ut  inveni- 
antur;   atque  animam  humanam   sibi  collusorem  in 
hoc  ludo,  pro  sua  in  homines  indulgentia  et  bonitate, 
cooptaverit.     Postremo  omnes  in  universum  monitos 
volumus,  ut  scientiae  veros  fines  cogitent;    nee  earn 
aut  animi  causa  petant,  aut  ad  contentionem,  aut  ut 
alios  despiciant,  aut  ad  commodum,  aut  ad  famam, 

aut  ad  potcntiam,  ant  hujusmodi  inferiora,  sed  ad 
nitM itnivi,  et  usus  vita;,  eainque  in  charitate  perficiant, 
et  regant.  Ex  appetitu  enim  potentiae,  angeli  lapsi 
sunt;  ex  appetitu  sciential,  homines:  sed  charitatis 
non  est  excessus ;  neque  angelus,  aut  homo,  per  earn 
niiquamin  periculum  venit. 

Postulata  autem  nostra,  quae  afTerimus,  talia  sunt. 
De  nobis  ipsis  silemus :  de  re  autem,  qua?  agitur,  pe- 
tiinus  ;  ut  homines  earn  non  opinionem,  sed  opus  esse 
eogitent;  ac  pro  certo  habeant,  non  sectae  nos  alicu- 
jus,  aut  placiti,  sed  utilitatis  et  amplitudinis  humana? 
fundamenta  moliri.  Deinde,  ut  suis  commodis  aequi, 
cxutis  opinionum  zelis  et  praejudiciis,  in  commune 
eonsulant,  ac  ab  erroribus  viarum  atque  impedimentis, 
nostris  prsesidiis  et  auxiliis,  liberati  et  inuniti,  laborum, 
qui  restant,  et  ipsi  in  partem  veniant.  Praeterea,  ut 
bene  sperent,  neque  Instauratlonem  nostram,  ut  quid- 
dam  infinitum,  et  ultra  mortale,  fingant,  et  animo 
concipiant;  quiim  revera  sit  infiniti  erroris  finis,  et 
terminus  legitimus  ;  mortalitatis  autem  et  humanitatis 
non  sit  immemor,  quum  rem  non  intra  unius  aetatis 
curriculum  omnino  perfici  posse  confidat,  sed  succes- 
sioni  destinet;  denique  scientias,  non  per  arrogantiam 
in  humani  ingenii  cellulis,  sed  submisse  in  mundo 
niajore  quadrat.  Vasta  vero,  ut  plurimum,  solentesse, 
quae  inania:  solida  contrahuntur  maxime,  et  in  parvo 
sita  sunt.  Postremo  etiain  petendum  videtur  (ne 
forte  quis  rei  ipsius  periculo  nobis  iniquus  esse  velit) 
ut  vitleant  homines,  quatenus  ex  eo,  quod  nobis  as- 
serere  necesse  sit  (si  modo  nobis  ipsi  constare  velimus) 
de  his  nostris  opinandi,  aut  sententiam  ferendi,  sibi 
jus  permissuin  putent:  quum  nos  omnem  istam  ratio- 
nem  humanam  praematuram,  anticipantem,  et  a  rebus 
temere,  et  citius  quam  oportuit,  abstractam  (quatenus 
ad  inquisitionem  natura)  ut  rem  variam,  et  perturba- 
tam,  et  male  extructam,  rejiciamus  :  neque  postu- 
landum  est,  ut  ejus  judicio  stetur,  qua?  ipsa  in  judi- 
cium vocatur. 

EJUS    CONSTITUUNTUR    PARTES    SEX. 

Prima,     Partitiones  scientiarum. 

Secunda,  Novum  organum,  sive  Indicia  de  interpreta- 
tion natures . 

Tertia,  Phenomena  universi,  sive  Historia  naturalis 
et  experiment alis  ad  condendam  philoso- 
phiam. 

Quarta,     Scala  intellectus. 

Quinta,  Prodromi,  sive  Anticipationes  philosophies  se- 
cunda. 

Sexta,       Philosophia  secunda,  sive  Scientia  activa. 


SINGULARUM  ARGUMENTA. 

Pars  autem  instituti  nostri  est,  ut  omnia,  quantum 
fieri  potest,  aperte  et  perspicue  proponantur.  Nu- 
ditas  enim  animi,  ut  olim  corporis,  innocentise  et  sim- 
plicitatis  comes  est.  Pateat  itaque  primo  ordo  operis, 
atque  ratio  ejus.  Partes  operis  a  nobis  constituun- 
tur  sex. 

Prima  pars  exhibet  sciential  ejus  sive  doctrinae,  in 
cujus  possessione  humanum  genus  hactenus  versatur, 
summam,  sive  descriptionem  universalem.  Visum 
enim  est  nobis,  etiam  in  iis  quae  recepta  sunt,  nonnul- 
lam  facere  moram:  eo  nimirum  consilio,  ut  facilius 
et  veteribus  perfectio,  et  novis  aditus  detur.  Pari 
enim  fere  studio  ferimur  et  ad  Vetera  excolenda,  et  ad 
ulteriora  assequenda.  Pertinet  etiam  hoc  ad  facien- 
dam  fid  em  ;  juxta  illud  :  Non  accipit  indoctus  verba 
scientiee,  nisi  prius  ea  dixeris,  quae  versantur  in  corde 

ejus.  Itaque  scientiaram  atque  artium  receptarmn 
oras  legere,  necnon  utilia  quaedam  in  illas  importare, 
tanquam  in  transitu,  non  negligemus. 

Partitiones  tamen  scientiarum  adhibemus  eas,  quae 
non  tantum  jam  inventa  et  nota,  sed  hactenus  omissa 
et  debita  complectantur.  Etenim  inveniuntur  in  glo- 
bo  intellectual^  quemadmodum  in  terrestri,  et  culta 
pariter,  et  deserta.  Itaque  nil  minim  videri  debet, 
si  a  divisionibus  usitatis  quandoque  recedamus.  Ad- 
jectio  enim,  dum  totum  variat,  etiam  partes  earum- 
que  sectiones  necessario  variat :  receptee  autem  divi- 
siones,  receptae  summae  scientiarum,  qualis  nunc  est, 
tantum  competunt. 

Circa  ea  vero,  quae  ceu  omissa  notabimus,  ita  nos 
geremus,  ut  non  leves  tantum  titulos  et  argumenta 
concisa  eorum,  quae  desiderantur,  proponamus :  nam 
siquid  inter  omissa  retulerimus  (modo  sit  dignioris 
subjecti)  cujus  ratio  paulo  videatur  obscurior(adeo  ut 
merito  suspicari  possimus,  homines  non  facile  intel- 
lecturos,  quid  nobis  velimus,  aut  quale  sit  illud  opus, 
quod  animo  et  cogitatione  complectimur :)  perpetuo 
nobis  curse  erit  aut  praecepta  hujusmodi  operis  confi- 
ciendi,  aut  etiam  partem  operis  ipsius  jam  a  nobis 
confectam,  ad  exemplum  totius  subjungere  :  ut  in  sin- 
gulis aut  opera  aut  consilio  juvemus.  Etenim,  etiam 
ad  nostram  existimationem,  non  solum  aliorum  utili- 
tatem  pertinere  putavimus ;  ne  quis  arbitretur,  levem 
aliquam  de  istiusmodi  rebus  notionem  raentem  no- 
stram perstrinxisse ;  atque  esse  ilia,  quae  desideramus 
ac  prensamus,  tanquam  votis  similia.  Ea  vero  talia 
sunt,  quorum  et  penes  homines  (nisi  sibi  ipsi  desint) 
potestas  plane  sit,  et  nos  apud  nosmet  rationem  quan- 
dam  certam  et  explicatam  habeamus.  Neque  enim 
regiones  metiri  animo,  ut  augures,  auspiciorum  causa: 
sed  intrare,  ut  duces,  promerendi  studio,  suscepimus. 
Atque  haec  prima  operis  pars  est. 

Porro  praetervecti  artes  veteres,  intellectum  huma- 
num  ad  trajiciendum  instruemus.  Destinatur  itaque 
parti  secundae,  doctrina  de  meliore  et  perfectiore  usu 
rationis  in  rerum  inquisitione,  et  de  auxiliis  veris  in- 

tellectus :  ut  per  hoc  (quantum  conditio  humanitatis 
ac  mortalitatis  patitur)  exaltetur  intellectus  et  facul- 
tate  amplificetur  ad  naturae  ardua  et  obscura  supe- 
randa.  Atque  est  ea,  quam  adducimus,  ars  (quam 
Interpretationem  natures  appellare  consuevimus)  ex 
genere  logicae  ;  licet  plurimum,  atque  adeo  immen- 
sum  quiddam  intersit.  Nam  et  ipsa  ilia  logica  vul- 
garis auxilia  et  praesidia  intellectui  moliri  ac  perare 
profitetur  :  et  in  hoc  uno  consentiunt.  Differt  autem 
plane  a  vulgari,  rebus  praecipue  tribus  :  viz.  ipso  fine, 
ordine  demonstrandi,  etinquirendi  initiis. 

Nam  huic  nostrae  sciential  finis  proponitur;  ut  in- 
veniantur  non  argumenta,  sed  artes  ;  nee  principiis 
consentanea,  sed  ipsa  principia ;  nee  rationes  proba- 
biles,  sed  designationes  et  indicationes  operum.  Ita- 
que  ex  intentione  diversa,  diversus  sequitur  effectus. 
Illic  enim  adversarius  disputatione  vincitur  et  con- 
stringitur  :  hie  natura,  opere. 

Atque  cum  hujusmodi  fine  conveniunt  demonstra- 
tionum  ipsarum  natura  et  ordo.  In  logica  enim  vul- 
gari opera  fere  universa  circa  syllogismum  consumi- 
tur.  De  inductione  vero  dialectic!  vix  serio  cogitasse 
videntur ;  levi  mentione  earn  transmittentes,  et  ad 
disputandi  formulas  properantes.  At  nos  demonstra- 
tionem  per  syllogismum  rejicimus,  quod  confusius 
agat,  et  naturam  emittat  e  manibus.  Tametsi  enim 
nemini  dubium  esse  possit,  quin,  quae  in  medio  ter- 
mino  conveniunt,  ea  et  inter  se  conveniant  (quod  est 
mathematicae  cujusdam  certitudinis)  nihilominus  hoc 
subest  fraudis,  quod  syllogismus  ex  propositionibus 
constet,  propositiones  ex  verbis,  verba  autem  notio- 
num  tesserae  et  signa  sint.  Itaque  si  nbtiones  ipsae 
mentis  (quae  verborum  quasi  anima  sunt  et  totius  hu- 
jusmodi structurae  ac  fabricae  basis)  male  ac  temere  a 
rebus  abstractae  et  vagae,  nee  satis  definitae  et  circum- 
scriptae,  denique  multis  modis  vitiosae  fuerint,  omnia 
ruunt.  Rejicimus  igitur  syllogismum ;  neque  id  so- 
lum quoad  principia  (ad  quae  nee  illi  earn  adhibent) 
sed  etiam  quoad  propositiones  medias  :  quas  educit 
sane  atque  parturit,  utcunque  syllogismus ;  sed  ope- 

rum  steriles,  et  a  practica  remotas,  et  plane  quoad 
partem  activam  scientiarum  incompetentes.  Quam- 
vis  igitur  relinquamus  syllogismo,  et  hujusmodi  de- 
monstrationibus  famosis  ac  jactatis,  jurisdictionem  in 
artes  populares  et  opinabiles  (nil  enim  in  hac  parte 
movemus)  tamen  ad  naturam  rerum,  inductione  per 
omnia,  et  tarn  ad  minores  propositiones,  quam  ad  ma- 
jores,  utirnur.  Inductionem  enim  censemus  earn  esse 
demonstrandi  formam,  quae  sensum  tuetur,  et  naturam 
premit,  et  operibus  imminet  ac  fere  immiscetur. 

Itaque  ordo  quoque  demonstrandi  plane  invertitur. 
Adhuc  enim  res  ita  geri  consuevit ;  ut  a  sensu  et  par- 
ticularibus  primo  loco  ad  maximegeneraliaadvoletur, 
tanquam  ad  polos  fixos,  circa  quos  disputationes  ver- 
tantur ;  ab  illis  caetera  per  media  deriventur  :  via  certe 
coinpendiaria,  sed  prsecipiti ;  et  ad  naturam  impervia, 
ad  disputationes  vero  proclivi  et  accommodata.  At, 
secundum  nos,  axiomata  continenter  et  gradatim  ex- 
citantur,  ut  nonnisi  postremo  loco  ad  generalissima 
veniatur :  ea  vero  generalissima  evadunt,  non  notio- 
nalia,  sed  bene  terminata;  et  talia,  quae  natura  ut  re- 
vera  sibi  notiora  agnoscat,  quaeque  rebus  hsereant  in 
medullis. 

At  in  forma  ipsa  quoque  inductionis,  et  judicio, 
quod  per  earn  fit,  opus  longe  maximum  movemus. 
Ea  enim,  de  qua  dialectici  loquuntur,  quae  procedit 
per  enumerationem  simplicem,  puerile  quiddam  est, 
et  precario  concludit,  et  periculo  ab  instantia  contra- 
dictoria  exponitur,  et  consueta  tantum  intuetur ;  nee 
exitum  reperit. 

Atqui  opus  est  ad  scientias  inductionis  forma  tali, 
quae  experientiam  solvat,  et  separet,  et  per  exclusio- 
nes  ac  rejectiones  debitas  necessario  concludat. 
Quod  si  judicium  illud  vulgatum  dialecticorum  tarn 
operosum  fuerit,  et  tanta  ingenia  exercuerit  ;  quanto 
magis  laborandum  est  in  hoc  altero,  quod  non  tantum 
ex  mentis  penetralibus,  sed  etiam  ex  naturae  visceri- 
bus  extrahitur  ? 

Neque  tamen  hie  finis.  Nam  fundamenta  quoque 
scientiarum  fortius  deprimimus  et  solidamus,  atque 
initia  inquirendi  altius  sumimus,   quam  adhuc  homi- 

nes  fecerunt :  ea  subjiciendo  examini,  quae  logica  vul- 
garis tanquam  fide  aliena  recipit.  Etenim  dialectici 
principia  scientiarum  a  scientiis  singulis  tanquam  mu- 
tuo  sumunt;  rursus  notiones  mentis  primas  veneran- 
tur:  postremo  informationibus  immediatis  sensus  bene 
dispositi  acquiescunt.  At  nos  logicam  veram,  singulas 
scientiarum  provincias,  majore  cum  imperio,  quam 
penes  ipsarum  principia  sit,  debere  ingredi  decrevi- 
mus;  atque  ilia  ipsa  principia  putativa  ad  rationes 
reddendas  compellere,  quousque  plane  constent. 
Quod  vero  attinet  ad  notiones  primas  intellectus ; 
nihil  est  eorum,  quae  intellectus  sibi  permissus  con- 
gessit,  quin  nobis  pro  suspecto  sit:  nee  ullo  modo  ra- 
tum,  nisi  novo  judicio  se  stiterit,  et  secundum  illud 
pronuntiatum  fuerit.  Quinetiam  sensus  ipsius  infor- 
mationes  multis  mod  is  excutimus.  Sensus  enim  fal- 
lunt  utique;  sed  et  errores  suos  indicant:  verum 
errores  praesto,  indicia  eorum  longe  petita  sunt. 

Duplex  autem  est  sensus  culpa  :  aut  enim  destituit 
nos,  aut  decipit.  Nam  primo,  plurimae  sunt  res,  quae 
sensum  etiam  recte  dispositum,  nee  ullo  modo  impe- 
ditum,  eflfugiunt;  aut  subtilitate  totius  corporis,  aut 
partium  minutiis,  aut  loci  distantia,  aut  tarditate  atque 
etiam  velocitate  motus,  aut  familiaritate  objecti,  aut 
alias  ob  causas.  Neque  rursus,  ubi  sensus  rem  tenet, 
prehensiones  ejus  admodum  firmae  sunt.  Nam  testi- 
monium et  informatio  sensus  semper  est  ex  analogia 
hominis,  non  ex  analogia  universi :  atque  magno  pror- 
sus  errore  asseritur,  sensum  esse  mensuram  rerum. 

Itaque  ut  his  occurratur;  nos  multo  et  fido  mini- 
sterio  auxilia  sensui  undique  conquisivimus,  et  con- 
traximus:  ut  destitutionibus  substitutiones,  variatio- 
nibus  rectificationes  suppeditentur.  Neque  id  moli- 
mur  tam  instrumentis,  quam  experimentis.  Etenim 
experimentorum  longe  major  est  subtilitas,  quam  sen- 
sus ipsius,  licet  instrumentis  exquisitis  adjuti:  (de  iis 
loquimur  experimentis,  quae  ad  intentionem  ejus,  quod 
quaeritur,  perite,  et  secundum  artem  excogitata  et  ap- 
posita  sunt.)  Itaque  perceptioni  sensus  immediatae 
ac  propriae  non  multum  tribuimus :  sed  eo  rem  dedu- 

cimus,  ut  sensus  tantum  de  experimento,  experimen- 
tum  de  re  judicet.  Quare  existimaraus  nos  sensus 
(a  quo  omnia  in  naturalibus  petenda  sunt,  nisi  forte 
libeat  insanire)  antistites  religiosos,  et  oraculorum  ejus 
non  imperitos  interpretes  nos  prsestitisse :  ut  alii  pro- 
fessione  quadam,  nos  re  ipsa  sensum  tueri  ac  colere 
videamur.  Atque  hujusmodi  sunt  ea,  quae  ad  lumen 
ipsum  naturae,  ejusque  accensionem  et  immissionem 
paramus :  qua?  per  se  sufficere  possent,  si  intellectus 
humanus  aequus  et  instar  tabulae  abrasae  esset.  Sed 
cum  mentes  hominum  miris  modis  adeo  obsessae 
sint,  ut  ad  veros  rerum  radios  excipiendos  sincera  et 
polita  area  prorsus  desit;  necessitas  quaedam  in- 
cumbit,  ut  etiam  huic  rei  retnedium  quaerendum  esse 
putemus. 

Idola  autem,  a  quibus  occupatur  mens,  vel  adsci- 
titia  sunt,  vel  inriata.  Adscititia  vero  immigrarunt  in 
mentes  hominum,  vel  ex  philosophorum  placitis  et 
sectis,  vel  ex  perversis  legibus  demonstrationum.  At 
innata  inhaerent  naturae  ipsius  intellectus,  qui  ad  erro- 
rem  longe  proclivior  esse  deprehenditur,  quam  sensus. 
Utcuuque  enim  homines  sibi  placeant,  et  in  admira- 
tionem  mentis  humanae.  ac  fere  adorationem  ruant, 
illud  certissimum  est;  sicut  speculum  inaequale  rerum 
radios  ex  figura  et  sectione  propria  immutat;  ita  et 
mentem,  cum  a  rebus  per  sensum  patitur,  in  notioni- 
bus  suis  expediendis  et  comminiscendis,  haud  optima 
tide  rerum  naturae  suam  naturam  inserere  et  immi- 
scere. 

Atque  priora  ilia  duo  idolorum  genera,  aegre ;  po- 
strema  vero  haec  nullo  modo  evelli  possunt.  Id  tantum 
relinquitur,  ut  indicentur;  atque  ut  vis  ista  mentis 
insidiatrix  notetur  et  convincatur,  ne  forte  a  destru- 
ctione  veterum,  novi  subinde  errorum  surculi  ex  ipsa 
mala  complexione  mentis  pullulent;  eoque  res  reci- 
dat,  ut  errores  non  extinguantur,  sed  permutentur : 
verum  e  contra,  ut  illud  tandem  in  aeternum  ratum  et 
fixum  sit,  intellectum  nisi  per  inductionem,  ejusque 
formam  legitimam,  judicare  non  posse.  Itaque  doc- 
trina  ista  de  expurgatione  intellectus,  ut  ipse  ad  veri- 

tatem  habilis  sit,  tribus  redargutionibus  absolvitur: 
redargutione  philosophiarum,  redargutione  demonstra- 
tionum,  et  redargutione  rationis  humanae  nativae.  His 
vero  explicatis,  ac  postquam  demum  patuerit,  quid 
reriun  natura,  quid  mentis  natura  ferat;  existimamus 
nos  thalamum  mentis  et  universi,  pronuba  divina  bo- 
nitate,  stravisse  et  ornasse.  Epithalamii  autein  votum 
sit,  ut  ex  eo  connubio  auxilia  humana,  et  stirps  inven- 
torum,  quae  necessitates  ac  miserias  hominum  aliqua 
ex  parte  doment  et  subigant,  suscipiatur,  Haec  vero 
est  operis  pars  secunda. 

At  vias  non  solum  monstrare  et  muni  re,  sed  inire 
quoque  consilium  est.  Itaque  tertia  pars  operis  com- 
plectitur  Phenomena  Universi;  hoc  est,  omnigenam 
experientiam,  atque  historiam  naturalem,  ejus  generis, 
quae  possit  esse  ad  condendam  philosophiam  funda- 
mentalis.  Neque  eniin  excellens  aliqua  demonstraudi 
via,  sive  naturam  interpretandi  forma,  ut  mentem  ab 
errore  et  lapsu  defendere  ac  snstinere,  ita  ei  materiam 
ad  sciendum  praebere  et  subministrare  possit.  Verum 
iis,  quibus  non  conjicere  et  bariolari,  sed  invenire  et 
scire  propositum  est ;  quique  non  simiolas  et  fabulas 
mundorum  comminisci,  sed  hujus  ipsius  veri  mundi 
naturam  introspicere  et  velut  dissecare  in  animo  ha- 
bent;  omnia  a  rebus  ipsis  petenda  sunt.  Neque  huic 
labori,  et  inquisitioni,  ac  mundanae  perambulation], 
villa  ingenii,  aut  meditationis,  aut  argumentations  sub- 
stitution aut  compensatio  sufficere  potest;  non  si  omnia 
omnium  ingenia  coierint.  Itaque  aut  hoc  prorsus  ha- 
bendum, aut  negotium  in  perpetuum  deserendum.  Ad 
hunc  vero  usque  diem  ita  cum  hominibus  actum 
est,  ut  minime  miruin  sit,  si  natura  sui  copiam  non 
faciat. 

Nam  primo,  sensus  ipsius  informatio,  et  deserens  et 
fallens:  observatio,  indiligens  et  inaequalis,  et  tanquam 
fortuita:  traditio,  vana  et  ex  rumore:  practica,  operi 
intenta  et  servilis :  vis  experimental,  caeca,  stupida, 
vaga,  et  praerupta:  denique  historia  naturalis,  levis  et 
inops ;  vitiosissimam  materiam  intellectui  ad  philoso- 
phiam et  scientias  congesserunt. 

Deinde,  praepostera  argumentandi  subtilitas  et  ven- 
tilatio,  serum  rebus  plane  desperatis  tentat  reme- 
dium  :  nee  negotium  ullo  modo  restituit,  aut  errores 
separat.  Itaque  nulla  spes  majoris  augmenti  ac  pro- 
gressus  sita  est,  nisi  in  restauratione  quadam  scienti- 
arum. 

Hujus  autem  exordia  omnino  a  naturali  historia 
sumenda  sunt,  eaque  ipsa  novi  cujusdam  generis  et 
apparatus.  Frustra  enim  fuerit  speculum  expolire,  si 
desint  imagines  :  et  plane  materia  idonea  praeparanda 
est  intellectui,  non  solum  praesidia  fida  comparanda. 
Differt  vero  rursus  historia  nostra  (quemadmodum  lo- 
gica  nostra)  ab  ea,  quae  habetur,  multis  rebus :  fine, 
sive  officio;  ipsa  mole  et  congerie ;  dein  subtilitate; 
etiam  delectu,  et  constitutione  in  ordine  ad  ea,  quae 
sequuntur. 

Primo  enim  earn  proponimus  historiam  naturalem, 
quae  non  tam^aut  rerum  varietate  delectet,  aut  prae- 
senti  experimentorum  fructu  juvet;  quam  luceminven- 
tioni  causarum  affundat,  et  philosophiae  enutricandae 
primam  mammam  praebeat.  Licet  enim  opera,  atque 
activam  scientiarum  partem  praecipue  sequamur,  ta- 
men  messis  tempus  expectamus,  nee  museum  et  se- 
getem  herbidam  demetere  conamur.  Satis  enim  sci- 
mus  axiomata  recte  inventa,  tota  agmina  operum  se- 
cum  trahere ;  atque  opera  non  sparsim,  sed  confertim 
exhibere.  Intempestivum  autem  ilium  et  puerilem 
affectum,  ut  pignora  aliqua  novorum  operum  propere 
captentur,  prorsus  damnamus  et  amovemus,  ceu  po- 
mura  Atalantae,  quod  cursum  retardat.  Atque  histo- 
rian nostras  naturalis  officium  tale  est. 

Quoad  congeriem  vero,  conficimus  historiam  non  so- 
lum naturae  libera?  ac  solutae  (cum  scilicet  ilia  sponte 
fluit,  et  opus  suum  peragit ;  qualis  est  historia  ccele- 
stium,  meteororum,  terrae,  et  maris,  mineralium,  plan- 
tarum,  animalium)  sed  multo  magis  naturae  constrictae 
et  vexatae;  nempe,  cum  per  artem  et  ministerium 
humanum  de  statu  suo  detruditur,  atque  premitur  et 
fingitur.  Itaque  omnia  artium  mechanicarum,  omnia 
operativae  partis  liberalium,  omnia  practicarum  com- 
plurium,  quae  in  artem  propriam  non  coaluerunt,  ex- 

perimenta  (quantum  inquirere  licuit,  et  quantum  ad 
finem  nostrum  faciunt)  perscribimus.  Quin  etiam  (ut 
quod  res  est,  eloquamur)  fastum  hominum  et  speciosa 
nil  morati,  multo  plus  et  operae  et  praesidii  in  hac 
parte,  quam  in  ilia  altera,  ponimus :  quandoquidem 
natura  rerum  magis  se  prodit  per  vexationes  artis, 
quam  in  libertate  propria. 

Neque  corporum  tantum  historiam  exhibemus,  sed 
diligentiae  insuper  nostrae  esse  putavimus,  etiam  virtu- 
tum  ipsarum  (illarum  dicimus,  quae  tanquam  cardi- 
nales  in  natura  censeri  possint,  et  in  quibus  naturae 
primordia  plane  constituuntur  ;  utpote  materia  primis 
passionibus  ac  desideriis ;  viz.  denso,  raro,  calido, 
frigido,  consistenti,  fluido,  gravi,  levi,  aliisqoe  haud 
paucis)  historiam  seorsum  comparare. 

Enimvero,  ut  de  subtilitate  dicamus,  plane  conqui- 
rimus  genus  experimentorum  longe  subtilius  et  sim- 
plicius,  quam  sunt  ea,  quae  occurrunt.  Complura 
enim  a  tenebris  educimus  et  eruimus,  quae  nulli  in 
mentem  venisset  investigare,  nisi  qui  certo  et  con- 
stanti  tramite  ad  inventionem  causarum  pergeret ; 
cum  in  se  nullius  magnopere  sint  usus;  ut  liquido  ap- 
pareat,  ea  non  propter  se  quaesita  esse  ;  sed  ita  prorsus 
se  habere  ilia  ad  res  et  opera,  quemadmodum  literae 
alphabeti  se  habeant  ad  orationem  et  verba;  quae 
licet  per  se  inu tiles,  eaedem  tamen  omnis  sermonis 
elementa  sunt. 

In  delectu  autem  narrationum  et  experimentorum 
melius  hominibus  cavisse  nos  arbitramur,  quam  qui 
adhuc  in  historia  naturali  versati  sunt.  Nam  omnia 
fide  oculata,  aut  saltern  perspecta,  et  summa  quadam 
cum  severitate  recipimus  :  ita  ut  nil  referatur  auctum 
miraculi  causa,  sed  quae  narramus,  a  fabulis  et  vanitate 
casta  et  intemerata  sint.  Quinetiam  et  recepta  quae- 
que  ac  jactata  mendacia  (quae  mirabili  quodam  ne- 
glectupersecula  multa  obtinuerunt,  etinveterata  sunt) 
nominatim  proscribimus  et  notamus,  ne  scientiis 
amplius  molesta  sint.  Quod  enim  prudenter  anim- 
advertit  quidam  ;  fabulas  et  superstitiones,  et  nugas, 
quas  nutriculae  pueris  instillant,  inentes  eorum  etiam 

serio  depravare:  ita  eadem  nos  movit  ratio,  ut  soliciti 
atque  etiam  anxii  simus,  ne  ab  initio,  cum  veluti  in- 
fantiam  philosophise  sub  historia  naturali  tractemus  et 
curemus,  ilia  alicui  vanitati  assuescat.  At  in  omni 
experimento  novo  et  paulo  subtiliore,  licet  (ut  nobis 
videtur)  certo  ac  probato,  mod u in  tarnen  experimenti, 
quo  usi  sumus,  aperte  subjungimus  :  ut,  postquam 
patefactum  sit,  quomodo  singula  nobis  constiterint, 
videant  homines  quid  erroris  subesse  et  adhaerere 
possit;  atque  ad  probationes  magis  fidas,  et  magis 
exquisitas  (si  quae  sint)  expergiscantur:  denique  ubi- 
que  monita,  et  scrupulos,  et  cautiones  aspergimus,  re- 
ligione  quadam,  et  tanquam  exorcismo  omnia  phan- 
tasmata  ejicientes,  ac  cohibentes. 

Postremo,  cum  nobis  exploratum  sit,  quantopere 
experientia  et  historia  aciem  mentis  humanae  disgre- 
get ;  et  quam  difficile  sit  (praesertim  animis  vel  teneris, 
vel  praeoccupatis)  a  principio  cum  natura  consuescere ; 
adjungimus  saepius  observationes  nostras,  tanquam 
primas  quasdam  conversiones  et  inclinationes,  ac  ve- 
luti aspectus  historiae  ad  philosophiam:  ut  et  pignoris 
loco  hominibus  sint,  eos  in  historiae  fluctibus  perpetuo 
non  detentum  iri;  utque,  cum  ad  opus  intellectus  de- 
veniatur,  omnia  sint  magis  in  procinctu.  Atque  per 
hujusmodi  (qualem  describimus)  historiam  naturalem, 
aditum  quendam  fieri  posse  ad  naturam  tutum  et  com- 
modum  ;  atque  materiam  intellectui  praeberi  probam 
et  praeparatam  censemus.  ' 

Postquam  vero  et  intellectum  fidissimis  auxiliis  ac 
praesidiis  stipavimus,  et  justum  divinorum  operum  ex- 
ercitum  severissimo  delectu  comparavimus ;  nil  am- 
plius  superesse  videtur,  nisi  ut  philosophiam  ipsain 
aggrediamur.  Attamen  in  re  tarn  ardua  et  suspensa 
sunt  quaedam,  quae  necessario  videutur  interponenda; 
partim  docendi  gratia,  partim  in  usum  praesentern. 

Horem  primum  est,  ut  exempla  proponantur  inqui- 
rendi  et  inveniendi,  secundum  nostram  ralionem  ac 
viam,  in  aliquibus  subjectis  repraesentata :  sumendo 
ea  potissimum  subjecta,  quae  et  inter  ea,  quae  quaerun- 

tur,  sunt  nobilissima,  et  inter  se  maxime  diversa;  ut 
in  unoquoque  genere  exemplum  non  desit.  Neque 
de  iis  exemplis  loquimur,  quae  singulis  praeceptis  ac 
regulis,  illustrandi  gratia,  adjiciuntur  (hoc  enim  in  se- 
cnnda  parte  operis  abunde  praestitimus)  sed  plane 
typos  intelligimus  et  plasmata,  qua?  universum  mentis 
processum,  atque  inveniendi  continuatam  fabricam  et 
ordinem  in  certis  subjectis,  iisque  variis  et  insignibus, 
tanquam  sub  oculos  pouant.  Etenim  nobis  in  men- 
tern  venit,  in  mathematicis,  astante  machina,  sequi  de- 
monstrationem  facilem  et  perspicuam  :  contra,  absque 
hac  comrnoditate,  omnia  videri  involuta,  et,  quam 
revera  sunt,  subtiliora.  Itaque  hujusmodi  exemplis 
quartam  partem  nostri  operis  attribuimus  :  quae  revera 
nil  aliud  est,  quam  secundae  partis  applicatio  particu- 
lars et  explicata. 

At  quinta  pars  ad  tempus  tantum,  donee  reliqua 
perficiantur,  adhibetur:  et  tanquam  fcenus  redditur, 
usque  dum  sors  haberi  possit.  Neque  enim  finera 
nostrum  ita  petimus  occaecati ;  ut,  quae  occurrunt  in 
via  utilia,  negligamus.  Quamobrem  quintam  partem 
operis  ex  iis  conficimus,  quae  a  nobis  aut  inventa,  aut 
probata,  aut  addita  sunt :  neque  id  tamen  ex  rationi- 
bus  atque  praescriptis  interpretandi ;  sed  ex  eodem  in- 
tellectus  usu,  quem  alii  in  inquirendo  et  inveniendo 
adhibere  consueverunt.  Etenim  cum,  ex  perpetua 
nostra  cum  natura  consuetudine,  majora  de  meditati- 
onibus  nostris,  quam  pro  ingenii  viribus,  speramus ; 
turn  poterunt  ista  veluti  tabernaculorum  in  via  posito- 
rum  vice  fungi,  ut  mens  ad  certiora  contendens  in  iis 
paulisper  acquiescat.  Attamen  testamur  interim,  nos 
illis  ipsis,  quod  ex  vera  interpretandi  forma  non  sint 
inventa,  aut  probata,  teneri  minime  velle.  Istam  vero 
judicii  suspensionem,  non  est  quod  exhorreat  quis- 
piam  in  doctrina,  quae  non  simpliciter  nil  sciri  posse, 
sed  nil  nisi  certo  ordine  et  certa  via  sciri  posse 
asserit:  atque  interea  tamen  certos  certitudinis  gra- 
dus  ad  usum  et  levamen  constituit ;  donee  mens  in 
causarum  explicatione  consistat.     Neque  enim    illse 

ipsae  scholae  philosophorum,  qui  Acatalepsiam  sim- 
pliciter  tenuerunt,  inferiores  fuere  istis,  quae  pronun- 
tiandi  licentiara  usurparunt.  Illae  tamen  sensui  etiu- 
tellectni  auxilia  non  paraverunt,  quod  nos  fecimus  : 
sed  fidem  et  auctoritatem  plane  sustulerunt ;  quod 
longe  alia  res  est,  et  fere  opposita. 

Sexta  tandem  pars  operis  nostri  (cui  reliquae  inser- 
viunt  ac  ministrant)  earn  demum  recludit  et  proponit 
philosophiam,  quae  ex  hujusmodi  (qualem  ante  do- 
cuimus  et  paravimus)  inquisitione  legitima,  et  casta, 
et  severa  educitur  et  constituitur.  Hanc  vero  postre- 
mam  partem  perficere  et  ad  exitum  perducere,  res  est 
et  supra  vires,  et  ultra  spes  nostras  collocata.  Nos  ei 
initia  (ut  speramus)  non  contemnenda,  exitum  generis 
humani  fortnna  dabit;  qualem  forte  homines,  in  hoc 
rerum  et  animorum  statu,  haud  facile  animo  capere 
aut  metiri  queant.  Neque  enim  agitur  solum  felicitas 
contemplativa,  sed  vere  res  human»  et  fortunae,  atque 
omnis  operum  potentia.  Homo  enim,  naturae  mi- 
nister et  interpres,  tantum  facit  et  intelligit,  quantum 
de  naturae  ordine,  opere,  vel  mente,  observaverit :  nee 
amplius  scit,  aut  potest.  Neque  enim  ullae  vires  cau- 
sarum  catenam  solvere  aut  perfringere  possunt :  neque 
natura  aliter,  quam  parendo,  vincitur.  Itaque  inten- 
tiones  geminae  illae,  humanae  scilicet  scientiae,  et  poten- 
tiae,  vere  in  idem  coincidunt :  et  frustratio  operum 
maxime  fit  ex  ignoratione  causarum. 

Atque  in  eo  sunt  omnia,  siquis  oculos  mentis  a  re- 
bus ipsis  nunquam  dejiciens,  earum  imagines  plane 
ut  sunt,  excipiat.  Neque  enim  hoc  siverit  Dens,  ut 
phantasiae  nostrae  somnium  pro  exemplari  mundi  eda- 
mus  :  sed  potius  benigne  faveat,  ut  apocalypsim,  ac 
veram  visionem  vestigiorum  et  sigillorum  Creatoris 
super  creaturas,  scribamus. 

Itaque  tu,  Pater,  qui  lucem  visibilem  primitias 
creaturae  dedisti,  et  lucem  intellectualem  ad  fastigium 
operum  tuorum  in  faciem  hominis  inspirasti;  opus 
hoc,  quod  a  tua  bonitate  profectum,  tuam  gloriam 
repetit,  tuere  et  rege.     Tu,    postquam  conversus  es 

ad  spectandum  opera,  quae  fecerunt  manus  tuse,  vidisti 
quod  omnia  essent  bona  valde ;  et  requievisti.  At 
homo,  conversus  ad  opera,  quae  fecerunt  manus  suae, 
vidit  quod  omnia  essent  vanitas  et  vexatio  spiritus ; 
nee  ullo  modo  requievit.  Quare  si  in  operibus  tuis 
sudabimus,  facies  nos  visionis  tuae  et  sabbati  tui  par- 
ticipes.  Suppliees  petimus,  ut  haec  mens  nobis  con- 
stet :  utque  novis  eleemosynis  per  manus  nostras  et 
aliorum,  quibus  eandem  mentem  largieris,  familiam 
humanam  dotatam  velis„ 

CUM  Domino  meo  placuerit,  eo  me  dignari  honore,  ut 
in  edendis  operibus  suis  opera  mea  usus  sit ;  non  abs  re 
fore  existimavi,  si  lectorem  de  aliquibus,  qucs  ad  hunc 
primum  tomum pertinent,  breviter  moneam.  Tractatum 
isium,  De  dignitate  et  augmentis  Scientiarum,  ante 
annos  octodecim,  edidit  dominatio  sua,  lingua  patria,  in 
duos  tantummodo  libros  distributum ;  et  regies  suce  ma- 
jestati  dicavit,  quod  et  nunc  facit.  Non  ita  pridem 
animum  adjecit,  ut  in  Latinam  linguam  verteretur :  in- 
audiverat  siquidem  illud  apud  exteros  expeti :  quinetiam 
solebat  subinde  dicere,  libros  modernis  Unguis  conscri- 
ptos,  non  ita  multo  post  decocturos.  Ejus  igitur  trans- 
lationem,  ab  insignioribus  quibusdam  eloquentia  viris 
elaboratam,  propria  quoque  recensione  castigatam,  jam 
emittit.  Ac  liber  primus  certe,  quasi  mera  translatio  est, 
in  paucis  admodum  mulatus :  at  reliqui  octo,  qui  par- 
titiones  scientiarum  tradunt,  atque  unico  ante  libro  con- 
tinebantur,  ut  novum  opus,  et  nunc  primum  editum, 
prodit.  Causa  autem  prcecipua,  qua?  dominaiionem  suam 
movit,  ut  opus  hoc  retractaret,  et  inplurimis  amplificaret, 
eafuit;  quod  in  Instauratione  Magna  (quam,  diupostea 

edidit)  Partitiones  scientiarum,pro  prima  Instaurationis 
parte  constitute;  quam  sequeretur  Novum  Organ um  ; 
dein  Historia  Naturalis  ;  et  sic  deinceps.  Cum  igitur 
reperiret  partem  earn  de  Partitionibus  scientiarum  jam 
pridem  elaboratam  (licet  minus  solide  quam  argumenti 
dignitas  postularet)  optimum  fore  putavit,  si  retractare- 
tur,  et  redigeretur  in  opus  justum  et  completum.  Atque 
hoc  pacto,  Jidem  suam  liberari  intelligit,  de  prima  parte 
Instaurationis  prcestitam.  Quantum  a$  opus  ipsum, 
non  est  tenuitatis  mete,  de  eo  aliquid  prcefari.  Praco- 
nium  ei,  quod  optime  conveniat,  existimo  futurum  illud, 
quod  Demosthenes  interdum  dicere  solebat  de  rebus  gestis 
Alheniensium  veterun;  Laudatorem  iis  dignum  esse 
solumraodo  tempus.  Deum  Opt.  Max.  obnixe precor, 
ut,  pro  dignitate  operis,  Jructus  uberes  diuturnique  et 
auctori  et  lectori  contingant. 

Sub  veteri  lege,  rex  optime,  erant  et  spontanea?  obla- 
tiones,  et  quotidiana  sacrificia  ;  hsec  ex  rituali  cultu, 
illse  ex  pia  alacritate  profectae.  Arbitror  equidem 
deberi  tale  quidpiam  regibus  a  servis  suis  ;  ut  scilicet 
quisque  non  solum  muneris  sui  tributa,  sed  et  amoris 
pignora  deferat.  Atque  in  prioribus  illis  spero  me 
minime  defuturum ;  in  posteriori  autem  genere  dubi- 
tavi,  quid  potissimum  sumerem :  satius  autem  visum 
est,  hujusmodi  aliquid  deligere,  quod  potius  ad  per- 
sonam tuae  excellentiam,  quam  ad  negotia  coronse 
spectaret. 

Ego  saspissime  de  majestate  tua,  ut  debeo,  cogitans 
(missis  aliis  sive  virtutis,  sive  fortunae  tuae  dotibus) 
magna  prorsus  afficior  admiratione,  cum  intueor  ex- 
cellentiam earum  in  te  virtutum,  facultatumque,  quas 
philosophi  intellectuales  vocant :  capacitatem  ingenii 
tot  et  tanta  complexam,  firmitudinem  memoriae,  pre- 
hensionis  velocitatem,  judicii  penetrationem,  elocuti- 
onisque  ordinem  simul  et  facilitatem.  Subit  profecto 
animum  quandoque  dogma  illud  Platonicurn,  quo  as- 
seritur,  Scientiam  nihil  aliud  esse,  quam  reminiscentiam ; 
animumque  naturaliter  omnia  cognoscere,  nativce  luci, 

quam  specus  corporis  obumbraverat  subinde  redditum. 
Certe  hujus  rei  (si  in  quo  alio)  relucet  in  majestate 
tua  exemplum  insigne  ;  cui  adeo  prompta  est  mens  ad 
concipiendam  flam  mam,  ubi  vel  levissima  earn  excita- 
verit  objecta  occasio,  vel  minima  alienas  cognitionis 
scintilla  affulserit.  Quemadmodum  igitur,  de  regum 
sapientissimo,  sacra  perhibet  Scriptura,  Cor  illifuisse, 
tanquam  arenam  maris :  cujus  quanquam  massa  prae- 
grandis,  partes  tamen  minutissima? ;  sic  mentis  indidit 
Deus  majestati  tuae  crasim  plane  mirabilem,  qua?  cum 
maxima  quaeque  complectatur,  minima  tamen  pre- 
hendat,  nee  patiatur  effluere:  cum  perdifficile  vide- 
atur,  vel  potius  impossible  in  natura,  ut  idem  instru- 
mentum  et  grandia  opera,  et  pusilla  apte  disponat. 
Quantum  ad  elocutionem  tuam,  occurrit  illud  Cor- 
nelii  Taciti  de  Augusto  Caesare ;  Augusto,  inquit,  pro- 
jlnens,  et  quce  principem  virum  deceret,  eloquentia  fuit. 
Sane  si  recte  rem  perpendamus,  omnis  oratioautlabo- 
riosa,  aut  affectata,  aut  imitatrix,  quamvis  alioquin  ex- 
cellens,  nescio  quid  servile  olet,  nee  sui  juris  est. 
Tuum  autem  dicendi  genus  vere  regium  est,  profluens 
tanquam  a  fonte,  et  nihilominus,  sicut  natura?  ordo 
postulat,  rivis  diductum  suis,  plenum  facilitatis  felici- 
tatisque,  imitans  neminem,  nemini  imitabile.  Atque 
sicut  in  rebus  tuis,  qua?  tam  ad  regnum,  quam  ad  do- 
mum  tuam  spectant,  virtus  videtur  cum  fortuna  cer- 
tare ;  mores  scilicet  optimi  cum  felici  regimine ;  spes 
tuae  olim  patienter  et  pie  cohibitae,  cum  fausta  et  op- 
portuna  speratorum  adeptione;  thori  conjugalis  sancta 
fides,  cum  fructu  conjugii  beato,  in  sobole  pulcherri- 
ma;  pia,  et  principe  Christiano  dignissima  ad  pacem 
propensio,  cum  simili  vicinorum  principum  inclina- 
tione,  in  idem  votum  felieiter  conspirantium  :  sic  et  in 
intellectus  tui  dotibus  non  levior  exoritnr  lis  et  aemu- 
latio,  si  eas,  quae  a  natura  ipsa  praebitae  sunt  et  infusae, 
cum  iostructissima  gaza  multiplicis  eruditionis,  et 
plurimarum  artium  scientia  committamus.  Neque 
vero  facile  fuerit,  regem  aliquem  post  Christum  na- 
tum  reperire,  qui  fuerit  majestati  tua?  literarum  di- 
vinarum  et  humanarum  varietate,  et  cultura  compa- 
randus-    Percurrat,  qui  voluerit,  imperatorum  et  xe* 

rum  seriem,  et  juxta  mecum  sentiet.  Magnum  certe 
quiddatn  praestare  reges  videntur,  si  delibantes  alio- 
gum  ingenia  ex  compendio  sapiant,  aut  in  cortice 
doctrinae  aliquatenus  haereant,  aut  denique,  literatos 
ament  evehantque.  At  regem,  et  regem  natum,  veros 
eruditiouis  fontes  hausisse,  imo  ipsummet  fonlem  eru- 
ditionis  esse,  prope  abest  a  miraculo.  Tuae  vero 
majestati  etiam  illud  accedit,  quod  in  eodem  pectoris 
tui  scrinio  sacrae  literae  cum  profauis  recondantur  ; 
adeo  ut,  cum  Hermete  ille  Trismegisto,  triplici  gloria 
insigniaris,  potestate  regis,  illuminatione  sacerdotis, 
eruditione  philosophi.  Cum  igitur  alios  reges  longe 
hac  laude  (proprie  quae  tua  est)  superes ;  aequum  est, 
ut  non  solum  praesentis  seculi  fama,  et  admiratione  ce- 
Jebretur,  autetiam  historiarum  lumine  posteritati  trans- 
mittatur,  verum  ut  solido  aliquo  in  opere  incidatur, 
quod  et  regis  magni  potentiam  denotet,  et  regis  tamin- 
signiter  docti  imaginem  referat. 

Quare  (ut  ad  inceptum  revertar)  nulla  potior  mibi 
visa  est  oblatio,  quam  tractatus  aliquis  eo  spectans. 
Hujus  argumentum  duabus  constabit  partibus.  In 
priori  (quae  levior  est,  neque  tamen  ullo  modo  praeter- 
mittenda)  de  scientiae  et  literarum  per  omnia  excellen- 
tia  agendum  est ;  et  simul  de  merito  eorum,  qui  in 
iisdem  provehendis  operam  strenue  et  cum  judicio  im- 
pendunt.  Posterior  vero  pars  (quod  caput  rei  est) 
proponet,  quid  in  hoc  genere  hucusque  actum  sit,  et 
perfectum  ;  insuper  et  ea  perstringet  quae  videntur  de- 
siderari ;  utquamvis  non  ausim  seponereaut  deligere, 
tuae  quod  praecipue  majestati  commendem,  tamen 
multa  et  varia  repraesentando,  regias  tuas  cogitationes 
excitare  possim,  ut  proprios  pectoris  tui  thesauros  ex- 
cutias,  atque  inde  pro  magnanimitate  tua  atque  sapi- 
entia,  optima  quaeque,  ad  artium  et  scientiarum  ter- 
minos  proferendos,  depromas. 

In  ipso  vestibulo  prions  partis,  ad  purgandam  viam 
et  quasi  indicendum  silentium,  quo  melius  audiantur 
testimonia  de  dignitate  literarum,  absque  oblatratione 
tacitarum  objectionum,  statui  primo  loco  liberare  lite- 
ras  opprobriis  et  vilipendiis,  quibus  impetit  eas  igno- 

rantia ;  sed  ignorantia,  sub  non  uno  schemate :  modo 
in  theologorum  zelotypia,  modo  in  politicorum  super- 
cilio,  modo  in  ipsorum  literatorum  erroribus  sese  os- 
tentans,  et  prodens.  Audio  primos  dicentes,  scien- 
tiam  inter  ea  esse,  quae  parce  cauteque  admittenda 
sunt:  scientiae  nimium  appetitum  fuisse  primum  pec- 
catum,  unde  hominis  lapsus  ;  hodieque  haerere  serpen- 
tinum  quid  in  ea,  siquidem  ingrediens  tumorem  in- 
ducit ;  Scientia  inflat :  Salomonem  censere,  Faciendi 
libros  nullum  esse  Jinem,  multamque  lectionem  carnis 
esse  afflictionem  ;  et  alibi,  In  multa  sapientia  multam 
esse  indignationem ;  et  qui  auget  scientiam,  augere  et 
dolorem  ;  D.  Pauli  monitum  esse,  Ne  decipiamur  per 
inanem  philosophiam :  quin  et  experientia  notum  esse, 
doctissimos  viros,  haereticorum  coryphaeos,  doctissima 
seculain  atheismumproclivia fuisse;  contemplatiouem 
deniquesecundarumcausammauctoritatiprimae  causae 
derogare. 

Ut  igitur  falsitatem  hujus  dogmatis  fundamentaque 

ejus  male  jacta  aperiamus  ;  cuivis  obviam  est  istos  non 

percipere,   scientiam,  quae  lapsum  peperit,  non  fuisse 

puram  illam  primigeniamque  scientiam  naturalem,  cu- 

jus  lumine  homo  animalibus,  in  paradiso  adductis,  no- 

mina  ex  natura  iinposuit ;  sed  superbam  illam  boni  et 

mali,  per  quam  excutere  Deum,  sibique  ipse  legem 

figere  ambivit.     Neque  certe  vis  ulla  scientiae,  quanta 

quanta  sit,  inflat  mentem,  cum  nihil  implere  animum, 

nedum  distendere  possit,  praeter  Deum,  Deique  con- 

templationem.     Quare  Salomon,  de  duobus  palmariis 

inventionis  sensibus  (visu  atque  auditu)  loquens  ;  ait, 

Oculum  videndo,  aurem  audiendo  non  satiari.     Quod 

si  non  sit  impletio,  sequitur,  continens  majus  esse  con- 

tento.     Haud  aliter  de  scientia  ipsa,  animoque  hu- 

mano  (cui  sensus  sunt  tanquam  emissarii)  definit  his 

verbis,  quae  calendario  suo  ephemeridique,  omnium 

rerum  tempora  describenti,  subnectit,  ita  concludens; 

Omnia  Deus  condidit,  ut  unumquodque  pulchrum  sit  in 

tempore  suo :  mundum  quoque  ipsum  indidil  cordi  eo- 

rum :  invenire  tamen  homo  non  potest  opus,  quod  ope- 

ratus  est  Deus,  ab  initio  usque  ad  Jinem.      Qui  bus 

verbis  haud   obscure  innuit,  Deum  fabricatum  esse 


Lib.  l.~\         De  Augmentis  Scientiarum.  57 

animum  humanum  instar  speculi,  totius  mundi  ca- 
pacero,  ejusque  non  minus  sitientera,  quam  oculum 
luminis:  neque  gestientem  solum  conspicere  varietates 
vicissitudinesque  temporum,  verum  etiam  perscrutan- 
di  explorandique  immotas  atque  inviolabiles  naturae 
leges,  et  decreta,  ambitiosum.     Et  quam  vis  innuere 
videatur,  summam  illam  naturae  oeconomiam  (quam 
appellat  Opus,  quod  operatur  Deus,  ab  initio  usque  ad 
finem)  non  posse  inveniri  ab  homine ;  hoc  non  detra- 
hit  captui  humano,  sed  in  impedimenta  doctrinae  re- 
jicienduin;  qualia  sunt  vitae  brevitas,  studiorum  divor- 
tia,  scientiarum  traditio  prava  et  infida,  plurimaque 
alia  incommoda,  quibus    humana  conditio  irretitur : 
siquidem  nullam  universi  partem  ab  humana  disquisi- 
tione  alienam  esse,  satis  clare  alibi  docet,  inquiens, 
Spiritus  hominis  est  tanquam  lucerna  Dei,  qua  intima 
arcana  explorat.     Quare  si  tanta  sit  amplitudo  captus 
humani,  manifestum  est,    nullum   esse   periculum  a 
quantitate  scientiac,  ut  ut  diffusa,  ne  aut  tumorem  in- 
ducat,  aut  excessuin  :  sed   a  qualitate  tantum,   quae 
quantulacunque  sit,  si  absque  antidoto  sua  sumatur, 
malignum  quid  habet,  atque  venenosum,  flatuosis  sym- 
ptomatis   plenissimum.     Haec  antidotus,    sive  aroma 
(cujus  mixtio  temperat  scientiam,  eamque  saluber- 
rimam  efficit)  est  charitas.     Quod  etiam  priori  clau- 
sulee  subjungit  Apostolus,  dicens,  Scientia  inflat,  cha- 
ritas autem  cedificat.     Cui  consonum  est,  quod  alibi 
docet:  Si,  inquit,  Unguis  loquar  angelorum,  vel  homi- 
num,  charitatem  autem  non  habeam,  /actus  stim  velut 
as  resonans,  aut  cymbalum  tinniens.     Non   quin  exi- 
mium  quid  sit  loqui  linguis  angelorum  et  hominum, 
sed  quia,  si  segregetur  acharitate,  neque  ad  commune 
humani  generis  bonum  dirigatur,  potius  inanem  glo- 
riam   exhibebit,  quam  solidum  fructum.      Censuram 
quod  attinet  Salomonis,  de  excessu  legendi  scriben- 
dique  libros,  et  cruciatu  spiritus  e  scientia  oriundo ; 
monitumque  etiam  Paulinum,  Ne  decipiamur per  ina- 
nem philosophiam :  si  recteexplicentur  ea  loca,  optime 
ostendent  veros  cancellos,  et  limites,  quibus  humana 
scientia  circumsepitur ;    ita  tamen  ut  liberum  sit  ei, 
absque  omni  coarctatione  universam  rerurn  naturam 

amplecti.  Sunt  enim  limites  tres.  Primus,  ne  ita  fe- 
licitatem  collocemus  in  scientia,  ut  interim  mortalita- 
tis  nostra?  oblivio  subrepat.  Secundus,  ne  sic  utamur 
scientia,  ut  anxietatem  pariat,  non  animi  tranquillita- 
tem.  Tertius,  ne  putemus,  posse  nos,  per  naturae  con- 
templationem,  mysteria  divina  assequi.  Nam  quan- 
tum ad  primum,  optime  in  eodem  libro  alibi  se  Salo- 
mon explicat :  Satis,  inquit,  perspexi,  sapientiam  tan- 
tum recedere  a  stuliitia,  quantum  lucem  a  tenebris. 
Sapientis  oculi  in  capite  ejus,  stultus  in  tenebris  oberrat ; 
sed  simul  didici  moriendi  necessitatem  utrique  esse  com- 
munem.  De  secundo  certum  est,  nullam  animi  anxi- 
etatem, aut  perturbationem  oriri  e  scientia,  nisi  tan- 
turn  per  accidens.  Omnis  enim  scientia,  et  admiratio 
(quae  est  semen  scientiae)  per  se  jucunda  est.  Cum 
autem  conclusiones  inde  deducuntur,  quae  oblique  re- 
bus nostris  applicatae,  vel  infirmos  metus  gignunt,  vel 
immodicas  cupiditates,  turn  demum  nascitur  cruciatus 
ille,  et  perturbatio  mentis,  qua  de  loquimur:  tunc 
enim  scientia  non  est  amplius  lumen  siccum  (ut  voluit 
Heraelitns  ille  obscurus,  Lumen  siccum  optima  anima) 
sed  fit  lumen  raadidum,  atque  humoribus  aflfectuum 
maceratum.  Tertia  regula  accuratiorem  paulo  disqui- 
sitionern  postulat,  neque  sicco  pede  praetereuuda  est. 
Siquis  enim  ex  rerum  sensibilium  et  materiatarum  in- 
tuitu, tantum  luminis  assequi  speret,  quantum  ad  pa- 
tefaciendam  divinam  naturam,  aut  voluntatem  suffi- 
ciet,  nas  iste  decipitur  per  inanem  philosophiam.  Ete- 
nim  contemplatio  creaturarum,  quantum  ad  creatu- 
ras  ipsas,  producit  scientiam  ;  quantum  ad  Deum,  ad- 
mirationem  tantum ;  quae  est  quasi  abrupta  scientia. 
Ideoque  scitissime  dixit  quidam  Platonicus ;  Sensus 
humanos  solem  referre,  qui  quidem  revelat  terrestrem 
globum,  ccelestem  vero  et  Stellas  obsignat.  Sic  sensus 
reserant  naturalia,  divina  occludunt.  Atque  hinc 
evenit,  nonnullos  e  doctiorum  manipulo  in  haeresin 
lapsos  esse,  quum,  ceratis  sensuum  alis  innixi,  ad  di- 
vina evolare  contenderent.  Namque  eos,  qui  autu- 
mant  nimiam  scientiam  inclinare  mentem  in  atheis- 
mum,  ignorantiamque  secundarum  causarum  pietati 
erga  primani  obstetricari,  libenter  compellarem  Jobi 

quaestione :  An  oporteat  mentiri  pro  Deo,  et  ejus  gra- 
tia dolum  loqui  conveniat,  ut  ipsi  gratificemur  ?  liquet 
enim,  Deum  nihil  operari  ordinario  in  natura,  nisi  per 
secundas  causas,  cujus  diversum  credi  si  vellent, 
impostura  mera  esset,  quasi  in  gratiam  Dei,  et  nihil 
aliud,  quam  auctori  veritatis  immundam  mendacii  ho- 
stiara  irnmolare.  Quin  potius  certissimum  est,  atque 
experientia  coraprobatum,  leves  gustus  in  philosophia 
movere  fortasse  ad  atheismum,  sed  pleniores  haustus 
ad  religionem  reducere.  Naraque  in  limine  philo- 
sophise, cum  secundae  causae,  tan  quam  sensibus  pro- 
ximo, ingerant  se  raenti  humanae,  mensque  ipsa  in 
ill  is  haereat  atque  commoretur,  oblivio  primse  causae 
obrepere  possit :  sin  quis  ulterius  pergat,  causarum- 
que  dependentiam,  seriem,  et  concatenationem,  atque 
opera  providentiae  intueatur,  tunc,  secundum  poe- 
tarum  mythologiam,  facile  credit  summum  naturalis 
catenae  annul um  pedi  solii  Jovis  affigi.  Ut  semel  di- 
cam  :  nemo,  male  applicatae  sobrietatis  moderationis- 
que  famam  captans,  posse  nos  nimium  progredi,  in 
libris  sive  Scripturarum,  sive  creaturarum,  theologia, 
aut  philosophia,  existimet;  quinimo  excitent  se  ho- 
mines, et  infinitos  profectus  audacter  urgeant  utro- 
bique,  et  persequantur ;  caventes  tantum  ne  scientia 
utantur  ad  tumorem,  non  ad  charitatem,  ad  ostenta- 
tionem,  non  ad  usum  ;  et  rursus,  ne  distinctas  illas 
theologiae  philosophiaeque  doctrinas,  earumque  latices 
imperite  misceant  ac  confundant. 

Accedamus  nunc  ad  opprobria,  quibus  literas  asper- 
gunt  politici.  Ilia  ejnsmodi  sunt :  artes  emollire  am- 
nios, militarique  gloriae  ineptos  reddere :  turn  in  poli- 
ticis  quoque  corrumpere  ingenia ;  quae  vel  nimis  cu- 
riosa  efficiunt  ex  varietate  lectionis ;  vel  nimis  pertina- 
cia  ex  rigore  regularum  y  vel  nimis  tumida  ex  magni- 
tudine  exemplorum  ;  vel  nimis  extravagantia  ex  dissi- 
militudine  exemplorum  ;  quin  saltern  utcunque  aver- 
tere,  et  alienare  animos  a  negotiis,  et  actione,  otii  ac 
secessus  amorem  instillantes :  dein  rebuspublicis  in- 
ducere  disciplinae  relaxationem,  dum  unusquisque 
promptior  est  ad  disputandum,  quam  ad  obtemperan- 

dura.  Unde  Cato  Censorius,  cum  prirais  mortaliuni 
sapiens,  ubi  juventus  Romana  ad  Carneadera  philoso- 
phum,  qui  venerat  Romam  legatus,  dulcedine  atque 
majestate  eloquentiae  ejus  capta,  undique  conflueret, 
frequenti  senatu  auctor  fuit,  ut,  expeditis  uegotiis, 
prirao  quoque  tempore  dimitterent  hominem,  ue  ci- 
viura  animos  inficeret,  et  fascinaret,  et  nee  opinanti- 
bus  morum  consuetudinumque  patriarum  mutationem 
induceret.  Hoc  etiam  permovit  Virgil ium  (dum  stu- 
dia  sua  patriae  existirnationi  posthaberet)  ut  artes  po- 
liticas  a  literariis  segregaret;  illas  Romanis  vendicans, 
has  Grascis  relinquens,  in  versibus  illis  decantatis 

Tu  regere  imperio  populos,  Romane,  memento  : 
Hce  tibi  erunt  artes.  iEn.  vi.  851. 

Videmus  etiam  Any  turn,  Socratis  accusatorem,  pro 
crimine  ei  objecisse,  quod  vi  et  varietate  sermonum, 
ac  disputationum  suarum,  auctoritatem  et  reverentiam 
legum  consuetudinumque  patriarum,  apud  adolescen- 
tes  imminueret;  quodque  artem  profiteretur  perni- 
ciosam  et  periculo  plenam,  qua  quis  instructus,  dete- 
riorem  causam  meliorem  faceret,  veritatemque  ipsam 
eloquentiae  apparatu  obrueret. 

Verum  hae  criminationes,  caeteraeque  ejusdem  fa- 
rina?, potius  personatam  gravitatem  pra?  se  ferunt, 
quam  veritatis  candorem.  Testatur  enim  experien- 
tia,  sicut  unos  atque  eosdem  homines,  sic  una  eadem- 
que  tempora,  et  rerum  bellicarum,  et  optimarum 
artium  gloria  floruisse.  Viros  quod  attinet,  exemplo 
sit  nobile  par  imperatomin,  Alexander  Magnus,  et 
Julius  Caesar  dictator,  alter  Aristotelis  in  philosophia 
discipulns,  alter  Ciceronis  in  dicendo  rivalis.  Aut  si 
quis  requirat  potius  literatos,  qui  in  claros  imperatores 
evaserunt,  quam  imperatores,  qui  insigniter  docti 
fuerunt;  praesto  est  Epamincmdas  Thebanus,  aut  Xe- 
nophon  Atheniensis:  quorum  ille  primus  fuit,  qui 
fregit  potentiam  Spartanorum  ;  hie  autem  primus,  qui 
stravit  viam  ad  eversionem  monarchiae  Persarum. 
Istud  vero  armorum  literarumque  quasi  conjuginm, 
clarius  adhuc  in  temporibus,  quam  in  personis,  elu- 
cescit,    quanto   nimirum   seculum   homine   objectum 

grandius  est.  Ipsa  quippe  eademque  tempora,  apud 
iEgyptios,  Assyrios,  Persas,  Graecos,  Romanosque, 
quae  propter  bellicam  virtutem  maxime  celebrantur, 
etiam  et  literis  plurimum  fuerunt  nobilitata  ;  adeo  ut 
gravissimi  auctores  philosophique,  et  clarissimi  duces 
atque  imperatores,  eodem  seculo  vixerint.  Nee  sane 
aliter  fieri  potest :  quandoquidem  ut  in  homine  vigor 
corporis  animique  simul  fere  maturescunt,  nisi  quod 
ille  hunc  paulo  antevertat :  sic  in  rebuspublicis  mili- 
taris  gloria  literataque  (quarum  ilia  corpori  respondet, 
h33C  animo)  aut  coaeva  sunt,  aut  se  proxime  conse- 
quuntur 

Jam  vero,  eruditionem   politicis  impedimento  esse 
potius  quam  adjumento,  nil  minus  probabile.      Fate- 
in  ur  omnes,  temerarium  quiddam  esse  empiricis  me- 
dicis  corpus  et  valetudinis  curam  tradere  ;  qui  solent 
pauca  quaedam  medicamenta,  qu33  illis  videntur  pan- 
chresta,  venditare,  quorum  fiducia  nihil  non  audent 
tentare :  cum  tamen  neque  causas   morborum,  neque 
segrotorum  habitus,    neque    symptomatum    pericula, 
neque  veram  sanandi  methodum  calleant.     Videmus 
pariter  errare  eos,  qui  ad  causas  et  lites  suas  expedi- 
endas  adhibent  leguleios,  in  practica  potius,  quam  in 
libris  juris  versatos,  quibus  os  facile  oblinitur,  si  quid 
novum,  aut  extra  experientiae  suae  calles  tritos  occur- 
rat :  consimiliter  non    potest  non  esse  periculosissi- 
mum,    quoties    summa    rerum   empiricis   consiliariis 
praecipue  mandatur.     E  contra,  vix  exemplum  adduci 
possit  reipublicae  infeliciter  administratae,  ad  clavum 
sedentibus  viris  eruditis.     Quamvis  enim  in  more  sit 
politicis,    literatos  pedaneorum   nomine   elevare;  hi- 
storia  tamen,  veritatis  magistra,  in  plurimis  fidem  fa- 
cit,  pupillares  principes  adultis  longe  praestitisse  (non 
obstante  aetatis  incommodo)  ea  ipsa  de  causa,  quam 
politici  sugillant,  quod  scilicet  tunc  temporis  a  paeda- 
gogis  administratum    sit    imperium.      Quis  ignorat, 
per  decantatum   illud   quinquennium  Neronis,  onus 
rerum  incubuisse  Senecae  paedagogo  ?     Quin  et  Gor- 
dianus  junior  decennium  laudis  Misitheo  paedagogo 
debuit.      Neque  infelicius  imperium  gessit  Severus 
Alexander,  dum  minor  fuit :  quo  tempore  omnia  pro- 

curabant  mulieres,  sed  ex  consilio  prseceptorum.  Imo 
convertamus  oculos  ad  regimen  pontificium,  ac  nomi- 
natim  Pii  Quinti  vel  Sixti  Quinti,  nostro  seculo,  qui 
sub  initiis  suis  habiti  sunt  pro  fraterculis  rerum  impe- 
ritis:  reperiemusque  acta  paparum  ejus  generis  magis 
esse  solere  memorabilia,  quam  eoruni,  qui  in  nego- 
tiis  civilibus  et  principum  aulis  enutriti  ad  papatum 
ascenderint.  Quamvis  enim,  qui  in  Uteris  vitam  ma- 
xime  traduxerunt  minus  solertes  sint  atque  versa- 
tiles  in  occasionibus  prensandis,  atque  accommodan- 
dis  rebus ;  quo  spectant  ea,  quae  ab  Italis  ragioni  di 
stato  dicuntur,  quorum  nomen  ipsum  aversatus  est 
Pius  Quintus,  solitus  dicere ;  Esse  mera  malorum  ho- 
minum  commenta,  qua  opponerentur  religioni,  et  virtu- 
tibus  moralibus :  in  eo  tamen  abunde  fit  compensatio, 
quod  per  tutum  planumque  iter  religionis,  justitiae, 
honestatis,  virtutumque  moralium  prompte  atque  ex- 
pedite incedant :  quam  viain  qui  constanter  tenuerint, 
illis  alteris  remediis  non  magis  indigebunt,  quam  cor- 
pus san urn  medicina.  Porro  autem  curriculum  vitae 
in  uno  homine  suppeditare  non  potest  exemplorum 
copiam,  ad  regendos  eventus  vita?,  etiam  in  uno  ho- 
mine. Sicut  enim  interdum  fit  ut  nepos  vel  pronepos, 
avum  vel  proavum  magis  referat,  quam  patrem ;  eo- 
dem  modo  haud  raro  evenit,  ut  negotia  prsesentia 
magis  quadrent  cum  exemplis  vetustioribus,  quam 
cumrecentioribus.  Postremo  unius  ingenium  tantum 
cedit  amplitudini  literarum,  quantum  privati  reditus 
a3rario. 

Quod  si  detur,  depravationes  illas  et  impedimenta, 
quae  a  politicis  imputantur  Uteris,  aliquid  virium  ha- 
bere et  veritatis ;  attamen  simul  monendum,  eruditio- 
nem  in  singulis  plus  remedii,  quam  mali,  afferre.  Esto 
enim,  literse  taeita  quadam  vi  animum  reddunt  in- 
certum  atque  perplexum  ;  at  certe  liquido  pra3cipiunt 
quomodo  cogitationes  sint  expediendse,  et  quousque 
sit  deliberandum,  quando  demum  statuendum ;  imo 
ostendunt,  quomodo  res  interim  absque  periculo  trahi 
possint,  et  suspendi.  Esto  etiam,  animos  efficiunt 
magis  pertinaces,  et  difficiles;  at  simul  docent,  quae 
res   demonstrationibus,   quae   conjecturis  innituntur; 

neque   minus  distinctionum    et   exceptionum  usum, 
quam  canonum  et  principiorum  constantiam,  propo- 
nunt.     Esto  rursus,  seducunt  et  detorquent  animos 
exeniplorum  vel  imparitate  vel  dissimilitudine ;  nes- 
cio ;  sed  satis  novi,  eas,  tam  circumstantiarum  effica- 
cias,  quam  comparationum  errores,  et  applicationum 
cautiones,   explicare;    adeo   ut  in  universum   magis 
corrigant  animos,    quam   corrumpant.      Haec  autem 
remedia  insinuant  undequaque  literae,   magna  vi,  et 
varietate  exemplortfm.     Perpendat  quis  errores  Cle- 
mentis  septimi,  a  Guicciardino,  qui  ei  fuit  quasi  do- 
mesticus,  tam  luculenter  depictos ;  aut  vacillationes 
Ciceronis,  in  epistolis  ad  Atticum,  manu  propria  ad 
vivum  resectas ;  omnino  in  constantiam  et  crebras  con- 
siliorum  mutationes  vitabit :  inspiciat  errores  Phocio- 
nis;  pervicaciam  exhorrebit:  fabulam  Ixionis  legat; 
et  nimias  spes,  et  hujusmodi  fumos,  ac  nebulas  dis- 
pel let :  intueatur  Catonem  secundum;  neque  unquam 
migrabit  ad  antipodas,  et  contraria  praesenti  seculo 
vestigia  figet. 

Jam  qui  putant  literas  desidiae  arnicas  esse,  otiique 
et  successusdulcedine  perfundereanimum ;  mirumprae- 
stabunt,  si,  quae  assuefaciunt  mentem  perpetual  agita- 
tioni,  socordiae  patronas  ostendant :  cum  contra  vere 
affirmari  possit,  inter  omnia  hominum  genera  nullum 
negotia  amare  propter  ipsa  negotia,  praeter  lite- 
ratum.  Alii  enim  res  et  negotia,  diligunt  quaestus 
gratia,  ut  conductitii  opus  propter  mercedem :  alii 
honoris  ergo;  etenim  dum  res  gerunt,  vivunt  in  oculis 
hominum,  existimationique  suae  inserviunt,  alioqui 
evaniturae  :  alii  propter  potentiam,  et  fortunae  praero- 
gativam,  ut  amicos  remunerare,  inimicos  ulcisci  pos- 
sint:  alii  ut  facultatem  aliquam  suam,  quam  adamant, 
exerceant,  ac  sibi  ipsis  hoc  nomine  saepius  gratulentur, 
et  arrideant :  alii  denique  ut  alios  suos  fines  conse- 
quantur.  Adeo  ut,  quod  de  gloriosis  dici  solet,  eorurn 
fortitudinem  sitam  esse  in  spectantium  oculis,  sic  hu- 
jusmodi hominum  diligentia,  et  strenuitas  hoc  videtur 
agere,  aut  ut  alii  plaudant,  aut  ut  ipsi  intra  se  ge- 
stiant.  Soli  literati  negotiis  et  occupationibus  dele- 
ctantur,  tanquarn  actionibus  naturae  consentaneis,  et 

non  minus  salubribus  animo,  quam  exercitatio  est 
corpori,  ipsam  rem,  non  emolumentum,  intuentes :  ita 
ut  omnium  minime  sint  defatigabiles,  si  modo  res  sit 
hujusmodi,  ut  animum  pro  dignitate  ejus  impleat,  et 
detineat.  Quod  si  reperiantur  interdum  nonnulli,  in 
legendo  strenui,  in  agendo  cessatores ;  non  hoc  a 
literis  ortum  habet,  sed  ab  imbecillitate  et  mollitie 
quadam  corporis,  animive;  quales  notat  Seneca:  Qui- 
dam,  inquit,  tarn  sunt  umbratiles,  ut  putent  in  turbido 
esse,  quicquid  in  luce  est.  Usuvenire  poterit  fortasse, 
ut  hujusmodi  ingenii  sibi  conscii,  se  dent  literis ;  eru- 
ditio  autem  ipsa  hujusmodi  ingenia  minime  indit,  aut 
progignit.  Quod  si  quis  illud  nihilominus  mordicus 
teneat,  literas  nimium  absumere  temporis,  quod  alias 
rectius  impendi  possit ;  aio,  neminem  adeo  distringi 
negotiis,  quin  habeat  sua  otii  intervalla,  donee  agendi 
vices  atque  sesfus  refluant,  nisi  aut  ad  mod  urn  hebes 
sit  in  expediendis  negotiis,  aut  parum  cum  dignitate 
ambitiosus  in  negotiis  cujuscunque  generis  captan- 
dis.  Restat  igitur  quaerendum,  qua  in  re  et  quomodo 
has  subsecivas  boras  collocare  oporteat;  studiis  an 
voluptatibus,  genio  an  ingenio  indulgendum.  Sicut 
recte  respondit  Demosthenes  iEschini,  homini  volup- 
tatibus dedito  :  qui  cum  per  contumeliam  objecisset, 
Orationes  ejus  lucernam  olere :  Pol,  inquit,  multum 
interest  inter  ea,  quae  ego  ac  tu  ad  lucernam  facimus. 
Quare  neutiquam  metuendum,  ne  literae  eliminent 
negotia ;  quin  potius  vindicant  animum  ab  otio  et 
voluptate,  quae  alias  sensim  ad  utriusque  damnum, 
et  negotiorum,  et  literarum,  subintrare  solent. 

Dein,  quod  oggerunt,  literas  reverentiam  Jegum 
atque  imperii  convellere,  calumnia  mera  est,  ne  pro- 
babiliter  ad  criminandum  inducta.  Nam  qui  caecam 
obedientiam  fortius  obligare  contenderit,  quam  of- 
ficium  oculatum;  una  opera  asserat,  caecum  manu 
ductum  certius  incedere,  quam  qui  luce  et  oculis  uti- 
tur.  Imo  citra  omnem  controversiam,  artes  emol- 
liunt  mores,  teneros  reddunt,  sequaces,  cereos,  et  ad 
mandata  imperii  ductiles ;  ignorantia  contra,  contu- 
maces,  refractarios,  seditiosos :  quod  ex  historia  cla- 
rissime  patet,    quandoquidem   tempora  maxime    in- 

docta,  inculta,  barbara,  tumultibus,  seditionibus,  mu- 
tationibusque  maxime  obnoxia  fuerint. 

De  Catonis  Censoris  judicio,  hoc  dictum  esto,  me- 
ritissimas  eum  blasphemiae  in  literas  luisse  pcenas,  cum 
septuagenario  major,  quasi  repuerascens,  Graecam 
linguam  cupidissime  addisceret.  Ex  quo  liquet,  pri- 
orem  illam  censuram  Graecae  literaturae,  ex  affectata 
potius  gravitate,  quam  quod  ita  penitus  sentiret,  flux- 
isse.  Ad  Virgilii  vero  carmina  quod  attinet,  ulcun- 
que  illi  libitum  fuerit  universo  mundo  insultare,  Ro- 
manis  asserendo  artes  imperandi,  caeteras  tanquam 
populares  aliis  relinquendo ;  in  hoc  tamen  manifesto 
tenetur,  Romanos  nunquam  imperii  fastigium  con- 
scendisse,  donee  ad  artium  culmen  simul  pervenis- 
sent.  Namque  duobus  primis  Caesaribus,  viris  impe- 
randi peritissimis,  contemporanei  erant  optimus  poeta 
ille  ipse  Virgilius  Maro,  optimus  historicus  Titus  Li- 
vius,  optimus  antiquarius  Marcus  Varro,  optimus,  aut 
optimo  proximus  orator  Marcus  Cicero ;  principes 
certe,  ex  omni  memoria,  in  sua  quique  facultate. 
Postremo,  quantum  ad  Socratis  accusationem,  id  dico 
tantum  ;  recordemur  temporum,  quibus  intentata  est ; 
nimirum  sub  triginta  tyrannis,  mortalium  omnium 
crudelissimis,  sceleratissimis,  imperioque  indignissi- 
mis  :  qui,  rerum  et  temporum  orbis  postquam  circum- 
actus  esset,  Socrates  ille  (flagitiosus  scilicet)  heroibus 
annumeratus  est,  et  memoria  ejus  omnibus  tam  divinis, 
quam  humanis,  honoribus  cumulata:  quin  disputatio- 
nes  ejus,  tanquam  corruptrices  morum  prius  habitae, 
pro  praesentissimis  mentis  morumque  antidotis  ab  omni 
posteritate  celebrabantur.  Atque  haec  sufficiant  ad 
respondendum  politicis,  qui  superciliosa  severitate, 
aut  fucata  gravitate,  ausi  sunt  literas  incessere  con- 
tumeliis  ;  quae  tamen  confutatio  impraesentiarum,  nisi 
quod  nesciamus  an  ad  posteros  permanaturi  sint  la- 
bores  nostri,  minus  necessaria  videatur  ;  cum  aspectus 
et  favor  duorum  literatissimorum  principum,  Eliza- 
bethae  reginae  et  majestatis  tuae,  tanquam  Castoris  et 
Pollucis,   lucidorum   siderum,  tantum  apud  nos   in 

Britannia  Uteris  amorem  reverentiarnque  conciliave- 
rint. 

Nunc  ad  tertium  vituperationum  genus  pervenimus, 
quod  a  literatis  ipsis  in  literas  redundat,  altiusque  cae- 
teris  solet  haerere  :  eae  vel  a  fortuna,  vel  a  moribus,  vel 
a  studiis  ipsorum  originem  ducunt :  quarum  prima  ex- 
tra potestatem  ipsorum  est,  secunda  extra  rem,  utter- 
da  solaproprie  in  disquisitionem  venire  videatur.  Quia 
tamen  non  tarn  de  vero  rerum  pondere,  quam  de  vul- 
gi  sestimatione,  sermo  instituendus  est,  haud  abs  re 
fuerit,  etiam  de  alteris  duabus  pauca  quaedam  innuere. 

Quapropter  dignitatis  imminutiones,  et  quasi  deho- 
nestamenta,  quae  a  literatorum  fortuna  literis  impo- 
nuntur,  sumuntur  aut  a  paupertate  et  inopia  ipsorum, 
aut  a  vitae  genere  obscuro  et  umbratili,  aut  ab  occu- 
pationum,  in  quibus  versantur,  subjecto  non  admo- 
dum  nobili. 

Quantum  ad  paupertatem  pertinet,  quodque  fre- 
quenter usuveniat,  ut  literati  inopes  sint,  et  tenui 
plerunque  origine,  neque  tam  propere  ditescant,  ac 
alii,  qui  quaestui  solum  inhiant:  consultum  foret,  hunc 
locum  de  laude  paupertatis,  fratribus  mendicantibus 
(pace  eorum  dixerim)  exornandum  tradere;  quibus 
Machiavellus  non  parum  tribuebat,  cum  diceret : 
jamdudum  actum  esse  de  regno  sacerdotum,  nisi  reve- 
rentia  erga  fratres  ac  monachos,  episcoporum  luxum 
et  excessum  compensasset :  pariter  dicat  quis,  felicita- 
tem  et  magnificentiam  principum  et  nobilium,  jam 
olim  recidere  potuissein  barbariem  et  sordes,  nisi  de- 
berent  literatis  istis  pauperibus  civilis  vitas  culturam 
et  decus.  Sed  missis  his  laudum  aucupiis,  notatu 
dignum  est,  quam  sacra  atque  veneranda  res,  per 
aliquot  apud  Romanos  secula,  paupertas  ipsa  habita 
fuerit ;  quae  tamen  respublica  nihil  trahebat  ex  para- 
doxis.  Sic  enim  praefatur  T.  Livius  :  Aut  me  amor 
negotii  suscepti  fallit,  aut  nulla  unquam  respublica  nee 
major,  nee  sanctior,  nee  bonis  exemplis  ditior  fuit,  nee 
in  quam  tam  sera  avaritia  luxuriaque  immigraverint, 

nee  ubi  tantus  ac  tamdiu  pauper tati  ac  parsimonice  ho- 
nos  fuerit.  Quin  etiara,  postquam  Roma  jam  dege- 
nerasset,  legimus,  cum  Caesar  dictator  collapsam  rem- 
publicam  instauraturum  se  profiteretur,  quendam  ex 
amicis  ejus  promsisse  sententiam,  nihil  tarn  expeditum 
esse  ad  id,  quod  ageret,  quam  si  divitiarum  honos 
quoquo  modo  tolleretur,  Verum,  inquit,  heec,  et 
omnia  mala  pariter  cum  honore  pecunice  desinent,  si  ne- 
que  magistratus,  neque  alia  vulgo  cupienda,  venalia 
erunt.  Denique  quemadmodum  vere  dictum  est,  ru~ 
borem  esse  colorem  virtutis,  licet  quandoque  oriatur  ex 
culpa  ;  ita  recte  statuas,  paupertatem  esse  virtutis  for- 
tunam,  quamvis  interdum  a  luxu  et  incuria  accersa- 
tur.  Salomonis  certe  haec  est  sententia,  Qui  festinal 
ad  divitias,  non  erit  insons ;  et  praeceptum,  Veritatem 
erne,  et  noli  vendere ;  similiter  scientiam,  et  prudentiam  ; 
quasi  aequum  judicet,  opes  impendendas  ut  doctrina 
paretur ;  non  doctrinam  eo  vertendam  ut  opes  con- 
gerantur. 

Quid  attinet  dicere  de  vita  ilia  privata  et  obscura, 
quam  literatis  objiciunt  ?  Adeo  tritum  thema  est,  atque 
ab  omnibus  jactatum,  otium  et  secessum  (modo  absint 
desidia  et  luxus)  prseponere  vitaa  forensi,  et  occu- 
patae,  propter  securitatem,  libertatem,  dulcedinem, 
dignitatem,  aut  saltern  ab  indignitatibus  immunitatem, 
ut  nemo  tractet  hunc  locum,  quin  bene  tractet;  ita 
humanis  conceptibus  in  experiendo,  et  consensibus 
in  approbando  consonat.  Hoc  tantum  adjiciam,  eru- 
ditos,  latentes  in  rebuspublicis,  et  sub  oculis  hominum 
minime  degentes,  similes  esse  imaginibus  Cassii  et 
Bruti,  de  quibus,  in  elatione  Juniae  non  gestatis,  cum 
aliae  plurimae  ducerentur,  Tacitus;  Eo  ipso,  inquit, 
prcefulgebant,  quod  non  visebantur, 

De  occupationum,  quae  literatis  committuntur,  vi- 
litate.illud  occurrit,  quod  demandetur  iisdem  puero- 
rum  ac  juniorum  institutio,  cujus  aetatis  contemptus  in 
magistros  ipsos  redundat.  Cseterum,  quam  injusta  sit 
haec  obtrectatio,  si  non  ex  vulgi  opinione,  sed  ex  sano 
judicio  res  perpendatur,  inde  licet  aestimare,  quod  di- 
ligentiores  sint  omnes  in  imbuenda  testa  recenti,  quam 

veteri ;  magisque  soliciti  sint,  qualem  admoveant  ter- 
ram  tenerae  plantae,  quam  adultae:  unde  liquet,  prae- 
cipuam  curam  circa  rerum  et  corporum  initia  versari. 
Rabbinis,  si  placet,  porrige  aurem  :  Juvenes  vestri 
visiones  videbunt,  et  senes  somniabunt  somnia.  Ex  hoc 
textu  colligunt,  juventutem  esse  aetatem  digniorem; 
quanto  nimirum  revelatio  accedat  clarior  per  visiones, 
quam  per  somnia.  Illud  vero  notatu  omnino  dignum, 
quod  licet  paedagogi,  velut  simiae  tyrannidis,  scenae 
sint  ludibria,  et  temporum  incuria  in  delectu  ipsorum 
veluti  obdormierit,  vetus  tamen  querela  sit,  inde  usque 
ab  optimis  et  prudentissimis  seculis  deducta,  res- 
publicas  circa  leges  quidem  nimium  satagere,  circa 
educationem  indiligentes  esse.  Quae  nobilissima  pars 
priscae  disciplinae  revocataest  aliquatenus,  quasi  post- 
liminio,  in  Jesuitarum  collegiis  ;  quorum  cum  intueor 
industriam  solertiamque,  tarn  in  doctrina  excolenda, 
quam  in  moribus  informandis,  illud  occurrit  Agesilai 
de  Pharnabazo,  Talis  cum  sis,  utinam  noster  esses. 
Atque  hactenus  de  opprobriis  e  literatorum  fortuna  et 
conditione  desumptis. 

Quod  ad  literatorum  mores,  res  est  ista  potius  ad 
personas,  quam  ad  studia,  spectans.  Reperiuntur  pro- 
culdubio  inter  eos,  quemadmodum  in  omnibus  vitae 
ordinibus  et  generibus,  tarn  mali,  quam  boni ;  neque 
propterea  non  verum  est  (quod  asseritur)  abire  studia 
in  mores;  atque  literas,  nisi  incidant  in  ingenia  ad- 
mod  una  depravata,  corrigere  prorsus  naturam,  et  mu- 
tare  in  melius. 

Veruntamen  diligenter  mihi  atque  ingenue  rem  aesti- 
manti,  nullum  occurrit  dedecus  Uteris,  ex  literatorum 
moribus,  quatenus  sunt  literati,  adhaerens :  nisi  forte 
hoc  vitio  vertatur  (cujus  Demosthenes,  Cicero,  Cato 
secundus,  Seneca,  pluresque  alii  insimulantur)  quod 
cum  plerunque  tempora,  de  quibus  legunt,  illis  in 
quibus  vivunt,  et  quae  praecipiuntur,  illis  quae  aguntur, 
meliora  sint;  ultra  quam  par  est  contendant  morum 
corruptelas  ad  praeceptorum  et  dogmatum  honesta- 
tem  retrahere,  et  priscae  severitatis  mores  tempori- 
bus  dissolutis  imponere  :  de  quo  tamen  abunde  e  pro- 

priis  fontibus  admoneri  possunt.  Solon  enim  inter- 
rogatus,  an  optimas  civibus  suis  dedisset  leges  ?  Op- 
timas,  inqiiit,  ex  Hits,  quas  ipsi  voluissent  uccipere. 
Ita  Plato,  videns  corruptiores  suoruni  civium  mores, 
quam  ut  ipse  ferre  posset,  ab  omni  publico  munere 
abstinuit,  dicens  :  Sic  cum  patria  agendum  esse,  ntcum 
parentibus ;  hoc  est,  suasu,  non  violentia  ;  obtestando,  non 
conteslando.  Atqne  hoc  ipsum  cavet  ille,  qui  a  con- 
siliis  Caesari:  Non, inquit,  ad  vetera  instiluta  revocamus, 
qua  jampridem  corruptis  moribus  ludibrio  sunt.  Cicero 
etiam  hujus  erroris  arguit  Catonem  secundum,  Attico 
suo  scribens ;  Cato  optime  sentit,  sed  nocet  interdum 
reipublicce;  loquitur  enim  tanquam  in  republica  Pla- 
tonis,  non  tanquam  in  fcece  Romuli.  Idem  Cicero 
molli  interpretatione  excusat  philosophorum  dicta  et 
decreta  duriora  :  Isti,  inquit,  ipsi  prtsceptores,  et  ma- 
gistri  videntur  fines  officiorum  paulo  longius,  quam  na- 
tura  vellet,  protulisse,  ut  cum  ad  ultimum  animo  con- 
tendissemus,  ibi  tamen,  ubi  oportet,  consisteremus.  Ip- 
semet  tamen  potuit  dicere,  Monitis  sum  minor  ipse 
meis:  quippe  qui  in  eundem  lapidem  ipse,  licet  non 
tam  graviter,  impegerit. 

Aliud,  quod  eruditis  non  immerito  fortasse  objici- 
tur,  vitium  hujusmodi  est;  quod  honori  aut  emolu- 
ment© patriarum  snarum,  aut  dominiorum,  proprias 
fortunas  aut  praesidia  postposuerint.  Sic  enim  De- 
mosthenes Atheniensibus  suis,  Mea,  inquit,  consilia, 
si  recte  attendatis,  non  sunt  ejus  generis,  per  qute  ego 
inter  vos  magnus,  vos  inter  Grcecos  despectui  sitis;  sed 
talia,  ut  mihi  scepenumero  ea  haud  tutum  sit  dare,  vobis 
autem  semper  utile  amplecti.  Haud  aliter  Seneca,  post- 
quam  quinquennium  illud  Neronis  seternae  erudito- 
rum  magistrorum  consecrasset glorias,  dominum  suum, 
omnibus  jam  flagitiis  inquinatissimum,  libere  atque 
fidenter  monere  non  destitit,  magno  suo  periculo,  ac 
postremo  praecipitio..  Neqne  aliter  potest  se  habere 
res :  siquidem  humanam  mentem  doctrina  imbuit 
vero  sensu  fragilitatis  suae,  instabilitatis  fortunse,  dig- 
nitatis animae  et  muneris  sui;  quarum  rerum  memo- 
res,  nullo  modo  sibi  persuadere  possunt,  fortuna?  pro- 

prise  amplitudinem,  tanquam  praecipuum  sibi  bono- 
rum  finem  statui  posse.  Quare  sic  vivunt,  tanquam 
rationem  reddituri  Deo,  et  dominis  post  Deuin,  sive 
regibus,  sive  rebuspublicis,  hac  formula,  Ecce  tibi 
lucrifeci;  non  autem  ilia,  Ecce  mihi  lucrifeci.  At 
politicorum  turba,  quorum  mentes  in  doclrina  officio- 
rum, et  in  contemplatione  boni  universalis  non  sunt 
institutae,  et  confirmatae,  omnia  ad  se  referunt ;  geren- 
tes  se  pro  centro  mundi,  ac  si  omnes  lineae  in  se  suis- 
que  fortunis  debeant  concurrere  ;  de  reipublicae  navi, 
licet  tempestatibus  jactata,  neutiquam  soliciti,  modo 
ipsis  in  scapha  rerum  suarum  receptus  detur  et  effu- 
gium.  At  contra,  qui  officiorum  pondera,  et  phi- 
lautiae  limites  didicerunt,  munia  sua  stationesqne,  li- 
cet cum  periculo,  tuentur.  Quod  si  forte  incolumes 
permaneant  in  seditionibus,  et  rerum  mutationibus, 
non  id  artibus  aut  versatili  ingenio,  sed  reverentiae, 
quam  probitas  etiam  ab  hostibus  extorquet,  tribuen- 
dum.  CaBterum,  quod  attinet  ad  fidei  constantiam, 
et  officiorum  religionem,  quas  certe  animis  hominum 
inseriteruditio,  utcunqueeae  quandoqueafortunamulc- 
tentur,  aut  ex  malesanis  politicorum  principiis  con- 
demnentur,  tamen  palam  scilicet  apud  omnes  laudem 
referent,  ut,  in  hac  re,  longa  defensione  non  sit  opus. 

Aliud  vitium  literatis  familiare,  quod  facilius  ex- 
cusari  potest,  quam  negari :  illud  nimirum,  quod  non 
facile  se  applicent,  et  accommodent,  erga  personas, 
quibuscum  negotiantur,  aut  vivunt.  Qui  defectus  e 
duabus  oritur  causis.  Prima  est  animi  ipsius  magni- 
tudo,  propter  quam  aegre  se  demittere  possunt  ad 
observantiam  unius  alicujus  hominis.  Amantis  verba 
sunt,  non  sapientis :  satis  magnum  alter  alteri  thea- 
trum  sumus.  Neque  tamen  inficias  ibo,  ilium,  qui 
aciem  animi,  instar  oculi,  non  possit  aeque  contra- 
here,  ac  dilatare,  insigni  facultate  ad  res  gerendas 
esse  orbatum.  Secunda  vero  causa  est  probitas  mo- 
rum  et  simplicitas;  quae  tamen  delectum  judicii,  non 
defectum,  in  ill  is  arguit.  Veri  enim  et  legitimi  ob- 
servantiae  erga  aliquam  personam  limites  non  ultra 
porrigunt  se,  quam  ita  nosse  illius  mores,  ut  absque 

offensione  cum  eo  versari,  eumque  consilio,  si  opus  sit, 
juvare,  nobisque  interim  ipsis  in  omnibus  cavere  pos- 
simus :  verum  alienos  affectus  rimari,  eofine,  ut  ilium 
inflectas,  verses,  et  ad  libitum  circumagas,  hominis  est 
parum  candidi,  sed  potius  astuti  et  bifidi;  id  quod  in 
amicitia  vitiosum  fuerit,  erga  principes  etiam  inofficio- 
sum.  Mos  enim  orientis,  quo  nefas  habetur  oculos 
in  reges  defigere,  ritu  quidem  barbarus  est,  sed  signi- 
ficatione  bonus :  neque  enim  subditos  decet,  corda 
regum  suorum,  quae  sacrae  Scripturae  inscrutabilia  do- 
cent,  curiosius  rimari. 

Superest  etiamnum  aliud  vitium  (quocum  hanc  par- 
tem concludam)  literatis  saepius  imputatum,  videlicet 
quod  in  rebus  exiguis  et  externis,  (vultu,  gestu,  in- 
cessu,  sermonibus  quotidianis,  et  hujusmodi)  defici- 
ant  in  observando  decoro;  unde  homines  imperiti, 
ex  istis  minutis  leviculisqne  erroribus,  quanti  sint  in 
rebus  majoribus  tractandis  conjecturam  capiunt.  Ve- 
rum fallit  eos  plerunque  hujusmodi  judicium  ;  imo 
sciant,  responsum  sibi  esse  a  Themistocle ;  qui  cum 
rogatus  esset,  ut  fidibus  caneret,  arroganter  satis  ipse 
de  se,  sed  ad  praesens  institutum  perquam  apposite 
respondit :  se  quidem  Jidium  rudem  esse,  sed  quo  pacto 
oppidum  parvum  in  civitatem  magnam  evadere  posset, 
satis  nosse.  Et  sunt  proculdubio  multi  politicarum 
artium  apprime  gnari,  quibus  tamen  in  communi  vita 
et  quotidianis  reculis  nihil  imperitius.  Quin  etiam 
hujusmodi  sugillatores  am  and  and  i  sunt  ad  Platonis 
elogium  de  praeceptore  suo  Socrate,  quern  haud  absi- 
milem  dixit  pharmacopolarum  pyxidibus,  quae  exte- 
rius  inducebantur  simiis,  ululis,  satyrisque,  intus  vero 
pretiosos  liquores,  et  nobilia  medicamenta  recondita 
habebant :  fatendo  scilicet,  quod  ad  vulgi  captum,  et 
famam  popularem,  prae  se  ferret  nonnulla  levia,  atque 
etiam  deformia,  cum  tamen  animi  interiora  summis 
tam  facultatibus,  quam  virtutibus  essent  repleta.  At- 
que de  moribus  literatorum  haec  hactenus. 

Interim  monere  placet,  nos  nihil  minus  agere,  quam 
ut  patrocinemur  quibusdam  professorum  institutis  ab- 
jectis  et  sordidis,  quibus  et  se  ipsos,  et  literas  deho- 
nestarunt :  quales  erant  apud  Romanos,  seculis  pos- 

terioribus,  philosophi  quidam  in  familiis  divitnm,  men- 
saruraque  eorum  asseclae,  quos  haud  absurde  dicas 
barbatos  parasitos.  Cujus  generis  quendam  lepide 
describit  Lucianus,  quern  raatrona  nobilis  catulum 
suum  Melitseum  in  rheda  gestare  voluit:  quod  cum 
ille  officiose,  sed  indecenter  faceret,  pusio  subsan- 
nans:  Vereor,  inquit,  ne  philosophus  noster  e  Stoico 
fiat  Cynicus.  Ante  omnia  vero,  nihil  tam  offecit  li- 
terarum  dignitati,  quam  crassa  et  turpis  adulatio,  ad 
quam  multi,  neque  hi  indocti,  et  calamos  et  ingenia 
submisere,  Hecnbam  in  Helenam,  Faustinam  in  JLu- 
cretiam  (ut  ait  Du-Bartas)  transformantes.  Neque 
vero  nimis  laudo  morem  ilium  receptum  libros  patro- 
nis  nuncupandi,  cum  libri,  praesertim  qui  hoc  nomine 
dignandi,  in  veritatis  tantum  et  rationis  clientelam  se 
dare  debeant.  Melius  veteres,  qui  non  aliis,  quam 
amicis  atque  aequalibus,  scripta  sua  dicare  solebant, 
aut  etiam  nomina  ejusmodi  amicorum  tractatibns  suis 
imponere :  quod  si  forte  regibus,  aut  magnatibus  opus 
nuncuparent,  turn  demum  hoc  factum  est,  cum  argu- 
mentum  libri  personam  tali  conveniret.  Heec  autem, 
et  similia  reprehensionem  potius  raerentur,  quam  de- 
fensionem. 

Neque  hoc  dico,  quasi  literatos  culpem,  si  ad  beatos 
et  potentes  viros  quandoque  se  applicent.  Recte 
enim  Diogenes  cuidam  cum  irrisione  roganti :  qui  fieret, 
quod  philosophi  divites  sectarentum,  non  divites  phi- 
losophos?  respondit,  non  sine  morsu,  Hoc  ideo  fieri, 
quod  philosophi,  quibus  rebus  indigeant,  probe  intelli- 
gant;  divites  non  item.  Huic  affine  est  illud  Aristippi, 
cui,  nescio  quid  petenti,  cum  non  attenderet  Diony- 
sius,  ille  adorantis  more  abjecit  se  ad  pedes  ejus;  qui 
turn  demum  auscultaus  petitioni  annuit:  sed  paulo 
post,  quidam  dignitatis  philosophise  assertor  increpuit 
Aristippum,  quod  demittendo  se  ad  pedes  tyranni  pro 
tantilla  re  philosophiam  ipsam  contumelia  affecisset: 
cui  ille,  suam  id  culpam  nonfuisse,  respondit,  sed  Di- 
onysii,  qui  aures  gestaret  in  pedibus.  Quin  prudens 
ille,  non  pusillanimis  habitus  est,  qui  in  disputatione 
quadam  cum  Hadriano  Caesare  vinci  se  passus  est; 
excusans  factum,  Quod  cequum  esset  ei  cedere,  qui  tri- 

ginta  imperaret  legionibus.  Atque  propterea  non  sunt 
damnandi  viri  docti,  ubi,  cum  res  postulat,  aliquid  de 
gravitate  sua  remittant,  sive  imperante  necessitate, 
sive  impetrante  occasione ;  quod  quamvis  humile  vi- 
deatur,  atque  servile  primo  intuitu,  tainen  verius  rem 
aestimanti,  censebuntur  non  personam,  sed  tempori  ipsi 
servire. 

Pergamus  nunc  ad  errores,  atque  inania,  qua?  in 
studiisipsis  virorum  doctorum  interveniunt,  iisque  se 
immiscent;  id  quod  praecipue  et  proprie  spectat  ad 
praesens  argumentum.  Qua  in  re  non  est  instituti 
nostri  erroribus  ipsis  patrocinari,  sed  per  eorutu  cen- 
suram  et  secretionem  excutere  quod  sanum  et  solidum 
est,  atque  a  calumnia  vindicare.  Videmus  enim,  in 
more,  praesertim  apud  invidos,  esse,  propter  ea,  quae 
depravata  sunt,  etiam  ea,  quae  impolluta  et  in  statu 
suo  manserunt,  sugillare ;  quemadmodum  ethnici  in 
primitiva  ecclesia  Christianos  haereticorum  vitiis  asper- 
gere  solebant.  Neque  tamen  consilium  est  mini,  ex- 
amen  aliquod  accuratius  instituere  de  erroribus  et  im- 
pediments literarum,  quae  interiora  et  a  captu  vulgi 
remotiora ;  sed  de  illis  tantum  verba  facere,  quae  ca- 
dunt  sub  communi  et  populari  observatione  et  nota, 
aut  saltern  ab  ea  non  longe  recedunt. 

Quare  tria  praecipue  deprehendo  vana  et  inania  in 
literis,  quae  ansas  praecipue  praebuerunt  ad  obtrectan- 
duin.  Eas  enim  res  pro  vanis  ducimus,  quae  aut  falsae 
sunt,  aut  frivolae  ;  in  quibus  scilicet,  aut  Veritas  defi- 
cit, aut  usus  :  illos  etiam  homines  vanos  et  leves  ex- 
istimamus,  qui  aut  ad  falsa  creduli,  aut  in  rebus  exigui 
usus  curiosi.  Curiositas  autem,  aut  in  rebus  ipsis 
versatur,  aut  in  verbis;  quando  nimirum,  aut  in 
rebus  inanibus  opera  insumitur,  aut  circa  verborum 
delicias  nimium  insudatur.  Quocirca,  non  certaema- 
gis  experientiae3  quam  rectae  etiam  rationi,  consonum 
videtur,  ut  tres  ponantur  doctrinarum  intemperies. 
Prima  est  doctrina  phantastica,  secunda  doctrina  liti- 
giosa,  tertia  doctrina  fucata  et  mollis :  vel  sic ;  vanae 
imaginationes,  vanae  altercationes,  vanae  affectationes. 
Ac  quidem  ordiar  ab  ultima. 


74  De  Augmentis  Scientiarum.  [Lib.  I. 

Intemperies  ista,   in  luxurie  quadam  orationis  sita 
(licet  olim  per  vices  in  pretio  habita  fuerit)  circa  Lu- 
theri   terapora  rniris  modis  invaluit.     In   causa    prae- 
cipne  fnit,  quod   fervor  et  efficacia  concionum  tunc 
temporis,  ad  populum  demulcendum  et  alliciendum 
maxime  vigebat:  ilia  autem  populare  genus  orationis 
poscebant.      Accedebat    odium   et   contemptus,   illis 
ipsis  temporibus,  ortus  erga  scholasticos,  qui  stylo  et 
scribendi  genere  utebantur  valde  diverso,  verba  licen- 
ter  admodum  cudentes  nova  et  horrida,  de  orationis 
ornatu  et  elegantia  parum  soliciti,    dummodo  circui- 
tionem  evitarent,  et  sensus  ac  conceptus  suos  acute 
exprimerent :  atque  hinc  factum  est,  ut  paulo  postea, 
major  apud  plurimos  cceperit  haberi  verborum  cura, 
quam  rerum ;  plerisque  magis  comptam  phrasim,  te- 
retem  periodum,  clausularum  rhythmos,  troporum  stel- 
lulas;  quam  pondus  rerum,  rationum  nervos,  inven- 
tionis  acumen,  aut  judicii  limam  affectantibus.     Turn 
demum  floruit  Osorii  Lusitani  episcopi  luxurians  et 
diluta  oratio.     Tunc  Sturmius  in  Cicerone  oratore  et 
Hermogene  rhetore  infinitam  et  anxiam  operam  con- 
sumpsit.      Tunc  Carrus  et  Aschamus  apud  nos,  prae- 
lectionibus  et  scriptis  suis  Ciceronem  et  Demosthenem 
usque  ad  coelum  evehehtes,  juvenes  ad   politum  hoc 
et  florens  doctrinae  genus  invitarunt.     Tunc  Erasmus 
arripuit  ansam   introducendi    ridiculam   illam    echo, 
Decern  annos  consumpsi  in  legendo  Cicerone :  cui  echo 
respondit,  ''Ove,  asine.     Scholasticorum  vero  doctrina 
despectui  prorsus  haberi  ccepit,  tanquam  aspera   et 
barbara:  denique,  ut  semel  dicam,  preecipuo  illorurn 
temporum  inclinatio,  et  studium,  potius  ad  copiam, 
quam  ad  pondus,  deflexit. 

Hie  itaque  cernere  est  primam  literarum  intempe- 
riem,  quum,  ut  diximus,  verbis  studetur,  non  rebus  : 
enjus,  etsi  e  citimis  tantum  temporibus  protulerim  ex- 
empla,  tamen  secundum  majus  et  minus,  et  olim  pla- 
cuerunt  ejus  generis  ineptise,  et  deinceps  placebunt. 
Jam  vero  fieri  non  potest,  quin  hoc  ipsum  multum 
faciat  ad  doctrinae  existimationem  minuefldam  et  ele- 
vandam,  etiam  apud  vulgus  imperitum,  cum  videant 
doctorum  scripta,   tanquam   primam  literam    diplo- 


Lib.  1.]  De  Augmentis  Scientiarum.  75 

matis,  quae  quamvis  variis  calami  ductibus  et  flosculis 
variegata  sit,  litera  tamen  est  unica.  Ac  mihi  sane 
videtur  perapposita  hujusce  vanitatis  adumbratio,  et 
quasi  emblema,  Pygmalionis  ilia  insania;  quid  enim 
aliud  sunt  verba,  quam  imagines  rerum,  ut  nisi  ratio- 
num  vigore  animata  sint,  adamare  ilia  idem  sit,  ac  sta- 
tuarn  deperire  ? 

Neque  tamen  temere  damnandum  est,  si  quis  phi- 
losophies ubscura  et  aspera  verborum  splendore  illu- 
stret,  et  expoliat:  hujus  enim  rei  magna  adsunt  ex- 
empla  in  Xenophonte,  Cicerone,  Seneca,  Plutarcho, 
ipsoque  etiam  Platone :  nee  minor  est  utilitas.  Quam- 
vis enim  diligentem  veri  cognitionem,  atque  acre  stu- 
dium  philosophise  res  haec  nonnibil  impediat,  quoniam 
praepropere  mentem  consopit,  atque  ulterioris  disqui- 
sitionis  sitim  et  ardorem  restinguit ;  si  quis  tamen  do- 
ctrinam  ad  usus  civiles  adhibeat  (sermocinandi  videli- 
cet, consulendi,  suadendi,  argumentandi,  et  similium) 
omnia,  quaecupiat,  praeparata  etadornatain  hujusmodi 
auctoribus  reperiet.  Veruntamen  hujusce  rei  excessus 
adeo  juste  contemnitur,  ut  quemadmodum  Hercules, 
cum  videret  in  templo  statuam  Adonidis  (Veneris  de- 
liciaruin)  indignabundus  dixit,  Nil  sacri  es;  ita  omnes 
Herculei  literarum  pugiles,  id  est,  laboriosi  atque 
coustantes  indagatores  veritatis,  hujusmodi  deliciaset 
lautitias,  tanquam  nil  divini  spirantes,  facile  spreve- 
rint- 

Paulo  sanius  est  aliud  styli  genus,  neque  tamen  ip- 
sum  omnino  vanitatis  expers,  quod  copiae  illi,  et  lux- 
uriae  orationis,  tempore  fere  succedit.  Illud  totum  in 
eo  est,  tit  verba  sint  aculeata,  sententiae  concisae,  ora- 
tio  denique  potius  versa,  quam  fusa;  quo  fit,  ut  omnia 
per  hujusmodi  artificium,  magis  ingeniosa  videantur, 
quam  revera  sint.  Tale  invenitur  in  Seneca  effusius, 
in  Tacito  et  Plinio  secundo  moderatius  ;  atque  nostri 
temporis  auribus  co3pit  esse  non  ita  pridem  accom- 
modatum.  Verum  hoc  ipsum  mediocribus  ingeniis 
gratum  esse  solet,  adeo  ut  dignitatem  quandam  literis 
conciliet;  attamen  a  judiciis  magis  limatis  merito  fas- 
tiditur ;  et  poni  possit  pro  intemperie  quadam  do- 
ctrinae,  cum  sit  verborum  etiam,  et  eorum  concinnitatis 

aucupium  quoddam.     Atque  haec  de  prima  literarum 
intemperie  dicta  sunto. 

Sequitur  ea  intemperies  in  rebus  ipsis,  quam  posu- 
imus  mediam,  et  litigiosae  subtilitatis  nomine  designa- 
vimus:  estque  ilia,  de  qua  modo  diximus,  aliquanto 
deterior,  Ut  enim  rerum  dignitas  verborum  cultui 
praecellit,  sic,  econtrario,  odiosior  estvanitas  in  rebus, 
quam  in  verbis.  Qua  in  re,  increpatio  ilia  Paulina, 
non  magis  ad  suam  aetatem  referri,  quam  ad  sequentia 
tempora  deduci,  potest ;  neque  theologiam  tantum, 
sed  etiam  omnes  scientias  respicere  videtur.  Devita 
prophanas  vocum  novitates,  et  oppositiones  falsi  nominis 
scienticB.  His  enim  verbis  duo  signa  indiciaque  sci- 
entiae  suspectae  atque  ementitae  proponit.  Primum 
est,  vocum  novitas  et  insolentia;  alterum,  rigor  dog- 
raatum,  qui  necessario  oppositionem,  et  dein  alterca- 
tiones,  quaestionesque  inducit.  Certe  quemadmodum 
complura  corpora  naturalia,  dum  valent  integra,  cor- 
rumpuntur  saepius,  et  abeunt  in  vermes  ;  eodem  modo 
sana  et  solida  rerum  cognitio  saepenumero  putrescit, 
et  solvitur  in  subtiles,  vanas,  insalubres,  et  (si  ita  lo- 
qui  licet)  vermiculatas  quaestiones;  quae  motu  quodam 
et  vivacitate  nonnulla  praeditae  videntur,  sed  putidae 
sunt,  et  nullius  usus.  Hoc  genus  doctrinae  minus 
sanae,  et  seipsam  corrumpentis,  invaluit  praecipue 
apud  multos  ex  scholasticis,  qui  summo  otio  abun- 
dantes,  atque  ingenio  acres,  lectione  autem  impares 
(quippe  quorum  mentes  conclusae  essent  in  paucorum 
auctorum,  praecipue  Aristotelis  dictatoris  sui  scriptis, 
non  minus  quam  corpora  ipsorum  in  coenobiorum 
cellis)  historiam  vero  et  naturae  et  temporis  maxima 
ex  parte  ignorantes ;  ex  non  magno  materia?  stamine, 
sed  maxima  spiritus,  quasi  radii,  agitatione,  opero- 
sissimas  illas  telas,  quae  in  libris  eorum  extant,  confe- 
cerunt.  Etenim,  mens  humana  si  agat  in  materiam, 
naturam  rerum  et  opera  Dei  contemplando,  pro  modo 
materiae  operatur,  atque  ab  eadem  determinatur  ;  sin 
ipsa  in  se  vertatur  (tanquam  aranea  texens  telam)  turn 
demum  interminata  est,  et  parit  certe  telas  quasdam 
doctrinae,  tenuitate  fili  operisque  admirabiles,  sed 
quoad  usum  frivolas  et  inanes. 

Haec  inutilis  subtilitas  sive  curiositas  duplex  est : 
et  spectatur  aut  in  materia  ipsa ;  qualis  est  inanis  spe- 
culatio,  sive  controversia ;  cujus  generis  reperiuntur 
et  in  theologia  et  in  philosophia  haud  paucae :  aut  in 
modo  et  methodo  tractandi ;    haec  apud  scholasticos 
fere  talis  erat.     Super  unaquaque  re  proposita  forma- 
bant  objectiones ;    deinde  objectiouum  illarum  solu- 
tiones  ;  quae  solutiones  ut  plurimuni  distinctiones  tan- 
turn  erant :    cum  tamen  scientiarum  omnium    robur, 
instar  fascis  illius  senis,  non  in  singulis  bacillis,  sed  in 
omnibus  vinculo  conjunctis  consistat.     Etenim  sym- 
metria  scientiae,  singulis  scilicet  partibus  se  invicem 
sustinentibus,  est,  et  esse  debet,  vera  atque  expedita 
ratio  refellendi  objectiones  minorum  gentium  :  contra, 
si  singula  axiomata,  tanquam  baculos  fascis,  seorsum 
extrahas,  facile  erit  ea  infirmare,  et  pro  libito  aut  fle- 
ctere  aut  frangere :  ut,  quod  de  Seneca  dictum  erat, 
Verborum  minutiis  rerum  frangit  pondera;    vere   de 
scholasticis  usurpari  possit,   qucestionum  minutiis  sci- 
entiarum frangunt  robur      Num  non  in  aula  spatiosa 
consultius  foret,  unum  accendere  cereum,  aut  lychnu- 
chum  suspendere,  variis  luminibus  instructum,  quo 
omnia  simul  perlustrentur,  quam  in  singulos  angulos 
quaquaversus  exiguam  circumferre  lucemam?    Atqui 
non  absimilis  est  eorum  ratio,  qui  non  tarn  veritatem 
perspicuis  arguraentis,  auctoritatibus,  comparationi- 
bus,  exemplis  illustrare  nituntur;  quam  in  hoc  solum 
incumbunt,  ut  minutos  quosque  scrupulos  eximant,  et 
captiunculas  expediant,  et  dubitationes  solvant ;  hoc 
pacto  quaestionem  ex  quaestione  gignentes ;  quemad- 
modum  fit  in   superiori  similitudine,    ut  lucerna  in 
unum  aliquem  locum  delata,  alios  circumquaque  de- 
stituat  et  obscuret.     Adeo  ut  Scyllae  fabula  ad  vivum 
exprimat  hoc  genus  philosophies ;  cujus  os  et  pectus 
virginem  formosam  praeferebant,  infra  vero  fuisse  aiunt, 

Candida  succinctam  latrantibus  inguina  monstris. 

Virg.  Eel.  vi.  75. 

Sic  generalia  quaedam  apud  scholasticos  invenias,  quae 
pulchra  sunt  dictu,  et  non  perperam  inventa;  ubi  au- 
tem  ventum  fuerit  ad  distinctiones  decisionesque,  pro 

foecundo  utero,  ad  vitae  humanae  coinmoda,  in  portent- 
osas  et  latrantes  quaestiones  desinunt.  Itaque  minime 
mirum,  si  hoc  genus  doctrinae,  etiam  apud  vulgus  ho- 
minum  contemptui  obnoxium  fuerit,  qui  fere  solent 
veritatem  propter  controversias  circa  earn  motas  as- 
pernari,  atque  existimare  eos  errare  omnes,  qui  nun- 
quam  inter  se  conveniant;  curaque  videant  doctos  ho- 
mines inter  se  digiadiari  de  rebus  nullius  momenti, 
facile  illud  Dionysii  Syracusarii  arripiunt,  Verba  ista 
sunt  senum  otiosorum.  Nihilominus  certissimum  est, 
si  modo  scholastici  ad  inexplebilem  sitim  veritatis,  et 
continuam  agitationem  ingenii,  varietatem  et  multipli- 
citatern  lectionis  et  coutemplationum  adjunxissent,  in- 
signia profecto  11 1  i  extitissent  lumina,  omnesque  artes 
et  scientias  mirifice  provexissent.  Hactenus  de  se- 
cunda  literarura  intemperie. 

Ad  tertiam  quod  attinet,  quae  ad  falsitatera  et  men- 
dacium  spectat;  una  haec  omnium  turpissima  est, 
quippe  quae  ipsam  naturam  animamque  destruit  sci- 
entiae ;  quae  nihil  aliud  est,  quam  veritatis  imago. 
Nam  Veritas  essendi  et  Veritas  cognoscendi,  idem 
sunt  j  nee  plus  a  se  invicem  differunt,  quam  radius 
directus  et  reflexus.  Hoc  vitium  itaque  duplex,  vel 
potius  duplicatum  est,  impostura  et  credulitas  ;  haec 
decipitur,  ilia  decipit.  Quae  licet  videantur  discre- 
pantis  naturae,  alteraque  a  calliditate  quadam,  altera 
a  simplicitate  profecta,  plerunque  tamen  coeunt.  Ut 
enim  in  carmine  habetur, 

Percontatoremfugito;  nam garrulus  idem  est: 

innuendo,  qui  curiosus  est,  eundem  esse  et  futilem  : 
pariter  fit,  ut  qui  facile  credat,  idem  libenter  decipiat. 
Quemadmodum  quoque  fieri  videmus  in  fama  et  ru- 
moribus ;  ut  qui  cito  iisdem  fidem  habeat,  pari  faci- 
litate eos  auxerit :  quod  Tacitus  prudenter  innuit  his 
verbis,  Jingunt  simul  creduntque:  adeo  finitimae  sunt, 
voluntas  fallendi,  et  facilitas  credendi. 

Haec  credendi,  recipiendique  omnia  (licet  levi  au- 
ctoritate  munita)  facilitas,  duorum  generum  est  pro 
ratione  subjectae  materiae  :  aut  enim  creditur  narrati- 
oni,  sive  facto,  (ut  loquuntur  jurisconsulti)  aut  dog- 

mati.  In  priori  genere  videmus,  quanto  dignitatis 
detrimento  hie  error  affecerit  ex  ecclesiasticis  historiis 
nonuullas;  quae  nimis  faciles  se  praebuerunt,  in  pro- 
dendis  trauscribendisque  miraculis,  a  martyribus,  ere- 
mitis,  anachoretis,  et  aliis  Sanctis  viris,  atque  ab  eorum 
reliquiis,  sepulchris,  sacellis,  imaginibus,  editis.  Eo- 
dem  raodo  in  naturali  historia  videmus  multa  temere, 
ac  parura  cum  delectu  aut  judicio  recepta  et  descripta: 
ut  liquet  ex  scriptis  Plinii,  Cardani,  Alberti,  et  pluri- 
morum  ex  Arabibus,  quae  commentitiis  et  fabulosis 
narrationibus  passim  scatent,  iisque  non  solum  incertis, 
et  neutiquam  probatis,  sed  perspicue  falsis  et  mani- 
festo convictis  ;  ingenti  philosophise  naturalis  dedecore 
apud.  homines  graves  et  sobrios.  In  quo  sane  eluces- 
cit  Aristotelis  sapientia,  et  integritas,  qui,  cum  dili- 
gentem  scripserit  atque  accuratam  historiam  anima- 
lium,  tarn  parce  ficta  aut  fabulosa  admiscuerit :  quin 
potius  auditiones  admirandas,  quas  memoratu  dignas 
judicavit,  in  unum  commentariolum  conjecit :  pruden- 
ter  perpendens  perspicue  vera  (quae  tanquam  basis 
experientiae  solida,  philosophise  et  scientiis  substerni 
possint)  haud  temere  esse  cum  rebus  suspectee  fidei 
miscenda;  et  rursus  etiam  rara  atque  insolita,  quae 
plerisque  incredibilia  videntur,  non  omnino  esse  sup- 
primenda,  neque  memoriae  posterorum  deneganda. 

At  ilia  altera  credulitas,  quae  non  historiae,  aut  nar- 
rationibus, sed  artibuset  opinionibus  tribuitur,  duplex 
est :  aut  cum  artibus  ipsis,  aut  cum  auctoribus  in  arte 
nimium  credimus.  Artes  ipsae,  quae  plus  habent  ex 
phantasia  et  fide,  quam  ex  ratione  et  demonstrationi- 
bus,  sunt  praecipue  tres,  astrologia,  naturalis  magia, 
etalchemia;  quarum  tamen  fines  non  sunt  ignobiles. 
Profitetur  enim  astrologia  superiorum  in  inferiora  in- 
fluxum  et  dominatum  recludere  :  magia  sibi  proponit 
naturalem  philosophiam  a  varietate  speculationum  ad 
magnitudinem  operum  revocare:  chemica  in  se  sus- 
cipit  partes  rerum  heterogeneas,  quae  in  corporibus 
naturalibus  latent  et  implicantur,  separare  et  extra- 
here;  eorporaque  ipsa  inquinata  depurare,  impedita 
liberare,  immatura  perficere.  Sed  viae  atque  rationes, 
quae  ducere  putantur  ad  hos  fines,  tam  in  theoria  ilia- 
rum  artium  quam  in  praxi,  erroris  et  nugarum  plenae 

sunt.  Neque  adeo  traditio  ipsarum,  ut  plurimum, 
Candida  est,  sed  artificiis  et  latebris  munita.  Che- 
micae  tamen  hoc  certe  debetur,  quod  vere  comparari 
possit  agricolae  apud  JEsopum,  qui,  e  vita  exiturus, 
dixit  filiis,  Se  Mis  vim  magnam  ami  in  vinea,  nee  satis 
meminisse  quo  loco,  defossam  reliquisse :  qui  cum 
vineam  diligenter  Hgonibus  ubique  invertissent,  aurum 
quidem  repererunt  nullum,  sed  tamen  vindemiam 
insequentis  anni,  propter  fossionem  circa  radices 
vitium,  tulerunt  longe  uberrimam ;  sic  strenui  illi 
chemistarum  labores  et  molimina  circa  aurum  confici- 
endum,  haud  paucis  nobilibus  inventis  et  experimen- 
tis,  turn  ad  reserandam  naturam,  turn  ad  usus  vitse 
apprime  idoneis,  quasi  facem  accenderunt. 

Ilia  autem  credulitas,  quae  certos  scientiarum  au- 
ctores  dictatoria  quadam  potestate  munivit  ut  edicant, 
non  senatoria  lit  consulant,  ingens  damnum  scientiis 
intulit,  tanquam  praecipua  causa,  qua?  tantopere  illas 
afflixit,  et  depressit,  ut,  absque   insigni  aliquo  aug- 
inentOj  exangues  jacerent.     Hinc  nempe  factum  est, 
ut  in  artibus  mechanicis  primi  inventores  pauca  exco- 
gitaverint,  tempus  reliqua  suppleverit,  et  perfecerit ; 
at  in  scientiis,  primi  auctores   longissime  penetrave- 
rint,  tempus  plurima  detriverit,  et  corruperit.      Sic 
videmus,  tormentariam,  nauticam,  typographicam,  sub 
initiis  imperfectas,  et  propemodum  informes  fuisse,  et 
exercentibus  onerosas,  temporis  vero  progress u  ex- 
politas  et  accommodas.     At  contra  philosophiae,  et 
scientise  Aristotelis,  Platonis,  Democriti,  Hippocratis, 
Euclidis,  Archimedis,  in  ipsis  illis  auctoribus  vigu- 
erunt,  tractu  temporis  degenerarunt  potius,  et  non 
minimum  splendoris  amiserunt :    cujus  rei   non  est 
alia    ratio,    quam    quod    in    artibus    mechanicis    in- 
genia    multorum    in    unum    coierunt,    in    artibus    et 
scientiis  liberalibus  ingenia  multorum  sub  uno  suc- 
cubuerunt;  quem  tamen  ipsum  saepenumero  sequa- 
ces  sui  potius  depravarunt  quam    illustrarunt.     Ut 
enim  aqua  non  ascendet    altius,   quam    caput    fon- 
tis,  a  quo  promanat ;  ita  doctrina  ab  Aristotele  de- 
ducta,  supra  doctrinam  Aristotelis  nunquam  assur- 
get.      Ideoque  etsi    non    displiceat    regula,   oportet 
discentem  credere;    huic  tamen  conjungendum  est, 

oportetjam  edoctum  judicio  suouti.  Discipuli  enim 
debent  magistris  temporariam  solum  fidem,  judiciique 
suspensionem,  donee  penitus  imbiberint  artes ;  non 
autem  plenam  libertatis  ejurationem,  perpetuamque 
ingenii  servitutem.  Quare,  ut  absolvam  hanc  par- 
tem, hoc  tantum  adjiciam  ;  magnis  anctoribus  suus  sic 
constet  honos,  ut  auctori  auctorum,  et  veritatis  parenti, 
tempori,  non  derogetur. 

Explicavimus  tandem  tres  doctrinae  intemperies, 
sive  morbos;  pra3ter  quos  nonnulli  sunt,  non  tarn 
morbi  confirmati,  quam  vitiosi  humores :  qui  tamen 
non  adeo  occulti  sunt,  aut  latentes,  quin  in  multorum 
sensum  et  reprehensionem  incurrant,  ideoque  neuti- 
quam  praetermittendi. 

Horum  primus  est  immodicum  studium  duorum  ex- 
tremorum,  antiquitatis  et  novitatis.  Qua  in  re  tem- 
poris  filiae  male  patrissant :  ut  enim  tempus  prolem 
devorat,  sic  haec  se  invicem  ;  dum  antiquitas  novis 
invideat  augmentis,  et  novitas  non  sit  contenta  recen- 
tia  adjicere,  nisi  vetera  prorsus  eliminet,  et  rejiciat. 
Certe  consilium  Prophetae  vera  in  hac  re  norma  est : 
State  super  vias  antiquas,  et  videte  qutenam  sit  via  recta, 
et  bona,  et  ambulate  in  ea.  Antiquitas  earn  meretur 
reverentiam,  ut  homines  aliquandiu  gradum  sistere, 
et  supra  earn  stare  debeant,  atque  undequaque  cir- 
cumspicere,  quae  sit  via  optima :  quum  autem  de  via 
bene  constiterit,  tunc  demum  non  restitaudum,  sed 
alacriter  progrediendum.  Sane,  ut  verum  dicamus, 
Antiquitas  seculi,  juventus  mundi.  Nostra  profecto 
sunt  antiqua  tempora,  cum  mundus  jam  senuerit ;  non 
ea,  quae  computantur  ordine  retrogrado,  initium  su- 
mendo  a  seculo  nostro. 

Alius  error,  e  priori  oriundus,  est  suspicio  quaedam, 
et  diffidentia,  quae  nihil  nunc  posse  inveniri  autamat, 
quo  mundus  tarn  diu  carere  potuit :  ac  si  ilia  objectio 
conveniret  erga  tempus,  qua  Lucianns  impetit  Jovem, 
caeterosque  ethnicorum  deos :  Miratur  enim,  cur  tot 
olim  genuerint  liberos,  nullos  autem  6uo  seculo  ?  Inter- 
rogatque  jocans,  ecquid  septuagenarii  jam  essent,  aut 

lege  Papia,  contra  senum  nuptias  lata,  constricti  ?  sic 
videntur  homines  subvereri,  ne  tempus  effcetum  jam 
factum  sit,  et  ad  generationem  ineptnm.  Quin  potius 
levitas  hominum  atque  inconstantia,  hinc  optime  per- 
spici  potest,  qui,  donee  res  aliqua  perfecta  sit,  earn  mi- 
rantur  fieri  posse;  postquam  facta  semel  est,  iterum 
mirantur  earn  jam  pridem  factam  non  fuisse.  Ita 
Alexandri  expeditio  in  Asiam  habita  est  initio  pro 
vasto,  et  arduo  admodum  negotio  ;  quam  tamen  postea 
placuit  Livio  in  tantum  elevare,  ut  diceret  de  Ale- 
xandro,  Nil  aliud,  quambene  ausus  est  vana  contemnere. 
IdemColumboevenit  circaoccidentalem  navigationem» 
Sed  in  rebus  intellectualibus  hoc  fit  multo  frequen- 
tius  ;  uti  videre  est  in  plerisque  propositionibus  apud 
Euclidem,  quae  antequam  demonstrentur,  mirae  viden-' 
tur,  et  quibus  quis  non  facile  assenserit;  post  demon- 
strationem  autem  factam  arripit  eas  mens  per  retra- 
ctionem  quandam  (ut  loquuntur  jurisconsulti)tanquam 
ante  perspectas  et  coguitas. 

Alius  error,  superiori  affinis,  est  eorum,  qui  om- 
nium sectarum,  atque  haeresium  veterum,  postquam 
excussae  fuissent,  et  ventilatae,  optimam  semper  obti- 
nuisse,  posthabitis  aliis,  existimant.  Itaque  putant,  si 
quis  de  integro  institueret  inquisitionem  et  examen, 
non  posset  non  incidere  in  aliquas  ex  rejectis  opinio- 
nibus,  et  post  rejectionem  arnissis,  et  obliteratis  :  quasi 
veromultitudo,  aut  etiam  sapientes,  multitudinis  deli* 
niendae  gratia,  non  illud  saepe  probarint,  quod  populare 
magis  atque  leve  sit,  quam  quod  solidum,  atque  alte 
radices  agens.  Tempus  siquidem  simile  est  fluvio,  qui 
levia  atque  inflata  ad  nos  devehit,  solida  autem,  et 
pondus  habentia  submergit. 

Alius  error,  a  reliquis  diversus,est  praematura,  atque 
proterva  reductio  doctrinarum  in  artes  et  niethodos  ; 
quod  cum  fit,  plerunque  scientia  aut  parum,  aut  nihil 
proficit.  Nimirum  ut  ephebi,  postquam  membra  et 
lineamenta  corporis  ipsorum  perfecte  efformata  sunt, 
vix  amplius  crescunt ;  sic  scientia,  quamdiu  in  apho- 
rismos,  et  observationes  spargitur,  crescere  potest,  et 
exurgere;  sed  methodis  semel  circumscripta  et  con* 

clusa,  expoliri  forsan  et  illustrari,  aut  ad  usus  huma- 
nos  edolari  potest,  non  autem  porro  mole  augeri. 

Alius  error  succedens  ipsi,  quem  postremo  nota- 
vimus,  est  quod  post  singulas  scientias,  et  artes  suas 
in  classes  distributas,  mox  a  plerisqne  universali  rerum 
cognitioni,  et  philosophise  primae  renunciatur ;  quod 
quidem  profectui  doctrinarum  inimicissinium  est. 
Prospectationes  fiunt  e  turribus,  autlocis  praealtis;  et 
impossibile  est,  ut  quis  exploret  remotiores  interiores- 
que  scientiae  alicujus  partes,  si  stet  super  piano  ejus- 
dem  scientiae,  neque  altioris  scientiae  veluti  speculain 
conscendat. 

Alius  error  fluit  ex  nimia  reverentia  et  quasi  adora- 
tione  intellectus  humani ;  unde  homines  abduxere  se 
a  contemplatione  naturae,  atque  ab  experientia,  in 
propriis  meditationibus,  et  ingenii  commentis,  susque 
deque  volutantes.  Caeterum  praeclaros  hos  opinatores, 
et  (si  ita  loqui  licet)  intellectualistas,  qui  tamen  pro 
maxime  sublimibus,  et  divinis  philosophis  haberi  so- 
lent,  recte  Hevaclitus  perstrinxit :  Homines,  inquit, 
qucerunt  veritatem  in  microcosmis  suis,  non  in  mundo 
majori.  Respuunt  enim  quasi  abecedariuin  naturae, 
primumque  in  operibus  divinis  tirocinium  :  quod  si 
non  face  rent,  potuissent  fortasse  gradatim  et  sensim, 
post  literas  simplices,  et  deinceps  syllabas,  ad  textum 
et  volumen  ipsum  creaturarum  expedite  legendum 
ascendere.  At  i Hi  contra,  jugi  mentis  agitatione, 
urgent,  et  tanquam  invocant  suos  genios,  ut  vatici- 
nentur  eis,  edantque  oracula,  quibus  merito,  et  suavi- 
ter  decipiuntur 

Alius  error  huic  posteriori  finitimus  est,  quod  ho- 
mines saepius  imbuant,  et  inficiant  meditationes  et 
doctrinas  suas,  opinionibus  quibusdam  et  conceptibus 
propriis,  quos  potissimumin  admiratione  habent;  aut 
artibus,  quibus  maxime  addicti  et  consecrati  sunt ; 
caetera  omnia  illis  deliciis  inficientes,  et  quasi  intin- 
gentes,  licet  fuco  admodum  fallaci.  Sic  suas  philoso- 
phise iramiscuit  Plato  theologiam,  Aristoteles  logicam, 
secunda  schola  Platonis  (Proclus  scilicet  et  rejjqui) 
mathematicas.     Istas  enim  artes solebant  illi  tanquam 

filiolos  suos  primogenitos  suaviari.  At  chemici  e  pau- 
cis  experiments  ad  foculura,  et  fornacem,  novam 
philosophiam  excuderunt.  Et  Gilbertus  popularis 
noster  philosophiam  aliam  ex  magnete  elicuit.  Sic 
Cicero,  cum  varias  opiniones  de  natura  animae  recen- 
sens,  tandem  in  musicum  incidisset,  qui  animam  esse 
harmoniam  statuebat,  facete  dixit,  hie  ab  arte  sua  non 
recessit.  Sed  de  hoc  genus  erroribus  apposite,  et  pru- 
denter  ait  Aristoteles,  Qui  respiciunt  ad  pauca,  de 
facili  pronunciant. 

Alius  error  est  impatientia  dubitandi,  et  caeca  fe- 
stinatio  decernendi,  absque  debita  et  adulta  suspen- 
sione  judicii.  Nam  bivium  contemplationis  non  est 
dissimile  bivio  actionis,  a  veteribus  saepius  memorato  : 
cujus  altera  via  initio  plana  et  facilis  erat,  fine  autem 
impervia ;  altera  ingredienti  aspera  erat  et  confra- 
gosa,  ubi  paulo  processeris,  expedita  et  aequabilis. 
Haud  secus  in  contemplationibus,  si  quis  a  cer- 
tis  ordiatur,  in  dubia  desinet :  sin  a  dubiis  incipiat, 
eaque  aliquandiu  patienter  toleret,  in  certis  exitum 
reperiet. 

Similis  error  se  ostendit  in  modo  tradendi  doctri- 
nam,  qui,  ut  plurimum,  est  imperiosus  et  magistralis, 
non  ingenuus  et  liberalis ;  ita  demum  compositus,  ut 
potius  fidem  imperet,  quam  examini  subjiciatur.  Non 
negaverim  in  summariis  libellis,  ad  praxin  destinatis, 
hanc,  formulam  scribendi  retineri  posse;  verum  in 
justis  tractatibus  de  scientiis  utrumque  extremum 
vitandum  censeo,  tam  Velleii  Epicurei,  nil  tam  me- 
tuentis,  quam  ne  dubitare  de  re  aliqua  videretur;  quam 
Socratis,  et  Academiae,  omnia  in  dubio  relinquentium. 
Candori  potius  studendum,  resque  majore  aut  minore 
contentione  tradendae,  prout  ratiouum  momentis  par- 
cius  aut  plenius  sint  probatae. 

Alii  errores  sunt  in  scopis,  quos  homines  praefigunt 
sibi,  et  in  quos  conatus  suos,  et  labores  dirigunt.  Cum 
enim  diligentiores  literarum  coryphaei  ad  id  colli- 
mare  debeant  praecipue,  ut  arti,  quam  profitentur, 
aliquid  praeclarum  adjiciant :  hi  contra  in  secundis 
tantummodo  consistere  sat  habent;  vel  subtilis  inter- 

pretis,  vel  antagonist»  vehementis  et  nervosi,  vel  me- 
thodici  abbreviatoris  nomen  ambientes ;  unde  feditus, 
et  vectigalia  scientiarum  augeri  possunt,  patrirnonium 
et  fundus  minime. 

Omnium  autem  gravissimus  error  in  deviatione  ab 
ultimo  doctrinarum  fine  consistit.  Appetunt  enim 
homines  scientiam,  alii  ex  insita  curiositate,  et  irre- 
quieta  ;  alii  animi  causa  et  delectationis;  alii  existi- 
mationis  gratia ;  alii  contentions  ergo,  atque  ut  in 
disserendo  superiores  sint ;  plerique  propter  lucrum 
et  victum  ;  paucissimi,  ut  donum  rationis  divinitus 
datum  in  usus  humani  generis  impendant.  Plane, 
quasi  in  doctrina  qusereretur  lectulus,  in  quo  tumul- 
tuans  ingenium  et  aestuans  requiesceret ;  aut  xystus 
sive  porticus,  in  quo  animus  deambularet  liber  et 
vagus  ;  aut  turris  alta  et  edita,  de  qua  mens  ambitiosa 
et  superba  despectaret;  aut  arx,  et  propugnaculum 
ad  contentiones  et  prcelia ;  aut  officina  ad  quaestum, 
et  mercatum :  et  non  potius  locuples  armarium,  et 
gazophylacium,  ad  Opificis  rerum  omnium  gloriam, 
et  vita;  humanse  subsidium.  Hoc  enim  illud  est, 
quod  revera  doctrinam  atque  artes  condecoraret,  et 
attolleret,  si  contemplatio  et  actio  arctiore  quam  ad- 
huc  vinculo  copularentur.  Quae  certe  conjunctio  talis 
foret,  qualis  est  supremorum  duorum  planetarnm  sy- 
zygia,  cum  Saturnus,  quietis  et  contemplationis  dux, 
cum  Jove,  duce  societatis  agendique  conspirat.  Quan- 
quam  cum  de  praxi  atque  actione  loquor,  nullo  modo 
ad  doctrinam  professoriam  et  lucrosam  innuo.  Neque 
enim  me  fugit,  quantopere  hoc  ipsum  progressionem 
doctrina?,  et  amplificationem  moretur ;  perinde  qui- 
dem  ut  aureum  malum  ante  oculos  Atalantae  pro- 
jectum,  quod  ut  tollat,  dum  flectit  se,  cursus  interea 
impeditur : 

Declinat  cursus.  aurumque  volubile  tollit. 

Neque  rursus  mihi  in  animo  est,  quod  de  Socrate 
dictum  erat,  Philosophiam  devocare  de  ccelo,  ut  tan- 
tummodo  versareur  in  terris :  hoc  est,  physicam  se- 
poni,  ut  moralis  philosophia,  et  politica  celebraretnr 
sola;  sed  quemadmodum  coelum  et  terra  simul  con- 


86  De  Augmentis  Seiertiiarum,  \JLib<  I- 

spirant  et  consentiunt,  ad  hominum  tuendam  vitam 
atque  juvandam  ;  ita  sane  hie  finis  esse  debet  utri- 
usque  philosophise,  ut,  rejectis  vanis  speculationibus, 
et  quicquid  inane  ac  sterile  est,  conservetur  quicquid 
solidum  est,  ac  fructnosum  ;  ut  hoc  pacto,  scientia 
non  sit  tanquarn  scortum  ad  voluptatem,  ant  tanquam 
ancilla  ad  qusestum  ;  sed  tanquam  sponsa  ad  genera- 
tionem,  fructum,  atque  solatium  honestum. 

Jam  explicasse  videor,  et  quasi  dissectione  quadam 
aperuisse,  vitiosos  illos  humores,  aut  saltern  eorum 
praecipuos,  qui  non  solum  obstitere  profectui  litera- 
rum,  verum  etiam  culpandis  iisdem  ansam  dedere. 
Quod  quidein  si  nimis  ad  vivum  fecerim,  meminisse 
oportet,  Fidelia  vulnera  amantis,  sed  dolosa  oscula  ma- 
lignantis.  Utcunque  hoc  certe  mihi  videor  assecutus, 
ut  merear  fidem  in  sequenti  praeconio,  cum  in  supe- 
riori  censura  tarn  libere  egerim.  Neque  tamen  in 
animo  est  mihi  panegyricum  literarum  scribere,  aut 
hymnum  Musis praecinere,  licet  forsitan  diu  jam  sit,  ex 
quo  sacra  earum  rite  celebrata  sint :  sed  consilium 
est,  absque  pigmentis  et  hyperbolis,  verum  doctrinae 
contra  alias  res  pond  us  excipere,  et  perpendere,  ve- 
rumque  ejus  valorem  et  pretium,  ex  testimoniis  divi- 
nis  atque  humanis,  exquirere. 

Primo  igitur  quaeramus  dignitatem  scientiae  inarch- 
etypo  sive  exemplari :  id  est,  in  attributis  atque  actis 
Dei,  quatenus  revelantur  homini,  et  sobrie  indagari 
possunt.  Qua  in  re  non  competit  appellatio  doctrinae, 
cum  omnis  doctrina  sit  scientia  acquisita  :  nulla  autem 
cognitio  in  Deo  acquisita  est,  sed  originalis.  Itaque 
aliud  quaerendum  est  nomen,  sapientia  scilicet,  ut  sa- 
crae  Scripturae  earn  indigitant. 

Sic  autem  se  res  habet :  in  operibus  creationis  du- 
plicem  virtutis  divinae  emanationem  videmus,  quarum 
una  ad  potentiam  refertur,  altera  ad  sapientiam :  ilia 
preecipue  cernitur  in  creanda  mole  materiae,  haec  in 
pulchritudine  forma?  disponenda.  Hoc  posito,  notan- 
dum  est  nihil  in  creationis  historia  obstare,  quin  fuerit 
confusa  ilia  cceli  terraeque  massa,  et  materia,  unico 
temporis    niomento  creata;    cui    tamen    disponenda? 

digerendaeque  sex  dies  fuerunt  attributi :  adeo  signan- 
ter  Deus  opera  potentiae,  ac  sapiential  discrimioavit. 
Cui  accedit,  quod  de  materia?  creatione  memoriae  pro- 
ditum  non  sit,  dixisse  Deum,  Fiat  caelum  et  terra,  si- 
cut  de  sequentibus  operibus  dictum  est:  sed  nude 
atque  actualiter,  Deus  creavit  caelum  et  terram:  ita  ut 
materia  videatur  tanquam  manu  facta;  formae  vero 
introductio  stylum  habeat  legis,  aut  decreti. 

Pergamus  a  Deo  ad  Angelos,  quorum  natura  dig- 
natione  est  Deo  proxima.  Videmus  in  ordinibus  An- 
geJorum  (quatenus  tides  adhibenda  coslesti  illi  hierar- 
chias  quae  Dionysii  Areopagitae  nomine  evulgatur) 
primum  locum  obtinere  Seraphim,  Angelos  scilicet 
amoris;  secundum  Cherubim,  Angelos  illuminationis; 
tertium  autem  locum  et  sequentes,  7rhronis,  Princi- 
patibus,  caeterisque  Angelis  potentiae  et  ministerii  con- 
cedi ;  ut  ex  hoc  ipso  ordine  ac  distributione  clarum 
sit,  Angelos  scientiae  et  illuminationis  Angelis  imperii 
et  potentiae  praeponi. 

A  spiritibus  et  intelligentiis  ad  formas  sensibiles,  et 
materiatas  descendentes,  legimus  primam  formarum 
creatarum  fuisse  lucem;  quae  in  naturalibuset  corporeis, 
scientiae  in  spiritualibus  atque  incorporeis  respoudet. 

Sic  in  distributione  dierum  videmus  diem,  qua  re- 
quievit  Deus  et  contemplatus  est  opera  sua,  benedi- 
ctum  fuisse  supra  omnes  dies,  quibus  creata  est  et  dis- 
posita  fabrica  universi. 

Post  creationem  absolutam,  legimus  hominem  col- 
locari  in  paradiso,  ut  ill ic  operaretur:  quod  qnidem 
opus  aliud  esse  non  poterat,  quam  quale  pertinet  ad 
contemplandum :  hoc  est,  cujus  finis  non  ad  necessi- 
tatem  aliquam,  sed  ad  delectationem  et  activitatem 
sine  molestia,  referri  possit:  cum  enim  tunc  temporis 
nulla  potuerit  esse  creaturae  reluctatio,  nullus  sudor 
vultus,  necessario  sequitur  actiones  humanas  ad  volu- 
ptatem  et  contemplationem,  non  ad  laborem  aut  opus, 
comparatas  fuisse.  Rursus  primae  hominis  actiones, 
quas  in  paradiso  exercuit,  duas  summarias  scientiae 
partes  complexae  sunt:  hae  erant  inspectio  creatura- 
rum,  et  impositio  nominum.  Nam  scientia  ilia,  quas 
lapsum  introduxit  (quod  et  ante  monuimus)  non  erat 

naturalis  scientia  circa  creaturas,  sed  moralis  scientia 
de  bono  et  malo;  ex  hac  suppositione,  quod  Dei  man- 
data,  aut  vetita,  non  essent  principia  boni  et  mali,  sed 
quod  alias  haberent  ilia  origines;  quorum  cognitionera 
affectavit  homo,  scilicet  ut  totaliter  a  Deo  deficeret, 
et  sibi  ipsi  suoque  arbitrio  prorsus  inniteretur 

Veniamus  ad  ea,  quae  statim  post  lapsum  contigere. 
Videmus  (ut  innumera  sunt  sacrarum  Scripturarum 
mysteria,  salva  semper  veritate  historica  et  literali) 
imaginem  duarum  vitarum,  contemplativae  nimirum, 
et  activae,  in  personis  Abelis  et  Caini,  inque  eorum 
institutis,  et  primitivis  vivendi  rationibus,  delineatam : 
quorum  alter  pastor  erat  (qui  propter  otium  et  qui- 
etem,  liberumque  cceli  aspectum,  typus  est  vitae  the- 
oricae)  alter  agricola  (laboribus  scilicet  fatigatus,  et 
aspectu  in  terram  defixus :)  ubi  cernere  est  favorem, 
electionemque  divinam,  ad  pastorem  accessisse,  non 
ad  agricolam. 

Sic  ante  diluvium,  Sacri  Fasti,  inter  paucissima, quae 
de  eo  seculo  memorantur,  dignati  sunt  memoriae  pro- 
dere  inventores  musicae,  atque  operum  metallicorum. 
Sequenti  seculo  post  diluvium  gravissima  poena,  qua 
Deus  humanam  superbiam  ultus  est,  fuit  confusio  lin- 
guarum,  qua  doctrinae  liberum  commercium,  et  litera- 
rum  ad  invicem  communicatio  maxime  interclusa  est. 

Desceudamus  ad  Mosem  legislatorem  et  primum 
Dei  notarium,  quern  Scripturae  ornant  hoc  elogio ; 
quod  gnarus  et  peritus  esset  omnis  doctrines  JEgyptio- 
rum :  quae  quidem  gens  inter  vetustissimas  mundi 
scholas  numeratur.  Sic  enim  Plato  inducit  jiEgyptium 
sacerdotern  dicentem  Soloni;  Vos  Greed,  semper  pueri 
estis,  nullam  vel  scientiam  antiquitatis  vel  antiquitatem 
scientiee  habentes.  Perlustremus  ceremonialem  legem 
Mosis,  reperiemusque,  praeter  Christi  praetigurationem, 
distinctionem  populi  Dei  a  gentibus,  exercitium  obe- 
dientiae,  aliosque  ejusdera  legis  usus  sacros:  nonnullos 
doctissimorum  Rabbinorum  haud  iuutilem  circa  earn 
navasse  operam,  ut  sedulo  eruerent,  quandoque  natu- 
ralem,  quandoque  moralem  sensum  ceremoniarum  et 
rituum.  Exempli  gratia,  ubi  de  lepra  dicitur,  Si  effio- 
ruerit  discurrens  lepra,  homo  mundns  erit,  et  non  reclu- 

detur:  sin  caro  viva  in  eo  erit,  immunditice  condemna- 
bitur,  et  ad  sacerdotis  arbitrium  separabitvr  Ex  hac 
legecolligit  unus  eorum  axioma  in  natura;  Putredinem 
pestilenliorem  esse  ante,  quatn  post  maturitatem.  Alius 
morale  docuuientum  elicit,  Homines  Jiagitiis  undique 
coopertos,  minus  corrumpere  publicos  mores,  quant  me- 
diocriter  et  ex  parte  tantum  malos :  adeo  ut  ex  hoc  et 
similibus  locis  ejus  legis,  praeter  sensum  theologicum, 
haud  pauca  ad  philosophiam  spectantia  spargi  vi- 
deantur. 

Si  quis  etiam  eximium  ilium  Jobi  librum  diligenter 
evolverit,  plenum  eum,  et  tanquam  gravidum,  natu- 
ralis  philosophise  mysteriis  deprehendet :  exempli  gra- 
tia; circa  cosmographiam  et  rotunditatem  terras;  illo 
loco,  Qui  extendit  aquilonem  super  vacuum,  et  appendit 
terram  super  nihilum.  Ubi  pensilis  terra,  polus  arcti- 
cus,  et  cceli  convexitas  in  extimis,  haud  obscure  insi- 
nuautur.  Rursus  circa  astronomiam  et  asterismos, 
illis  verbis,  Spiritus  ejus  ornavit  coelos,  et  obstetricante 
manu  ejus  eductus  est  Coluber  tortuosus.  Et  alio  loco, 
Nunquid  conjungere  valebis  micantes  Stellas  Pleiadas, 
aut  gyrum  Arcturi  poieris  dissipare?  Ubi  immota 
tfonfiguratio  stellarum  fixarum,  paribus  intervallis 
temper  inter  se  distantium,  elegantissime  describitur. 
Item  alio  loco,  Quijacit  Arcturum,  et  Oriona,  et  Hya- 
das,  et  interiora  austri.  Ubi  iterum  innuit  depressio- 
nem  antarctici  poli,  eamque  designat  nomine  interio- 
rum  austri,  quia  australes  stellae  nostro  hemisphaerio 
non  cernuntur  Circa  generationem  animalium  :  An- 
non  sicut  lac  mulsisti  me,  et  sicut  caseum  coagulasti  me  ? 
etc.  Circa  rem  metallicam,  Habet  argentum  venarum 
suarum  principia,  et  auro  locus  est  in  quo  conflatur : 
ferrum  de  terra  lollitur,  et  lapis  solutus  colore  in  ces  ver- 
titur      Et  sequentia  in  eodem  capite. 

Pariter  et  in  persona  regis  Salomonis  videmus  do- 
num  sapientiae,  turn  in  petitione  ipsius,tum  in  conces- 
sione  divina,  omnibus  terrenas  et  temporalis  felicitatis 
bonis  praelatum.  Virtute  cujus  doni  et  concessionis, 
Salomon  egregie  instructus,  non  solum  scripsit  insignes 
illas  parabolas,  sive  aphorisinos,  de  divina  atque  morali 
philosophia;  verum  etiam  composuit  naturalem  histo- 

riam  omnium  vegetabilium,  a  cedro  super  montem, 
usque  ad  museum  super  murum  (quae  nihil  est  aliud, 
quam  rudimentum  plantae,  putredinis  et  herbae  me- 
dium) omniumque  etiam,  quae  respirant  et  moventur. 
Imo  idem  rex  Salomon,  quamvis  excelluerit  opibus, 
magnificeutia  aedificiorum,  classe,  famulitio,  nominis 
celebritate,  et  reliquis  quae  ad  gloriam  pertinent,  nihil 
tamen,  ex  ista  gloriae  segete,  sibi  ipsi  decerpit  aut  as- 
sumit,  prseter  decus  inquirendi  et  inveniendi  veritatem. 
Sic  eniin  diserte  ait;  Gloria  Dei  est  celare  verbum,  et 
gloria  regis  investigare  sermonem.  Ac  si  Divina  Ma- 
jestas  innoxio  illo  et  benevolo  puerorum  ludo  delecta- 
retur,  qui  ideo  se  abscondunt,  ut  inveniantur :  quasi- 
que  etiam  nihil  esset  honorificentius  regibus,  quam 
Dei  collusores  esse  in  eodem  ludo  ;  praesertim  cum  tot 
ingeniis  imperent,  tantasque  opes  praesto  habeant, 
quibus  omnis  sfcereti  investigatio  absolvi  possit. 

Nee  vero  aliter  haec  dispensavit  Deus,  postquam 
Salvator  noster  in  mundum  veaisset.  Ule  enim  prius 
potentiam  ostendit  suam  in  profliganda  ignorantia,  ubi 
cum  doctoribus  et  sacerdotibus  dissereret  in  templo, 
quam  in  subjuganda  natura,  tot  et  tantis  editis  mira- 
culis.  Adventus  quoque  Spiritus  Sancti  praecipue 
adumbratus  atque  expressus  fuit  in  similitudine 
ac  dono  linguarum,  quae  sunt  duntaxat  vehicula 
scientiae. 

Ita  in  seh'gendis  illis  instruments,  quae  adhibuit 
Deus  ad  fidem  disseminandam,  initio  homines  evoca- 
vit  plane  indoctos  et  iliiteratos,  praeterquam  quod  Spi- 
ritus Sancti  afflatu  instructi  fuissent;  quo  evidentius 
virtutem  suam  immediatam  et  divinam  declararet,  om- 
nemque  humanam  sapientiam  deprimeret.  Quam- 
primum  autem  consilium  suum  in  hac  parte  perim- 
pletum  esset,  mox  in  proxima  successione  temporum 
divinam  veritatem  suam,  aliis  doctrinis,  veluti  pedis- 
sequis,  comitatam,  in  mundum  immisit.  Itaque  D. 
Pauli  calamus  (qui  inter  Apostolos  solus  literatusfuit) 
in  Scripturis  Novi  Testamenti,  praecipue  a  Deo  adhi- 
bitus  est. 

Sic  et  novimus,  complures  ex  antiquis  Episcopis  et 
Patribus  egregie  fuisse  in  omni  ethnicorum  eruditione 

versatos.  Adeo  ut  edictum  Juliani,  quo  cautum  est, 
ne  Christiani  ad  scholas  et  gymnasia  mitterentur,  peir- 
niciosior  machina  ad  expugnandam  fidem  Christia- 
nara,  quam  cruentae  superiorum  imperatorum  pers&- 
cutiones,  habitum  fuerit.  Neque  Gregorii  prinai, 
Episcopi  Romani  (csetera  viri  egregii)  aemulatio  et 
invidentia,  qui  ethnicorum  auctorum  et  antiquitatum 
memoriam  obliterare  studebat,  in  bonam  partem,  etiam 
apud  viros  pios,  accepta  est.  Quinimo  sola  Chri- 
stianaEcclesia,  inter  inundationes  Scytharum  a  plagis 
septentrionalibus,  et  Saracenorum  ab  orientalibus, 
pretiosas  gentilis  eruditionis  reliquias,  jamjam  fundi- 
tus  perituras,  sinu  et  gremio  suo  conservavit.  Nuper 
etiam  intueri  licet  Jesuitas  (qui  partim  studio  propria, 
partim  ex  aemulatione  adversariorum,  Uteris  strenue 
incubuerunt)  quantum  subsidii,  viriumque,  Romanae 
sedi  reparandae  et  stabiliendae  attulerint. 

Quare  ut  absolvam  hanc  partem,  duo  sunt  praeci- 
pna  officia  et  ministeria,  piaster  ornatum  et  illustra- 
tionem,  quae  fidei  religionique  humaniores  literal  per- 
solvunt.  Unura,  quod  efficacia  sint  incitamenta  ad 
divinam  gloriam  exaltandam  et  celebrandam  :  sicut 
enim  Psalmi  et  alia?  Scripturae  crebro  nos  invitant  ad 
contemplationem  praedicationemque  magnificorum  et 
admirabilium  operum  Dei;  ita,  si  tantum  in  eorum 
specie  externa,  sicut  sensibus  nostris  se  exbibent, 
haereremus,  eandem  faceremus  injuriam  Majestati 
Divinae,  ac  si  de  opulentia  et  copia  nobilissimi  gem- 
marii,  ex  iis,  quae  palam  exponuntur  in  pergula, 
judicaremus.  Alterum,  quod  singulare  remedium 
antidotumque  exhibeat  philosophia,  contra  infideli- 
tatem  et  errores.  Nam  Salvator  noster  inquit,  Erra- 
tis,  nescientes  Scripturas  et  potentiam  Dei.  Ubi  duos 
libros,  ne  in  errores  incidamus,  proponit  nobis  evol- 
vendos:  primo  volumen  Scripturarum,  quae  volunta- 
tem  Dei,  dein,  volumen  creaturarum,  quae  poten- 
tiam revelant :  quorum  posterior,  veluti  clavis  est 
prioris,  non  solum  intellectum  nostrum  aperiens  ad 
genuinam  Scripturarum  mentem,  ex  generalibus  tfe- 
gulis  rationis  et  legibus  sermonis,  expromendam  ;  sed 
porro  etiam  pracipue  fidem  nostram  reserans,  ut  in 

seriam  ingrediamur  omnipotentias  divinae  meditatio- 
nem,  cujus  characteres  maxime  insculpti  ejus  operi- 
bus  et  incisi  sunt.  Tantura  de  divinis  testimoniis 
ac  judiciis  pro  vera  dignitate  et  pretio  doctrina3  di- 
ctum sit. 

Quantum  ad  humana  testimonia  et  argumenta,  tarn 
latus  aperitur  campus,    ut  in   tractatu    hoc   brevi  et 
presso,  delectum   potius   adhibere  deceat,  quano  co- 
piam.     Primo  itaque  summus  apud  ethnicos  honoris 
gradus  fuit,  divinam  venerationem,  cultumque  con- 
sequi  (quod  quidem  Christianis  est  tanquam  fructus 
vetitus :)  nunc  vero   loquimur  separatim  de  judiciis 
humanis.     Itaque  (ut   ccepimus   dicere)  apud  ethni- 
cos, ille,  quem  Graeci  Apotheosin,  Latini  Relationem 
inter  divos  vocarunt,    supremus  honor    fuit,    qui  ho- 
mini  ab  homine  tribui  posset :  praesertim  ubi  non  ex 
decreto,  aut  edicto  aliquo  imperii  (ut  Caesaribus  apud 
Romanos)  sed  ex  opinione  hominum  et  fide  interna, 
tiltro  deferretur  :   cujus  honoris  tarn  excelsi  gradus 
Cjuidam  erat,  et  terminus  medius  :  quippe  supra  hu- 
manos  honores,  heroici  numerabantur  et  divini.     In 
quorum  distributione  hunc  ordinem   tenuere  veteres  : 
ferumpublicarum  conditores,legislatores,  tyrannicidae, 
patres  patriae,  quique  in  rebus  civilibus  optiine  meru- 
erunt,  insigniti  sunt  titulo  heroum  tantum,  aut  semi- 
deorum :    quales    fuere   Theseus,   Minos,    Romulus, 
caeterique.     Ex  altera  parte,  inventores  et  auctores 
novarum  artium,  quique  vitam  humanam  novis  com- 
modis  et  accessionibus  dotarunt,  semper  consecrati 
sunt  inter  deos  ipsos  majores ;  quod  Cereri,  Baccho, 
Mercurio,    Apollini,    et    aliis  contigit :     quod   certe 
jure,  et  sano  cum  judicio  factum  est.     Nam  priorum 
benemerita   intra   unius  aetatis,  aut   nationis   1  unites, 
fere  coercentur;  nee  absimilia  sunt  imbribus  ternpe- 
stivis  et   benignis,  qui  quamvis  frugiferi  sint,    atque 
optabiles,  tamen  pro  ilia  tempestate  tantum,  qua  de- 
cidunt,  atque   pro  amplitudine   tractus  terrae,  quam 
irrigant,  utiles  sunt.     Posteriorum  vero  beneficia,   ut 
ipfeius  solis  et  ccelestium  munera,  temporibus  perpe- 
tua,  locis  infinita  sunt.    Ilia  rursus,  cum  contentione  et 
perturbatione,  ut  plurimum,  conjuueta  sunt;  haec  ha- 

bent  veruni  characterem  divinaepraesentiae,  veniuotque 
in  aura  leni,  absque  tumultu  aut  strepitu. 

Neque  sane  doctrinae  meritum  in  civilibus,  et  in  re- 
primendis  incommodis,  quae  homo  homini  infert,  mul- 
tum  cedit  illi  alteri,  in  sublevandis  huraanis  necessita- 
tibns,  quae  ab  ipsa  natura  imponuntur  Atque  hoc 
genus  meriti  optimeadumbratum  fuit  sub  :11a  fictanar- 
ratione  de  theatro  Orphei,  ubi  singulae  bestiae  avesque 
congregatae  sunt,  quae,  appetituum  suorum  innatorum 
immeraores,  praedae,  ludi,  pugnae,  amice,  placideque 
una  stetere,  citharae  concentu,  et  suavitate  captae : 
cujus  sonus  ubi  aut  cessaret,  aut  majori  sonitu  ob- 
rueretur,  omnes  illico  animantes  ad  ingenium  redi- 
bant.  Qua  in  fabula  eleganter  describuntur  ingenia 
et  mores  hominum,  qui  variis  et  indomitis  cupidi- 
tatibus  agitantur,  lucri,  libidinis,  vindictae  :  qui  tamen 
quamdiu  aures  praebent  praeceptis  et  suasionibus  re- 
ligionis,  legum,  magistrorum,  in  libris,  sermonibus, 
et  concionibus,  eloquenter  et  suaviter  modulantibus, 
tam  diu  pacem  colunt  et  societatem  ;  sin  ista  si- 
leant,  aut  seditiones  et  tumultus  obstrepant,  omnia 
dissiliunt,  et  in  anarchiam  atque  confusionem  rela- 
buntur, 

Sed  enim  hoc  clarius  cernitur,  cum  reges  ipsi,  aut 
magnates,  aut  praefecti  eruditione  praediti  sint.  Ut  ut 
enim  suis  addictus  nimium  partibus  videatur,  qui 
dixit,  turn  demum,  respublicas  fore  felices,  cum  aut  phi- 
losophi  regnant,  aut  reges  philosophantur :  hoc  tamen 
experientia  notum  est,  sub  eruditis  principibus  et 
custodibus  reipublicae  secula  maxime  felicia  fuisse. 
Quamvis  enim  reges  ipsi  suos  habeant  errores  et  vitia, 
affectibus  scilicet  et  pravis  consuetudinibus,  pro  more 
caeterorum  hominum,  obnoxii;  tamen  doctrinarum  si 
accedat  lumen,  anticipatae  quaedam  notiones  religionis, 
prudentiae,  honestatis,  retinent  eos,  et  ab  omni  prae- 
cipiti,  et  immedicabili  excessu,  et  errore  refraenant ; 
aurem  semper  vellentes,  etiam  cum  consiliarii  et  do- 
meslici  silent.  Quin  senatores  ipsi  et  consiliarii,  qui 
Uteris  exculti  sunt,  solidioribus  innituntur  principiis, 
quam  qui  ab  experientia  tantum  edocti  sunt;  illis 
ex    longinquo    prospicientibus    pericula    et    mature 

propulsaotibus,  cum  isti  tantum  ex  propinquo  et 
cominus  sapiant,  nihil  videntes,  nisi  quod  imminet 
et  tunc  demum  agilitate  ingenii  sui,  se  in  ipso 
periculorum  articulo  expedire  et  eripere  posse  con- 
fidentes. 

Quse  felicilas  temporum  sub  eruditis  principibus(ut 
semper  brevitati  studeam,  adhibens  non  nisi  lectissima 
quaeque  exempla,  et  maxime  illustria)  praecipue  cer- 
nitur  eo  in  seculo,  quod  a  rnorte  Domitiani  impera- 
toris,  usque  ad  imperium  Commodi  defluxit :  succes- 
sionem  sex  principum  eruditorum,  aut  certe  erudition! 
impense  faventium,  complectente ;  omniumque,  si 
temporalia  bona  spectamus.,  qua?  unquam  vidit  Roma, 
totius  orbis  tunc  epitome,  longe  florentissimo.  Id 
quod  Domitiano,  pridie  ejus  diei,  quo  interfectus  est, 
in  somnis  prsemonstratum  erat.  Quippe  quividere  visus 
est,  Caput  aureum  sibi  pone  cervicem  enatum  esse  :  quod 
sane  vaticinium  aureis  i  1  lis  subsequentibus  seculis 
adimpietum  est :  de  quibus  sigillatim,  sed  brevissime, 
verba  faciam. 

Nerva  vir  doctus  fuit,  Apollonii  illius  Pythagorei 
familiaris,  et  quasi  discipulus :  qui  etiam  fere  expi- 
ravit  in  versu  illo  Homeri, 

Telis,  Pficebe,  tuis  lacrymas  ulciscere  nostras. 

Trajanus  non  ipse  quidem  doctus,  sed  doctrinae  ad- 
mirator,  et  erga  literatos  munificus,  bibliothecarum 
institutor,  et  in  cujus  aula  (licet  imperatoris  bellicosi) 
professores  et  paedagogos  gratiosissimos  fuisse,  memo* 
riae  proditum  est.  Adrianus  curiosissimus  mortalium, 
et  inexplebilis  omnis  varietatis  et  secreti  investigator- 
Antoninus  subtilis  et  quasi  scholasticus,  unde  etiam 
cymini  sector  vocatus  est.  Ex  divis  fratribus  autem 
Lucius  Commodus,  molliori  literarum  genereeruditus. 
Marcus  etiam  cognomine  ipso  Philosophus.  Hi  prin- 
cipes,  ut  doctissimi,  ita  et  optimi  fuerunt.  Nerva 
clementissimus  imperator,  quique,  si  nihil  aliud,  orbi 
Trajanum  dedit.  Trajanus  omnium,  qui  imperarunt, 
et  belli  et  pacis  artibus  maxime  florens  :  idem  imperii 
fines  longissime  protulit;  id«na  vim  dominations  mo- 
destissimecohibuit :  maxinaoruca  etiam  exfauetor  ope- 

rum  ;  unde  a  Constantino  Parietaria  per  invidiam 
vocatus  est,  propter  nomen  ejus  tot  parietibus  inci- 
sum.  Adrianus  temporis  ipsius  semulus :  injurias 
enim  et  ruinas  temporis,  in  quoquo  genere,  cura  et 
munificentia  sua,  reparavit.  Antoninus  (ut  etiam  ap- 
pellatus  est)  vir  maxime  Pius,  nativaquadam  et  insita 
bonitate,  omnibus  ordinibus  gratus,  cujusque  regnum 
(licet  haud  breve)  omnis  caJamitatis  expers.  Lucius 
Commodus  fratri  quideni  bonitate  cedens,  reliquos 
imperatores  plurimos  superans.  Marcus  vir  ad  exem- 
plar virtutis  compositus,  cuique  scurra  ille,  in  convi- 
vio  deorum,  nihil  habuit,  quod  objiceret,  praeter  pa- 
tientiam  erga  mores  uxoris.  In  hac  itaque  continua 
sex  principum  serie,  videre  cuivis  liceat  felicissiuios 
fructus  doctrinse,  in  imperio  collocatae,  in  maxima 
orbis  terrarum  tabula  depictos. 

Jam  vero  doctrina,  non  in  civilia  tantum,  atque  ar- 
tes  pacis,  influxum  habet,  sed  et  in  militari  virtute  exer- 
cet  vim  suam  ac  potentiam ;  ut  clare  perspicitur  in 
exemplis  Alexandri  Magni,  et  Caesaris  Dictatoris ; 
quorum  antea  obiter  meminimus,  nunc  vero  ea  paulo 
fusius  retractabimus.  Horum  virtutes  militares  et  res 
in  bello  gestas,  supervacaneum  esset  notare,  aut  re- 
censere,  cum  in  eo  genere  mundi  miracula  extiterint : 
sed  de  amore  ipsorum  et  studio  erga  literas,  necnon 
in  iisdem  excellentia  propria,  non  alienum  erit,  si 
pauca  subjungamus. 

Educatus  fuit  Alexander,  edoctusque  ab  Aristotele 
(philosopho  certe  magno)  qui  nonnullos  e  libris  suis 
philosophicis  ei  nuncupavit:  a  latere  illius  nunquam 
discedebat  Callisthenes,  aliique  pereruditi  viri,  qui 
castra  sequebantur,  et  perpetui  erant  omnium  ejus 
itinerum  et  expeditionum  comites :  quo  autem  pretio 
literas  habuerit,  haud  pauca  liquido  demonstrant :  ve- 
luti  invidia,  qua  dignam  censuit  Achillis  fortunan», 
quod  gestarum  rerurn,  laudumque  suarum,  Home- 
rum  praeconem  invenerat :  judicium  de  pretiosa  Darii 
arcula,  inter  reliqua  spolia  reperta,  de  qua  cum 
quaestio  moveretur,  quidnam  potissimum  dignum  es- 
set, quod  in  ea  asservaretur,  ipse,  cum  alii  alia  dice- 
rent,  pro  Homeri  operibus  sententiam  tulit ;  epietola 

objurgatoria  ad  Aristotelem  missa,  postquam  libros 
physicorum  edidisset,  in  qua  expostulat,  quod  philo- 
sophiae  mysteria  eyulgasset;  simulque  rescribit,  inalle 
se  omnibus  doctrina  et  cognitione,  quam  potentia  ac 
imperio,  praecellere.  Sunt  et  alia,  quae  hue  spectant. 
Ipse  vero  quam  egregie  anitnum  excoluisset  doctrina, 
in  omnibus  ejus  dictis  et  responsis  apparet,  vel  potius 
refulget,  eruditione  plenissimis ;  in  quibus,  licet  nu- 
mero  pauca  sint,  quae  adhuc  supersint,  singularum 
scientiarum  vestigia  alte  impressa  reperias. 

In  moralibus  observetur  primo  Alexandri  apoph- 
thegma  circa  Diogenem,  et  adverte  (si  placet)  si  forte 
non  unam  ex  gravissimis  quaestionibus  moralis  philo- 
sophise constituat :  Utrum  qui  fruitur  externis  bonis 
felicior  sit,  an  qui  contemnit?  Cum  enim  Diogenem 
cerneret  tam  parvo  contentum,  conversus  ad  circum- 
stantes,  qui  ejus  conditionem  subsannabant :  Nisi 
essem,  inquit,  Alexander,  optarem  esse  Diogenes.  At 
Seneca  in  hac  comparatione  Diogenem  praetulit,  cum 
diceret,  Plus  erat,  quod  Diogenes  nollet  accipere,  quam 
quod  Alexander  posset  dare. 

In  naturalibus,  observetur  illud,  quod  crebro  usur- 
pabat,  In  duabus  se  rebus  mortalitatem  suam  maxime 
percipere,  somno  et  libidine:  quod  sane  dictum  ex 
intima  naturali  philosophia  deprornptum  est,  non  tam 
Alexandrum,  quam  Aristotelem  aut  Democritum, 
sapiens,  cum  tam  indigentia,  quam  redundantia 
naturae,  per  ilia  duo  designata,  mortis  sint  tanquam 
arrhabones. 

In  poeticis,  observetur  dictum  illud,  quum,  san- 
guine e  vulneribus  ejus  effluente,  accerseret  unum  ex 
adulatoribus,  qui  ei  divinitatem  tribuere  solebat ; 
Specta,  inquit,  hominis  iste  sanguis  est,  non  talis  liquor, 
qualem  dixit  Homerus  Veneris  e  manu  manasse,  vulne- 
rata  a  Diomede ;  hoc  dicto  et  poetas,  et  assentatores 
suos,  et  seipsum  ridens. 

In  dialecticis,  accipe  reprehensionem  illam  argu- 
tiarum  dialecticarum,  circa  rejicienda  et  retorquenda 
argumenta,  in  dicto  suo,  quo  perstrinxit  Cassandrum, 
delatores  patris  sui  Antipatri  repellentem.  Cum  enim 
Alexander  forte  dixisset,  Numquid  putas,  hos  homines 

tarn  longum  iter  suscepturos  fuisse,  nisi  justam  doloris 
causam  habuissent  ?  respondit  Cassander,  Imo  hoc 
ipsum  animos  eis  dedit,  quod  sperabant  longinquitatem 
via  obstitwam,  quo  minus  calumnia  proderelur,  Euge, 
inquit  rex,  strophas  Aristotelis,  rem  pro  et  contra  detor- 
quentes.  Attamen  hac  ipsa,  qnam  in  alio  carpebat, 
arte,  cum  res  postularet,  in  commodum  suum  uti 
probe  noverat.  Ita  enim  accidit,  ut  Callisthenes 
(quern  odio  clam  habebat,  quod  novas  ejus  inter  divos 
relationi  refragaretur)  in  quodam  convivio  rogatus 
esset  ab  una  discumbentibus,  ut  oblectationis  gratia 
(cum  esset  vir  eloquentissimus)  thema  aliquod  pro  ar- 
bitrio  sibi  sumeret,  de  quo  subito  diceret ;  ille  autem 
annuens,  et  laudes  gentis  Macedonicae  eligens,  miri- 
fico  cum  omnium  applausu  disseruit :  at  neutiquam 
hoc  delectatus  Alexander  subjecit,  In  bona  causa, 
facile  est  cui  libet  esse  eloquenti ;  quin  verte,  inquit, 
stylum,  et  quid  contra  nos  possis,  audiamus.  Calli- 
sthenes negotium  in  se  recepit,  idque  tarn  acerbe, 
tamque  aculeate  praestitit,  ut  Alexander  interpellans 
diceret :  Etiam  mahis  animus,  ceque  ac  bona  causa,  indit 
eloquentiam. 

In  rhetoricis,  ad  quae  tropi  et  ornamenta  pertinent, 
ecce  tibi  elegantissimum  metaphorae  usum,  qua  Anti- 
patrum,  imperiosum  et  tyrannicum  praesidem,  per- 
strinxit.  Cum  enim  amicus  quidam  Antipatri  lauda- 
ret  eum  coram  Alexandro,  quod  tarn  moderatus  esset, 
neque  in  Persicum,  prout  alii  praefecti,  luxum,  usum- 
que  purpurae,  veteri  Macedoniae  amictuexuto,  degene- 
raret :  At  intus,  inquit  Alexander,  Antipater  est  totus 
purpureus.  Etiam  et  ilia  metaphora  insignis  :  cum 
Parmenio  ad  eum  accederet,  in  campis  Arbellae ; 
eique  ingentem  hostium  exercitum  monstraret,  qui 
oculis  subjacens  noctu,  propter  infinitum  numerum 
ignium,  veluti  alterum  firmamentum  stellatum  reprae- 
sentabat;  ideoque  consuleret,  ut  nocturno  prcelip 
illos  invaderet :  Nolo,  inquit  Alexander,  sttffurari 
victoriam. 

In  politicis,  attende  gravissimam  illam  et  pruden- 
tissimam  distinctionem  (quam  omnis  posteritas   am- 

plexa   est)  qua  duos  ex  praecipuis  ejus  amicis,   He- 

phaestionem  et  Craterum,   discrevit,   quum   diceret : 

Alterum  Alexandrum  amare,  alterum   amare  regem : 

dissimilitudinem  maxirai  ponderis,  etiam  inter  fidelis- 

simos  regum  servos  constituens,  quod  alii  magis  do- 

minorum  suorum  personas  vero  affectu  prosequantur, 

alii  potius  raoveantur  officio  erga  principatum  ipsum. 

Spectetur  etiam   quam    eximie   redargueret  errorem, 

principum  consiliariis  familiarem,  qui  plerunque  con- 

silia  pro  modulo  sui  animi  et  fortunae,  non  dominorum, 

suggerunt.     Cum  enim  Darius  magnas  Alexandro  of- 

ferret  conditiones :  Parmenio ;   Ego,  inquit,  si  essem 

Alexander,  acciperem.      Subjecit  Alexander,    Et  ego 

quidem,  si  essem  JParmenio.     Postremo,  excutiatur  acre 

illud  atque  acutum    responsum,   ad    amicos   interro- 

gantes,  quid  sibi  reservaret,  cum  tot  et  tanta  donaret? 

Spent,  inquit-;  quippe  qui  probe  sciret,   subductis  ra- 

tionibus,  spem  veram  esse  sortem,  et  tanquam  haere- 

ditatem  ad  magna  aspirantium.     Haec   Julii  Caesaris 

sors,  cum  proficiscens  in  Galliam.universas  opes  pro- 

fusis  largitionibus  exhausisset.      Haec  etiam  sors  Hen- 

rici  ducis  Guisi,  nobilissimi  principis,  licet  nimium 

ambitiosi,   de  quo  illud  increbuit,   Fceneratorem  eum 

fuisse  unum  omnium  Gallorum  maximum,  eo  quod  omnes 

opes  in  nominibus  haberet,  atque  palrimonium  univer- 

sum  in  obligationes  convertisset.     Caeterum  admiratio 

hujus  principis,  dum  eum  mihi,  non  ut  Alexandrum 

Magnum,  sed  ut  Aristotelis  discipulum  propono,  lon- 

gius  fortasse  me  provexit. 

Quantum  ad  Julium  Caesarem,  non  est  opus,  ut  de 
praestantia  eruditionis  ejus,  aut  ex  educatione,  aut  ex 
familiaribus,  aut  ex  responsis  suis,  conjecturam  faci- 
amus.  Haec  siquidem  eminet  in  ejus  scriptis  et  libris : 
quorum  alii  extant,  alii  infeliciler  desiderantur.  Primo 
enim  hodie  in  manibus  habetur  insignis  ilia  bellorum 
suorum  historia,  cui  nomen  et  titulum  Commentari- 
orum  duntaxat  praefixit:  in  quo  omnes  posteri  solidum 
rerum  pondus,  et  viva  tarn  actionum  quam  persona- 
rum  simulacra,  cum  castissima  puritate  sermonis,  nar- 
rationisque  perspicuitate  eximia,  conjuncta  admiran- 

tur :  quas  qnidem  dotes,  non  a  natura  infusas  fuisse, 
sed  a  praeceptis  institutisque  doctrinae  acquisitas,  te- 
statur  liber  ejus  Deanalogia:  qui  nihil  aliud  erat.quam 
Grammaticalis  quaedam  philosophia  ;  in  quo  sedulo 
dedit  operam,  ut  vox  ad  placitum,  redderetur  vox  ad 
licitum  ;  et  consuetudo  quoquomodo  loquendi,  ad  con- 
gruitatem  revocaretur  emendate  loquendi ;  et  verba, 
quae  suntrerum  imagines,  rebus  ipsis  convenirent,  non 
vulgi  prorsus  arbitrium  sequerentur 

Ita  etiam,  veluti  monumentum  doctrinae,  non  minus 
quam  potentiae,  emendatam  ejus  edicto  habemus  com- 
putationem  anni ;  quae  diserte  testatur,  aeque  eum 
gloriae  sibi  duxisse,  siderum  in  ccelis  leges  pernosse, 
ac  hominibus  in  terris  leges  dedisse. 

Ex  libro  quoque,  cui  titulum  praeposuit  Anti-Cato, 
facile  constat,  eum  tanto  studio  accensum  ad  victoriam 
ingenii,  quanto  belli  et  armorum,  obtinendam ;  cer- 
tamen  calami  turn  suscipientem  contra  maximum  eo 
tempore  pngilem,  Ciceronem  oratorem. 

Rursusin  libro  Apophthegmatum,  quae  collegit,  vide- 
mus,  honorificentius  sibi  putasse,  si  seipsum  tanquam 
in  tabellas  aut  codicillos  mutaret,  in  quos  prudentia 
aliorum  dicta  graviaque  referrentur;  quam  si  dicta 
sua  propria,  velut  oracula,  sacrarentur,  sicut  inepti 
principes  nonnulli,  adulatione  corrupti,  sibi  fieri  ge- 
stiunt.  Attamen  si  recensere  vellem  pleraque  ejus 
dicta  (ut  feci  in  Alexandro)  sunt  ea  certe  hujusmodi, 
qualia  notat  Salomon,  Verba  sapientum  sunt  tanquam 
aculei,  et  tanquam  clavi  in  altum  dejixi.  Itaque  tria 
hie  tan  turn  proponam,  non  tam  elegantia,  quam  vi  et 
efficacia,  mirabilia. 

Primo  igitur,  magister  sit,  oportet,  loquendi,  qui 
unico  verbo  seditionem  in  exercitu  comprimere,  po- 
tuit.  Sic  autem  se  res  habuit.  Romanis  mos  fuit, 
cum  exercitum  duces  alloquerentur,  Milites  uti  eos 
appellarent:  cum  magistratus  populum,  Quirites. 
Tumultuabantur  milites  Caesaris,  ac  missionem  sedi- 
tiose  flagitabant :  non  quod  hoc  ipsi  cuperent,  sed  ut 
hoc  postulate  Caesarem  ad  alias  conditiones  adigerent: 
ille  immotus  atque  inconcussus,  silentio  facto,  sic  ex- 

orsus  est :  Ego,  Quirites :  quo  verbo,  eos  jam  dimissos 
significabat.  Eo  perculsi  milites  et  plane  obstupe- 
facti,  concionantem  deinceps  perpetuo  obturbabant ; 
et  postulate  illo  missionis  posthabito,  contra  obnixe 
petebant,  ut  militum  appellatio  eis  restitueretur. 

Secundum  fuit  hujusmodi.  Regis  nomen  Caesar 
summe  affectabat :  itaque  subornati  sunt  nonnulli, 
qui  praetereuntem  populari  acclamatione  regem  salu- 
tarent.  Ille  sentiens  acclamationem  tenuem  fuisse, 
ac  raram;  negotium  joco  transmisit,  ac  si  erratum 
esset  in  cognomine,  Non  rex  sum,  inquit,  sed  Ccesar, 
Dictum  sane  hujusmodi,  ut  si  diligenter  excutiatur, 
vigor  ejus  et  pondus  vix  exprimi  possit.  Primum  enim 
recusationem  nominis  prae  se  ferebat,  sed  neutiquam 
seriam:  deinde  ingentem  quandam  confidentiam  et 
magnanimitatem  monstrabat;  ac  si  Caesaris  appellatio 
illustrior  titulvis  esset,  quam  regis  ;  quod  haud  secus 
evenit,  et  usque  in  hodiernum  diem  obtinuit.  Sed 
quod  illius  maxime  intererat,  hoc  dictum,  summo  arti- 
ncio,  finem  suum  urgebat.  Hoc  enim  innuebat  S.  P 
Q.  R.  de  re  levi,  hoc  est,  nomine  tantum  (nam  pote- 
statem  regiam  jampridem  habebat)  secum  contendere ; 
ac  tali  nomine,  quale  complures  etiam  ex  farailiis  ob- 
scuris  gerebant :  nam  cognomen  Regis  multis  Roma- 
norvim  gentilitium  erat,  quemadmndum  et  nos  simile 
quiddam  nostro  idiomate  habemus 

Ultimum,  quod  hoc  loco  repetere  placet,  tale  fuit. 
Cum  Caesar,  post  bellum  initum,  Romam  occupasset, 
atque  sanctius  aerarium  reclusisset,  ut  pecunias  ibi 
corigestas  in  usus  belli  tolleret,  restitit  Metellus,  ut- 
pote  tunc  temporis  tribunus  ;  cui  Caesar,  Si  perstes, 
inquit,  mortuus  es,  Dein  reprimens  se  paulum,  sub- 
jecit,  Adolescens,  durius  est  mihi  hoc  dicer e,  quam  fa- 
cere.  Dictum  tarn  mirifice  ex  terrore  et  dementia 
conflatum,  ut  nihil  supra. 

Verum  ut  Caesarem  mittamus;  perspicuum  est,  eum 
probe  sibi  conscium  suae  eximiae  eruditionis  fuisse  ;  ut 
liquet  ex  eo,  quod  demirantibus  nonnullis  Lucii  Syllae 
consilium,  in  deponenda  dictatura,  cavillans  dixit, 
Sylla  nescivit  liter  as,  dictare  non  potuit. 

Nunc  autem  tern  pus  videtur  imponendi  finem  huic 
dissertationi  de  arcta  conjunctione  militaris  virtutis  et 
literariae  (quid  enim  in  hoc  genere  post  Alexandrum 
et  Caesarem  afferri  potest?)  nisi  quod  moveor  unius  et 
alterius  exempli  dignitate  et  insolentia,  eo  quod  tam 
subito  transient  a  iudibrio  ad  miraculum.  Est  autem 
Xenophontis  philosophi,  qui  e  Socratis  ludo  profectus 
est  in  Asiam,  cum  Cyro  juniore,  in  expeditione  contra 
regem  Artax'erxem.  Hie  Xenophon  eo  tempore  per- 
adolescens  fuit,  et  nunquam  aciem  aut  castra  viderat, 
neque  tunc  praefecturam  aliquam  in  exercitu  gerebat, 
sed  tantum  sponte,  ob  amicitiam  Proxeni,  proficisce- 
batur.  Aderat  forte  fortuna,  cum  Falinus  a  magno 
rege  legatus  ad  Graecos  veniret,  postquam  Cyrus  in 
acie  occubuisset,Gr33ci  autem  (manipulus  tantummodo 
hominum)  duce  orbati,  in  medio  provinciarum  Persia?, 
a  patria  sua,  plurimorum  milliarium  intervallis,  et  flu- 
minibus  maximis  atque  altissimis,  interclusi  essent. 
Legatio  hue  spectabat,  ut,  positis  armis  atque  deditis, 
se  regise  clementiae  submitterent.  Cui  legationi  ante- 
quam  publice  responsum  esset,  complures  ex  exercitu 
familiariter  cum  Falino  colloquebantur  :  inter  quos 
Xenophon  ita  forte  locutus  est.  Imo,  inquit,  Faline, 
h(Bc  duo  tantum  nobis  jam  supersunt,  arma  et  virtus; 
si  igitur  arma  dedamus,  cui  usui,  obsecro,  nobis  erii 
virtus?  At  Falinus  subridens  :  Nifallor,  inquit,  Athe- 
niensis  es,  adolescens,  et  philosophies  incumbis,  atque  bel- 
lula  sunt,  quce  dicis ;  sed  valde  erras,  si  virlutem  ve- 
stram  regiis  copiis  parem  esse  arbitreris.  Ecce  ludi- 
brium.  Sequitur  miraculum.  Novitius  isteex  scholaet 
philosophus,  postquam  omnes  duces  et  prsefecti  pro- 
ditione  interempti  essent,  decern  millia  peditum  Ba- 
bylone  in  Graeciam  reduxit,  per  medias  regis  provin- 
cias,  omnibus  ejus  copiis  frustra  obnitentibus :  qilo 
facto  stuporem  injecit  omnibus.  Graecis  autem  ab  eo 
tempore  ingentes  addidit  animos  et  spiritus,  ad  Per- 
sarum  regnum  invadendum  et  subvertendum.  Quod  et 
mox  cogitavit  sane,  et  designavit  Jason  Thessalus; 
tentavit  et  inchoavit  Agesilaus  Spartanus;  perfecit  de- 
mum  Alexander  Macedo,  omnes  literati  istius  praevii 
egregio  facinore  incitati. 

Pergamus  ab  imperatoria  militarique  virtute  ad  mo- 
ralem,  et  earn,  quae  est  hominum  privatorum.  Primo, 
certissimum  est  illud  poetae : 

Scilicet  ingenuas  didicisse  Jideliter  artes 
Emollit  mores,  nee  sinit  esseferos. 

Eruditio  siquidem  humanas  mentes  feritate  atque  bar- 
barie  exuit.  Veruntaraen  opus  est,  ut  accentus  sit  in 
voce  ilia  Jideliter  Nam  tumultuaria  cognitio  flectit 
potius  in  contrarium.  Eruditio,  inquam,  levitatem, 
temeritatem,  atque  insolentiam  tollit,  dum  omnia  pe- 
ricula  et  ambigua  simul  cum  re  ipsa  suggerit;  ratio- 
num  et  argumentorum  pondera  in  utramque  partem 
librat ;  prima  quaeque,  quae  se  offerunt  animo,  eique 
arrident,  pro  suspectis  habet ;  iterque  omne  tanquam 
exploratum  inire  docet.  Eadem  admirationem  rerum 
vanam  et  nkniam  evellit,  radicem  ipsam  omnis  infirmi 
consilii:  quippe  admiramur  res,  vel  quia  novas  sunt, 
vel  quia  magnae.  Quantum  ad  novitatem,  nemo  est, 
qui  literas,  et  rerum  contemplationem  peuitus  imbi- 
berit,  quin  illud  cordi  impressum  habeat,  Nil  novi 
super  terram.  Neque  enim  puparum  ludum  quis- 
quam  magnopere  mirabitur,  qui  pone  aulaea  caput 
inserens,  organa,  quibus  moventur,  et  filamenta  cer- 
nit.  Quantum  ad  magnitudinem,  quemadmodum 
Alexander  Magnus,  ingentibus  prceliis  et  victoriis  in 
Asia  assuetus,  cum  interdum  acciperet  e  Graecia  lite- 
ras, de  expeditionibus  et  dimicationibus  quibusdam 
illic  factis,  quae  plerunque  propter  pontem  aliquem, 
aut  castellum,  aut  ad  summum  pro  expugnatione  op- 
pidi  alicujus  suscipiebantur,  dicere  solebat;  videri 
sibi  nuncium  allatum  de  ranarum  et  murium  pugna,  de 
qua  Homerus:  sic  certe,  qui  universitatem  rerum, 
ejusque  fabricam  intueatur,  illi  terrae  globus,  cum  ho- 
minibus  superstantibus  (si  divinitatem  animarum  se- 
ponas)  baud  majus  quidpiam  videbitur,  qnam  collicu- 
lus  formicarum ;  quarum  aliae  cum  granis,  aliae  cum 
ovis  suis,  aliae  vacuae,  omnes  hinc  inde  circa  exiguum 
pulvisculi  acervurn  reptant,  et  cursitant.  Porro  eruditio 
aufert,  aut  saltern  minuit  timorem  mortis,  atque  ad- 
verssB    fortonae,  quo  nihil  magis  virtutibus  moribus- 

que  officere  solet.  Si  enim  animus  cujuspiam,  con- 
templatione  mortalitatis,  et  rerum  naturae  cor  ruptibilis, 
imbutus  fuerit  et  intinctus,  juxta  cum  Epicteto  sen- 
tiet ;  qui,  cum  pridie  exiens,  mulierculam  ob  fractam 
ollam  plorantem  cerneret,  postridie  etiam  exiens  aliam 
mortuum  filium  deflentem  conspiceret,  dixit;  Heri 
vidifragilemfrangi,  horie  vidi  mortalem  mori.  Quare 
optime  et  valde  sapienter  Virgilius,  cognitionem  cau- 
sarum  cum  metus  omnis  profligatione  copulavit,  tan- 
quam  concomitantia : 

Felix  qui  potuit  rerum  cognoscere  causas, 
Quique  metus  omnes  et  inexorabile  fatum 
Subjecit  pedibus,  strepitumque  Acherontis  avari. 

Nimis  longum  esset  singula  percurrere  remedia,  quae 
singulis  animi  morbis  doctrina  suppeditat ;  aliquando 
vitiosos  humores  expurgans,  nonnunquam  obstructi- 
ones  aperiens,  alias  concoctionem  juvans,  alias  appe- 
titum  excitans,  uon  raro  vulnera  ejus  et  ulcera  sanans, 
et  similia.  Quare  concludam  cum  hoc,  quod  yidetur 
rationem  habere  totius,  ita  nimirum  animum  doctrinam 
disponere,  et  flectere,  ut  nunquam  protinus  acquiescat, 
et  tanquam  congeletur  in  defectibus  suis,  quin  incitet 
se  semper,  progressumque  spiret.  Nescit  iliiteratus, 
quid  sit  in  se  descendere,  aut  secum  inire  rationes,  aut 
quam  suavis  vita  sit,  quae  indies  sentit  se  fieri  melio- 
rem ;  si  qua  forte  virtute  praeditus  sit,  earn  venditabit 
scilicet,  et  ubique  spectandam  exponet,  eaque  utetur 
forsitan  commode,  quam  tamen  excolere  et  augere 
negligit.  Rursus,  si  quo  vitio  laborat,  artem  atque 
industriam  illud  celandi  atque  occultandi,  minime  au 
tern  corrigendi,  adhibebit;  tanquam  malus  messor, 
qui  perpetuo  demetit,  falcem  autem  nunquam  exa- 
cuit ;  literatus  contra,  non  tantum  utitur  animo  virtu- 
tesque  exercet,  sed  continue  emendat  se,  et  in  virtute 
proficit.  Imo  ut  in  summa  dicam,  pro  certo  est  veri- 
tatem  et  bonitatem  distingui  tantum,  sicut  sigillum  et 
impressionem ;  nam  Veritas  bonitatem  signat :  et  con- 
tra, vitiorum  ac  perturbationum  procellae,  ex  erroris  et 
falsitatis  nubibus  erumpunt. 

A  virtute  transeamus  ad  potentiam  et  imperium,  et 

dispiciamus  si  uspiam  inveniatur  tanta  potentia  et 
regnum,  quanta  eruditio  hominis  naturam  investit  et 
coronat  Videmus  dignitatem  imperandi  sequi  digni- 
tatem ejus,  cui  imperatur.  Imperium  in  belluas  et 
pecora,  quale  bubulcorum,  aut  opilionum,  res  vilis  : 
imperium  in  pueros,  quale  ludimagistrorum,  minus 
honorificum  :  imperium  in  mancipia,  potius  dedecori 
est  quam  honori :  neque  multo  prsestantius  est  impe- 
rium tyrannorum,  in  populum  servilem,  atque  animis, 
et  generosa  indole  exutum.  Unde  hoc  semper  manavit 
judicium,  honores  in  liberis  monarches,  aut  rebuspub- 
licissuaviores  esse,  quam  sub  tyrannis;  quia  imperium 
honorificum  magis  supra  volentes  est,  quam  supra 
invitos  et  coactos.  Ideoque  Virgilius,  cum  ex  intimo 
artificio  inter  humanos  honores  longe  vellet  optimos 
expromere,  quos  Augusto  Csesari  assignaret,  in  hsec 
ipsa  verba  loquitur  : 

Victorque  volentes 
Per  populos  dat  jura,  viamque  affectal  Olyvnpo. 

Ast  imperium  scientise  longe  Celsius  est,  quam  impe- 
rium in  voluntatem,  licet  liberam  et  non  astrictam. 
Ilia  enim  rationi,  fidei,  et  intellectui  ipsi  dominatur, 
qui  est  altissima  pars  animi,  et  voluntatem  ipsam  regit. 
Etenim  nulla  proculdubio  terrena  est  potestas,  quae  in 
spiritibus  hominum  et  animabus,  eorumque  cogitati- 
onibus  et  phantasiis,  assensu  quoque  et  fide,  thronum 
et  quasi  cathedram  suam  erigit  et  collocat,  prseter  do- 
ctrinam  et  scientiam.  Ac  idcirco  videmus  detestabilem 
illam,  et  immensam  delectationem,  qua  haeresiarchae, 
falsi  prophetae,  et  impostores  magni  perfunduntur,  et 
rapiuntur,  postquam  senserint  in  fide  et  conscientiis 
hominum  ccepisse  se  regnare :  tantam  certe,  ut  qui 
earn  semel  degustaverit,  nullis  fere  persecutionibus, 
aut  tormentis  adigi  possit,  ut  hoc  regno  se  abdicet. 
Sicut  autem  hoc  illud  est,  quod  in  Apocalypsi  dicitur, 
abyssus  sive  profunda  Satante :  ita  e  contrario,  Justus 
et  legitimus  in  animos  hominum  dominatus,  veritatis 
ipsa  evidentia  ac  commendatione  dulcissima  stabilitus, 
sane  quam  proxime  ad  potestatis  divinae  similitudi- 
nem  accedit. 

Quod  ad  fortunas  et  honores  spectat,  munificentia 
doctrinae  non  sic  regna  integra  et  respublicas  locuple- 
tat,  et  ditat,  ut  non  hominum  etiam  privatorum  for- 
tunas et  opes  amplificet,  et  evehat.  Vetus  enim 
observatio  est,  Homerum  pluribus  suppeditasse  vi- 
ctum,  quam  Syllam,  Caesarem,  aut  Augustum,  licet 
tot  congiaria,  tot  donativa,  tot  agrorum  assignationes 
largiti  sint.  Certe  difficile  dictu  est,  arma  an  literae 
plurium  fortunas  constituerint.  Quin  si  de  summa 
potestate  loquamur,  videmus,  si  arma,  aut  jus  haere- 
ditatis  regnum  contulerunt,  at  literarum  sorti  saepius 
cessisse  sacerdotiura,  quod  regni  semper  fuit  rivale. 

Rursus,  si  delectationem  jucunditatemque  scientiae 
intuearis,  multum  sane  ilia  voluptates  alias  omnes 
exuperat.  Quid  enim?  uura  forte  affectuum  volu- 
ptates tanto  intervallo  oblectamenta  sensuum  excedent, 
quanto  voti  assecutio  felix  cantiunculam  aut  ccenam  : 
et  non  pari  gradatione  intellectus  voluptates,  eas, 
quae  sunt  afTectuum,  transcendent  ?  in  caeteris  oble- 
ctationibus  satietas  est  finitima,  et  postquam  paulo 
inveteraverint,  flos  ipsarum  etvenustas  marcescit :  quo 
docemur  non  illas  liquid  as  revera  voluptates  ac  sin- 
ceras  fuisse,  sed  umbras  tantum,etfallaciasvoluptatum, 
non  tam  qualitate  sua,  quam  novitate,  jucundas  :  unde 
et  voluptarii  saepius  fiunt  monachi,  et  ambitiosorum 
principum  senectus  tristior  fere  est,  et  melancholia 
obsessa.  Scientiae  autem  non  est  satietas,  verum  et 
fruendi,  et  appetendi  perpetuo  et  subinde  recurrens 
vicissitudo  ;  ut  necesse  sit  hujus  delectationis  bonum 
simplex  esse,  non  ex  accidente,  aut  cum  fraude. 
Neque  ilia  voluptas,  quam  depingit  Lucretius,  ulti- 
mum  in  animo  locum  sortitur: 

Suave  mart  magno  turbantibus  csquora  ventis,  etc. 

"  Suave  est  spectaculum  (inquit)  stantem,  aut  ambu- 
"  lantern  in  littore,  navem  intueri  tempestate  in  mari 
"jactatam:  suave  itidem  ex  edita  turri  duas  cernere 
"  acies  concursantes  in  planitie:  at  nil  dulcius  est 
"  homini,  quam  mens  per  doctrinam  in  arce  veritatis 
"  collocata,  unde  aliorum  errores  et  labores  dispicere 
4<  possit." 

Denique,  ut  mittamus  vulgaria  ilia  argumenta, 
quod  per  doctrinam  scilicet  homo  homini  in  eo  prtsstat, 
in  quo  ipse  brutis :  quod  ope  doctrinae  ascendat  homo 
intellect!!  usque  ad  ccelos,  quo  corpore  non  potest,  et 
alia  similia :  cum  eo  concludamus  bono  hanc  disserta- 
tionem  de  literarum  excellentia,  ad  quod  humana 
natura  ante  omnia  aspirat,  hoc  est,  immortalitate  et 
aeternitate.  Hue  enim  spectant  procreatio  sobolis, 
nobilitatio  familiae,  aedificia,  fundationes,  monumenta, 
fama,  ac  denique  humanorum  votorum  sumraa.  At- 
qui  videmus  monumenta  ingenii  et  eruditionis,  quanto 
diutius  durent,  quam  ea,  quae  opere  et  manu  facta 
sunt.  Annon  Homeri  carmina  viginti  quinque  anno- 
rum  centurias  et  supra,  absque  unius  syllabse,  aut  li- 
terae  jactura,  duraverunt?  quo  spatio  innumera  pala- 
tia,  templa,  castella,  urbes,  collapsa  sunt,  aut  diruta ; 
picturae  ac  statuae  Cyri,  Alexandri,  Caesaris,  imo  re- 
gum  et  principum  multo  recentiorum,  nullo  jam  sunt 
modo  parabiles :  archetypa  enim  ipsa,  jamdudum 
confecta  vetustate,  perierunt;  exempla  autem  indies 
primigenia  similitudine  mulctantur.  At  ingeniorum 
imagines  perpetuo  integrae  manent  in  libris,  nullis 
temporum  injuriis  obnoxise,  utpote  qviae  jugem  reno- 
vationem  recipere  possunt :  quanquam  nee  imagines 
dici  proprie  possint,  quia  perpetuo  generant  quo 
dammodo,  seminaque  sua  in  animos  hominum  spar- 
gunt,  atque  aetatibus  subsequentibus  infinitas  actiones 
opinionesque  suscitant,  et  progignunt.  Quod  si  navis 
inventum  res  existimata  tam  nobilis  et  admirabilis 
fuerit,  quae  opes  mercesque  hinc  inde  transportat,  re- 
giones,  locis  disjunctissimas,  participatione  fructuum 
et  commodorum  consociat ;  quanto  rectius  literae  ce- 
lebrari  debent,  quae,  tanquam  naves  sulcantes  ocea- 
num  temporis,  remotissima  secula  ingeniorum  et  in- 
ventorum  commercio  et  societate  copulant?  Porro 
videmus,  nonnullos  philosophorum,  qui  maxime  im- 
mersi  erant  sensibus,  minimeque  divini,  atque  im- 
mortalitatem  animae  praefracte  negabant ;  hoc  tamen 
vi  veritatis  adactos,  concessisse,  quoscunque  motus 
et  actus  anima  humana  absque  corporis  organo  prae- 
stare  possit,  eos  etiam  post  mortem  permanere  proba- 

bile  esse :  quales  nimirum  erant  intellectus,  minime 
autem  affectuum  motus.  Adeo  scilicet  scientia  im- 
mortalis  visa  est  res  illis  atque  incorruptibilis.  Nos 
autem,  quibus  divina  revelatio  illuxit,  conculcantes 
haec  rudimenta  atque  offucias  sensunm,  novimus  nou 
solum  mentem,  sed  et  affectus  perpurgatos,  neque 
animam  tantum,  sed  etiam  corpus,  ad  immortalitatem 
assumptum  iri  suo  tempore.  Sed  enim  meminerint 
homines,  et  nunc  et  alias  ubi  opus  fuerit,  me  in  pro- 
bationibus  de  dignitate  scientiae,  inde  ab  initio  sejun- 
xisse  testimonia  divina  ab  humanis  ;  quam  methodum 
constanter  retinui,  separatim  utrumque  explicans. 

Quamvis  vero  haec  ita  sint,  nequaquam  tamen  hoc 
mihi  sumo,  neque  me  consequi  posse  confido,  ut  ulla 
causae  hujus  pro  doctrina  peroratione,  aut  actione, 
judicia  rescindam,  vel  iEsopici  galli,  qui  granum 
hordei  gemmae  praetulit;  vel  Midae,  qui  cum  arbiter 
factus  esset  inter  Apollinem  Musarum,  et  Panem 
ovium  praesidem,  opulentiae  palmam  detulit;  vel  Pari- 
dis,  qui,  spreta  sapientia  ac  potentia,  primas  voluptati 
et  amori  dedit;  vel  Agrippinae  eligentis,  occidat  ma- 
trem,  modo  imperet,  imperium  licet  cum  conditione  de- 
testanda  praeoptantis;  vel  Ulyssis,  qui  vetulam  prcetulit 
immortalitati ;  typi  certe  eorum,  qui  consueta  optimis 
praeponunt;  plurimaque  ejusmodi  judicia  popularia: 
haec  enim  antiquum  obtinebunt :  verum  et  illud  etiam 
manebit,  cui  innixa  est  semper  doctrina,  tanquam  fir- 
missimo  fundamento,  quodque  nunquam  labefactari 
poterit,  Justificata  est  sapientia  ajiliis  suis. 

Consentaneum  videri  possit,  tametsi  non  raro  secus 
eveniat  (rex  optime)  ut,  qui  sobole  numerosa  aucti 
sunt,  quique  immortalitatem  suam  in  posteris  ipsorum 
quasi  prospectant,  prse  caeteris  mortalibus  sint  so- 
liciti  de  statu  futurocum  temporum  ;  utpote  quibus, 
satis  intelligent,  carissima  ilia  sua  tandem  debere 
pignora  transmitti.  Elizabetha  regina,  propter  vitam 
coslibem,  hospes  potius  in  mundo,  quarn  incola,  fuit ; 
sua  quidem  tempora  ornavit,  et  in  multis  beavit. 
Enimvero  tuae  majestati  (cui  Deus  pro  benignitate 
sua  dedit  tot  suscipere  liberos,  dignos  certe  qui 
te  perpetuent,  cujusque  aetas  vigens,  et  torus  fcecun- 
dus  adhuc  plures  pollicetur)  usquequaque  convenit, 
non  modo  tuum  (quod  facis)  seculum  irradiare; 
verum  etiam  ad  ilia  curas  tuas  extendere,  quae  me- 
moria  oninis  alat,  quaeque  ipsa  intueatur  aeternitas. 
Inter  ea  autem  (nisi  studium  meum  erga  literas  me 
fallit)  nil  dignius  est,  aut  nobilius,  quam  si  dotetur 

orbis  terrarum  augmentis  scientiarum  solidis  et  fru- 
ctuosis.  Quousque  enim  tandem  pauculos  aliquos 
scriptores  statuemus  nobis,  tanquam  Columnas  Her- 
culis,  ne  plus  ultra  in  doctrinis  progrediamur,  cum 
habeamus  majestatem  tuam,  instar  lucidi  et  benigni 
sideris,  quod  nos  inter  navigandum  conducat  et 
fortunet  ? 

Ut  igitur  ad  rem  redeamus :  recolamus  jam,  et  no- 
biscum  perpendamus,  quid  principes  viri  aliique  hu- 
cusque  ad  literarum  amplificationem  attulerint,  quid 
praetermiserint  ?  hoc  autem  presse  et  distincte  excu- 
tiamus,  sermone  quodam  activo  et  masculo,  nusquam 
digrediendo,  nil  amplificando.  Ponatur  igitur  illud 
(quod  quivis  concedat)  opera  quseque  maxima  et  dif- 
ficillima,  vel  prsemiorum  amplitudine,  vel  consiliorum 
prudentia  et  sanitate,  vel  laborum  conjunctione  supe- 
rari :  quorum  primum  conatum  exstimulat,  secundum 
ambages  et  errores  tollit,  tertium  mortalium  fragilitati 
succurrit.  At  inter  haec  tria  merito  primas  tenet 
Consilii  prudentia  et  sanitas ;  hoc  est,  monstratio  et 
delineatio  viae  rectae  et  proclivis  ad  rem,  quae  propo- 
nitur,  peragendam.  Claudus  enim  (quod  dici  solet) 
in  via  antevertit  cursorem  extra  viam :  et  Salomon  por- 
apposite  ad  hanc  rem  :  Ferrum  si  relusum  fuerit,  vi- 
ribus  utendum  majoribus :  quod  vero  super  omnia  prte- 
valet,  est  sapientia.  Quibus  verbis  innuit,  medii  pru- 
dentem  electioneni  efficacius  conducere  ad  rem,  quam 
virium  aut  intentionem,  aut  accumulationem.  Haec 
ut  dicam  illud  impellit,  quod  (salvo  semper  eorum 
honore,  qui  de  literis  quomodocunque  meruerunt) 
perspicio  atque  animadverto,  opera  eorum  atque  acta 
pleraque,  ad  magnificentiara  potius  et  nominis  sui 
memoriam,  quam  ad  scientiarum  ipsarum  profectum 
et  augmenta,  spectasse:  et  literatorum  potius  nume- 
rum  auxisse,  quam  artibus  ipsis  niultum  incrementi 
attulisse. 

Actiones  autem  et  opera,  quae  ad  literas  amplifi- 
candas  pertinent,  circa  tria  versantur  objecta:  circa 
literarum  sedes  ;  circa  libros ;  et  circa  personas  eru- 
ditorum.  Quemadmodum  enim  aqua,  sive  ex  coe- 
lesti  rore  descendens,    sive    ex  fontibus   scaturiens, 

facile  disperditur,  et  dispergitur,  nisi  colligatur  in 
aliqua  receptacula,  ubi  per  unionem  et  congregatio- 
nera  se  sustentare,  et  fovere  possit  (quern  in  finem 
excogitavit  solertia  bumana  aquaeductus,  cisternas, 
stagna,  eaque  etiam  variis  ornamentis  condecoravit, 
quae  maguificentiae  et  dignitati,  non  minus  quam  usui 
et  necessitate  deserviant)  similiter  liquor  iste  sci- 
entiae  pretiosissimus,  sive  a  divina  inspiratione  destil- 
let,  sive  e  sensibus  exiliat,  mox  periret  omnis  atque 
evanesceret,  nisi  conservaretur  in  libris,  traditionibus, 
colloquiis,  ac  praecipue  in  locis  certis  his  rebus  desti- 
natis,  quales  sunt  academiae,  collegia,  scholae,  ubi  et 
permanentes  habeat  sedes,  et  crescendi  insuper,  et  se 
congregandi  copiam  et  facultatem. 

Ac  primo,  opera,  qua?  ad  Musarum  sedes  spectant, 
quatuor  numerantur :  aedificiorum  structura  ;  proven- 
tuum  dotatio ;  privilegiorum  concessio  ;  disciplinae  lex 
et  institutio ;  qua?  omnia  ad  secessum  et  otium  (ut 
plurimum)  conferunt  et  ad  vacationem  a  curis  et  mo- 
lestiis  :  qualia  sunt,  quae  ad  alvearia  constituenda,  in 
usum  me  11  is,  requirit  Virgil ius  ; 

Principio  sedes  apibus,  statioque  petenda, 
Quo  nequesit  ventis  aditus,  etc. 

At  opera  circa  libros  duo  sunt  praecipua.  Primum 
bibliothecae,  in  quibus,  tanquam  mausoleis,  prisco- 
rum  sanctorum  reliquiae,  virtutis  plenae,  conditae  sunt. 
Secundo,  novae  editiones  auctorum,  emendatioribus 
impressionibus,  fidelioribus  versionibus,  utilioribus 
commentariis,  annotationibus  magis  diligentibus,  et 
hujusmodi  famulitio,  instructae  et  ornatae. 

Porro  opera,  quae  literatorum  hominum  personas 
respiciunt  (praeterquam  quod  ipsi  ornandi  sint  et  pro- 
movendi)  sunt  etiam  duo  :  remuneratio  et  designatio 
lectorum,  in  artibus  jamdudum  inventis  et  cognitis; 
et  remuneratio  ac  designatio  scriptorum,  circa  eas 
doctrinae  partes,  quae  non  satis  hactenus  excultae  et 
elaboratae  sunt. 

Haec  summatim  opera  sunt  et  acta,  in  quibus 
inclytorum  principum,  aliorumque  illustrium  virorum 
promerita  erga  rem  literariam  claruerunt.     De  parti- 

culari  alicujus  commemoratione,  qui  de  literis  bene 
meruit,  cogitanti,  occurrit  illud  Ciceronis,  quod  eum, 
post  reditum,  suum,  ad  gratias  promiscue  agendas 
impulit;  difficile  non  aliquem,  ingratum  quenquam 
prceterire.  Potius  (ex  Scripturarum  consilio)  spatium 
intueamur,  quod  adhuc  restat  in  stadio  decurrendum  ; 
quam  oculos  reflectamus  ad  ea,  quae  a  tergo  jainpri- 
dern  reliquiinus. 

Primum  igitur,  inter  tot  totius  Europae  collegia, 
praeclarissime  fundata,  omnia  ilia  certis  professionibus 
destinata  esse  demiror,  nulla  liberis  atque  universali- 
bus  artium  et  scientiarum  studiis  dedicata.  Nam  si 
quis  judicet  doctriuam  omnem  referendam  esse  ad 
usum  et  actionem,  recte  sapit :  veruntainen  facile  est, 
isto  modo  prolabi  in  errorem  ilium,  quern  fabula  per- 
antiqua  perstringit;  in  qua  caetera  corporis  membra 
litem  ventriculo  intenderunt,  quod  neque  motum  prae- 
beret,  ut  artus,  neque  sensum,  ut  caput:  quamvis 
interea  alimentum  coctum  atque  confectum  ventricu- 
lus  ille  in  reliquum  corpus  divideret:  plane  eodem 
modo,  qui  in  philosophia  ac  contemplationibus  uni- 
versalibus  positum  omne  studium  inane  atque  igna- 
vum  arbitratur,  non  animadvertit,  singulis  professio- 
nibus, et  artibus  exinde  succum  et  robur  suppeditari. 
Atque  certe  persuasum  habeo,  hanc  ipsam  haud  mini- 
mam  causam  fuisse,  cur  felicior  doctrinae  progressus 
hucusque  retardatus  sit;  quod  opera  hiscefundamen- 
talibus  scientiis  navata  sit  tantum  in  transitu,  neque 
haustus  pleniores  inde  epoti.  Nam  si  arborem  solito 
fructuosiorem  fieri  cupias,  de  ramis  medicandis  fru- 
stra  cogitaveris  ;  terra  ipsa  circa  radicem  subigenda, 
et  gleba  laetior  admovenda,  aut  nihil  egeris.  Neque 
rursus  silentio  praetermittendum  est,  hanc  collegio- 
rum  et  societatum,  in  usum  tantummodo  doctrinaa 
professoriae,  dedicationem,  non  solum  scientiarum  in- 
cremeutis  inimicam  fuisse,  sed  etiam  in  regnorum  et 
rerumpublicarum  detrimentum  cessisse.  Hinc  enim 
fieri  solet  ut  principes,  delectum  habituri  ministro- 
rum,  qui  rebus  civilibus  tractandis  sint  idonei  ejus- 
modi  hominum  miram  solitudinem  circa  se  reperiant ; 
propterea  quod  non  habeatur  educatio  aliqua  collegi- 

ata,  in  hos  usus  destinata,  ubi  scilicet  homines,  a 
natura  ad  hoc  facti  et  cornparati  (praeter  artes  alias) 
historiae,  linguis  modernis,  libris  et  tractatibus  poli- 
ticis,  praecipue  incumbant;  ut  inde  ad  civilia  inunera 
magis  habiles  et  instructi  accedant. 

Quoniam  vero  fiindatores  collegiorum  plantant, 
praelectionuin  vero  rigant,.  sequitur  jam  ordine,  ut  di- 
cam  quid  in  publicis  lectionibus  desideretur :  nimirum, 
improbo  vel  tnaxime  tenuitatem  stipendiorum,  prae- 
lectoribus  sive  artium,  sive  professionum  (praesertim 
apud  nos)  assignatam.  Interest  enim  imprimis  pro- 
gressus  in  scientiis,  ut  lectores  in  unoquoque  genere 
ex  optimis  instructissimisque  eligantur :  utpote  quo- 
rum opera,  non  in  usum  transitorium,  sed  ad  suffici- 
endam  sobolem  scientiae  in  secula  adhibeatur.  Id 
fieri  nequit,  nisi  praemia  et  conditiones  tales  constitu- 
antur,  quibus  eminentissimus  quisque  in  ea  arte  plane 
contentus  esse  possit;  ut  illi  demum  grave  non  sit, 
in  eodem  nmnere  immori,  neque  practicam  cogitet. 
Quocirca  scientiae  ut  floreant,  militaris  lex  servanda 
David  is;  ut  cequa  esset  pars  descendentis  ad  prcelium, 
et  manentis  ad  sarcinas  :  sarcinis  male  aliter  prospe- 
ctum  erit.  Sic  lectores  in  scientiis  sunt  tanquam  con- 
servatores  et  custodes  totius  literarii  apparatus,  unde 
praxis  et  militia  deinceps  scienliarum  instruatur :  pro- 
inde  aequum  est,  ut  merces  ipsorum  lucra  practicorum 
exaequare  possit.  Aliter  si  patribus  scientiarum  prae- 
mia non  constituantur  satis  ampla  et  luculenta,  eve- 
niet  illud ; 

Et  patrum  invalidi  referent  jejunia  nati. 

Defectum  nunc  notabo  alium,  in  quo  alchemista 
quispiam  in  auxilium  advocandusforet;  cum  id  genus 
hominum  studiosis  auctores  sint,  ut  libros  vendant, 
fornaces  extruant,  Minervam  ac  Musas  (tanquam 
virgines  steriles)  deserant,  ac  Vulcano  se  applicent. 
Fatendum  est  enimvero,  tam  ad  penetralia  contem- 
plationis,  quam  ad  operativae  fructum,  in  nonnullis 
scientiis  (praesertim  naturali  philosophia  et  medicina) 
haud  unica  subsidia  e  libris  petenda  esse.     Qua  in 

re  neutiquam  omnino  cessavit  munificentia  hominum ; 
quippe  videmus,  non  libros  magis,  quam  sphaeras, 
globos,  astrolabia,  mappas,  et  alia  similia,  ut  admi- 
nicula  quaedam  astronomise  et  cosmographiae,  com- 
parari  et  studio  praeberi.  Videmus  etiam,  loco  non- 
nulla,  medicinae  studio  dicata,  hortos  habere  pro 
simplicium  cujusque  generis  inspectione  et  notitia ; 
nee  usu  mortuorum  corporum  ad  observations  ana- 
tomicas  destitui.  Caeternm  haec  ad  pauca  spectant. 
In  genere  pro  certo  habeatur,  magnos,  in  rebus  na- 
turae abditis  eruendis  et  reserandis,  progressus  vix 
fieri  posse,  nisi  ad  experimenta,  sive  Vulcani,  sive 
Daedali  (fornacis  scilicet,  aut  machinae,  vel  cujuscun- 
que  alterius  generis)  sumptus  abunde  suppeditentur. 
Ideoque  sicut  principum  secretariis  et  emissariis  con- 
ceditur  exhibere  rationes  expensarum,  pro  diligentiis 
suis  in  expforando  et  eruendo  res  novas,  et  arcana 
civilia;  similiter  et  exploratoribus  ac  speculatoribus 
naturae  satisfaciendum  de  expensis  suis ;  alias  de 
quamplnrimis  scitn  dignissimis  nunquam  fiemus  cer- 
tiores.  Si  enim  Alexander  magnam  vim  pecuniae 
suppeditavet  Aristoteli,  qua  conduceret  venatores, 
aucupes,  piscatores,  et  alios,  quo  instructior  accede- 
ret  ad  conscribendam  historiam  animalium,  certe  ma- 
jus  quiddam  debetur  iis,  qui  non  in  saltibus  naturae 
pererrant,  sed  in  labyrinthis  artium  viam  sibi  ape- 
riunt. 

Defectus  etiamnum  alius  nobis  observandus  (magni 
certe  momenti)  neglectus  quidam  est,  in  academia- 
rura  rectoribus,  consnltationis ;  in  regibus  sive  supe- 
rioribus,  visitationis,  in  hunc  finem,  ut  diligenter  con- 
sideretur  et  perpendatur,  utrum  praelectiones,  dispu- 
tationes,  aliaque  exercitia  scholastica,  antiquitus  in- 
stituta,  et  ad  nostra  usque  tempora  usitata,  continue 
are  fuerit  ex  usu,  vel  potius  antiquare,  aliaque  me- 
liora  substituere.  Etenim  inter  majestatis  tuae  cano- 
nes  prudentissimos,  ilium  reperio;  In  omni  vel  consue- 
tudine,  vel  exemplo,  tempora  spectanda  sunt,  quando 
primum  res  ccepta :  in  quibus,  si  vel  confusio  regnave- 
rit  vel  inscitia,  derogat  illud  imprimis  auctoritati  re~ 

rum,  atque  omnia  reddit  suspecta.  Quamobrem,  quan- 
doquidem  academiarum  instituta  plerunque  origi- 
nem  traxerint  a  temporibus,  hisce  nostris  haud  paulo 
obscurioribus  et  indoctioribus ;  eo  magis  convenit, 
ut  examini  denuo  subjiciantur.  Exemplum  in  hoc 
genere  unum  aut  alterum  proponam ;  in  rebus,  quae 
maxime  obviae  videntur  et  familiares.  Pro  more 
receptum  est  (licet,  uti  mihi  videtur,  perperam)  ut 
literarum  studiosi  logicam,  et  rhetoricam,  praepro- 
pere  nimis  addiscant ;  artes  sane  provectioribus  magis 
convenientes,  quam  pueris  et  tironibus.  Etenim  hae 
duae,  si  vere  res  perpendatur,  sunt  ex  artibus  gravis- 
simis ;  cum  sint  artes  artium,  altera  ad  judicium,  al- 
tera ad  ornatum.  Quinetiam  regulam  et  normam  con- 
tinent, res  et  materiam  subjectam  vel  disponendi,  vel 
illustrandi.  Ideoque  id  agere,  ut  mentes  rerum  ig- 
narae,  et  rudes  (quaeque  nondum  id  collegerunt,  quod 
a  Cicerone  sylva  vel  supellex  appellatur,  id  est,  ma- 
teriem  et  copiam  rerum)  initium  ab  istis  scientiis  sum- 
ant  (ac  si  quis  discere  vellet  ponderare,  vel  metiri, 
vel  ornare  ventum)  haud  aliud  profecto  parit,  quam  ut 
harum  artium  virtus  et  facultas  (quae  permagnae  sunt 
et  latissime  diffusae)  fere  contemptae  jaceant,  atque 
vel  in  puerilia  sophismata  affectationesque  ridiculas 
degeneraverint,  vel  saltern  existimatione  sua  haud 
parum  mulctatae  sint.  Quinetiam  prematura  et  in^ 
tempestiva  ad  has  artes  accessio  dilutam  earum  at- 
que jejunam  traditionem  ac  tractationem  necessario 
secum  traxit,  qualis  niinirum  captui  puerorum  adap- 
tetur.  Alterum  exemplum  (quod  adducam)  erroris, 
qui  in  academiis  jam  diu  inveteravit,  ejusmodi  est; 
quod  scilicet  inventionis  atque  memoriae,  in  exercitiis 
scholasticis,  fieri  solet  nimio  plus  noxium  divortium  : 
illic  siquidem  orationes  pleraeque,  aut  omnino  praeme- 
ditatae  sunt,  adeo  ut  conceptis  verbis  proferantur,  et 
inventioni  nihil  relinquatur, ;  aut  plane  extemporariae, 
ut  perparum  relinquatur  memoriae  (cum  in  vita  com- 
muni  et  praxi,  rarus  sit  alterutrius  istorum  usus  seor- 
sum,  sed  potins  mixturae  ipsorum ;  id  est,  notarum 
sive  commentariorum,  atque  dictionis  subitae)  ita  ut 

hoc  pacto  exercitia  ad  praxim  haud  sint  accommo- 
data,  nee  imago  respondeat  vita?.  IUud  autem  in 
exercitiis  perpetuo  tenendum  est;  ut  omnia  (quam 
fieri  potest)  maxime  repraesentent  ea,  quae  in  vita  agi 
solent :  alioqui  motus  et  facultates  mentis  pervertent, 
non  praeparabunt.  Hujus  autem  rei  Veritas  non  ob- 
scure cernitur,  cum  academici  ad  praxim  suarum  pro- 
fessionum,  vel  alia  civilis  vitae  munia  se  accingant : 
quod  cum  faciunt,  hunc,  de  quo  loquimur,  defectum, 
ipsi  in  se  cito  deprehendunt ;  sed  citius  etiamnum  alii. 
Caeterum  hanc  partem,  de  institutorum  academico- 
rum  emendatione,  clausula  ilia  (ex  Caesaris  quadam 
ad  Oppium  et  Balbum  epistola  desumpta)  concludam : 
Hoc  quemadmodum  fieri  possit,  nonnulla  mihi  in  men- 
tem  veniunt,  et  multa  reperiri  possunt :  de  Us  rebus  rogo 
vos,  ut  cogitationem  suscipiatis. 

Alter  defectus,  quem  observo,  altius  paulo,  quam 
praecedens,  ascend  it.  Quemadmodum  enim  doctri- 
narum  progressio,  haud  parum  in  prudenti  regimine 
etinstitutione  academiarum  singularum  consistit ;  ita 
magnus  ad  hoc  cumulus  accedere  possit,  si  academise 
universae  per  totam  Europam  sparsae,  arctiorem  con- 
junctionem  et  necessitudinem  contraherent.  Sunt 
enim,  uti  videmus,  multi  ordines  et  sodalitia,  quae 
licet  regnis  et  spatiis  longinquis  disjuncta  sint,  tamen 
societatem,  et  tanquam  fraternitatem,  inter  se  ineunt, 
et  colunt ;  adeo  ut  habeant  praefectos  (alios  provinci- 
ales,  alios  generales)  quibus  omnes  parent.  Et  certe, 
quemadmodum  natura  creat  fraternitatem  in  familiis  ; 
artes  mechanicae  contrahunt  fraternitatem  in  sodali- 
tiis  ;  unctio  divina  superinducit  fraternitatem  in  regi- 
bus  et  episcopis ;  vota  et  regulae  conciliant  fraterni- 
tatem in  ordinibus :  eodem  modo  fieri  non  potest, 
quin  intercedat  fraternitas  illustris  et  generosa,  inter 
homines,  per  doctrinas  et  illuminationes,  quandoqui- 
dem  Deus  ipse  Pater  luminum  nuncupetur 

Postremo  illud  queror  (de  quo  superius  nonnihil 
prsemisi)  quod  vel  nunquam,  vel  raro  admodum,  pub- 
lica  aliqua  extiterit  designatio  virorum,  idoneorum, 
qui  Tel  scriberent,   vel  inquisitionem  instituerent,  de 

illis  scientiarum  partibus,  in  quibus  satis  adhuc  won 
fuerit  elaboration.  Cui  rei  illud  inserviet  quam 
maxime,  si  tanquain  lustrum  condatur  doctrinarum ; 
et  census  excipiatur,  quae  ex  illis  locupletes  sint,  et 
majorem  in  modum  auctae,  qua?  autem  inopes  et  de- 
stitute. Opinio  enim  copiae,  inter  causas  inopiae  est ; 
atque  multitudo  librorum  luxuriae  potius,  quam  penu- 
riae  indicium  quod  dam  prae  se  fert.  Quae  tamen  re- 
dundantia  (si  quis  recte  judicet)  neutiquarn  delendis 
antehac  scriptis  libris,  sed  novis  melioribus  edendis 
tolli  debet,  qui  ejus  generis  sint,  ut,  tanquam  serpens 
Mosis,  serpentes  magorum  devorent. 

Horum,  quos  enumeravimus,  omnium  defectuum 
remedia,  praeter  illius  postremi,  quin  etiam  ejusdem 
postreini,  quoad  partem  ejus  activam,  quae  spectat 
ad  designationem  scribentium,  opera  sunt  vere  basi- 
lica: erga  quae  privati  alicujus  conatus  et  industria 
fere  sic  se  habeat,  ut  JVlercurius  in  bivio :  qui  digi- 
tum  potest  in  viam  intendere,  pedem  inferre  non 
potest.  At  speculativa  ilia  pars,  quae  ad  examen 
doctrinarum  (quid  nimirum  in  singulis  desideretur) 
pertinet,  etiam  industrial  hominis  privati  patet.  Mihi 
lgitur  in  animo  est,  perambulationem  doctrinarum, 
et  lustrationem  generalem  et  fidelem  aggredi,  prae- 
cipue  cum  inquisitione  sedula  et  accurata,  quaenam 
earum  partes  neglectae  incultaeque  jaceant,  hominum 
industria  nondum  subactae,  et  ad  usum  conversae ;  ut 
hujusmodi  delineatio  et  registratio,  et  publicis  desig- 
nationibus,  et  privatorum  spontaneis  laboribus  facem 
accendat.  In  quo  nihilominus  consilium  est,  hoc 
tempore  omissiones  duntaxat,  et  desiderata  notare  : 
non  autem  errores  et  infelicitates  redarguere :  aliud 
enim  est  inculta  loca  indicare,  aliud  culturae  modum 
corrigere. 

Quam  quidem  ad  rem,  cum  me  comparo,  et  accingor ; 
non  sum  nescius,  quantum  opus  moveam,  quamque 
difficilem  provinciam  sustineam ;  etiam  quam  sint  vires 
minime  voluntati  pares  :  attamen  magnam  in  spem 
venio,  si  ardentior  meus  erga  literas  amor  me  longius 
provexerit,  usurum  me  excusatione  effectus  ;  quia  non 
simul  cuiquam  conceditur,  amare  et  sapere.     Nescius 

equidem  non  sum,  eandem  judicii  libertatem  aliis  re- 
linquendam,  quam  ipse  usurpaverim.  Equidem  liben- 
ter  aeque  acceperim  ab  aliis,  ac  impertiverim,  huma- 
uitatis  illud  officium  :  Nam  qui  erranti  comiter  mon- 
strat  viam,  etc.  Prospicio  etiam  animo  complura  ex 
illis,  qua?  tanquam  omissa  et  desiderata  in  registrum 
hoc  nostrum  referre  visum  tuerit,  in  diversas  censuras 
incursura :  alia  scilicet  quod  sint  dudum  peracta,  et 
jam  extent :  alia  quod  curiositatem  sapiant,  et  fructum 
promittant  perexilem  :  alia  quod  nimis  ardua  existant, 
et  fere  impossibilia,  qua?  ab  hominibus  absolvantur. 
Ad  priora  duo  quod  attinet,  res  ipsae  pro  se  causam 
agent ;  circa  postremum  de  impossibilitate  ita  statuo  : 
ea  omnia  possibilia  et  praestabilia  censenda,  qua?  ab 
aliquibus  perfici  possiut,  licet  non  a  quibusvis  ;  etquae 
a  multis  conjunctim,  licet  non  ab  uno ;  et  qua?  in  suc- 
cessione  seculorum,  licet  non  eodemaevo;  et  denique 
quae  publica  cura  et  sumptu,  licet  non  opibus  et  in- 
dustriasingulorum.  Si  quis  tamen  sit,  qui  malit  Salo- 
monis  illud  usurpare  :  Dicit  piger,  Leo  est  in  via ; 
quam  ill  ud  Virgilii :  Possunt,  quia  posse  videntur :  sa- 
tis mihi  erit,  si  labores  mei  inter  vota  tan  turn  sive  optata 
melioris  notae  habeantur.  Sicut  enim  haud  omnino  rei 
imperitum  esse  oportet,  qui  quaestionem  apposite  in- 
stituat;  ita  nee  sensus  inops  videatur,  qui  haudqua- 
quam  absurda  optaverit. 


CAPUT  PRIMUM. 

Partitio  universalis  doctrines  humanm  in  Historiam, 
Po'e'sim,  Philosophiam,  secundum  tres  intellectus  fa- 
cultates,  Memoriam,  Phantasiam,  Rationem ;  quod- 
que  eadem  partitio  competat  etiam  Theologicis. 

Partitio  doctrinae  humanae  ea  est  verissima,  quae 
sumitur  ex  triplici  facilitate  animae  rationalis,  quae 
doctrinae  sedes  est :  historia  ad  memoriam  refertur, 
poesis  ad  phantasiam,  philosophia  ad  rationem.  Per 
poesim  autem,  hoc  loco  intelligimus  non  aliud  quam, 
historiam    confictam,    sive    fabulas.      Carmen    enim 

styli  quidam  character  est,  atque  ad  artificia  oratiouis 
pertinet ;  de  quo  suo  loco. 

Historia  proprie  individuorum  est,  quae  circumscri- 
buntur  loco  et  tempore.  Etsi  enim  historia  naturalis 
circa  species  versari  videatur ;  tamen  hoc  fit  ob  pro- 
miscuam  rerurn  naturaliurn  (in  plurimis)  sub  una  spe- 
cie, similitudinem  ;  ut,  si  unam  noris,  omnes  noris. 
Sicubi  autem  individua  reperiantur,  quae  aut  unica 
sunt  in  sua  specie,  veluti  sol  et  luna ;  aut  a  specie  in- 
signiter  deflectunt,  ut  monstra ;  non  minus  recte  con- 
stituitur  narratio  de  illis  in  historia  naturali,  quam  de 
hominibussingularibus  in  historia  civili.  Haec  autem 
omnia  ad  memoriam  spectant. 

Poesis,  eo  sensu,  quo  dictum  est,  etiam  individu- 
orum est ;  confictorum  ad  similitudinem  illorum,  quae 
in  historia  vera  memorantur :  ita  tamen  ut  modum 
saepius  excedat,  et  quae  in  rerum  natura  nunquam 
conventura,  aut  eventura  fuissent,  ad  libitum  compo- 
nat,  et  introducat ;  quemadmodum  facit  et  pictoria. 
Quod  quidem  phantasiae  opus  est. 

Philosophia  individua  dimittit;  nequeimpressiones 
primas  individuorum,  sed  notiones  ab  illis  abstractas 
complectitur  ;  atqne  in  iiscomponendis  et  dividendis, 
ex  lege  naturae  et  rerum  ipsarum  evideutia,  versatur. 
Atque  hoc  prorsus  officium  est  atque  opificium  ra- 
tionis, 

Haec  autem  ita  se  habere,  si  quis  intellectualium 
origines  petat,  facile  cernet.  Individua  sola  sensum 
percellunt,  qui  intellectus  janua  est.  Individuorum 
eorum  imagines,  sive  impressiones  a  sensu  exceptae, 
figuntur  in  memoria,  atque  abeunt  in  earn,  a  principio 
tanquam  integrae,  eodem,  quo  occurrunt  modo :  eas 
postea  recolit,  et  ruminat  anima  humana;  quas  dein- 
ceps  aut  simpliciter  recenset ;  aut  lusu  quodam  imi- 
tatur  ;  aut  componendo  et  dividendo  digerit.  Itaque 
liquido  constat,  ex  tribus  his  fontibus,  memoriae, 
phantasiae,  et  rationis,  esse  tres  illas  emanationes, 
historia',  poeseos,  et  philosophise :  nee  alias  aut  plures 
esse  posse.  Etenim  historiam  et  experiantiam  pro 
eadem  re  habemus:  quemadmodum  etiam  philoso- 
phiam  et  scientias. 

Neque  alia  censeiuus  ad  theologica  partitione  opus 
esse.  Diflferunt  certe  informationes  oraculi  et  sensus, 
et  re  et  modo  insinnandi :  sed  spiritus  humanus  unus 
est,  ejusque  arculce  et  cellae  eaedem.  Fit  itaque,  ac 
si  diversi  liquores,  atque  per  diversa  infundibula,  in 
unum  atque  idem  vas  recipiantur  Quare  et  theolo- 
gia,  aut  ex  historia  sacra  constat ;  aut  ex  parabolis, 
quae  instar  divinae  poeseos  sunt;  aut  ex  praeceptis  et 
dogmatibus,  tanquam  perenni  quadam  philosophia. 
Quod  enim  ad  earn  partem  pertinet,  quae  redundare 
videtur,  prophetiam  videlicet,  ea  historiae  genus  est : 
quandoquidem  historia  divina,  ea  polleat  supra  hu- 
manam  praerogativa,  ut  nar  ratio  factum  praecedere,  non 
minus  quam  sequi  possit. 


CAPUT  SECUNDUM. 

Partitio  Histories  in  Naturalem  et  Civilem,  Ecclesia- 
slica  et  Liter  aria  sub  Civili  comprehensa.  Partitip 
Historic  Naturalis  in  Historiam  Generationum, 
Prceter-generationum,  et  Artiwm. 

Historia  aut  naturalis  est,  aut  civilis  :  in  naturali, 
naturae  res  gestae  et  facinora  memorantur;  in  civili, 
hominum.  Elucent  proculdubio  divina  in  utrisque, 
sed  magis  in  civilibus,  ut  etiam  propriam  historiae 
speciem  constituant,  quam  sacram  aut  ecclesiasticam 
appellare  consuevimus.  Nobis  vero  etiam  ea  videtur 
literarum  et  artium  dignitas,  ut  iis  historia  propria 
seorsum  attribui  debeat;  quam  sub  historia  civili 
(quemadmodum  et  ecclesiasticam)  comprehendi  in- 
telligimus. 

Partitionem  historiae  naturalis  moliemur  ex  statu  et 
conditione  ipsius  naturae,  quae  in  triplici  statu  posita 
invenitur,  et  tanquam  regimen  trinum  subit.  Aut 
enim  libera  est  natura,  et  cursu  consueto  se  explicans, 
ut  in  ccelis,  animalibus,  plantis,  et  universo  naturae 
apparatu  :  aut  a  pravitatibus  et  insolentiis  materiae 
contumacis,  et  ab  impedimeutorum  violentia,  de  statu 
suo    detruditur,    ut    in    monstris ;    aut    denique    ab 

arte  et  opera  humana  constringitur,  et  fingitur,  et  tan- 
quam  novatur,  ut  in  artificialibus.  Sit  itaque  partitio 
historiae  naturalis  in  historian!  generationum  ;  praeter- 
generationum,  et  artium ;  quam  postremam,  etiam 
mechanicam,  et  experimentalem  appellare  consuevi- 
mus.  Harum  prima  libertatem  naturae  tractat :  se- 
cunda  errores  :  tertia  vincula.  Libenter  autem  histo- 
riam  artium,  ut  historian  naturalis  speciem,  consti- 
tuimus ;  quia  inveteravit  prorsus  opinio,  ac  si  aliud 
quippiam  esset  ars  a  natura,  artificialia  a  naturalibus: 
unde  illud  malum,  quod  plerique  historiae  naturalis 
scriptores,  perfunctos  se  putent,  si  historian!  anima- 
lium,  aut  plantarum,  aut  mineralium  confecerint, 
omissis  artium  mechanicarum  experiments.  Sed  et 
illabitur etiam  animis  hominum  aliud  subtilius  malum; 
nempe,  ut  ars  censeatur  solummodo  tanquam  addi- 
tamentum  quoddam  naturae,  cujus  scilicet  ea  sit  vis, 
ut  naturam  (sane)  vel  inchoatam  perficere,  vel  in  de- 
terius  vergentem  emendare,  vel  impeditam  liberare ; 
minime  vero  penitus  vertere,  transmutare,  aut  in  imis 
concutere  possit:  quod  ipsum  rebus  humanis  prae- 
properam  desperationem  intulit.  At  contra,  illud 
animis  hominum  penitus  insidere  debuerat ;  artifici- 
alia a  naturalibus,  non  forma  aut  essentia,  sed  effi- 
ciente  solummodo  differre ;  homini  quippe  in  natu- 
ram, nullius  rei  potestatem  esse,  praeterquam  motus, 
ut  scilicet  corpora  naturalia  aut  admoveat,  aut  amo- 
veat.  Ubi  igitur  datur  admotio  corporum  naturalium, 
aut  remotio,  conjungendo  (ut  vocant)  activa  passivis, 
omnia  potest  homo  ;  ubi  non  datur,  nihil :  neque  in- 
terest, si  res  ponantur  in  ordine  ad  aliquem  effectum, 
utrum  hoc  fiat  per  hominem,  vel  absque  homine. 
Aurum  aliquando  excoquitur  igne,  aliquando  in  are- 
nulis  purum  invenitur,  ministrante  sibi  ipsi  natura: 
iris  similiter  fit  ex  nube  roscida  in  sublimi ;  fit  etiam 
per  aspersionem  aquae,  hie  apud  nos.  Itaque  natura 
omnia  regit:  subordinantur  autem  ilia  tria;  cursus 
naturae ;  expatiatio  naturae ;  et  ars,  sive  additus  rebus 
homo :  ideoque  in  historia  naturali,  tria  ilia  compre- 
hendi  par  est;  quod  etiam  C  Plinius  magna  ex  parte 
fecit:    qui  historian!   naturalem   solus   pro   dignitate 

complexus  est;    sed  complexam,  minime  ut  decuit, 
imo  potius  indignis  modis  tractavit. 

Harum  prima  habeturmediocriter  exculta  :  sequen- 
tes  duae  ita  tenuiter  et  inutiliter  tractantur,  ut  in  de- 
sideratorum  classe  reponendae  sint.  Neque  enim 
reperias  satis  instructam  et  locupletem  collectionem 
operum  naturae  eorum,  quae  a  cursu  ordinario  gene- 
rationum,  productionum,  et  motuum  aberrarunt,  et 
deflexerunt:  sive  sint  ilia  foetus  certarum  regionum 
aut  locorum  singulares  ;  sive  temporum  eventus  mso- 
liti ;  sive  casuum  (ut  ait  ille)  ingenia ;  sive  proprie- 
tatum  abditarum  effectus ;  sive  monadica  naturae  in 
sua  specie.  Non  negaverim,  inveniri  libros  nimio 
plures,  fabulosis  experimentis,  commentitiis  secretis, 
et  frivolis  imposturis,  ad  voluptatem  et  novitatem,  re- 
fertos ;  caeterum  narrationem  gravem  et  severam,  de 
heteroclitis  et  mirabilibus  naturae,  diligenter  examina- 
tam  ac  fideliter  descriptam,  non,  inquam,  invenio  : 
praesertim  cum  debita  rejectione,  et  publica  tanquam 
proscriptione  mendaciorum  et  fabularum,  quae  invalu- 
erunt.  Nam  ut  res  se  nunc  habet,  si  forte  mendacia 
aliqua  circa  res  naturales  obtinuerint,et  celebrata  sint 
(sive  quod  tantum  possit  reverentia  antiquitatis,  sive 
quod  ilia  denuo  examini  subjicere  sit  molestum,  sive 
quod  mirifica  scilicet  ornamenta  putantur  orationis, 
propter  similitudines  et  comparationes)  nunquam  po- 
stea  exterminantur  aut  retractantur, 

Finis  hujusmodi  operis,  quod  exemplo  suo  decora- 
vit  Aristoteles,  nil  minus  est,  quam  ut  curiosis  et  ina- 
nibus  ingeniis  gratificetur,  sicut  faciunt  mirabilarii  et 
prodigiastri :  verum  duas  ob  causas,  utramque  seriam 
et  gravem ;  unam,  ut  axiomatum  corrigatur  iniquitas ; 
qua  plerunque  in  exemplis  tritis  et  vulgatis  funda- 
mentum  habent ;  alteram,  quod  a  miraculis  naturae  ad 
miracula  artis  expeditus  sit  transitus  et  pervius.  Ne- 
que enim  huic  rei  plus  inest  negotii,  praeterquam  ut 
naturae  vestigia  persequaris  sagaciter,  cum  ipsa  sponte 
aberret;  ut  hoc  pacto  postea  cum  tibi  libuerit,  earn 
eodem  loci  deducere,  et  compellere  possis.  Neque 
vero  praeceperim,  ut  ex  historia  ista  mirabilium,  su- 
perstitiosae  narrationes,  de  maleficiis,  fascinationibus, 

incantationibus,  somniis,  divinationibus,  et  similibus, 
prorsus  excludantur,  ubi  de  facto  et  re  gesta  liquido 
constet.     Nondum  enim  innotuit,  quibus  in  rebus  et 
quousque,  effectus  superstitioni  attributi  ex  causis  na- 
turalibus  participent.    Ideoque  licet  hujusmodi  artium 
usura  et  praxim  merito  damnandum  censeamus  tamen 
a  speculatione  et  consideratione  ipsarum  (si  strenue  ex- 
cutiantur)  notitiam  haud  inutilem  consequemur,  non 
solum  ad  delicta  in  hoc  genere   reorum  rite   dijudi- 
canda ;    sed  etiam  ad  naturae  secreta  ulterius  rimanda. 
Neque  certe  haesitandum  de  ingressu  et  penetratione, 
intra  hujusmodi  antra  et  recessus,  si  quis  sibi  unicam 
veritatis  inquisitionem  proponat;    quod    et  majestas 
tua  exemplo  proprio  confirmavit.     Tu  enim,  duobus 
illis  clarissimis  et  acutissimis  religionis  ac  naturalis 
philosophise  oculis,  tales  umbras  prudenter  ac  perspi- 
caciter  perlustrasti ;  ut  te  soli  simillimum  probaveris, 
qui    polluta    loca    ingreditur,   nee  tamen  inquinatur 
Caeterum  illud  monuerim,  narrationes  istas  cum  rebus 
superstitiosis    conjunctas,    seorsum    componi,    neque 
cum  puris  et  sinceris  naturalibus  commisceri  oportere. 
Quod  vero  ad  narrationes  attinet,  circa  prodigia  et 
miracula  religionum ;  ilia  certe  aut  non  utique  vera 
sunt,  aut  nulla  ex  parte  naturalia;  ideoque  ad  histo- 
riam  naturalem  non  pertinent. 

Quantum  ad  historiam  natures  subactae,  et  factitiae, 
quam  mechanicam  appellare  solemus ;  invenio  sane 
collectiones  quasdam  de  agricultura,  etiam  de  artibus 
compluribus  mechanicis :  sed,  quod  pessimum  est  in 
hoc  genere,  semper  negliguntur  et  rejiciuntur  experi- 
menta,  in  artibus  singulis  familiaria  et  vulgata ;  quae 
tamen  ad  interpretationem  naturae  aeque  aut  plus  fa- 
ciunt,  quam  minus  trita.  Nam  labes  quaedam  Uteris 
aspergi  videatur,  si  forte  viri  docti  se  submittant  in- 
quisitioni,  aut  observationi  rerum  mechanicarum,  nisi 
fuerit  earum,  quae  pro  arcanis  artis,  aut  pro  rebus  ad- 
modum  raris,  aut  subtilibus  reputentur;  quod  tarn 
inanis  ac  superciliosae  arrogantiae  vitium  merito  irrisit 
Plato,  quando  Hippiam  sophistam  jactabundum  indu- 
cit  cum  Socrate  disputantem,  sincero  et  solido  verita- 
tis investigate :  qui,  cum  de  pulchritudine  sermo  in- 

stitutus  esset,  pro  vago  suo  et  soluto  disputandi  more, 
primum  intulit  exemplum  virginis  pulchrae  dein  equae 
pulchrae,  postremo  ollae  fictilis  pulchrae  et  aflfabre  fa- 
cta?: hoc  ultimo  exemplo  Hippias  commotus,  dixit: 
Stomacharer  certe,  nisi  humanitatis  ratio  me  eo  adige- 
ret,   cum  quoquam  disputare,  qui  exempla  tarn  vilia  et 
sordida  allegaret.     Cui  Socrates,  Te  quidem  ita  decet, 
cum  tarn  nitidis  sis  amictus  vestibus,  et  pulchris  calceis; 
et  alia  per  ironiam.     Enimvero,  illud  pro  certo  asseri 
possit,  grandia  exempla  baud  optimam,  aut  tutissimam 
afferre  informationem.     Id   quod  exprimitur  non  in- 
sulse  in  pervulgata  ilia  fabula  de  philosopho:  qui  cum 
Stellas   sublatis  oculis  intueretur,  incidit  in   aquam : 
nam  si  oculos  demisissel,  stellas  illico  in  aqua  videre 
potuisset :  verum  suspiciens  in  ccelum,  aquam  in  stel- 
lis  videre  non  potuit.     Eodem  modo  saepe  accidit,  ut 
res  minutae  et  humiles  plus  conferant  ad  notitiam  gran- 
dium,  quam  grandes  ad  notitiam  minutarum.     Bene 
siquidem  notavit  Aristoteles,  cujusque  rei  naturam  in 
portionibus  ejus  minimis  optime  cerni.     Quam  ob  cau- 
sam,  reipublicae  naturam  perscrutatur  primo  in  familia, 
et  in  simplicissimis  combinationibus  soeietatis  (mariti 
scilicet  et  vixoris,  parentum  et  liberorum,  domini  et 
servi)   quae   in   quolibet   tuguriolo  occurrunt.     Simili 
plane  ratione  natura  hujusce  magnae  civitatis  (univer- 
sitatis  nimirum  rerum)  ejusque  dispensatio,  in  prima 
quaque  symbolizatione  et  minimis  rerum  portionibus 
investiganda  est:    uti  fieri  videmus,  quod  secretum 
illud  naturae  (habitum  pro  maximo)  de  verticitate  ferri, 
tactu    magnetis  exciti,  ad    polos,    se  conspiciendum 
praebuit,  non  in  vectibus  ferreis,  sed  in  acubus. 

Ego  vero,  si  quod  sit  mei  pondus  judicii,  sic  plane 
statuo ;  historiae  mechanicae  usum  erga  philosophiam 
naturalem,  esse  maxime  radicalem  et  fundamentalem. 
Talem  intelligo  philosophiam  naturalem,  quae  non 
abeat  in  fumos  speculationum  subtilium,  aut  sublimi- 
um :  sed  quae  efficaciter  operetur,  ad  sublevanda  vitae 
humanae  incommoda.  Neque  enim  ad  praesens  tan- 
tum  juvabit,  nectendo  et  transferendo  observationes 
unius  artis  in  usum  aliarum,  et  inde  novas  commodi- 
tates  eliciendo ;  quod  necesse  est  fieri,  cum  experi- 

menta  cliversarum  artium  in  unius  hominis  observatio- 
nem  et  considerationem  venient ;  sed  porro  ad  causas 
rerum  iudagandas,  et  artium  axiomata  deducenda, 
lucidiorem  facem  accendet,  quam  hactenus  unquam 
affulsit.  Quemadmodum  enim  ingenium  alicujiis  hand 
bene  noris,  aut  probaris,  nisi  eum  irritaveris  ;  neque 
Proteus  se  in  varias  rerum  facies  vertere  solitus  est, 
nisi  manicis  arete  comprehensus  ;  similiter  etiam  na- 
tura  arte  irritata  ex  vexata  se  clarius  prodit,  quam  cum 
sibi  libera  permittitur. 

Antequam  vero  hoc  membrum  historian  naturalis 
(quod  mechanicum  atque  experimentale  vocamus)  di- 
mittamus,  illud  adjiciendum:  corpus  talis  historise, 
nou  solum  ex  artibus  ipsis  mechanicis,  verum  et  ex 
operativa  parte  scientiarum  liberalium,  ac  simul  ex 
practicis  compluribus  (quae  in  artem  non  coaluerunt) 
confici  debere,  ut  nihil  utile  praetermittatur,  quod  ad 
informandum  intellectum  juvat.  Atque  haec  est  his- 
torise naturalis  partitio  prima. 


CAPUT  TERTIUM. 

Partitio  Historic  Naturalis  secunda,  ex  usu  etfine  sua, 
in  Narralivam  et  Indue tivam:  quodque  finis  nobilis- 
simus  Historic  Naturalis  sit,  ut  ministret  et  in  ordine 
sit  ad  condendam  Philosophiam  :  quern  Jinem  intue- 
tur  inductiva.  Partitio  Historice  Generationum  in 
Historiam  Ccelestium :  Historiam  Meteororum :  Hi- 
storiam  Globi  Terra  et  Maris :  Historiam  Massarum 
sive  Collegiorum  Majorum :  et  Historiam  Specierum 
site  Collegiorum  Minorum. 

Historia  naturalis,  ut  subjecto  triplex  (quemadmo- 
dum diximus)  ita  usu  duplex  est :  adhibetur  enim, 
aut  propter  cognitionem  rerum  ipsarum,  quae  historiae 
mandantur;  aut  tanquam  materia  prima  philosophiae. 
Atque  prior  ilia,  quae  aut  narrationum  jucunditate  de- 
lectat,  aut  experimentorum  usu  juvat,  atque  hujus- 
modi  voluptatis,  aut  fructus  gratia  quaesita  est,  longe 
inferioris    notae    censeuda,   prae  ea,   quae    inductionis 

vera  et  legitimae  sylva  sit  atque  supellex,  et  primam 
philosophise  mammam  praebeat.  Rursus  itaque  par- 
tiemur  historiam  naturalem  in  narrativam  et  inducti- 
vam  :  hanc  autem  posteriorem  inter  desiderata  poni- 
mus.  Neque  vero  aciem  mentis  alicujus  perstringant, 
aut  magna  antiquorum  nomina,  aut  magna  recentium 
volumina.  Satis  enim  scimus,  haberi  historiam  natu- 
ralem mole  amplam,  varietate  gratam,  diligentia  sae- 
pius  curiosam.  Attamen  si  quis  ex  ea  fabulas,  et 
antiquitatem,  et  auctorum  citationes,  et  inanes  contro- 
versias,  philologiam  denique  et  ornamenta  eximat 
(quae  ad  convivales  sermones  hominumque  doctorum 
noctes,  potius  quam  ad  instituendam  philosophiam 
sint  accommodata)  ad  nil  magni  res  recidet.  Longe 
autem  profecto  abest  ab  ea  historia,  quam  animo  me- 
timur.  Primo  enim  desiderantur  duae  ilia  historiae  na- 
turalis  partes  (de  quibus  modo  diximus)  praeter-gene- 
rationum,  et  artinm,  in  quibus  nos  plurimum  ponimus : 
deinde  in  tertia  ilia  (quae  reliqua  est)  parte  generali, 
nimirum  de  generationibus,  uni  tantum  ex  quinque 
partibus  ejus  satisfacit.  Siquidem  historiae  generatio- 
num  constituuntur  partes  subordinatae  quinque :  prima 
ccelestium,  quae  phaenomenaipsa  sincera  complectitur, 
atque  separata  a  dogmatibus  :  secunda  meteororum 
(annumerando  etiam  cometas)  et  regionum,  quas  vo- 
cant,  aeris  :  neque  enim  de  cometis,  meteoris  ignitis, 
vends,  pluviis,  tempestatibus,  et  reliquis,  invenitur 
aliqua  historia,  qua  ullius  sit  pretii.  Tertia  terrae  et 
maris  (quatenussuntuniversi  partes  integrales)  monti- 
um,  fluminum,  aestuum,  arenarum,  sylvarum,  insula- 
rum,  denique  figurae  ipsius  continentium  prout  expor- 
riguntur  ;  in  his  omnibus,  potius  naturalia  inquirendo 
et  observando,  quam  cosmographica.  Quarta,  de  mas- 
sis  materiae  communibus,  quas  collegia  majora  voca- 
mus  (vulgo  elementa  dicuntur);  neque  enim  de  igne, 
aere,  aqua,  terra,  eorumque  naturis,  motibus,  operibus, 
impressionibus,  narrationes  reperiuntur,  qua  corpus 
aliquod  historiae  justum  constituant.  Quinta  et  ultima, 
de  collectionibus  materiae  exquisitis,  qua  a  nobis  col- 
legia minora,  vulgo  species  appellantur,  In  hac  au- 
tem postrema  sola,  industria  scriptorum  enituit ;  ita 

tamen  ut  potius  luxuriata  sit  in  snperfluis  (iconibus 
animalium,  aut  plantarum,  et  similibus  intumescens) 
quam  solidis  et  diligentibus  observationibus  ditata, 
quae  ubique  in  historia  naturali  subnecti  debeant. 
Atque,  ut  verbo  dicam,  omnis,  quam  habemns,  natu- 
ralis  historia,  tarn  inquisitione  sua,  quam  congerie, 
nullo  modo  in  ordine  ad  eum,  quern  diximus,  finem 
(condendae  scilicet  philosophise)  aptata  est.  Qtiare 
historiam  inductivam  desiderari  pronunciamus.  At- 
que de  naturali  historia  hactenus. 

CAPUT  QUARTUM. 

Partitio  Historia  Civilis,  in  Ecclesiasticam,  Litera- 
riam,  et  (quce  generis  nomen  retinet)  Civilem :  quod- 
que  Historia  Literaria  desideretur :  ejus  conJiciendcE 
prcecepta. 

Historiam  civilem  in  tres  species  recte  dividi  puta- 
mus  :  primo  sacram,  sive  ecclesiasticam  :  deinde  earn, 
quae  generis  nomen  retinet,  civilem:  postremo  litera- 
rura  et  artium.  Ordiemur  antem  ab  ea  specie,  quam 
postremo  posuimus,  quia  reliquae  duae  habentur ;  illam 
autem  inter  desiderata  referre  visum  est.  Ea  est  hi- 
storia literarum :  atque  certe  historia  mundi  si  hac  parte 
fuerit  destituta,  non  absimilis  censeri  possit  statuae 
Polyphemi,  eruto  oculo ;  cum  ea  pars  imaginis  desit, 
quae  ingenium  et  indolem  personae  maxime  referat. 
Hanc  licet  desiderari  statuamus,  nos  nihilominus 
minime  fugit,  in  scientiis  particularibus  jurisconsul- 
torum,  mathematicorum,  rhetorum,  philosophorum, 
haberi  levem  aliquam  mentionem,  aut  narrationes 
quasdam  jejunas,  de  sectis,  scholis,  libris,  auctoribus, 
et  successionibus  hujusmodi  scientiarum ;  inveniri 
etiam  de  rerum  et  artium  inventoribus  tractatus  ali- 
quos  exiles  et  infructuosos ;  attamen  justam  atque  uni- 
versalem  literarum  historiam  nullam  adhuc  editam 
asserimus.  Ejus  itaque  et  argumentum,  et  conficiendi 
modum,  et  usum  proponemus. 

Argumentum  non  aliud  est,  quam  ut  ex  omni  me- 

moria  repetatur,  quae  doctrinae  et  artes,  quibus  mundi 
aetatibus  et  region i bus  floruerint.  Earum  antiquitates, 
progressus,  etiam  peragrationes  per  diversas  orbis  par- 
tes (migrant  enim  scientiae,  non  secus  ac  populi)  rur- 
sus  declinationes,  obliviones,  instaurationes  commemo- 
rentur  Observetur  simul  per  singulas  artes  inventio- 
nis  occasio  et  origo ;  tradendi  mos  et  disciplina ;  co- 
lendi  et  exercendi  ratio  et  ipstituta.  Adjiciantur  etiam 
sectae  et  controversiae  maxime  celebres,  quae  homines 
doctos  tenuerunt ;  calumniae,  quibus  patuerunt ;  lau- 
des  et  honores,  quibus  decoratas  sunt.  Notentur  au- 
ctores  praecipui,  libri  praestantiores,  scholae,  succes- 
siones,  academiae,  societates,  collegia,  ordines ;  deni- 
que  omnia,  quae  ad  statum  literarum  spectant.  Ante 
omnia  etiam  id  agi  volumus  (quod  civilis  histories  de- 
cus  est,  et  quasi  anima)  ut  cum  eventis  causae  copu- 
lentur :  videlicet  ut  memorentur  naturae  regionum  ac 
populorum ;  indolesque  apta  et  habilis,  aut  inepta  et 
inhabilis  ad  disciplinas  diversas  ;  accidentia  temporum, 
quae  scientiis  adversa  fuerint  aut  propitia  ;  zeli  et  mix- 
turae  religionum  ;  malitiae  et  favores  legum  ;  virtutes 
denique  insignes  et  efficacia  quorundam  virorum,  erga 
literas  promovendas,  et  similia.  At  haec  omnia  ita 
tractari  praecipimus,  ut  non,  criticorum  more,  in  laude 
et  censura  tempus  teratur  ;  sed  plane  historice  res  ipsae 
narrentur,  judicium  parcius  interponatur. 

De  modo  autem  hujusmodi  historiae  conficiendae, 
illud  imprimis  monemus ;  ut  materia  et  copia  ejus, 
non  tantum  ab  historiis  etcriticis  petatur,  verum  etiam 
ut  per  singulas  annorum  centurias,  aut  etiam  minora 
intervalla,  seriatim  (ab  ultima  antiquitate  facto  prin- 
cipio)  libri  praecipui,  qui  per  ea  temporis  spatia  con- 
scripti  sunt,  in  consilium  adhibeantur;  ut  ex  eorum 
non  perlectione  (id  enim  infinitum  quiddam  esset)  sed 
degustatione,  et  observatione  argumenti,  styli,  rae- 
thodi,  genius  illius  temporis  literarius,  veluti  incanta- 
tione  quadam,  a  mortuis  evocetur. 

Quod  ad  usum  attinet,  haec  eo  spectant;  non  ut 
honor  literarum  et  pompa  per  tot  circumfusas  ima- 
gines celebretur ;  nee  quia  pro  flagrantissimo,  quo 
literas  prosequimur,  amore,   omnia,   quae    ad  earum 

statum  quoquo  modo  pertinent,  usque  ad  curiositatem 
inquirere,  et  scire,  et  conservare  avemus  ;  sed  praecipue 
ob  causam  magis  seriam  et  gravem  :  ea  est  (ut  verbo 
dicamus)  quoniam  per  talem,  qualem  descripsimus, 
narrationem,  ad  virorum  doctorum,  in  doctrinae  usu  et 
adrainistratione,  prudentiam  et  solertiam,  maximam 
accessionem  fieri  posse  existimamus ;  et  rerum  intel- 
lectualium  non  minus  quam  civilium  motus  et  pertur- 
bationes,  vitiaque  et  virtutes,  notari  posse;  et  regi- 
men inde  optimum  educi  et  instilui.  Neque  enim  B. 
Augustini,  aut  B.  Ambrosii  opera,  ad  prudentiam 
episcopi,  aut  theologi,  tantum  facere  posse  putamus, 
quantum  si  ecclesiastica  historia  diligenter  inspiciatur 
et  revolvatur :  quod  et  viris  doctis  ex  historia  literarum 
obventurum  non  dubitamus.  Casum  enim  omnino 
recipit,  et  temeritati  exponitur,  quod  exemplis  et  me- 
moria  rerum  non  fulcitur.  Atque  de  historia  literaria 
haec  dicta  sint. 


CAPUT  QUINTUM. 

De  dignitate  et  difficultate  Historice  Civilis. 

Sequitur  historia  civilis  specialis,  cujus  dignitas  at- 
que auctoritas  inter  scripta  humana  eminet.  Hujus 
enim  fidei,  exempla  majorum,  vicissitudines  rerum, 
fundamenta  prudentise  civilis,  hominum  denique  no- 
men  et  fama,  commissa  sunt.  Ad  dignitatem  rei  ac- 
cedit  difficultas  non  minor  Etenim  animum  in  scri- 
bendo  ad  praeterita  aetrahere,  et  veluti  antiquum 
facere ;  temporum  motus,  personarum  characteres, 
consiliorum  trepidationes,  actionum  (tanquam  aqua- 
rum)  ductus,  praetextuum  interiora,  imperii  arcana, 
cum  diligentia  scrutari,  cum  fide  et  libertate  referre, 
denique  verborum  lumine  sub  oculos  ponere,  magni 
utique  laboris  est  et  judicii ;  praesertim  cum  antiqui- 
oraquaeque  incerta,  recentiora  periculo  obnoxia  repe- 
riantur.  Quamobrem  et  plurima  historiam  istam  ci- 
vilem  circumstant  vitia  :    dum  plerique    narrationes 

quasdam  inopes  et  plebeias,  et  plane  dedecora  his- 
toriarum  conscribant ;  alii  particulares  relationes  et 
commentariolos,  opera  festinata,  et  textu  inaequali 
consarciant ;  alii  capita  tantum  rerum  gestarum  per- 
currant;  alii  contra,  minima  quaeque  et  ad  summas 
actionum  nihil  facientia  persequantur  ;  nonnulli,  ni- 
mia  erga  ingenia  propria  indulgentia,  plurima  audacter 
confingant :  ast  alii,  non  tarn  ingeniorum  suorum, 
quam  affectuuru,  imaginem  rebus  imprimant  et  ad- 
dant,  partium  suarum  memores,  rerum  parum  fideles 
testes :  quidam  politica,  in  quibus  sibi  complacent, 
ubique  inculcent,  et  diverticula  ad  ostentationem 
quaerendo,  narrationem  rerum  nimis  leviter  inter- 
rumpant :  alii  in  orationum  et  conciouum,  aut  etiam 
actorum  ipsorum  prolixitate,  parum  cum  judicio  nimii 
sint;  adeo  ut  satis  constet,  non  inveniri  inter  scripta 
hominum  rarius  quicquam,  quam  historiam  legitimam 
et  omnibus  numeris  suis  absolutam.  Verum  nos  in 
praesenti  partionem  doctrinarum  instituimus,  ut  omissa, 
non  censuram,  ut  vitiosa  notentur  Nunc  partitiones 
historiae  civilis  persequemur  easque  diversorum  gene- 
rum  :  minus  enim  implicabuntur  species,  si  partitiones 
diversae  proponantur,  quam  si  una  partitio  curiose  per 
membra  deducatur 


CAPUT  SEXTUM. 

Partitio  prima  Histories  Civilis,  in  Memorias, 
Antiquitates,  et  Historiam  justam. 

Historia  civilis  tripartita  est,  tribus  picturarum  aut 
imaginum  generibus  non  absimilis.  Videmus  enim 
ex  picturis,  et  imaginibus,  alias  imperfectas,  ut  qui- 
bus ultima  manus  non  accesserit ;  alias  perfectas; 
alias  vero  vetustate  mutilatas  et  deformatas.  Histo- 
riam similiter  civilem  (quae  imago  rerum  et  temporum 
quaedam  est)  in  tres  species,  illis  picturarum  congruas, 
partiemur ;  memorias  scilicet,  historiam  justam,  et 
antiquitates.       Memoriae  sunt   historia  inchoata,   aut 

prima  et  rudia  historiae  lineamenta ;  antiquitates  vero 
historia  deformata  sunt,  sive  reliquiae  histories,  quae 
casu  e  naufragio  temporum  ereptae  sunt. 

Memoriae,  sive  praeparationes  ad  historiam,  duplicis 
generis  sunt;  quorum  alteram  commentarios,  alterum 
registra  vocare  placet.  Commentarii  nudam  actio- 
num  et  eventuum  seriem  ac  connexronem  proponunt, 
praetermissis  causis  rerum  et  praetextibus,  initiis  quo- 
que  earundem  et  occasionibus,  consiliis  itidem,  et  ora- 
tionibus,  et  reliquo  actionum  apparatu.  Talis  enim  est 
propria  commentariorum  natura;  licet  Caesari,  per 
modestiam  quandam  cum  magnanimitate  conjunctam, 
praestantissimae,  inter  eas,  quae  extant  historiae,  com- 
mentariorum nomen  indere  placuerit.  At  registra 
duplicis  naturae  sunt:  complectuntur  enim  aut  titulos 
rerum  et  personarum,  in  serie  temporum ;  quales  di- 
cuntur  fasti  et  chronologiae :  aut  actorum  solennitates; 
cujus  generis  sunt,  principum  edicta,  senatuum  de- 
creta,  judiciorum  processus,  orationes  publice  habitae, 
epistolae  publice  missae,  et  similia,  absque  narrationis 
contextu  sive  filo  continuo. 

Antiquitates,  seu  historiarum  reliquiae,  sunt  (uti  jam 
dixirnus)  tanquatn  tabulae  naufragii,  cum,  deficiente 
et  fere  submersa  rerum  memoria,  nihilominus  homi- 
nes industrii  et  sagaces,  pertinaci  quadam  et  scrupu- 
losa  diligentia,  ex  genealogiis,  fastis,  titulis,  monu- 
mentis  numismatibus,  nominibus  propriis  et  stylis, 
verborum  etymologiis,  proverbiis,  traditionibus,  archi- 
vis,  et  instrumentis,  tarn  publicis  quam  privatis,  histo- 
riarum fragmentis,  librorum  neutiquam  historicorum 
locis  dispersis;  ex  his,  inquam,  omnibus,  vel  aliqui- 
bus,  nonnulla  a  temporis  diluvio  eripiunt,  et  conser- 
vant.  Res  sane  operosa,  sed  mortalibus  grata,  et  cum 
reverentia  quadam  conjuncta;  ac  digna  certe,  quae, 
deletis  fabulosis  nationum  originibus,  in  locum  hujus- 
modi  commentitiorum  substituatur;  sed  tamen  eo 
minus  habens  auctoritatis,  quia  paucorurn  licentiae 
subjicitur,  quod  paucis  curse  est. 

In  his  imperfectae  historiae  generibus,  defectum  ali- 
quem  non  puto  designandum,  cum  sint  tan  quam  im- 

perfecte  mista,  ut  defectus  hujusmodi  sit  ex  ipsa 
earum  natura.  Ad  epitomas  quod  attinet  (historia- 
rum  certe  teredines  et  tineas)  eas  exulare  volumus; 
quod  etiam  cum  plurimis,  qui  maxime  sani  fuerunt 
judicii,  facimus;  utpote  qua?  complura  nobilissima- 
rum  historiarum  corpora  exederint  et  corroderint,  at- 
que  in  faeces  inutiles  demum  redegerint. 


CAPUT  SEPTIMUM. 

Partitio  Histories  justce  in  Chronica,   Vitas,  et 
Relationes ;  earumque  partium  explicatio. 

At  historia  justa  trium  est  generum,  pro  ratione  ob- 
jecti,  quod  sibi  proponit  repraesentandum.  Aut  enim 
portionem  aliqnam  temporis  repraesentat ;  aut  perso- 
nam singularem  memoria  dignam ;  aut  actionem  ali- 
quam  sive  rem  gestam  ex  illustrioribus.  Primum 
chronica  sive  annales  appellamus ;  secundum  vitas; 
tertiam  relationes.  Inter  quae  chronica  celebritate  et 
nomine  excelJere  videntur;  vitae  autem  fructu  et 
exemplis ;  relationes  rursus  sinceritate  et  veritate. 
Chronica  namque  amplitudinem  actionum  publicarum, 
et  personarum  facies  externas,  et  in  publicum  versas, 
proponunt:  minora  autem,  quae  turn  ad  res,  turn  ad 
personas  pertinent,  omittunt,  et  silentio  involvunt. 
Cum  vero  id  artificii  divini  sit  proprium,  ut  maxima 
e  minimis  snspendat,  fit  saepenumero,  ut  hujusmodi 
historia,  majora  tantum  persecuta,  negotiorum  pom- 
pam  potius  et  solennia,  quam  eorum,  veros  fomites,  et 
texturas  subtiliores  ostendat ;  quinetiam,  etsi  consilia 
ipsa  addat,  atque  immisceat,  tamen  granditate  gau- 
dens,  plus  gravitatis  atque  prudential,  quam  revera 
habent,  humanis  actionibus  aspergat ;  ut  satira  aliqua 
possit  esse  verior  humanae  vitae  tabula,  quam  nonnulla 
ex  ejusmodi  historiis.  Contra  vitae,  si  diligenter  et 
cum  judicio  perscribantur  (neque  enim  de  elogiis  et 
hujusmodi  commemorationibus  jejunis  loquimur) 
quandoquidem  personam  singularem  pro  subjecto  sibi 

proponant,  in  qua  necesse  est  actiones,  non  minus  leves 
quam  graves,  parvas  quam  grandes,  privatas  quam 
publicas,  componi  et  commisceri ;  sane  magis  vivas 
et  fidas  rerum  narrationes,  et  quas  ad  exemplum  tutius 
et  felicius  transferre  possis,  exhibent.  At  relationes 
actionum  speciales  (quales  sunt  bellum  Peloponnesi, 
expeditioCyri,  conjuratio  Catilinae,  et  sirailia)  omnino 
puriore  et  magis  sincero  veritatis  candore  vestiri  par 
est,  quam  historias  jnstas  temporum  ;  quia  argumen- 
tum  in  iis  deligi  et  sumi  potest  habile  et  definitum ; 
atque  ejusmodi,  ut  de  eo  notitia  et  certitudo  bona,  et 
plena  itiformatiohaberi  possit;  cum  contra  historiatem- 
poris  (praesertim  quae  aetate  scriptoris  multo  antiquior 
sit)  necessario  in  memoria  rerum  saepius  fatiscat,  et 
veluti  spatia  vacua  contiueat;  quae  ingenio  et  conje- 
ctura  occupari,  et  suppleri  satis  licenter  consneveruut. 
Hoc  tamen  ipsum,  quod  de  relationum  sinceritate  di- 
ciinus,  cum  exceptione  intelligendum  est;  nam  faten- 
dum  certe  est  (cum  humana  omnia  ex  parte  laborent, 
et  commoda  cum  incommodis  fere  perpetuo  conjuncta 
si nt)  hujusmodi  relationes,  praesertim  si  sub  ipsa  rerum 
gestarum  tempora  edantur  (cum  saepius  vel  ad  gratiam, 
vel  ad  invidiam  scribantur)  omnium  narrationum  me- 
rito  maxime  suspectas  esse.  Sed  rursus  huic  incom- 
modo  etiam  illud  connascitur  remedium ;  quod  ilia? 
ipsae  relationes,  cum  non  ex  una  parte  solummodo,  sed 
pro  factionibus  et  paitium  studiis,  ex  utraque  parte 
semper  fere  edantur,  viam  hoc  pactoquandam  veritati, 
tanquam  inter  extrema,  aperiunt  et  muniunt;  atque 
postquam  contentiones  animorum  deferbuerint,  histo- 
rico  bono  et  prudenti  non  pessima  historiae  perfections 
materia  et  sementis  sunt. 

Quod  vero  ad  ea,  quae  in  his  tribus  historiae  gene- 
ribus  desiderari  videantur  ;  dubium  certe  non  est,  quin 
plurimae  historiae  particulares(de  talibus  loquimur,  quae 
esse  possint)alicujus  dignitatis, aut  etiam  mediocritatis, 
cum  maximo  regnorum  et  rerumpublicarum,  quibus 
debentur,  honoris  et  nominisdetrimento,hucusque  pra> 
termissse  sint,  quas  notare  perlongum  esset.  Caeterum 
exterarum  nationum  historias  exterorum  curae  relin- 

quens  (ne  forte  sim  in  aliena  republica  curiosus)  non 
possum  non  apud  majestatem  tuam  conqueri,  de  his- 
toric Angliae,  quae  nunc  habetur,  vilitate  et  indigni- 
tate,  qualenus  ad  corpus  ejus  integrum;  nee  non 
historiae  Scoriae  iniquitate  et  obliquitate,  quatenus  ad 
auctorum  ejus  recentissimum  et  uberrimum :  reputans 
mecum,  honorificum  admodum  majestati  tuae  futurum, 
atque  opus  posteritati  gratissimum ;  si  quemadmodum 
insula  haec  Magnae  Britanniae,  se  nunc  in  unam  mo- 
narchiam  coalitam,  ad  sequentes  aetates  transmittit ; 
ita  in  una  historia  descripta,  a  praeteritis  seculis  repe- 
teretur;  eodem  modo,  quo  historiam  decern  tribuum 
regdi  Israelis,  et  duarum  tribuum  regni  Judae  ,tanquam 
gemellam,  sacra  pagina,  deductt.  Quod  si  moles  hu- 
jusmodi  historiae,  magna  certeet  ardua,  quo  minus  ex- 
acte  et  pro  dignitate  perscribatur,  videatur  obfutura, 
ecce  tibi  memorabilem  multo  angustioris  temporis  pe- 
riodum,  quatenus  ad  historiam  Angliae,  nimirum  ab 
unione  rosarum  ad  unionem  regnorum  ;  spatium  tem- 
poris, quod,  meo  quidem  judicio,  majorem  recipit 
eventuum,  quae  raro  se  ostendunt,  varietatem,  quam 
in  pari  successionum  nnmero  uspiam  in  regno  haeredi- 
tario  deprehendere  licet.  Incipit  enim  ab  adeptione 
coronae  mixta,  partim  armis,  partim  jure:  ingressum 
siquidem  ferrum  aperuit,  stabilimentum  attulerunt 
nuptiae :  secuta  igitur  sunt  tempora  illis  initiis  consen- 
tanea :  simillima  fluctibus,  post  magnam  tempestatem, 
tumores  et  agitationes  suas,  sed  absque  aliqua  im- 
mani  procella,  retinentibus,  atque  gubernatoris  pru- 
dentia,  qui  unus  inter  antecessores  reges  consilio  eni- 
tuit,  superatis.  Ordine  proximus  succedit  rex,  cujus 
actiones,  licet  magis  impetu  quam  consilio  administra- 
tae,  non  leve  tamen  in  rebus  Europae  momentum  attu- 
lerunt, eas  subinde  librando  et  inclinando,  prout  ipsae 
propendebant :  quo  etiam  regnante,  ccepit  fieri  ingens 
ilia  status  ecclesiastici  mutatio,  qualis  raro  admodum 
prodit  in  theatrum.  Secutus  est  rex  minor.  Dein 
tentamentum  tyrannidis,  licet  illud  brevissimum  me- 
rit, instar  febris  ephemerae.  Dein  regnum  fceminae  ex- 
tern regi  nuptae.     Rursus  regnum  fceminae  solitariae  et 

ccelibis.  Haec  omnia  demum  excepit  eventus  iste 
faustus  et  gloriosus ;  nimirum  hujusce  insulae  Britan- 
nia, a  toto  orbe  divisse,  in  se  unio ;  per  quam  vetus 
illud  oraculum,  iEneae  redditum,  quod  requiem  ei 
prsemonstrabat, 

Antiquam  exquirite  matrem ; 

supra  nobilissimas  gentes  Angliae  et  Scotiae  in  nomine 
illo  Britannia?,  antiquae  suae  matris,  jam  convenientes, 
adimpletum  sit ;  in  pignus,  et  tesseram  metae  et  exitus 
errorum  et  peregrinationis  jam  reperti.  Ita  ut,  quemad- 
modum  corpora  ponderosa  jactata,  antequam  ponant 
et  consistant,  trepidationes  quasdam  experiuntur ; 
eodem  modo  probabile  videatur,  divina  providentia 
factum  esse,  ut  monarchia  ista,  priusquam  in  tua  ma- 
jestate,  regiaque  tua  sobole  (in  qua  spero  earn  in  per- 
petuum  fore  stabilitam)  consisteret  et  confirmata  esset, 
has  tam  varias  mutationes  et  vicissitudines,  tanquam 
praeludia  stabilitatis  suae,  subiret. 

De  vitis  cogitantem  subit  quaedam  admiratio,  tem- 
pora  ista  nostra  haud  nosse  bona  sua ;  cum  tam  rara 
sit  commemoratio  et  conscriptio  vitarum,  eorum,  qui 
nostro  seculo  claruerunt.  Etsi  enim  reges,  et  qui  ab- 
solutum  principatum  obtineant,  pauci  esse  possint ; 
principes  etiam  in  republica  libera  (tot  rebuspublicis 
in  monarchiam  conversis)  haud  multi ;  utcunque  ta- 
men  non  defuerunt  viri  egregii  (licet  sub  regibus)  qui 
meliora  merentur,  quam  incertam  et  vagam  memo- 
riae suae  famam,  ant  elogia  arida  et  jejuna.  Etenim 
hac  ex  parte,  inventum  cujusdam  ex  poetis  recentio- 
ribus,  quo  antiquam  fabulam  locupletavit,  non  ine- 
legans  est.  Finget  ille,  in  extremitate  fili  Parcarum, 
numisma  quoddam,  seu  monile  pendere  in  quo  de- 
functi  nomen  impressum  sit :  Tempus  autem  cultrum 
Atropi  praestolari,  et,  statim  abscisso  filo,  numismata 
eripere,  eaque  asportata  paulo  post  in  fluvium  Lethes 
ex  gremio  suo  projicere :  circa  fluvium  autem,  mag- 
nam  avium  vim  volitare,  quae  numismata  arripiunt, 
ac  postquam  in  rostris  ipsarum  paulisper  eadem  cir- 
cumtulerint,  paulo  post  per  incuriam  in  fluvium  de- 

cidere  permittunt :  inter  eas  vero,  cygnos  reperiri 
nonnullos,  qui  si  uumisma  laliquod  cum  nomine  pre- 
henderint,  illico  ad  templum  quoddam  illud  deferre 
solebant,  immortalitati  consecratum.  Hujusmodi 
itaque  cygni  nostris  temporibus  fere  defecerunt. 
Quainvis  autem  plnrimi  hominum,  curis  et  studiis  suis 
nimio  plus  quam  corporibus  tnortales,  nominis  sni 
memoriam,  veluti  fumuin  aut  aurarn  despiciant, 

animi  nil  magna  laudis  egentes ; 

quorum  scilicet  philosophia  et  severitas  ab  ea  radice 
pullulat,  Non  priiis  laudes  conlempsimus,  quam  lau- 
danda  facere  desivimus;  id  tarn  en  apud  nos  Salomo- 
nis  judicio  non  praejudicabit,  Memoria  jusli  cum  lau- 
dibus,  at  impiorum  nomen  putrescet :  altera  perpetuo 
floret,  alteram- aut  in  oblivionem  protinus  abit,  aut  in 
odorem  tetrum  computrescit.  Ac  propterea  in  eo  ipso 
stylo,  vel  loquendi  formula,  qua?  recte  admodum  re- 
cepta  est,  ut  defunctis  tribuatur  (felicis  memories,  pice 
memoricB,  bonce  memoria)  agnoscere  videmur  illud, 
quod  Cicero  (mutuatus  id  ipsum  a  Demosthene)  pro- 
tulit,  Sonam  famam  propriam  esse  possessionem  defun- 
ctorum:  quam  quidem  possessionem  non  possum  non 
notare  nostro  aevo  incultam  ut  plurimum,  et  negle- 
ctam  jacere. 

Quantum  ad  relationes,  optandum  esset  prorsus,  ut 
multo  major  circa  eas  adhiberetur  diligentia ;  quippe 
vix  incidit  aliqua  actio  paulo  illustrior,  cui  non  intersit 
calamus  aliquis  ex  melioribus,  qui  earn  excipere,  et 
describero  possit.  Quoniam  autem  is  perpaucorum 
hominum  esse  debet,  qui  historiam  justam  pro  digni- 
tate  conscribat  (ut  ex  paucitate  bistoricorum  vel  me- 
diocrium  satis  liquet)  idcirco  si  actiones  particulares, 
sub  tempus  ipsum,  quo  geruntur,  tolerabili  aliquo 
scripto  memoriae  mandarentur,  sperandum  esset,  ex- 
orituros  quandoque,  qui  historiam  justam,  ope  et 
auxilio  illarum  relationum,  conscribere  possent.  Illse 
enim  instar  seminarii  esse  possint,  wide,  cum  usus 
foret,  hortusamplus  et  magnificus  consereretur. 

CAPUT  OCTAVUM. 

Partitio  Hislorice  Temporum  in  Historiam  universa- 
lem  et  particular  em,  et  utriusque  commoda  et  in- 
commoda. 

Historia  temporuni  aut  universalis  est  aut  particu- 
laris ;  haec  alicujns  regni,  vel  reipublicae,  vel  nationis 
res  gestas  complectitur;  ilia  universi  orbis.  Neque 
enim  defuerunt,  qui  historiam  mundi  etiam  ab  ori- 
gine  scripsisse  videri  volunt ;  farraginem  rerum  et 
compendia  narrationum  pro  historia  exhibentes  :  Alii 
sni  temporis  res,  per  orbem  terrarum  memorabiles, 
tanquam  justa  historia  complecti  posse  confisi  sunt, 
conatu  profecto  magnanimo,  atque  frnctu  baud  ex- 
iguo.  Neque  enim  res  humanse  ita  imperils  aut  re- 
gionibus  divisae  sunt,  ut  non  habeant  multa  connexa  : 
quare  juvat  certe,  facta,  alicui  seculo  aut  aetati  desti- 
nata,  veluti  una  tabula  contenta  et  descripta  intueri. 
Fit  etiam  ut  piurima  scripta  non  contemnenda  (qualia 
sunt  eae,  de  quibus  aotea  locuti  sumus,  relationes) 
alias  forte  peritura,  neque  prelum  saepius  passura,  aut 
saltern  capita  ipsorum,  in  hujusmodi  historiam  gene- 
ralem  recipiantur,  atque  hoc  pacto  figantur  et  conser- 
ventur  Veruntamen,  si  quis  rem  rectius  perpendat, 
animadvertet,  tarn  severas  esse  historiae  justae  leges,  ut 
eas  in  tanta  argumenti  vestitate  exercere  vix  liceat; 
adeo  ut  minuatur  potius  historias  majestas  molis  gran- 
ditate,  quam  amplificetur.  Fiet  enim  ut,  qui  tarn 
varia  undequaque  persequitur,  is,  informations,  reli- 
gione  paulatim  remissa,  et  diligentia  sua,  quae  ad  tot 
res  extenditur,  in  singulis  elanguescente,  auras  popula- 
res  et  rumores  captet ;  et  ex  relationibus  non  admo- 
dum  authenticis,  aut  hujusmodi  aliqua  levidensi  ma- 
teria, historiam  conficiat.  Quinetiam  necesse  ei  erit 
(ne  opus  in  immensum  excrescat)  piurima  relatn 
digna  consulto  praetermittere,  atque  ad  epitomarum 
rationes  saepius  delabi.  Fncumbit  etiam  aliud  peri- 
culum  non    parvum,  atque  utilitati  illi   historiae  uni- 

versalis  ex  diametro  opposition  :  quemadmodum  enim 
universalis  historia,  narrationes  aliquas,  quae  alias  forte 
fuissent  periturae,  conservat;  ita  contra  saepenumero 
narrationes  alias  satis  fructuosas,  quae  aliter  victurae 
fuissent,  propter  grata  mortalibus  rerum  compendia, 
perimit. 


CAPUT  NONUM. 

Partitio  alia  Histories  Temporum,  in  Annates  et 
Acta  diuma. 

Etiam  historia  temporum  recte  dividitur  in  annates 
et  diaria  :  quae  divisio,  licet  ex  periodis  temporum  no- 
mi  n  a  sumat,  tarmen  ad  delectum  rerum  etiam  pertinet. 
Recte  enim   Cornelius  Tacitus,   cum  in  mentionem 
magnificentiae  quarundam  structurarum  incidit,  statim 
subdit :  Ex  dignitate  populi  Romani  repertum  esse,  res 
illustres  annalibus,   talia  diurnis  urbis  actis   mandare: 
applicando  annalibus  res,  quae  ad  statum  reipublicae 
pertinent ;  acta   vero   et    accidentia    leviora,    diariis. 
Meo    utique  judicio,    valere    conveniret  disciplinam 
quandam  heraldicam,  in  disponendis  non  minus  libro- 
rum,  quam  personarum,  dignitatibus.  Sicut  enim  nihil 
rebus  civilibus  magis  detrahit,  quam  ordinum  et  gra- 
duum  confusio ;  ita  etiam  auctoritati  historiae  gravis 
haud  parum  derogat,  si  admisceantur  politicis  res  le- 
vioris  momenti ;  quales  sunt  pompae,  et  solennitates, 
et  spectacula,  et  hujusmodi.     Atque  sane  optandum 
esset,  ut  ilia  ipsa  distinctio  in  consuetudinem  veniret. 
Nostris  vero  temporibus,  diaria  in  navigationibus  tan- 
tum  et  expeditionibus  bellicis,  in  usu  sunt.     A  pud 
antiquos  certe  regum  honori  dabatur,  ut  acta  palatii 
sui  in  diaria  referrentur  ;  quod  videmus  factum  fuisse 
sub  Ahasuero  Persarum  rege;  qui  cum  noc tern  age- 
ret  insomnem,   diaria   poposcit ;    ubi    conjurationem 
eunuchorum  recognovit :  at  in  Alexandri  Magni  dia- 
riis, tam  pusilla  continebantur,  ut  etiam,  si  forte  ad 
mensam  dormiret,  in  acta  reponeretur.     Neque  enim 

sicut  annales  tantum  gravia,  ita  diaria  tantum  levia 
complexa  sunt;  sed  omnia  promiscue  et  cursim  diariis 
excipiebantur,  seu  majoris  seu  minoris  raomenti. 


CAPUT  DECIMUM. 

Partitio  secunda  Histories  Civilis,  in  meram  et  mixtam. 

Postrema  vero  partitio  historiae  civilis  ea  sit,  ut  divi- 
datur  in  meram,  aut  mixtam.  Mixturae  celebres  duae. 
Altera  ex  scientia  civili :  altera  praecipue  ex  naturali. 
Introductum  est  enim  ab  aliquibus  genus  scribendi, 
ut  quis  narrationes  aliquas,  non  in  serie  historian  con* 
tinuatas,  sed  ex  delectu  auctoris  excerptas  conscribat: 
deinde  easdem  recolat,  et  tanquam  ruminet;  et  sumpta 
ab  ipsis  occasione,  de  rebus  politicis  disserat.  Quod 
genus  historian  ruminatae  nos  sane  magnopere  proba- 
mus,  modo  hujusmodi  scriptor  boc  agat,  et  hoc  se 
agere  confiteatur  Historiam  autem  justam  ex  pro- 
fesso  scribenti,  politica  ubique  ingerere,  atque  per 
ilia  filum  historiae  interrumpere,  intempestivum  quid- 
dam  et  molestum  est.  Licet  enim  historia  quaeque 
prudentior,  politicis  praeceptis  et  monitis  veluti  im- 
praegnata  sit,  tamen  scriptor  ipse  sibi  obstetricari 
non  debet. 

Mixta  etiam  est  historia  cosmographica,  idque  mul- 
tiplicity':  babet  enim  ex  historia  naturali,  regiones 
ipsas,  atque  earum  situs  et  fructus ;  ex  historia  civili, 
urbes,  imperia,  mores:  ex  mathematicis,  climata  et 
configurationes  cceli,  quibus  tractus  mundi  subjacent. 
In  quo  genere  historiae,  sive  scientiae,  est,  quod  seculo 
nostro  gratulemur  Orbis  enim  terrarum  factus  est, 
hac  nostra  aetate,  mirum  in  modum  fenestratus  atque 
patens.     Antiqui  certe  zonas  et  antipodas  noverant, 

(Nosque  ubi  primus  equis  oriens  affiavit  anhelis, 
Illic  sera  rubens  accendit  lutnina  vesper :) 

idque  ipsum  magis  per  demonstrationes,  quam  per 
peregriuationes.  Verum  ut  carina  aliqua  parva  cce- 
lum    ipsum    aemularetur;    atque    universum   globum 

terrestrem,  magis  etiam  obliquo  et  flexuoso,  quam 
ccelestia  solent,  itinere  circumiverit,  ea  est  nostri  se- 
culi  praerogativa  :  ita  ut  praesens  aetas  jure  in  symbolo 
suo  usurpare  possit,  non  tantum  illud  Plus  ultra,  ubi 
antiqui  usnrpabant  Non  ultra  ;  atque  insuper  illud 
Imitabile  fulmen,  ubi  antiqui,  Non  imitabile  fulmen; 

Demens  qui  nimbos  et  non  imitabile  fulmen  ; 

verum  et  illud,  quod  omnem  admirationem  superat, 
Imitabile  caelum,  propter  navigationes  nostras,  qui- 
bus  circa  universmn  terras  ambitum,  coelestium  cor- 
porum  more,  volvi  et  circumagi  saepius  concessum 
fuit. 

Atque  base  praeclara,  in  re  nautica  atque  orbe  per- 
lustrando,  felicitas,  de  ulterioribus  etiam  progressibus 
et  augmentis  scientiarum,  spem  magnam  facere  pos- 
sit; praesertinl  dum  divino  videatur  consilio  esse  de- 
cretum,  ut  haec  duo  coaeva  sint:  sic  enim  Daniel  pro- 
pheta,  de  novissimis  temporibus  verba  faciens,  prae- 
dicit,  Plurimi  pertransibunt,  et  augebitur  scientia; 
quasi  pertransitus  sive  perlustratio  mundi  atque  mul- 
tiplex augmentum  scientiarum  eidem  seculo  destina- 
rentur  :  sicut  magna  ex  parte  jam  completum  vide- 
mus  ;  quandoquidem  tempora  nostra,  duabus  illis  pri- 
oribus  doctrinarum  periodis,  aut  levolutionibus  (alteri 
apud  Graecos,  alteri  apud  Romanos)  eruditione  non 
multum  cedant,  eas  vero  in  aliquibus  longe  superent. 


CAPUT  UNDECIMUM. 

Partitio    Histories    Ecclesiasticce,    in    Ecclesiaslicam 
specialem,  Historiam  ad  Prophetias,  et  Historiam 

Nemeseos. 

Historia  ecclesiastica  in  genere,  easdem  fere  cum 
historia  civili  partitiones  subit.  Sunt  enim  chronica 
ecclesiastica,  sunt  vitae  patrum,  sunt  relationes  de 
synodis,  et  reliquis  ad  Ecclesiam  spectantibus.  Pro- 
prio  vero  nomine,  recte  dividitur  in  historiam  eccle- 
siasticam  (generis    nomine  servato)  et  historiam  ad 

prophetias,  et  historiam  Nemeseos  sive  providentiae. 
Prima  Ecclesiae  militautis  tempora  et  statum  diversum 
memorat ;  sive  ilia  fluctuet,  ut  area  in  diluvio  ;  sive 
itineretur,  ut  area  in  eremo  ;  sive  consistat,  ut  area 
iutetnplo:  hoc  est,  statum  Ecclesiae  in  persecutione, 
in  motu,  et  in  pace.  In  hac  parte,  defectum  aliquem 
non  invenio,  quin  supersunt  in  iila  complura  potius 
quam  desunt:  illud  sane  optarem,  ut  massae  tam 
praegrandi  virtus  quoque  et  sinceritas  narrationem  re- 
sponderent. 

Secunda  pars,  quae  est  historia  ad  prophetias,  ex 
duobus  relativis  constat,  prophetia  ipsa,  et  ejus  adim- 
pletione.  Quapropter  tale  esse  debet  hujus  operis 
institutum,  ut  cum  singulis  ex  Scripturis  prophetiis 
eventuum  Veritas  conjungatur;  idque  per  omnes  rami- 
di  aetates,  turn  ad  confirinationem  fidei,  turn  ad  insti- 
tuendain  disciplinam  quandam  et  peritiam  in  inter- 
pretatione  prophetiaruin,  quae  ad  hue  restant  com- 
plendae.  Attamen  in  hac  re,  admittenda  est  ilia  la- 
titudo,  quae  divinis  vaticiniis  propria  est  et  familiaris  ; 
ut  adimpletiones  eorum  fiant  et  continenter  et  pun- 
ctualiter :  refer  tint  enim  auctoris  sui  naturam  ;  Cui 
unus  dies  tanquam  mille  anni,  et  mille  anni  tanquam 
unusdies:  atque  licet  plenitudo  et  fastigium  comple- 
menti  eorum,  plerunque  alicui  certae  aetati  vel  etiam 
certo  momento  destinetur;  attamen  habent  interim 
gradus  nonnullos  et  scalas  complementi,  per  diversas 
mundi  aetates.  Hoc  opus  desiderari  statuo,  verum 
tale  est,  ut  magna  cum  sapientia,  sobrietate,  et  reve- 
rentia  tractandum  sit,  aut  omnino  dimittendum. 

Tertia  pars,  quae  historia  Nemeseos  est,  sane  in 
calamos  nonnullorum  piorum  virorum  incidit,  sed  non 
sine  partium  studio :  occupata  est  autem  in  obser- 
vanda  divina  ilia  convenientia,  quae  nonnunquam  in- 
tercedit  inter  Dei  voluntatem  revelatam  et  secretam. 
Quamvis  enim  tam  obscura  sint  consilia  et  judicia 
Dei,  uthominianimali  sint  penitus  inscrutabilia,  quin- 
etiam  saepius  eorum  oculis,  qui  prospiciunt  e  taber- 
naculo,  se  subducant;  divinae  tamen  sapientiae  visum, 
aliquando  per  vices,  ad  suorum  confirmationem,  et 
confusionem  eorum,  qui  tanquam  sine  Deo  sunt  in 

mundo,  ea  quasi  majoribus  characteribus  descripta, 
sic  proponere  conspicienda,  uti  (sicut  loquitur  pro- 
pheta)  quivis  etiam  in  cursu  ea  perlegere  possit;  hoc 
est,  ut  homines  mere  sensuales  et  voluptarii,  qui  judi- 
cia  illadivina  prsetervehi  festinant,  neque  cogitationes 
suas  in  ea  unquam  defigunt,  tamen,  quamvis  propere 
currant,  et  aliud  agant,  ipsa  agnoscere  cogantur.  Talia 
sunt  vindicta3  serae  et  inopinae ;  salutes  subito  afful- 
gentes  et  insperatae;  consilia  divina  per  ambages 
rerum  tortuosas,  et  stupendas  spiras,  tandem  se  mani- 
festo expedientia,  et  similia:  quae  valent,  non  solum 
ad  consolandos  animos  fidelium,  sed  ad  percellendas 
et  convincendas  conscientias  improborum. 


CAPUT  DUODECIMUM. 

De  Appendicibus  Histories,  quee  circa  verba  hominum 
(quemadmodum  Historia  ipsa  circa  facta)  versan- 
tur :  Partitio  earum  in  Orationes,  Epistolas,  et 
Apophthegma  ta . 

At  non  factorum  solummodo  humani  generis,  ve- 
rum  etiam  dictorum  memoria  servari  debet.  Neque 
tamen  dubium,  quin  dicta  ilia  quandoque  historiae 
ipsi  inserantur,  quatenus  ad  res  gestas  perspicue  et 
graviter  narrandas  faciant  et  deserviant.  Sed  dicta 
sive  verba  humanaproprie  custodiunt  libri  orationum, 
epistolarum,  et  apophthegmatum.  Atque  orationes 
sane  virorum  prudentium,  de  negotiis  et  causis  gravi- 
bus  et  arduis  habitae,  turn  ad  rerum  ipsarum  notitiam, 
turn  ad  eloquenliam  niultum  valent.  Sed  majora  ad- 
huc  praestantur  auxilia  ad  instruendam  prudentiam 
civilem  ab  epistolis,  quae  a  viris  magnis  de  negotiis 
seriis  missae  sunt ;  etenim  ex  verbis  huminum  nil 
sanius  aut  praestantius,  quam  hujusmodi  epistolas. 
Habent  enim  plus  nativi  sensus,  quam  orationes ; 
plus  etiam  maturitatis,  quam  colloquia  subita.  Eae- 
dem  quando  continuantur  secundum  seriem  tempo- 
rum  (ut  fit  in  illis,  quae  a  legatis,  praefectis  provinci- 
arum,  et  aliis  imperii  ministris,  ad  reges,  vel  senatus, 

vel  alios  superiores  suos  mittuntur;  aut  vicissim  ab 
imperantibus  ad  ministros)  sunt  certe  ad  historiam, 
prae  omnibus,  pretiosissima  supellex.  Neque  apo- 
phthegmata  ipsa  ad  delectationem  et  ornatum  tantum 
prosunt,  sed  ad  res  gerendas  etiam  et  usus  civiles. 
Sunt  enim  (ut  aiebat  ille)  veluti  secures  aut  mucrones 
verborum,  qui  rerum  et  negotiorum  nodos  acumine 
quodam  secant  et  penetrant :  occasiones  autem  re- 
deunt  in  orbem,  et  quod  olim  erat  commodum,  rur- 
sus  adhiberi  et  prodesse  potest ;  sive  quis  ea  tan- 
quam  sua  proferat,  sive  tanquam  Vetera.  Neque 
certe  de  utilitate  ejus  rei  ad  civilia  dubitari  potest, 
quam  Caesar  dictator  opera  sua  honestavit ;  cujus  li- 
ber utinam  extaret,  cum  ea,  quae  usquam  habentur 
in  hoc  genere,  nobis  parum  cum  delectu  congesta 
videantur 

Atque  haec  dicta  sint  de  historia,  ea  scilicet  parte 
doctrinse,  quae  respondet  uni  ex  eel  lis  sive  domiciliis 
intellectus,  quae  est  memoria. 


CAPUT  DECIMUM  TERTIUM. 

De  secundo  membro  principali  doctrince,  nempe  Poesi. 
Partitio  Po'eseos  in  Narrativam,  Dramaticam,  et 
Parabolicam.  Exempla  parabolicce  tria  propo- 
nuntur. 

Jam  ad  poesin  veniamus.  Poesis  est  genus  do- 
ctrinse, verbis  plerunque  adstrictum,  rebus  solutum  et 
licentiosum  ;  itaque,  ut  initio  diximus^  ad  phanta- 
siam  refertur,  quae  iniqua  et  illicita  prorsus  rerum 
conjugia  et  divortia  comminisci  et  machinari  solet. 
Poesis  autem  (ut  supra  innuimus)  duplici  accipitur 
sensu,  quatenus  ad  verba,  vel  quatenus  ad  res  respi- 
ciat.  Priore  sensu,  sermonis  quidem  character  est : 
carmen  enim  styli  genus,  et  elocutionis  formula  quae- 
dam  ;  nee  ad  res  pertinet :  nam  et  vera  narratio  car- 
mine, et  ficta  oratione  soluta  conscribi  potest.  Po- 
sterior vero  sensu,  constituimus  earn,  ab  initio,  do- 
ctrinse membrum  principale,  eamque  juxta  historiam 

collocavimus,  cum  nihil  aliud  sit,  quam  historiae  imi- 
tatio  ad  placitum.  Nos  igitur  in  partitionibus  nostris, 
veras  doctrinarum  venas  indagantes  et  persequentes  ; 
neque  consuetudini  et  divisionibus  receptis  (in  mul- 
tis)  cedentes  ;  satiras,  et  elegias,  et  epigrammata,  et 
odas,  et  hujusmodi,  ah  instituto  sermone  removemus  ; 
atque  ad  philologiam  et  artes  orationis  rejicimus.  Sub 
nomine  autem  poeseos,  de  historia  ad  placitum  con- 
ficta,  tantummodo  tractamus. 

Partitio  poeseos  verissima,  atque  maxime  et  pro- 
prietate,  praeter  illas  divisiones,  quae  sunt  ei  cum 
historia  communes  (sunt  enim  ficta  chronica,  vitae 
fictae,  fictae  etiam  relationes)  ea  est,  ut  sit  aut  narra- 
tiva;  aut  dramatica;  aut  parabolica.  Narrativa  pror- 
sus  historiam  imitatur,  ut  fere  fallat,  nisi  quod  res  ex- 
tollat  saepius  supra  fidem.  Dramatica  est  veluti  his- 
toria spectabilis ;  nam  constituit  imaginem  rerum 
tanquam  praesentium ;  historia  autem  tanquam  prae- 
teritarum.  Parabolica  vero  est  historia  cum  typo, 
quae  intellectualia  deducit  ad  sensum. 

Atque  de  poesi  narrativa,  sive  earn  heroicam  ap- 
pellare  placet  (modo  hoc  intelligas  de  materia  non  de 
versu)  ea  a  fundamento  prorsus  nobili  excitata  videtur, 
quod  ad  dignitatem  humanae  naturae  imprimis  spectat. 
Cum  enim  mundus  sensibilis  sit  anima  rationali  dig- 
nitate  inferior,  videtur  poesis  haec  humanae  naturae 
largiri,  quae  historia  denegat ;  atque  animo  umbris 
rerum  utcunque  satisfacere,  cum  solida  haberi  non 
possint.  Si  quis  enim  rem  acutius  introspiciat,  firmum 
ex  poesi  sumitur  argumentum,  magnitudinem  rerum 
magis  illustrem,  ordinem  magis  perfectum,  et  varie- 
tatem  magis  pulchram,  animae  humanae  complacere, 
quam  in  natura  ipsa,  post  lapsum,  reperire  ullo  modo 
possit.  Quapropter  cum  res  gestae,  et  eventus,  qui 
verae  historiae  subjiciuntur,  non  sint  ejus  amplitudinis, 
in  qua  anima  humana  sibi  satisfaciat,  praesto  est  poesis, 
quae  facta  magis  heroica  confingat :  cum  historia  vera 
successus  rerum,  minime  pro  meritis  virtutum  et  sce- 
lerum,  narret ;  corrigit  earn  poesis,  et  exitus  et  fortu- 
nas,  secundum  merita  et  ex  lege  Nemeseos,  exhibet : 
cum  historia  vera,  obvia  rerum  satietate  et  similitu- 

dine,  animae  humanse  fastidio  sit ;  reficit  earn  poesis, 
inexpectata,  et  varia,  et  vicissitudinum  plena  canens. 
Adeo  ut  poesis  ista,  non  solum  ad  delectationem,  sed 
etiam  ad  animi  magnitudinem,  et  ad  mores  conferat. 
Quare  et  merito  etiam  divinitatis  cujuspiam  particeps 
videri  possit;  quia  animum  erigit,  et  in  sublime  rapit; 
rerum  simulacra  ad  animi  desideria  accommodando, 
non  animum  rebus  (quod  ratio  facit,  et  historia)  sub- 
mittendo.  Atque  his  quidem  illecebris  et  congruitate, 
qua  animum  humanum  demulcet,  addito  etiam  con- 
sortio  musices,  unde  suavius  insinuari  possit, "aditum 
sibi  patefecit,  ut  honori  fuerit  etiam  seculis  plane  rudi- 
bus  et  apud  nationes  barbaras,  cum  alias  doctrinae 
prorsus  exclusae  essent. 

Dramatica  autem  poesis,  quae  theatrum  habet  pro 
mnndo,  usu  eximia  est,  si  sana  foret.  Non  parva 
enim  esse  posset  theatri,  et  disciplina,  et  corrnptela : 
atque  corruptelarum  in  hoc  genere,  abunde  est;  dis- 
ciplina plane  nostris  temporibus  est  neglecta.  Atta- 
men  licet  in  rebuspublicis  modernis  habeatur  pro  re 
ludicra  actio  theatralis,  nisi  forte  nimium  trahat  e 
satira,  et  mordeat;  tamen  apud  antiquos  curaB  fuit, 
ut  animos  hominum  ad  virtutem  institueret.  Quine- 
tiam  viris  prudentibus  et  magnis  philosophis  veluti 
anirnorum  plectrum  quoddam  censebatur.  Atque 
sane  verissimum  est,  et  tanquam  secretum  quoddam 
naturae,  hominum  animos,  cum  congregati  sint,  ma- 
gis  quam  cum  soli  sint,  affectibus  et  impressionibus 
patere. 

At  poesis  parabolica,  inter  reliquas  eminet,  et  tan- 
quam res  sacra  videtur,  etaugusta;  cum  praesertim 
religio  ipsa  ejus  opera  plerunque  utatur,  et  per  earn 
commercia  divinorum  cum  humanis  exerceat.  Atta- 
men  et  haec  quoque,  ingeniorum  circa  allegorias  le- 
vitate et  indulgentia,  contaminata  invenitur.  Est 
autem  usus  ambigui,  atque  ad  contraria  adhibetur. 
Facit  enim  ad  involucrum  ;  facit  etiam  ad  illustra- 
tionem.  In  hoc  docendi  quaedam  ratio;  in  illo  occul- 
tandi  artificium  quaeri  videtur  Haec  autem  docendi 
ratio,    quae   facit  ad    illustrationem,   antiquis   seculis 

plurimum  adhibebatur.     Cum  enim  rationis  humanae 
inventa,  et  conclusiones  (etiam  eae,    quae  nunc  tritae 
et  vulgatae  sunt)  tunc  temporis  novae  et  insuetae  essent, 
vix  illam  subtilitatem  capiebant  ingenia  humana,  nisi 
propius  eae  ad  sensum,  per  hujusmodi  simulacra  et 
exempla,    deducerentur.      Quare   omnia   apud    illos, 
fabularum  omnigenarum,  et   parabolarum,   et  aenig- 
matum,  et  similitudinum,  plena  fuerunt.     Hinc  tes- 
serae Pythagorae,  aenigmata  Sphingis,  iEsopi  fabulae, 
et  similia.     Quinetiam  apophthegmata  veterum  sapi- 
entum    fere    per    similitudines    rem    demonstrabant. 
Hinc  Menenius  Agrippa  apud  Romanos  (gentem  eo 
seculo  minime  literatam)  seditionem  fabula  repressit. 
Denique  ut  hieroglyphica  literis,  ita  parabolae  argu- 
ments erant  antiquiores.     Atque  hodie  etiam  et  sem- 
per eximius  est,  et  fuit,  parabolarum  vigor,  cum  nee 
argumenta  tarn  perspicua,  nee  vera  exempla  tam  apta 
esse  possint. 

Alter  est  usus  poeseos  parabolicae,  priori  quasi  cou- 
trarius,  qui  facit  (ut  diximus)  ad  involucrum ;  earum 
nempe  rerum,  quarum  dignitas  tanquam  velo  quod  am 
discreta  esse  mereatur :  hoc  est,  cum  occulta  et  my- 
steria  religionis,  politicae,  et  philosophiae,  fabulis  et 
parabolis  vestiuntur.     Utrum  vero  fabulis  veteribus 
poetarum  subsit  aliquis  sensus  mysticus,  dubitationem 
nonnullam  habet;    atque  ipsi   certe   fatemur  nos  in 
earn  sententiam  propendere,  ut  non  paucis  antiquo- 
rum  poetarum  fabulis  mysterium  infusum  fuisse  pu- 
temus.     Neque  nos  movet,  quod  ista  pueris  fere  et 
grammaticis    relinquantur,    et    vilescant,    ut  de  illis 
Gontemptim  sententiam  feramus :   quin  contra,  cum 
plane  constet  scripta  ilia,  quae  fabulas  istas  recitant, 
ex  scriptis  hominum,  post  literas  sacras,  esse  anti- 
quissima,  et  longe  his  antiquiores  fabulas  ipsas  (ete- 
nim  tanquam  prius  creditae  et  receptee,  non  tanquam 
excogitatae  ab  illis  scriptoribus  referuntur)  videntur 
esse  instar  tenuis  cujusdam  aurae,  quae  ex  traditioni- 
bus  nationum  magis  antiquarum  in  Graecorum  fistulas 
inciderunt.     Cum  vero,  quae  circa  harum  parabola- 
rum interpretationem  adhuc  tentata  sint,  per  homines 

scilicet  imperitos,  nee  ultra  locos  communes  doctos, 
nobis  nullo  modo  satisfaciant ;  philosopbiam  secun- 
dum parabolas  antiquas  inter  desiderata  referre  visum 
est.  Ejus  autem  operis  exemplum  unum  aut  alterum 
subjungemus.  Non  quod  res  sit  fortasse  tanti,  sed  ut 
institutum  nostrum  servemus.  Id  hujusmodi  est,  ut 
de  operibus  illis,  quae  inter  desiderata  ponimus  (si 
quid  sit  paulo  obscurius)  perpetuo  aut  praecepta  ad 
opus  illud  instruendum,  aut  exempla  proponamus: 
ne  quis  forte  existimet  levem  aliquam  tantum  notio- 
nem  de  illis  mentem  nostram  perstrinxisse,  nosque 
regiones,  sicut  augures,  animo  tantum  raetiri,  neque 
eas  ingrediendi  vias  nosse.  Aliam  aliquam  partem 
in  poesi  desiderari  non  invenimus ;  quin  potius  cum 
planta  sit  poesis,  quae  veluti  a  terra  luxuriante,  absque 
certo  semine,  germinaverit,  supra  caeteras  doctrinas 
excrevit,  et  diffusa  est.  Verum  jam  exempla  propo- 
nemus,  tria  tantum  numero,  unum  e  naturalibus,  e 
politicis  unum,  atque  unum  deniqne  e  moralibus. 


Exemplum  primum  Philosophise,  secundum  Parabolas 
antiquas,  in  Naturalibus. 

De  Universo,  secundum  fabulam  Pants. 

Antiqui  generationem  Panis  in  dubio  relinquunt: 
alii  enim  eum  a  Mercurio  genitum  :  alii  longe  alium 
generationis  mod um  ei  tribuunt.  Aiunt  enim  procos 
universos  cum  Penelope  rem  habuisse,  ex  quo  pro- 
miscno  concubitu  Pana  communem  filium  ortum  esse. 
Neque  praetermittenda  est  tertia  ilia  generationis  ex- 
plicatio :  quidam  enim  prodiderunt,  eum  Jovis  et 
Hybreos  (id  est,  contumeliae)  filium  fuisse.  Utcun- 
que  orto,  Parcae  illi  sorores  fuisse  perhibentur :  quae 
in  speeu  subterraneo  habitabant :  Pan  autem  mora- 
batur  sub  dio.  Effigies  Panis  talis  ab  antiquitate  de- 
scribitur ;  cornutus,  cornibus  in  acutum  surgentibus, 
et  usque  ad  cceium  fastigiatis  ;  corpore  toto  hispidus 
et  villosus;  barba  imprimis  promissa;  figura  biformis, 

humana  quoad   superiora,  sed  semifera  et  in  caprae 
pedes  desinente.     Gestabat  autem  insignia  potestatis  ; 
sinistra  fistulam  ex  septem  calamis  compactam,  dex- 
tra  pedum  sive  baculura,  superius  curvum  et  inflexum. 
Induebatur  chlamyde  ex  pelle  pardalis.     Potestates 
ei  et  munera  ejusmodi  attribuuntur,  ut  sit  deus  vena- 
torum,  etiam  pastorum,  et  in  universura  ruricolarura  ; 
praeses  item  montium.     Erat  etiam  proximus  a  Mer- 
curio   nuncius  deorum.      Habebatur    etiam   dux    et 
imperator  Nympharum,  quae  circa  eum  perpetuo  cho- 
reas ducere,  et  tripudiare  solebant;  cornitabantur  et 
Satiri,  et  his  seniores  Sileni.     Habebat  iusuper  pote- 
statem  terrores  immittendi,  praesertim  inanes  et  super- 
stitiosos,  qui  et  Panici  vocati  sunt.     Res  gestae  autem 
ejus  non  multae  memorantur :  illud  praecipuum,  quod 
Cupidinem  provocavit  ad  luctam,  a  quo  etiam  in  cer- 
iamine  victus  est.     Etiam  Typhonem  gigantem  reti- 
bus    implicavit  et  cohibuit :   atque  narrant  insuper, 
cum  Ceres  nioesta,  et  ob  raptam  Proserpinam  indig- 
nata,  se  abscondisset ;  atque  dii  omnes  ad  earn  inve- 
stigandam  magnopere  incubuissent,  et  se  per  varias 
vias  dispertiti  essent;  Pani  solummodo  ex  felicitate 
quadam  contigisse,  ut  inter  venandum  earn  inveniret 
et    indicaret.     Ausus  est  quoque  cum  Apolline    de 
victoria  musices  decertare,  atque  etiam  Mida  judice 
praelatus  est;  ob  quod  judicium  Midas  asininas  aures 
tulit,  sed  clam  et  secreto.     Amores  Panis  nulli  refe- 
rnntur,  aut  saltern  admodum  rari ;  quod  mirum,  in- 
ter t urbam  deorum  prorsus  tarn  profuse  amatoriam, 
videri  possit.     Illud  solummodo  ei  datur,  quod  Echo 
adamaret,    quae    etiam    uxor   ejus  est  habita;    atque 
unam  praeterea  nvmpham,  Syringam  nomine;  inquam 
propter  iram  et  vindictam  Cupidinis  (quem  ad  luctam 
provocare  non  reveritus  esset)  incensus  est.     Etiam 
Lunam  quondam  in    altas  sylvas  sevocasse  dicitur. 
Neque  etiam  prolem  ullam  suscepit  (quod  similiter 
mirum  est,  cum  dii,  praesertim  masculi,  prolifici  ad- 
modum essent)  nisi  quod  ei  attribuatur  tanquam  filia, 
muliercula  quaedam  ancilla,  Iambe  nomine;  quae  ri- 
diculis  narratiunculis  oblectare  hospites  solebat,  ejus- 

que  proles  ex  conjuge  Echo  esse  a  nonnullis  existi- 
mabatur.     Parabola  talis  esse  videtur. 

Pan  (ut  et  nomen   ipsum  etiara  sonat)  universum 
sive  universitatem  rerum  reprsesentat  et  proponit.  De 
hujus  origine  duplex  omnino  sententia  est,  atque  adeo 
esse  potest.     Aut  enim  a  Mercurio  est,  verbo  scilicet 
divino  (quod  et  sacrae  liter®  extra  controversiam  po- 
nunt ;  et  philosophi  ipsi,  qui  magis  divini  habiti  sunt, 
viderunt)  aut  ex  confusis  rerum  seminibus.     Etenim 
quidam  e  philosophis  semina  rerum  etiam  substantia 
infinita  statuerunt;  unde  opinio  de  homoiomeris  fluxit, 
quam  Anaxagoras  aut  invenit,  aut  celebravit.     Non- 
nulli  vero  magis  acute  et  sobrie  censebant  ad  varieta- 
tem  rerum  expediendam  sufficere,  si  semina,  substan- 
tia eadem,  figuris  varia,  sed  certis  et  definitis,  essent ; 
et  reliqua  in  positura  et  complexu  seminum  ad  invi- 
cem  ponebant :  ex  quo  fonte  opinio  de  atomis  ema- 
navit ;  ad  quam  Democritus  se  applicavit,  cum  Leu- 
cippus  ejus  auctor  fuisset.     At  alii,  licet  unum  rerum 
principium  assererent  (aquam  Thales,  aerem   Anaxi- 
menes,  ignem  Heraclitus)  tamen  illud  ipsum  princi- 
pium actu  unicum,   potentia  varium  et  dispensabile 
posuerunt,  ut  in  quo  rerum  omnium  semina  laterent. 
Qui  vero  materiam   omnino  spoliatam  et   informem, 
et  ad  formas  indifferentem  introduxerunt  (ut  Plato  et 
Aristoteles)  multo  etiam  propius  et  propensius  ad  pa- 
rabolas figuram  accesserunt.     Posuerunt  enim  mate- 
riam   tanquam    publicam    meretricem,   formas    vero 
tanquam  procos :  adeo  ut  omnes  de  rerum  principiis 
opiniones  hue  redeant,  et  ad  illam  distributionem  re- 
ducantur,  ut  mundus  sit,  vel  a  Mercurio,  vel  a  Pene- 
lope et  procis  omnibus.    Tertia  autem  generatio  Panis 
ejusmodi  est  ut  videantur  Graeci  aliquid  de  Hebraeis 
mysteriis,  vel  per  iEgyptios  internuncios,  vel  utcun- 
que,  inaudivisse.      Pertinet  enim  ad  statum  mundi, 
non  in  meris  natalibus  suis,  sed  post  lapsum  Adami, 
morti  et  corruptioni  expositum  et  obnoxium  factum. 
Ille  enim  status,  Dei,  et  peccati  (sive  contumeliae) 
proles  fuit,  ac  manet.      Fuit  enim  peccatum  Adami 
ex  genere  contumeliae,  cum  Deo  similis  fieri  vellet. 

Itaque  triplex  ista  narratio  de  geueratione  Panis, 
etiam  vera  videri  possit,  si  rite  et  rebus  et  temporibus 
distinguatur.  Nam  iste  Pan  (qualem  eum  nunc  in- 
tuemur  et  complectimur)  ex  verbo  divino,  mediante 
confusa  materia  (quae  tamen  ipsa  Dei  opus  erat)  et 
subintrante  praevaricatione,  et  per  earn  corruptione, 
ortum  habet. 

Naturae  rerum,  fata  rerum,  sorores  vere  perhiben- 
tur  et  ponuntur.  Fata  enim  vocantur  ortus  rerum, 
et  durationes,  et  interitus  ;  atque  depressiones  etiam, 
et  eminentiae,  et  labores,  et  felicitates,  denique  con- 
ditiones  qua3cunque  individui :  quae  tamen  nisi  in  in- 
dividuo  nobili  (utpote  homine,  aut  urbe,  aut  gente) 
fere  non  agnoscuntur.  Atqui  ad  istas  conditiones 
tam  varias  deducit  individua  ilia  singula  Pan,  rerum 
scilicet  natura  ;  ut  tanquam  eadem  sit  res  (quatenus 
ad  individua)- catena  naturae  et  filum  Parcarum.  Ad 
baec  insuper  finxerunt  antiqui  Panem  semper  sub  dio 
morari,  sed  Parcas  sub  specu  ingenti  subterraneo 
habitare,  atque  hide  maxima  pernicitate  ad  homines 
subito  advolare  :  quia  natura,  atque  universi  facies, 
spectabilis  est  et  aperta  ;  at  fata  individuorum  occulta 
et  rapida.  Quod  si  fatum  accipiatur  largius,  ut  om- 
nem  prorsus  eventum,  non  illustriores  tantum  denotet, 
tamen  utique  et  eo  sensu  optime  convenit  cum  uni- 
versitate  rerum ;  cum  ex  ordine  naturae,  nil  tam  exi- 
guum  sit,  quod  sine  causa  fiat ;  et  rursus  nil  tam 
magnum,  ut  non  aliunde  pendeat;  adeo  ut  fabrica 
ipsa  naturae  suo  sinu  et  gremio  omnem  eventum  et 
minimum  et  maximum  complectatur  ;  et  suo  tempore 
certe  lege  prodat.  Itaque  nil  mirum  si  Parcae  ut 
Panis  sorores  introductae  sint,  et  certe  legitimae.  Nam 
Fortuna  vulgi  filia  est,  et  levioribus  tantum  philoso- 
phis  placuit.  Sane  Epicurus,  non  solum  profanum 
instituere  sermonem,  sed  etiam  desipere  videtur,  cum 
dixit,  Prastare  credere  fabulam  Deorum,  quam  fatum 
asserere,  ac  si  quicquam  in  universo  esse  possit  instar 
insulae,  quod  a  rerum  uexu  separetur  Verum  Epi- 
curus philosophiam  suam  naturalem  (ut  ex  ipsius  ver- 
bis patet)  morali  suae  accommodans  et  subjiciens, 
nullam  opinionem  admittere  voluit,  quae  animum  pre- 

meret  et  morderet,  atque  euthymiam  illam  (quam  a 
Democrito  acceperat)  lacesseret  aut  turbaret.  Itaque 
suavitati  cogitationum  indulgens,  potius  quam  veri- 
tatis  patiens,  plane  jugum  jactavit,  et  tam  fati  neces- 
sitatem,  quam  deorum  metum,  repudiavit.  Verum  de 
Parcarum  germanitate  cum  Pane  satis  dictum  est. 

Cornua  autem  mundo  attribuuntur,  ab  imo  latiora, 
ad  verticem  acuta.  Omnis  enim  rerum  natura  instar 
pyramidis  acuta  est.  Quippe  individua,  in  quibus 
basis  naturae  exporrigitur,  infinita  sunt ;  ea  colliguntur 
in  species,  et  ipsas  multiplices  ;  species  rursus  insur- 
gunt  in  genera,  atque  base  quoque  ascendendo  in  magis 
generalia  contrahuntur ;  ut  tandem  natura  tanquam 
in  unum  coire  videatur ;  quod  figura  ilia  pyramidali 
cornuum  Panis  significatur  Mirum  vero  minime  est 
Panis  cornua  etiam  ccelum  ferire ;  cum  excelsa  naturae, 
sive  ideae  universales,  ad  divina  quodammodo  pertin- 
gant.  Itaque  et  catena  ilia  Homeri  decantata  (causa- 
rum  scilicet  naturalium)  ad  pedem  solii  Jovis  fixa 
memorabatur ;  neque  quisquam  (ut  videre  est)  meta- 
pbysicam,  et  quae  in  natura  aeterna  et  immobilia  sunt, 
tractavit,  atque  animum  a  fluxu  rerum  paulisper  ab- 
duxit,quinon  simul  in  theologiam  naturalem  incident ; 
adeo  paratus  et  propinquus  est  transitus  a  vertice  ilia 
pyramidis  ad  divina. 

Corpus  autem  naturae  elegantissime  et  verissime 
depingitur  hirsutum,  propter  rerum  radios.  Radii 
enim  sunt  tanquam  naturae  crines,  sive  villi  :  atque 
omnia  fere  vel  magis  vel  minus  radiosa  sunt ;  quod  in 
facultate  visus  manifestissimum  est;  nee  minus  in 
omni  virtute  magnetica,  et  operatione  ad  distans. 
Quicquid  enim  operatur  ad  distans,  id  etiam  radios 
emittere  recte  dici  potest.  Sed  maxime  omnium  pro- 
minet  barba  Panis,  quia  radii  corporum  ccelestium,  et 
praecipue  solis,  maxime  ex  longinquo  operantur  et 
penetrant ;  adeo  ut  superiora  terrae,  atque  etiam  inte- 
riora,  ad  distantiam  nonnullam  plane  verterint  et  sub- 
egerint,  et  spiritu  impleverint.  Elegantior  autem  est 
figura  de  barba  Panis,  quod  et  sol  ipse,  quando,  parte 
superiore  ejus  nube  obvoluta,  radii  inferius  erumpunt> 
ad  aspectum  barbatus  cernitur. 

Etiam  corpus  naturae  rectissime  describitur  biforme, 
ob  differential*]  corporum  superiorum  et  inferiorum. 
Ilia  enim  ob  pulchritudinem,  et  motus  aequalitatem, 
et  constantiam,  necnon  imperium  in  terram  et  terre- 
stria,  merito  sub  humana  figura  repraesentantur :  cum 
natura  humana  ordinis  et  dominationis  particeps  sit : 
haec  autem  ob  perturbationem  et  motus  incompositos 
et  quod  a  coelestibus  in  plurimis  regantur,  bruti  ani- 
malis  figura  contenta  esse  possunt.  Porro  eadem 
corporis  biformis  descriptio  pertinet  ad  participatio- 
nem  specierum :  nulla  enim  naturae  species,  simplex 
videri  potest,  sed  tanquam  ex  duobus  participans,  et 
concreta.  Habet  enim  homo  nonnihil  ex  bruto,  bru- 
tum  nonnihil  ex  planta,  planta  nonnihil  ex  corpore 
inanimato,  omniaque  revera  biformia  sunt,  et  ex  spe- 
cie superiore,  et  inferiore  compacta.  Acutissima 
autem  est  allegoria  de  pedibus  caprae,  propter  ascen- 
sionem  corporum  terrestrium  versus  regiones  aeris  et 
cceli,  ubi  etiam  pensilia  fiunt,  et  inde  dejiciuntur 
magis  quam  descendunt.  Capra  enim  animal  scanso- 
rium  est,  eaque  e  rupibus  pendere,  atque  in  praeci- 
pitiis  haerere  amat ;  similiter  etiam  res,  iicet  inferiori 
globo  destinatae,  faciunt,  idque  miris  modis,  ut  in 
nubibus  et  meteoris  manifestissimum  est.  Imo  non 
sine  causa  Gilbertus,  qui  de  magnete  laboriosissime, 
et  secundum  viam  experimentalem  conscripsit,  dubi- 
tationem  injecit;  num  non  forte  corpora  gravia,  post 
longam  a  terra  distantiam,  motum  versus  inferiora 
paulatim  exuant? 

Insignia  autem  in  manibus  Panis  ponuntur  dupli- 
cia ;  alterum  harmoniae,  alterum  imperii.  Fistula 
enim  ex  septem  calamis  concentum  rerum  et  harmo- 
niam,  sive  concordiam  cum  discordia  mistam  (quae  ex 
septem  stellarum  errantium  motu  conficitur)  evidenter 
ostendit.  Neque  enim  alii,  praeterquam  septem  pla- 
netarum,  inveniuntur  in  ccelo  errores,  sive  expatiati- 
ones  manifestae, quae  cum  aequalitate  stellarum  fixarum, 
earumque  perpetua  et  invariabili  ad  se  invicem  dis- 
tantia  compositae,  et  temperatae,  turn  constantiam  spe- 
cierum, turn  fluxum  individuorum  tueri  et  ciere  pos- 
sint.     Si  qui  vero  sint  planetae  minores,  qui  non  con- 

spiciuntur  ;  si  qua  etiam  mutatio  in  ccelo  major  (ut  in 
cometis  nonnullis  superlunaribus)  videntur  ilia  pro- 
fecto  tanquam  fistulae,  aut  omnino  mutae,  aut  ad  tem- 
pus  tantum  streperae ;  utpote  quarum  operationes  vel 
ad  nos  non  perlabantur,  vel  harmoniam  illam  septem 
fistularum  Panis  non  diu  interturbent.  Pedum  autem 
illud  imperii  nobilis  translatio  est,  propter  vias  naturae 
partim  rectas,  partim  obliquas.  Atque  baculum  il- 
ium, sive  virga,  versus  superiorem  partem  praecipue 
curva  est,  quia  omnia  providential  divinae  opera  in 
mundo  fere  per  ambages  et  circuitus  fiunt,  ut  aliud 
agi  videri  possit,  aliud  revera  agatur ;  sicut  Josephi 
venditio  in  iEgyptum,  et  similia.  Quinetiam  in  re- 
gimine  humano  omni  prudentiore,  qui  ad  gubernacula 
sedent,  populo  convenientia,  per  praetextus  et  vias 
obliquas,  felicius  quae  volunt,  quam  ex  directo  super- 
inducunt  et  insinuant.  Etiam  (quod  mirum  fortasse 
videri  possit)  in  rebus  mere  naturalibus  citius  natu- 
ram  fallas,  quam  premas  :  adeo,  quae  ex  directo  fiunt, 
inepta  sunt,  et  se  ipsa  impediunt ;  cum  contra,  via 
obliqua  et  insinuans  molliter  fluat,  et  effecturn  sortia- 
tur.  Vestis  Panis  et  amiculum  ingeniose  admodum 
ex  pelle  pardalis  fuisse  fingitur,  propter  maculas  ubi- 
que  sparsas.  Ccelum  enim  stellis,  maria  insulis,  tellus 
floribus  consperguntur ;  atque  etiam  res  particulares 
fere  variegatae  esse  solent  circa  superficiem,  quae  ve- 
luti  rei  chlamys  est. 

Omcium  autem  Panis  nulla  alia  re,  tarn  ad  vivum 
proponi  atque  explicari  potuerit,  quam  quod  deus 
venatornm  sit.  Omnis  enim  naturalis  actio,  atque 
adeo  motus  et  progressio,  nihil  aliud  quam  venatioest. 
Nam  et  scientiae,  et  artes  opera  sua  venantur ;  et  con- 
silia  humana  fines  suos  ;  atque  res  naturales  omnes  vel 
alimenta  sua,  ut  conserventur,  vel  voluptates  et  deli- 
cias  suas,  ut  perficiantur,  venantur  (omnis  siquidem 
venatio  est  aut  praedae,  aut  animi  causa)  idque  modis 
peritis  et  sagacibus : 

Torva  lecena  lupum  seqnitur,  lupus  ipse  capellam, 
Florentem  cytisum  sequitur  lasciva  capella. 

Etiam  ruricolarum  in  genere  Pan  deus  est,  quia  hujus- 

modi  homines  magis  secundum  naturam  vivunt;  cum 
inurbibus  et  aulis  natnra  a  cultu  nimio  corrumpatur, 
ut  illud  poetae  amatorium,  verum,  propter  hujusmodi 
delicias,  etiam  de  natura  sit : 

Pars  minima  est  ipsa  puella  sui. 

Montium  autem  imprimis  praeses  dicitur  Pan,  quia 
in  montibus  et  locis  editis  natura  rerum  panditur, 
atque  oculis  et  contemplationi  magis  subjicitur.  Quod 
alter  a  Mercurio  deorum  nuncius  sit  Pan,  ea  alle- 
goria  plane  divina  est,  cum  proxime  post  verbum 
Dei,  ipsa  mundi  imago,  divinae  potentiae  et  sapientiae 
praeconium  sit.  Quod  et  poeta  divinus  cecinit,  Cceli 
enarrant  gloriam  Dei,  atque  opera  manuum  ejus  indicat 
Jirmamentum. 

At  Pana  oblectant  Nymphae,  animse  scilicet :  deliciae 
enim  mundi  animse  viventium  sunt.  Hie  autem  me- 
rito  illarum  imperator,  cum  illae  naturam  quaeque  suam 
tanquam  ducem  sequantur,  et  circa  enra  infinita  cum 
varietate,  veluti  singulaemore  patrio,  sal  tent,  et  choreas 
ducant,  motu  neutiquam  cessante.  Itaque  acute  qui- 
dam  ex  recentioribus,  facultates  animae  omnes  ad  rao- 
tum  reduxit,  et  nonnullorum  ex  antiquis  fastidium  et 
praecipitationem  notavit,  qui  memoriam  et  phantasiam, 
et  rationem  defixis  praepropere  oculis  intuentes  et 
contemplantes,  vim  cogitativam,  quae  primas  tenet, 
praetermiserunt.  Nam  et  qui  meminit,  aut  etiam  re- 
miniscitur,  cogitat;  et  qui  imaginatur,  similiter  cogi- 
tat;  et  qui  ratiocinatur,  utique  cogitat:  denique  ani- 
ma,  sive  a  sensu  monita,  sive  sibi  permissa,  sive  in 
functionibus  intellectus,  sive  affectuum  et  voluntatis, 
ad  modulationem  cogitationum  saltat;  quae  est  ilia 
Nympharum  tripudiatio.  Una  vero  perpetuo  comi- 
tantur  Satiri  et  Sileni,  senectus  scilicet  et  juventus. 
Omnium  enim  rerum  est  aetas  quaedam  hilaris  et  motu 
gaudens,  atque  rursus  aetas  tarda  et  bibula  :  utriusque 
autem  aetatis  studia  vere  contemplanti  fortasseridicula 
et  deformia  videantur,  instar  Satiri  alicujus  aut  Si- 
leni. De  Panicis  autem  terroribus  prudentissima  do- 
ctrina  proponitur.  Natura  enim  rerum  omnibus  viven- 
tibus  indidit  metum  et  forrnidinem,  vitae  atque  essen- 

tise  suae  conservatricem,  ac  mala  ingruentia  vitantem 
et  depellentem.  Veruntamen  eadem  natura  modum 
tenere  nescia  est,  sed  timoribus  salutaribus  semper 
vanos  et  inanes  admiscet;  adeo  ut  omnia  (si  intus 
conspici  darentur)  Panicis  terroribus  plenissima  sint ; 
prassertim  humana ;  et  maxime  omnium  apud  vulgum, 
qui  superstitione  (quae  vere  nihil  aliud  quam  Panicus 
terror  est)  in  immensum  laborat  et  agitatur,  prsecipue 
temporibus  duris,  et  trepidis,  et  adversis.  Neque  su- 
perstitio  ista  tantummodo  in  vulgo  regnat,  sed  ab 
opinionibus  vulgi  etiam  in  sapientiores  aliquando  insi- 
lit,  ut  divine  Epicurus  (si  caetera,  quae  de  diis  disse- 
ruit,  ad  hanc  normam  fuissent)  locutus  sit:  Non  deos 
vulgi  negare  profanum,  sed  vulgi  opiniones  diis  appli- 
care  profanum. 

Quod  vero  attinet  ad  audaciam  Panis  et  pugnam 
per  provocationem  cum  Cupidine  ;  id  eo  spectat,  quia 
materia  non  caret  inclinatione  et  appetitu  ad  dissolu- 
tionem  mundi  et  recidivationem  in  illud  chaos  anti- 
quum, nisi  praevalida  rerum  concordia  (per  Amorem 
sive  Cupidinem  significata)  malitia  et  impetus  ejus 
cohiberetur,  et  in  ordinem  compelleretur  Itaque  bo- 
no admodum  hominum  et  rerum  fato  fit  (vel  potius  im- 
meusa  bonitate  divina)  ut  Pan  illud  certamen  adver- 
sum  experiatur,  et  victus  abscedat.  Eodem  prorsus 
pertinet  et  illud  deTyphone  in  retibus  implicato,  quia 
utcunque  aliquando  vesti  et  insoliti  rervim  tumores  sint 
(id  quod  Typhon  sonat)  sive  intumescant  maria,  sive 
intumescant  nubes,  sive  intumescat  terra,  sive  alia, 
tamen  rerum  natura  hujusmodi  corporum  exuberantias 
atque  insolentias  reti  inextricabili  implicat  et  coercet, 
et  veluti  catena  adamantina  devincit. 

Quod  autem  inventio  Cereris  huic  deo  attribuatur, 
idque  inter  venationem ;  reliquis  autem  diis  negetur, 
licet  sedulo  quaerentibus,  et  illud  ipsum  agentibus ; 
monitum  habet  verum  admodum  et  prudens :  hoc 
scilicet,  ne  rerum  utilium  ad  vitam  et  cultum  inventio, 
a  pbilosophiis  abstractis,  tanquam  diis  majoribus,  ex- 
pectetur,  licet  totis  viribus  in  illud  ipsum  incumbant ; 
sed  tantummodo  a  Pane,  id  est,  experientia  sagaci,  et 

rerum  mundi  notitia  universali ;  quae  etiam  casu  quo- 
dam,  ac  veluti  inter  venandum,  in  hujusmodi  inventa 
incidere  solet.  Utilissima  enim  quaeque  inventa  ex- 
perientiae  debentur,  et  veluti  donaria  quaedam  fuere 
casu  in  homines  sparsa. 

Illud  autem  musices  certamen,  ejusque  eventus,  sa- 
lutarem  exhibet  doctrinam,  atque  earn,  qua?  rationi,  et 
judicio  humano  gestienti,  et  se  efferenti,  sobrietatis 
vincula  injicere  possit.  Duplex  enim  videtur  esse  har- 
monia,  et  quasi  musica,  altera  sapientiae  divinae,  altera 
rationis  humanae.  Judicio  enim  humano,  ac  veluti 
auribus  mortalium,  administratio  mundi  et  rerum,  et 
judicia  divina  secretiora,  sonant  aliquid  durum  et  quasi 
absonum :  quae  inscitia,  licet  asininis  auribus  merito 
insigniatur,  tamen  et  illae  ipsaeaures  secreto  non  palam 
gestantur.  Neque  enim  hujusce  rei  deformitas  a  vulgo 
conspicitur  aut  ndtatur. 

Postremo  minime  mirum  est,  si  nulli  amores  Pani 
attribuantur,  praeter  conjugium  Echus  ;  mundus  enim 
se  ipso,  atque  in  se  rebus  omnibus  fruitur  :  qui  amat 
autem  frui  vult,  neque  in  copia  desiderio  locus  est. 
Itaque  mundi  amores  esse  nulli  possunt,  nee  potiundi 
cupido  (cum  se  ipse  contentus  sit)  nisi  fortasse  amores 
sermonis.  Ii  sunt  Nympha  Echo,  res  non  solida  sed 
vocalis ;  aut  si  accuratiores  sint,  Syringa,  quando  sci- 
licet verba  et  voces,  numeris  quibusdam  sive  poeticis, 
sive  oratoriis,  et  tanquam  modulamine,  reguntur. 
Inter  sermones  autem  sive  voces  excellenter  ad  con- 
jugium mundi  sumitur  sola  Echo :  ea  enim  demum 
vera  est  philosophia,  quae  mundi  ipsius  voces  fidelis- 
sime  reddit,  et  veluti  dictante  mundo  conscripta  est ; 
et  nihil  aliud  est,  quam  ejusdem  simulacrum  et  reflexio; 
neque  addit  quicquam  de  proprio,  sed  tantum  iterat 
et  resonat.  Nam  quod  Lunam  Pan  in  altas  sylvas 
aliquando  sevocasset,  videtur  pertinere  ad  congressum 
sensus  cum  rebus  ccelestibus  sive  divinis.  Nam  alia 
est  Endymionis  ratio,  alia  Panis :  Ad  Endymionem 
dormientum  sponte  se  demittit  Luna ;  siquidem  ad 
intellectum  sopitum,  et  a  sensibus  abductum,  quan- 
doque  sponte  influunt  divina  :  quod  si  accersantur,  et 

vocentur  a  sensu,  tanquam  a  Pane,  turn  vero  non  aliud 
lumen  praebent  quam  illud, 

Quale  sub  incertam  lunam  sub  luce  maligna 
Est  iter  in  sylvis. 

Ad  mundi  etiam  sufficientiam  et  perfectionera  per- 
tinet,  quod  prolem  non  edat.  Ille  enim  per  partes 
generat;  per  totum  quomodo  generare  possit,  cum 
corpus  extra  ipsum  non  sit?  nam  de  muliercula  ilia 
Iambe,  filia  Panis  putativa,  est  sane  ea  adjectio  quae- 
dam  ad  fabulam  sapientissima.  Per  illam  enim  re- 
praesentantor  eae,  quae  perpetuis  temporibus  passim 
vagantur,  atque  omnia  implent,  vaniloquae  de  rerum 
natura  doctrinae,  re  ipsa  infructuosae,  genere  quasi 
subdititiae,  garrulitate  vero  interdum  jucundae,  inter- 
dum  molestae  et  importunae. 

Exemplum  alterum  Philosophies,  secundum  parabolas 
antiquas,  in  Polilicis. 

De  JBello,  secundum  fabulam  Persei. 

Perseus,  orientalis  cum  fuisset,  missus  traditur  a 
Pallade,  ad  obtruncandam  Medusam,  quae  populis 
plurimis  ad  occidentem,  in  extremis  Iberiae  partibus, 
maximae  calamitati  fuit.  Monstrum  enim  hoc,  alias 
crudele  et  immane,  etiam  aspectu  tam  dirum  atque 
horrendum  fuit,  ut  eo  solo  homines  in  saxa  verteret. 
Erat  autem  e  Gorgonibus  una,  Medusa,  ac  sola  inter 
eas  mortalis,  cum  reliquae  passivae  non  essent.  Per- 
seus igitur  ad  tam  nobile  facinus  se  comparans,  arma 
ac  dona  a  tribus  diis  mutuo  accepit;  alas  a  Mercurio, 
talares  scilicet  non  axillares ;  a  Plutone  autem  galeam ; 
scutum  denique  a  Pallade  et  speculum.  Neque  tamen 
(licet  tanto  apparatu  instructus)  ad  Medusam  recta 
perrexit,  sed  primum  ad  Graeas  divertit.  Eae  sorores, 
ex  altera  parente,  Gorgonibus  erant ;  atque  Graeae 
istae  canae  etiam  a  nativitate  erant  et  tanquam  vetulae. 
Oculus  autem  iis  tantummodo  et  dens  erat  omnibus 
unicus;  quos  prout  exire  foras  quamque  contigerat, 

vicissim  gestabant,  reversae  autem  deponere  solebant. 
Hunc  itaque  oculum,  atque  hunc  dentem  ilJse  Perseo 
commodarunt.  Turn  demum  cum  se  abunde  ad  de- 
stinata  perficienda  instructum  judicaret,  ad  Medusam 
properavit;  impiger  et  volans.  Illam  autem  offendit 
dorraientem,  neque  tamen  aspectui  ejus  (si  forsan 
evigilaret)  se  committere  audebat,  sed  cervice  reflexa, 
et  in  speculum  illud  Palladis  inspiciens,  atque  hoc 
modo  ictus  dirigens,  caput  Medusae  abscidit;  ex  san- 
guine autem  ejusdem  in  terrain  fuso,  statim  Pegasus 
alatus  emicuit.  Caput  autem  abscissum  Perseus  in 
scutum  Palladis  transtulit  et  inseruit :  cui  etiamnum 
sua  mansit  vis,  ut  ad  ejus  intuitum  omnes  ceu  attoniti 
aut  siderati  obrigerent. 

Fabula  conficta  videtur  de  belligerandi  ratione  et 
prudentia.  Atque  primo  omnis  belli  susceptio  debet 
esse  tanquam  missio  a  Pallade;  non  a  Venere  certe 
(ut  bellum  Trojanum  fuit)  aut  alia  levi  ex  causa; 
quippe  cum  in  consiliis  solidis  decreta  de  bellis  fun- 
dari  oporteat.  Deinde  de  genere  belli  eligendo,  tria 
proponit  fabula  praecepta,  sana  admodum  et  gravia. 
Primum  est,  ut  de  subjugatione  nationum  finitimarum 
quis  non  magnopere  laboret.  Neque  enim  eadem 
est  patrimonii  et  imperii  amplificandi  ratio.  Nam  in 
possessionibus  privatis,  vicinitas  praediorum  spectator, 
sed  in  propagando  imperio,  occasio,  et  belli  confici- 
endi  facilitas  et  fructus  loco  vicinitatis  esse  debent. 
Itaque  Perseus,  licet  orientalis,  tamen  tam  longinquam 
expeditionem,  usque  ad  extremum  occidentem,  mi- 
nime  detrectavit.  Hujus  rei  exemplum  insigne  est  in 
belligerandi  diversa  ratione  patris  et  filii  regum, 
Philippi  et  Alexandri.  Ille  enim  in  finitimis  bellis 
occupatus,  urbes  paucas  imperio  adjecit,  idque  non 
sine  maxima  contentione  et  periculo.  Quippe  qui  et 
alias,  et  praecipue  in  praelio  Chaeroneo,  in  ultimum  dis- 
crimen  adductus  fuit :  at  Alexander  longinquam  ex- 
peditionem bene  ausus  in  Persas,  nationes  infinitas 
subjugavit,  magis  itineribus  quam  praeliis  fatigatus. 
Hoc  ipsum  adhuc  clarius  cernitur,  in  propagatione 
imperii    Romanorum ;    qui  quo    tempore,  ex    parte 

occidentis,  vix    ultra  Liguriam  armis  penetraverant, 
eodem  tempore  orientis  provincias  usque  ad  montem 
Taurum  armis  et  imperio  complexi  sunt.     Etiam  Ca- 
rolus  Octavus  rex  Galliae,  bellum  Britannicum  (quod 
matrimonio  tandem  compositum  est)  non  admodum 
facile    expertus,    expeditionem    illam    Neapolitanain 
longinquam,  admiranda  quadam  facilitate  et  felicitate 
transegit.     Habent  certe  hoc  bella  longinqua,  ut  cum 
iis  manusconseratur,  qui  militiae  et  armis  invasoris  mi- 
nime  sint  assueti :  quod  in  finitimis  secus  se  habet.    Et- 
iam et  apparatus  in  hujusmodi  expeditionibus  soletesse 
diligentior  et  instructor ;  et  terror  apud  hostes  ex  ipso 
ausu  et  fiducia  major      Neque  etiam  fere  possit  fieri 
in  illis  expeditionibus  remotis  per  hostes,  ad  quostam 
longo  itinere  pervenitur,   diversio  aliqua  aut  invasio 
reciproca,  quae  in  belligerandi  ratione  cum   finitimis 
saepius  adhibetur      Caput  autem  rei  est,  quod  in  sub- 
jugandis   finitimis,    occasion um    delectus   in   angusto 
versatur ;  at  si  quis  longinquiora  non  detrectet,  pote- 
nt pro  arbitrio  suo  eo  transferre  bellum,  ubi  aut  dis- 
ciplinamilitaris  maxime  estenervata,  aut  vires  nationis 
plurimum  attritae  et  consumptae,  aut  dissidia  civilia 
opportune  oborta,  aut  aliae  hujusmodi   commoditates 
se  ostendant.     Secundum  est,  ut  semper  subsit  causa 
belli  justa,  et  pia,  et  honorifica,  et  favorabilis  :  id  enim 
alacritatem  turn  militibus,  turn  populis  impensas  con- 
ferentibus,  addit,  et  societates  aperit  et  conciliat,  et 
plurimas  denique  commoditates  habet.     Inter  causas 
autem  belli,  admodum  favorabilis  est  ea,  quae  ducitad 
debellandas  tyrannides,  sub  quibus  populus  succum- 
bit,  et  prosternitur  sine  animis  et  vigore,  tanquam  sub 
aspectum  Medusas ;  quod  etiam  Herculi  divinitatem 
conciliavit.     Romanis  certe  magna  religio  fuit,  strenue 
et  impigre  accurrere  ad  socios  tuendos,  si  quoquo 
modo  oppressi  fuissent.     Etiam  bella  ob  vindictam 
justam  fere  semper  felicia  fuerunt;  sicut  bellum  ad- 
versus  Brutum  et  Cassium,  ad  vindicandam  mortem 
Caesaris ;  Severi  ad  vindicandam  mortem  Pertinacis ; 
Junii  Bruti  ad  vindicandam  mortem  Lucretiae.    Deni- 
que quicunque  bello  calamitates  hominum  et  injurias 
aut  levant  aut  vindicant,  sub  Perseo  militant.  Tertium 

nt  in  omui  bello  suscipiendo  vera  sit  sestimatio  virium ; 
atque  recte  perpendatur,  utrura  bellum  sit  tale,  quod 
confici  et  ad  exitum  perduci  possit,  ne  quis  vastas  et 
infinitas  spes  persequatur.  Prudenter  enim  Perseus 
inter  Gorgonas  (per  quas  bella  repraesentantur)  earn 
delegit,  quae  in  sua  natura  mortalis  erat,  neque  ad  ira- 
possibilia  animum  adjecit.  Atque  de  iis,  quae  in  sus- 
cipiendo bello  deliberationem  subeunt,  haec  praecipit 
fabula,  reliqua  ad  belligerationem  ipsam  pertinent. 

In  bello  maxime  omnium  prosunt  ilia  tria  dona  de- 
orum,  adeo  ut  fortunam  ipsam  fere  regant  et  trahant. 
Accepit  enim  Perseus  celeritatem  a  Mercurio,  occul- 
tationem  consiliorum  ab  Oreo,  et  providentiam  a  Pal- 
lade;    neque   caret   allegoria,   eaque   prudentissima, 
quod  alae  illae  celeritatis  in  rebus  conficiendis  (cum 
celeritas  in  bello  plurimum  possit)  talares,  non  axillares 
fuerint,  atque  pedibus,  non  humeris  additae  ;  quia  non 
tain  in  primis  belli  aggressibus,  quam  in  iis,  quae  se- 
quuntur,  et  primis  subsidio  sunt,  celeritas  requiritur. 
Nullus  enim  error  in  bello  magis  frequens  fuit,  quam 
quod  prosecutiones  et  subsidiarii  impetus  initiorum 
alacritati  non  respondeant.     At  galea  Plutonis  (quae 
homines  invisibiles  reddere  solebat)  manifesta  parabola 
est.      Nam   consiliorum   occultatio    post  celeritatem 
maximi  ad   bellum  est  momenti  :    cujus  etiam   cele- 
ritas ipsa  pars  magna  est.     Celeritas  enim  consiliorum 
evulgationem  praevertit.       Ad  galeam  Plutonis  spe- 
ctant,  ut  unus  bello  praesit,  cum  mandatis  liberis ;  con- 
sultationes  enim  cum  multis,  habent  aliquid  potius  ex 
cristis  Martis,  quam  ex  galea  Plutonis.     Eodem  spe- 
ctant  praetextus  varii,  et  designationes  ancipites,  et  fa- 
mae  emissariae,  quae  oculos  hominum  aut  perstringunt 
aut  avertunt,  atque  vera  consiliorum  in  obscuro  po- 
nunt.     Etiam  cautiones  diligentes  et  suspicaces,  de 
Uteris,  de  legatis,  de  perfugis,  et  complura  alia,  ga- 
leam Plutonis  ornant  et  revinciunt.      At  non  minus 
interest,  consilia  hostium  explorare,  quam  sua  occul- 
tare:  itaque  galeae  Plutonis  adjungendum  est  specu- 
lum Palladis,  per  quod  hostium  vires,  inopia,  occulti 
fautores,  dissidia  etfactiones,  progressus,  consilia  cer- 
nantur.     Quoniam  vero  tantum  fortuitorum  suscipit 

ratio  belli,  ut  nee  in  consiliis  propriis  occultandis,  nee 
in  hostium  explorandis,  nee  in  celeritate  ipsa,  multum 
fiduciae   ponendum  sit,  ideo   ante  omnia  sumendum 
Palladis  scutum,  providentiae  scilicet,  ut  quam  mini- 
mum fortunes  relinquatur.     Hue  pertinent  explorato 
vias  inire,  castra  diligenter  munire  (quod  in  militia 
moderna  in  desuetudinem  fere  abiit ;  castra  vero  in- 
star  urbis  munitae,  Romanis  ad  adversos  prcelii  eventus 
erant)  acies  stabilis  et  ordinata,  non  nimium  fidendo 
cohortibus  levis  armaturae,  aut  etiam  equitum  turmis ; 
denique  omnia,  quae  ad  solidam  et  solicitam  defensi- 
vam  spectant :  cum  plus  valeat  utique  in  bellis  scutum 
Palladis,  quam  gladius  ipse  Martis.     Verum  Perseo 
utcunque  copiis  aut  anirois  instructo,  restat  aliud  quid- 
piam,  maximi  per  omnia  momenti,  antequam  bellum 
incipiatur :    nimirum,   ut  divertat  ad   Graeas.     Graeae 
autem  proditiones  sunt,  bellorum  scilicet  sorores,  non 
germanae   illae   quidem,   sed  generis   nobilitate  quasi 
impares  :  bella  enim  generosa ;  proditiones  degeneres 
et  turpes.     Earum  descriptio  elegans  est,  ut  canae  a 
nativitate  sint  et  tanquam  vetulae,  propter  perpetuas 
proditorum  curas  et  trepidationes.     Earum  autem  vis 
(antequam  in  manifestam  defectionem  erumpant)  aut 
in  oculo,  aut  in  dente  est:  omnis  enim  factio,    a  statu 
quopiam  alienata,  et  in  proditionem  propensa,  et  spe- 
culatur,  etmordet.     Atque  hujusmodi  oculusetdens 
tanquam  communis  est.     Nam  quicquid  didicerunt  et 
noverunt,  fere  per  manus  ab  una  ad  alteram  transit  et 
percurrit.     Et  quod  ad  dentem  attinet,  uno  quasi  ore 
mordent,  et  eadem  scandala  jactant ;  ut  si  unam  au- 
dias  omnes  audias.     Itaque  Perseo  sunt  istae  Graeae 
conciliandae,  atque  in  auxilium  adducendae,  praesertim 
ut  oculum  et  dentem  suum  ei  commodent ;  oculurn  ad 
indicia ;    dentem  ad    rumores   serendos,  et  invidiam 
conflandam,  et  animos  hominuin   solicitandos.     Post- 
quam    vero  omnia  bene  fuerint  ad  bellum  praeparate 
disposita,  illud  imprimis  curandum,  quod  Perseus  fe- 
cit, ut  Medusa  dormiens  inveniatur      Prudens  enim 
belli  susceptor  semper  fere  hostem  assequitur  impara- 
tum,  et  secuiitati  propiorem.     Denique  in  ipsis  belli 

actionibus  atque  insultibus,  ille  intuitus  in  speculum 
Palladis  adoperandus  est.  Plurimi  enim  ante  ipsa 
pericula  res  hostium  acute  et  attente  introspicere  pos- 
sunt ;  at  in  ipso  periculi  articulo,  aut  terrore  offun- 
duntur,  aut  pericula  nimium  praecipites  et  a  fronte 
spectant ;  unde  in  ilia  temere  ruunt,  vincendi  memo- 
res,  vitandi  obliti.  At  neutrum  horum  fieri  debet,  sed 
in  speculum  Palladis,  cervice  reflexa,  inspiciendum,  ut 
impetus  recte  dirigatur,  absque  vel  terrore,  vel  furore. 
A  bello  perfecto  et  victoria,  sequuntur  effecta  duo  : 
Pegasi  ilia  generatio  et  exsuscitatio  ;  quae  satis  eviden- 
ter  famam  denotat,  quae  per  omnia  volat,  et  victoriam 
celebrat,  et  reliquias  belli  faciies  et  in  votum  ceden- 
tes  efficit.  Secundum,  gestatio  capitis  Medusae  in 
scuto  ;  siquidem  nullum  praesidii  genus  huic  ob  prae- 
stantiam  comparari  possit.  Unicum  enim  facinus  in- 
signe  et  memorabile,  feliciter  gestum  et  perpetratum, 
omnes  hostium  motus  obrigescere  facit,  atque  male- 
volentiam  ipsam  stupidam  reddit. 

Exemplum  tertium  Philosophies,  secundum  parabolas 
antiquas,  in  Moralibus. 

Re  Cupidilate,  secundum  Fabulam  Dionysi. 

Narrant  Semelem  Jovis  pellicem,  postquam  jura- 
mento  eum  inviolabili  ad  votum  indefinitum  ob- 
strinxisset,  petiisse,  ut  ad  amplexus  suos  accederet 
talis,  qualis  cum  Junone  consuesset.  Itaque  ilia  ex 
conflagratione  periit.  Infans  autem,  quern  in  utero 
gestabat,  a  patre  exceptus,  in  femur  ejus  insutus  est, 
donee  menses  fcetui  destinatos  compleret :  ex  quo 
tainen  onere  Jupiter  interim  nonnihil  claudicabat. 
Itaque  puer,  quod  Jovem,  dtim  in  femore  ejus  porta- 
retur,  gravaret  et  pungeret,  Dionysi  nomen  accepit. 
Postquam  autem  editus  esset,  apud  Proserpinam  per 
aliquot  annos  nutritus  est.  Cum  vero  adultus  esset, 
ore  fere  muliebri  conspiciebatur,  ut  sexus  Tideretur 
tanquam  ambigui.    Etiam  extinctus  et  sepultus  quon- 

dam  erat  ad  tempus,  et  non  ita  multo  post  revixit. 
Atque  prima  juventa  vitis  culturam,  atque  adeo  vini 
confectionem  et  usum  primus  invenit,  et  edocuit:  ex 
quo  Celebris  factus  et  inclytus,  orbem  terrarum  subju- 
gavit,  et  ad  ultimos  Indorum  terminos  perrexit.  Curru 
autem  vehebatur  a  tigribus  tracto ;  circa  eum  sub- 
sultabant  daemones  deformes,  Cobali  vocati,  Acratus 
et  alii.  Quin  et  Musae  comitatui  ejus  se  adjungebant : 
uxorem  autem  sibi  sumpsit  Ariadnem,  a  Theseo  de- 
sertam  et  relictam.  Arbor  ei  sacra  erat  hedera.  Etiam 
sacrorum  et  ceremoniarum  inventor  et  institutor  habe- 
batur :  ejus  tamen  generis,  quae  et  fanatic*  erant,  et 
plenae  corruptelarum,  atque  insuper  crudeles.  Furo- 
res quoque  immittendi  potestatem  habebat.  Certe  in 
orgiis  ejus,  a  mulieribus  furore  percitis,  duo  viri  in- 
signes  discerpti  narrantur,  Pentheus  et  Orpheus:  ille, 
dum  arbore  conscensa  spectator  eorum,  qua?  ageren- 
tur,  curiosus  esse  voluisset ;  hie,  cum  lyram  suaviter 
et  perite  pulsaret :  atque  hujus  dei  res  gestae  cum  Jovis 
rebus  fere  confunduntur. 

Fabula  videtur  ad  mores  pertinere,  ut  vix  quicquam 
in  philosophia  morali  melius  inveniatur.  Describitur 
autem  sub  persona  Bacchi  natura  cupiditatis,  sive  af- 
fectuum  et  perturbationum  animi.  Primum  igitur, 
quod  ad  natalia  cupiditatis  attinet ;  origo  cupiditatis 
omnis,  licet  nocentissimae,  non  alia  est,  quam  bonum 
apparens.  Sicut  enim  virtutis  mater  est  bonum  exis- 
tens  similiter  cupiditatis  mater  est  bonum  apparens. 
Altera  Jovis  (sub  cujus  persona  anima  humana  re- 
praesentatur)  uxor  legitima,  altera  pellex  :  quae  tamen 
Junonis  honores  aemuletur,  tanquam  Semele.  Con- 
cipitur  vero  cupiditas  in  voto  illicito,  prius  temere 
concesso,  quam  rite  intellecto  et  judicato.  Atque 
postquam  efFervescere  ceeperit,  mater  ejus  (natura  sci- 
licet et  species  boni)  ex  nimio  incendio  destruitur  et 
perit.  Processus  autem  cupiditatis  a  conceptu  suo 
talis  est  :  ilia  ab  animo  humano  (qui  ejus  est  genitor) 
et  nutricatur,  et  occultatur,  praecipuein  inferiore  parte 
ejus,  tanquam  femore;  atque  animum  pungit,  et  con- 

vellit,  et  deprimit,  adeo  ut  actiones  et  decreta  ab  ea 
impediantur,  et  claudicent.     Quinetiam  postquam  con- 
sensu et  tempore  confirmata  est,  et  in  actus  erumpit, 
ut  jam  quasi  menses  cornpleverit,  et  edita  plane  sit 
atque  nata,  primo  tamen  ad  tempus  nonnullum  apud 
Proserpinam  educatur,  id  est,  latebras  quaerit,  atque 
Clandestina  est,  et  quasi  subterranea  ;  donee    remotis 
piidoris  et  metus  fraenis,  et  coalita  audacia,  aut  virtutis 
alicujus  praetextum  sumit,  aut  infamiam  ipsam  contem- 
nit.     Atque  illud  verissimum    est,  otnnem   affectum 
vehementiorem  tanquam  ambigui  sexus  esse.     Habet 
enim    impetum   virilem,    impotentiam   autem    mulie- 
brem.,    Etiam  illud  praeclare,  Sacchum  mortuum  re- 
viviscere:  videnturenim  affectus  quandoque  sopiti,  at- 
que extincti ;  sed  nulla  fides  habenda  est  eis,  ne  sepul- 
tis   quidem :  siquidem  praebita  materia  et  occasione 
resurgunt. 

De  inventione  vitis  parabola  prudens  est :   omnis 
enim  affectus  ingeniosus  est  admodum  et  sagax,  ad 
investigandum  ea,  quae  ipsum  alant  et  foveant.     At- 
qui  ante  omnia,  quae   hominibus  innotuere,  vinum  ad 
perturbationes  cujuscunque  generis  excitandas  et  in- 
flammandas  potentissimum  est,    et   maxime   efficax ; 
atque  est  cupiditatibus  in  genere  instar  fomitis  com- 
munis.     Elegantissime  autem  ponitur  affectus  sive 
cupiditas,  provinciarum  subjugator,  et   expeditionis 
infinitae  susceptor  :  nunquam  enim  partis  acquiescit, 
sed  appetitu  infinito,  neque  satiabili,  ad  ulteriora  ten- 
<3it,  et  novis  semper  inhiat.     Etiam  tigres  apud  affe- 
ctus stabulant,  et  ad  currum  eorum  subinde  jugantur. 
Postquam  enim  affectus  curulis  esse  cceperit,  non  pe- 
destris,  sed  victor   rationis,  et  quasi  triumphator  fa- 
ctus  sit,  in  omnes,  qui  adversantur  autse  opponunt, 
crudelis  est,  et  indomitus  ac  immitis.     Facetum  autem 
est,   quod  circa  currum   Baechi   subsultant  illi  dae- 
mones  deformes  et  ridiculi.     Omnis  enim  affectus  ve- 
hementior  progignit  motus  in  oculis,  et  ore  ipso,  et 
gestu,  indecoros  et  inconditos,  subsultorios  et  defor- 
mes ;  adeo  ut  qui  sibi  ipsi  fortasse  in  aliquo  affectu 
(veluti  ira,  arrogantia,  amore)  videatur  magnificus  et 

tumidus,  aliis  tamen  appareat  turpis  et  ridiculus. 
Conspiciuntur  autem  in  cupiditatis  comitatu  Musae : 
neque  enim  reperitur  ullus  fere  affectus,  tarn  pravus 
et  vilis,  cui  non  blandiatur  aliqua  doctrina.  Hac 
enim  in  re,  ingeniorum  indulgentia  et  procacitas, 
Musarum  majestatem  in  immensum  minuit;  ut  cum 
ducet  vitae  et  signiferi  esse  debeant,  sint  non  raro  cu- 
piditatum  pedissequae  et  oblectatrices. 

Imprimis  vero  nobilis  est  ilia  allegoria,  Bacchum 
amores  suos  in  earn  effudisse,  qua?  ab  alio  relicta  erat 
et  fastidita.  Certissimum  enim  est,  affectus  id  petere 
atque  ambire,  quod  experientia  jam  pridem  repudia- 
vit.  Atque  norint  omnes,  qui  affectibus  suis  servien- 
tes  et  indulgentes,  pretium  potiundi  in  immensum 
augent  (sive  honores  appetant,  sive  amores,  sive  glo- 
riam,  sive  scientiam,  sive  alia  quaecunque)  se  res  re- 
lictas  petere,  et  a  compluribus,  per  omnia  fere  secula, 
post  experimentum,  dimissas  et  repudiatas.  Neque 
mj'sterio  caret,  quod  hedera  Baccho  sacra  fuerit ;  hoc 
enim  duplici  modo  convenit.  Primum,  quod  hedera 
hieme  virescat;  deinde,  quod  circa  tot  res  (arbores, 
parietes,  aedificia)  serpat,  ac  circumfundatur,  et  se 
attollat.  Quod  ad  primum  enim  attinet,  omnis  cupi- 
ditas  per  renitentiam  et  vetitum,  et  tanquam  anti- 
peristasin  (veluti  per  frigora  brumae  hedera)  virescit, 
ac  vigorem  acquirit :  secundo,  affectus  aliquis  in  hu- 
mana  anima  praedominans,  omnes  ejus  actiones  et  de- 
creta,  tanquam  hedera,  circumsepit;  neque  fere  quic- 
quam  purum  invenias,  quo  ilia  claviculas  suas  non 
imprimat.  Neque  mirum  est,  si  superstitiosi  ritus 
Baccho  attribuantur,  cum  omnis  fere  malesanus  af- 
fectus in  pravis  religionibus  luxurietur  :  adeo  ut  hae- 
reticorum  colluvies  Bacchanalia  ethnicorum  supera- 
rit;  quorum  etiam  superstitiones,  non  minus  cruen- 
tae,  quam  turpes  extiterunt.  Neque  itidem  mirum 
est,  si  furores  a  Baccho  immitti  pntentur,  cum  et 
omnis  affectus  in  excessu  suo,  veluti  furor  brevis  sit, 
et,  si  vehementius  obsideat  et  incumbat,  in  insania 
saepius  terminetur.  Illud  autem  de  Pentheo  et  Orpheo 
inter  orgia  Bacchi  laceratis,  evidentem  parabolam 
habet ;  cum  affectus  quisque  praevalidus  erga  duas  res 

sit  asperrimus  atque  infensissimus  :  quarum  altera  est 
inquisitio  in  eum  curiosa,  altera,  admonitio  salutaris 
et  libera.  Neque  auxilio  fnerit,  si  ilia  inquisitio  fiat 
tantum  contemplationis  aut  spectandi  gratia,  tanquarn 
arbore  conscensa,  absque  omni  animi  malignitate ; 
neque  rtirsus,  si  admonitio  ilia,  multa  cum  suavitate 
et  dexteritate  adhibeatur;  verum  utcunque  non  tole- 
rant orgia,  aut  Pentheum,  aut  Orpheum.  Postremo, 
ilia  confusio  personarum  Jovis  et  Bacchi,  ad  parabo- 
lam  recte  traduci  potest;  quandoquidem  res  gestae 
nobiles  et  clarae,  atque  merita  insignia  et  gloriosa,  in- 
terdum  a  virtute  et  recta  ratione,  et  magnanimitate, 
interdum  autem  a  latente  affectu,  et  occulta  cupidi- 
tate  (utcunque  famae  et  laud  is  celebritate  utraque  res 
pariter  gaudeat)  proveniant ;  ut  non  facile  sit  distin- 
guere  facta  Dionysi  a  factis  Jovis. 

Verum  in  theatro  nimis  diu  moramur;  transeamus 
ad  palatium  animi;  cujus  limina  majori  cum  venera- 
tioue  et  cura  ingredi  convenit. 

dunt  ccelitus,  aliae  emanant  e  terra.  Etiam  scientia- 
rum  primaria  partitio  sumenda  est  ex  fontibus  suis : 
Horum  alii  in  alto  siti  sunt,  alii  hie  infra.    Omnis  enim 

scientia  duplicem  sortitur  informationem.  Una  inspi- 
rator divinitus,  altera  oritur  a  sensu.  Nam  quantum 
ad  illam,  quae  docendo  infunditur,  scientiam ;  cumu- 
lativa  ea  est,  non  originaiis ;  sicut  etiam  fit  in  aquis, 
quae  prseter  fontes  primarios,  ex  aliis  rivulis  in  se 
receptis  augescunt.  Partiemur  igitur  scientiam,  in 
theologiam  et  philosophiam.  Theologiam  hie  intelligi- 
mus  inspiratam  sive  sacram ;  non  naturalem,  de  qua 
paulo  post  dictnri  sumus.  At  illam  (inspiratam  nimi- 
rum)  ad  ultimum  locum  reservabimus,  ut  cum  ea  ser- 
mones  nostros  claudamus ;  cum  sit  portus  et  sabba- 
tum  lmmanarum  contemplationum  omnium. 

Philosophise  autem  objectum  triplex,  Deus,  natura, 
homo  :  et  triplex  itidem  radius  rerum.  Natura  enim 
percutit  intellectum  radio  directo ;  Deus  autem  pro- 
pter medium  inaequale  (creaturas  scilicet)  radio  re- 
fracto ;  homo  vero  sibi  ipsi  monstratus  et  exhibitus, 
radio  reflexo.  Convenit  igitur  partiri  philosophiam 
in  doctrinas  tres ;  doctrinam  de  Numine,  doctrinam 
de  natura,  doctrinam  de  homine.  Quoniam  autem 
partitiones  scientiarum  non  suut  lineis  diversis  similes, 
quae  coeunt  ad  unum  angulum ;  sed  potius  ramis  ar- 
borum,  qui  conjunguntur  in  uno  trunco  (qui  etiam 
truncus  ad  spatium  nonnullum  integer  est  et  con- 
tinuus,  antequatn  se  partiatur  in  ramos;)  idcirco 
postulat  res,  ut  priusquam  prions  partitionis  mem- 
bra persequamur,  constituatur  una  scientia  univer- 
salis, quae  sit  mater  reliquarum,  et  habeatur  in  pro- 
gressu  doctrinarum,  tauquam  portio  viae  communis, 
antequam  viae  se  separent  et  disjungant.  Hanc  sci- 
entiam, philosophiae  primae,  sive  etiam  sapientiae  (quae 
olim  rerum  divinarum  atque  humanarum  scientia  de- 
finiebatur)  nomine  insignimus.  Huic  autem  scientiae 
nulla  alia  opponitur;  cum  ab  aliis  scieutiis,  potius  li- 
mitibus,  intra  quos  continetur,  quam  rebus  et  sub- 
jecto,  difFerat,  fastigia  scilicet  rerum  tantummodo 
tractans.  Hanc  ipsam  utrum  inter  desiderata  repo- 
neKe  oporteal,  haesito ;  sed  arbitror  tamen  poni  de- 
bere.  Equidern  invenio  farraginem  quandam  et  mas- 
sam  inconditam  doctrinae  ex  theologia  naturali,  ex  lo- 
gica,  ex  partibus  quibusdam  physicae  (veluti  de  prin- 

cipiis,  et  de  arnima)  compositam  et  congestam,  et  sub- 
limitate  quadam  sermonis  hominum,  qui  se  ipsos  ad- 
mirari  amant,  tanquam  in  vertice  scientiarum  colloca- 
tam.  Nos  vero,  misso  fastu,  id  tantum  volumus,  ut 
designetur  aliqua  scientia,  qua?  sit  receptaculum  axio- 
matum,  quae  particularium  scientiarum  non  sint  pro- 
pria, sed  pluribus  earum  in  commune  competant. 

Plurima  autem  id  genus  axiomata  esse  nemo  ambi- 
gat.     Exempli  gratia,  Si  inaqualibus  aqualia  addas, 
omnia  erunt  inaqualia:  regula  est  ex  mathematicis  ; 
eadem  et  in  ethicis  obtinet,  quatenus  ad  justitiam  di- 
stributivam;  siquidem  in  justitia  commutativa,  ut  pa- 
ria  imparibus  tribuantur,  ratio  aequitatis  postulat;  at 
in  distributiva,  nisi  imparia  imparibus  praestentur,  ini- 
quitas  fuerit  maxima.    Qua  in  eodem  tertio  conveniunt, 
et  inter  se  conveniunt :  regula  est  itidem  ex  mathema- 
ticis ;  verum  simul  tam  potens  in  logica,  ut  syllogismi 
sit  fundamentum.     Natura  se  potissimum  prodit  in  mi- 
nimis:  regula  est  in   physicis,  tam  valida,  ut  etiam 
Democriti  atomos  produxerit ;  veruntamen  earn  recte 
adhibuit  Aristoteles  in  politicis,  qui  contemplationem 
reipublicae  orditur   a  familia.      Omnia  mutantur,  nil 
interit :  regula  itidem  in  physicis  hoc  modo  prolata; 
Quantum  natura,  nee  minuitur,  nee  augetur :  eadem 
competittheologiaenaturali,  sic  variataT  Omnipotentice 
sunt  opera,  aliquid  ex  nihilo  facere,  et  aliquid  in  nihi- 
lumredigere:  quod  etiam  Scriptura  testatur,  Didici, 
quod  omnia  opera,  qua  fecit  Deus,  perseverent  in  per- 
petuum ;  non  possumus  eis  quicquam  addere,  nee  au- 
ferre.      Inter itus  rei  arcetur  per  reductionem  ejus  ad 
principia:    regula  est  in   physicis;    eadem  valet  in 
politicis  (ut  recte  notavit  Machiavellus)  cum  ilia,  quae 
interitum  rerumpublicarum  maxime  prohibent,  nihil 
aliud  fere   sint,  quam  reformatio  earum,  et  reductio 
ad  autiquos  mores.     Putredo  serpens  magis  contagiosa 
est,  quam  matura :  regula  est  in   physicis,  eadem  in- 
signis  etiam  in  moralibus ;  cum  homines  profligatis- 
simi  et  maxime  facinorosi,  minus  corruptelae  inferant 
publicis  moribus,  quam  qui  aliquid   videntur  habere 
sanitatis  et  virtutis,   et  ex  parte  tantum  mali    sunt. 
Quod    conservativum  est  forma  majoris,  id  activitate 

potentius:  regula  est  in  physicis.     Etenim,  ut  non  ab- 
scindatur  ipse  rerum  nexus,  nee  detur  (ut  loquuntur) 
vacuum,  facit  ad  conservandam  fabricam  universi.    Ut 
vero  gravia  congregentur  ad  mass  am  terras,  facit  ad 
conservandam  tantum  regionem    densorum.      Itaque 
prior  niotus  posteriorem    domat.      Eadem   tenet   in 
politicis.     Nam  quae  faciunt  ad  conservandam  ipsam 
politiam  in  sua  natura,  validiora  sunt,  quam  quae  ad 
bene  esse  particularium  in  republica  membrorum  con- 
ducunt.     Similiter  eadem  locum  habet  in  theologia. 
Etenim  in  theologicis  virtutibus,  charitas,  quae  est  vir- 
tus  maxime   communicativa,    pras   reliquis   omnibus 
eminet.     Augetur  vis  agentis  per  antiperistasin  contra- 
rii:  regula  est  in  physicis.     Eadem  mira  praestat  in 
politicis ;  cum  omnis  factio,  ex   contraria  ingruente, 
vehementer    irritetur.       Tonus  discors   in   concordem 
actutum  desinens,   concentum  commendat ;    regula   est 
musicae.      Eadem   in    ethicis   et   affectibus    obtinet. 
Tropus  ille  musicus,  a  clausula  aut  cadentia  (quam 
vocant)   cum  jamjam  adesse   videatur,    placide   ela- 
bendi ;  convenit  cum  tropo  rhetorico  expectationem 
eludendi.     Fidium  sonus  tremulus  eandem  affert  auri- 
bus  voluptatem,  quam  lumen,  aquae   aut  gemmae  in- 
siliens,  oculis ; 

Splendet  tremulo  sub  lumine  pontus. 

Organa  sensuum  cum  organis  reflexionum  conveniunt. 
Hoc  in  perspectiva  locum  habet;  oculus  enim  similis 
speculo  sive  aquis.  Et  in  acoustica:  instrumentum 
enim  auditus  obici  intra  cavernam  simile.  Haec 
pauca  enumerasse  sufficiet  ad  exempla.  Quinimo 
magia  Persarum  (quae  in  tantum  est  celebrata)  in  eo 
potissimum  versabatur,  ut  architecturas  et  fabricas 
rerum  naturalium,  et  civilium,  symbolizantes  notaret. 
Neque  haec  omnia,  quae  diximus,  et  alia  hujus  generis, 
similitudines  merae  sunt  (quales  hominibus  fortasse 
parurn  perspicacibus  videri  possint)  sed  plane  una 
eademque  naturae  vestigia  aut  signacula,  diversis  ma- 
teriis  et  subjectis  impressa.  Atque  haec  res  adhuc 
sedulo  tractata  non  est.  Invenias  fortasse  in  scriptis, 
quae  ab  ingeniis  celsioribus  promanarunt,  hujusmodi 

axiornata  raro  et  sparsim  inserta,  ex  usu  argumenti, 
quod  tractant :  corpus  vero  aliquod  talium  axioma- 
tum,  quae  vim  habeant  quandam  primitivam  et  sum- 
mariam  ad  scientias,  nemo  composuit ;  cum  tamen 
sit  res  ejusmodi,  quae  insigniter  naturam  unam  faciat ; 
quod  philosophise  primae  munus  esse  autumant. 

Est  et  alia  hujus  philosophise  prima3  pars,  qua?,  si 
ad  vocabula  respicias,   vetus  est ;  si  ad  rem,  quam 
designamus,  nova.     Est  autem  inquisitio  de  conditi- 
onibus  adventitiis  entium  (quas  transcendentes  dicere 
possumus)  pauco,  multo ;  simili,  diverso ;    possibili, 
impossibili ;  etiam  ente,  et  non  ente  ;  atque  ejusmodi. 
Quandoquidem  enim  ista  sub  physica  proprie  non  ca- 
dant,  dissertatio  autem  dialectica  circa  ea,  magis  ad 
argumentandi  rationes,  quam  ad  reruin  existentiam, 
sit  accommodata;  consentaneum  omnino  est,  ut  haec 
contemplatio  (in  qua  non   parum  est  dignitatis  et  uti- 
litatis)  haud  deseratur  prorsus,  sed  in  scientiarum  par- 
titionibus  nonnullum  saltern  inveniat  locum:  verun- 
tamen  hoc  intelligimus  fieri   debere,  longe  alio,  quam 
quo   tractari  solet,   modo.      Exempli  gratia:    nemo, 
qui  de  multo  et  pauco  verba  fecit,  hoc  egit,  ut  causa 
reddatur,  cur  alia  in   natura,  tam  numerosa  et  ampla 
sint,  et  esse  possint,  alia  tarn   rara  et  modica :  Nam 
certe  fieri  non  potest,  ut  in  rerum  natura  tanta  sit  co- 
pia  auri,  quanta  ferri ;  tanta  rosae,  quanta  graminis; 
tanta   specificati,    quanta    non   specificati.      Similiter 
nemo,  qui  de  simili  et  diverso  disseruit,   satis  expli- 
cavit,  cur,  quasi  perpetuo  inter  species  diversas,   in- 
terponantur  participia  quaedam,  quae  sunt  speciei  am- 
biguae  ;  veluti  muscus   inter  putredinem  et  plantam ; 
pisces,  qui  haerent,  et  loco  non  moventur,  inter  plan- 
tam et  animal ;  sorices  et  mures,   et   alia  nonnulla, 
inter  animalia  ex  putredine,  et  ex  semine  prognata; 
vespertiliones  inter  aves  et  quadrupedes ;  pisces  volan- 
tes  (qui  jam  notissimi  sunt)  inter  aves  et  pisces;  pho- 
cae   inter  pisces  et  quadrupedes;  et  alia  hujusmodi. 
jNeque  rursus  causam  indagavit  quispiam,  cur  cum 
siniilia  similibus  gaudeant,  ferrum  ferrum  non  trahat, 
quod  magnes  facit,  neque  aurum  ipsum  aurum,  licet 
argentum  vivum  alliciat.     Circa  -ha3c  et  similia  in  dis- 

ceptatione  de  transcendentibus  illis,  altiun  est  silen- 
tium :  orationis  enim  apices,  non  rerum  subtilitates, 
secuti  sunt  homines.  Quamobrem  horum  transcen- 
dentium,  sive  conditionum  entium  adventitiarum  in- 
quisitionem  veram  et  solidam,  secundum  naturae  non 
sermonis  leges,  philosophiam  primam  recipere  vo- 
lumus.  Atque  de  philosophia  prima  (sive  de  sophia) 
quam  inter  desiderata  haud  immerito  retulimus,  haec 
dicta  sint. 

CAPUT  SECUNDUM. 

De    Theologia   Naturali:  et   doctrina  de  Angelis   et 
Spiritibus ;  qnce  ejusdem  eat  Appendix. 

Collocata  igitur  sua  in  sede  corarauni  scientiarum 
parente,  instar  Berecyntliiae  tanta  gaudentis  ccelesti 
sobole ; 

Omnes  coslicolas,  omnes  supera  alta  tenentes ; 

revertamur  ad  partitionem  illam  trium  philosophiarum, 
divinae,  natnralis,  et  humanae.  Nam  theologia  natu- 
ralise, philosophia  etiain  divina  recte  appellatur  De- 
finitur  autem  haec,  ut  sit  talis  scientia,  seu  potius  sci- 
entise  scintilla,  qualis  de  Deo  haberi  potest,  per  lu- 
men naturae  et  contemplationem  rerum  creatarum  :  et 
ratione  objecti,  sane  divina,  ratione  informationis,  na- 
turalis  censeri  potest.  Hujusscientiag  limites  ita  vere 
signantur,  ut  ad  atheismum  confutandum  et  convin- 
cendum,  et  ad  legem  naturee  informandam  se  ex- 
tendant;  ad  religionem  autem  adstruendam  non  pro- 
ferantur.  Quamobrem  nee  Deus  unquam  edidit  mi- 
raculum,  quoconverteretur  atheus:  quia  poterat  ipso 
naturae  lumine  ad  notitiam  Dei  perduci;  verum  mi- 
racula  ad  convertendos  idololatras  et  superstitiosos 
designata  sunt,  qui  Numen  agnoverunt,  sed  in  cultu 
ejus  aberrarunt ;  quoniam  non  sufficit  lumen  naturae, 
Dei  voluntati  declarandae,  aut  cultui  ejus  legitimo 
prodendo.  Sicut  enim  opificis  potentiam  et  peritiam 
ostendunt  opera  ejus,  imaginem  autem  minime  ;  sic 
opera   Dei  conditoris    omnipotentiam  et   sapientiam 

ostendunt,  imaginem  ejus  haudquaquam  depingunt. 
Atque  hac  in  re,  ethnicorura  opinio  a  sacra  veritate 
recedit:  i  Hi  siquidem  mundura  imaginem  Dei  statu  - 
ebant,  hominem  mundi.     At  sacra?  literae  haud  tali 
honore  mundum  dignantur,  ut  Dei  uspiam  imago  di- 
catur,  sed  solummodo  opus  rnanuum  ejus;  hominem 
vero  imaginem  Dei  immediate  substituunt.     Quocirca, 
quod   sit   Deus,   quod  rerum    habenas  tractet,  quod 
summe  potens,  quod  sapiens  et  praescius,  quod  bonus, 
quod   remunerator,    quod    vindex,   quod    adorandus, 
etiam  ex  operibus  ejus  demonstrari  et  evinci  potest ; 
et  admirabilia  complura  secreta  circa  attributa  ejus, 
et  multo  magis  circa  regimen  et  dispensationem  super 
universura,  etiam  sobrie  ex  iisdem  elici  et  manifestari 
queunt ;  estque  istud  argumentum  a  nonnullis  utiliter 
pertractatum.     Verum  ex  intuitu  rerum  naturalium, 
atque  humanae  rationis  principiis,  de  fidei  mysteriis, 
vel  ratiocinari,  vel  etiam    suadere  vehementius,   aut 
rursus  ea  curiosius  introspicere  et  ventilare,  et  de  modo 
mysterii  inquirere,  haud  tutum  meo  judicio   fuerit. 
Da  fidei  qua  Jidei  sunt.     Nam  vel  ethnici,  in  illustri 
et  divina,  de  aurea  catena,  fabula,  hoc  ipsum  conce- 
dunt :  quod  Jovem  de  ccelo  ad  terras  deducere  nee  ho- 
mines potuerunt,   nee   dii;    e  contrario,  quod  Jupiter 
pertrahere   eos  potuerit  e   terra   ad  ccelum.      Quare 
frustra  sudaverit,  qui  ccelestia  religionis  arcana  no- 
stras rationi  adaptareconabitur :  decebit  potius,  mentes 
nostras  ad  ccelestis  veritatis  thronum  adorandum  at- 
tollere.     In  hac  igitur  parte  theologiae  naturalis,  tan- 
turn  abest,  ut  defectum  aliquem  observem,  ut  exces- 
sum  potius  reperiam  ;  ad  quem  subnotandum  paulum 
sum  digressus,  propter  maxima  incommoda  et  peri- 
cula,  quae  ex  eo  turn  religioni,  turn  philosophise  im- 
pendent;   utpote  qui  et  religionem   haereticam  pro- 
cudet,  et  philosophiamphantasticam  et  superstitiosam. 
Secus  est,  quod  ad  angelorum  et  spirituum  naturam 
attinet ;  quae  nee  inscrutabilis  est,  nee  interdicta;  ad 
quam  etiam,  ex  affinitate,  quam   habet  cum  anima 
humana,  aditus  magna  ex  parte  est  patefactus.     Prau- 
cipit  certe  Sacra  Scriptura  ;  Nemo  vos  decipiat  in  sub- 
limitate  sermonum,  et  religione  angelorum,  ingerens  se 

in  ea,  quts  non  novit.     Attamen  si  hoc  nionitum  dili- 

genter  perpendas,  duo  duntaxat  in  eo  vetita  reperies ; 

adorationem  scilicet,  qualis  Deo  debetur,  Angelorum; 

et  fanaticas  de  iis  opiniones,  vel  ultra  creaturae  sortem 

eos    efferentes,    vel    ampliorem    de    iis    cognition  em, 

quam  quis  revera  adeptus  sit,  venditantes.     Caeterum 

sobria  circa  illos  inquisitio,  quae  vel  per  rerum  corpo- 

rearum    scalam    ad   eorum    naturam    pernoscendam 

ascendat,   vel  in   anima  humana,   veluti  in  speculo, 

earn  intueatur,  neutiquam  prohibetur.     Idem  de  spi- 

ritibus  statuendnm  immundis,  qui  a  statu  suo  decide- 

runt.     Consortium  cum  iis,  atque  usus  operas  eorum, 

illicitus  est;  multo  magis  qualiscunque  cultus  vel  ve- 

neratio.     At  contemplatio  et  cognitio  illorum  naturae, 

potestatis,  illusionum,  non  solum  ex  locis  Scripturae 

sacrae,  sed  ex  ratione,  aut  experieutia,  baud  postrema 

pars  est  sapiential  spirituals.     Sic  certe  Apostolus, 

stratagematum  ejus  non  ignari  sumus.     Ac  non  minus 

daemon um  naturam  investigare  in  theologia  naturali 

conceditur,  quam  venenorum  in  physica,  aut  vitiorum 

in  ethica.     Hanc  autem  scientiae  partem  de  Angelis 

et  daemonibus  inter  desiderata  numerare   non  licet, 

quippe  quae  ab  haud  paucis  sit  tentata  :  aequius  esset, 

ut  scriptorum  in   hoc  genere   pars  haud   parva,    aut 

vanitatis,  aut  superstitionis,  aut  subtilitatis  inutilis, 


arguantur, 


CAPUT  TERTIUM. 


Partitio  Naturalis  Philosophies  in  speculativam  et  ope- 
rativam :  quodque  illce  dues,  et  in  intentione  tractantis, 
et  in  corpore  tractatus  segregari  debeant. 

Missa  igitur  theologia  naturali  (cui  inquisitionem 
de  spiritibus,  ut  appendicem  attribuimus)  accedamus 
ad  secundam  partem :  videlicet  illam  de  natura,  sive 
philosophiam  naturalem.  Optime  Democritus ;  Sci- 
entiam  de  natura  in  profundis  mineris,  sive  puteis,  la- 
tere demersam.  Non  male  Chemici ;  Vulcanum  al- 
teram naturam  esse;  quinetiam  id  celeriter  perficere, 
quod  natura  per    ambages  et   temporis  moras    solet. 

Quidni  igitur  philosophiam  in  duas  partes  secemus, 
fodinara  et  fornacem ;  et  duo  constituamus  philoso- 
phorura  munera,  operarios  in  mineris,  et  fabros  ?  Sane 
utcunque  videamur  haec  per  lusum  loqui ;  tamen  hu~ 
jus  generis  partitionem  utilissimam  esse  censemus, 
cum  proponetur  vocabulis  familiaribus  et  scholasticis; 
hoc  est,  ut  dividatur  Doctrina  de  natura  in  inquisitio- 
nem  causarum,  et  productionem  effectuum ;  speculati- 
vam,  et  operativam.  Altera  naturae  viscera  perscru- 
tatur,  altera  naturam  veluti  super  incudem  efformat. 
Neque  me  fugit,  quam  arcto  copulentur  vinculo 
causae  et  effectus,  ut  explicationem  eorura  aliquatenus 
conjungi  sit  necesse.  Attamen  quandoquidern  omnis 
solida  et  fructuosa  naturalis  philosophia  duplicem  ad- 
hibeat  scalara,  eamque  diversam,  ascensoriam  et  de- 
scensoriam ;  ab  experientia  ad  axiomata,  et  ab  axio- 
matibus  ad  nova  inventa;  consultissimum  judico  ut 
hae  duae  partes,  speculativa  et  operativa,  et  in  inten- 
tione  tractantis,  et  in  corpore  tractatus  separentur. 


CAPUT  QUARTUM. 

Partitio  Doctrince, Speculative  de  Natura,  in  Physicam 
specialem  et  Metaphysicam:  quarum  Physica  causam 
efficieniem  et  materiam,  Metaphysica  causam  Jinalem 
et  formam  inquirit.  Partitio  Physicce  in  doctrinas 
de  Principiis  rerum,  de  Fabrica  rerum  sive  de  Mundo, 
et  de  Varietate  rerum.  Partitio  Physicce  de  vari- 
etate  rerum  in  doctrinam  de  Concretis,  et  doctri- 
nam  de  Abstractis.  Partitio  doctrince  de  Concretis 
rejicitur  ad  easdem  Partitiones,  quas  suscipit  Hi- 
storia  Naturalis.  Partitio  doctrince  de  Abstractis  in 
doctrinam  de  Schematismis  materia,  et  doctrinam 
de  Motibus.  Appendices  dues  Physicce  Speculative, 
Problemata  Naturalia,  Placita  Antiquorum  Philo- 
sophorum.  Partitio  Metaphysica,  in  doctrinam  de 
Formis,  et  doctrinam  de  Causis  Jinalibus. 

Naturalis  philosophic  partem,  quae  speculativa  est 
et  theorica,  in  physicam  specialem  et  metaphysicam 


176  De  Augmentis  Scientiarum.     [Lib.  III. 

dividere  placet.     Atque  in  hac  partitione  attendant 
homines  nos  vocabulum  metaphysicae  usurpare  sensu, 
a  recepto  et  vulgato  discrepanti.     Hie  autem  locus 
admonendi  videtur,  de  nostro  in  genere,  circa  usurn 
vocabulorum,  institute     Id   hujusmodi  est,   ut  tam 
in  praemisso  vocabulo  metaphysicae,  quam  in  aliis,  ubi 
couceptus  et  notiones  nostras  novas  sunt,  et  a  receptis 
recedunt,  maxima  certe  cum  religione  antiqua  voca- 
bula  retineamus.     Cum  enim  futururn  speremus,  ut 
ordo  ipse  et  dilucida   rerum   explicatio,   quam  sub- 
jungere  conamur,  nos  a  prava  vocabulorum  (quibus 
utimur)  intelligentia  liberent ;  in  caeteris  omnino  ave- 
mus  (quatenus  sine  veritatis  ac   scientiarum  dispen- 
dio  fieri  possit)  vel  minimum  ab  antiquorum  aut  opi- 
nionibus,   aut  loquendi  more  deflectere.      Qua  in  re 
Aristotelis   confidentiam    proinde    subit  inirari ;    qui 
impetu   quodam  percitus   contradictionis,  et  bellum 
universae  antiquitati  indicens,  non  solum  nova  artium 
vocabula  pro  libitu  cudendi  licentiam  usurpavit;  sed 
etiam  priscam  omnem  sapientiam  extinguere  et  delere 
annisus  est.    Adeo  ut  neque  nominet  uspiam  auctores 
antiquos,  neque  dogmatum  eorum  mentionem  ullam 
faciat,  nisi  quo  aut  homines  perstringeret,  aut  placita 
redargueret.     Sane  si   famam   nomini   suo,  ac  sequa- 
cium  turbam  affectaverit,  hoc  rationibus  suis  imprimis 
accommodatum.     Siquidem  in  veritate  philosophica 
asserenda  et  recipienda,  idem  contingit,  quod  in  ve- 
ritate divina ;  Veni  in  nomine  Patris,  nee  recipitis  me; 
si  quis  venerit  in  nomine  suo,  eum  recipietis.     Sed  ex 
hoc  ccelesti  aphorismo,  si,  quem  praecipue  designa- 
verit,   spectemus ;    (nempe  Antichristum  omnium  se- 
culorum  impostorem  maximum)  colligere  licet,  istud 
ipsum,    Venire  in  nomine  suo,  nulla  antiquitatis,  aut 
(si  ita  loqui  licet)  paternitatis  habita  ratione,  rem  mali 
ominis  esse  ad  veritatem  ;  utcunque  earn  saepenumero 
comitetur  ilia  fortuna,  Eum  recipietis.     Caeterum  de 
viro  tam  eximio  certe,  et  ob  acumen  ingenii  mirabili, 
Aristotele,  crediderim  facile  hanc  ambitionem  eum  a 
discipulo  suo  accepisse,  quem  fortasse  aemulatus  est ; 
ut  si  ille  omnes  nationes,  hie  omnes  opiniones  subi- 
geret ;  et  monarchiam  quandam  in  contemplationibus 

sibi  conderet.  Quanquain  fieri  possit,  ut  apud  ali- 
quos  tetricos,  et  linguae  acerbae,  simili  cum  discipulo 
suo  titulo  insigniretur ; 

Felix  terrarum  prcedo,  non  utile  mundo 
Editus  exemplum : 

eodem  modo, 

Felix  doctrince  prcedo,  etc 

Nobis  vero  ex  altera  parte  (quibus,  quantam  calamo 
valemus,  inter  vetera  et  nova  in  Uteris  fcedus  et  com- 
mercium  contrahere  cordi  est)  decretum  manet,  anti- 
quitatem  comitari  usque  ad  aras ;  atque  vocabula  an- 
tiqua  retinere,  quanquain  sensum  eorura  et  definitiones 
saepius  immutemus  ;  secundum  moderatum  ilium  et 
laudatum  in  civilibus  novandi  modum,  quo  rerum 
statu  novato,  verborum  tamen  solennia  durent;  quod 
notat  Tacitus,  Eadem  magistratuum  vocabula. 

Redeamus  igitur  ad  acceptionem  vocabuli  meta- 
physical, nostro  sensu.  Patet  ex  iis,  quae  supra  dis- 
seruimus,  disjungere  nos  philosophiam  primam  a  meta- 
physica,  qua?  hactenus  pro  re  eadem  habitae  sunt. 
Illam  communem  scientiarum  parentem,  hanc  natu- 
ralis  philosophise  portionem,  posuimus.  Atque  philo- 
sophise prima?  communia  et  promiscua  scientiarum 
axiomata  assignavimus.  Etiam  relativas  et  adventitias 
entium  conditiones  (quas  transcendentes  nominavi- 
mus)  multum,  paucum  ;  idem,  diversum  ;  possibile,  im- 
possible ;  et  hoc  genus  reliqua,  eidem  attribuimus ;  id 
solummodo  cavendo,  ut  physice,  non  logice  tractentur 
At  inquisitionem  de  Deo,  uno,  bono,  angelis,  spiriti- 
bus,  ad  theologiam  naturalem  retulimus.  Merito  igitur 
quaeri  possit,  quid  tandem  sit,  quod  metaphysical 
relinquatur?  Certe  ultra  naturam  nihil,  sed  ipsius 
naturae  pars  multo  praestantissima.  Atque  profecto 
citra  veritatis  dispendium,  hue  usque  de  veterum  sen- 
tentia  respondere  liceat,  physicam  ea  tractare,  quae 
penitus  in  materia  mersa  sunt  et  mobilia>  metaphysicam 
abstracta  magis  et  constantia.  Rursus  physicam  in 
natura  supponere  existentiam  tantum,  et  motum,  et 
naturalem  necessitatem  ;  at  metaphysicam  etiam  men- 

tem  et  ideam.  Nam  hue  forte  redit  ea,  quam  dicemus, 
res.  Verum  nos  earn,  raissa  seruionis  sublimitate, 
perspicue  et  familiariter  proponemus.  Partiti  sumus 
naturalem  philosophiam  in  causarum  inquisitionem, 
et  productionem  effectuum.  Inquisitionem  causarum 
in  theoricam  conjecimus.  Earn  in  physicam  et  meta- 
physicam  partiti  sumus.  Ergo  necesse  est,  ut  vera 
differentia  harum  sumatur  ex  natura  causarum,  quas 
inquirunt.  Itaque  absque  aliqua  obscuritate  aut  cir- 
cuitione,  physica  est,  qua3  inquirit  de  efficiente  et  ma- 
teria ;  metaphysica,  quae  de  forma  et  fine. 

Physica  igitur  causarum  vaga  et  incerta,  et  pro 
modo  subjecti,  mobilia  complectitur ;  causarum  con- 
stantiam  non  assequitur. 

Limus  ut  kic  durescit,  et  hcec  ut  cera  liquescit, 
Vno  eodemque  igne. 

Ignis  duritiei  causa,  sed  in  limo  ;  ignis  colliquationis 
causa,  sed  in  cera.  Partiemur  autem  physicam  in 
doctrinas  tres.  Natura  enim  aut  collecta  in  unum, 
aut  fusa  et  sparsa  est.  Colligitur  vero  in  unum  na- 
tura, aut  propter  communia  rerum  omnium  princi- 
pia;  aut  propter  unicam  integralem  universi  fabri- 
cam.  Itaque  haec  unio  naturae  duas  peperit  physicae 
partes  :  unam  de  principiis  rerum  ;  alteram  de  fabrica 
universi,  sive  de  mundo;  quas  etiam  doctrinas  de 
summis  appellare  consuevimus.  Tertia  doctrina  (quae 
de  natura  sparsa  sive  fusa  tractat)  omnimodam  rerum 
varietatem  et  summas  minores  exhibet.  Ex  his  igitur 
patet  tres  omnino  reperiri  doctrinas  physicas ;  de 
principiis  rerum,  de  mundo  sive  de  fabrica  rerum,  et 
de  natura  multiplici  sive  sparsa ;  quae  postrema  (ut 
diximus)  omnimodam  rerum  varietatem  continet; 
estque  veluti  glossa  prima,  aut  paraphrasis  circa 
naturae  interpretationem.  Harum  trium  partiura  de- 
sideratur  totaliter  nulla  ;  caeteruin  quam  vere  etsolide 
tractentur,  non  est  hie  definiendi  locus. 

At  physicam  sparsam  sive  de  varietate  rerum,  rur- 
sus  in  duas  partes  dividemus  ;  physicam  de  concretis, 
et  physicam  de  abstractis ;  sive  physicam  de  creaturis, 

et  physicam  de  naturis.  Altera  (ut  logicis  vocabulis 
utamur)  inquirit  de  substantiis,  cum  omni  varietate 
suorum  accidentium :  altera  de  accidentibus  per  ora- 
nein  varietatem  substantiarum.  Veluti  si  inquiratur 
de  leone  aut  quercu,  ilia  eomplura  diversa  accidentia 
suffulciunt :  contra,  si  inquiratur  de  calore  aut  gravi- 
tate, ilia  plurimis  distinctis  substantiis  insunt.  Cum 
vero  omnis  physica  sita  sit  in  medio,  inter  historiam 
naturalem  et  metaphysicam  ;  prior  pars  (si  recte  ad- 
vertas)  historiae  naturali  propior  est,  posterior  meta- 
physicae.  Physica  autem  concreta  eandem  subit  di- 
visionem,  quam  historia  naturalis  ;  ut  sit  vel  circa 
ccelestia ;  vel  circa  meteora ;  vel  circa  globum  terrae 
et  maris;  vel  circa  collegia  majora,  quae  eleraenta 
vocant;  vel  circa  collegia  minora,  sive  species;  etiam 
circa  praetergenerationes,  et  circa  mechanica.  Etenim 
in  hisce  omnibus  historia  naturalis  factum  ipsum  per- 
scrutatur  et  refert ;  at  physica  itidem  causas:  sed 
intellige  hoc  de  causis  fluxis,  materia  scilicet  et  effi^ 
ciente.  Inter  hasce  physicae  portiones,  manca  prorsus 
et  imperfecta  est  ea,  quae  inquirit  de  ccelestibus,  cum 
tamen  propter  nobilitatem  subjecti  praecipue  homini- 
bus  curae  esse  deberet.  Etenim  astronomia  fundata 
est  in  phaenomenis  non  male ;  sed  humilis  est,  et 
minime  etiarn  solida  :  at  astrologia  in  plurimis  etiam 
fundamento  caret.  Certe  astronomia  talem  offert 
humanointellectuivictimam,  qualem  Prometheus  olim, 
cum  fraudem  Jovi  fecit :  adduxit  ille  loco  bovis  veri 
pellem  bovis  grandis  et  pulchri,  stramine,  et  foliis,  et 
viminibus  suffarcinatam.  Exhibet  similiter  et  astro- 
nomia exteriora  ccelestium  (astrorum  dicimus  nume- 
rum,  situm,  motus,  periodos)  tanquam  pellem  coeli, 
pulchram,  et  in  systemata  fabre  concinnatam :  at 
viscera  desunt  (rationes  nempe  physicae)  ex  quibus 
(hypothesibus  astronomicis  adjunctis)eruaturtheoria ; 
non  quae  phaenomenis  tantum  satisfaciat  (cujus  generis 
complures  ingeniose  confingi  possent)  sed  quae  sub- 
stantiam,  et  motum,  et  influxum  ccelestiurn,  prout 
revera  sunt,  proponat.  Explosa  enim  fere  jam  pridem 
sunt  ilia  ;  raptus  primi  mobilis  et  soliditas  coeli  (stellis 

in  orbibus  suis  tanquam  clavis  in  laquearibus  infixis). 
Nee  multo  melius  asseritur ;  quod  sint  diversi  pol 
zodiaci  et  mundi ;  quod  sit  secundum  mobile  reni- 
tentiae  in  adversum  primi  mobilis  raptus  ;  quod  omnia 
in  ccelo  ferantur  per  cireulos  perfectos ;  quod  sint 
eccentrici  et  epicycli,  quibus  motuum  in  circulis  per- 
fects constantia  servetur;  quod  a  luna  in  superius 
nu!!a  sit  mutatio,  aut  violentia  ;  et  bujusmodi.  Atque 
harum  suppositionum  absurditas  in  mo  turn  terras  diur- 
num  (quod  nobis  constat  falsissimum  esse)  homines 
impegit.  At  vix  quisquam  est,  qui  inquisivit  causas 
physicas,  turn  de  substantia  ccelestium  tam  stellari, 
quain  interstellari,  turn  de  celeritate  et  tarditate  cor- 
porum  ccelestium  ad  invicem,  turn  deincitatione  motus 
diversa  in  eodem  planeta,  turn  de  motuum  consecu- 
tione  ab  orient©  in  occidentem,  aut  e  contra,  deque 
progressionibus,  stationibus,  et  retrogradationibus, 
turn  de  motuum  sublatione,  et  casu,  per  apogaea  et 
perigsea  ;  turn  de  motuum  obliqpatione,  vel  per  spiras 
se  versus  tropicos  texendo  et  retexendo,  vel  per  si- 
nuationes,  quas  dracones  vocant  ;  turn  de  polis  rota- 
tionum,  cur  magis  in  tali  parte  cceli  siti  sint,  quam  in 
alia  ;  turn  de  alligatione  quorundam  planetarum  ad 
distantiam  certain  a  sole  :  hujus,  inquam,  generis  in- 
quisitio  vix  tentata  est,  sed  in  mathematicis  tantum  ob- 
servationibus  et  demonstrationibus  insudatur.  Ese  au- 
tem  ostendunt,  quomodo  hasc  omnia  ingeniose  con- 
cinnari  et  extricari  possint,  non  quomodo  vere  in 
natura  subsistere :  et  motus  tantum  apparentes,  et 
machinam  ipsorum  fictitiam,  et  ad  placitum  dispo- 
sitam,  non  causas  ipsas  et  veritatem  rerum  indicant. 
Quocirca  male  astronomia,  qualis  nunc  habetur,  inter 
artes  mathematicas,  non  sine  dignitatis  sua?  dispendio, 
numeratur;  cum  debeat  potius,  si  proprias  partes  tueri 
velit,  constitui  physicae  pars  quasi  nobilissima.  Qui- 
cunque  enim  superlunarium  et  sublunari-um  conficta 
divortia  contempserit,  et  materia?  appetitus,  et  passiones 
maxime  catholicas  (quas  in  utroque  globo  validse  sunt, 
et  universitatem  rerum  transverberant)  bene  perspe- 
xerit;  is  ex  illis,  quas  apud  nos  cernuntur,  luculentam 

capiet  de  rebus  ccelestibus  informationem  ;  et  ab  iis  e 
contra,  quae  in  coelo  fiunt,  haud  pauca  de  motibus  infe- 
rioribus,  qui  nunc  latent,  perdiscet ;  non  tan  turn  quater 
nus  hi  ab  illis  pegautur,  sed  quatenus  habeant  passiones 
communes.  Quamobrem  hanc  partem  astronomiae,  quae 
physica  est,  desiderari  statuimus.  Earn  astronomiam 
vivam  nominabimus,  ad  difFerentiam  bovis  illius 
Promethei  suffarcinati,  et  solummodo  figura  tenus 
bovis. 

At  astrologia  multa  supers(itione  referta  est,  ut  vix 
aliquid  sanum  in  ea  reperiatur.  Attamen  earn  potius 
expurgandam,  quam  prorsus  abjiciendam  esse  cense- 
mus.  Quod  si  quis  hanc  scientiam  non  in  ratione, 
aut  contemplationibus  physicis,  sed  in  caeca  experien- 
tia,  et  complurium  seculorum  observatione  fundatam 
esse  contendat,  ideoque  rationum  physicarum  examen 
rejiciat,  quod  jactabant  Chaldaei :  is  eadem  opera  et 
auguria  revocet,  et  arnspicinam,  et  exta,  et  omnigenas 
fabulas  deglutiat ;  nam  et  haec  omnia,  ut  diutinae 
experientiae,  et  per  raanus  traditae  disciplinae,  dicta- 
mina  fuisse  asserebantur  Nos  vero  et,  ut  physicae 
portionem,  astrologiam  recipimus,  et  non  plus  ei, 
quam  ratio  et  rerum  evidentia  concedit,  tribuimus  ; 
demptis  superstitionibus  et  commentis.  Ut  vero  rem 
paulo  attentius  introspiciamus ;  primo,  quam  inane 
illud  commentum ;  quod  singuli  planetse  vicissim  per 
horas  regnent,  ut  spatio  viginti  quatuor  horarum  regna 
sua  ter  repetant,  praeter  horas  tres  supernumerarias? 
Attamen  hoc  commentum  nobis  divisionem  hebdo- 
madae  (rem  tain  antiquam,  et  tam  late  receptam)  pe- 
perit,  ut  ex  alternatione  dierum  manifestissime  patet ; 
cum  in  principio  diei  sequentis  regnet  semper  planeta, 
a  planeta  prioris  diei  quartus  ;  propter  tres  illas  horas, 
quas  diximus,  supernumerarias.  Secundo,  pro  com- 
mento  vano  rejicere  non  dubitamus  doctrinam  de 
thematibus  coeli,  ad  puncta  temporis  certa,  cum  di- 
stributione  domorum ;  ipsas  scilicet  astrologiae  delicias : 
quae  Bacchanalia  quaedam  in  ccelestibus  exercuerunt ; 
nee  satis  mirari  possumus,  viros  quosdam  egregios,  et 
in  astrologia  principes,  tarn  levi  ad  ista  astruenda 
argumento   innixos   esse.     Aiunt  enim,  quando  illud 

prodit  experientia  ipsa,  solstitia,   aequinoctia,  noviln- 
nia,  plenilunia,  et  hujusmodi  Stella  rum  revolutiones 
majores,  manifesto  et  insigniter  operari  super  corpora 
naturalia ;  necesse  esse,  ut  positurae  stellarum  magis 
exactae  et  subtiliores,  effeetus  quoque  magis  exquisitos 
et  occultiores  prod u cant.     Illi  vero  seponere  primo 
debuerant,  operationes  solis  per  calorem  manifestum  ; 
et  similiter  lunae  vim    quandam  magneticam,  super 
incrementa  aestuum  semimenstrua  (nam  fluxus  et  re- 
fluxus  maris  quotidian  us  alia  res  est)  his  vero  sepositis, 
reliquas  planetarum   vires  super  naturalia  (quatenus 
experientia  comprobantur)  tenues  admodum  et  infir- 
mas,  et  quasi  latitantes  reperient,  etiam  in  revolutioni- 
bus  majoribus.     Quare  contrario  prorsus  modo  con- 
cludere  debuerant :  nimirum ;  cum  revolutiones  illse 
majores  tarn  parum  possint;  exactas  illas  et  minutas 
positurarum  differentias  nihil  omnino  virium  obtinere. 
Tertio,  fatalia  ilia,  quod  hora  nativitatis  aut  conce- 
ptionis  fortunam  foetus  regat,horainceptionisfortunam 
incepti,  hora  quaestionis  fortunam  rei  inquisitae,  atque 
(ut  verbo  dicamus)   doctrinas  de  nativitatibus,    ele- 
ctionibus,  et  quaestionibus,  et  istiusmodi  levitates,  ma- 
xima ex  parte,  nihil  certi  aut  solidi  habere^et  rationibus 
physicis  plane  redargui  et  evinci,  judicamus.     Illud 
igitur  magis  attinet  dicere,  quid  tandem  in  astrolo- 
gicis  retineamus,   aut   probemus?  atque  in  iis,  quae 
probamus,  quid  desideremus  ?  nam  hujus  postreiaaae 
rei  gratia  (nempe  ejus,  quod  desideratur)  sermonein 
hunc  instituimus,  cum  alias  censuris  (ut  saepe  diximns) 
non  vacemus.     Atque  inter  recepta  certe,  doctrinam 
de  revolutionibus  plus  sanitatis,  quam  reliqua,  habere 
censemus.     Verum  id  optimum  factu  foret,  si  regulas 
quasdam  praescribamus,  ad  quarum  trutiuam  et  nor- 
mam  astrologica  examinentur ;  ut  utilia  retineantur, 
rejiciantur  inania.     Prima  ea  sit,   de  qua  jam  ante 
monuimus,  Revolutiones  majores  retineantur,  valeant 
minores  horoscoporum  et  domorum.     Illae  instar  tor- 
mentorum    grandiuin   ictus  suos  a  longinquo  jacere 
queunt,  hae  tanquam  arcus  minores  spatia  evadere,  et 
vires  deferre  non  possunt.  Secundaest-;  Operatio  ccele- 
stiwmin  corpora  omnigena  non  valet,  sed  tantum  in  tene- 

riora,  qualia  sunt  hu mores,  aer,  et  spiritus  :  atque  hie 
tamen   excipiraus  operationes    caloris,  solis  et  ccele- 
stium,  qui  et  ad  metalla,  et  ad   plurima  subterranea 
proculdubio   penetrat.     Tertia   est :    Omnis  operatio 
coelestium,  potius  ad  massas  rerum  extenditur,  quam  ad 
individua:  oblique  tamen  pervenit  etiam  ad  individua 
nonnulla  :  ilia  scilicet,  quae  ex  individuis  ejusdem  spe- 
ciei  sunt  maxime  passibilia,  et  tanquam  cera  mollior; 
veluti  cum  constitutio  aeris  pestilens  corpora  minus 
resistentia  occupat,  tnagis  resistentia  prseterit.  Quarta 
est  prsecedenti  non   dissimilis :    omnis  operatio  coele- 
stium non  in  puncta  temporum,  aut  angustias  minutas, 
sed  in  spatia  majora  dejiuil  et  dominatur :  itaque  prae- 
dictiones  de  temperaturis  anni,  vera?  esse  possint ;  de 
diebus  singulis,  pro  vanis  merito  habentur.     Postre- 
ma  est  (qua?  etiam  prudentioribus  astrologis  semper 
placuit)  quod  nulla  insit  astris  fatalis  necessitas ;  sed 
quod  inclinent  ea  potius,  quam  cogant.     Addimus  et 
ill ud  (in  quo  in  partes  astrologia?,  si  fuerit  emendata, 
non  obscure  venire  videbimur)   nimirnm  quod  nobis 
pro  certo  constet,  ccelestia  in  se  habere  alios  quosdam 
influxus,  praeter  calorem  et  lumen ;  qui  tamen  ipsi, 
secundum  regulas  illas,  quas  jam  posuimus,  et  non 
aliter,  valent.     Verum  illi  in  intima  physica  latent,  et 
longiorem  dissertationem  postulant.     Visum  est  igitur 
nobis  (his,  qua?  diximus,  rite  perpensis)  inter  deside- 
rata reponere  astrologiam  his  principiis  nostris  con- 
sentaneam :    atque  sicut  astronomiam,  quas  pbysicis 
rationibus  nitatur,  astronomiam  vivam  nominavimus  ; 
ita  et  astrologiam,  qua?  per  easdem  regitur,  astrolo- 
giam  sanam   appellare    placet.      Circa   quam    recte 
conficiendam,  licet  ea,  qua?  diximus,  non  parum  pro- 
futura  sint ;  pauca  tamen  addemus  more  nostro,  quse 
liquido  proponent,  et  ex  quibus  sit  coagmentanda,  et 
ad  quse  adhibenda.    Primo  in  astrologiam  sanam  reci- 
piatur   doctrina   de  commixtionibus  radiorum,   con- 
junctionibus    scilicet    et   oppositionibus,   et  reliquis 
syzygiis,  sive  aspectibus  planetarum  inter  se  :  planeta- 
rutn  autem  per  signa  zodiaci  pertrausitum,  et  loca- 
tionem  sub  iisdem  signis,  etiam  huic  parti  de  com- 
mixtionibus radiorum  assignamus:  locatio  enim   pla- 

netse  sub  signo,  est  conjunctio  quaedam  ejusdeni  cum 
stellis  signi :  quinetiarn  sicut  conjunctiones,  ita  et 
oppositiones,  etreliquae  syzygiae  planetarum.erga  Stel- 
las signorum  notandae  sunt ;  quod  adhuc  plene  factum 
non  est.  At  commixtiones  radiorum  stellarum  fixarum 
ad  invicem,  utiles  quidem  sunt  ad  contemplationem 
de  fabrica  mundi,  et  regionum  subjacentium  natura; 
ad  praedictiones  minime,  quia  semper  eodem  modo  se 
habent.  Secundo  recipiantur  accessiones  singulorum 
planetarum  propius  ad  perpendiculum,  aut  recessiones 
ab  ipso,  secundum  regionum  climata :  habent  enim 
planetae  singuli,  non  minus  quam  sol,  suas  aestates, 
suas  hiemes,  in  quibus  fortius,  aut  infirmius  radios  ja- 
ciant,  propter  rationem  perpendiculi.  Etenim  nobis 
dubium  non  est,  quin  luna  posita  in  leone,  fortius 
operetur  super  corpora  natnralia,  apud  nos,  quam 
posita  in  piscibus  :  non  quod  luna  sub  leone  ad  cor 
respiciat,  sub  piscibus  ad  pedes  (sicut  fabulantur)  sed 
propter  elevationem  versus  perpendiculum, et  approxi- 
matiouem  ad  Stellas  majores,  eadem  prorsus  ratione, 
qua  et  sol.  Tertio  recipiantur  apogaea  et  perigaea 
planetarum  cum  debita  disquisitione,  ad  quae  perti- 
neat  planetae  vigor  in  se  ipso,  ad  quae  vicinitas  ad  nos. 
Planeta  enim  in  apogaeo,  sive  exaltatione  sua,  magis 
alacer  est ;  in  perigaeo  autem,  sive  casu  suo,  magis 
communicat.  Quarto  recipiantur  (ut  summatim  dica- 
mus)  omnia  reliqua  accidentia  motus  planetarum ; 
quales  singulorum  in  itinere  suo  accelerationes,  retar- 
dationes, progressus, stationes,  retrogradationes ;  quales 
distantiae  a  sole,  combustiones,  augmenta  et  diminu- 
tiones  luminis,  eclipses  ;  et  si  quae  sint  alia.  Etenim 
faciunt  haec  omnia,  ut  planetarum  radii,  vel  fortius, 
vel  debilius,  diversis  denique  modis  et  virtutibus,  ope- 
rentur,  Atque  quatuor  ista  ad  radiationes  stellarum 
spectant.  Quinto  recipiantur,  quae  naturas  stellarum, 
sive  erraticarum,  sive  fixarum,  in  propria  sua  essentia 
et  activitate,  reserare  et  detegere  ullo  modo  queant : 
qualis  magnitudo;  qualis  color  et  aspectus  ;  qualis 
scintillatio  et  vibratio  luminis ;  qualis  situs  versus  polos, 
aut  aequinoctium  :  quales  asterismi ;  quae  aliis  stellis 
magis  immixtae,  quae  magis  solitariae ;  quae  superiores, 

quae  inferiores;  quae  ex  fixis  intra  vias  solis  et  plane- 
tarum  (zodiacum  scilicet)  quae  extra :  quis  ex  planetis 
velocior,  quis  tardior:  quis  moveaturin  ecliptica,  quis 
pervagetur  in  latitudine :  quis  possit  esse  retrogradus, 
quis  minime :  quis  patiatur  omnimodam  distantiam  a 
sole,  quis  alligetur:  quis  moveatur  celerius  in  apogaeo, 
quis  in  perigaeo  :  denique  anomalia  Martis,  expatiatio 
Veneris,  et  labores  sive  passiones  admirandae,  quae  non 
semel  et  in  sole,  et  in  Venere  deprehensae  sunt,  et  si 
quae  sint  alia?  Postremo  recipiantur  etiam  ex  tra- 
ditione,  naturae  et  inclinationes  planetarum  particu- 
lares,  atque  etiam  stellarurn  fixarum ;  quae,  quando- 
quidem  magno  consensu  tradantur,  non  leviter  (prae- 
terquamubi  cum  physicis  rationibus  plane  discordant) 
rejiciendae  sunt.  Atque  ex  talibus  observationibus 
coagmentatur  astrologia  sana;  et  secundum  eas  tan- 
tum  schemata  cceli  et  componere,  et  interpretari 
oportet. 

Adhibetur  autem  astrologia  sana,  ad  praedictiones 
fidentius,  ad  electiones  cautius,  ad  utraque  autem 
intra  terminos  debitos.  Praedictiones  fieri  possint,  de 
cometis  futuris,  qui  (ut  nostra  fert  conjectura)  praenun- 
ciari  possunt:  et  de  omni  genere  meteororum,  diluviis, 
siccitatibus,  ardoribus,  conglaciationibus,  terrae  moti- 
bus,  irruptionibus  aquarum,  eruptionibus  igniuin, 
ventis  et  pluviis  majoribus,  anni  variis  tempestatibus, 
pestilentiis,  morbis  grassantibus,  ubertate  et  caritate 
frugum,  bellis,  seditionibus,  sectis,  transmigrationibus 
populorum ;  denique  de  omnibus  rerum  vel  natura- 
lium,  vel  civilium  motibus,  aut  innovationibus  majori- 
bus :  ad  magis  autem  specialia,  et  forte  singularia, 
praedictiones  istae  (licet  minore  certitudine)  deduci 
possint,  si  repertis  primo  hujusmodi  temporum  incli- 
nationibus  generalibus,  acri  judicio,  vel  physico,  vel 
politico,  applicentur  illis  speciebus  aut  individuis,  quae 
hujusmodi  accidentibus  maxime  sint  obuoxia;  veluti 
si  quis  ex  praecognitione  tempestatum  anni,  eas  repe- 
riet  (exempli  gratia)  magis  oleis  quam  vitibus,  magis 
phthisicis  quam  hepaticis,  magis  incolis  collium  quam 
vallium,  magis  monachis  quam  aulicis  (propter  victus 
ratiouem  diversam)  propitias  aut  perniciosas.     Aut  si 

quis  ex  cognitione   influxus,  quem    coelestia   habent 
super  spiritus  humanos,  reperiat  eum  talem  esse,  ut 
magis  populis  quam  regibus,    magis  viris  doctis   et 
curiosis  quam  animosis  et  militaribus,  magis  volupta- 
riis  quam  negotiosis  aut  politicis,  faveat  aut  adversetur. 
Hujusmodi  autem  innumera  sunt,  sed  (quemadmodum 
diximus)  non  tantum  cognitionem  illam  generalem, 
quae  sumitur  ex  astris  (quae  sunt  agenda)  verum  etiam 
particularem  subjectorum  (quae  sunt  passiva)requirunt. 
Neque  electiones  prorsus  rejiciendae  sunt ;  sed  parcius 
illis,  quam  praedictionibus,  fidendum.     Videmus  enim 
in   plantationibus,  et  seminationibus,  et  insitionibus, 
aetatum  lunaeobservationes  non  esse  res  omnino  frivolas. 
Sunt  et  multji  ejus  generis.     Verum  et  electiones  istae 
etiam  magis,  quam  praedictiones,  per  nostras  regulas 
cohibendae  sunt.     Atque  illud  semper  attendendum  ; 
valere  electiones  in  illis  iantum  casibus,  ubi  et  virtus 
coelestium  talis  sit,  quae  non  subito  transeat :  et  actio 
inferioruin  similiter  talis,  quae  non   statim  absolvatur  ; 
quemadmodum  fit  in  illis  exemplis,  quae  memoravi- 
mus:  nam  nee  incrementa  lunae  subito  transiguntur, 
nee  isicrementa  plantarum.     Punctualitas  vero  tem- 
poris  omnino  repudianda.     Inveniuntur  autem  et  talia 
complura  (quod  quis  minus  putet)  in  electionibus  circa 
civilia.     Quod  si  quis  nos  compellat  eo  nomine,  quod 
ex  quibus  ista   astrologia  emendata  elici  possit ;    et 
rursus,  ad  quae  utiliter  adhiberi,  aliquid  monstravimus; 
quis  vero  sit  eliciendi  modus,   neutiquam  docuimus : 
ille  minus  aequus,  fuerit,  cum  artem  ipsam  (cujus  de- 
bitores  non  sumus)  a  nobis  exigat.     Hoc  tamen  circa 
illud  ipsum,  quod  petit,  monebimus :  quatuor  tantum 
esse  modos,   quibus  ad  hanc  scientiam  via  sternatur. 
Primo  per  experimenta  futura  ;  dein  per  experimenta 
praeterita ;  rursus  per  feraditiones  ;  ultimo  per  rationes 
physicas.     Atque  quod  ad  experimenta  futura,  quid 
attinet  dicere  ?  cum  ilia  seculis  compluribus  ad  eorum 
copiam  comparandam  indigeant ;  ut  de  iisdem  cogita- 
tionem  suscipere  frustra  fuerit.     Quod  vero  ad  expe- 
rimenta praeterita;  ea  certe  in  manu  hominum  sunt; 
licet  res  sit  laboriosa   et  multi  otii.     Possint  enim 
astrologi    (si  sibi  non   desint)   omnes   casus  majores 

(veluti  inundationes,  pestilentias,  praelia,  seditiones, 
raortes  regum,  si  placet,  et  similia)  ex  historiae  fide 
depromere;  et  situm  ccelestium,  non  secundum  the- 
matum  subtilitatem,  sed  juxta  regulas  eas  revolutio- 
num,  quae  a  nobis  adumbratae  sunt,  qualis  fuerit  sub 
iisdem  temporibus,  intueri :  ut  ubi  manifestus  fuerit 
eventuum  consensus  et  conspiratio,  ibi  praedictionis 
norma  probabilis  constituatur.  Quatenus  ad  traditio- 
nes  ;  eas  ita  ventilare  oportet,  ut  qua?  cum  rationibus 
physicis  manifesto  pugnent,  e  medio  tollantur;  qua? 
vero  cum  iis  bene  consentiant,  etiam  auctoritate  sua 
valeant.  Quantum  denique  ad  physicas  rationes ; 
illae  maxime  huic  inquisitioni  accommodatae  sunt, 
quae  de  catholicis  materia?  appetitibus  et  passionibus, 
et  de  motibus  corporum  simplicibus  et  genuinis  inqui- 
runt.  His  enim  alis  ad  ccelestia  ista  materiata  ascen- 
ditnr  tutissime.     Atque  de  astrologia  sana  hactenus. 

Iusaniae  autem  astrological  (praeter  ea,  qua?  a  prin- 
cipio  notavimus,  commenta)  alia  quaedam  portio  su- 
perest  non  praetermittenda  :  qua?  tamen  ab  astrologia 
secludi  solet,  et  in  magi  am,  quam  vocant,  ccelestem 
transferri.  Ea  nacta  est  mirum  commentum  ingenii 
humani,  nimirum,  ut  benevolus  aliquis  situs  astrorum 
in  sigillis  aut  signaculis  (puta  metalli,  aut  gemmae  ali- 
cujus  ad  intentionem  propriae)  excipiatur,  quae  horae 
ejus  felicitatem  alias  praetervolaturam  detineant,  et 
quasi  volatilem  figant.  Quemadmodum  graviter  ille 
conqueritur,  de  tam  nobili  apud  antiquos  arte,  jam- 
pridem  amissa : 

Annulus  infuso  non  vivit  mirus  olympo, 

Non  magis  ingentes  humili  sub  lumine  Phcebos 

Fert  gemma,  aut  celso  divulsas  cardine  lunas. 

Certe  reliquias  sanctorum,  earumque  virtutes,  recepit 
ecciesia  Romana  (neque  enim  in  divinis  et  immate- 
riatis  fluxus  temporis  obest)  verum  utcondantur  reli- 
quiae cceli,  quo  hora,  quae  recessit,  et  tanquam  mor- 
tua  est,  reviviscat  et  continuetur,  mera  est  superstitio. 
Missa  igitur  haec  faciamus,  nisi  forte  Musae  aniculae 
jam  factae  sint. 

Physicam  abstractam  in  duas  partes  rectissime  divi- 

di  posse  statuimus  :  doctrinam  de  schematismis  mate- 
rise,  et  doctrinam  de  appetitibus  et  motibus.  Utros- 
que  cursim  enumerabimus,  unde  verae  physicae  de 
abstractis  adumbratio  quaedam  deduci  possit.  Sche- 
matismi  materiae  sunt,  densum,  rarum ;  grave,  leve; 
calidum,  frigidum ;  tangibile,  pneumaticum ;  volatile, 
fixum ;  determinatum,  fluidum  ;  humidum,  siccum; 
pingue,  crudum ;  durum,  molle ;  fragile,  tensile ;  po- 
rosum,  unitum;  spirituosum,  jejunum  ;  simplex,  com- 
positum  ;  absolutum,  imperfecte  mistum ;  fibrosum, 
atque  venosum,  simplicis  positurse  sive  aequum  ;  simi- 
lare,  dissimilare;  specificatum,  non  specificatum ;  or- 
ganicum,  inorganicum ;  animatum,  inanimatum  :  ne- 
que  ultra  rem  extendimus.  Sensibile  enim  et  insensi- 
bile,  rationale  et  irratiouale,  ad  doctrinam  de  hoinine 
rejicimus.  Appetituum  vero  et  motuum  duo  genera 
sunt:  sunt  enim  vel  motus  simplices,  in  quibus  ra- 
dix omnium  naturalium  actionum  continetur,  pro 
ratione  iamen  schematismorum  materiae ;  vel  motus 
compositi  sive  producti;  a  quibus  ultimis  recepta 
philosophia  (quae  parum  de  corpore  naturae  stringit) 
auspicatur.  Debent  autem  haberi  hujusmodi  motus 
compositi  (quales  sunt  generatio,  corruptio,  et  reliqui) 
pro  pensis  quibusdam,  aut  summis  motuum  simpli- 
cium,  potius  quam  pro  motibus  primitivis.  Motus 
simplices  sunt,  motus  autitypiae,  quem  vulgo  motum, 
ne  fiat  penetratio  dimensionum,  vocant :  motus  nexus, 
quem  motum  ex  fuga  vacui  appellant:  motus  liber- 
tatis,  ne  detur  compressio  aut  extensio  praeternaturalis  : 
motus  in  sphaeram  novam,  sive  ad  rarefactionem  et 
condensationem  :  motus  nexus  secundi,  sive  ne  detur 
solutio  continuitatis :  motus  congregationis  majoris, 
sive  ad  massas  connaturalium  suorum,  qui  vulgo  dici- 
tur  motus  naturalis  :  motus  congregationis  minoris, 
qui  vulgo  dicitur  sympathiae  et  antipathia? :  motus  dis- 
ponens,  sive  ut  partes  bene  collocentur  in  toto :  mo- 
tus assimilationis  sivemultiplicationis  naturae  suae  super 
aliud  :  motus  excitationis,  ubi  agens  nobilius  motum 
in  alio  latentem  et  sopitum  excitat:  motus  sigilli  sive 
impressionis,  operatio  scilicet  absque  communicatione 
substantias :  motus  regius,  sive  cohibitio  reliquorum 

motuum  a  motu  praedominante :  motus  absque  ter- 
mino,  sive  rotatio  spontanea  :  motus  trepidationis  ; 
sive  systoles,  et  diastoles,  corporum  scilicet,  quae  lo- 
cantur  inter  commoda  et  incommoda  :  postremo  de- 
cubitus, sive  exhorrentia  motus,  quae  etiam  plurima- 
rum  rerum  est  causativa.  Hujusmodi  sunt  motus  sim- 
plices,  qui  ex  penetralibus  naturae  vere  prodeunt : 
quique  complicati,  continuati,  alternati,  fraenati,  re- 
petiti,  et  multis  modis  aggregati,  motus  illos  compo- 
sitos,  sive  summas  motuum,  quae  reeeptae  sunt,  aut 
illis  similes  constituunt.  Summae  motuum,  sunt  de- 
cantati  illi  motus,  generatio,  corruptio,  augmentatio, 
diminutio,  alteratio  et  latio  :  etiam  mixtio,  separatio, 
versio.  Supersunt  tantum  tanquam  appendices  phy- 
sical, mensurae  motuum:  quid  possit  quantum,  sive 
dosis  naturae?  Quid  possit  distantia?  id  quod  orbis 
virtutis  sive  activitatis  non  male  vocatur  Quid  pos- 
sint  incitatio  et  tarditas  ?  Quid  brevis  aut  longa  mora  ? 
Quid  vis  aut  hebetudo  rei?  Quid  stimulus  perista- 
seos  ?  Atque  hae  sunt  physicae  verse  de  abstractis  par- 
tes genuinae.  Etenim  in  schematismis  materiae,  in 
motibus  simplicibus,  in  summis  sive  aggregationfbus 
motuum,  et  in  mensuris  motuum,  physica  de  abstra- 
ctis absolvitur.  Nam  motum  voluntarium  in  anima- 
libus  ;  motum  qui  fit  in  actionibus  sensuum  ;  motum 
phantasiae,  appetitus,  et  voluntatis  ;  motum  mentis, 
decreti,  et  intellectualium,  ad  proprias  doctrinas 
amandamus.  Illud  tamen  iterato  monemus,  universa 
haec,  quae  diximus,  in  physica  non  ulterius  tractari, 
quam  ut  inquirantur  materia  et  efficiens  ipsorum ; 
retractantur  enim  in  metaphysica,  quoad  formas  et 
fines. 

Physicae  subjungemus  appendices  insignes  duas; 
quae  non  tam  ad  materiam,  quam  ad  modum  inquisi- 
tionis  spectant ;  problemata  naturalia,  et  placita  an- 
tiquorum  philosophorum.  Prior  naturae  multiplicis 
sive  sparsae  appendix  est :  secunda  naturae  unitae,  sive 
summarum  ;  utraque  ad  solertem  dubitationem  perti- 
net,  quae  scientiae  pars  est  non  contemnenda.  Nam 
problemata  particulars  dubitationes  complectuntur ; 

placita  generates  circa  principia  et  fabricam.  Proble- 
matum  exemplum  nobile  est  in  libris  Aristotelis  :  quod 
genus  operis  meruit  certe,  non  solum  ut  posterorum 
laudibus  celebraretur,  verum  etiam  ut  eorum  laboribus 
continuaretur ;  cum  dubitationes  indies  oriantur  no- 
vae. Attamen  in  hac  re  adhibenda  est  cautio,  magni 
utique  momenti.  Dubiorum  commemoratio  et  propo- 
siti© duplicem  in  se  habet  fructum  :  unuin,  quod  phi  • 
losophiam  muniat  contra  errores  :  quando  id,  quod 
non  plane  liquet,  non  judicatur  aut  asseritur  (ne  error 
errorem  gigneret)  sed  suspenditur  de  eo  judicium,  et 
non  fit  positivum  :  alteram,  quod  dubitationes  in  co- 
dicillos  relatae,  totidem  spongiae  sunt,  quae  incrementa 
scientiae  perpetuo  ad  se  sugantet  alliciant  ;  unde  fit  ut 
ilia,  quae,  nisi  praecessissent  dubitationes,  leviter  et 
sicco  pede  transmissafuissent,  dubitationum  admonitu 
attente  et  studiose  observentur,  Verum  hae  duae  utili- 
tates  vix  unum  compensant  incommodum,  quod,  nisi 
sedulo  prohibeatur,  se  ingeret ;  nimirum  quod  dubita- 
tio,  si  semel  admittatur  tanquam  justa,  et  fiat  quasi 
authentica,  statim  defensores  in  utramque  partem 
suscitabit,  qui  etiam  posteris  eandem  licentiam  dubi- 
tandi  transmittant:  adeo  ut  homines  ingenia  sua  in- 
tendant  et  applicent  ad  hoc,  ut  alatur  potius  dubita- 
tio,  quam  terminetur  aut  solvatur,  Cujus  quidem  rei 
exempla  et  in  jurisperitis,  et  in  academicis  ubique 
occurrunt :  quibus  moris  est,  ut  dubitationem  semel 
admissam,  perpetuam  esse  velint,  nee  minus  dubi- 
tandi,  quam  asserendi,  auctoramenta  amplectantur : 
cum  tamen  ille  demum  sit  ingenii  usus  legitimus,  qui 
ex  dubiis  certa  faciat,  non  qui  certa  in  dubium  vocet. 
Quare  calendarium  dubitationum  sive  problematum 
in  natura  et  desiderari  assero,  et  suscipi  probo  :  modo 
curae  sit,  ut  aucta  scientia  indies  (quod  net  proculdu- 
bio  si  nos  audiant  homines)  quae  clare  discussae  sint 
dubitationes  ex  albo  deleantur  Huic  calendario  aliud 
addi  cuperem,  non  minus  utile  :  cum  enim  in  omui 
inquisitione  inveniantur  haec  tria,  perspicue  vera,  du- 
bia,  perspicue  falsa :  utilissimum  foret,  calendario 
dubiorum,  calendarium   falsitatum  et  errorum  popu- 


Cap.  IV]      De  Augmentis  Scientiarum.  191 

larium,  vel  in  historia  naturali,  vel  in  dogmatibus 
grassantium,  adjungere  :  ne  illse  amplius  scientiis  mo- 
lestae  sint. 

Quod  ad  placita  antiquorum  philosophorum,  qualia 
fuerunt  Pythagoras,  Philolai,  Xenophanis,  Anaxagoras, 
Parmenidis,  Leucippi,  Democriti,  aliorum  (quae  ho- 
mines contemptim  percurrere  solent)  non  abs  re  fue- 
rit  paulo  modestius  in  ea  oculos  conjicere.  Etsi  enim 
Aristoteles,  more  Ottomaiiorum,  regnare  se  haud  tuto 
posse  putaret,  nisi  fratres  suos  omnes  contrucidasset ; 
tamen  iis,  qui  non  regnum  aut  magisterium,  sed  veri- 
tatis  inquisitionem  atqne  illustrationem  sibi  propo- 
nunt,  non  potest  non  videri  res  utilis,  diversas  diver- 
sorum,  circa  rerum  naturas,  opiniones,  sub  uno  aspe- 
ctu  intueri.  Neque  tamen  subest  spes  quod  Veritas 
aliqua  purior,  ex  illis  aut  similibus  theoriis,  speranda 
ullo  modo  sit.  Quemadmodum  enim  eadem  phasno- 
mena,  iidem  calculi  et  Ptolemasi  principiis  astronomi- 
cis,  et  Copernici  competunt:  ita  experientia  ista  vul- 
garis, qua  utimur,  atque  obvia  rerum  facies,  pluribus 
diversis  theoriis  se  applicare  potest :  ubi  ad  rectam 
veritatis  indagationem  longe  alia  severitate  opus  fue- 
rit.  Eleganter  enim  Aristoteles  :  Infantes  primo  bal- 
butientes,  quasvis  mulieres  appellare  matres  ;  post  autem 
propriam  matrem  discernere.  Sic  certe  puerilis  expe- 
rientia, oranem  philosophiamappellabit  matrem:  adul- 
ta  vero  matrem  veram  internoscet.  Interea  juvabit 
philosophias  discrepantes,  veluti  diversas  naturas  glos- 
sas  (quarum  una  fortasse  uno  loco,  alia  alio  est  emen- 
datior)  perlegere.  Optarim  igitur,  ex  vitis  antiquo- 
rum philosophorum,  ex  fasciculo  Plutarchi  de  placitis 
eorum,  ex  citationibus  Platonis,  ex  confutationibus 
Aristotelis,  ex  sparsa  mentione,  quae  habetur  in  aliis 
libris,  tam  ecclesiasticis,  quam  ethnicis  (Lactantio, 
Philone,  Philostrato,  et  reliquis)  opus  confici,  cum  di- 
ligentia  et  judicio,  de  antiquis  philosophiis.  Tale 
enim  opus  nondum  extare  video.  Attamen  hie  mo- 
neo,  ut  hoc  fiat  distincte  :  ita  ut  singula?  philosophias 
seorsum  componantur  et  continuentur ;  non  per  titu- 
Jos  et  fasciculos  (quod  Plutarchus  fecit)  excipiantur. 
Quasvis  enim  philosophia  integra  se  ipsam  sustentat : 

atque  dogmata  ejus  sibi  mutuo  et  lumen  et  robur  ad- 
jiciunt :  quod  si  distrahantur,  peregrinum  quiddam  et 
durum  sonant.  Certe  quando  apud  Taciturn  lego 
facta  Neronis  aut  Claudii,  circumstantiis  temporum, 
personarum,  et  occasionum  vestita  ;  nil  video  quod  a 
probabilitate  prorsus  abhorreat :  cum  vero  eadem  le- 
go in  Suetonio  Tranquillo,  per  capita  et  communes 
locos,  minimeque  in  serie  temporis  reprsesentata,  por- 
tenta  quaedam  videntur,  et  plane  incredibilia.  Ne- 
que  absimilis  est  ratio  philosophise,  quando  propo- 
nitur  integra,  et  quando  in  frusta  concisa  et  dissecta. 
Nequevero  ex  hoc  placitorutn  philosophise  calendario 
nuperas  theorias  et  dogmata  excludo ;  sicut  illam 
Theophrasti  Paracelsi,  eloquenter  in  corpus  quoddam 
et  harmoniam  philosophise  redactam  a  Severino  Dano ; 
aut  Telesii  Consenting  qui  Parmenidis  philosophiam 
instaurans,  arma  Peripateticorum  in  illos  ipsos  vertit ; 
autPatricii  Veneti,  qui  Platonicorum  fumos  sublima- 
vit;  aut  Gilberti  popularis  nostri,  qui  Philolai  dog- 
mata reposuit ;  aut  alterius  cujuscunque,  si  modo  dig- 
nus  sit.  Horum  vero  (quoniam  volumina  integra  ex- 
tant) summse  tantum  inde  conficiendse,  et  cum  cseteris 
conjungendse.  Atque  de  physica  cum  appendicibus 
haec  dicta  sint. 

Quantum  ad  metaphysicam,  assignavimus  jam  ei 
inquisitionem  causarum  formalium  et  finalium  ;  quse 
assignatio,  quatenus  ad  formas,  incassum  facta  videa- 
tur.  Invaluit  siquidem  opinio  atque  inveteravit,  rerum 
formas  essentiales,  seu  veras  differentias,  nulla  humana 
inveniri  diligentia  posse.  Quae  opinio  interim  nobis 
elargitur,  atque  concedit,  inventionem  formarum  ex 
omnibus  scientiae  partibus  dignissimam  esse,  quse  in- 
vestigetur,  si  modo  fieri  possit,  ut  reperiantur.  Ad 
inventionis  possibilitatem  vero  quod  attinet,  sunt  certe 
ignavi  region um  exploratores,  qui  ubi  nil  nisi  ccelum 
et  pontum  vident,  terras  ultra  esse  prorsus  negant. 
At  manifestnm  est  Platonem,  virum  sublimis  ingenii 
(quiqne  veluti  ex  rupe  excelsa  omnia  circumspiciebat) 
in  sua  de  ideis  doctrina,  Formas  esse  verum  scientiee 
pbjectum,  vidisse ;  utcunque  sententise  hujus  verissi- 
mae  fructum  amiserit,  formas  penitus  a  materia  ab- 

stractas,  non  in  materia  determinatas,  contemplando  et 
prensando  :  unde  factum  est,  ut  ad  speculationes  theo- 
logicas  diverteret ;  quod  omnem  naturalem  suam  phi- 
losophiam  infecit  etpolluit.  Quod  si  diligenter,  serio, 
et  sincere  ad  actionem  et  usum  oculos  convertamns ; 
non  difficile  erit  disquirere,  et  notitiam  assequi,  quae 
sint  illse  formae,  quarum  cognitio  res  humanas  miris 
modis  locupletare  et  beare  possit.  Substantiarum 
enim  formae  (uno  homine  excepto,  de  quo  Scriptura, 
Formavit  hominem  de  limo  terra,  et  spiravit  in  Ja- 
ciem  ejus  spiracttlum  vitce ;  non  ut  de  caeteris  specie- 
bus,  Producant  aquce,  Producat  terra)  species,  in- 
quam,  creaturarum  (prout  nunc  per  compositionem 
et  transplantationem  inveniuntur  multiplicatae)  ita 
perplexae  sunt  et  complicatae,  ut  aut  omnino  de  iis  in- 
quirere  frustra  sit;  aut  inquisitio  earum,  qualis  esse 
potest,  seponi  ad  tempus,  et  postquam  formae  simpli- 
cioris  naturae  rite  exploratae  sint  et  inventae,  turn  de- 
mum  institui  debeat.  Quemadmodum  enim  nee  fa- 
cile esset,  nee  ullo  modo  utile,  formain  soni  investi- 
gare  ejus,  qui  verbum  aliquod  constituat,  cum  verba 
compositione  et  transpositione  literarum  sint  infinita: 
at  soni,  qui  literam  aliquam  simplicem  exprimat, 
formain  inquirere  (quali  scilicet  collisione,  quali  in- 
strumentorum  vocis  applicatione,  constituatur)  com- 
prehensibile  est,  imo  facile  :  quae  tamen  formae  litera- 
rum cognitae  ad  formas  verborum  illico  nos  deducent. 
Eadem  prorsus  ratione,  formam  inquirendo  leonis, 
quercus,  auri,  imo  etiam  aquae,  aut  aeris,  operam  quis 
luserit:  formam  vero  inquirere  densi,  rari ;  calidi,  fri- 
gidi;  gravis,  levis;  tangibilis,  pneumatici;  volatilis, 
tixi ;  et  similium,  tam  schematismorum,  quam  motu- 
um,  quos  in  physica  tractanda,  magna  ex  parte,  enu- 
meravimus(et  formas  primae  classisappellare  consuevi- 
mus)  quique  (veluti  literae  alphabeti)  numero  haud  ita 
multi  sunt,  et  tamen  essentias  et  formas  omnium  sub- 
stantiarum conficiunt  et  sustinent;  hoc  est,  inquam, 
illud  ipsum,  quod  conamur ;  quodque  earn  partem 
metaphysicae,  de  qua  nunc  inquirimus,  constituit  et 
definit.     Neque  hasc  officiunt,  quo  minus  physica  eas- 

dem  naturas  consideret  quoque  (ut  dictum  est)  sed 
tantum  quoad  causas  fluxas.  Exempli  gratia,  si  de 
causa  inquiratur  albedinis  in  nive,  vel  spuma  ;  recte 
redditur,  quod  sit  subtilis  intermixtio  aeris  cum  aqua. 
Ha3c  autem,  longe  abest,  ut  sit  forma  albedinis,  cum 
aer  etiam  pulveri  vitri  aut  crystalli  intermixtus,  albe- 
dinem  similiter  procreet,  non  minus  quam  si  admis- 
ceatur  aquae;  verum  causa  efficiens  ilia  tantum  est, 
quae  nihil  aliud  quam  vehiculum  est  formae.  At  in 
metaphysica,  si  fiat  inquisitio,  hujusmodi  quidpiam 
reperies  :  corpora  duo  diaphana  intermixta,  portioni- 
bus  eorum  opticis,  simplici  ordine  sive  aequaliter  col- 
locatis,  constituere  albedinem.  Hanc  metaphysicae 
partem  desiderari  reperio.  Nee  mirum  ;  quiailloin- 
quirendi  modo^  qui  hucusque  in  usum  venit,  nun- 
quam  in  seculu'm  comparebunt  rerum  formae.  Radix 
autem  mali  hujus,  ut  et  omnium,  ea  est ;  quod  homi- 
nes et  propere  nimis  et  nimis  longe,  ab  experientia  et 
rebus  particularibus,  cogitationes  suas  divellere  et  ab- 
strahere  consueverunt,  et  suis  meditationibus  et  ar- 
gumentationibus  se  totos  dedere. 

Usus  autem  hujus  partis  metaphysicae,  quam  desi- 
deratis  annumero,  duas  ob  causas  vel  maxime  excel- 
lit.  Prima  est,  quod  scientiarum  omnium  officium 
sit  et  propria  virtus,  ut  experientiae  ambages,  et  iti- 
nera longa  (quantum  veritatis  ratio  permittit)  abbre- 
vient;  ac  proinde  remedium  veteri  querimoniae  affe- 
rant,  de  vita  brevi  et  arte  longa.  Illud  vero  optime 
praestatur,  axiomata  scientiarum  in  magis  generalia, 
et  quae  omni  materia?  rerum  individuarum  competant, 
colligendo  et  uniendo.  Sunt  enim  scientiae  instar  py- 
ramidum,  quibus  historia  et  experientia,  tanquam  ba- 
sis unica,  substernuntur ;  ac  proinde  basis  naturalis 
philosophiae  est  historia  naturalis  :  tabulatum  primum 
a  basi  est  physica ;  vertici  proximum  metaphysica : 
ad  conum  quod  attinet  et  punctum  verticale  (opus 
quod  operatur  Deus  a  principio  usque  ad  finem ;  sum- 
mariam  nempe  naturae  legem)  haesitamus  merito,  an 
humana  possit  ad  illud  inquisitio  pertingere.  Caete- 
rum  haec  tria,  verae  sunt  scientiarum  contabnlationes, 

suntque  apud  homines  propria  scientia  iriflatos,  et  theo- 
machos,  tanquam  tres  moles  giganteee  : 

Ter  sunt  conati  imponere  Pelio  Ossam , 

Scilicet  atque  Ossce  frondosum  involvere  Olympum. 

Apud  eos  vero,  qui  se  ipsos  exinanientes,  omnia  ad 
Dei  gloriam  referunt,  tanquam  trina  ilia  acclamatio, 
Sancte,  Sancte,  Sancte.  Sanctus  enim  Dens  in  mul- 
titudine  operum  suorum,  sanctus  in  ordine  eorum, 
sanctus  in  uniOne.  Quare  speculatio  ilia  Parmenidis 
et  Platonis  (quamvis  in  illis  nuda  merit  speculatio) 
excel luit  tamen  ;  Oninid  per  scalum  quandw/ft  ad  uni~ 
tatem  ascend&re.  Atque  ilia  demum  scientia  caeteris 
est  praestantior,  quae  humanum  intellectual  minimum 
multiplicitate  onerat,  quam  liquet  esse  mefcaphysicam  : 
quippe  quae  contemplatur  prsecipue  simplices  illas  re- 
rum  formas  (quas  superius  formas  prima?  classis  nomi- 
navimus)  quandoquidem  licet  nutnero  paueae,  tamen 
commensurationibus'  et  co-ordinafionibus  suis  omnem 
varietatem  constituunt.  Secunda  res,  quae  hanc  me- 
taphysical partem  de  formis  nobilitat,  haec  nimirum 
est;  quod  potestatem  humanam  emancipet  maxime 
etliberet;  camque  in  amplissimum  et  apertissimum 
operandi  eampum  educat.  Nam  physica  per  angu- 
stos  et  impeditos  calles  humanam  operam  dirigit,  na- 
turae ordinariae  flexuosos  tramites  imitata.  Sed  latae 
undique  sunt  sapientibus  viae ;  sapientiae  nimirum 
(quae  a  veteribus  rerum  divinarum  et  humanarum  sci- 
entia definiebatur)  mediorum  copia  et  varietas  semper 
suppetit.  Causae  enim  physicae,  novis  inventis,  in  si- 
mili  materia,  lucem  et  ansam  praebent :  at  qui  formam 
att'quatri  novit,  novit  etiam  ultimam  possibilitatem  su- 
perinducendi  naturam  illam  in  omnigenam  materiam, 
eoque  ltrniuk  inter  operand um  restringitur  et  alligatur, 
vel  ad  materiae  basim,  vel  ad  conditionem  efficientis. 
Quod  genus  scientiae  eleganter  describit  etiam  Salo- 
mon', etsi  sensu  magis  divino  :  Non  arctabuntur gressus 
tui,  et  currens  non  habebis  offendiculum.  Intelligit 
scilicet  sapientiae  vias,  nee  angustiis  nee  obicibus  ob- 
noxias  esse. 

o  2 

Metaphysicae  pars  secnnda  est  finalinm  causarum 
inqnisitio,  quara  non  ut  praetermissam,  sed  ut  male 
collocatam  notamus.  Solent  enirn  inquiri  inter  phy- 
sica,  non  inter  metaphysica.  Quanquam  si  ordinis 
hoc  solum  vitium  esset,  non  mihi  fnerit  tanti.  Ordo 
enim  ad  illustrationem  pertinet,  neque  est  haec  sub- 
stantia scientiarum.  At  haec  ordinis  inversio  defe- 
ctum insignem  peperit,  et  maximam  philosophise  in- 
duxit  calamitatem.  Tractatio  enim  causarum  fina- 
lium  in  physicis,  inquisitionem  causarum  physicarum 
expulit  et  dejecit,  effecitque  ut  homines  in  istius- 
modi  speciosis,  et  umbratilibus  causis  acquiescerent, 
nee  inquisitionem  causarum  realium,  et  vere  physi- 
carum strenue  urgerent;  ingenti  scientiarum  detri- 
mento.  Etenim  reperio  hoc  factum  esse,  non  solum 
a  Platone,  qui  in  hoc  littore  semper  anchoram  figit, 
verum  etiam  ab  Aristotele,  Galeno,  et  aliis,  qui  sae- 
pissime  etiam  ad, ilia  vada  impingunt.  Etenim  qui 
causas  adduxerit  hujusmodi  ;  Palpebras  cum  pilis,  pro 
sepi  et  vallo  esse,  ad  munimentum  oculorum :  aut  corii 
in  animalibus  firmitudinem  esse  ad  propellendos  calores 
et  frig  or  a  :  aut  ossa  pro  columnis  et  trabibus  a  natura 
induci,  quibus  fabrica  corporis  innitatur :  aut  folia 
arborum  emitti,  quo  fructus  minus  patiantur  a  sole  et 
vento  :  aut  nubes  in  sublimi  fieri,  ut  terrain  imbribus 
irrigent :  aut  terram  densari  et  solidari,  ut  statio  et 
mansio  sit  animalium;  et  alia  similia  :  is  in  metaphysi- 
cis  non  male  ista  allegarit ;  in  physicis  autem  nequa- 
qnam.  Imo,  quod  ccepimus  dicere,  hujusmodi  ser- 
monum  discursus  (instar  remorarum,  uti  fingunt,  na- 
vibus  adhserentium)  scientiarum  quasi  velificationem 
et  progressum  retardarunt,  ne  cursum  suum  tenerent, 
et  ulterius  progrederentur :  et  jam  pridem  effecerunt, 
ut  physicarum  causarum  inquisitio  neglecta  deficeret, 
ac  silentio  praeteriretur.  Quapropter  philosophia  na- 
turalis  Democriti,  et  aliorum,  qui  Deum  et  mentem 
a  fabrica  rerum  amoverunt ;  et  structuram  universi 
infinitis  naturae  praelusionibus  et  tentamentis  (quas  uno 
nomine  fatum,  aut  fortunam  vocabant)  attribuerunt ; 
et  rerum  particularium  causas  materiae  necessitati,  sine 

intermixtione  causarum  finalium,  assignarunt;  nobis 
videtur  (quantum  ex  fragmentis  et  reliquiis  philoso- 
phise eorum  conjicere  licet)  quatenus  ad  causas  pby- 
sicas,  multo  solidior  fuisse,  etaltius  in  naturam  pene- 
trasse,  quam  ilia  Aristotelis  etPlatonis  :  hanc  unicam 
ob  causam,  quod  illi  in  causis  finalibus  nunquam  ope- 
ram  triverunt;  hi  autem  eas  perpetuo  inculcarunt. 
Atque  magis  in  hac  parte  accusandus  Aristoteles,  quam 
Plato:  quandoquidem  fontem  causarum  finalium, 
Deum  scilicet,  omiserit,  et  naturam  pro  Deo  substi- 
tuerit,  causasque  ipsas  finales,  potius  ut  logicae  ama- 
tor,  quam  theologiae,  amplexus  sit.  Neque  haec  eo 
dicimus,  quod  causae  illee  finales  vera?  non  sint,  et  in- 
quisitione  admodum  dignae  in  speculationibus  meta- 
physicas ;  sed  quia  dum  in  physicarum  causarum  pos- 
sessiones  excurrunt  etirruunt,  misere  earn  provinciam 
depopulantur  et  vastant.  Alioquin,  si  modo  intra 
terminos  suos  coerceantur,  magnopere  hallucinantur, 
quicunque  eas  physicis  causis  adversari  aut  repugnare 
putent.  Nam  causa  reddita,  quod  palpebrarum  pili 
oculos  mutuant,  nequaquam  sane  repugnat  alteri  illi, 
quod  pilositas  soleal  contingere  hnmiditatum  orificiis : 

Muscosifontes,  etc. 

Neque  causa  reddita,  quod  coriorum  in  animalibus 
firmitudo  pertinet  ad  cceli  injurias  propulsandas,  adver- 
satur  illi  alteri,  quod  ilia  Jirmitudo  Jit  ob  contractionem, 
pororum,  in  extimis  corporum,  per  frigus  et  deprceda- 
tionem a'eris.  Et  sic  de  reliquis  :  conspirantibus  op- 
time  utrisque  causis ;  nisi  quod  altera  intentionem, 
altera  simplicem  consecutionem  denotet.  Neque  vero 
ista  res  in  dubium  vocat  providentiam  divinam,  aut  ei 
quicquam  derogat ;  sed  potius  eandem  miris  modis 
confirmat  et  evehit.  Nam  sicut  in  rebus  civilibus 
prudentia  politica  fuerit  multo  altior  et  mirabilior,  si 
quis  opera  aliorum  ad  suos  fines  et  desideria  abuti 
possit,  quibus  tamen  nihil  consilii  sui  impertit  (ut  in- 
terim ea  agant,  quae  ipse  velit,  neutiquam  vero  se 
hoc  facere  intelligant)  quam  si  consilia  sua  cum  ad- 
ministris  voluntatis  suae  communicaret :  sic  Dei  sapi- 
entia  effulget  mirabilius,  cum  natura  aliud  agit,  pro- 

videntia  aliud  elicit ;  quam  si  singulis  schematibuset 
raotibus  naturalibug,  providentise  characteres  essent 
impressi.  Scilicet  Aristoteli,  postquam  naturam  fina- 
libus  causis  impraegnasset :  Naturamque  nihil  frustra 
facere,  suique  voti  semper  esse  compotem  (si  impedi- 
menta abessent)  et  hujusmodi  muha  eo  spectantia  po- 
suisset ;  amplius  Deo  non  fuit  opus :  at  Demppritus 
et  Epicurus,  cum  atomos  suos  prsedicabant,  eousque 
a  subtilioribus  nomiullis  tolerabantur  ;  verum  cum  ex 
eorum  fortuitp  concursn,  fabricam  ipsarn  rerum  abs- 
que mente  coaluisse  assererent,  ab  omnibus  risu  ex- 
cepti  sunt,  Adeo  ut  tantum  absit,  ut  causae  physicae 
homines  a  Deo  et  providentia  abducant,  ut  contra 
potius  philosophi  illi,  qui  in  iisdem  eruendis  occupati 
fuerunt,  nullum  exitum  rei  reperiant,  nisi  postremo 
ad  Deum  et  providentiam  confugiant.  Atque  haac 
de  metaphysica  dicta  sint:  cujus  partem  de  causis 
finalibus,  in  libris  et  physicis,  et  metaphysicis,  tracta- 
tam  non  negaverim  ;  in  his  recte,  in  illis  perperam, 
propter  incommodum  inde  secutum. 


CAPUT  QUINTUM. 

Partitio  operative  doctrines  de  natura  in  Mechanicam 
et  Magiam:  quce  respondent  partibus  speculative; 
Physicae  Mechanica,  Metaphysicce  Magia;  et  expur- 
gatio  vocabuli  magics.  Appendices  dues  operatives ; 
Inventarium  opum  humanarum,  et  Catalpgus  poly- 
chrestorum. 

Operativam  de  natura  similiter  in  duas  partes  divi- 
demus,  idque  ex  necessitate  quadam.  Subjicitur 
enim  haec  divisio  divisioni  priori  dpctrinae  speculatiyae. 
Physica  siquidem,  et  inquisitio  causarum  efficientium 
et  inaterialium,  producit  mechanicam  ;  at  metaphy- 
sica, et  inquisitio  fprmarum,  producit  magiam  :  nam 
causarum  finalium  inquisitio  sterilis  est,  et,  tanqiiam 
virgo  Deo  cpnsecrata,  nihil  parit.  Neque  nos  fugit, 
esse  et  mechanicam  saepius  mere  empiricain  et  ope- 
rarjam,  qu?p  a  physica  non  pendeat ;  yevuni  banc  in 

historiam  naturalem  conjecimus  ;  a  philosophia  natu- 
rali  segregamus.  Loquimur  tantum  de  ea  mechanica, 
quae  cum  causis  physicis  conjuncta  est.  Veruntameii 
intervenit  quaedam  mechanica,  quae  nee  prorsus  ope- 
raria  est,  neque  tamen  philosophiam  proprie  attingit. 
Operum  enim  inventa  omnia,  quae  in  hominum  noti- 
tiam  venerunt,  aut  casu  occurrernnt,  et  deineeps  per 
manus  tradita  sunt ;  aut  de  industria  quaesita :  quae 
autem  intentionaliter  inventa  sunt ;  ilia  aut  per  cau- 
sarum  et  axioraatum  lucem  eruta  sunt;  aut  per  ex- 
tensionem  quandam,  vel  translationem,  vei  composi- 
tionem  inventoruni  priorum  deprehensa ;  quae  magis 
ingeniosa  quaedam  res  est  et  sagax,  quam  philosophica. 
Hanc  vero  partem,  quam  neutiquam  contemnimus, 
non  multo  post,  cum  de  experientia  literata  inter  lo- 
gica  tractabimus,  cursim  perstringemus.  Enimvero 
mechanicam,  de  qua  nunc  agimus,  tractavit  Aristo- 
teles  promiscue  :  Hero  in  spiritualibus ;  etiam  Geor- 
gius  Agricola,  scriptor  recens,  diligenter  admodum 
in  mineralibus  ;  aliique  quamplurimi  in  subjectis  par- 
ticularibus :  adeo  ut  non  habeam,  quod  dicam  de 
omissis  in  hac  parte  ;  nisi  quod  mechanica  promiscua, 
secundum  exemplum  Aristotelis,  diligentius  debuis- 
sent  continuari  per  labores  recentiorum  ;  praesertim 
cum  delectu  eorum  mechanicorum,  quorum  aut  cau- 
sae magis  obscurae,  aut  effectus  magis  nobiles.  Verum 
qui  in  hisce  insistunt,  quasi  oras  tantum  maritimas 
perreptant : 

Premendo  littus  iniquum. 


Meo  siquidem  judicio,  vix  possit  aliquid  in  natura 
radicitus  verti  aut  innovari,  vel  per  casus  aliquos  for- 
tuitos,  vel  per  tentamenta  experimentorum,  vel  ex 
luce  causarum  physicarum,  sed  solummodo  per  inven- 
tionem  formarum.  Si  igitur  desiderari  earn  partem 
inetaphysicae,  quae  deformis  agit,  posuimus ;  sequitur, 
ut  naturalis  etiam  magia,  quae  ad  earn  est  relativa, 
similiter  desideretur,  Verum  hoc  loco  postulandum 
videtur,  ut  vocabulum  istud  magiae,  in  deteriorem 
partem  jam  pridem  acceptum,  antiquo  et  honorifico 
sensui  restituatur      Eteuim  magia  apud   Persas  pro 

sapientia  sublimi,  et  scientia  consensunra  rerum  uni- 
versalium,  accipiebatur ;  atque  etiam  ties  illi  reges, 
qui  ab  oriente  ad  Christum  adorandum  venerunt,  ma- 
gorutn  nomine  vocabantur.  Nos  vero  earn  illo  in 
sensu  intelligimus,  ut  sit  scientia,  quae  cognitionem 
formarum  abditarum  ad  opera  admiranda  deducat; 
atque,  quod  diei  solet,  activa  cum  passivis  conjun- 
gendo,  magnalia  naturae  manifested  Nam  quantum 
ad  naturalem  magiam  (quas  in  libris  plurimorum  voli- 
tat)  credulas  quasdarn  et  superstitiosas  traditiones,  et 
observationes  de  sympathiis  et  antipathiis  rerum,  at- 
que de  occultis  et  specificis  proprietatibus  comple- 
ctentem,  cum  frivolis  ut  plurimum  experimentis,  po- 
tius  occultandi  artificio  et  larva,  quarn  re  ipsa,  admi- 
randis  :  non  erraverit  sane,  qui  earn  dixerit  a  scientia, 
quam  quaerimus,  tantum  distare,  quoad  veritatem  na- 
turae, quantum  libri  rerum  gestarum  Arthuri  ex  Bri- 
tannia, aut  Hugonis  Burdegalensis,  et  hujusmodi  he- 
roum  umbratilium,  diflferunt  a  Caesaris  commentariis, 
quoad  veritatem  historicam.  Manifestum  enim  est, 
Caesarem  majora  revera  perpetrasse,  quam  illi  de  he- 
roibus  suis  confingere  ausisunt;  sed  modis  faciendi 
minime  fabulosis.  Hujusmodi  doctrinas  bene  adum- 
bravit  fabula  de  Ixione;  qui  cum  Junonis,  potentiae 
deae,  concubitum  animo  sibi  designaret,  cum  evanida 
nube  rem  habuit;  ex  qua  Centauros  et  Chimaeras  pro- 
genuit.  Sic  qui  insana  et  impotenti  cupiditate  ferun- 
tur  ad  ea,  quae  per  imaginationis  tantum  fumos  et 
nebulas  cernere  se  putant,  loco  operum,  nil  aliud 
quam  spes  inanes,  et  deformia  quaedam  ac  monstrosa 
spectra,  suscipient.  Hujus  autem  magiae  naturalis, 
levis  et  degeneris,  operatio  super  homines,  similis  est 
soporiferis  quibusdam  medicamentis  ;  quae  somnum 
conciliant,  atque  insuper  inter  dormiendum  laeta  et 
placentia  somnia  emittunt.  Primo  enim  intellectum 
humanum  in  soporem  conjicit ;  canendo  proprietates 
specificas  et  virtutes  occultas,.et  tanquam  ccelitus  de- 
missas,  et  per  traditionum  susurros  solummodo  perdis- 
cendas  ;  unde  homines  ad  veras  causas  eruendas  et 
indagandas  non  amplius  excitantur,  et  evigilant;  sed 
in   hujusmodi   otiosis  et  credulis  opinionibus   acqui- 

escunt :  deinde  vero  innumera  commenta  grata,  et 
qualia  quis  optaret  maxime,  instar  somniorura,  insi- 
nuat.  Atque  opera?  pretium  est  notare,  in  illis  scien- 
tiis,  quae  nimium  trahunt  ex  phantasia  et  fide  (quales 
sunt  magia  ista  levis,  de  qua  nunc  loquimur,  alche- 
mia,  astrologia,  et  alias  consimiles)  media  sua,  et 
theoriam,  solere  esse  magis  monstrosa,  quam  finis 
ipse  est,  et  actio,  quo  tendunt.  Versio  argenti,  aut 
argenti  vivi,  aut  alicujus  aiterius  metalli  in  aurum, 
res  creditu  dura:  attamen  longe  verisimilius  est  ab 
homine,  qui  ponderis,  coloris  flavi,  malleabilis  et  ex- 
tensibilis,  fixi  etiam  et  volatilis,  naturas  cognitas  et 
perspectas  habuerit ;  quique  similiter  prima  minera- 
lium  semina  et  menstrua  diligenter  introspexerit,  posse 
aurum  multa  et  sagaci  molitione  tandem  produci ; 
quam  quod  pauca  elixiris  grana,  paucis  momentis, 
alia  metalla  in  aurum  vertere  valeant,  per  activitatem 
ejusdem  elixiris,  qua?  naturam  scilicet  perficere,  et 
omni  impedimento  liberare  possit.  Similiter  sene- 
ctutis  retardatio,  aut  gradus  alicujus  juventutis  instau- 
ratio,  non  facile  fidem  reperiat :  attamen  longe  veri- 
similius est  ab  homine,  qui  naturam  arefactionis,  et 
spirituum  super  solida  corporis  depraedationes  bene 
norit ;  quique  naturam  assimilationis,  atque  alimen- 
tationis,  vel  perfections,  vel  pravioris,  perspexerit; 
naturam  etiam  spirituum,  et  quasi  flammae  corporis, 
alias  ad  consumendum  appositae,  alias  ad  reparandum, 
notarit;  posse  per  diaetas,  balnea,  unctiones,  medi- 
cinas  proprias,  accommodata  etiam  exercitia,  et  simi- 
lia,  vitam  prolongari,  aut  vigorem  juventutis  aliqua 
ex  parte  renovari:  quam  quod  hoc  fieri  possit  per 
guttas  pauculas,  aut  scrupulos  alicujus  pretiosi  liquo- 
ris,  aut  quintessential  Rursus  ex  astris  fata  elici 
posse,  non  statim,  aut  facile  homines  consenserint : 
ilia  vero  ;  quod  hora  nativitatis  (quae  saepissime  ex 
pluribus  accidentibus  naturalibus,  vel  acceleratur,  vel 
diflfertur)  vitae  totius  fortunam  regat ;  aut  quod  hora 
quaestionis  sit  cum  re  ipsa,  quae  quaeritur,  confatalis  ; 
meras  nugas  dixeris.  Attamen  tanta  exercet  huma- 
num  genus  impotentia  et  intemperies,  ut  non  solum, 
quae  fieri    non    possunt,    sibi    spondeaut,    sed    etiam 

maxime  ardua,  sine  molestia  aut  sudore,  tanquam  fe- 
riantes,  se  adipisci  posse  confidunt.  Verum  de  raagia 
hactenus,  cujus  et  vocabulum  ipsum  ab  infamia  vindi- 
cavimus,  et  speciem  veram  a  falsa  et  ignobili  segre- 
gavimus. 

Hujus  vero  partis,  operativae  scilicet  de  natura,  duae 
sunt  appendices,  magni  utraque  pretii.  Prima  est,  ut 
fiat  inventarium  opum  humanarum,  quo  excipiantur, 
et  breviter  enumerentur,  omnia  hominum  bona  et  for- 
tunee  (sive  sint  ex  fructibus,  et  proventibus  naturae,  sive 
artis)  quae  jam  habentur,  et  quibus  homines  fruuntur, 
adjectis  iis,  quae  olim  innotuisse  constat,  nunc  autem 
perierunt :  ad  hunc  finem,  ut  qui  ad  nova  inventa 
accingitur,  de  jam  inventis  et  extantibus  negotium  sibi 
non  facessat.  Hoc  vero  inventarium  magis  erit  arti- 
riciosum,  magisque  etiam  utile,  si  quae  communi  ho- 
minum opinione"  impossibilia  reputantur,  in  unoquoque 
genere  adjunxeris  :  atque  una  proxima  impossibilibus, 
quae  tamen  habentur,  copules  ;  ut  alterum  humanam 
inventionem  acuat,  alterum  quadantenus  dirigat ; 
utque  ex  his  optativis  et  potentialibus  activa  prom- 
ptius  deducantur  Secunda  est,  ut  fiat  calendarium 
eorum  experimentorum,  quae  maxime  polychresta  sunt, 
et  ad  aliorum  inventionem  faciunt  et  ducunt.  Ex- 
empli gratia,  Experimentum  artificialis  conglaciatioms 
aquce,  per  glaciem  cum  salenigro,  ad  infinita  pertinet  : 
hoc  enim  modum  condensationis  secretum  revelat, 
quo  homini  nihil  est  fructuosius.  Praesto  enim  est 
ignis  ad  rarefactiones ;  verum  in  condensationibus 
laboratur.  Plurimum  autem  facit  ad  inveniendi  com- 
pendium, si  hujusmodi  polychresta  proprio  catalogo 
excipiantur. 

CAPUT  SBXTUM. 

De  magna  philosophic  naturalis,  tarn  speculative? 
quam  operatives,  appendice  Mathematica:  quodque 
inter  appendices  potius  poni  debet,  quam  inter  scien- 
tias  substantias.  Partitio  Mathematics  in  puram 
et  mixtam. 

Optime  Aristoteles  physicam  et  mathematicam  ge- 
net-are practicam  sive  mechanicam.     Quare  cum  jam, 
tam  speculatiyam,  quam  operativam  partem  doctrinae 
de  natura  tractaverimus,  locus  est  ut  de  mathematica 
dicamus,  quae    ad   utramque  est  scientia  auxiliaris. 
Haec  siquidem  in  philosophia  recepta,  physicae  et  me- 
taphysicae  pars  tertia  adjungitur.     At  nobis  ista  re- 
tractantibus  et  recolentibus,  si  earn  ut  scientiam  sub- 
stantivam,  et  principalem,  designare  in  animo  esset, 
magis  consentaneum  videretur,  et  rei  ipsius  naturae, 
et  ordinis   perspicuitati,    ut    constitueretur  tanquam 
portio  metaphysicae.    Quantitas  enim  (quae  subjectum 
est  mathematicse)  materiae  applicata,  veluti  dosis  na- 
turae est,  et  plnrimorum  effectuum  in  rebus  natura- 
libus  eausativa :  ideoque  inter  formas  essentiales  nu- 
meranda  est.     Figurae  autem  et  numerorum  potentia 
in  tantum  apud  antiquos  valere  visa  est,  ut  Pemocri- 
tus  principiavarietatis  rerum  mjiguris  atomorum  prae- 
cipue  collocaverit :  ac  Pythagoras  naturam  rerum  ex 
numeris  constitui  asseruerit.     Illud  interim  verum  est, 
quantitatem  inter  formas  naturales  (quales  nos  eas  in- 
telligimus)  omnium  maxime  esse  abstractam,  et  a  ma- 
teria separabilem  :  quod  ipsum  in  causa  fuit,  cur  et 
diligentius  exculta,  et  acrius  inquisita  ab  hominibus 
fuerit,  quam  aliae  quaecunque  formae,  quae  omnes  in 
materia  magis  sunt  immersae.     Cum  enim  id  hominum 
animis  plane  insitum  sit  (plurimo  certe  cum  scientia- 
rum  detrimento)  ut  generalium   quasi  campis  liberis, 
magis  quam  particularium  sylvis  et  septis,  delecten- 
tur,  nil  repertum  est  mathematicis  gratius  et  jucun- 
dius,  quo  appetitus  iste  expatiandi  et  meditandi  ex- 
pleretur.      Etsi   autem  haec   vera  sint,  nobis  tamen, 

qui  non  tantum  veritati  et  ordini,  verum  etiam  usui  et 
commodis  horainum,  consulimus,  satius  demum  visum 
est,  mathematicas,  cum  et  in  physicis,  etin  metaphy- 
sicis,  et  in  mechanicis,  et  in  magicis  plurimum  pol- 
leant,  ut  omnium  appendices  et  copias  auxiliares, 
designare  :  quod  etiam  quodammodo  facere  compel- 
limur,  propter  delicias  et  fastum  mathematicorum, 
qui  hauc  scientiam  physicae  fere  imperare  discupiant. 
Nescio  enim  quo  fato  fiat,  ut  mathematica  et  logica, 
quae  ancillarum  loco  erga  physicam  segerere  debeant, 
nihilominus  certitudinem  suam  prae  ea  jactantes,  do- 
minatum  contra  exercere  praesumant.  Veruin  de  loco 
et  dignitate  hujus  scientiae  minus  curandum :  de  re 
ipsa  videamus. 

Mathematica  aut  pura  est,  aut  mixta.     Ad  puram 
referuntur  sciential,   quae  circa  quantitatem  occupatae 
sunt,  a  materia  ex  axiomatibus  physicis   penitus  ab- 
stractam.     Eae  duae  sunt,  geometria  et  arithmetica: 
quantitatem   altera  continuam,  altera  discretam  tra- 
ctans.     Quae  duae  artes,  magno  certe  cum  acumine,  et 
industria,  inquisitae  et  tractatae  sunt:  veruntamen  et 
Euclidis  laboribus,  in  geometricis,  nihil  additum  est 
a  sequentibus,  quod  intervallo  tot  seculorum  dignum 
sit ;    et  doctrina  de  soiidis,  nee  aveteribus,  nee  a  mo- 
dernis,  pro  rei  usu  et  excellentia,  instructa  et  aucta 
est.     In  arithmeticis  autem,  nee  satis  varia  et  com- 
moda  inventa   sunt  supputatiouum    compendia,  prae- 
sertim  circa  progressiones,   quarum  in  physicis  usus 
est  non  mediocris  :  nee  algebra  bene  consummata  est; 
atque  arithmetica  ilia  Pythagorica  et  inystica,  quae  ex 
Proclo  et  reliquiis  quibusdam  Euclidis  ccepit  instau- 
rari,  expatiatio  quaedam  speculationis  est.     Hoc  enim 
habet  ingenium  humanum,  ut  cum  ad  solida  non  suf- 
ficiat,  in  supervacaneis  se  atterat.     Mixta  habet  pro 
subjecto  axiomata  et  portiones  physicas  :  quantitatem 
autem  considerat,  quatenus  est  ad  ea  elucidanda,   et 
demonstranda,  et  actuanda,  auxiliaris.     Multae  siqui- 
dem  naturae  partes,  nee  satis  subtiliter  comprehend], 
nee  satis  perspicue  demonstrari,  nee  satis  dextre  et 
certo  ad  usum  accommodari  possint,  sine  ope  et  in- 
terventu  mathematicae.     Cujus  generis  sunt  perspe- 

ctiva,  musica,  astronomia,  cosmographia,  architectura, 
machinaria,  et  nonnullae  aliae.  Cseterum  in  mathema- 
ticis  mixtis  integras  aliquas  portiones  desideratas  jam 
non  reperio,  sed  multas  in  posterum  praedico,  si  ho- 
mines non  ferientur.  Prout  enim  physica,  majora  in- 
dies incrementa  capiet,  et  nova  axiomata  educet;  eo 
mathematical  opera  nova  in  multis  indigebit,  et  plures 
demum  fient  mathematical  mixtae. 

Jam  autem  doctrinam  de  natura  pertransivimns,  et 
desiderata  in  ipsa  notavimus.  Qua  in  re  si  a  priscis 
et  receptis  opinionibus  discesserimus,  eoque  nomine 
contradicendi  ansam  cuiquam  praebuerirnus  ;  quod  ad 
nos  attinet,  ut  dissentiendi  studium  longe  a  nobis 
abest,  ita  etiam  et  contendendi  consilium.  Si  haec 
vera  sunt; 

Non  canimus  surdis,  respondent  omnia  sylvce : 

vox  naturae  ingeminabit,  etsi  vox  hominum  reclamet. 
Quemadmodum  autem  Alexander  Borgia  dicere  so- 
lebat,  de  expeditione  Gallorum  Neapolitana,  Eos  ve- 
nisse  cum  creta  in  manibus,  quo  diversoria  sua  notarent, 
non  cum  armis,  ut  perrumperent :  sic  nobis  magis  cordi 
est  pacificus  veritatis  ingressus ;  ubi  quasi  creta  con- 
signentur  animi,  qui  tantam  hospitem  excipere  pos- 
sint ;  quam  qui  pugnax  est,  viamque  sibi  per  conten- 
tiones,  et  lites  sternat.  Absolutis  igitur  duabus  par- 
tibus  philosophise,  de  Numine  et  de  natura,  restat 
tertia  de  homine. 

CAPUT  PRIMUM. 

Partitio  doctrines  de  Uomine,  in  Philosophiam  Huma- 
nitatis,  et  Civilem.  Partitio  Philosophic  Humani- 
tatis,  in  doctrinam  circa  Corpus  Hominis,  et  doctri- 
nam  circa  Animam  Hominis.  Constitutio  unius 
doctrines  generalis  de  natura,  sive  statu  hominis. 
Partitio  doctrines  de  statu  hominis,  in  doctrinam 
de  Persona  hominis,  et  de  Fcedere  Animi  et  Corporis. 
Partitio  doctrines  de  persona  hominis,  in  doctrinam 
de  Miseriis  hominis,  et  de  Presrogativis.  Partitio 
doctrines  de  Fcedere,  in  doctrinam  de  Indicationibus, 
et  de  Impressionibus .  Assignatio  Physiognomies  et 
Interpretations  Somniorum  naturalium,  doctrines  de 
In  dicationibus . 

Siquis  me  (rex  optime)  ob  aliquid  eorum,  quae  pro- 
positi, aut  deinceps  proponam,  impetat  aut  vulne- 
ret  (praeterquam  quod  intra  praesidia  majestatis  tuae 

tutus  esse  debeam)  sciat  is,  se  contra  morem  et  disci- 
plinam  militiae  facere.  Ego  enim  buccinator  tantum, 
pugnam  non  ineo  ;  unus  fortasse  ex  iis,  de  quibus 
Homerus : 

Xa/jO£T£,  KypvKBQ,  Aid?  ayysXoi  »)§£  /ecu  avSpwv. 

Hi  enim  inter  hostes,  etiam  infensissimos  et  acerbis- 
simos,  ultro  citroque  ,invioIati  ubique  commeabant. 
Neque  vero  nostra  buccina  homines  advocat  et  excitat, 
ut  se  mutuo  contradictionibus  proscindant,  aut  secum 
ipsi  proelientur  et  digladientur ;  sed  potius  ut  pace  inter 
ipsos  facta,  conjunctis  viribus,  se  ad  versus  naturam 
rerum  comparent,  ej usque  edita  et  munita  capiant  et 
expugnent,  atque  fines  imperii  humani  (quantum  Deus 
Opt.  Max.  pro  bonitate  sua  indulserit)  proferant. 

Veniamus  nunc  ad  earn  scientiam,  ad  quam  nos 
ducit  oraculum  antiquum  :  nempe  ad  scientiam  nostri. 
Cui,  quo  magis  nostra  intersit,  eo  incumbendum  est 
diligentius.  Haec  scientia  homini  pro  fine  est  seien- 
tiarum ;  at  naturae  ipsius  portio  tantum.  Atque  hoc 
pro  regula  ponatur  generali ;  quod  omnes  seientiarum 
partitiones  ita  intelligantur  etadhibeantur,  ut  scientias 
potius  signent  aut  distinguant,  quam  secent  et  divel- 
lant,  ut  perpetuo  evitetur  solutio  continuitatis  in 
scientiis.  Hujus  etenim  contrarinm  particulars  sci- 
entias steriles  reddidit,  inaneseterroneas,  dum  a  fonte 
et  fomite  communi  non  aluntur,  sustentantur,  et 
rectificantur.  Sic  videmus  Ciceronem  oratorem,  de 
Socrate  et  ejus  schola  conquerentem,  quod  hie  primus 
philosophiam  a  rhetorica  disjunxerit,  unde  facta  sit 
rhetorica  ars  loquax  et  inanis.  Constat  similiter  sen- 
tentiam  Copernici  de  rotatione  terrse  (quae  nunc  quo- 
que  invaluit)  quia  phaenomenis  non  repugnat,  ab 
astronomicis  principiis  non  posse  revinci;  a  naturalis 
tamen  philosophise  principiis,  recte  positis,  posse. 
Artem  denique  medicam  videmus,  si  a  naturali  philo- 
sophia  destituatur,  empiricorum  praxi  haud  multum 
praestare.  Hoc  igitur  posito,  accedamus  ad  doctrinam 
de  homine.  Ea  duplex  est :  aut  enim  contemplatur 
hominem  segregatum,  aut  congregatum  atque  in  so- 
cietate.     Alteram  harum  philosophiam  humanitatis; 

alteram  civilem  vocamus.  Philosophia  humanitatis 
sive  huraana  ex  partibus  similibus  illis,  ex  quibus 
homo  ipse,  consistit :  nempe  ex  scientiis,  quae  circa 
corpus  ;  et  ex  scientiis,  quae  circa  auimam  versantur. 

Verum  priusquam  distributiones  particulares  per- 
sequamur,  constituamus  scientiam  unam  generalem, 
de  natura  et  statu  hominis :  digna  enim  certe  res  est, 
ut  emancipetur  haec  scientia,  et  in  scientiam  seorsum 
redigatur.  Conficitur  autem  ilia  ex  iis  rebus,  quae 
sunt  tam  corpori,  quam  animae  communes.  Rursus, 
haec  scientia  de  natura  et  statu  hominis,  distribui  potest 
in  duas  partes  ;  attribuendo  alteri  naturam  hominis 
indivisam,  alteri  vinculum  ipsum  animae  et  corporis: 
quarum  primam  doctrinam  de  persona  hominis,  secun- 
dam  doctrinam  de  fcedere  vocabimus.  Liquet  autem 
haec  omnia,  cum  sint  communia  et  mixta,  primae  illi 
divisioni  scientiarum  circa  corpus,  et  scientiarum  circa 
animam  versantinm,  assignari  non  potuisse. 

Doctrina  de  persona  hominis  duas  res  praecipue 
complectitur  ;  contemplationes  scilicet  de  miseriis 
humani  generis ;  et  de  ejusdem  praerogativis  sive 
excellentiis.  Atque  deploratio  humanarum  aerumna- 
rum  eleganter  et  copiose  a  compl.uribus  adornata  est, 
tam  in  scriptis  philosophicis,  quam  theologicis  :  estque 
res  et  dulcis  simul  et  salubris. 

At  ilia  altera  de  praerogativis,  digna  visa  res  nobis, 
quae  inter  desiderata  proponatur.  Elegantissime  certe 
Pindarus  (ut  plerunque  solet)  inter  laudandum  Hiero- 
nem  ait,  Eum  decerpere  summitates  ex  omnibus  virtutibus. 
Equidem  plurimum  ad  magnanimitatem  et  humanum 
decus  conferre  posse  putarem,  si  ultiraitates  (ut  loquun- 
tur  scholastici)  sive  summitates  (ut  Pindarus)  humanae 
naturas  colligerentur ;  praecipue  ex  historiae  fide.  Illud 
est  quid  ultimum  et  suprem-um  fuerit,  quo  unquam 
humana  natura  per  se  ascendent,  in  singulis  et  corporis 
et  animi  dotibus.  Quanta  res,  quae  de  Caesare  narra- 
tur,  quod  amanuensibus  quinque  simul  dictare  suffe- 
cerit?  Quin  et  exercitationes  illae  antiquorum  rhe- 
torum,  Protagorae,  Gorgiae;  etiam  philosophorum, 
Callisthenis,  Posidonii,  Carneadis,  ut  de  qnovis  the- 
mate  in  utramque  partem  ex  tempore  disserere  ele- 

ganter et  copiose  potuerint;  ingenii  humani  vires  haud 
parura  nobilitant.  Res  autem  usu  minor,  at  ostenta- 
tione  et  facilitate  fortasse  major,  quam  de  Archia 
magistro  suo  memorat  Cicero:  eum  magnum  numerum 
optimorum  versuum  de  Us  rebus,  quce  turn  agerentur, 
potuisse  dicere  ex-tempore.  Tot  millibus  hominum 
nomina  reddere  potuisse  Cyrum  aut  Scipionem,  mag- 
num memoriae  decus.  At  virtutum  moralium  palmae 
non  minus  celebres,  quam  intellectualium.  Quantaru 
rem  in  exercitio  patientiae  exhibet  historia  ilia  vulgata 
de  Anaxarcho,  qui  quaestioni  et  tormentis  subjectus, 
linguam  (indicii  spem)  dentibus  praescidit,  et  in  os 
tyranni  exspuit  ?  Neque  tolerantia  cedit  (licet  dignitate 
plurimum)  quod  seculo  nostro  accidit  in  Burgundo 
quodam,  principis  Arausionensis  interfectore;  is  virgis 
ferreis  flagellatus,  et  forcipibus  ignitis  laceratus,  nul- 
lum prorsus  gemitum  edidit:  quinetiam  cum  forte  fra- 
ctum  aliquid  desuper  in  caput  astantis  cujuspiam  in- 
cideret,  ustulatus  jam  nebulo,  et  in  mediis  tormentis, 
risk  ;  qui  tamen  paulo  ante,  cum  cincinni  capillitii, 
quos  gestabat,  tonderentur,  fleverat.  Animi  quoque 
mira  serenitas  et  securitas,  sub  ipsum  tempus  mortis, 
in  pluribus  enituit.  Qualis  fuit  ilia  centurionis  apud 
Taciturn  :  is  cum  a  milite,  qui  eum  ex  imperato  occi- 
surus  esset,  juberetur,  ut  cervices  porrigeret  fortiter, 
Utinam  (inquit  ille)  tu  tarn  fortiter  ferias.  At  Joan- 
nes dux  Saxoniae,  cum  inter  ludum  scacchorum  dip- 
loma, quo  nex  ejus  in  posterum  diem  mandabatur, 
allatum  esset,  astantem  quendam  ad  se  vocavit,  et 
subridens:  Specta,  inquit,  num  non potiores  partes  ludi 
hujus  teneam.  Isle  enim  (ad  collusorem  innuens)  me 
mortuo,  jactabit,  suas  potiores  partes  fuisse.  Noster 
vero  Morus,  Angliae  cancellarius,  cum  pridie  quo  mo- 
riturus  esset,  tonsor  ad  eum  veniret  (missus  scilicet  ad 
hoc,  ne  forte  capillitio  promisso  esset  apud  populum 
in  spectaculo  raiserabilior)  eumque  interrogaret,  num 
tonderi  placeret;  renuit,  atque  ad  tonsorem  versus: 
Mihi,  inquit,  cum  rege  de  capite  meo  controversia  est; 
antequam  vero  ilia  terminatafuerit,  sumptus  in  illud  non 
faciam.    Quin  et  idem,  sub  ipsum  mortis  articulum, 

postquam  jam  caput  in  truncum  fatalem  reclinasset, 
rursus  se  paululum  erexit,  et  barba,  quae  ei  erat  pro- 
missior,  leniter  amota,  At  certe  hcec,  inquit,  non  offen- 
dit  regem.  Verum,  ne  hoc  loco  longiores  simus,  satis 
patet  quid  velimus,  nempe  ut  miracula  naturae  huma- 
nae,  viresque  ejus  et  virtutes  ultima?  tam  animi  quam 
corporis,  in  volumen  aliquod  colligantur;  quod  fuerit 
instar  fastorum  de  humanis  triumphis.  Qua  in  re  in- 
stitutum  Valerii  Maximi  et  C.  Plinii  probamus,  dili- 
gentiam  et  judicium  eorum  requirimus. 

Quantam  aid  doctrinam  de  fcedere,  sive  de  communi 
vinculo  animae  et  corporis;  ea  in  duas  partes  tribui 
possit.     Qnemadmodum  enim  inter  fcederatos  inter- 
cedunt,  et  mutua    rerum   suarum  communicatio,  et 
mutua  officia;  sic  fcedus  istud  animae  et  corporis  dua- 
bus  similiter  rebus  continetur :  nimirum  ut  describatur 
quomodo  haec  duo  (anima  scilicet  et  corpus)  se  invi- 
cem  detegant ;  et  quomodo  invicem  in  se  agant;  no- 
titia  sive  indicatione,  et  impressione.     Harum  prior 
(descriptio  scilicet,  qualis  possit  haberi  notitia  de  ani- 
ma ex  habitu  corporis ;  aut  de  corpore  ex  accidenti- 
bus  animi)  duas  nobis  peperit  artes,  utramque  praedi- 
ctionis ;   inquisitionibus   alteram   Aristotelis,   alteram 
Hippocratis  decoratam.     Quanquam  autem  tempora 
recentiora  has  artes  superstitiosis  et  phantasticis  mix- 
turis    polluerint ;   repurgatae   tamen,  ac   in  integrum 
restitutae,  et  fundamentum  habent  in  natura  solidum, 
et  fructum  edunt  ad  vitam  communem  utilem.  Prima 
est  physiognomia,  quae  per  corporis  lineamenta  animi 
indicat   propensiones ;  altera   somniorum  naturalium 
interpretatio,  quae   corporis  statum  et  dispositionern 
ex  animi  agitationibus  detegit.  In  harum  priore  partem 
nonnullam  desiderari  perspicio.  Siquidem  Aristoteles 
ingeniose  et  solerter  corporis  fabricam,  dum  quiescit, 
tractavit ;  eandem  in  motu  (nimirum  gestus  corporis) 
omisit;  qui  tamen   non  minus   artis   observationibus 
subjiciuntur,  et  majoris  sunt  usus.   Etenim  lineamenta 
corporis,  animi  inclinationes  et  propensiones  generales 
ostendunt ;  oris    autem  et  partium  motus  et  gestus, 
insnper  aditus,  et  tempora,  et  praesentis  dispositionis 

et  voluntatis  signa,  declarant.  Ut  enim  aptissimis 
atque  elegantissimis  majestatis  tuae  verbis  utar,  Lingua 
aures  ferit,  gestus  vero  oculos  alloquitur.  Hoc  vero 
bene  norunt  veteratores  complures,  et  astuti  homines, 
quorum  oculi  in  aliorum  vultu  et  gestibus  habitant; 
idque  in  commodum  suum  trahunt;  utpote  in  quo 
facultatis  et  prudentiae  suae  pars  maxima  vertatur. 
Nee  sane  negari  potest,  hoc  ipsum  simulationis  in 
altero  indicem  esse  mirificum,  et  monere  homines 
optime  de  electionibus  temporum  et  opportunitatum 
adeundi  personas  ;  quae  civilis  prudentiae  pars  estnon 
parva.  Nemo  autem  putet  hujusmodi  solertiam  ali- 
quid  quidem  valere  circa  homines  individuos,  sub 
regula  autem  non  cadere :  nam  ad  unum  fere  modum 
omnes  ridemus,  et  ploramus,  et  erubescimus,  et  fron- 
tem  contrahimus ;  et  sic  (ut  plurimum)  de  motibus 
subtilioribus.  Si  quis  autem  hie  chiromantiae  meminit, 
sciat  rem  esse  prorsus  vanam  ;  et  in  hujnsmodi  ser- 
monibus,  quos  tractamus,  nee  dignam  quidem  quae 
nominetur  Quod  vero  ad  somniorum  naturalium 
interpretationem  altinet :  res  est  quorundam  laboribus 
pertractata,  sed  plurimis  ineptiis  scatens.  Illud  tan- 
tum  in  praesenti  innuo,  basim  illam  huic  rei,  quae 
maxime  est  solida,  non  substerni.  Ea  hujusmodi  est ; 
ubi  idem  fit  ab  interna  causa,  quod  fieri  quoque  solet 
ab  externa,  actus  ille  externus  transit  in  somnium. 
Similis  est  stomachi  oppressio,  ex  crasso  vapore,  atque 
incubitu  ponderis  externi :  itaque  qui  incubo  laborant, 
pondus  sibi  superimponi,  magno  cum  apparatu  cir- 
cumstantiarum,  somniant.  Similis  viscerum  pensilitas 
ex  fluctuum  agitatione  in  mari,  et  ex  flatu  circa  prae- 
cordia  collecto :  itaque  hypochondriaci  saepius  navi- 
gationes  et  agitationes  super  aquas  somniant.  Sunt 
et  innumera  id  genus. 

Posterior  pars  doctrinae  foederis  (quam  impressionem 
nominavimus)  in  artem  nondum  redacta  est,  sed  obi- 
ter tantum,  et  carptim,  inter  alios  tractatus  aliquando 
intervenit.  Ilia  eandem  antistrophen  cum  priori  ha- 
bet.  Quippe  duo  considerat :  Aut  quomodo,  et  quo- 
usque  humores  et  temperamentum  corporis  immutent 

animam,  in  eamqueagant:  Aut  rursus,  quomodo,  et 
quousque  animae  passiones,  vel  apprehensiones,  im- 
mutent  corpus  et  in  illud  agant.  Horum  prius  in  re 
medica  interdum  tractari  videmus  ;  at  id  ipsum  se  mi- 
ris  modi's  religionibus  inseruit.  Pharmaca  enim  prae- 
scribunt  medici^  quae  morbis  animae  persanandis  in- 
serviant,  ut  in  curationibus  mania?  et  melancholia?  : 
quinetiam  medicinas  porrigunt  ad  animum  exhilaran- 
dum,  ad  cor  muniendum,  atque  inde  fortitudinem 
augendam,  ad  ingenium  acuendum,  ad  memoriam  ro- 
borandam,  et  similia.  At  diaetae,  et  delectus  ciborum 
et  potuum,  et  ablutiones,  et  alise  circa  corpus  obser- 
vantiae,  in  secta  Pythagoreorum  et  in  haeresi  Mani- 
chaeorum,  et  in  lege  Mahometi,  omnem  modum  su- 
perant.  Ordinatioes  quoque  legis  ceremonialis,  san- 
guinis et  adipis  esum  prohibentes  ac  animalia  munda 
ab  immundis  distinguentes  (quatenus  ad  cibi  usum) 
et  plurimae  sunt  et  praecisae.  Imo  Christiana  fides  ipsa 
(quamvis  a  ceremoniarum  nube  libera  et  serena)  usum 
tamen  retinet  jejuniorum,  abstinentiarum,  et  aliarum 
rerum,  quae  ad  corporis  macerationem  et  humiliatio- 
nem  spectant,  tanquam  rerum  non  mere  ritualium, 
sed  etiam  fructuosarum.  Atqui  radix  omnium  hujus- 
modi  praeceptionum,  praeter  ipsam  ceremoniam  et  ex- 
ercitium  obedientiae,  in  hac  re  consistit,  de  qua  lo- 
quimur  :  nimirum  quod  anima  compatiatur  corpori. 
Si  quis  autem  judicio  infirmior  existimet,  istas  corpo- 
ris in  animam  impressiones,  aut  immortalitatem  ani- 
mae in  dubium  revocare,  aut  imperio  animae  in  corpus 
derogare ;  levi  dubitationi  leve  responsum  suffecerit. 
Exempla  petat,  vel  ab  infante  in  utero  matris  ;  qui 
simul  cum  matris  affectibus  compatitur,  et  tamen  e 
corpore  matris  suo  tempore  excluditur:  vel  a  mo- 
narchis,  qui,  licet  potentes,  a  servorum  impetu  quan- 
doque  flectnntur,  salva  interim  majestate  sua  regia. 

Jam  quod  ad  partem  reciprocam  (de  anima,  et  af- 
fectibus ejus  in  corpus  agentibus)  ilia  quoque  in  me- 
dicina  locum  invenit.  Nemo  enim  medicus  est  paulo 
prudentior,  quin  accidentia  animi,  ut  rem  maximi  ad 
sanationes  suas  momenti,  quaeque  omnia  alia  remedia 

plurimum  vel  adjuvet,  vel  impediat,  consideret  et 
tractet.  At  aliud  quippiam,  quod  hue  pertinet,  parce 
admodum,  nee  pro  rei  vel  subtilitate  vel  utilitate  in- 
quisitum  est ;  quatenus  scilicet  (missis  affectibus)  ipsa 
imaginatio  animee,  vel  cogitatio  perquam  fixa,  et  veluti 
in  fidem  quandam  exaltata,  valeat  ad  immutandum 
corpus  imaginantis?  Quamvis  enim  vim  habeat  ad 
nocendum  manifestam,  haud  tamen  inde  sequitur  pari 
potentia  praeditum  esse  ad  subveniendum.  Non  ma- 
gis  hercle,  quam  si  quis  concluserit,  quoniam  reperi- 
tur  aliquis  aer  ita  pestilens,  ut  subito  interimat;  de- 
bere  quoque  esse  aliquern  aerem  ita  salubrem,  ut  de- 
cumbentem  subito  restituat.  Atque  hsec  inquisitio 
nobilis  profecto  esset  usus ;  verum  (ut  ait  Socrates) 
natatore  Delio  indiget,  quia  mergitur  in  profundo. 
Rursus  inter  has  doctrinas  de  fcedere,  sive  consensi- 
bus  animae  et  corporis,  non  alia  fuerit  magis  necessa- 
ria,  quam  ilia  disquisitio  de  sedibus  propriis  et  domi- 
ciliis,  quae  singulae  animae  facultates  habent  in  corpore, 
ejusque  organis.  Quod  genus  scientiae  qui  sectati 
fuerint,  non  desunt;  sed  quae  habentur  in  plerisque, 
aut  controversa  sunt,  aut  ieviter  inquisita;  ut  majori 
diligentia  et  acumine  opus  sit.  Nam  sententia  intro- 
ducta  a  Platone  ;  qua  intellectus  in  cerebro,  tanquam 
in  arce,  collocatus  est;  animositas  (quam  ille  satis  im- 
perite  iracundiam  vocavit,  cum  tumori  et  superbiae  sit 
propior)  in  corde;  concupiscentia  autem  et  sensuali- 
tas  in  jecinore;  neque  prorsus  contemnenda  est,  ne- 
que  cupide  recipienda.  Rursus  nee  collocatio  facul- 
tatum  illarum  intellectualium  (phantasia?,  rationis, 
memoriae)  secundum  ventriculos  cerebri,  erroris  ex- 
pers  est.  Atque  doctrinam  de  natura  hominis  indi- 
visa,  ac  etiam  de  fcedere  animi  et  corporis,  explica- 
vimus. 

CAPUT  SECUNDUM. 

Parlitio  doctrince  circa  corpus  hominis  in  Medicinam, 
Cosmeticam,  Athleticam,  et  Voluptariam.  Partiiio 
medicince  in  officio,  tria,  viz.  in  Conservationem  Sa- 
nitatis,  Curationem  Morborum,  et  Prolongationem 
Vita :  Quodque  pars  postrema  de  prolongatione  vitce 
disjungi  debeat  a  duabus  reliquis. 

Doctrina  circa  corpus  hominis  eandem  recipit  divi- 
sionem,  quam  bona  corporis  ipsius,  quibus  inservit. 
Bona  corporis  humani  quatuor  sunt;  sanitas,  forma 
sive  pulchritudo,  vires,  voluptas.  Totidem  igitur  sci- 
entiae ;  medicina,  cosmetica,  athletica,  et  voluptaria, 
quam  Tacitus  appellat  eruditum  luxum. 

Medicina  ars  in  primis  nobilis,  et  ex  generosissima 
prosapia  secundum  poetas.  Illi  enim  introduxerunt 
Apollinem  primarium  medicinae  deum ;  cui  filium  de- 
derunt  iEsculapium,  deum  itidem,  et  medicinae  profes- 
sorem  :  quippe  cum  sol  in  naturalibus  sit  vitae  auctor 
etfons,  medicus  ejusdem  conservator,  et  tanquam  sca- 
turigo  altera.  At  decus  longe  illustrius  accedit  medi- 
cinae ex  operibus  Servatoris,  qui  et  animae  et  corporis 
medicus  fuit ;  et  sicut  animam  doctrinae  suae  coelestis, 
ita  corpus  miraculorum  suorum,  objectum  veluti  pro- 
prium  constituit.  Nusquam  enim  legimus  miraculum 
aliquod  ab  eo  patratum  circa  honores,  aut  pecunias 
(praeter  unicum,  quo  tributum  redderetur  Caesari)  sed 
tantum  circa  corpus  humanum,  aut  conservandum,  aut 
sustentandum,  aut  persanandum. 

Subjectum  istud  medicinae  (corpus  nimirum  huma- 
num) ex  omnibus,  quae  natura  procreavit,  maxime  est 
capax  remedii ;  sed  vicissim  illud  remedium  maxime 
est  obnoxium  errori.  Eadem  namque  subjecti  subti- 
litas  et  varietas,  ut  magnam  medendi  facultatem  prae- 
bet,  sic  magnam  etiam  aberrandi  facilitatem.  Quo- 
circa  quemadmodum  ars  ista  (praesertim  quo  nunc 
habetur  modo)  inter  praecipue  conjecturales ;  ita  in- 
quisitio  ejus  repouenda  est  inter  summe  arduas  et  ac- 
curatas.     Neque  propterea  cum  Paracelso  et  alche- 

mistis  ita  desipimus,  ut  putemus  inveniri  in  corpore 
humano,  quae  singulis  universitatis  reram  speciebus 
(stellis,  mineralibus,  et  aliis)  respondeant,  sicut  illi 
fabulantur,  leviter  et  crassa  Minerva  traducentes  em- 
blema  illud  veterum  (qnod  homo  esset  microcosmus, 
sive  epitome  totius  mundi)  ad  hoc  commentum  suum. 
Verum  nihiiominus  hue  res  redit,  ut  (quod  occepimus 
dicere)  non  inveniatur  inter  corpora  naturalia  aliquod 
tarn  multipliciter  compositum,  quam  corpus  huma- 
nura.  Videmus  enim  herbas  et  plantas  ex  terra  et 
aqua  nutriri ;  animalia  ex  herbis  et  fructibus  ;  homi- 
nem  vero  ex  carnibus  ipsorum  animalium  (quadrupe- 
dum,  avium,  piscium)  etiam  ex  herbis,  granis,  fru- 
ctibus, succis,  et  liquoribus  variis,  non  sine  multiplici 
commixtione,  conditura,  et  praeparatione  horum  cor- 
porum,  priusquam  homini  sint  in  cibum.  Adde  quod 
animalibus  vivendi  modus  sit  siinplicior,  affectusque, 
qui  in  corpus  agant,  pauciores,  et  ad  unum  fere  mo- 
dum  operantes ;  ubi  homo  locis  habitationum,  exer- 
citationibus,  affectibus,  somno,  et  vigiliis,  vices  prope 
infinitas  variarum  mutationum  subit.  Usque  adeo 
verum  est  unam,  inter  res  cseteras,  corporis  humani 
massani  maxime  fermentatam,  et  ex  plurimis  coag- 
mentatam  esse.  At  aniuia  contra  substantiarum  est 
simplicissima,  ut  non  male  cecinerit  ille: 

Purumque  reliquit 
JEthereum  sensum,  atque  aurai  simplicis  ignem. 

Unde  minime  est  mirandum,  animam  sic  collocatam, 
requiem  non  invenire,  juxta  axioma  illud,  Motum 
verum  extra  locum  esse  rapidum,  placidum  in  loco. 
Verum  ut  ad  rem  redeamus;  varia  ista  et  subtilis  cor- 
poris humani  compositio  et  fabrica  effecit,  ut  sit  instar 
organi  musici  operosi  et  exquisiti,  quod  harmonia  sua 
facile  excidit.  Quare  apud  poetas  summa  ratione 
musica  cum  rnedicina  in  Apolline  conjungitur;  quia 
similis  fere  sit  utriusque  artis  genius ;  atque  in  eo 
consistat  plane  medici  officium,  ut  sciat  humani  cor- 
poris lyram  ita  tendere  et  pulsare,  ut  reddatur  con- 
centus  minime  discors  et  insuavis.  Ergo  demum  ista 
ubjecti  inconstantia  et  varietas  artem  reddidit  magis 

conjecturalem:  ars  autem  tain  conjecturalis  cum  sit, 
locum  ampliorem  dedit  non  solum  errori,  verum  etiam 
imposturae.  Siquidem  omnes  aliae  propemodum  artes 
et  scientiae  virtute  sua  et  fuuctione,  non  successu  aut 
opere,  judicantur.  Advocatum  ipsa  agendi  et  di- 
cendi  facultas,  non  exitus  causae,  commendat ;  gu- 
bernator  navis  clavi  teuendi  peritia,  non  expeditions 
fortuna,  se  probat.  At  medicus,  et  fortasse  politicus, 
vix  habent  actiones  aliquas  proprias,  quibus  specimen 
artis  et  virtutis  suae  liquido  exhibeant;  sed  ab  eventu 
praecipue  honorem  aut  dedecus  reportant,  iniquissimo 
prorsus  judicio.  Quotus  enim  quisque  novit,  aegroto 
mortuo  aut  restituto,  item  republica  stante,  vel  la- 
bante,  utrum  sit  res  casus,  an  consilii  ?  Fit  itaque  sae- 
pissime,  ut  impostor  palmam,  virtus  censuram  referat. 
Quin  ea  est  hojninum  infirmitas  et  credulitas,  ut  sae- 
penumero  agyrtam,  aut  sagam  docto  medico  praepo- 
nant.  Quare  poetae  oculati  plane  et  perspicaces  fu- 
isse  videntur  ;  cum  iEsculapio  Circem  sororem  dede- 
runt,  utrumque  e  Sole  prognatum;  sicut  habetur  in 
versibus,  de  iEsculapio  Phcebigena  : 

Ille  repertorem  medicince  talis,  et  artis, 

Fulmine  Phcebigenam  Stygias  detrusit  ad  tin  das. 

Et  similiter  de  Circe,  Solis  filia  : 

Dives  inaccessis  ubi  Solis  Jilia  lucis 

JJrit  odoratam  nocturna  in  lumina  cedrum. 

Omnibus  enim  temporibus,  fama  et  opinione  vulgi, 
sagae  et  aniculae,  et  impostores,  medicorum  quodam- 
modo  rivales  fuere;  et  de  curationum  celebritate  cum 
iisdem  fere  certarunt.  Ex  hoc  die,  sodes,  quid  sequi- 
tur?  Nempe  ut  medici  ita  secum,  quemadmodum 
Salomon  in  re  graviori ;  Si  unus  et  stulti  et  meus  even- 
tus  erit,  quid  mihi  prodest,  quod  majorem  sapientia 
dedi  operam?  Equidem  medicis  minus  succenseo,  si 
saepenumero  vacent  alicui  alteri  studio,  quod  adamant 
magis,  quam  arti  suae  proprias.  Invenies  etenim  inter 
eos,  poetas,  antiquarios,  criticos,  rhetores,  politicos, 
theologos,  atque  in  iis  artibus  magis,  quam  in  profes- 
sione  propria,  eruditos.  Neque  hoc  fit,  ut  arbitror, 
quia  (ut  quidam  declamator  contra  scientias  medicis 

objicit)  habeant  quae  sibi  obversentur  objecta  tam 
foeda  et  tristia,  ut  animum  ad  alia  abducere  iis  oranino 
sit  opus  (nam  qui  homines  sint,  Nihil  humani  a  se 
alienum  putent)  sed  ob  hoc  ipsum,  de  quo  nunc  agi- 
mus;  nempe  quod  arbitrentur,  parurn  ipsis  interesse, 
vel  ad  existimationem,  vel  ad  lucrum,  utrum  artis 
suae  mediocritatem,  an  perfectionem  in  ea  majorem 
assequantur.  Morbi  enim  taedia,  vitae  dulcedo,  spei 
fallacia,  et  amicorum  commendatio,  efficiunt,  ut  ho- 
mines facile  in  medicis  qualibuscunque  fiduciam  col- 
locent.  Verum  si  quis  haec  attentius  perpendat,  ea 
potius  ad  culpam  medicorum,  quam  ad  culpae  excu- 
sationem  spectant:  neque  enim  spem  abjicere,  sed 
vires  potius  intendere  debuerant.  Nam  si  cui  placet 
observationem  expergefacere  suam,  et  paulatim  cir- 
cumspicere,  etiam  ex  exemplis  obviis  et  familiaribus 
facile  deprehendet,  quantum  obtineat  imperii  intel- 
lectus  subtilitas  et  acumen,  in  varietatem  sive  mate- 
ria?, sive  formae  rerum.  Nil  magis  varium,  quam  ho- 
minum  facies  et  vultus  ;  eorum  tamen  discrimina  infi- 
nita  retinet  memoria  :  imo  pictor  ex  pauculis  colorum 
testis,  acie  oculi  usus,  et  vi  phantasiae,  et  manus  con- 
stantia,  omnium  facies,  qui  sunt,  fuerunt,  atque  etiam 
(si  coram  repraesentarentur)  qui  futuri  sunt,  penicillo 
imitari  ac  describere  posset.  Humana  voce  nil  magis 
varium;  hujus  tamen  discrimina  in  singulis  personis 
facile  internoscimus:  quinetiam  non  desunt  moriones 
et  pantomimi  quidam,  qui,  quotquot  libuerit,  reddere 
sciunt,  et  ad  vivum  exprimere.  Nil  magis  varium, 
quam  soni  articulati,  verba  scilicet :  via  tamen  inita 
est  ea  reducendi  ad  paucas  literas  alphabeti.  Atque 
illud  verissimum  est,  non  ex  eo,  quod  mens  humana 
sit  minus  subtilis  aut  capax,  perplexitates  et  acata- 
lepsias  in  scientiis  plerunque  provenire;  sed  ex  eo 
potius,  quod  objectum  nimis  in  remoto  collocatum 
sit.  Sicut  enim  sensus,  procul  ab  objecto  dissitus, 
plurimumfallitur  ;  debite  appropinquatus,  non  multum 
errat;  ita  fit  in  intellectu.  Solent  autem  homines 
naturam,  tanquam  ex  prasalta  turri,  et  a  longe  despi- 
cere,  et  circa  generalia  nimium  occupari ;  quando, 
si  descendere  placuerit,  et  ad  particularia  accedere, 

resque  ipsas  attentius  et  diligentius  inspicere,  magis 
vera  et  utilis  fieret  comprehensio.  Itaque  hujus  in- 
comraodi  remedium,  non  in  eo  solum  est,  ut  organum 
ipsum  vel  acuant,  vel  roborent,  sed  simul  ut  ad  ob- 
jectum  propius  accedant.  Ideoque  dubitandum  non 
est,  quin  si  medici,  missis  paulisper  istis  generalibus, 
naturae  obviam  ire  vellent,  compotes  ejus  fierent,  de 
quo  ait  poeta : 

Et  quoniam  variant  morbi,  variabimus  artes; 
Mille  mali  species,  mille  salutis  erunt. 

Quod  eo  magis  facere  debent,  quia  philosophise  ipsae, 
quibus  innituntur  medici,  sive  methodici,  sive  che- 
mici  (medicina  autem  in  philosophia  non  fundata,  res 
innrma  est)  parvi  revera  sunt.  Quare  si  nimis  gene- 
ralia  (licet  vera  forent)  hoc  vitium  habeant,  quod  non 
bene  homines  ad  actionem  deducant ;  certe  majus  est 
periculum  ab  illis  generalibus,  qua?  in  se  falsa  sunt; 
atque,  loco  deducendi,  seducunt. 

Medicina  igitur  (uti  perspeximus)  adhuc  taliter 
comparata  est,  ut  merit  magis  ostentata,  quam  ela- 
borata:  etiam  magis  elaborata,  quam  amplificata; 
cum  labores  in  earn  insumpti,  potius  in  circulo,  quam 
in  progressu,  se  exercuerint.  Plurima  enim  in  ea 
video  a  scriptoribus  iterata,  addita  pauca.  Earn  in 
tres  partes  dividemus,  quae  tria  ejus  officia  nomi- 
nabimus.  Primum  est  conservatio  sanitatis,  secun- 
dum curatio  morborura,  tertium  prolongatio  vitae. 
At  istud  postremum,  non  videntur  medici,  tanquam 
partem  principalem  artis  suae  agnovisse,  verum  idem 
reliquis  duobus  satis  imperite  immiscuisse.  Putant 
enim  si  propulsentur  morbi,  antequam  ingruant,  et 
curentur  postquam  invaserint,  prolongationem  vitae 
ultro  sequi.  Quod  licet  minime  dubium  sit,  tamen 
parum  acute  prospiciunt,  horum  utrumque  ad  morbus 
tantum  pertinere,  et  ad  earn  solummodo  vitae  pro- 
longationem, quae  a  morbis  abbreviatur  et  intercipi- 
tur:  atqui  iilum  ipsum  vitae  producere,  ac  mortem, 
per  resolutionem  simplicem,  et  atrophiam  senilem, 
sensim  obrepentem,  ad  tempus  summovere,  argumen- 
tum  est.  quod   nemo  ex  medicis  pro  dignitate  tracta- 

vit.  Neque  vero  subeat  anirnos  hominum  ille  scru- 
pulus,  ac  si  haec  res,  fato  et  divinae  providentiae  com- 
missa,  in  artis  officium  et  munus  jam  primum  a  nobis 
revocaretur.  Providentia  enim  proculdubio  mortes 
quascunque,  sive  ex  violentia,  sive  ex  morbis,  sive 
ex  decursu  aetatis,  pariter  regit:  neque  tamen  ideo 
praeventiones  et  remedia  excludit.  Ars  autem,  et 
industria  humana,  naturae  et  fato  non  imperant,  sed 
subministrant.  Verum  de  hac  parte  paulo  post  dice- 
mus  ;  haec  tantum  interea  praefati,  ne  quis  tertium  istud 
officium  medicinae  cum  duobus  prioribus  (quod  fere 
adhuc  factum  est)  imperite  confundat. 

Quod  ad  officium  tuendae  sanitatis  attinet  (ex  officiis 
praedictis  medicinae  primum)  multi  de  eo  scripserunt, 
cum  in  aliis  rebus  satis  imperite,  turn  nimium  (ut  ar- 
bitramur)  delectui  ciborum,  minus,  quam  par  est, 
quautitati  eorum  tribuentes.  Quin  et  in  quantitate 
ipsa,  tanquam  philosophi  morales,  mediocritatem  ni- 
mis  laudarunt :  cum  et  jejunia  in  consuetudinem  versa, 
et  victus  liberalis,  cui  quis  assueverit,  melius  sanita- 
tem  tueantur,  quam  istae  mediocritates,  quae  naturam 
ignavam  fere  reddunt,  neque  excessus,  neque  indi- 
gentiae,  cum  opus  fuerit,  patientem.  Exercitationum 
autem  species,  quae  in  sanitate  tuenda  plurinmm  pol- 
lent,  nemo  ex  medicis  bene  distinxit,  aut  annotavit; 
cum  vix  inveniatur  aliqua  inclinatio  in  morbum,  quae 
non  exercitatione  quadam  propria  corrigi  possit. 
Morbis  renum  globorum  lusus  convenit,  pulmonum 
sagittatio,  stomachi  deambulatio  et  gestatio,  atque 
aliis  aliae.  Verum  cum  haec  pars,  de  valeludinis  con- 
servatione,  secundum  totum  tractata  sit,  defectus  mi- 
nores  persequi  non  est  nostri  instituti. 

Quod  vero  ad  curationem  morborum  attinet,  ilia 
demum  pars  est  medicinae,  in  qua  plurimmu  laboris 
insumptum  est,  licet  fructu  satis  tenui.  Continet 
autem  doctrinam  de  morbis,  quibus  corpus  humanum 
subjicitur,  una  cum  eorundem  causis,  symptomatibus, 
et  medelis.  In  hoc  secundo  officio  medicinae  multa 
sunt,  quae  desiderantur :  ex  his  pauca,  sed  maxime 
insignia,  proponemus,  quae  enumerasse  satis  duxeri- 
mus,  absque  aliqua  ordinis  aut  methodi  lege. 

Primum  est,iutermissio  diligentiae  illius  Hippocratis, 
utilis  admodum  et  accuratae,  cui  moris  erat,  narrati- 
vam  componere  casuum  circa  aegrotos  specialium  ; 
referendo  qualis  fuisset  morbi  natura,  qualis  medica- 
tio,  qualis  eventus.  Atque  hujus  rei  nactis  nobis  jam 
exemplum,  tam  proprium  atque  insigne,  in  eo  scilicet 
viro,  qui  tanquam  parens  artis  habitus  est,  minime 
opus  erit  exemplum  aliquod  forinsecum  ab  alienis 
artibus  petere;  veluti  a  prudentia  jurisconsultorum, 
quibus  nihil  antiquius,  quam  illustriores  casus,  et  no- 
vas decisiones,  scriptis  mandare ;  quo  melius  se  ad 
futuros  casus  muniant  et  instruant.  Istam  proinde 
continuationem  medicinalium  narrationum  desiderari 
video  ;  praesertim  in  unum  corpus  cum  diligentia  et 
judicio  digestam  :  quam  tamen  non  intelligo  ita  fieri 
debere  amplam,  ut  plane  vulgata,  et  quae  quotidie 
obveniant,  excipiat  (id  enim  infinitum  quiddam  essel, 
neque  ad  rem)  nee  rursus  tam  angustam,  ut  solum- 
modo  mirabilia  et  stupenda  (id  quod  a  nonnullis  fa- 
ctum est)  complectatur.  Multa  enim  in  modo  rei,  et 
circumstantiis  ejus,  nova  sunt,  quae  in  genere  ipso 
nova  non  sunt :  qui  autem  ad  observandam  adjiciet 
animum,  ei  etiam,  in  rebus,  quae  vulgares  videntur, 
multa  observatu  digna  occurrent. 

Item  in  disquisitionibus  anatomicis  fieri  solet,  ut 
quae  corpori  humano  in  universum  competant,  ea  di- 
ligentissime,  usque  ad  curiositatem,  et  in  minimis 
quibusque,  notentur:  at  circa  varietatem,  quae  in 
diversis  corporibus  reperitur,  medicorum  diligentia 
fatiscit.  Ideoque  anatomiam  simplicem  luculentis- 
sime  tractari  assero,  anatomiam  comparafeam  deside- 
rari statuo.  Partes  enim  singulas  recte  perscrutantur 
homines,  earumque  consistentias,  figuras,  situs  :  sed 
illarum  partium  diversam  in  diversis  hominibus  figu- 
ram  et  conditionem  minus  observant.  Atque  hujus 
omissionis  causam  non  aliam  esse  arbitrainur,  quam 
quod  ad  primam  inqnisitionem  inspectio  unius  aut 
alterius  anatomiae  sufheerepossit ;  ad  posteriorem  vero 
(quae  comparativa  est,  et  casum  recipit)  necesse  est, 
ut  plurimarum  dissectionum  attenta  et  perspicax 
observatio   adhibeatur.     Prior  etianj  res  est,  in  qua 

homines  docti,  in  praelectionibus  suis  et  in  ccetu  astan- 
tium,  se  jactare  possunt :   at  secunda  ea  est,  quae  ta- 
cita   et    diutina    experientia    tantum    acquiri   potest. 
Illud  interea   minime   dubium  est,  quod   internarum 
partium  figura  et  structura  parum  admodum  externo- 
rum  rnembrorum  varietati  et  lineamentis  cedat ;  quod- 
que  corda,  aut  jecinora,  aut  ventriculi,  tarn  dissimilia 
sint  in  hominibus,  quam   aut   frontes,   aut  nasi,  aut 
aures.     Atque  in  his  ipsis  differentiis  partium  inter- 
narum reperiuntur  saepius  causae  continentes  inulto- 
rum  morborum  :   quod  non  attendentes  medici,  hu- 
mores   interdum   minime    delinquentes    criminantur ; 
cum  ipsa  mechanica  partis  alicujus  fabrica  in  culpa 
sit.    In  quorum  morborum  cura,  opera  luditnr,  si  ad- 
hibeantur  medicinse  alterantes,  (quia  res  alterationem 
non   recipit)  sed   emendanda  res  est,  et  accommo- 
danda,   seu  pallianda,  per  victus  regimen  et  medici- 
nas  familiares.    Similiter,  ad  anatomiam  comparatam 
pertinent  accuratae  observationes,  tam  humorum  om- 
nigenum,  quam  vestigiorum  et  impressionum  morbo- 
rum, in  corporibus  variis  dissectis.     Etenim  humores 
in  anatomiis,   tanquam  purgamenta  et  fastidia,  fere 
praetermitti  solent,  cum  tamen  in  primis  necessarium 
sit  notare,  quales  et  quam  multiplices  sint  humorum 
differentium  species  (non  nimium  in  hac  re  tribuendo 
divisionibus  eorum  receptis)  qui  in  corpore  humano 
aliquando  inveniantur ;  et  in  quibus  cavitatibus  et  re- 
ceptaculis,  quilibet  ipsorum  sedes  et  nidulos  suos  figere 
potissimum   soleat ;  quoque  juvamento  aut  damno  ; 
atque  his  similia.     Itidem   vestigia,  et   impressiones 
morborum,  et  interiorum  partium  ab  iis  laesiones  et 
devastationes,   in    diversis  anatomiis,  cum    diligentia 
notanda;  nempe  apostemata,  ulcera,  solutiones  con- 
tinuitatis,  putrefactiones,  exesiones,    consumptiones ; 
rursus  contractiones,  extensiones,  convulsiones,  luxa- 
tiones,  dislocationes,  obstructiones,  repletiones,  tumo- 
res,  una  cum  omnibus  materiis  praeternaturalibus,  quae 
in  corpore  humano  inveniuntur  (veluti  calculis,  car- 
nositatibus,  tuberibus,  vermibus,  et  hujusmodi)  haec 
(inqviam)  omnia,  et  his  similia,  per  earn,  quam  dixi- 
mus,  anatomiam  comparatam,  et  multorum  medico- 

rum  experimenta  in  unum  collata,  magna  cum  cura 
perquiri  et  componi  debent.  At  varietas  ista  acci- 
dentium  in  anatomicis  aut  perfunctorie  tractatur,  aut 
silentio  praeteritur. 

De  illo  veroaltero  defectu  circa  anatomiam  (nempe 
quod  non  fieri  consueverit  in  corporibus  vivis)  quid 
attinet  dicere  ?  Res  enim  haec  odiosa,  et  barbara,  et 
a  Celso  recte  damnata.  Neque  tamen  illud  minus  ve- 
rura  est  (quod  annotatum  fuit  a  priscis)  poros  complu- 
res,  et  meatus,  et  pertusiones,  quae  sunt  ex  subtilio- 
ribus,  in  anatomicis  dissectionibus  non  compare  re; 
quippe  quae  in  cadaveribus  occluduntur  et  latent ;  cum 
in  viventibus  dilatentur,  et  possint  esse  conspicui. 
Itaque,  ut  et  usui  consulatur  simul  et  humanitati, 
non  est  omnino  rejicienda  anatomia  vivorum,  neque 
ad  fortuitas  chirurgicorum  inspectiones  (quod  Celsus 
fecit)  remittenda :  cum  hoc  ipsum  bene  expediri  pos- 
sit  per  dissectionem  brutorum  vivorum,  quae,  non  ob- 
stante suarum  partium  dissimilitudine  ab  humanis, 
huic  inquisitioni,  adhibito  judicio,  satisfacere  possint. 

Item  in  inquisitione  illorum  de  morbis,  inveniunt 
morbos  complures,  quos  insanabiles  decernunt,  alios 
jam  inde  a  principio  morborum,  alios  post  talem 
quampiam  periodum :  ita  ut  L.  Syllae  et  triumvi- 
rorum  proscriptiones  res  nihili  fuerint  prae  medicorum 
proscriptionibus,  per  quas  tot  homines  iniquissimis 
edictis  morti  dedunt ;  quorum  tamen  plurimi  minore 
cum  difficultate  evadunt,  quam  illi  olim  inter  proscri- 
ptiones Romanas.  Neque  igitur  dubitabo  inter  desi- 
derata reponere  opus  aliquod  de  curationibus  morbo- 
rum, qui  habentur  pro  insanabilibus  ;  ut  evocentur  et 
excitentur  medici  aliqui  egregii  et  magnanimi,  qui 
huic  operi,  quantum  largitur  natura  rerum,  incum- 
bant ;  quando  hoc  ipsum,  Istos  morbos  pronunciare 
insanabiles,  neglectum  et  incuriam  veluti  lege  sanciat, 
et  ignorantiam  ab  infamia  eximat. 

Item  ut  paulo  ulterius  insistam  :  etiam  plane  censeo 
ad  officium  medici  pertinere,  non  tantum  ut  sanita- 
tem  restituat ;  verum  etiam  ut  dolores  et  cruciatus 
morborum  mitiget :  neque  id  ipsum  solummodo,  cum 
ilia  mitigatio  doloris,  veluti  symptomatic  periculosi, 

ad  convalescentiam  faciat  et  conducat ;  imo  vero  cum 
abjecta  prorsus  omni  sanitatis  spe,  excessum  tantum 
praebeat  e  vita  magis  lenem  et  placidum.  Siquidem 
non  parva  est  felicitatis  pars  (quam  sibi  tantopere  pre- 
cari  solebat  Augustus  Caesar)  ilia  euthanasia ;  quae 
etiam  observata  est  in  excessu  Antonini  Pii,  quando 
non  tam  mori  videretur  quam  dulci  et  alto  sopore  ex- 
cipi.  Scribitur  etiam  de  Epicuro,  quod  hoc  ipsum 
sibi  procuraverit ;  cum  enim  morbus  ejus  haberetur 
pro  desperato,  ventriculum  et  sensus,  meri  largiore 
haustu,  et  ingurgitatione  obruit.  Unde  illud  in  epi- 
grammate  : 

Sine  Stygias  ebrius  hausit  aquas, 

vino  scilicet  Stygii  laticis  amaritudinem  sustulit.  At 
nostris  temporibus,  medicis  quasi  religio  est,  aegrotis, 
postquam  deplorati  sint,  assidere  ;  ubi  meo  judicio,  si 
officio  suo,  atque  adeo  humanitati  ipsi  deesse  nolint, 
et  artem  ediscere  et  diligentiam  praestare  deberent, 
qua  animam  agentes  facilius  et  mitius  e  vita  demigrent. 
Hanc  autem  partem,  inquisitionem  de  euthanasia  ex- 
teriori  (ad  differentiam  ejus  euthanasiae,  quae  animae 
praeparationem  respicit)  appellamus  ;  eamque  inter  de- 
siderata reponimus. 

Item  in  curationibus  morborum  illud  generaliter  de- 
siderari  reperio  ;  quod  medici  hujusce  aetatis,  licet  ge- 
nerates intentiones  curationum  non  male  persequan- 
tur,  particulares  tamen  medicinas,  quae  ad  curationes 
morborum  singulorum,  proprietate  quadam  spectant, 
aut  non  bene  norunt,  aut  non  religiose  observant.  Nam 
medici  traditionum  et  experientiae  probata?  fructum 
magistralitatibus  suis  destruxerunt  et  sustulerunt ; 
addendo,  et  demendo,  et  mutando,  circa  medicinas, 
prout  iis  libitum  fuerit,  et  fere  pharmacopceorum 
more  quid  pro  quo  substituendo  ;  ita  superbe  impe- 
rantes  medicinae,  ut  medicina  non  amplius  imperet 
morbo.  Demptis-  enim  theriaca,  et  mithridatio,  et  for- 
tasse  diascordio,  et  confectione  alkermes,  et  paucis 
aliis  medicinis,  ad  nulla  fere  certa  pharmaca  se  reli- 
giose et  severe  astringunt.  Nam  medicamenta  ilia, 
quae  in  officinis  prostant  venalia,  potius  in  promptu 

sunt  ad  intentiones  generates,  quam  accommodata  et 
propria  ad  curationes  particulars;  siquidemspeciatim 
nullum  mo r bum  magnopere  respiciunt,  verum  gene- 
rating ad  obstructiones  aperiendas,  concoctiones  con- 
fortandas,  intemperies  alterandas,  pertinent.  Atque 
hinc  praecipue  fit,  ut  empirici  et  vetulae  saepenumero 
in  curandis  morbis  felicius  operentur,  quam  medici 
eruditi,  quia  medicinarum  probatarum  confectionem 
et  compositionem  fideliter  et  scrupulose  retinent. 
Equidem  memini,  medicum  quendam  apud  nos  in 
Anglia,  practica  celebrem,  religione  prope  Judaeum, 
librorum  lectione  tanquam  Arabem,  solitum  dicere: 
Medici  vestri  Europcei  sunt  quidem  viri  docti,  sed  non 
norunt  particulares  curationes  morborum.  Quinetiam 
idem  ludere  solebat,  parum  decore,  dicendo ;  Medicos 
noslros  similes  essje  episcopis,  ligandi  et  solvendi  claves 
habere,  et  nihil  amplius.  Sed  ut  serio  quod  res  est  di- 
camus  ;  plurimum  referre  censemus,  si  medici  aliqui, 
et  eruditione  et  practica  insigniores,  opus  aliquod  con- 
fidant, de  medicinis  probatis  et  experimentalibus,  ad 
morbos  particulares.  Nam  quod  speciosa  quis  ratione 
nixus,  existimet  decere  medicum  doctum  (habita  ra- 
tione complexionis  aegrorum,  aetatis,  tempestatis  anni, 
consuetudinum  et  hujusmodi)  potius  medicinas  ex- 
tempore aptare,  quam  certis  aliquibus  praescriptis  in- 
sistere;  id  fallax  res  est  et  experientiae  non  satis  at- 
tribuit,  judicio  plus  nimis.  Sane,  quemadmodum  in 
republica  Romana,  cives  erant  utilissimi  et  optime 
compositi,  qui  aut  consules  populo  favebant,  aut  tri- 
buni  in  partes  senatus  inclinabant :  ita  in  hac  materia, 
de  qua  agiraus,  medicos  eos  probamus,  qui  aut  in 
magna  eruditione,  traditiones  experientiae  plurimum 
faciunt ;  aut  in  practica  insigni,  methodos  et  generalia 
artis  non  aspernantur  Modificationes  vero  medicina- 
rum (si  quando  sit  opus  eas  adhibere)  potius  in  vehicu- 
lis  earum  exercendae  sunt,  quam  in  ipso  corpore  me- 
dicinarum ;  in  quo  nil  novandum,  absque  evidenti  ne- 
cessitate. Hanc  igitur  partem,  quae  de  medicinis  au- 
thenticis  et  positivis  tractet,  desiderari  statuimus:  res 
autem  est,  quae  tentari  non  debet  absque  acri  et  severo 
judicio,  et  tanquam  in  synodo  medicorum  selectorum. 

Item,  inter  praeparationes  medicinarum,  mirari  su- 
bit  (praesertim  cum  inedicinaeex  mineralibus  a  chemi- 
cis  in  tantum  evectae  et  celebratae  sint;  cumque  tales 
medicinae  tutius  adhibeantur  ad  exteriora,  quam  intro 
sumantur)  neminem  adhuc  inventum,  qui  per  artem 
thermas  naturales  et  fontes  medicinales  imitari  annixus 
fuerit :  cum  tamen  in  confesso  sit,  thermas  illas  et  fon- 
tes, virtutes  suas  ex  venis  mineralium,  per  quas  per- 
meant,  nancisci  :  quinetiam,  in  manifestum  hujus  rei 
docutnentum,  bene  norit  humana  industria  discernere 
et  distinguere,  per  separationes  quasdam,  ex  quo  ge- 
nere  mineralium  hujusmodi  aquas  inficiantur,  veluti  an 
ex  sulphure,  vitriolo,  chalybe,  aut  aliquo  simili :  quae 
naturalis  aquarum  tinctura,  si  ad  artificiosas  composi- 
tiones  reduci  posset,  fuerit  in  potestate  hominis,  et 
plura  genera  earum  (prout  usus  postulat)  efficere,  et 
temperamentum  ipsarum  pro  arbitrio  regere.  Hanc 
igitur  partem,  de  imitatione  naturae  in  balneis  artifi- 
cialibus  (re  proculdubio  et  utili  et  in  promptu)  desi- 
derari  censemus. 

Ne  vero  singula scrupulosius  exequamur,  quam  vel 
instituto  nostro,  vel  hujusce  tractatus  naturae  conve- 
nit,  claudemus  hanc  partem  defectus  alterius  cujusdam 
enumeratione,  qui  maximi  nobis  videtur  momenti : 
nimirum  quod  medendi  ratio,  quas  obtinuit,  sit  aimio 
plus  compendiosa,  quam  utinsigne  aliquidaut  arduum 
praestare  possit.  Etenim  judicio  nostro,  opinio  fuerit 
magis  blanda,  quam  vera,  si  quis  existimet  medica- 
mentum  aliquod  tarn  potens  aut  felix  fieri  posse,  ut 
usus  ejus  simplex  curationi  alicui  grandiori  sufficiat. 
Mirabilis  profecto  foret  oratio,  quae  pronunciata,  aut 
etiam  saepius  repetita,  vitium  aliquod  animo  penitus 
insitum  aut  inveteratum  corrigere  aut  tollere  possit. 
Longe  certe  abest.  Verum  quae  in  natura  eximie 
possunt,  et  pollent,  sunt  ordo,  prosecutio,  series,  vi- 
cissitudo  artificiosa.  Quae  licet  majus  quoddam  in 
praecipiendo  judicium,  majoremque  in  parendo  con- 
stantiam  requirant ;  tamen  effectuum  magnitudine 
abunde  rem  compensaut.  Etsi  antem  ex  opera  medi- 
corum  quotidiana,  quam,  inviseudo,  assidendo,  prae- 

scribendo,  aegrotis  praestant,  putaret  quispiam,  baud 
segniter  ipsos  curationem  persequi,  atque  in  eadem, 
certa  quadara  via,  insistere :  tamen  si  quis  ea,  quae 
praescribere  et  ministrare  soleant  medici,  acutius  in- 
trospiciat,  inveniet  pleraque  vacillationis  et  incon- 
stantiae  plena,  et  quae  ex  tempore  [excogitentur,  et  in 
mentem  illis  veniant,  absque  certo  aliquo  aut  praeviso 
curationis  trarnite.  Debuerant  autem  etiam  ab  initio, 
post  morbum  bene  perspectnm  et  cognitum,  seriem 
curandi  ordinatam  rneditari,  neque  ab  ea,  absque 
gravi  causa,  discedere.  Atque  sciant  pro  certo  me- 
dici, posse  (exempli  gratia)  tria  fortasse  aut  quatuor 
medicamenta  ad  morbum  aliquem  gravem  curandum 
recte  praescribi,  quae  debito  ordine  et  debito  intervallo 
sumpta  curationem  praestent:  quorum  singula,  si  per 
se  tantum  sumerentur,  aut  si  ordo  inverteretur,  aut 
intervallum  non  servaretur,  fuerint  prorsus  nocitura. 
Neque  tamen  id  volumus,  ut  omnis  scrupulosa  et  su- 
perstitiosa  curandi  ratio  in  pretio  sit  tanquam  optima 
(non  magis,  quam  omnis  via  arcta,  via  sit  ad  ccelum) 
verum  ut  aeque  recta  sit  via,  ac  arcta  et  difficilis.  Hanc 
autem  partem,  quam  filum  medicinale  vocabimus,  de- 
siderari  ponimus.  Atque  haec  ilia  sunt,  quae  in  do- 
ctrina  medicinae  de  curatione  morborum  desideramus  : 
nisi  quod  restet  unicum,  quod  pluris  est,  quam  ilia 
Omnia.  Desideratur  nimirum  philosophia  naturalis 
vera  et  activa,  cui  medicinae  scientia  inaedificetur. 
Caeterum  ilia  non  est  hujusce  tractatus. 

Tertiam  partem  medicinae,  posuimus  illam  de  pro- 
longatione  vitae,  quae  nova  est,  et  desideratur  ;  estque 
Omnium  nobilissima.  Si  enim  tale  aliquid  inveniri 
possit,  non  versabitur  tantum  medicina  in  curationum 
sordibus ;  nee  medici  ipsi  propter  necessitatem  solum- 
modo  honorabuntur,  sed  utique  propter  donum  mor- 
talibus,  ex  terrenis,  quasi  maximum,  cujus  poterint 
esse,  secundum  Deum,  dispensatores  et  administri. 
Licet  enim  mundus  bomini  Christiano,  ad  terram  pro- 
missionis  contendenti,  tanquam  eremus  sit ;  tamen  in 
eremo  ipsa  prdficiscentibus,  calceos  et  vestes  (corpus 
scilicet  nostrum,  quod  animse  loco  tegminis  est)  minus 

atteri,  gratiae  divinae  munus  quoddam  aestimandum. 
Hac  de  re,  quia  est  ex  optimis,  eamque  inter  deside- 
rata posuimus,  ex  more  nostro,  et  monita  dabimus,  et 
indicia,  et  praecepta. 

Primo  monemus,  ex  scriptoribus,  circa  hoc  ar'gu- 
mentum,  neminera  esse,  qui  aliquid  magni,  ne  dica- 
mus  aliquid  sani,  repererit.  Aristoteles  certe  com- 
mentarium  de  hoc  edidit  perpusillum,  in  quo  nonnihil 
inest  acuti :  quod  ipse  omnia  esse  vult,  ut  solet.  At 
recentiores  tam  oscitanter,  et  superstitiose  de  hoc 
scripserunt,  ut  argumentum  ipsum,  ob  eorum  vanita- 
tem,  tanquam  vanum  et  vecors  haberi  cceperit. 

Secundo  monemus,  ipsas  intentiones,  quae  hue  spe- 
ctant  medicorum,  res  nihili  esse,  et  cogitationes  ho- 
minum  a  re  potius  abducere,  quam  versus  earn  diri- 
gere.  Sermocinantur  enim,  mortem  in  destitutione 
calidi  et  humidi  consistere  :  deberi  itaque  calorem 
naturalem  confortari,  humorem  autem  radicalem  fo- 
veri :  perinde  ac  si  haBc  res  jusculis,  aut  lactucis  et 
malvis,  aut  amydo,  aut  jujubis,  aut  rursus  aroma- 
tibus,  aut  vino  generoso,  aut  etiam  spiritu  vini,  et  oleis 
chemicis,  confici  possit.  Quae  omnia  obsunt  potkis, 
quam  prosunt. 

Tertio  monemus,  ut  homines  nugari  desinant,  nee 
tam  faciles  sint,  ut  credant,  grande  illud  opus,  quale 
est  naturae  cursum  remorari  et  retrovertere,  posse 
haustu  aliquo  matutino,  aut  usu  alicujus  pretiosae  me- 
dicinae,  ad  exitum  perduci :  non  auro  potabili,  non 
margaritarum  essentiis,  et  similibus  nugis  :  sed  ut  pro 
certo  habeant,  prolongationem  vitas  esse  rem  opero- 
sam,  et  quae  ex  compluribus  remediis,  atque  eorum 
inter  se  connexione  idonea,  constet.  Neque  enim 
quisquam  ita  stupidus  esse  debet,  ut  credat,  quod 
nunquam  factum  est  adhuc,  id  fieri  jam  posse,  nisi  per 
modos  etiam  nunquam  tentatos. 

Quarto  monemus,  ut  homines  rite  animadvertant 
et  distinguant,  circa  ea,  quae  ad  vitam  sanam,  et  ea, 
quae  ad  vitam  longam,  conferre  possunt.  Sunt  enim 
nonnulla,  quae  ad  spirituum  alacritatem,  et  functio- 
num  robur,  et  morbos  arcendos,  prosunt ;  quae  tamen 

desumma  vitae  detrahunt,  et  atrophiam  senilem  absque 
morbis  accelerant :  sunt  et  alia,  quae  ad  prolongatio- 
nem  vitae,  et  atrophiam  seuilem  longius  summovendam 
juvant :  sed  tamen  non  usurpantur  absque  periculo 
valetudinis ;  adeo  ut  qui  iis  utentur  ad  prolonga- 
tionem  vita?,  debeant  simul  incommodis  occurrere, 
quae  alioquin  ex  eorum  usu  supervenire  possint.  At- 
que  monita  hactenus  dedimus. 

Quod  ad  indicia  attinet ;  tale  huj  us  rei  (quarn  am- 
mo metimur)  plasma  est.  Conservantur  res  et  durant 
duobusmodis:  aut  in  identitate  sua ;  aut  per  repara- 
tionem.  In  identitate  sua,  ut  musca  aut  formica  in 
succino ;  flos,  aut  pomum,  aut  lignum,  in  conserva- 
toriis  nivalibus ;  cadaver  inter  balsama.  Per  repara- 
tionem,  ut  in  flamma,  et  in  mechanicis.  Operanti 
ad  prolongationem  vitas,  utroque  genere  utendum  est 
(disjuncta  minus  possunt)  corpusque  humanum  con- 
servandum,  quemadmodum  inanimata  conservantur : 
ac  rursus  quemadmodum  flamma  conservatur;  ac  de- 
nique  quadamtenus  ut  mechanica  conservantur.  Tres 
igitur  sunt  ad  prolongandam  vitam  intentiones  :  retar- 
datio  consumptionis  ;  probitas  reparationis  ;  et  reno- 
vatio  ejus,  quod  ccepit  veterascere.  Consumptio  fit 
a  duabus  depraedationibus  :  depraedatione  spiritus  in- 
nati ;  et  depraedatione  aeris  ambientis.  Prohibitio 
utriusque  duplex  :  aut  si  agentia  ilia  fiant  minus  prae- 
datoria,  aut  si  patientia  (succi  scilicet  corporis)  red- 
dantur  minus  depraedabilia.  Spiritus  fit  minus  praeda- 
torius,  si  aut  substantia  densetur,  ut  in  usu  opiatorum 
et  nitratorum,  et  in  contristationibus :  aut  quantitate 
minuatur,  ut  in  diaetis  Pythagoricis  et  monasticis  :  aut 
motu  leniatur,  ut  in  otio  et  tranquillitate.  Aer  ani- 
biens  fit  minus  praedatorius,  si  aut  minus  incalescat  a 
radiis  solis,  ut  in  regionibus  frigidioribus,  in  spelun- 
cis,  in  montibus,  et  in  columnis  anachoretarum  :  aut 
summoveatur  a  corpore ;  ut  in  cute  densa,  et  in  plu- 
mis  avium,  et  in  usu  olei  et  unguentorum  absque  aro- 
matibus.  Succi  corporis  redduntur  minus  depraeda- 
biles,  si  aut  duri  facti  sint,  aut  roscidi  sive  oleosi. 
Duri,  ut  in  victu  aspero  ;  vita  in  frigido  ;  exercitatio- 

nibus  robustis  ;  balneis  quibusdam  niineralibus.  Ros- 
cidi,  ut  in  usu  dulcium,  et  abstinentia  a  salsis  et  aci- 
dis,  et  raaxime  omnium  in  tali  mistione  potus,  quae 
sit  partium  valde  tenuium  et  subtilium,  absque  tamen 
omni  acrimonia  aut  acedine.  Reparatio  fit  per  ali- 
menta  :  alimentatio  autem  promovetur  quatuor  modis  : 
per  concoctionem  viscerum  ad  extrusionem  alimenti, 
ut  in  confortantibus  viscera  principalia :  per  excita- 
tionem  partium  exteriorum  ad  attractionem  alimenti, 
ut  in  exercitationibus  et  fricationibus  debitis,  atque 
unctionibus  quibusdam  et  balneis  appropriatis :  per 
praeparationem  alimenti  ipsins,  ut  facilius  se  insinuet, 
et  digestiones  ipsas  quadamtenus  anticipet,  ut  in  va- 
riis  et  artificiosis  modis  cibi  condiendi,  potus  miscen- 
di,  panis  fermentandi,  et  horum  trium  virtutes  in 
unum  redigendi :  per  confortationem  ipsius  ultimi 
actus  assimilationis,  ut  in  somno  tempestivo,  et  appli- 
cationibus  quibusdam  exterioribus.  Renovatio  ejus, 
quod  coepit  veterascere,  fit  duobus  modus :  vel  per 
intenerationem  habitus  corporis  ipsius,  ut  in  usu  mala- 
cissationum  ex  balneis,  emplastris,  et  unctionibus  : 
quae  talia  sint  ut  imprimant,  non  extrahant:  vel  per 
expurgationem  succi  veteris,  et  substitutionem  succi 
novi,  ut  in  tempestivis  et  repetitis  purgationibus,  san- 
guinis missionibus,  et  diaetis  attenuantibus,  quae  florem 
corporis  restituunt.     Atque  de  indiciis  hactenus. 

Praecepta,  quanquam  ex  ipsis  indiciis  plurima  pos- 
sint  deduci;  tria  tamen  veluti  praecipua  subjungere 
visum  est.  Praecipimus  primo,  ut  prolongatio  vitae 
expecteturpotius  a  diaetis  statis,  quam  a  regimine  ali- 
quo  victus  familiari ;  aut  etiam  a  medicamentorum 
particularium  excellentia.  Etenim,  quae  tanta  virtute 
pollent,  ut  naturam  retrovertere  valeant ;  fortiora  ple- 
runque  sunt,  et  potentiora  ad  alterandum,  quam  ut 
si mul  in  aliqua  medicina  componi,  multo  minus  in 
victu  familiari  interspergi  possint.  Superest  itaque 
ut  seriatim  et  regulariter,  et  ad  tempora  certa,  et  vici- 
bus  certis  recurrentia,  adhibeantur 

Secundo  praecipimus,  ut  prolongatio  vitae  expecte- 
tur  potius  ab  operatione  in  spiritus,  et  a  malacissa- 
tione  partium,  quam  a  modis  alimentandi.     Etenim, 

cum  corpus  humamim,  ejusque  fabrica (missis  exter- 
nis)  a  tribus  patiatnr  ;  spiritibus  scilicet,  partibus,  et 
alimentis ;  via  prolongationis  vitae  per  alimentandi 
modos  longa  est ;  atque  per  multas  ambages  et  circui- 
tus:  at  viae  per  operationes  super  spiritus,  et  super 
partes,  multo  breviores  sunt,  etquibus  citius  ad  finem 
desideratum  pervenitur ;  eo  quod  spiritus  subito  pa- 
tiantur,  et  a  vaporibus,  et  ab  affectibus,  qua?  miris 
modis  in  eos  possunt :  partes  item,  per  balnea,  aut 
unguenta,  aut  emplastra,  quae  subitas  etiam  impres- 
siones  faciunt. 

Tertio  praecipimus,  quod  malacissatio  partium  per 
exterius,  fieri  debet,  per  consubstantialia,  imprimen- 
tia,  et  occludentia.  Consubstantialia  enim  benevolo 
partium  amplexu  libenter  excipiuntur,  et  proprie  ma- 
lacissant.  Imprimentiaautem  et  virtutem  malacissan- 
tium,  tanquam  vehicula,  facilius  et  altius  deducunt, 
atque  ipsa  partes  nonnihil  expandunt.  Occludentia 
autem,  virtutem  utrorumque  retinent,  et  paulisper 
figunt,  et  perspirationem,  quae  est  res  malacissationi 
opposita  (quia  humidum  emittit)  cohibent.  Itaque 
per  haec  tria  (sed  potius  ordine  disposita  et  succeden- 
tia,  quam  commixta  (res  absolvitur.  Interim  in  hac 
parte  monemus  ;  non  earn  esseintentionem  malacissa- 
tionis,  ut  uutriat  partes  per  exterius;  sed  tantum  ut 
eas  reddat  magis  idoneas  ad  nutriendum.  Quicquid 
enim  magis  aridum  est,  minus  est  activum  ad  assimi- 
landum.  Atque  de  prolongatione  vitae,  quae  est  pars 
tertia  medicinae  noviter  ascripta,  haec  dicta  sint. 

Veniamus  ad  cosmeticam,  quae  certe  partes  habet 
civiles,  partes  rursus  effceminatas.  Corporis  enim 
munditia,  et  decor  honestus,  recte  existimatur  pro- 
manare  a  modestia  quadam  morum,  et  a  reverentia; 
imprimis  erga  Deum,  cujus  creaturae  sumus;  turn 
erga  societatem,  in  qua  degimus;  turn  etiam  erga 
nosmet  ipsos,  quos  non  minus,  imo  magis,  quam  alios, 
revereri  debemus.  Verum  adulterina  ilia  decoratio, 
quae  fucos  et  pigmenta  adhibet,  digna  certe  est  illis 
defectibus,  qui  earn  semper  comitantur;  cum  non  sit, 
aut  ad  fallendum  satis  ingeniosa,  aut  ad  utendum  sa- 
tis commoda,  aut  ad  salubritatem  satis  tuta  et  inno- 

cua.  Miramur  autem,  pravam  hanc  consuetudinem 
fucandi,  leges  censorias,  tam  ecclesiasticas  quam  ci- 
viles  (quae  alias  in  luxuriam  circa  vestes,  aut  cultus 
capillorum  effceminatos,  admodum  fuerint  severae)  ita 
diu  fugisse.  Legimus  certe  de  Jezabele,  quod  pig- 
ments faciem  obliverit ;  verum  de  Esthera  et  Juditha 
nil  tale  perhibetur. 

Pergamus  ad  athleticam :  earn  sensu  intelligimus 
paulo  largiori,  quam  accipi  consuevit.  Hue  enim 
referimus  quicquid  versatur  circa  conciliandam  qua- 
lemcunque  (quam  corpus  humanum  suscipit)  habili- 
tatem ;  sive  sit  agilitatis  sive  tolerantiae.  Quarum 
agilitas  duas  habet  partes,  robur  et  velocitatem :  ac 
tolerantia  itidem  duas,  vel  indigentiarum  naturalium 
patientiam,  vel  in  cruciatibus  fortitudinem.  Quorum 
omnium  videmus  ssepenumero  exempla  insignia,  in 
practica  funambulorum,  in  duro  victu  hominum  quo- 
rundam  barbarorum,  in  stupendis  viribus  maniacorum, 
et  in  constantia  nonnullorum  inter  exquisita  tormenta. 
Imo  si  aliqua  alia  reperiatur  facultas,  qua?  in  priorem 
partitionem  non  cadit  (qualis  in  urinatoribus  saepe 
couspicitur,  qui  mirifice  anhelitum  cohibere  possunt) 
ad  hanc  ipsam  artem  aggregari  volumus.  Atque  quod, 
talia  fieri  quandoque  possint,  manifestissimum  est :  at 
philosophia  et  inquisitio  causarum  circa  eadem  fere 
neglecta  jacet ;  hanc  arbitramur  ob  causam,  quod 
hominibus  persuasum  sit  hujusmodi  magisteria  naturae 
solummodo  vel  ex  peculiari  certorum  hominum  indole 
(quae  sub  disciplinam  non  cadit)  vel  a  diutina,  ab  annis 
usque  puerilibus,  consuetudine  (quae  potius  imperari, 
quam  doceri  solet)  obtinere.  Quod  etsi  verum  prorsus 
non  sit,  tamen  defectus  hujusmodi  rerum  quid  attinet 
notare  ?  Certamina  enim  Olympica  jam  diu  cessarunt : 
turn  etiam  in  ejusmodi  rebus  mediocritas  sufficit  ad 
usum:  excellentia  autem  mercenarise  cuidam  osten- 
tationi  fere  inservit. 

Postremo  accidimus  ad  artes  voluptarias.  Eae  se- 
cundum sensus  ipsos  dispertitae  sunt :  oculos  oblectat 
praecipue  pictoria,  cum  aliis  artibus  innumeris,  quae  ad 
magnificentiam  spectant,  circa  aedificia,  hoftos,  vestes, 
vasa,  calices,  gemmas,  et  similia.     Aures   demulcet 

musica,  quae  tanla  vocum,  spiritus,  chordarum,  varie- 
tateet  apparatu  instructa  est.  Olim  etiam  liydraulica 
pro  coryphaeis  quibusdam  artis  ejus  habita  sunt,  qua? 
nunc  prope  obsoleverunt.  Atque  artes,  quae  ad  visum 
aut  auditura  spectant,  prae  aliis  praecipue  liberales 
habitae  sunt :  sensus  hi  duo  magis  casti :  scientiae  magis 
eruditae,  quippe  qui  etiam  mathematical!),  veluti  an- 
cillam,  in  familiis  suis  habeant:  etiam  altera  ad  me- 
moriam  et  demonstrationes,  altera  ad  mores  et  affectus 
animi  nonnihil  respicit.  Reliquorum  sensuum  oble- 
ctationes,  atque  artes  circa  ipsos,  minus  in  honore  sunt, 
veluti  luxuriae,  quam  magnificentiae,  propiores:  un- 
guenta,  odoramenta,  deliciae  et  cupediae  mensarum, 
maxime  autem  incitamenta  libidinis,  rectius  censore, 
quam  doctore,  indigent.  Optime  sane  a  quibusdam 
annotatum  est,  nascentibus  et  crescentibus  rebuspub- 
licis  arles  militares  florere;  in  statu  et  culmine  positis 
liberales;  at addeclinationem  et  decasum  vergentibus 
Toluptarias.  Haec  vero  aetas  nostra,  vereor  ne,  tan- 
quam  in  decasu  felicitatis,  in  artes  voluptarias  inclinet. 
Quare  ista  missa  faciamus.  Cum  artibus  voluptariis 
joculares  copulo.  Deceptiones  siquidem  sensuum 
inter  delectationes  sensuum  reponendae  sunt. 

Jam  vero  transcursis  doctrinis  illis  circa  corpus  1m- 
manum   (medicina,   cosmetica,   athletica,    voluptaria) 
ilkid  obiter  monemus;  cum  in  corpore  humano  tot 
res  in  considerationem  veniant,  partes,  humores,  fun- 
ctiones,  facultates,  accidentia  :  cumque  (si  nobis  inte- 
grum esset)  constitui  oportuisset  corpus   unicum  do- 
ctrinae  de  corpore  humano,  quae  ista  omnia  comple- 
cteretur  (simile  illi  doctrinae  de  anima,   de  qua  mox 
diceums)  tamen,  ne  artes  nimis  multiplicentur,  neve 
veteres  artium  limites  (plusquam  necesse  fuerit)  trans- 
ponantur,  doctrinam  de  partibus  corporis  humani,  de 
functionibus,  de  humoribus,  de  respiratione,  de  somno, 
de  generatione,  de  foetu  et  gestatione  in  utero,  de  aug- 
ments, de  pubertate,   de  canitie,   de  impinguatione, 
et  similibus,  in  corpus  medicinae  recipimus ;   licet  ad 
officia  ilia  tria  non  proprie  pertineant ;  sed  quia  corpus 
ipsum   hominis  sit  per  omnia  medicinae  subjectum. 
Motuin  autem  voluntarium,  et  sensum,  ad  doctrinam 

de  anima  rejicimus  ;  siquidem  animae  partes  in  his 
duobus  sunt  potiores.  Atque  sic  doctrinam,  quae 
circa  corpus  hominis  versatur,  quod  animae  pro  taber- 
naculo  duntaxat  est,  claudimus. 

CAPUT  TERTIUM. 

Partitio  philosophies  humana  circa  animam  in  doctri- 
nam de  Spiraculo  ;  et  doctrinam  de  Anima  Sensibili 
sive  Producta.  Partitio  secunda  ejusdem  philosophise 
in  doctrinam  de  Substantia  et  Facultatibus  Anima, 
et  doctrinam  de  Usu  et  Objectis  Facultatum.  Ap- 
pendices dua  doctrines  de  facultatibus  \anima  :  Do- 
ctrina  de  Divinatione  JSaturali,  et  doctrina  de  Fasci- 
natione.  Distribulio  facultatum  anima  sensibilis  in 
Motum  et  Sensum. 

Veniamus  ad  doctrinam  de  anima  humana;  e  cujus 
thesauris  omnes    caeterae    doctrinae   depromptae   sunt. 
Ejus  duae  sunt  partes ;   altera  tractat  de  anima  ra- 
tional^  quae   divina  est ;   altera   de   irrationali,    quae 
communis  est  cum  brutis.     Notavimus  autem  paulo 
superius  (ubi  de  formis  loquebamur)  differentes  illas 
duas  animarum  emanationes,  quae  in  prima  utriusque 
creatione  se  dant  conspiciendas  ;  nimirum,  quod  altera 
ortum  habuerit  a  spiraculo  Dei,  altera  e  matricibus 
elementorum.     Nam  de  animae  rationalis  generatione 
primitiva,  ita  ait  Scriptura :  Formavit  hominem  de  limo 
terra,  et  spiravit  in  faciem  ejus  spiraculum  vitce.     At 
generatio  animae  irrationalis,  sive  brutorum,  facta  est 
per  verba  ilia,  Producat  aqua,  Producat  terra.     Haec 
autem  anima  (qualis  est  in  homine)  animae  rationali 
organum  tantum  est,  atque  originem  habet  et  ipsa 
quoque,  quemadmodum  in  brutis,  e  limo  terrae ;  neque 
enim  dictum    est,   Formavit  corpus  hominis  de  limo 
terra,  sed  Formavit  hominem ;  integrum  scilicet  homi- 
nem,  excepto    illo   spiraculo.      Quamobrem  partem 
primam  doctrinae  generalis  circa  animam  humanam, 
doctrinam  de  spiraculo  appellabimus  ;  secundam  vero, 
doctrinam  de  anima  sensibili  sive  producta.     Neque 

tamen,  cum  hactenus  philosophiam  solam  tractemus 
(quippe  sacram  theologiam  in  fineoperis  collocavimus) 
partitionem  istam  a  theologia  mutuaremus,  nisi  etiam 
cum  principiis  philosophiae  conveniret.  Plurimae  emm- 
et maximae  sunt  animae  humanae  praecellentiae  supra 
animas  brutorum,  etiam  philosophantibus  secundum 
sensum  manifestae.  Ubicunque  autem  tot  et  tanta- 
rum  invenitur  excellentiarum  symbolum,  ibi  merito 
semper  constitui  debet  differentia  specifica.  Itaque 
nobis  non  nimium  placet  confusa  ilia  et  promiscua 
philosophorum  de  animas  functionibus  tractatio;  ac 
si  anima  humana  gradu  potius,  quam  specie,  discri- 
minata  esset  ab  anima  brutorum:  non  aliter,  quam 
sol  inter  astra,  aut  aurum  inter  metalla. 

Subjungenda  est  etiam  partitio  alia  doctrinae  gene- 
ralis  circa  animam  humanam,  antequam  de  speciebus 
fusius  loquamur.  Etenim,  quae  de  speciebus  postea 
dicemus,  utramque  partitionem,  turn  illam,  quam  jam 
modo  posuimus,  turn  istam,  quam  nunc  proponemus, 
simul  tractabunt.  Secunda  igitur  partitio  sit,  in  do- 
ctrinam  de  substantia  et  facultatibus  animae,  et  doctri- 
nam  de  usu  et  objectis  facultatum. 

Praemissis  itaque  his  partitionibus  geminis,  ad  spe- 
cies accedamus.  Doctrina  de  spiraculo,  eademque  de 
substantia  animas  rationalis,  complectitur  inquisitiones 
illas  de  natura  ejus ;  utrum  nativa  sit  ilia,  an  adventitia ; 
separabilis,  an  inseparabilis ;  mortalis,  an  immortalis ; 
quatenus  legibus  materiae  alligata,  quatenus  minime ; 
et  similia.  Quae  vero  hujus  sunt  generis,  licet  etiam 
in  philosophia,  et  diligentiorem  et  altiorem  inquisi- 
tionem  subire  possint,  quam  adhuc  habetur ;  utcun- 
que  tamen  in  fine,  religioni  determinanda  et  defi- 
nienda  rectius  transmitti  censemus  :  aliter  enim,  erro- 
ribus  baud  paucis,  et  sensus  illusionibus  pmnino 
exponentur.  Etenim,  cum  substantia  animae,  in  crea- 
tione  sua,  non  fuerit  extracta  aut  deducta  ex  massa 
cceli  et  terrae,  sed  immediate  inspirata  a  Deo ;  cumque 
leges  coeli  et  terrae  sint  propria  subjecta  philosophiae ; 
quomodo  possit  cognitio  de  substantia  animae  rationalis 
ex  philosophia  peti  et  haberi?   Quinimo  ab  eadem 

inspiratione  divina  hauriatur,  a  qua  substantia  animae 
primo  emanavit. 

Doctrina  vero  de  anima  sensibili,  sive  producta, 
etiam  quatenus  ad  substantiam  ejus,  vere  inquiritur  : 
at  ea  inquisitio  nobis  quasi  desiderari  videtur.     Quid 
enim  ad  doctrinam  de  substantia  animae  faciunt,  actus 
ultimus,  et  forma  corporis,  et  hujusmodi  nug33  logicse? 
Anima  siquidem  sensibilis  sive  brutorum,  plane  sub- 
stantia corporea  censenda  est,  a  calore  attenuata,  et 
facta  invisibilis  ;  aura  (inquam)  ex  natura  flaramea  et 
aerea  conflata,  aeris  mollitie  ad  impressionem   reci- 
piendam,  ignis  vigore  ad  actionem  vibrandam  dotata ; 
partim  ex  oleosis,  partim  ex  aqueis  nutrita;  corpore 
obducta,  atque  in  animalibus  perfectis  in  capite  prae- 
cipue  locata ;  in  nervis  percurrens,  et  sanguine  spiri- 
tuoso  arteriarum  refecta  et  reparata;  quemadmodum 
Bernardinus  Teiesius  et  discipulus  ejus  Augustinus 
Donius,  aliqua  ex  parte,  non  omnino  inutiliter,  asse- 
ruerunt.     Itaque  de  hac  doctrina  diligentior  fiat  in- 
quisitio: eo  magis,  quod  haec  res  non  bene  intellecta, 
opiniones   superstitiosas,   et  plane  contaminatas,   et 
dignitatem  animae  hu manse  pessime  conculcantes,  de 
metempsychosi  et  lustrationibus  animarum  per  perio- 
dos  annorum,   denique   de  nimis   propinqua   animae 
hu manse  erga  animas  brutorum  per  omnia  cognatione, 
peperit.     Est  autem  haec  anima  in  brutis  anima  prin- 
cipalis, cujus  corpus  brutorum  organum ;  in  homine 
autem,  organum  tantnm  et  ipsa  animae  rationalis ;  et 
spiritus  potius  appellatione,   quam  animae,  indigitari 
possit.     Atque  de  substantia  animae  hactenus. 

Facultates  autem  animae  notissimse  sunt  intellectus, 
ratio,  phantasia,  memoria,  appetitus,  voluntas ;  deni- 
que universae  illae,  circa  quas  versantur  scientiae  logicse 
et  ethicse:  sed  in  doctrina  de  anima,  origines  ipsarum 
tractari  debent,  idque  physice,  prout  animae  innatae 
sint,  et  adhaereant :  usus  tantum  ipsarum,  et  objecta, 
illis  alteris  artibus  deputantur.  Atque  in  hac  parte 
nihil  egregii  (ut  nobis  videtur)  adhuc  repertum  est; 
quanquam  desiderari  earn  haud  sane  dixerimus.  Ha- 
bet  etiam  pars  ista  de  facultatibus  animae  appendices 
duas  ;  quae  et  ipsae,  quemadmodum  tractantur,  potius 

fumos  nobis  exhibuerunt,  quam  flammam  aliquam 
lucidam  veritatis  :  altera  harum  est  doctrina  de  divi- 
natione  naturali ;  altera  de  fascinatione. 

Divinationem  ab  antiquis,  nee  male,  in  duas  partes 
divisam  habemus ;  artificialem  et  naturalem.  Artifi- 
cialis  ratiocinando,  ex  indicatione  signorum,  praedicti- 
onem  colligit.  Naturalis,  ex  ipsa  animi  praesensione 
interna,  absque  signorum  adminiculis,  praesagit.  Ar- 
tificialis  duplex;  altera  argumentatur  ex  causis:  altera 
ex  experirnentis  tantum,  caeca  quadam  auctoritate : 
quae  posterior,  ut  plurimum,  superstitiosa  est;  quales 
erant  ethnicorum  disciplinae  circa  inspectionem  exto- 
rum,  volatum  avium,  et  similia.  Etiam  Chaldaeorum 
astrologia  solennior,  non  multo  melior.  At  artificialis 
divinatio  utraque  inter  diversas  scientias  spargitur. 
Habet  astrologus  praedictiones  suas  ex  situ  astrorum  : 
habet  etiam  medicus  suas,  de  morte  ingruente;  de 
convalescentia;  de  symptomatibus  morborum  super- 
venturis,  ex  urinis,  pulsibus,  aspectu  aegrotorum,  etsi- 
milibus :  habet  et  politicus  suas :  O  urbem  venalem, 
et  cito  perituram,  si  emptorem  invenerit!  cujus  vati- 
cinii  fides  non  diu  morata  est;  impleta  primum  in 
Sylla,  postea  in  Caesare.  Hujusmodi  igitur  praedi- 
ctiones  praesentis  non  sunt  instituti,  verum  ad  artes 
proprias  remitti  debent.  Naturalis  autem  divinatio, 
ex  vi  scilicet  interna  animi  ortum  habens,  ea  demum 
est,  de  qua  nunc  agitur.  Haec  duplex  est;  altera 
nativa;  altera  per  influxum.  Nativa  hoc  nititur  sup- 
positionis  fundamento;  quod  anima  in  se  reducta, 
atque  collecta,  nee  in  corporis  organa  diffusa,  habeat 
ex  vi  propria  essentiae  suae  aliquam  praenotionem  rerum 
futurarum ;  ilia  vero  optime  cernitur  in  somnis,  ecsta- 
sibus,  confiniis  mortis;  rarius  inter  vigilandum,  aut 
cum  corpus  sanum  sit  ac  validum.  Hujusmodi  vero 
status  animi,  procuratur  fere,  aut  adjuvatur  ex  ab- 
stinentiis,  atque  illis  rebus,  quae  animam  a  muneribus 
corporis  exercendis  maxime  sevocant,  ut  sua  natura 
absque  impeditionibus  exteriorum  gaudere  possit. 
Divinatio  vero  per  influxum  hoc  altero  suppositionis 
fundamento  nititur;  quod,  anima,  veluti  speculum, 
illuminationem  quandam  secundariam  a  praescientia 

Dei  et  spirituum  excipiat:  cui  etiam  idem,  qui  priori, 
status  et  regimen  corporis  confert.  Eadem  enim 
animae  sevocatio  efficit,  ut  et  sua  natura  impensius 
utatur,  et  divinorum  influxuum  sit  magis  susceptiva  : 
nisi  quod  in  divinationibus  per  influxum  animafervore 
quodain,  atque  tanquam  numinis  praesentis  impati- 
entia  (quae  apud  priscos  sacri  furoris  nomine  voca- 
batur)  corripiatur:  in  divinatione  autem  nativa,  quieti 
potius  et  vacationi  propior  sit. 

Fascinatio  autem  est  vis  et  actus  imaginations  in- 

tensivus  in  corpus  alterius  (vim  enim  imaginations 

super  corpus  proprium  ipsius  imaginantis  superius  per- 

strinximus).    In  hoc  genere  schola  Paracelsi,  et  emen- 

titae  naturalis  magiae  cultores,  tam  fuerunt  immodici, 

ut  imaginationis  impetum  et  apprehensionem  miracula 

patranti  fidei  tantum  non  exaequarint.     Alii  ad  simili- 

tudinem  veri  propius  accedentes ;  cum  occultas  rerum 

energias  et  impressiones,  sensuum  irradiationes,  con- 

tagionum  de  corpore  in  corpus  transmissiones,  virtu- 

tum   magneticarum   delationes,    acutius  intuerentur ; 

in  earn  opinionem  devenerunt,  quod  multo  magis  a  spi- 

ritu  in  spiritum  (cum  spiritus  prae  rebus  omnibus  sit, 

et  ad  agendum  strenuus,   et  ad  patiendum  tener  et 

mollis)  impressiones,  et  delationes,  et  communicatio- 

nes  fieri  poterint.     Unde  increbuerunt  opiniones,  fa- 

ctae  quasi  populares,  de  genio  superiori,  de  hominibus 

quibusdam  infaustis  et  ominosis,  de  ictibus  amoris  et 

invidiam,  et  aliae  his  similes.    Atque  huic  conjuncta  est 

disquisitio,  quomodo  imaginatio  intendi  et  fortificari 

possit?     Quippe  si  imaginatio  fortis  tantarum  sit  vi- 

rium,  operas  pretium  fuerit  nosse,  quibus  modis  earn 

exaltari,  et  seipsa  majorem  fieri  detur  ?     Atque  hie 

oblique,   nee  minus  periculose,  se  insinuat  palliatio 

quaedam  et  defensio  maximae  partis  magiae  ceremo- 

nialis.     Speciosus  enim  fuerit  praetextus  ceremonias, 

characteres,   incantationes,   gesticulationes,   amuleta, 

et  similia,  non  ex  aliquo  tacito  aut  sacramentali  cum 

malis  spiritibus  contractu  vires  nancisci ;  sed  eo  per- 

tinere  tantum,  ut  imaginatio  illius,  qui  his  utitur,  ro- 

boretur  et  exaltetur:   quemadmodum   etiam  in  reli- 

gione,  usus  imaginum,  ad  mentes  hominum  in  rerum 
contemplatione  defigendas,  et  devotionem  precantium 
excitandam,  invaluit.  Attamen  mea  talis  est  senten- 
tia;  etiam  si  detur,  vim  imaginations  esse  utique  po- 
tentem,  atque  insuper  ceremonias  vim  illam  intendere 
et  roborare ;  posito  denique,  quod  adhibeantur  cere- 
moniae  ad  hanc  intentionem  sincere,  atque  tanquam 
remedium  physicum,  absque  aliqua  vel  minima  cogi- 
tatione  de  invitandis  per  ipsas  auxiliis  spirituum :  ha- 
beri  nihilominus  debent  pro  illicitis,  propterea  quod 
sententiae  illi  divinse,  adversus  hominem  propter  pec- 
catum  latae,  repugnent  et  recalcitrent :  In  sudore  vul- 
tus  comedes  partem  tuum.  Siquidem  magia  ejus  gene- 
ris, egregios  illos  fructus,  quibus  Deus  pretium  labo- 
rem  constituit,  adipiscendos  proponit,  per  paucas,  eas- 
que  faciles  et  minime  operosas  observantias. 

Supersunt  doctrinae  duae,  quae  ad  facultates  animae 
inferioris,  sive  sensibilis,  praecipue  spectant,   utpote 
quae  cum   organis   corporeis  maxime   communicant. 
Altera  de  motu  voluntario :  altera  de  sensu  et  sensi- 
bili.     In  priori  harum,  etiam  alias  satis  jejune  inqui- 
sita,  unica  pars  fere  integra  deest.     Etenim  de  offi- 
cio et  fabrica  commoda  nervorum  et  musculorum,  et 
aliorum,  quae  ad  hunc  motum  requiruntur;  quaeque 
pars  corporis  quiescat,  dum  alia  moveatur ;  turn  quod 
hujusce  motus  rector,  et  quasi  auriga  sit  imaginatio ; 
adeo  ut  dimissa  imagine,  ad  quam  motus  fertur,  statim 
intercipiatur  et  sistatur  motus  ipse  (ut  cum  deambu- 
lamus,  si  alia  subeat  cogitatio  acris  et  defixa,  conti- 
nuo  consistimus)   et  aliae  nonnullae   subtilitates   non 
male  in  observationem  et  inquisitionem  jam  pridem 
venerunt.     Quomodo  vero  compressiones,  et  dilata- 
tiones,  et  agitationes  spiritus  (qui  proculdubio  motus 
fons  est)  corpoream  et  crassam  partium  molem  flectat, 
excitet,   aut   pellat,   adhuc   diligenter  inquisitum   et 
tractatum  non  est.     Neque  mirum,  cum  anima  ipsa 
sensibilis  hactenus  potius  pro  entelechia  et  functione 
quadam  habita  sit,  quam  pro  substantia.     At  quando 
jam  innotuerit,  ipsam  esse  substantiam  corpoream  et 
materiatam,  necesse  est  etiam,  ut  quibus  nixibus  aura 

tam  pusilla  et  tenera,  corpora  tarn  crassa  et  dura  in 
motu  ponere  possit,  inquiratur.  De  hac  parte  igitur, 
cum  desideretur,  fiat  inquisitio. 

At  de  sensu  et  sensibili  longe  uberior  et  diligentior 
adhibita  est  inquisitio,  tam  in  tractatibus  circa  ea  ge- 
neralibus,  quam  in  artibus  specialibus,  utpote  per- 
spectiva,  musica;  quam  vere  nihil  ad  institutum : 
quandoquidem  ilia  tanquam  desiderata  ponere  non 
liceat.  Sunt  tamen  duae  partes  nobiles  et  insignes, 
quas  in  hac  doctrina  desiderari  statuimus ;  altera  de 
differentia  perceptionis  et  sensus  ;  altera  de  forma 
lucis. 

Atque  differentiam  inter  perceptionem  et  sensum, 
bene  enucleatam,  debuerant  philosophi  tractatibus 
suis  de  sensu  et  sensibili  praemittere,  ut  rem  maxime 
fundamentalem.  Videmus  enim,  quasi  omnibus  cor- 
poribus  naturalibus  inesse  vim  manifestam  percipiendi : 
etiam  electionem  quandam  arnica  amplectendi,  ini- 
mica  et  aliena  fugiendi.  Neque  nos  de  subtilioribus 
perceptionibus  tantum  loquimur,  veluti  cum  magnes 
ferrum  allicit ;  flamraa  ad  naphtham  assilit ;  bulla  bul- 
lae approximata  coit;  radiatio  ab  objecto  albo  dissilit ; 
corpus  animalis  utilia  assimilat,  inutiliaexcernit;  spon- 
giae  pars  (etiam  super  aquam  elevata)  aquam  attrahit, 
aerem  expellit ;  et  hujusmodi.  Etenim  quid  attinet 
talia  enumerare  ?  Nullum  siquidem  corpus  ad  aliud 
admotum  illud  immutat,  aut  ab  illo  immutatur,  nisi 
operationem  praecedat  perceptio  reciproca.  Percipit 
corpus  meatus,  quibus  se  insinuat :  percipit  impetum 
alterius  corporis,  cui  cedit :  percipit  amotionem  alte- 
rius  corporis,  a  quo  detinebatur,  cum  se  recipit :  per- 
cipit divulsionem  sui  continui,  cui  ad  tempus  resistit : 
ubique  denique  est  perceptio.  Aer  vero  calidum 
et  frigidum  tam  acute  percipit,  ut  ejus  perceptio  sit 
longe  subtilior,  quam  tactus  humani ;  qui  tamen  pro 
calidi  et  frigidi  norma  habetur.  Duplex  igitur  de- 
prehenditur  circa  banc  doctrinam  hominum  culpa : 
alia,  quod  earn  intactam  et  intractatam  (cum  tamen 
sit  res  nobilissima)  plerunque  reliquerunt:  alia,  quod 
qui  huic  contemplationi  forte  animum  adjecerunt, 
longius,  quam  par  est,  provecti  sunt,  et  sensum  cor- 


240  De  Augmentis  Scicntiarum.       [Lib.  IV 

poribus  omnibus  tribuerunt;  ut  piaculum  fere  sit  ra- 
mum  arboris  avellere,  ne  forte  instar  Polydori  inge- 
miscat.  At  debuerant  illi  difFerentiam  perceptions 
et  sensus,  non  tantum  in  comparatione  sensibilium 
ad  insensibilia,  secundum  corpus  integrum,  explorare 
(veluti  plantarum  et  animalium)  verum  etiam  in  cor- 
pore  ipso  sensibili  animadvertere,  quid  in  causa  sit, 
cur  tot  actiones  expediantur,  absque  omni  tamen 
sensu?  Cur  alimenta  digerantur,  egerantur;  humores 
et  succi,  sursum,  deorsum,  ferautur  ;  cor  et  pulsus  vi- 
brent;  viscera,  sua  quaeque  opificia,  sicut  officinae, 
producant;  et  tamen  haec  omnia,  et  complura  alia, 
absque  sensu  fiant  ?  Verum  homines  non  satis  acute, 
qualis  sit  actio  sensus,  viderunt,  atque  quod  genus 
corporis,  quae  mora,  quae  conduplicatio  impressionis 
ad  hoc  requirantur,  ut  dolor  vel  voluptas  sequatur  ? 
Denique  difFerentiam  inter  perceptionem  simplicem 
et  sensum,  nullo  modo  nosse  videntur  ;  nee  quatenus 
fieri  possit  perceptio  absque  sensu.  Neque  enim  haec 
verborum  tantum  controversia  est,  sed  de  re  magni 
prorsus  momenti.  De  hac  igitur  doctrina  (ut  impri- 
mis utili,  et  ad  plurima  spectante)  melius  inquiratur : 
quandoquidem  etiam  circa  banc  rem  inscitia  tantum 
apud  nonnullos  ex  antiquis  philosophis  potuerit,  ut 
omnibus  sine  discrimine  corporibus  animam  infundi 
putaverint:  neque  enim  videbant,  quomodo  motus 
cum  discretione  fieri  potuerit  absque  sensu ;  aut  sensus 
adesse  absque  anima. 

De  forma  lucis  quod  debita  non  facta  fuerit  inqui- 
sitio  (praesertim  cum  in  perspectiva  strenue  elabora- 
runt  homines)  stupenda  quaedam  negligentia  censeri 
possit.  Etenim,  nee  in  perspectiva,  nee  alias,  ali- 
quid  de  luce,  quod  valeat,  inquisitum  est.  Radiatio- 
nes  ejus  tractantur,  origines  minime.  Sed  collocatio 
demum  perspectives  inter  mathematica,  hunc  ipsum 
defectum  et  alios  similes  peperit ;  quia  a  physicis 
praemature  discessum  est.  Tractatio  autem  de  luce, 
et  causis  ejus,  in  physicis  rursus  superstitiosa  fere  est, 
tanquam  de  re  inter  divina  et  naturalia  media ;  adeo 
ut  quidam  ex  Platonicis  earn  materia  ipsa  antiquiorem 
introduxerint.     Cum  enim  spatium  esset  difflatum,  id 


Cap.  III.]      De  Augmentis  Scientiarum.  241 

primum  lumine,  postea  vero.corpore  impletum  fuisse, 
vanissimocommento  asseruerunt:  quando  tamen  Scri- 
pturae  sacrae,  massam  coeli  et  terrae,  tenebrosam,  ante 
lucem  creatam,  diserte  posuerint.  Quae  vero  physice 
et  secundum  sensum  de  ea  tractantur,  ea  statim  ad 
radiationes  descendunt,  ut  parum  physicse  inquisi- 
tionis  circa  hanc  rem  extet.  Debuerant  autem  homi- 
nes contemplationes  suas  submittere  paulisper,  et  quid 
sit  corporibus  omnibus  lucidis  commune  inquirere, 
tanquam  de  forma  lucis.  Etenim  quam  immensa  est 
corporis  differentia  (si  ex  dignitate  considerentur)  in- 
ter solem  et  lignum  putridum,  aut  squamas  etiam  pis- 
cium  putridas?  Inquirere  etiam  debuerant,  quid  tan- 
dem in  causa  sit,  cur  aliqua  ignescant,  et  lucerii  ex  se 
jaciant  calefacta,  alia  minime  ?  Ferrum,  metalla,  la- 
pides,  vitrum,  ligna,  oleum,  sevum,  ab  igne,  vel  flam- 
mam  vibrant,  vel  saltern  rubescunt :  at  aqua,  aer, 
acerrimo  et  tanquam  furenti  calore  fervefacta,  nihil 
tamen  lucis  adipiscuntur,  nee  splendent.  Quod  si 
quis  hoc  eo  fieri  putet,  quod  proprium  sit  ignis  lu- 
cere,  aqua  autem  et  aer  igni  omnino  inimica  sint  ; 
is  sane  nunquam  per  obscura  noctis  in  aqua  salsa, 
tempestate  calida,  remigavit ;  cum  guttulas  aqua?  ex 
remorum  concussione  subsilientes  micare  et  Iucescere 
videre  potuisset.  Quod  etiam  fit  in  spuma  maris  fer- 
ventiore,  quam  pulmonem  marinum  vocant.  Quid 
denique  habent  commune  cum  flamma  et  ignitis  ci- 
cendulae  et  luciolae ;  et  musca  Indica,  quae  cameram 
totam  illustrat ;  et  oculi  quorundam  animalium  in  te- 
nebris ;  et  saccharum  inter  radendum,  aut  frangen- 
dum  ;  et  sudor  equi  nocte  aestuosa  festinantis  ;  et  alia 
nonnulla?  Quin  et  homines  tam  parum  in  hac  re  vi- 
derunt,  ut  plerique  scintillas  e  silice  aerem  attritum 
putent.  Attamen  quando  aer  calore  non  ignescat,  et 
lucem  manifesto  concipiat,  quomodo  tandem  fit,  ut 
noctuae,  et  feles,  et  alia  nonnulla  animalia,  noctu  cer- 
nant?  Adeo  ut  ipsi  aeri  (quando  visio  absque  luce 
non  transigatur)  necesse  est  inesse  lucem  aliquam  na- 
tivam  et  genuinam,  quamvis  tenuem  admodum  et  in- 
firmam,  quae  tamen  sit  radiis   visivis  hujusmodi  ani- 

malium  proportionata,  iisque  ad  videndum  sufficiat. 
Verum  hujusce  mali  (ut  plurimorum)  causa  est,  quod 
homines,  ex  instantiis  particularibus,  formas  natura- 
rum  communes  non  elicuerunt;  id  quod  nos  tanquam 
subjectum  proprium  metaphysicae  posuimus;  quae  et 
ipsa  physical,  sive  doctrinae  de  natura,  pars  est.  Ita- 
que  de  forma  et  originibus  lucis  fiat  inquisitio,  eaque 
interim  inter  desiderata  ponatur.  Atque  de  doctrina 
circa  substantiam  animae,  tam  rationalis  quam  sensi- 
bilis,  cum  facultatibus  suis,  atque  de  ejusdem  do- 
ctrinae appendicibns,  haec  dicta  sint. 

CAPUT  PRIMUM. 

Partilio   doctrince  circa   usum  et   objecia   facultatum 

animce  humance,  in  Logicam,  et  Ethicam.     Partitio 

Logicce,  in  artes  Inveniendi,  Judicandi,   Retinendi, 
et  Tradendi. 

Doctrina  circa  intellectual  (rex  optime)  atque  ilia 
altera  circa  voluntatem  hominis,  in  natalibus  suis  tan- 
quam  gemellae  sunt.  Etenim  illuminationis  puritas,  et 
arbitrii  libertas,  simul  inceperunt,  simul  corruerunt. 
Neque  datur  in  universitate  rerum,  tam  intima  sym- 
patbia,  quam  ilia  veri  et  boni.  Quo  magis  rubori 
fuerit  viris  doctis,  si  scientia  sint  tanquam  angeli  alati, 
cupiditatibus  vero  tanquam  serpentes,  qui  humi  rep- 
lant ;  circumgerentes  animas,  instar  speculi  sane,  sed 
raenstruati. 

Venimus  jam   ad   doctrinam  circa  usum  et  objecta 
facultatum  animae  humanae.     Ilia  duas  babet'  partes, 

easqae  notissiraas,  et  consensu  receptas ;  logicam  et 
ethicam  :  nisi  quod  doctrinam  civilem,  quae  vulgo  ut 
pars  ethica?  collocatur,  jam  ante  emancipaveriraus ; 
et  in  integram  doctrinam  de  homine  congregato,  sive 
in  societate,  constituerimus ;  hie  tantum  de  homine 
segregato  tractantes.  Logica  de  intellectu  et  ratione  ; 
ethica  de  voluntate,  appetitu,  et  affectibus  disserit : 
altera  decreta,  altera  actiones  progignit.  Verum  qui- 
deni  est,  quod  phantasia  in  utraque  provincia,  tarn  ju- 
diciali  quam  ministeriali,  legati  cujusdam,  aut  inter- 
nuncii,  aut  procuratoris  reciproci  vices  gerit.  Nam 
sensus  idola  omnigena  phantasia?  tradit,  de  quibus 
postea  ratio  judicat :  at  ratio  vicissim  idola  electa  et 
probata  phantasia?  transmittit,  priusquam  fiat  execntio 
decreti.  Siquidem  motum  voluntarium  perpetuo  pra?- 
cedit,  eumque  incitat  phantasia  :  adeo  ut  phantasia  sit 
utrique  tam  rationi  quam  voluntati  instrumeutum  com- 
mune :  nisi  quod  Janus  iste  bifrons  sit,  et  duas  ob- 
vertat  facies  :  facies  enim  rationem  aspiciens,  veritatis 
habet  effigiem  ;  facies  an  tern  actionem  aspiciens,  effi- 
giem  bonitatis  :   qua?  tamen  sint  facies, 

Qttales  clecet  esse  sororum. 

Neque  vero  merus  et  nudus  internuncius  est  phanta- 
sia ;  sed  auctoritatem  non  exiguam  vel  accipit,  vel 
usurpat,  prater  delationem  simplicem  mandati.  Recte 
enim  Aristoteles,  Id  imperii  habet  anima  in  corpus, 
quod  dominus  in  mancipiwn  ;  ratio  vero  in  phantasiam, 
quod  in  libera  civitate  magistratus  in  civem  ;  ad  quem 
possit  sua  vice  redire  dominatio.  Videmus  enim 
quod  in  iis,  quae  sunt  fidei  et  religionis,  phantasia 
supra  ipsam  rationem  scandat  et  evehatur  :  non  quod 
illuminatio  divina  locum  habeat  in  phantasia  (quin 
potius  in  ipsa  arce  mentis  et  intellectus)  verum  quem- 
admodum  gratia  divina  in  virtutibus  utitur  motibus 
voluntatis  ;  ita  similiter  gratia  divina  in  illuminationi- 
bus  utitur  motibus  phantasia? ;  unde  fit  ut  religio 
semper  aditum  sibi  ac  viam  ad  animum  qua?sierit  per 
similitudines,  typos,  parabolas,  visiones,  insomnia. 
Rursushaud  hnmile  est  regnum  phantasia?  in  persua- 

sionibus,  a  vi  eloquentiae  insinuatis.  Nam  ubi  per 
orationis  artificia  hominum  animi  demulcentur,  in- 
flammantur,  et  in  quamcunque  partem  pertrahuntur ; 
totum  illud  fit  per  exsuscitationem  phantasiae  quae 
impotens  jam  facta,  non  solum  rationi  insultat,  verum 
eidem  vim  quodammodo  facit,  partim  occaecando, 
partim  exstimulando.  Neque  tamen  causa  videtur, 
cur  a  partitione  priore  discedamus.  Nam  phantasia 
scientias  fere  non  parit;  siquidem  poesis  (quae  a  prin- 
cipio  phantasiae  attribnta  est)  pro  lusu  potius  ingenii, 
quam  pro  scientia,  babenda.  Potestatem  autem  phan- 
tasiae in  naturalibns  doctrinal  de  aniina  paulo  ante  as- 
signavimus  :  earn  vero,  quam  habetcum  rhetorica  cog- 
nationem,  illi  ipsi  arti  (de  qua  infra  tractabimus)  remitti 
par  est. 

Pars  ista  humanae  philosophiae,  quae  ad  logicam 
spectat,  ingeniorum  plurimorum  gustui  ac  palato  minus 
grata  est;  et  nihil  aliud  videtur,  quam  spinosae  sub- 
tilitatis  laqueus  actendicula.  Nam  sicut  vere  dicitur 
scientiam  esse  animi  pabulum :  ita  in  hoc  pabulo 
appetendo  et  deligendo  plerique  palatum  nacti  sunt 
Israelitarum  simile  in  deserto  :  quos  cupido  incessit 
redeundi  ad  ollas  carnium ;  mannas  autem  fastidium 
cepit :  quas  licet  cibus  fuerit  ccelestis,  minus  tamen 
sentiebatur  almus  et  sapidus.  Eodem  modo  (ut  plu- 
rimum)  illae  scientiae  placent,  quae  habent  infusionem 
nonnullam  carnium  magis  escvdentam  :  quales  sunt 
historia  civilis  mores,  prudentia  politica,  circa  quas 
hominum  cupiditates,  laudes,  fortunae  vertuntur  et 
occupatae  sunt.  At  istud  lumen  siccum  plurimorum 
mollia  et  madida  ingenia  ofFendit  et  torret.  Caeterum 
unamquamque  rem  propria  si  placet  dignitate  metiri, 
rationales  scientiae  reliquarum  omnino  claves  sunt : 
atque  quemadmodum  manus  instrumentum  instrumen- 
torum.anima  forma  formarum,  ita  et  illae,  artes  artium 
ponendae  sunt :  neque  solum  dirigunt,  sed  et  robo- 
rant;  sicut  sagittandi  usus  et  habitus,  non  tantum 
facit  ut  melius  quis  collimet,  sed  ut  arcum  tendat  for- 
tiorem. 

Artes  logicae  quatuor  numero  sunt:  divisae  ex  fini- 
bus  suis,    in    quos  tendunt.     Id  enim   agit  homo  irj 

rationalibus  ;  aut  ut  inveniat,  quod  quaesiverit  :  aut 
jndicet,  quod  invenerit:  aut  retineat,  quod  judica- 
verit  :  aut  tradat,  quod  retinuerit.  Necesse  igitur  est, 
ut  totidem  sint  artes  rationales  :  ars  inquisitionis  seu 
inventionis :  ars  examinis  seu  judicii :  ars  custodiae 
seu  memoriae  :  et  ars  elocutionis  seu  traditionis.  De 
quibus  jam  sigillatim  dicemus. 

CAPUT  SECUNDUM. 

Partitio  inventivce  in  inventivam  artium  et  argumen- 
torum :  quodque  prior  harum  (quce  eminet)  deside- 
retur  Partitio  inventivee  artium  in  experientiam 
literatam,  et  organum  novum.  Delineatio  experienticB 
literates. 

Inventionis  duae  sunt  species,  valde  profecto  inter 
se  discrepantes :  una  artium  et.  scientiarum;  altera 
argumentorum  et  sermonum.  Priorem  harum  desi- 
derari  prorsus  pronuncio  ;  qui  qnidem  talis  mihi  vi- 
detur  esse  defectus,  ac  si  quis  in  inventario  conficiendo 
bonorum  alicujus  defuncti  ita  referat;  numeratae  pe- 
cuniae nihil.  Ut  enim  caetera  omnia  pecunia  parantur : 
ita  et  per  hanc  artem  reliquae  acquiruntur  Atque 
sicut  India  occidentalis  nunquam  nobis  inventa  fu- 
isset,  nisi  praecessisset  acus  nauticas  inventio  ;  licet  re- 
gionesillae  immensae,  versoriae  motus  pusillus  sit;  ita 
non  est  cur  miretur  quispiam,  in  artibus  perlustrandis 
et  promovendis  ampliores  progressus  factos  non  esse  ; 
quandoquidem  ars  ipsa  inveniendi  et  perlustrandi  sci- 
entias  hactenus  ignoretur. 

Hanc  scientiae  desiderari  partem  plane  in  confesso 
est.  Primo  enim  dialectica  nihil  profitetur,  imo  ne 
cogitat  quidem,  de  inveniendis  artibus,  sive  mecha- 
nicis,  sive  (quas  vocant)  liberalibus ;  aut  etiam  de 
illarum  operibus,  harum  vero  axiomatibus  eliciendis ; 
sed  quasi  praeteriens  homines  alloquitur,  et  dimittit, 
edicens,  ut  cuique  in  sua  arte  credant.  Celsus,  vir 
prudens,  non  solum  medicus  (licet  moris  sit  omnibus 
in  laudes  artis  propriae  effundi)  graviter  et  ingenue,  de 
empiricis  et   dogmaticis    medicorum    sectis  loquens, 

fatetur  :  Medicamenta  et  remedia  prius  fuisse  inventa, 
de  causis  vero  et  rationibus  posterius  disceptatum  ;  non 
or  dine  converso,  causas  ex  natura  rerum  primo  erutas 
fuisse,  easque  inventioni  remediorum  prceluxisse.  At 
Plato  non  semel  innuit  Particularia  infinita  esse; 
maxime  rursus  generalia  minus  certa  documenta  exhi- 
bere :  medullam  igitur  scientiarum,  qua  artifex  ab  im- 
perito  distinguitur,  in  mediis  propositionibus  consistere, 
quasper  singulas  scientias  tradidit  et  docvit  experientia. 
Quin  et  illi,  qui  de  primis  rerum  inventoribus,  ant 
scientiarum  originibus,  verba  fecerunt,  casum  potius, 
quam  artem,  celehrarunt ;  atque  animalia  bruta,  quad- 
rupedes,  aves,pisces,  serpentes,  magis  quam  homines, 
tanquam  scientiarum  doctores,  introduxeruut : 

Dictamnum  genitrix  Cretcea  carpit  ab  Ida, 
Puberibus  caulemfoliis,  etjlore  comantem 
Purpureo  :  non  illaferis  incognita  capris 
Gramma,  cum  tergo  volucres  hcesere  sagittce. 

JEneid.  xii.  412. 

Adeo  ut  minime  mirum  sit  (cum  in  more  apud  anti- 
quos  fuerit  rerum  utilium  iuventores  consecrare)  apud 
^gyptios,  gentem  priscam  (cui  plurimae  artes  initia 
sua  debent)  templa  plena  fuisse  simulacris  brutorum  ; 
hominum  vero  simulacris  prope  vacua  ; 

Omnigenumque  deum  monstra,  et  latrator  Anubis, 
Contra  Neptunum,et  Venerem,  contraque  Minervam,  etc. 

iEneid.  viii.  698. 

Quod  si  malis,  ex  traditione  Graecorum,  artes  potius 
hominibus  ut  inventoribus  tribuere;  haudquaquam 
tamen  dixeris  Prometbeum  ad  ignis  inventionem  con- 
templationes  adhibuisse  ;  aut  cum  silicem  primo  per- 
cuteret,  scintillas  expectasse:  sed  casu  in  illud  in- 
cidisse,  atque  (ut  aiunt)  furtum  Jovi  fecisse.  Ita  ut 
ad  artium  inventionem  quod  attinet,  caprae  sylvestri 
pro  emplastris,  philomelae  pro  modulationibus  musicis, 
ibidi  pro  lavationibus  intestinorum,  operculo  olla?, 
quod  dissiliit,  pro  re  tormentaria,  denique  (ut  verbo 
dicamus)  casui  aut  cuivis  alteri  rei  plus  debeamus, 

quam  dialecticae.  Nee  vero  multo  aliter  se  habet 
modus  ille  inveniendi,  queni  recte  describit  Virgilius: 
Georg.  i.  133. 

XJt  varias  usus  meditando  extunderet  artes 
Paulatim. 

Non  enim  alia  hie  proponitur  inveniendi  methodus, 
quam  cujus  bruta  ipsa  sunt  capacia,  et  quam  crebro 
usurpant :  nimirum  attentissima  circa  unam  rem  so- 
licitude, ej usque  perpetua  exercitatio,  quas  sui  con- 
servandi  necessitas  hujusmodi  animantibus  imponit. 
Cicero  enim  vere  admodum  :  Usus  uni  rei  deditus,  et 
naturam  et  artem  scepe  vincit.  Quare  si  praedicetur  de 
hominibus, 

Labor  omnia  vincit 

Improbus,  et  •diiris  urgens  in  rebus  egestas : 

etiam  de  brutis  similiter  quaeritur, 

Qu is  expedivit  psittaco  suum  X.a1pe  ? 

Corvo  quis  auctor  fuit,  ut  magna  siccitate  lapillos 
immitteret  arbori  cavae,  ubi  aquam  forte  conspexerit, 
ut  surgentem  laticem  rostro  posset  attingere?  Quis 
viam  monstravit  apibus,  qui  per  aerem,  tanquam  va- 
stum  mare,  agros  floridos,  licet  multum  ab  alvearibus 
dissitos,  solent  petere,  et  favos  suos  denuo  repetere  ? 
Quis  formicam  docuit,  ut  grana  in  colliculo  suo  re- 
ponenda  circumroderet  prius,  ne  reposita  germinarent, 
et  spem  suam  illuderent?  Quod  si  in  versu  illo  Vir- 
giliano  quis  notet  verbum  illud  extundere,  quod  diffi- 
cultatemrei;  et  verbum  illud  paulatim,  quod  tardi- 
tatem  innuit;  redibimus  unde  profecti  sumus,  ad 
JEgyptiorum  illos  deos  ;  cum  hactenus  homines  mo- 
dice  rationis  facultate,  neutiquam  vero  officio  artis,  usi 
sint  ad  inventa  detegenda. 

Secundo,  hoc  ipsum,  quod  asseriinus  (si  advertatur 
paulo  diligentius)  demonstrat  inductionis  forma,  quam 
proponit  dialectica  ;  qua  scilicet  scientiarurn  principia 
inveniantur  et  probentur ;  quae  vitiosa  plane  est  et 
incompetens,  et  naturam  tantum  abest  ut  perficiat,  ut 
etiam  earn  pervertat  et  detorqueat.     Qui  enim  mod u in 

acute  introspexerit,  quoros  iste  sethereus  scientiarum, 
similis  illi  de  quo  loquitur  poeta, 

Aerei  mellis  ccelestia  dona, 

colligatur  (cum  et  scientiae  ipsa?  ex  exeraplis  singulis, 
partial  naturalibus,  partim  artificialibus,  tanquam  prati 
floribus  et  horti,  extrahantur)reperiet  profecto  animum 
suapte  sponte,  et  nativa  indole,  inductionem  solertius 
conficere,  quam  quae  describitur  a  dialecticis  ;  siqui- 
dem  ex  nuda  enumeratione  particularium  (ut  dialectici 
solent)  ubi  non  invenitur  instantia  contradictoria, 
vitiose  concluditur  ;  neque  aliquid  aliud  hujusmodi 
inductio  producit,  quam  conjecturam  probabilem. 
Quis  enim  in  se  recipiet,  cum  particularia,  quae  quis 
novit,  aut  quorum  meminit,  ex  una  tantum  parte  cora- 
pareant ;  non  delitescere  aliquod,  quod  omnino  repug- 
net?  Perinde  ac  si  Samuel  acquievisset  in  illis  Isai 
filiis,  quos  coram  adductos  videbat  in  domo  ;  et  mini- 
me  quaesivisset  Davidem,  qui  in  agro  aberat.  Atque 
haec  inductionis  forma  (si  verum  omnino  dicendum  sit) 
tarn  pinguis  est  et  crassa,  ut  incredibile  videatur,  tam 
acuta  et  subtilia  ingenia  (qualia  in  his  rebus  medita- 
tiones  suas  exercuerunt)  potuisse  earn  rnundo  obtru- 
dere ;  nisi  illud  in  causa  fuisset,  quod  opera  festinata 
ad  theorias  et  dogmata  contendissent :  particularia 
autem  (prsesertim  moram  in  iis  longiorem)  ex  fastu 
quodam  et  elatione  animi,  despexissent.  Illi  enim 
exempla,  sive  instantias  particulares,  vice  lictorum  aut 
viatorum  adhibuerunt  ad  summovendam  turbam,  ut 
dogmatibus  suis  viam  aperirent ;  neutiquam  autem  ea 
inde  ab  initio  in  consilium  advocarunt,  ut  legitima 
fieret  et  matura  de  rernm  veritate  deliberatio.  Certe 
perculserit  animos  pia  et  religiosa  quasdam  admiratio, 
cum  videamus  eadem  calcata  vestigia,  ad  errorem 
ducentia,  in  divinis  et  humanis.  Quemadmodum 
enim  in  divina  veritate  percipienda  aegre  quis  in  ani- 
mum inducat,  ut  fiat  tanquam  parvulus  ;  itain  humana 
perdiscenda,  provectos  utique,  puerorum  more,  prima 
inductionum  elementa  adhuc  legere  et  retractare,  res 
humilis  existimatur  et  quasi  contemnenda. 

Tertio,  si  concedatur,  principia  scientiarum  ex  in- 

ductione,  qua  utuntur,  yel  sensu  et  experientia,  recte 
posse  constitui;  certissimum  est  tamen,  axiomata  in- 
feriora  ab  iis  per  syllogismum  non  posse  (in  rebus  natu- 
ralibus,  quae  participant  ex  materia)  recte  et  tuto 
deduci.  In  syllogismo  enim  tit  reductio  propositio- 
uum  ad  principia  per  propositiones  medias.  Haec 
autem  sive  inveniendi  sive  probandi  forma  in  scientiis 
popularibus  (veluti  ethicis,  politicis,  legibus,  et  hujus- 
modi)  locum  habet :  imo  et  in  theologicis;  quando- 
quidem  Deo  pro  bonitate  sua  placuerit  captui  humano 
se  accommodare :  at  in  physicis,  ubi  natura  opere, 
non  adversarius  argumento  constringendus  est,  elabi- 
tur  plane  Veritas  ex  manibus ;  propter  louge  majorem 
naturalium  operationum,  quam  verborum  subtilitatem : 
adeo  ut  succumbente  syllogismo,  inductionis  (verse 
scilicet  et  eniendatae)  officio  ubique  opus  sit,  tarn  ad 
principia  magis  generalia,  quam  ad  propositiones 
inferiores.  Nam  syllogismi  ex  propositionibus  con- 
sistunt ;  propositiones  ex  verbis ;  verba  notionum  tes- 
serae sunt.  Quare  si  notiones  ipsa?  (quae  verborum 
animae  sunt)  male  et  varie  a  rebus  abstrahuntur,  tOta 
fabrica  corruit.  Neque  laboriosa  vel  consequentiarum 
argumentorum,  vel  veritatis  propositionnm  examina- 
tio,  rem  in  integrum  unquam  restituet;  cum  error 
sit  (ut  loquuntur  medici)  in  digestione  prima;  quae  a 
functionibus  sequentibus  non  rectificatur.  Non  igitur 
absque  magna,  et  evidenti  causa  evenit,  ut  complures 
ex  philosophis  (aliqui  autem  eorum  maxime  insignes) 
academici  fuerint  et  sceptici,  qui  scientiae  humanae  et 
syllepsium  certitudinem  sustulerunt;  ultra  verisimili- 
tudinem  aut  probabilitatem  negantes  earn  pertingere. 
Inficias  non  iverini,  visum  esse  nonnullis,  Socratem, 
cum  scientiae  certitudinem  a  se  amoveret,  per  ironiam 
tantum  hoc  fecisse;  et  scientiam  dissimulando  simul- 
asse  :  renunciando  scilicet  iis,  quae  manifesto  sciebat, 
ut  eo  modo,  etiam  quae  nesciebat,  scire  putaretur. 
Neque  etiam  in  recentiore  academia  (quam  amplexus 
est  Cicero)  ilia  opinio  acatalepsiae  admodum  sincere 
culta  fuit.  Etenim  qui  eloquentia  floruerunt,  hanc 
fere  sectam  sibi  desumpserunt,  ut  in  utramque  partem 
copiose  disserendi  gloriam  assequerentur  :  unde  a  via 

ilia  recta,  per  quam  ad  veritatem  pergere  debuissent, 
tanquam  ad  deambulationes  quasdam  amcenas,  animi 
causa  institutas,  deflexum  est.     Constat  tamen,  non- 
nullos  sparsim  in  utraque  academia  (veteri  et  nova) 
niulto  magis  inter  scepticos,  acatalepsiam  istam  sim- 
pliciter   et  integre  tenuisse.    Verum  in    hoc  maxime 
ab   illis  peceaturn  est ;  quod    sensuum   perceptiones 
calumniabantur ;    unde  scientias  radicitus  evellebant. 
Sensus   vero,  licet  saepenumero  homines  aut  fallant, 
aut  destituant,  possint  tamen  multa  adjuti  industria 
ad  scientias  sufficere;  idque  non  tarn  ope  instrumen- 
tornm  (licet  et  haec  quoque  aliqua  ex  parte  prosint) 
quam  experimentorum  ejus  generis,  quae  objecta  sub- 
tiliora,  quam  pro  sensus  facilitate,  ad  objecta  sensu 
comprehensibilia  producere  queant.   Debuerant  anteni 
potius  defectum  hac  in  parte  imputasse  mentis  turn 
erroribus,  turn  contumaciam  (quae  rebus  ipsis  morigera 
esse   recusat)   et  pravis  demonstrationibus,  et  modis 
ratiocinandi,  et  concludendi,  ex  perceptione  sensuum, 
perperam  institutis.    Haec  autem  loquimur,  non  quo 
intellectui  detrahatur,  aut  negotium  totum  deseratur, 
sed  quo  intellectui  auxilia  commoda  comparentur  et 
subministrentur,  quibus  rerum  ardua  et  naturae  ob- 
scuritatem  vincere  possunt.     Nemo  enim  tanta  pollet 
manns  constantia,  aut  etiam  habitu,  ut  rectam  lineam 
ducere,  aut  perfectum  circulum  circumscribere,  manu 
libera   possit ;  quod   tamen    ope  regulae,  aut  circini, 
facere  in  promptu  est.    Haec  igitur  res  ipsa  est,  quam 
paramus,    et    ingenti    conalu    molimur ;    ut    scilicet 
mens  per  artem  fiat  rebus  par;   utque  inveniatur  ars 
quasdam   indicii    et    directionis,   quae    caeteras    artes, 
earumque  axiomata,  atqne  opera  detegat,  et  in  con- 
spectuin  det.   Hanc  enim  merito  desiderari  posuimns. 
Ars  ista  indicii  (ita  enim  earn  appellabimus)  duas 
habet  partes  :   aut  enim  defertur  indicium  ab  experi- 
mentis  ad  experimenta:  aut  ab  experimentis  ad  axio- 
mata, quae  et  ipsa  nova  experimenta  designent.     Pri- 
ortm    harum    experientiam    literatam    nominabimus, 
posteriorem  vero  interpretationem  naturae,  sive  novum 
organum.    Prior  quidem  (ut  alibi  attigimus)  vix  pro 
arte  habenda  est,  aut  parte  pbilosopliias,  wed  pro  sa- 

gacitate  quadam ;  unde  etiam  earn  venationem  Panis 
(hoc  nomen  ex  fabulamutuati)quandoqueappellamus: 
attamen  quemadmodum  possit  quis,  in  via  sua,  triplici 
modo  progredi ;  aut  cum  pal  pat  ipse  in  tenebris  ;  ant 
cum  alterius  manu  ducatur,  ipse  pa  rum  videns;  aut 
denique  cum  vestigia  lumine  adhibito  regat :  similiter 
cum  quis  experimenta  omnigena  absque  ulla  serie, 
aut  methodo  tentet ;  ea  demum  mera  est  palpatio : 
cum  vero  nonnulla  utatur  in  experimentando  dire- 
ctione  et  ordine,  perinde  est,  ac  si  manu  ducatur.  At- 
que  hoc  illud  est,  quod  per  experientiam  literatam 
intelligimus :  nam  lumen  ipsum,  quod  tertium  fuit, 
ab  interpretatione  naturae,  sive  novo  organo,  peten- 
dum  est. 

Literata  experientia,  sive  venatio  Panis,  modos  ex 
perimentandi  tractat  :  earn  (cum  desiderari  posueri- 
mus,  neque  res  sit  plane  perspicua)  pro  more  et  in- 
stituto  nostro  aliquatenus  adumbrabimus.  Modus  ex- 
perimentandi  praecipue  procedit,  aut  per  variationem 
experimenti ;  aut  per  productionem  experimenti ;  aut 
per  translationem  experimenti ;  aut  per  inversionem 
experimenti;  aut  per  compulsionem experimenti ;  aut 
per  applicationem  experimenti ;  aut  per  copulationem 
experimenti ;  aut  denique  per  sortes  experimenti. 
Universa  vero  ista  cohibita  sunt  citraterminos  axioma- 
tis  alicujus  inveniendi.  Ilia  enim  altera  pars  de  novo 
organo,  omnem  transitionem  experimentorum  in  axio- 
mata,  aut  axiomatum  in  experimenta,  sibi  vindicat. 

Variatio  experimenti  fit  primo  in  materia  ;  scilicet, 
quando  experimentum  in  jam  cognitis,  certae  materiae 
fere  adhaesit ;  nunc  vero  in  illis,  quae  similis  sunt  spe- 
ciei,  tentetur  :  veluti  confectio  papyri  in  pannis  linteis 
tantum  probata  est,  in  sericis  minime  (nisi  forte  apud 
Chinenses)  neque  rursus  in  filaceis,  compositis  ex  se- 
tis  et  pilis,  ex  quibus  conficitur  (quod  vocamus)  came- 
lotum;  neque  denique  in  laneis,  gossypio,  etpellibus  ; 
quanquam  haec  tria  postrema  magis  esse  videntur  hete- 
rogenea.  Itaque  admisceri  possint  potius,  quam  per 
se  utilia  esse.  Item  insitio  in  arboribus  fructiferis  in 
usu  est,  in  arboribus  sylvestribus  raro  tentata;  licet 
perhibeatur  ulmum  in  ulmum  insitammiras  producere 

foliorum  umbras.  Insitio  etiam  in  floribus  rara  ad- 
modura  est,  licet  hoc  jam  coeperit  fieri  in  rosis  mus- 
catellis,  quae  rosis  communibus  feliciter  inoculantur 
Etiam  variationem  in  parte  rei,  inter  variationes  in 
materia  ponimus.  Videmus  enim,  surculum  in  trunco 
arboris  insitum  felicius  pullulare,  quam  si  terrae  in- 
datur,  Cur  non  et  semen  cepae  capiti  alterius  cepae 
viridis  inditum,  felicius  germinet,  quam  si  nudae  terrae 
commissum  fuerit?  Atque  hie  radix  pro  trunco  varia- 
tur,  ut  haec  res  insitio  quaedam  in  radice  videri  possit. 
Variatio  experimenti  fit  secundo  in  efficiente:  radii 
solis  per  specula  comburentia,  calore  ita  intend untur, 
ut  materiam,  quae  ignem  facile  concipiat,  accendere 
possint :  num  et  radii  lunae,  per  eadem,  ad  lenissimum 
aliquem  gradum  teporis  actuari  possunt,  ut  videamus, 
utruni  corpora  omnia  ccelestia  sint  potestate  calida  ? 
Item  calores  radiosi,  per  specula  scilicet,  intendun- 
tur :  num  etiam  calores  opaci  (quales  sunt  lapidum 
et  metallorum  antequam  candeant)  idem  patiuntur; 
an  potius  sunt  luminis  in  hac  re  partes  nonnullae  ?  Item 
succinum  et  gagates  fricata  paleas  trahunt ;  num  etiam 
et  ad  ignem  tepefacta  ?  Variatio  experimenti  fit  tertio 
in  quanto :  circa  quod  diligens  admodum  est  adhi- 
benda  cura,  cum  hoc  multi  circumstent  errores.  Cre- 
dunt  enim  homines,  aucta  aut  multiplicata  quantitate, 
pro  rata  augeri  aut  multiplicari  virtutem.  Et  hoc  fere 
postulant  et  supponunt,  tanquam  res  sit  mathematicae 
cujusdam  certitudinis;  quod  onmino  falsissimum  est. 
Globus  plumbeus  unius  librae  a  turri  demissus  (puta) 
decern  pulsuum  spatio,  ad  terram  descendit:  num 
globus  duarum  librarum  (in  quo  impetus  iste,  motus, 
quem  vocant,  naturalis,  duplicari  debet)  spatio  quin- 
que  pulsuum  terram  feriet?  At  ille  aequali  fere  tem- 
pore descendet,  neque  accelerabitur  juxta  rationem 
quanti.  Item  sulphuris  (puta)  drachma  una  semili- 
brae  chalybis  admista,  earn  fluere  faciet  et  colliquari: 
num  igitur  uncia  sulphuris,  quatuor  libris  chalybis, 
ad  colliquationem  sufficiet  ?  At  illud  non  sequitur. 
Certurn  enim  est,  obstinationem  materiae  in  patiente, 
per  quantitatem,  augeri  amplius,  quam  activitatem 
virtutis  in  agente.     Porro  nimium  aeque  fallit  ac  pa- 

ruin.     Etenim  in  excoctionibus  et  depurationibus  me- 

tallorum,   error  est  familiaris,  ut  ad  excoctionem  pro 

movendam,    aut   calorem    fornacis,    aut  additamenti, 

quodinjiciunt,  molem  augeant.     At  iila  supra  modum 

aucta  operationem   impediunt;  propterea  quod   vi  et 

acrimonia  sua  multum  ex  metallo  puro  in  tumos  ver- 

tant  et  asportent ;  ut  et  jactura  fiat ;  et  massa,  quae 

remanet,  magis  sit  obstinata  et  dura.     Debent  igitur 

homines  ludibrium    illud    mulieris   iEsopi   cogitare : 

quae  sperarat,  ex  duplicata  mensura  hordei  gallinam 

suam  duo  ova  quotidie  parituram  :  atilla  impinguata 

nullum  peperit.     Prorsus  non  tutum  fuerit  alicui  ex- 

perimento  naturali  confidere,  nisi  facta  fuerit  probatio, 

et  in  minore,  et  in  majore  quanto.     Atque  de  varia- 

tione  experimenti  hactenus. 

Productio  experimenti  duplex  ;  repetitio,  et  exten- 
sio :  nimirum,    cum  aut  experimentum    iteratur,   aut 
ad    subtilius   quiddam  urgetur.     Repetitionis   exem- 
plum  tale  sit.     Spiritus  vini  fit  ex  vino  per  destillatio- 
nem  unicam  ;  estque  vino  ipso  multo  acrior  et  fortior  : 
num  etiam  spiritus  vini  ipse  destillatus  sive  sublima- 
tus,  se  ipsum  fortitudine  aeque  superabit  ?  At  repetitio 
quoque  non  absque  fallacia  est :  etenim,   turn  secunda 
exaltatio,    prioris  excessum   non  aequat ;    turn    etiam 
saepenumero  per  iterationem  experimenti,  post  statum 
sive   acmen   quandam    operationis,    tantum    abest    ut 
progrediatur  natura,  ut   potius   relabatur.     Judicium 
igitur  in  hac  re  adhibendum.     Item  argentum  vivum, 
in  linteo,   aut  alias  in  medio  plumbi  liquefacti,  cum 
refrigescere  cceperit.  insertum,  stupefit ;  nee  amplius 
fluit:  num  et  idem  argentum  vivum,  si  saepius  immis- 
sum  fuerit,  ita  figetur,  ut  fiat  malleabile  ?  Extensionis 
exemplum  tale  sit:  aqua  in  summo  posita,  et  pensilis 
facta,  et  per  rostrum  vitri  oblongum  in  vinum  dilutum 
immersa,  separabit  aquam  a  vino  :  vino  in  summum  se 
paulatim  recipiente,    aqua   in    imo  subsidente  :    num 
etiam,  quemadmodum  vinum  et  aqua  (corpora  scilicet 
diversa)  hocingenio  separantur,  possint  quoque  partes 
vini  (corporis  nimirum  integri)  subtiliores  a  crassiori- 
bus  separari ;  ut  fiattanquam  destillatio,  per  pondus, 
et  in  summo  reperiatur  aliquid  spiritui  vini  proximum, 


Cap.  II.~\       De  Augmentis  Scientiarwn.  255 

sed  forte  delicatius?  Item  magnes  ferruai  integrum 
trahit:  num  etiam  frustum  magnetis  in  dissolutione 
ferri  immersnm,  ferrum  ad  se  alliciet,  et  se  ferro  ob- 
ducet?  Item,  versorium  acus  nauticae  se  ad  polos 
mundi  applicat:  num  etiam  eadem  via  et  consecu- 
tione,  qua  ccelestia?  Videlicet,  ut  si  quis  acum  in 
contrario  situ,  hoc  est,  in  puncto  australi  ponat,  et 
paulisper  teneat,  ac  deinde  vim  omittat:  num  forte 
acus  ad  septentriones  se  conferet,  eligendo  potius  ro- 
tare  per  occidentem  in  situm  desideratum,  quam  per 
orientem  ?  Item,  aurum  argentum  vivum,  juxta  posi- 
tum,  imbibit :  num  vero  aurum  recipit  illud  argen- 
tum vivum  intra  se,  sine  exteusione  molis  suae,  ut 
fiat  massa  quaedam  ipso  auro  ponderosior  ?  Item,  bo- 
mines  memoriae  serviunt,  collocando  imagines  perso- 
narum  in  locis.  Num  etiam  idem  assequentur,  missis 
locis,  et  affingendo  actiones  aut  habitus  personis  ? 
Atque  de  productione  experimenti  hactenus. 

Translatio  experimenti  triplex  :  aut  a  natura  vel 
casu  in  artem  :  aut  ab  arte  vel  practica  alia  in  aliam  : 
aut  a  parte  alicujus  artis  in  partem  diversam  ejusdem. 
Translations  a  natura  aut  casu  in  artem  innumera  sunt 
exempla :  adeo  ut  omnes  fere  artes  mechanicae,  a 
tenuibus  initiis,  natura  aut  casu  praebitis,  ortum  ha- 
buerint.  Adagio  receptum  erat,  botrum  contra  botrum 
citius  maturescere :  id  quod  de  mutuis  amicitiae  operis 
et  officiis  increbuit.  At  nostri  cydrae  (vini  scilicet  ex 
pomis)  confectores,  hoc  optime  imitantur.  Cavent 
enim  tie  ponia  tundantur  aut  exprimantur,  antequam, 
nonnullo  tempore  in  acervos  conjecta,  mutuo  contactu 
maturuerint;  unde  nimia  potus  aciditas  emendetur. 
Item,  Iridum  artificiosarum  imitatio  ex  aspersione 
spissa  guttularum,  ab  iridibus  naturalibus  ex  nube 
roscida,  facili  ductu  translata  est.  Item,  modus  de- 
stillandi,  vel  ex  alto  peti,  ex  imbribus  scilicet,  aut 
rore;  vel  ex  humili  illo  experimento  guttarum,  in 
patinis  ollis  aquae  bullientis  superimpositis,  adhaeren- 
tium,  desumi  potuit.  Tonitrua  autem  et  fulgura  imi- 
tari  veritus  quis  esset,  nisi  operculum  monachi  illius 
chemici,  magno  impetu  et  fragore,  subito  in  sublime 
jactum,  submonuisset.     Verum   quo   haec   res  magis 

exemplis  abundet,  eo  pauciora  adducere  opus  fuerit. 
Debuerant  autem  homines,  si  illis  utilia  inquirere  va- 
caret,  naturalia  opificia  et  operationes  singulas,  at- 
tente,  et  minutim,  et  ex  composito  intueri ;  et  secum 
perpetuo,  et  acriter  cogitare,  qusenam  ex  ipsis  ad 
artes  transferri  possit.  Speculum  enim  artis  natura: 
nee  pauciora  sunt  experimenta,  quae  ab  arte  in  artern, 
seu  a  practica  in  practicam,  transferri  possunt ;  licet 
hoc  rarius  in  usu  sit.  Natura  enim  ubique  omnibus 
occurrit ;  at  artes  singula?  artificibus  tan  turn  propriis 
cognitae  sunt.  Specilla  ocularia  ad  visum  debilem 
juvandum  inventa  sunt:  num  et  comminisci  quis 
queat  aliquod  instrumenttim,  quod  auribus  appensum 
suadastris  ad  audiendum  juvet?  Item,  imbalsamatio- 
nes  et  mel  cadavera  conservant;  annon  possit  aliquid 
ex  his  in  medicinam  transferri,  quod  etiam  vivis  cor- 
poribus  prosit?  Item,  sigillorum  practica  in  cera, 
caementis,  et  pi  umbo,  antiqua  fuit :  at  haec  etiam  im- 
pressioni  in  chartis,  sive  arti  typographicae,  viam  inou- 
stravit.  Item,  sal  in  coquinaria  carnes  condit,  idque 
melius  hieme,  quam  aestate.  Annon  hoc  ad  balnea 
utiliter  transferri  possit,  eorumque  temperamentum, 
quando  opus  fuerit,  vel  imprimendum,  vel  extrahen- 
dum?  Item,  sal  in  nupero  experimenlo,  de  congla- 
ciationibus  artificialibus,  magnas  vires  ad  condensan- 
dum  obtinere  reperitur:  annon  possit  hoc  transferri 
ad  condensationes  metallorum :  cum  jampridem  no- 
tum  sit,  aquas  fortes,  ex  nonnullis  salibus  compositas, 
dejicere  et  praecipitare  arenulas  auri  ex  metallis  ali- 
quibus  auro  ipso  minus  densis  ?  Item  pictoria  imagine 
memoriam  rei  renovat :  annon  hoc  traductum  est  in 
artem  earn,  quam  vocant,  memoriae?  De  his  in  ge- 
nere  monitum  sit;  quod  nihil  ad  imbrem  quendam 
inventorum  utilium,  eorundetnque  novorum,  veluti 
ccelitus  deducendum,  tantum  valere  possit,  quantum, 
si  experimenta  complurium  artium  mechanicarum, 
uni  homini,aut  paucis,qui  se  invicem  colloquiis  acuere 
possint,  in  notitiam  venerint:  ut  per  hanc,  quam  di- 
cimus,  experiinentorum  translationem,  artes  se  mutuo 
fovere,  et  veluti  commixtione  radiorum  accendere 
possint.     Quamvis   enim  via  rationalis  per  organum 

longe  majora  spondeat;  attamen  haec  sagacitas,  per 
experientiam  literatam,  plurima  interim  ex  iis,  quae 
in  proximo  sunt,  in  genus  humanum,  tanquam  missi- 
]ia  apud  antiquos  donativa,  projiciet  et  sparget.  Su- 
perest  ilia  translatio  de  parte  artis  in  partem  diver- 
sam  ;  quae  parum  differt  a  translatione  de  arte  in  ar- 
tem :  verum  quia  artes  nonnullse  spatia  magna  occu- 
pant, ut  etiam  translationem  experimentorum  ferre 
intra  se  ipsas  possint,  hanc  etiam  speciem  translationis 
subjungere  visum  est :  praecipue,  quia  magni  prorsus 
est  in  nonnulla  arte  momenti.  Plurimum  enim  ad 
artem  medicinae  amplificandam  profuerit,  si  expe- 
rimenta  partis  illius  medicinae  de  curationibus  morbo- 
rum  ad  partes  ilias  de  tuenda  sanitate,  et  prolonga- 
tione  vitae,  transferantur.  Si  enim  opiatum  aliquod 
insigne  ad  spirituum,  in  morbo  pestilenti,  furibundam 
incensionem  reprimendam  sufFecerit,  non  dubitet  quis- 
piam,  quin  simile  aliquod,  debita  dosi  familiare  red- 
ditum,  etiam  incensionem  earn  gliscentem,  et  obre- 
pentem,  quae  per  aetatem  fit,  aliqua  ex  parte  fraenare 
et  retardare  possit.  Atque  de  translatione  experi- 
menti  hactenus. 

Inversio  experiment!  fit,  cum  contrarium  ejus,  quod 
experimento  constat,  probatur.  Exempli  gratia :  ca- 
lidum  per  specula  intenditur:  num  etiam  frigidum? 
Item,  calidum  se  diffundendo,  fertur  tamen  potius  in 
sursum  :  num  etiam  frigidum  se  diffundendo,  fertur 
magis  in  deorsum  ?  Exempli  gratia  :  accipias  bacillum 
ferreum,  illudque  in  uno  fine  calefacias ;  et  deinde 
erigas  ferrum,  parte  calefacta  subtus  locata ;  in  supe- 
riore  parte  manu  apposita,  actutum  manum  aduret ; 
parte  autem  calefacta  supra  locata,  et  manu  subtus, 
nmlto  tardius  aduret.  Num  etiam,  si  totum  bacillum 
calefiat,  et  finis  alter  nive,  vel  spongia,  in  aqua  fri- 
gida  tincta,  madefiat :  si  nix  aut  spongia  superius 
locetur,  num  (inquam)  frigus  deorsum  mittet  citius, 
quam  inferius  locata,  sursum  ?  Item,  radii  solis  supra 
album  dissiliunt,  supra  nigrum  congregantur :  num 
etiam  umbrae  super  nigrum  disperduntur,  super  album 
congregantur?   Id  quod  in  loco  tenebroso,  luce  per 

foramen  exiguum  tantum  immissa,  fieri  videmus,  ubi 
imagines  rerum,  quae  foras  sunt,  super  papyrum,  quae 
alba  est,  excipiuntur,  super  nigram  minime.  Item, 
vena  frontis  ad  dolorem  hemicranicum  inciditur  :  num 
etiam  hemicranium  scarificatur  ad  sodam?  Atque  de 
inversione  experimenti  hactenus. 

Compulsio  experimenti  fit,  ubi  urgetur  et  produ- 
citur  experimentum,  ad  annihilationem  vel  privatio- 
nem  virtutis  :  in  reliquis  enim  venationibus,  fera  capi- 
tur  tantum ;  at  in  ista,  occiditur      Exemplum  cora- 
pulsionis  tale  est.     Magnes  ferrum  trahit:  urge  ergo 
ferrum,  aut  urge  magnetem,  ut  amplius  non  fiat  at- 
tractio :  veluti,  num  forte  si  magnes  ustus  fuerit,  aut 
in  aquis  fortibus  maceratus,  virtutem  suain  deponet, 
aut  saltern  remittet?  Contra,  si  chalybs  aut  ferrum  in 
crocum   martis   redigantur,    vel   in    chalybem,   quern 
vocant  praeparatum,  vel  etiam  in  aqua  forti  solvantur, 
num   adhuc   ea   alliciat  magnes?    Rursus.      Magnes 
ferrum    trahit   per    universa,    quae    novimus,    media ; 
nempe    si    interponatur     aurum,    argentum,   vitrum. 
Urge  igitur  aliquod  medium,  si  fieri  possit,  quod  vir- 
tutem intercipiat :  probetur  argentum  vivum  :  proben- 
tur  oleum,  gummi,  carbo  ignitus,  et  alia,  quae  adhuc 
probata  non  sunt.     Item,  introducta  sunt  nuper  per- 
spicilla,  quae  visibilia  minuta  miris  modis  multiplicent. 
Urge  usum  eorum,  vel  ad   species  tam  pusillas,   ut 
amplius  non  valeaut:    vel  ita  grandiusculas,  ut  con- 
fundantur      Scilicet,  num  poterint  ilia  in  urina  clare 
detegere  ea,  quae  alias  non  perspicerentur?    Num  po- 
terint in  gemmis,  ex  omni  parte  puris  et  nitidis,  grana 
aut  nubeculas  conspicienda  dare?    Num  et  pulviscula 
in   sole  (quae  Democrito  pro  atornis  suis,   et  princi- 
piis  rerum,  falsissime  objiciebantur)  tanquam  corpora 
grandiuscula  monstrare  ?    Num  pulverem  crassiuscu- 
lum,  ex  cinnabari,  et  cerussa,  ita  ostendere  distribu- 
tum,  ut  appareant  hie  granula  rubra,  illic  alba?   Num 
rursus,  imagines  majores  (puta  faciem,  oculum,  etc.) 
in  tantum  multiplicatas  ostendere,  in  quantum  puli- 
cem,  aut  vermiculum  ?   Num  byssum,  aut  hujusmodi 
textile  linteum  delicatius,  et  paulo  apertius,  ita  fora- 

minatum  ostendere,  ac  si  esset  rete?  Verum  in  com- 
pulsionibus  experimentorum  minus  moramur,  quia  fere 
extra  limites  experientiae  literatae  cadunt,  et  ad  cau- 
sas,  et  axiomata,  et  novum  organum  potius  spectant. 
Ubicunque  enim  fit  negativa,  aut  privativa,  aut  exclu- 
siva  ;  ccepit  jam  praeberi  lux  nonnulla  ad  inventionem 
formarum.  Atque  de  compulsione  experimenti  ha- 
ctenus. 

Applicatio  experimenti  nihil  aliud  est,  quam  inge- 
niosa  traductio  ejus,  ad  experimentum  aliud  aliquod 
utile.  Exemplum  tale  sit.  Corpora  quaequesuas  ha- 
bent  dimensiones,  sua  pondera  :  aurum  plus  ponderis, 
minus  dimensionis,  quam  argentum ;  aqua,  quam  vi- 
lium.  Ab  hoc  traducitur  experimentum  utile,  ut  ex 
mensura  impleta,  et  pondere  excepto,  possis  dignos- 
cere  quantum  argenti  fuerit  admixtum  auro,  vel  aqua.1 
vino.  Quod  fuit  Evpruca  illud  Archimedis.  Item,  car- 
nes  in  nonnullis  cellis  citius  putrefiunt,  quam  in  aliis  : 
utile  fuerit,  experimentum  hoc  traducere  ad  dignos- 
cendos  aeres,  magis  aut  minus  salubres  ad  habitatio- 
nem  ;  ubi  scilicet  carnes  diutius  vindicentur  a  putre- 
dine  :  possit  idem  applicari  ad  revelandas  salubriores 
aut  pestilentiores  tempestates  anni.  Verum  innumera 
sunt  ejusmodi.  Evigilent  modo  homines:  et  oculos 
perpetuo,  alias  ad  naturam  rerum,  alias  ad  usus  hu- 
manos  vertant.  Atque  de  applicatione  experimenti 
hactenus. 

Copulatio  experimenti  est  applicationum  nexus  et 
catena ;  cum,  quae  singula  profutura  non  fuissent  ad 
usum  aliquem,  connexa  valeant.  Exempli  gratia  ; 
rosas  aut  fructus  serotinos  habere  cupis ;  hoc  fiet,  si 
gemmas  prsecociores  avellas ;  idem  fiet,  si  radices, 
usque  ad  ver  adultum,  denudes,  et  aeri  exponas;  at 
multo  magis  si  copuletur  utrumque.  Item,  ad  refri- 
gerandum  maxime  faciunt  glacies,  et  nitrum  ;  utrum- 
que commixtum  multo  magis.  Verum  et  haec  res  per 
se  perspicua  est.  Attamen  fallacia  ei  saepe  subesse 
possit  (ut  et  omnibus,  ubi  desunt  axiomata)  si  copula 
fiet  ex  rebus,  quae  diversis,  et  quasi  pugnantibus  mo- 

dis   operantur.      Atque   de  copulatione  experiment! 
hactenus. 

Restant  sortes  experiment].     Hie  vero  experimen- 
tandi  modus  plane  irrationalis  est,  et  quasi  furiosus  ; 
cum  aliquid  experiri  velle  animum  subeat,  non  quia 
aut  ratio,  aut  aliquod  aliud  experimentum  te  ad  illud 
deducat,  sed  prorsus,  quia  similis  res  adhuc  nunquam 
tentata  fuit.     Haud  tamen  scio  an  in  hac  ipsa  re  (de 
qua  nunc  agimus)  non  aliquid  magni  lateat:  si,  in- 
quam,  omnem  lapidem  in  natura  moveas.     Magnalia 
enim  naturae  fere  extra  vias  tritas  et  orbitas  notas  ja- 
cent,  ut  etiam  absurditas  rei  aliquando  juvet.     At  si 
ratio   simul  comitetur,  id  est,  ut  et  manifestum  sit, 
simile  experimentum  nunquam  tentatum  fuisse,  et  ta- 
men causa  subsit  magna,  cur  tentetur ;  turn  vero  haec 
res   ex  optimis   est,   et  plane   sinus  naturae  excutit. 
Exempli   gratia :    in   operatione   ignis  super  aliquod 
corpus  naturale,  alterum  horum  hactenus  semper  eve- 
nit,  ut  aut  aliquid  evolet  (veluti  flamma  et  fumus,  in 
combustione  vulgari)  aut  saltern  fiat  separatio  partium 
localis,  et  ad  nonnullam  distantiam  ut  in  destillatione, 
ubi   faeces  subsident,  vapores  in   receptacula,    post- 
quam  luserint,  congregantur.     At  destillationem  clau- 
sam  (ita  enim  earn  vocare  possumus)  nemo  mortalium 
adhuc   tentavit :   verisimile  autem  videtur  vim  calo- 
ris,  si  intra  claustra  corporis   sua  in  alterando  edat 
facinora  ;  cum  nee  jactura  fiat  corporis,   nee  etiam 
liberatio  ;  turn    demum  hunc   materiae  Proteum,  ve- 
luti manicis  detentum,  ad   complures   transformatio- 
nes  adacturam,  si  modo  calor  ita  temperetur  et  alter- 
netur,  ut  non  fiat  vasorum  confractio.     Est  enim  haec 
res  matrici  similis  naturali,  ubi  calor  operatur,  nihil 
corporis  aut  emittitur  aut  separatur :  nisi  quod   in 
matrice  conjungatur  alimentatio  ;  verum  quatenus  ad 
versionem  eadem  res  videtur      Tales  igitur  sunt  sortes 
experimenti. 

Illud  interim,  circa  hujusmodi  experimenta,  mo- 
nemus ;  ut  nemo  animo  concidat,  aut  quasi  confun- 
datur,  si  experimenta,  quibus  ihcumbit,  expectationi 

suae  non  respondeant.  Etenim  quod  succedit,  magis 
complacet ;  at  quod  non  succedit,  saepenumero  non 
minus  informat.  Atque  illud  semper  in  animo  tenen- 
dum (quod  perpetuo  inculcamus)  experimenta  lucifera 
etiam  adhuc  magis  quam  fructifera  ambienda  esse. 
Atque  de  literata  experientia  haec  dicta  sint,  quas  (ut 
jam  ante  diximus)  sagacitas  potius  est,  et  odoratio 
quaedam  venatica,  quam  scientia.  De  novo  organo 
autem  silemus,  neque  de  eo  quicquam  praelibamus ; 
quoniam  de  eo  (cum  sit  res  omnium  maxima)  opus 
integrum  (annuente  favore  divino)  conficere  nobis  in 
animo  est. 


CAPUT  TERTIUM. 

Partitio  inventivce  argumentorum,  in  Promptuariam  el 
Topicam.  Partitio  topics,  in  generalem  et  parti- 
cular em.  Exemplum  topicce  particularis,  in  inquisi- 
tione  de  Gravi  et  Levi. 

Inventio  argumentorum,  inventio  proprie  non  est. 
Invenire  enim  est  ignota  detegere,  non  ante  cognita 
recipere  aut  revocare.  Hujusce  autem  inventionis 
usus  atque  officium  non  aliud  videtur,  quam  ex  massa 
scientiae,  quae  in  animo  congesta  et  recondita  est,  ea, 
quae  ad  rem  aut  quaestionem  institutam  faciunt,  dex- 
tere  depromere.  Nam  cui  parum  aut  nihil  de  sub- 
jecto,  quod  proponitur,  innotuit,  ei  loci  inventionis 
non  prosunt;  contra,  cui  domi  paratum  est,  quod  ad 
rem  adduci  possit,  is  etiam  absque  arte,  et  locis  in- 
ventionis, argumenta  tandem  (licet  non  ita  expedite 
et  commode)  reperiet  et  producet.  Adeo  ut  hoc  ge- 
nus inventionis  (sicut  diximus)  inventio  proprie  non 
sit ;  sed  reductio  tantum  in  memoriam,  sive  sugge- 
stio  cum  applicatione.  Attamen,  quoniam  vocabulum 
invaluit  et  receptum  est,  vocetur  sane  inventio ;  si- 
quidem  etiam  ferae  alicujus  venatio  et  inventio,  non 
minus  cum  ilia  intra  vivariorum  septa  indagetur,  quam 
cum  in  saltibus  apertis,  dici  possit.  Missis  vero  ver- 
borum  scrupulis,  illud  constet,  scopum  et  finem  hu- 

jusce  rei  esse  promptitudinem  quandam  et  expeditum 
«sum  cognitionis  nostrae,  potius  quam  ejnsdem  ampli- 
ficationem  aut  incrementum. 

Atque  ut  parata  sit  ad  disserendum  copia,  duplex 
ratio  iniri  potest.  Aut  ut  designetur  et  quasi  indice 
m  oust  ret  ur,  ad  quas  partes  rem  indagare  oporteat; 
atque  haec  est  ea,  quam  vocamus  topicam.  Aut  ut 
jain  antea  composita  sint,  et  in  «sum  reposita  argu- 
menta,  circa  eas  res,  quas  frequentius  incidunt  et  in 
disceptationem  veniunt ;  atque  haric  promptuariam 
nominabimus'.  Haec  autem  posterior  tanquam  scientiae 
pars  vix  dici  meretur,  cum  in  diligentia  potius  con- 
sistat,  quam  in  eruditione  aliqua  artificiosa.  Verun- 
tamen  hac  in  parte  Aristoteles,  ingeniose  quidem,  sed 
tamen  damnose,  sophistas  sui  temporis  deridet,  in- 
quiens  :  Perinde.  illos  facere,  ac  si  quis  calcearium  pro- 
fessus,  rationem  calcei  conjiciendi  non  doceret,  sed  exhi- 
beret  tantum  calceos  complurimos,  diversce  tarn  formce 
quam  magnitudinis.  Attamen  hie  regerere  liceat;  cal- 
cearium, si  in  officina  nil  calceorum  haberet,  ueque 
eos  consueret  nisi  rogatus ;  egenum  prorsus  mansu- 
rum,  et  perpaucos  inventurum  emptores.  Sed  longe 
aliter  Salvator  noster,  de  divina  scientia  verba  faciens, 
inquit,  Omnis  scriba  doctus  in  regno  ccelorum  similis  est 
homini  patrifamilias,  qui  prqfert  de  thesauro  suo  nova 
et  vetera.  Videmus  etiam,  priscos  rhetores  oratoribus 
prajcepisse,  utpraesto  haberent  locos  communes  varios, 
jam  pridem  adornatos,  etin  utramque  partem  tractatos 
et  illustratos  :  exempli  gratia,  Pro  sententia  legis  ad- 
versus  verba  legis;  et  e  contra:  Pro  fide  argumento- 
rum  adversus  testimonia  ;  et  e  contra.  Cicero  autem 
ipse,  longa  doctus  experientia,  plane  asserit,  posse 
oratorem  diligentem  et  sedulum  jam  prasmeditata  et 
elaborata  habere,  quaecunque  in  disceptationem  veni- 
ent :  adeo  ut  in  causae  ipsius  actione,  nihil  novum,  aut 
subitum  inseri  necesse  fuerit,  praeter  nornina  nova,  et 
circumstantias  aliquas  speciales.  At  Demosthenis  di- 
ligentia et  solicitudo  eo  usque  processit,  ut  quoniam 
primus  ad  causam  aditus  et  ingressus  ad  animos  audi- 
torum  praeparandos  plurimum  virium  haberet,  operae 
pretium  putaret  complura  concionum  et   orationum 

exordia  componere  et  in  promptu  habere.  Atque  haec 
exempla  et  auctoritates  merito  Aristotelis  opinioni 
praeponderare  possint,  qui  nobis  auctorforet  ut  vestia- 
rium  cum  forfice  commutaremus.  Itaque  non  fuit 
omittenda  haec  pars  doctrinae  circa  promptuariam,  de 
qua  hoc  loco  satis.  Cum  enim  sit  utrique,  tam  logi- 
cae,  quam  rhetoricae  communis;  visum  est  earn  hie  in- 
ter logica  cursim  tantum  perstringere ;  pleniorem  ejus 
tractationem  ad  rhetoricam  rejicientes. 

Partem  alteram  inventivae  (nimirum  topicam)  par- 
tiemur  in  generalem,  et  particularem.  Generalis  ilia 
est,  quae  in  dialectica  diligenter  et  abunde  tractata 
est;  ut  in  ejus  explicatione  morari  non  sit  opus.  Ulud 
tamen  obiter  monendum  videtur,  topicam  istam  non 
tantum  in  argumentationibus,  ubi  cum  aliis  manum 
conserimus ;  verum  et  in  meditationibus,  cum  quid 
nobiscum  ipsi  commentamur  aut  revolvimus,  valere. 
Imo,  neque  solummodo  in  hoc  sitam  esse,  ut  inde  fiat 
suggestio  aut  admonitio,  quid  affirmare,  aut  asserere; 
verum  etiam  quid  inquirere  aut  interrogare  debeamus. 
At  prudens  interrogatio,  quasi  dimidium  scientiae. 
Recte  siquidem  Plato,  Qui  aliquid  qucerit,  id  ipsum, 
quod  qucerit,  generali  quadam  notione  comprehendit : 
ctliter  qui  fieri  potest,  ut  Ulud,  cum  fuerit  inventum, 
agnoscat?  Idcirco  quo  amplior  et  certior  fuerit  anti- 
cipatio  nostra,  eo  magis  directa  et  compendiosa  erit 
investigatio.  Iidem  igitur  ill i  loci,  qui  ad  intellectus 
nostii  sinus  intra  nos  excutiendos,  et  congestam  illic 
scientiam  depromendarn,  conducent,  etiam  ad  scien- 
tiam  extrinsecus  hauriendam  juvabunt:  ita  ut  si  prae- 
sto  fuerit  quis  rei  gnarus  et  peritus,  commode  et  pru- 
denter  de  ea  interrogari  a  nobis  possit;  et  similiter 
auctores,  et  libri,  et  partes  librorum,  qui  nos  de  iis, 
quae  quaerimus,  edoceant  et  informent,  utiliter  deligi 
et  evolvi. 

At  topica  particulars  ad  ea,  quae  dicimus,  longe 
confert  magis,  et  pro  re  fructuosissima  habenda  est. 
Illius  certe  mentio  levis  a  nonnullis  scriptoribus  facta 
est;  sed  integre  et  pro  rei  dignitate  minime  tractata. 
Verum  missum  facientes  vitium  illud  et  fastum,  quae 
nimium  diu  regnarunt  in  scholis;   videlicet,  ut  quae 

praesto  sint,  infinita  subtilitate  persequariftur ;  quae 
paulo  remotiora,  ne  attingant  quidem :  nos  sane  topi- 
cam  particularem,  tanquam  rem  apprime  utilem,  am- 
plectimur ;  hoc  est,  locos  inquisitionis  et  inventionis 
particularibus  subjectis  et  scientiis  appropriatos.  Illi 
autem  mixturse  quaedam  sunt  ex  logica  et  materia  ipsa 
propria  singularum  scientiarum.  Futilem  enim  esse 
constat,  et  angusti  cujusdam  animi,  qui  existimet  ar- 
tem  de  scientiis  inveuiendis,  perfectam  jam  a  princi- 
pio,  excogitari  et  proponi  posse;  eandemque  postea 
in  opere  poni  et  exerceri  debere.  At  certo  sciant 
homines,  artes  inveniendi  solidas  et  veras  adolescere 
et  incrementa  sumere  cum  ipsier  inventis :  adeo  ut  cum 
quis  primum  ad  perscrutationem  scientiae  alicujus  ac- 
cesserit,  possit  habere  praecepta  inventivae  nonnulla 
utilia :  postquam  autem  ampliores  in  ipsa  scientia  pro- 
gressus  fecerit,  possit  etiam  et  debeat  nova  inventionis 
praecepta  excogitare,  quae  ad  ulteriora  eum  felicius 
deducant.  Similis  est  sane  haec  res  viae  initae  in 
planitie :  postquam  enim  viae  partem  aliquam  fuerimus 
emensi,  non  tantum  hoc  lucrati  sumus,  ut  ad  exitum 
itineris  propius  accesserimus ;  verum  etiam  ut,  quod 
restat  viae,  clarius  prospiciamus:  eodem  modo,  in  sci- 
entiis, gradus  itineris  quisque,  ea,  quae  a  tergo  reli- 
quit,  praetervectus,  etiam  ilia,  quae  supersunt,  propius 
dat  in  conspectum.  Hujus  autem  topicae  exemplum, 
quoniam  earn  inter  desiderata  reponimus,  subjungere 
visum  est. 


Topica  Particularism  sive  Articuli  Inquisitionis  de 
Gravi  et  Levi. 

1.  Inquiratur,  qualia  sint  corpora,  quae  motus  gra- 
vitatis  sunt  susceptibilia ;  qualia,  quae  levitatis  ;  et  si 
quae  sint  mediae,  sive  adiaphorae  naturae  ? 

2.  Post  inquisitionem  de  gravitate  et  levitate  sim- 
plicem,  procedatur  ad  inquisitionem  comparatam ; 
quae  nimirum  ex  gravibus  plus,  quae  minus  ponderent, 
in  eodem  dimenso?  Etiam,  quae  ex  levibus  celerius 
ferantur  in  altum,  quae  tardius  ? 

3.  Inquiratur  de  eo,  quod  possit  et  operetur  quan- 
tum corporis  ad  motum  gravitatis?  Atqui  videatur 
hoc  primo  aspectu  quasi  supervacuum ;  qui  rationes 
motus  debeant  sequi  rationes  quanti.  Sed  res  aliter 
se  habet:  nam  licet  in  lancibus  quantitas  gravitatem 
corporis  ipsius  compenset  (viribus  corporis  undique 
coeuntibus  per  repercussionem,  sive  resistentiam  lan- 
cium  vel  trabis)  tamen  ubi  parva  datur  resistentia  (ve- 
luti  in  decasu  corporum  per  aerem)  quantum  corpo- 
ris parum  valet  ad  incitationem  descensus  ;  cum  vi- 
ginti  pondo  plumbi  et  libra  una,  eodem  fere  spatio 
cad  ant. 

4.  Inquiratur  utrum  quantum  corporis  ita  augeri 
possit,  ut  motus  gravitatis  prorsus  deponatur;  ut  fit 
in  globo  terrse,  qui  pensilis  est,  non  cadit?  Utrum 
igitur  possint  esse  aliae  massae  tarn  grandes,  ut  se  ipsae 
sustentent?  Nam  latio  ad  centrum  terras  res  fictitia 
est;  atque  omnis  massa  grandis  motum  lationis 
quemcunque  exhorret,  nisi  ab  alio  appetitu  fortiori 
vincatur. 

5.  Inquiratur  de  eo,  quod  possit  et  operetur  resis- 
tentia corporis  medii,  vel  occurrentis,  ad  regimen 
motus  gravitatis?  Corpus  vero  descendens  aut  pene- 
trat  et  secat  corpus  occurrens,  aut  ab  eo  sistitur.  Si 
penetret,  fit  penetratio  ;  aut  cum  levi  resistentia,  ut 
in  aere ;  aut  cum  fortiori,  ut  in  aqua.  Si  sistatur, 
sistitur  aut  resistentia  dispari,  ubi  fit  praegravatio,  ut 
si  lignum  superponatur  cerae  ;  aut  aequa,  veluti  si  aqua 
superponatur  aquae,  aut  lignum  ejusdem  generis  lig- 
no;  id  quod  appellat  schola  (apprehensione  quadam 
inani)  Non  ponder  are  corpus  nisi  extra  locum  suum. 
Atque  haec  omnia  motum  gravitatis  variant :  aliter 
enim  moventur  gravia  in  lancibus,  aliter  in  decasu : 
etiam  aliter  (quod  mirum  videri  possit)  in  lancibus 
pendentibus  in  aere,  aliter  in  lancibus  immersis  in 
aqua ;  aliter  in  decasu  per  aquam ;  aliter  in  natanti- 
bus  sive  vectis  super  aquam. 

6.  Inquiratur  de  eo,  quod  possit  et  operetur  figura 
corporis  descendentis  ad  regendum  motum  gravitatis; 
veluti  figura  lata  cum  tenuitate,  cubica,  oblonga,  ro- 
tunda, pyramidalis ;   et  quando  se  vertant  corpora, 

quando    eadem,    qua    dimittuutur,    positura    perma- 
neant ? 

7  Inquiratur  de  eo,  quod  possit  et  operetur  conti- 
nuatio  et  progressio  ipsius  casus  sive  descensus  ad 
hoc,  ut  majori  incitatione  et  impetu  feratur;  et  qua 
proportione  et  quousque  invalescat  ilia  incitatio?  Si- 
quidem  veteres  levi  contemplatione  opinati  sunt  (cum 
motus  naturalis  sit  iste)  eum  perpetuo  augeri  et  in- 
tendi. 

8.  Inquiratur  de  eo,  quod  possit  et  operetur  distan- 
tia  aut  proximitas  corporis  descendentis  a  terra,  ad 
hoc,  ut  celerius  cadat,  aut  tardius,  aut  etiam  non 
omnino  (si  modo  fuerit  extra  orbera  activitatis  globi 
terrae;  quae  Giiberti  opinio  fuit)  atque  simul  de  eo, 
quod  operetur  immersio  corporis  descendentis  magis 
in  profundum  terrge,  aut  collocatio  ejusdem  propius  ad 
superficiem  terrae?  Etenim  haec  res  etiam  motum  va- 
riat,  ut  operantibus  in  mineris  perspectum  est. 

9.  Inquiratur  de  eo,  quod  possit  et  operetur  differ- 
entia corporum,  per  quae  motus  gravitatis  diffunditur 
et  communicatur :  atque  utrum  aeque  communicetur 
per  corpora  mollia  et  porosa,  ac  per  dura  et  solida  : 
veluti  si  trabs  lancis  sit  ex  altera  parte  lingulae  lignea, 
ex  altera  argentea  (licet  fuerint  reductae  ad  idem  pon- 
dus)  utrum  non  progignat  variationem  in  lancibus? 
Similiter  utrum  metallum,  lanae,  aut  vesicae  inflatae, 
superimpositum,  idem  ponderet,  quod  in  fundo  lancis? 

10.  Inquiratur  de  eo,  quod  possit  et  operetur  in 
communicatione  motus  gravitatis  distantia  corporis  a 
libramine :  hoc  est,  cita  et  sera  perceptio  incubitus 
sive  depressionis  :  veluti  in  lancibus;  ubi  altera  pars 
trabis  est  longior  (licet  reducta  ad  idem  pondus)  an 
inclinet  hoc  ipsum  lancem?  Aut  in  tubis  arcuatis,  ubi 
longior  pars  certe  trahet  aquam,  licet  brevior  pars  (fa- 
cta scilicet  capacior)  majus  contineat  pondus  aquae. 

11.  Inquiratur  de  eo,  quod  possit  intermixtio  sive 
copulatio  corporis  levis  cum  corpore  gravi,  ad  elevan- 
dam  corporis  gravitatem,  ut  in  pondere  animalium 
vivorum  et  mortuorum? 

12.  Inquiratur  de  secretis  ascensibus  et  descensibus 
partium  leviorum  et  graviornm  in  uno  corpore  integro: 

nnde  fiant  saepe  accuratae  separationes;  ut  in  sepa- 
ratione  vini  et  aquae  ;  in  ascensione  floris  lactis,'  et  si- 
milibus. 

13.  Inquiratur,  quaa  sit  linea  et  directio  motus  gra- 
vitatis,  et  quatenus  sequatur  vel  centrum  terrae,  id  est, 
massam  terrae;  vel  centrum  corporis  ipsius,  id  est, 
nixum  partium  ejus.  Centra  enim  ilia  ad  demonstra- 
tiones  apta  sunt,  in  natura  nihil  valent. 

14.  Inquiratur  de  comparatione  motus  gravitatis 
cum  motibus  aliis ;  quos  scilicet  vincat,  quibus  cedat? 
Veluti  in  motu  (quem  appellant)  violento,  motus  gra- 
vitatis compescitur  ad  tempus :  etiam,  cum  pondus 
longe  majus  ferri  ab  exiguo  magnete  attollitur,  cedit 
motus  gravitatis  motui  sympathise. 

15.  Inquiratur  de  motu  aeris,  utrum  feratur  sursum, 
an  sit  tanquam  adiaphorus?  Quod  difficile  estinven- 
tu,  nisi  per  experimenta  aliqua  exquisita  :  nam  emi- 
catio  aeris  in  fundo  aquae  fit  potius  per  plagam  aquae, 
quam  per  motum  aeris,  cum  idem  etiam  fiat  in  ligno. 
Aer  autem  aeri  commistus  nihil  prodit,  cum  non  minus 
levitatem  exhibeat  aer  in  aere,  quam  gravitatem  aqua 
in  aqua:  in  bulla  autem,  exili  obducta  pellicula,  ad 
tempus  stat. 

16.  Inquiratur,  quis  sit  terminus  levitatis?  Neque 
enim  quernadmodum  centrum  terrae  posuerunt  cen- 
trum gravitatis,  volunt  (credo)  ut  ultima  convexitas 
coeli  sit  terminus  levitatis.  An  potius,  veluti  gravia 
videntur  eousque  ferri,  ut  decumbant,  et  tanquam  ad 
immobile ;  ita  levia  eousque  ferantur,  ut  rotari  inci- 
piant,  et  tanquam  ad  motum  sine  termino? 

17  Inquiratur  quid  in  causa  sit,  cur  vapores  et  ha- 
litus  eousque  in  altum,  ac  sita  est  regio(quam  vocant) 
media  aeris,  ferantur;  cum  et  crassiusculae  sint  mate- 
ria?, et  radii  solis  per  vices  (noctu  scilicet)  cessent? 

18.  Inquiratur  de  regimine  motus  flammae  in  sur- 
sum ;  quod  eo  abstrusius  est,  quia  singulis  momentis 
flamma  perit,  nisi  forte  in  medio  fiammarum  majo- 
rum ;  etenim  flammae  abruptae  a  continuitate  sua  pa- 
rum  durant. 

19.  Inquiratur  de  motu  in  sursum  ipsius  activitatis 

calidi ;  veluti  cum  calor  in  ferro  candente  citius  gliscit 
in  sursum,  quam  in  deorsum. 

Exemplum  igitur  topicse  particulars  tale  sit :  illud 
interim,  quod  monere  occepimus,  iterum  monemus, 
nempe  ut  homines  debeant  topicas  particulars  suas 
alternare,  ita  ut,  post  majores  progressus  aliquos  in 
inquisitione  factos,  aliam  et  subinde  aliam  instituant 
topicam,  si  modo  scientiarum  fastigia  conscendere  cu- 
piant.  Nos  autem  topicis  particularibus  tantum  tri- 
buimus,  ut  proprium  opus  de  ipsis,  in  subjectis  natu- 
ralibus  dignioribus  et  obscurioribus,  conficere  in  ani- 
mo  habeamus.  Domini  enim  quaestionum  sumus,  re- 
rum  non  item.     Atque  de  inventiva  hactenus. 

CAPUT  QUARTUM. 

Partitio  arlis  judicandi  in  judicium  per  Inductionem, 
et  per  Syllogismum.  Quorum  prim  aggregatur  or- 
gano  novo.  Partitio  prima  judicii  per  syllogismum 
in  reductionem  rectam  et  inversam.  Partitio  secun- 
da  ejus  in  Analyticam,  et  doctrinam  de  Elenchis. 
Partitio  doctrine  de  elenchis  in  Elenchos  Sophis- 
matum,  Elenchos  Hermenice,  et  Elenchos  Imaginum, 
sive  Idolorum.  Partitio  idolorum  in  idola  'JVibus, 
idola  Specus,  et  idola  Fori.  Appendix  arlis  judi- 
candi, videlicet  de  analogia  demonstrationum  pro  na~ 
tura  subjecti. 

Transeamus  nunc  ad  judicium,  sive  artem  judi- 
candi, in  qua  agitur  de  natura  probationum  sive  de- 
monstrationum. In  arte  autem  ista  judicandi  (ut 
etiam  vulgo  receptum  est)  aut  per  inductionem,  aut 
per  syllogismum  concluditur :  nam  enthymemata  et  ex- 
empla,  illorum  duorum  compendia  tantum  sunt.  At 
quatenus  ad  judicium,  quod  fit  per  inductionem,  nihil 
est,  quod  nos  detinere  debeat :  uno  siquidem  eodem- 
que  mentis  opere  illud,  quod  quseritur,  et  invenitur  et 
judicatur.  Neque  enim  per  medium  aliquod  res  tran- 
sigitur,  sed  immediate,  eodem  fere  modo,  quo  fit  in 
sensu.  Quippe  sensus,  in  objectis  suis  primariis,  simul 

et  objecti  speciem  arripit,  et  ejus  veritati  consentit. 
Aliter  autem  fit  in  syllogismo  ;  cujus  probatio  irame- 
diata  non  est,  sed  per  medium  perficitur.  Itaque  alia 
res  est  inventio  medii,  alia  judicium  de  eonsequentia 
argumenti.  Nam  primo  discurrit  mens,  postea  acquie- 
scit.  At  inductionis  formam  vitiosam  prorsus  valere 
jubemus;  legitimam  ad  novum  organum  remittimus. 
Itaque  de  judicio  per  inductionem  hoc  loco  satis. 

De  illo  altero  per  syllogismum  quid  attinet  dicere, 
cum  subtilissimis  ingeniorum  limis  heec  res  fere  attrita 
sit,  et  in  multas  minutias  redacta?  Nee  mirum,  cum 
sit  res,  quae  cum  intellectu  humano  magnam  habeat 
sympathiam.  Nam  animus  humanus  miris  modis  ad 
hoc  contendit  et  anhelat,  ut  non  pensilis  sit,  sed  nan- 
ciscatur  aliquid  fixum  et  immobile,  cui  tanquam  firma- 
mento,  in  transcursibus  et  disquisitionibus  suis,  inni- 
tatur.  Sane  quemadmodum  Aristoteles  probare  co- 
natur  inveniri  in  omni  motu  corporum  aliquid,  quod 
quiescit ;  et  fabulam  antiquam  de  Atlante,  qui  ipse 
erectuscoelumhumeris  sustinuit,  pereleganter  ad  polos 
mundi  traducit,  circa  quos  conversiones  expediuntur: 
similiter  magno  studio  appetunt  homines  aliquem 
habere  intra  se  cogitationum  Atlantem,  aut  polos,  qui 
intellectus  fluctuationes  et  vertigines  aliquatenus  re- 
gant ;  timentes  scilicet,  ne  ccelum  ipsorum  ruat.  Ita- 
que ad  principia  scientiarum  constituenda  preepro- 
pere  festinarunt,  circa  quae  omnis  disputationum  varie- 
tas  verteretur,  sine  periculo  ruinae  et  casus  ;  nescientes 
profecto  eum,  qui  certa  nimis  propere  captaverit,  in 
dubiis  finiturum  :  qui  autem  judicium  tempestive  co- 
hibuerit,  ad  certa  perventurum. 

Manifestnm  est  igitur,  artem  hanc  judicandi  per 
syllogismum  nihil  aliud  esse,  quam  reductionem  pro- 
positionum  ad  principia  per  medios  terminos.  Prin- 
cipia autem  consensu  recepta  intelliguntur,  atque  a 
quaestione  eximuntur.  At  terminorum  mediorum  in- 
ventio libero  ingeniorum  acumini  et  investigation!  per- 
mittitur.  Est  autem  reductio  ilia  duplex,  directa 
scilicet,  et  inversa.  Directa  est,  cum  ipsa  propositio 
ad  ipsum  principium  reducitur:  id  quod  probatio 
ostensiva  vocatur.     Inversa  est,  cum   contradictoria 

propositionis  reducitur  ad  contradictorium  principii ; 
quod  vocant  probationem  per  incommodum.  Nume- 
lus  vero  terminorum  mediorum,  sive  scala  eorum,  mi- 
nuitiiraut  augetur,  pro  remotione  propositionis  aprin- 
cipio. 

His  positis,  partiemur  artem  judicii  (sicut  vulgo 
fere  solet)  in  analyticam,  et  doctrinam  de  elenchis : 
altera  indicat,  altera  cavet:  analytica  enira  veras  for- 
mas  instituit  de  consequentiis  argumentorum  ;  a  qui- 
bus  si  varietur,  sive  deflectatur,  vitiosa  deprehenditur 
esse  conclusio:  atque  hoc  ipsum  in  se  elenchum 
quendam  sive  redargutionem  continet.  Rectum  enim 
(ut  dicitur)  et  sui  index  est,  et  obliqui.  Tutissimum 
nihilominus  est  elenchos  veluti  monitores  adhibere, 
quo  facilius  detegantur  fallaciae,  judicium  alioquin 
illaqueaturae.  In  analytica  vero  nihil  desiderari  repe- 
rimus,  quin  potius  oneratur  superfluis,  quam  indiget 
accessionibus. 

Doctrinam  de  elenchis  in  tres  partes  dividere  placet ; 
elenchos  sophismatum,  elenchos  hermeniae,  et  elenchos 
imaginum  sive  idolorum.  Doctrina  de  elenchis  so- 
phismatum apprime  utilis  est ;  quamvis  enim  pinguius 
fallaciarnm  genus,  a  Seneca  non  inscite  comparetur 
cum  praestigiatorum  technis  ;  in  quibus  quo  pacto  res 
geratur  nescimus  ;  aliter  autem  se  habere  rem,  quam 
videtur,  satis  novimus:  subtiliora  tamen  sophismata 
non  solum  id  prsestant,  ut  non  habeat  quis  quod  re- 
spondeat; sed  et  judicium  ipsum  serio  confundunt. 

Hasc  pars  de  elenchis  sophismatum  praeclare  tra- 
ctata  est  ab  Aristotele  quoad  prsecepta:  etiam  a  Pla- 
toneadhuc  melius,  quoad  exempla;  neque  illud  tan  turn 
m  persona  sophistarum  antiquorum  (Gorgia3,  Hippiae, 
Protagoras,  Euthydemi,  et  reliquorum)  verum  etiam  in 
persona  ipsius  Socratis,  qui  cum  illud  semper  agat,  ut 
nihil  affirmet,sedac8eteris  in  medium  add uctainfirmet, 
ingeniosissime  objectionum,  fallaciarum,  et  redargu- 
tionum  modos  expressit.  Itaque  in  hac  parte  nihil 
habemus,  quod  desideremus.  Illud  interim  notan- 
dum  ;  quamvis  usum  hujus  doctrinas  probum  et  prae- 
cipuum  in  hoc  posuerimus,  ut  redarguantur  sophis- 
mata; liquido  nihilominus  patere,usum  ejus  degenerem 

et  corruptum  ad  captiones  et  contractiones  per  ilia 
ipsa  sophismata  struendas  et  concinnandas  spectare. 
Quod  genus  facultatis  etiam  pro  eximio  habetur,  et 
baud  parvas  affert  utilitates.  Licet  eleganter  intro- 
ducta  sit  a  quopiam  ilia  differentia  inter  oratorem  et 
sophistam  ;  quod  alter  tanquam  leporarins  cursu  prae- 
stet;  alter  tanquam  lepus  ipse  flexu. 

Sequuntur  elenchi  hermeniae:  ita  enim  (vocabulum 

potius,  quam  sensum  ab  Aristotele  mutuantes)  eos  ap- 

pellabimus.     Redigamus  igitur  hominibus  in  raemo- 

riam  ea,  qua?  a  nobis  de  transcendentibus,  et  de  ad- 

ventitiis  entium  conditionibus,  sive  adjunctis  (cum  de 

philosophia  prima  ageremus)  superius  dicta  sunt.     Ea 

sunt,  majus,  minus ;  multum,  paucum  ;  prius,  poste- 

rius  ;  idem,  diversum  ;  potentia,  actus;  habitus,   pri- 

vatio;  totum,   partes;  agens,   patiens  ;  motus,  quies; 

ens,  non  ens  ;  et  sitnilia.     Imprimis  autem  memine- 

rint  et  notent  differentes  eas,   quas  diximus,  harum 

rerum  contemplationes  :  videlicet  quod  possintinquiri 

vel  physice,  vel  logice.     Physicam   autem  circa  eas 

tractationem  philosophise  primee  assignavimus.  Super- 

est   logica :  ea   vero   ipsa  est   res,  quam   in   preesenti 

doctrinam  de  elenchis  hermeniae  nominamus.     Portio 

certe  est   haec  doctrinae  sana    et   bona.      Hoc   enim 

habent   notiones  ilia?   generales   et  communes,   ut  in 

omnibus   disputationibus   ubique   intercurrant ;  adeo 

ut,  nisi  accurate,  et  anxio   cum  judicio,  bene  jam  ab 

initio    distinguantur,    universo   disputationum    lumini 

caliginem  miris  modis  offusurae  sint ;  et  eo  rem  fere 

deducturae,  ut  desinant  disputationes  in  pugnas  ver- 

borum.     Etenim  aequivocationes,  et  mala?  acceptiones 

verborum  (pra3sertitn  hujus  generis)  sunt  sophismata 

sophismatum.     Quare  etiam  melius  visum  est  istarum 

tractationem   seorsum  constituere,  quam  earn,  vel  in 

philosophiam    primam    sive   metaphysicam   recipere; 

vel  ex  parte  analytical  subjicere,  ut  Aristoteles  satis 

confuse  fecit.     Dedirnus  autem  ei  nomen  ex  usu,  quia 

verus  ejus  usus  est  plane  redargutio,  et  cautio  circa 

usuin  verborum.     Quinimo  partem  illam  de  prsedica- 

mentis,   si   recte  instituatur,   circa  cautiones  de  non 

confundendis  aut  transponendis  definitionum  et  divi- 

sionumterminispraecipuum  usum  sortiri  existimamus, 
et  hue  etiam  referri  malumus.  A  (que  de  elenchis 
hermeniae  hactenus. 

Ad  elenchos  vero  imaginum  sive  idolorum  quod 
attinet,  sunt  quidem  idola  profundissimae  mentis  hu- 
manae  fallaciae.  Neque  enimfallunt  in  particularibus, 
ut  caeterae,  judicio  caliginem  offundendo,  et  tendicu- 
las  struendo  ;  sed  plane  ex  praedispositione  mentis 
prava,  et  perperam  constituta,  quae  tanquam  omnes 
intellectus  anticipationes  detorquet  et  inficit.  Nam 
mens  humana  (corpore  obducta  et  obfuscata)  tantum 
abestut  speculo  piano,  cequali,  et  claro  similis  sit  (quod 
rerum  radios  sincere  excipiat  et  reflectat)  ut  potius  sit 
instar  speculi  alicujus  incantati,  pleni  superstitionibus 
et  spectris.  Imponuntur  autem  intellectui  idola,  aut 
per  naturam  ipsam  generis  humani  generalem ;  aut 
per  naturam  cujusque  individualem ;  aut  per  verba, 
sive  naturam  communicativam.  Primum  genus  idola 
tribus  ;  secundum  idola  specus ;  tertium  idola  fori, 
vocare  consuevimus.  Est  et  quartum  genus,  quod 
idola  theatri  appellamus,  atque  snperinductum  est  a 
pravis  theoriis,  sive  philosopbiis,  et  perversis  legibus 
demonstrationum  :  verum  hoc  genus  abnegari  potest 
et  deponi ;  itaque  illud  in  praesentia  omittemus.  At 
reliqua  plane  obsident  mentem,  neque  prorsus  evelli 
possunt.  Igitur  non  est,  quod  quis  in  istis  analyticam 
aliquam  expectet ;  sed  doctrina  de  elenchis  est  circa 
ipsa  idola  doctrina  primaria.  Neque  (si  verum  om- 
nino  dicendum  sit)  doctrina  de  idolis  in  artem  redigi 
possit;  sed  tantum  adhibenda  est,  ad  ea  cavenda, 
prudentia  quaedam  contemplativa.  Horum  autem 
tractationem  plenam  et  subtilem  ad  novum  organum 
amandamus  ;  pauca  generaliter  tantum  de  iis  hoc  loco 
dicturi. 

Idolorum  tribus  exemplum  tale  sit.  Natura  intel- 
lectus humani  magis  afficitur  affirmativis  et  activis, 
quam  negativis  et  primitivis,  cum  rite  et  ordine 
aequum  se  utrique  praebere  debeat.  At  ille,  si  res 
quaepiam  aliquando  existat  et  teneat,  fortiorem  recipit 
de  ea  impressionem,  quam  si  eadem  longe  pluries 
fallat,  aut  in  contrarium  eveniat.     Id  quod  omuis  su- 

perstitionis  et  vanae  credulitatis  quasi  radix  est.  Itaque 
recte  respondit  ille,  qui,  cum  suspensa  tabula  in  templo 
monstraretur  eorum,  qui  vota  solverant,  quod  naufragii 
periculum  effugissent,  atque  interrogando  premeretur, 
annon  turn  demura  Neptuni  numen  agnosceret?  quse- 
sivit  vicissim,  At  ubi  sunt  illi  depicti,  qui  post  vota 
nuncupata  perierunt?  Atque  eadem  est  ratio  super - 
stitionum  similium,  sicut  in  astrologicis,  insomniis, 
ominibus,  et  reliquis.  Alterum  exemplum  est  hujus- 
modi  ;  Animus  humanus  (cum  sit  ipse  substantia 
aequalis  et  uniformis)  majorem  praesupponit  et  affingit 
in  natura  rerum  aequalitatem  et  uniformitatem,  quam 
revera  est.  Hinc  commentum  mathematicorum,  in 
coelestibus  omnia  moveri  per  circulos  perfectos,  re- 
jiciendo  lineas  spirales :  hinc  etiam  fit,  quod  cum 
multa  sint  in  natura  monodica,  et  plena  imparitatis, 
affingit  tamen  semper  cogitatio  humana,  relativa,  pa- 
rallela,  et  conjugata ;  ab  hoc  enim  fonte  elementum 
ignis  cum  orbe  suo  introductum  est  ad  constituendam 
quaternionem  cum  reliquis  tribus,  terra,  aqua,  aere. 
Chemici  autem  fanaticam  instruxerunt  rerum  univer- 
sarum  phalangem,  inanissimo  commento  inveniri  fin- 
gentes,  in  quatuor  illis  suis  elementis  (ccelo,  aere, 
aqua,  et  terra)  species  singulas  parallelas  invicem  et 
conformes.  Tertium  exemplum  est  superiori  finiti- 
mum  :  quod  homo  fiat  quasi  norma  et  speculum  na- 
turae :  neque  enim  credibile  est  (si  singula  percurran- 
tur  et  notentur)  quantum  agmen  idolorum  philosophise 
immiserit  naturalium  operationum  ad  similitudinem 
actionum  humanarum  reductio :  hoc  ipsum,  inquam, 
quod  putetur  talia  naturam  facere,  qualia  homo  facit. 
Neque  multo  meliora  sunt  ista,  quam  haeresis  anthro- 
pomorphitarum,  in  cellis  ac  solitudine  stupidorum 
monachorum  orta :  aut  sententia  Epicuri  huic  ipsi  in 
paganismo  respondens,  qui  diis  humanam  figuram 
tribuebat.  At  non  opus  fuit  Velleio  Epicureo  inter- 
rogare,  Cur  Deus  ccelum  stellis  et  luminibus,  tanquam 
aedilis,  ornasset?  Nam  si  summus  ille  opifex  ad  mo- 
dum  aedilis  se  gessisset,  in  pulchrum  aliquem  et  ele- 
gantem  ordinem  Stellas  digerere  debuisset,  operosis 

palatiorum  laquearibus  consimilem ;  cum  e  contra 
aegre  quis  ostendat,  in  tam  infinito  stellarum  numero 
figuram  aliquam  vel  quadratam,  vel  triangularem,  vel 
rectilinearem.  Tanta  est  harmonise  discrepantia  inter 
spiritum  hominis  et  spiritum  mundi. 

Quod  ad  idola  specus  attinet,  ilia  ortum  habent  ex 
propria  cuj usque  natura  et  animi  et  corporis  ;  atque 
etiam  ex  educatione  et  consuetudine,  et  fortuitis  rebus, 
quae  singulis  hominibus  accidunt.  Pulcherrimum 
enim  emblema  est  illud  de  specu  Platonis :  siquidem 
si  quis (missa  ilia  exquisita  parabolaesubtilitate)  a  prima 
infantia,  in  antro  aut  caverna  obscura  et  subterranea, 
ad  maturam  usque  aetatem  degeret,  et  tunc  derepente 
in  aperta  prodiret,  et  hunc  cceli  et  rerum  apparatum 
contueretur ;  dubium  non  est,  quin  animurn  ejus 
subirent  et  perstringerent  quamplurimae  mirae  et  ab- 
surdissimae  phantasies.  Nos  vero  scilicet  sub  aspectu 
cceli  degimus  ;  interea  tamen  animi  in  cavernis  cor- 
porum  nostrorum  conduntur;  ut  infinitas  errorum  et 
falsitatum  imagines  haurire  necesse  sit,  si  e  specu  sua 
raro  tantum  et  ad  breve  aliquod  tempus  prodeant,  et 
non  in  contemplatione  naturae  perpetuo,  tanquarn  sub 
dio,  morentur.  Emblemati  siquidem  illi  de  specu 
Platonis  optime  convenit  parabola  ilia  Heracliti; 
quod  homines  scientias  in  mundis  propriis,  et  non  in 
mundo  majore,  quaerant. 

At  idola  fori  molestissima  sunt,  quae  ex  foedere 
tacito  inter  homines,  de  verbis  et  nominibus  impositis, 
se  in  intellectum  insinuarunt.  Verba  autem  plerun- 
que  ex  captu  vulgi  induntur;  atque  per  dilferentias, 
quarum  vulgus  capax  est,  res  secant;  cum  autem  in- 
tellectus  acutior,  aut  observatio  diligentior  res  melius 
distinguere  velit,  verba  obstrepunt.  Quod  vero  hujus 
remedium  est  (deiinitiones  scilicet)  in  plurimis  huic 
male  mederi  nequit,  quoniam  et  ipsae  definitiones  ex 
verbis  constent,  et  verba  gignant  verba.  Etsi  autem 
putemus  verbis  nostris  nos  imperare ;  et  illud  facile 
dictu  sit,  Loquendum  esse  ut  vulgus,  sentiendum  ut 
sapientes;  quinetiam  vocabula  artium  (quae  apud 
peritos  solum  valent)  huic  rei  satisfacere  videri  pos- 

sint;  et  definitiones  (de  quibus  diximus)  artibus  prae- 
missae  (secundum  prudentiam  mathematicorum)  vo- 
cabulorum  pravas  acceptidnes  Corfigere  valeant;  at- 
tamen  haec  omnia  non  sufficiunt,  quo  minus  verborum 
praestigias  et  incantationes  plurihiis  modis  iseducant,  et 
vim  quandam  intelleetui  faciaftt,  et  impetum  suum 
(more  Tartarorum  sagittatiodis)  retro  in  intelleetum 
(unde  profecta  sunt)  retorqueant.  Quare  altiore,  et 
novo  quodam  remedio,  ad  hoc  malum  opus  est.  Ve- 
rum  haec  jam  cursim  pefstringimus,  interim  desiderari 
pronunciantes  hanc  doctrinam,  quam  elerichos  magnos, 
sive  de  idolis  animi  hutnani  nativis  et  adventitiis,  ap- 
pellabimus.  Ejus  autem  tractationem  legitimam  ad 
Organum  Novum  referimus. 

Superest  artis  judicandi  appendix  quaedam  insignis, 
quam  etiam  desiderari  statuimus.  Siquidem  AfistO- 
teles  rem  notavit,  modum  rei  nullibi  perseCutus  est. 
Ea  tractat,  quales  demonstrationes  ad  qualeS  matefias, 
sive  subjecta,  applicari  debeant ;  ut  haec  doctrina  tan- 
quatn  judicationes  judicationum  contineat.  Optime 
enim  Aristoteles,  Neque  demonstrationes  ab  oratori- 
bus,  neque  suasiones  a  mathematicis  requiri  debere 
monet.  Ut  si  in  pfobationis  genere  aberretur,  judi- 
catio  ipsa  non  absolvatur.  Quando  vero  sint  quatuor 
demonstrationum  genera,  vel  per  consensum  imme- 
diatum  et  notiones  communes,  vel  per  inductionem, 
vel  per  syllogismum,  vel  per  earn  (quam  recte  vocat 
Aristoteles)  demonstrationem  in  orbem  (non  a  notiori- 
bus  scilicet,  sed  tanqUam  de  piano ;)  habent  hae  de- 
monstrationes singulae  certe  subjecta,  et  materias  scien- 
tiarum,  in  quibus  pollent;  alia,  a  qiiibUs  excludun- 
tur.  Etenim  rigor  et  curiositas  in  pOscerido  proba- 
tiones  uimium  severas  in  aliquibus;  multo  nlagis  faci- 
litas  et  remissio  in  acquieseendo  probationibus  leviori- 
bus  in  aliis  ;  inter  ea  sunt  numeranda,  quae  detrimenti 
plurimum  et  impedimetiti  scietttiis  attulerurtt.  Atqtle 
de  arte  judicandi  haec  dicta  sint. 

CAPUT  QUINTUM. 

Partitio  artis  retinendi  sive  retentivce  in  doctrinam  de 
Adminiculis  Memories,  et  doctrinam  de  Memoria 
ipsa.  Partitio  doctrines  de  memoria  ipsa,  in  Prcs- 
notionem  et  Emblema. 

Artem  retinendi  sive  custodiendi  in  duas  doctrinas 
partiemur  :  doctrinam  scilicet  de  adminiculis  memo- 
riae, et   doctrinam  de  memoria  ipsa.     Adminiculum 
memoriae  plane  scriptio  est :  atque  omnino  monendum 
quod  memoria,  sine  hoc  adminiculo,  rebus  prolixiori- 
bus  et  accuratioribus    irnpar   sit;  neque  ullo    modo, 
nisi  de  scripto,  recipi  debeat.     Quod  etiam  in  philo- 
sophia  inductiva,  et  interpretatione  naturae,  praecipue 
obtinet :  tam  enim  possit  quis  calculationes  epheme- 
ridis,  memoria  nuda,  absque  scripto,  absolvere,  quam 
interpretation  naturae,  per  meditationes  et  vires  me- 
moriae nativas  et  nudas,  sufficere ;  nisi  eidem  memo- 
riae per  tabulas  ordinatas  ministretur.     Verum  missa 
interpretatione  naturae,  quae  doctrina  nova  est,  etiam 
ad  veteres  et  populares  scientias  baud  quicquam  fere 
utilius  esse  possit,  quam  memoriae  adminiculum  so- 
lid um  et  bonum  ;  hoc  est,  digestum  probum  et  eru- 
ditum  locorum  communiurn.     Neque  tamen  me  fugit, 
quod  relatio  eorum,   quae   legimus  aut  discimus,  in 
locos   communes  damno  eruditionis  ab  aliquibus  im- 
putetur,  ut  quae  lectionis  cursum  remoretur,  et  memo- 
riam  ad  feriandum  invitet.     Attamen  quoniam  adul- 
terina  res  est  in  scientiis  praecocem  esse  et  promptum, 
nisi  etiam  solidus  sis  et  multipliciter  instructus  ;  dili- 
gentiam  et  laborem  in  locis  communibus  congerendis 
magni  prorsus  rem  esse  usus  et  firmitudinis  in  studiis 
judicamus ;  veluti   quae   inventioni   copiam    submini- 
stret,  et  aciem  judicii   in   unum  contrahat.     Verum 
est  tamen  inter  methodos  et  syntaxes  locorum  com- 
muniurn,  quas    nobis  adhuc  videre   contigit,  nullam 
reperiri,  quae   alicujus   sit  pretii :    quandoquidern   in 
titulis  suis  faciem  prorsus   exhibeant  magis  scholae, 

quarn  mundi,  vulgares  et  paedagogicas  adhibentes  di- 
visiones,  non  autem  eas,  quae  ad  rerutn  medullas  et 
interiora  quovis  modo  penetrent. 

Circa  memoriam  autem  ipsam  satis  segniter  et  lan- 
guide  videtur  adhuc  inquisitum.  Extat  certe  de  ea 
ars  quaepiam  ;  verum  nobis  constat  turn  meliora  prae- 
cepta  de  memoria  confirmanda  et  amplianda  haberi 
posse,  quam  ilia  ars  complectitur ;  turn  practicam 
illius  ipsius  artis  meliorem  institui  posse,  quam  quae 
.recepta  est.  Neque  tamen  ambigimus  (si  cui  placet 
hac  arte  ad  ostentationem  abuti)  quin  possint  praestari 
per  earn  nonnulla  mirabilia  et  portentosa  :  sed  nihilo- 
minus  res  quasi  sterilis  est  (eo  quo  adhibetur  modo) 
ad  nsus  humanos.  At  illud  interim  ei  non  imputa- 
mus,  quod  naturalem  memoriam  destruat  et  supero- 
neret  (ut  vulgo  objicitur)  sed  quod  non  dextere  insti- 
tuta  sit  ad  auxilia  memoriae  commodanda  in  negotiis 
et  rebus  seriis.  Nos  vero  hoc  habemus  (fortasse  ex 
genere  vitae  nostro  politicae)  ut,  quae  artem  jactant, 
usum  non  praebent,  parvi  faciamus.  Nam  ingentem 
numerum  nominum  aut  verborum  semel  recitatorum 
eodem  ordine  statim  repetere,  aut  versus  complures 
de  quovis  argumento  extempore  conficere,  aut  quic- 
quid  occurrit  satirica  aliqua  similitudine  perstringere, 
aut  seria  qnseque  in  jocum  vertere,  aut  contradictione 
et  cavillatione  quidvis  eludere,  et  similia  (quorum  in 
facultatibus  animi  haud  exigua  est  copia;  quaeque  in- 
genio  et  exercitatione  ad  miraculum  usque  extolli 
possunt)  haec  certe  omnia,  et  his  similia,  nos  non  ma- 
joris  facimus,  quam  funambulorum  et  mimorum  agiJi- 
tates  et  ludicra  :  etenim  eadem  ferine  res  sunt;  cum 
haec  corporis,  ilia  animi  viribus  abutantur;  et  admira- 
tionis  forsitan  aliquid  habeant,  dignitatis  parum. 

Ars  autem  memoriae  duplici  nititur  intentione,  prse- 
notione  et  emblemate.  Praenotionem  vocamus  abscis- 
sionem  qnandam  investigationis  infinitae.  Cum  enim 
quis  aliquid  revocare  in  memoriam  conatur,  si  nullam 
praenotionem  habeat,  aut  perceptionem  ejus,  quod 
quaerit ;  quaerit  certe  et  molitur,  et  hac  iliac  discurrit, 
tanquam  in  infinite  Quod  si  certam  aliquam  prae- 
notionem habeat,  statim  abscinditur  infinitum,  et  fit 

discursus  memoriae  magis  in  vicino  ;  ut  venatio  damae 
intra  septa.  Itaque  et  ordo  manifesto  juvat  memo- 
riam.  Subest  enim  praenotio,  id  quod  quaeritur,  tale 
esse  debere,  ut  conveniat  cum  ordine.  Similiter  car- 
mina  facilius  diseuntur  memoriter,  quam  prosa.  Si 
enim  haeretur  in  aliquo  verbo,  subest  praenotio,  tale 
debere  esse  verbum,  quod  conveniat  eum  versu.  At- 
que  ista  praenotio  est  artificialis  memoriae  pars  prima: 
nam  in  artificial!  memoria  locos  habemus  jam  ante 
digestos  ,et  paratos ;  imagines  extempore,  prout  res 
postulat,  conficimus :  at  subest  praenotio  talern  esse 
debere  imagined),  qualis  aliquatenus  conveniat  cum 
loco.  Id,  quod  vellicat  memoriam,  et  aliquo  modo 
munit  ad  rem,  quam  quaerimus.  Emblema  vero  de- 
ducit  intellectuale  ad  sensibile  :  sensibile  autem  sem- 
per fortius  percutit  memoriam,  atque  in  ea  facilius 
imprimitur,  quam  intellectuale.  Adeo  ut  etiam  bru- 
torum  memoria  per  sensibile  excitetur,  per  intelle- 
ctuale minime.  Itaque  facilius  retineas  imagined)  ve- 
natoris  leporem  persequentis,  aut  pharmacopcei  pyx- 
ides ordinantis,  aut  pedantii  orationem  bahentis,  aut 
pueri  versus  memoriter  recitantis,  aut  mimi  in  scena 
agentis ;  quam  ipsas  notiones  inventionis,  dispositio- 
ns, elocutionis,  memoriae,  actionis.  Sunt  et  alia,  quae 
pertinent  ad  memoriam  juvandam  (ut  modo  diximus) 
sed  ars,  quae  jam  habetur,  ex  his  duobus  jam  praemis- 
sis  consistit.  Particulares  autem  artium  defectus  per- 
sequi,  fuerit  ab  instituto  nostro  recedere.  Igitur  de 
arte  retinendi  sive  custodiae  haec  dicta  sint.  Jam  vero 
ad  quartum  membrum  logicae,  quod  traditionem  et  elo- 
cutionem  tractat,  ordine  pervenimus. 

CAPUT  PRIJMUM. 


Partitio  traditives  in  doctrinam  de  Organo  Sermonis ; 
doctrinam  de  Methodo  Sermonis;  et  doctrinam  de 
Illustratione  Sermonis.  Partitio  doctrines  de  orga- 
no sermonis  in  doctrinam  de  Notts  Rerum  ;  de  Lo- 
cutione,  et  de  Scriptione :  quarum  dues  posteriores 
Grammaticam  constituunt,  ejusque  partitiones  sunt. 
Partitio  doctrines  de  notis  rerum  in  Hieroglyphica 
et  Characteres  Reales.  Partitio  secunda  Gramma- 
ticcs  in  Literariam  et  Philosophantem.  Aggregatio 
Poeseos  quoad  Metrum  ad  doctrinam  de  locutione. 
Aggregatio  doctrines  de  Ciphris  ad  doctrinam  de 
scriptione. 

Conceditur  certe  cuivis  (rex  optime)  seipsum  et  sua 
ridere  et  ludere.  Quis  igitur  novit,  num  forte  opus 
istud  nostrum  non  descriptum  fuerit  ex  libro  quodam 
veteri,  reperto  inter  libros  famosissiunae  illius  biblio- 
tbecae  Sancti  Yictoris ;    quorum   catalogum  excepit 

magister  Franciscus  Rabelesius  ?  Illic  enim  invenitur 
liber,  cui  titulus  est,  Formicarium  artium.  Nos  sane 
pusillum  acervum  pulvisculi  congessimus,  et  sub  eo 
complura  scientiarum  et  artium  grana  condidimus, 
quo  formicae  reptare  possint,  et  paulatim  conquiescere, 
et  subinde  ad  novos  se  labores  accingere.  At  regum 
sapientissimus  pigros  quoscunque  remittit  ad  formicas  : 
nos  autem  pigros  eos  homines  pronunciamus,  quibus 
acquisitis  uti  tantum  cordi  sit;  neque  subinde  novas 
scientiarum  sementes  et  messes  facere. 

Accedamus  nunc  ad  artem  tradendi,  sive  proferendi 
et  enunciandi  ea,  quae  inventa,  judicata,  ac  in  memo- 
ria  reposita  sunt ;  quam  nomine  generali  traditivam 
appellabimus.  Ea  omnes  artes  circa  verba  et  sermo- 
nes  complectitur.  Quamvis  enim  ratio  sermonis  ve- 
luti  anima  sit,  tamen  in  tractando  disjungi  debent  ra- 
tio et  sermo  ;  non  minus  quam  anima  et  corpus.  Tra- 
ditivam in  tres  partes  dividemus,  doctrinam  circa  or- 
ganum  sermonis,  doctrinam  circa  methodum  sermonis, 
et  doctrinam  circa  sermonis  illustrationem  sive  orna- 
tum. 

Doctrina  de  organo  sermonis  vulgo  recepta,  quae 
et  grammatica  dicitur,  duplex  est:  altera  de  locu- 
tione,  altera  de  scriptione.  Recte  enim  Aristoteles, 
Cogitationum  tesserce  verba,  verborum  litera.  Utrum- 
que  grammatical  assignabimus.  Verum  ut  rem  altius 
repetamus,  antequam  ad  gram  mat  i  cam  et  partes  ejus 
jam  dictas  veniamus,  in  genere  de  organo  traditivae 
dicendum  est.  Videntur  enim  esse  proles  quaedam 
traditivae  aliae,  praeter  verba  et  literas.  Hoc  igitur 
plane  statuendum  est :  quicquid  scindi  possit  in  diffe- 
rentias  satis  numerosas,  ad  notion um  varietatem  expli- 
candam  (modo  differentiae  illae  sensui  perceptibiles 
sint)  fieri  posse  vehiculum  cogitationum  de  homine  in 
hominem.  Nam  videmus  nationes  linguis  discrepan- 
tes  commercia  non  male  per  gestus  exercere:  at  in 
practica  nonnullorum,  qui  surdiet  muti  usque  a  nati- 
vitate  fuerant,  et  alias  erant  ingeniosi,  miros  videmus 
haberi  inter  eos  et  amicos  suos,  qui  eorum  gestus 
perdidicerant,  dialogos.  Quinetiam  notissimum  fieri 
jam  ccepit,  quod  in  China,  et  provinces  ultimi  orien- 

tis,  in  usu  hodie  sint  characteres  quidem  reales,  non 
nominates,  qui  scilicet  nee  literas,  nee  verba,  sed  res 
et  notiones  exprimunt.  Adeo  ut  gentes  complures, 
linguis  prorsus  discrepantes,  sed  hujusmodi  characte- 
ribus  (qui  apud  illos  latius  recepti  sunt)  consentientes, 
scriptis  communicent  :  eousque,  ut  librum  aliquem 
hujusmodi  characteribus  conscriptum,  quaeque  gens 
patria  lingua  legere  et  reddere  possit. 

Notae  igitur  rerum,  quae  absque  ope  aut  medio  ver- 
borum  res  significant,  duplicis  generis  sunt :  quarum 
prius  genus  ex  congruo ;  alterum  ad  placitum  signi- 
ficat.  Prions  generis  sunt  hieroglyphica  et  gestus : 
posterioris  vero  ii,  quos  diximus,  characteres  reales. 
flieroglyphicorum  usus  vetustus  admodum,  et  in  ve- 
neratione  quadam  habitus;  praecipue  apud  ./Egyptios 
gentem  valde  antiquam:  adeo  ut  videantur  hierogly- 
phica fuisse  scriptio  queedam  antenata,  et  senior  ipsis 
elementis  literarum,  nisi  forte  apud  Hebraeos.  Ge- 
stus autein  tanquam  hieroglyphica  transitoria  sunt. 
Quemadmodum  enim  verba  prolata  volant,  scripta 
manent ;  ita  et  hieroglyphica  gestibus  expressa  tran- 
seunt,  depicta  durant.  Cum  enim  Periander,  consul- 
tus  de  conservanda  tyrannide,  legatum  astare  juberet; 
atque  ipse  in  horto  deambulans  summitates  florum 
emiuentiorum  carperet,  ad  caedem  procerum  innuens  ; 
non  minus  usus  est  hieroglyphico,  quam  si  id  in  charta 
depinxisset.  Illud  interim  patet,  hieroglyphica  et  ge- 
stus semper  cum  re  significata  aliquid  similitudinis 
habere  ;  et  emblemata  quaedam  esse ;  unde  eas  notas 
rerum  ex  congruo  nominavimus.  At  characteres 
reales  nihil  habent  ex  emblemate,  sed  plane  surdi 
sunt ;  non  minus  quam  ipsa  elementa  literarum  ;  et  ad 
placitum  tantum  efficti,  consuetudine  autem  tanquam 
pacto  tacito  recepti.  Illud  interim  liquet,  vasta  ipso- 
rum  multitudine  ad  scribendum  opus  esse:  tot  enim 
esse  debent,  quot  sunt  vocabula  radicalia.  Haec 
igitur  portio  doctrinae  de  organo  sermonis,  quae  est  de 
notis  rerum,  nobis  ponitur  pro  desiderato.  Etsi  au- 
tem tenuis  possit  videri  esse  ejus  usus,  cum  verba  et 
scriptio  per  literas  sint  organa  traditivae  longe  commo- 
dissima;  visum  est  tamen  nobis,  veluti  rei  non  igno- 

bilis,  aliquam  hoc  loco  mentionem  ejus  facere.  Tra- 
ctamus  enim  hie,  veluti  numismata  rerum  intellectua- 
lium :  nee  abs  re  fuerit  nosse,  quod  sicut  nummi 
possint  confici  ex  alia  materia,  praeter  aurum  et  ar- 
gentum,  ita  et  notae  rerum  aliae  possint  cudi,  praeter 
verba  et  literas. 

Pergamus  igitur  ad  grammaticam.  Ea  vero  veluti 
viatoris  locum  erga  caeteras  scientias  obtinet ;  non  no- 
bilem  ilium  quidem,  sed  imprimis  tamen  necessarium; 
praesertim  cum  scientiae,  nostris  seculis,  et  Unguis 
eruditis,  non  vernaculis,  potissimum  hauriantur.  Ne- 
que  tamen  dignitas  ejus  parva  censenda  est,  quando- 
quidem  antidoti  cujusdam  vicibus  fungatur  contra  ma- 
ledictionem  illam  confusionis  linguarum.  Sane  hoc 
agit  industria  humana,  ut  se  restituat  et  redintegret  in 
benedictionibus  illis,  quibus  culpa  sua'  excidit.  At- 
que  contra  maledictionem  primam  generalem  de  ste- 
rilitate  terras,  et  comedendo  panem  suum  in  sudore 
vultus  sui,  reliquis  artibus  omnibus  se  munit  et  in- 
struit.  At  contra  secundam  illam  de  confusione  lin- 
guarum advocat  in  auxilium  grammaticam.  Ejus  in 
linguis  quibusque  vernaculis  exiguus  certe  usus  est;  in 
externis  perdiscendis  latior ;  amplissimus  vero  in  illis 
linguis,  quae  vulgares  esse  desierunt,  et  in  libris  tan- 
tum  perpetuantur. 

Grammaticam  etiam  bipartitam  ponemus,  ut  alia 
sit  literaria,  alia  philosophica :  altera  adhibetur  sim- 
pliciter  ad  linguas,  nempe  ut  eas  quis  ant  celerius 
perdiscat,  aut  emendatius  et  purius  loquatur :  altera 
vero  aliquatenus  philosophiae  ministrat ;  qua  in  parte 
occurrit  nobis,  Caesarem  libros  De  analogic/,  conscrip- 
sisse ;  atque  dubitatio  subiit,  utrum  illi  hanc,  quam 
dicimus,  grammaticam  philosophicam  tractarint?  Sns- 
picamur  tamen  nil  admodum  in  illis  fuisse  subtilius 
aut  sublimius,  sed  tantum  praeceptiones  tradidisse  de 
oratione  casta  et  integra,  neque  a  consuetudine  lo- 
quendi  prava,  neque  ab  affectatione  aliquorum,  vitiata 
et  polluta;  in  quo  genere  ipse  excelluit.  Verunta- 
men  hac  ipsa  re  moniti,  cogitatione  complexi  sumus 
grammaticam  quandam,  quae  non  analogiam  verborum 
ad  invicem,  sed  analogiam  inter  verba  et  res,  sive  ra- 

tionem,  sedulo  inquirat :  citra  taraen  earn,  quae  logicae 
subservit,  herraeniam.  Vestigia  certe  rationis  verba 
sunt;  itaque  vestigia  etiam  aliquid  de  corpore  indi- 
cant :  hujus  igitur  rei  adumbrationem  quandam  te- 
nuem  dabimus.  Primo  autem  minime  probamus  cu- 
riosam  illam  inquisitionem,  quam  tamen  Plato  vir 
eximius  non  contempsit ;  nimirum  de  impositione  et 
originali  etymologia  nominura  ;  supponendo  ac  si  ilia 
jam  a  principio  ad  placitum  indita  minime  fnissent, 
sed  ratione  quadam  et  significanter  derivata  et  de- 
ducta:  materiam  certe  elegantem,  et  quasi  ceream, 
quae  apte  fingi  et  flecti  possit ;  quoniam  vero  antiqui- 
tatum  penetralia  perscrutari  videtur^  etiam  quodam- 
modo  venerabilem ;  sed  nihilominus  parce  veram,  et 
fructu  cassam.  Ilia  demum,  ut  arbitramur,  foret  no- 
bilissima  grammatical  species,  si  quis  in  Unguis  plu- 
rimis  tarn  eruditis  quam  vulgaribus  eximie  doctus,  de 
variis  linguarum  proprietatibus  tractaret ;  in  quibus 
quseque  excellat,  in  quibus  deficiat,  ostendens.  Ita 
enim  et  linguae  mutuo  commercio  locupletari  possint; 
et  fiet  ex  iis,  quae  in  singulis  linguis  pulchra  sunt  (tan- 
quam  Venus  Apellis)  orationis  ipsius  quaedam  formo- 
sissima  imago, et  exemplar  quoddam  insigne,  ad  sensus 
animi  rite  exprimendos.  Atque  una  etiam  hoc  pacto 
capientur  signa  baud  levia,  sed  observatu  digna  (quod 
fortasse  quispiam  non  putaret)  de  ingeniis  et  moribus 
populorum  et  nationuin  ex  linguis  ipsorum.  Equi- 
dem  libenter  audio  Ciceronem  notantem,  quod  apud 
Graecos  desit  verbum,  quod  Latinum  illud  (ineptum) 
reddat;  Propterea  (inquit)  quod  Greeds  hoc  vitium 
tarn  familiar  e  fuit,  ut  illud  in  se  ne  agnoscerent  quidem  ; 
digna  certe  gravitate  Romana  censura.  Quid  illud, 
quod  Graeci  in  compositionibus  verbornm  tanta  licen- 
tia  usi  sunt,  Romani  contra  magnam  in  hac  re  seve- 
ritatem  adhibuerunt  ?  Plane  colligat  quis,  Graecos 
fuisse  artibus,  Romanos  rebus  gerendis,  magis  ido- 
neos.  Artium  enim  distinctiones  verborum  composi- 
tionem  fere  exigunt :  at  res,  et  negotia,  simpliciora 
verba  postulant.  Quin  Hebraei  tantum  compositiones 
illas  refugiunt,  ut  malint  metaphora  abuti,  quam  com- 
posilionem  introducere.     Quinetiam  verbis  tam  pau- 

cis  et  minime  commixtis  utuntur,  ut  plane  ex  lingua 
ipsa  quis  perspiciat,  gentem  fuisse  illam  Nazaraeam, 
et  a  reliquis  gentibus  separatam.  Annon  et  illud  ob- 
servatione  dignum  (licet  nobis  modernis  spiritus  non- 
nihil  retundat)  antiquas  linguas  plenas  declinationum, 
casuum,  conjugationum,  temporum,  et  similium  fu- 
isse; modernas  his  fere  destitutas,  plurima  per  prae- 
positiones  et  verba  auxiliaria  segniter  expedire.  Sane 
facile  quis  conjiciat  (utcunque  nobis  ipsi  placeamus) 
ingenia  priorum  seculorum  nostris  fuisse  multo  acu- 
tiora  et  subtiliora.  Innumera  sunt  ejusmodi,  quae  ju- 
stum  volumen  complere  possint.  Non  abs  re  igitur 
fuerit  grammaticam  philosophantem  a  siraplici  et  lite- 
raria  distinguere,  et  desideratam  ponere. 

Ad  grammaticam  etiam  pertinere  judicamus  omnia 
ilia,  quae  verbis  quoquo  modo  accidunt,  qualia  sunt 
sonus,  mensura,  accentus.  At  prima  ilia  literarum 
simplicium  cunabula  (nempe  qua  percussione  linguae, 
qua  apertura  oris,  qua  adductione  labiorum,  quo  nisu 
gutturis,  singularum  literarum  sonus  generetur)  ad 
grammaticam  non  pertinent,  sed  portio  sunt  doctrinae 
de  sonis,  sub  sensu  et  sensibili  tractanda.  Sonus,  de 
quo  loquimur,  grammaticus,  ad  euphonias  tantum 
pertinet  et  dysphonias.  Illarum  quaedam  communes 
sunt :  nulla  enim  est  lingua,  quin  vocalium  concur- 
rentium  hiatus,  aut  consonantium  concurrentiuni 
asperitates  aliquatenus  refugiat.  Sunt  et  aliae  respe- 
ctivae,  quae  scilicet  diversorum  populorum  auribus 
gratae  aut  ingratae  accedunt.  Graeca  lingua  diphthongis 
scatet;  Latinalonge  parcius:  lingua  Hispanica  literas 
tenues  odit,  easque  statim  vertit  in  medias:  linguae 
quae  ex  Gothis  fluxere,  aspiralis  gaudent :  multa  sunt 
ejusmodi :  verum  haec  ipsa  fortasse  plus  satis. 

At  mensura  verborum  ingens  nobis  corpus  artis 
peperit;  poe'sim  scilicet,  non  quatenus  ad  materiam 
(de  qua  supra)  sed  quatenus  ad  stylum  et  figuram  ver- 
borum, versus  nimirum  sive  carmina:  circa  qua3  ars 
habetur  quasi  pusilla;  exempla  accedunt  grandia,  et 
infinita.  Neque  tamen  ars  ilia  (quam  prosodiam 
grammatici  appellant)  ad  carminum  genera  et  men- 
suras  edocendas  tantum  restringi  debeat :  adjicienda 

enim  sunt  praecepta,  quod  carminum  genus  cuique 
materia?  sive  subjecto  optime  conveniat.  Antiqui 
heroica  carmina  historiis  et  encomiis  applicaverunt ; 
elegos  querimoniis,  iambos  invectivis,  lyricos  odis  et 
hymnis.  Neque  haec  prudentia  recentioribus  poetis 
in  Unguis  propriis  defuit :  illud  reprehendendum,  quod 
quidam  antiquitatis  nimium  studiosi,  linguas  modernas 
ad  mensuras  antiquas  (heroicas,  elegiacas,  sapphicas, 
etc.)  traducere  conati  sunt,  quas  ipsarum  linguarum 
fabrioa  respuit,  nee  minus  aures  exhorrent.  In  hujus- 
modi  rebus  sensus  judicium  artis  praeceptis  praepo- 
nendum,  ut  ait  ille  : 

Ccence  fercula  nostra 
Mallem  convivis  quam  placuisse  cocis. 

Neque  vero  ars  est,  sed  artis  abusus,  cum  ilia  natu- 
ram  non  perficiat,  sed  pervertat.  Verum  quod  ad 
poesim  attinet  (sive  de  fabulis,  sive  de  metro  loqua- 
mur)  est  ilia  (ut  superius  diximus)  tanquam  herba 
luxurians,  sine  semine  nata,  ex  vigore  ipsius  terrae 
germinans.  Quare  ubique  serpit  et  latissime  diffusa 
est,  ut  supervacuum  foret  de  defectibus  ejus  solicitum 
esse.  De  ilia  igitur  cura  est  abjicienda.  Quod  vero 
ad  accentus  verborum,  nil  opus  est  de  re  tarn  pusilla 
dicere;  nisi  forte  illud  quis  notatu  dignum  putet ; 
quod  accentus  verborum  exquisite,  accentus  autem 
sententiarum  neutiquam  in  observationem  venit.  At- 
tamen  illud  fere  universo  generi  humauo  commune 
est,  ut  vocem  in  fine  periodi  submittant,  in  interro- 
gatione  elevent,  et  alia  hujusmodi  non  pauca.  Atque 
de  grammaticae  parte,  qua?  ad  locutionem  spectat, 
hactenus. 

Quod  ad  scriptionem  attinet,  ea  aut  alphabeto  vul- 
gari  perficitur  (quod  ubique  recipitur)  aut  occulto  et 
privato,  de  quo  inter  singulos  convenit,  quod  ciphras 
vocant.  At  orthographia  vulgaris  etiam  controver- 
siam  et  quaestionem  nobis  peperit :  utrum  scilicet 
eadem  verba  scribere  oporteat,  quo  pronunciantur, 
modo,  an  potius  ex  more  consueto  ?  At  ilia  scriptio, 
quae  reformata  videri  possit  (ut  scilicet  scriptio  pro- 
nunciation! consona  sit)   est  ex  genere  inutilium  sub- 

tilitatum.  Nam  et  ipsa  pronunciatio  quotidie  gliscit, 
nee  constans  est ;  et  derivationes  verborum,  praeser- 
tim  ex  linguis  extraneis,  prorsus  obscurantur  :  denique 
cum  ex  more  recepto  scripta,  moreni  pronunciandi 
nullo  modo  impediant,  sed  liberum  relinquant,  quor- 
sum  attinet  ista  novatio  ? 

Ad  ciphras  igitur  veniendum.  Earum  genera  baud 
paucasunt:  ciphrae  simplices  ;  ciphrae  non  significan- 
tibus  characteribus  intermixtae;  ciphrae  duplices  literas 
uno  charactere  complexae  ;  ciphrae  rotae  ;  ciphrae  cla- 
vis ;  ciphrae  verborum  ;  aliae.  Virtutes  autem  in  ci- 
phris  requirendae  tres  sunt :  ut  sint  expeditae,  non 
nimis  operosae  ad  scribendum  :  ut  sint  fidae,  et  nullo 
modo  pateant  ad  deciphrandum :  addo  denique,  ut, 
si  fieri  possit,  suspicione  vacent.  Si  enim  epistolae  in 
mantis  eorum  devenient,  qui  in  eos,  qui  scribunt,  aut 
ad  quos  scribuntur,  potestatem  habeant,  tametsi  ci- 
phra  ipsa  fida  fit  et  deciphratu  impossibilis,  tamen 
subjicitur  haec  res  examini  et  quaestioni ;  nisi  ciphra 
sit  ejusmodi,  quae  aut  suspicione  vacet,  aut  examina- 
tionem  eludat.  Quod  vero  ad  ekjsionem  examinis 
attinet,  suppetit  inventum  ad  hoc  novum  atque  utile, 
quod  cum  in  promptu  habeamus,  quorsum  attinet  il- 
lud  inter  desiderata  referre,  sed  potius  id  ipsum  pro- 
ponere?  Hoc  hujusmodi  est;  ut  habeat  quis  duo 
alphabeta,  unum  literarum  verarum,  alterurn  non- 
significantium  :  etsirnul  duas  epistolas  involvat,  unara, 
quae  secretum  deferat;  alteram,  qualem  verisimile  fu- 
erit  scribentem  missurum  fuisse,  absque  periculo  ta- 
men. Quod  si  quis  de  ciphra  severe  iuterrogetur, 
porrigat  ille  alphabetum  uon-significantium  pro  veris 
literis  ;  alphabetum  autem  verarum  literarum  pro  non- 
significantibus ;  hoc  modo  incidet  examinator  in  epi- 
stolam  illam  exteriorem,  quam  cum  probabilem  inve- 
niet,  de  interiori  epistola  nihil  suspicabitur.  Ut  vero 
suspicioomnis  absit,  aliud  inventum  subjiciemus,  quod 
certe,  cum  adolescentuli  essemus  Parisiis,  excogitavi- 
mus;  nee  etiam  adhuc  visa  nobis  res  digna  est,  quae 
pereat.  Habet  enim  gradum  ciphrae  altissimum ;  ni- 
mirum  ut  omnia  per  omnia  significari  possint:  ita 
tamen  ut  scriptio,  quae  involvitur,  quintuplo  minor  sit, 

quam  ea,  cui  involvatur  :  alia  nulla  omnino  requiritur 
conditio  aut  restrictio.  Id  hoc  raodo  net.  Primo, 
universal  literae  alphabeti  in  duas  tantummodo  literas 
solvantur  per  transpositionem  earuin.  Nam  transpo- 
sitio  duarum  literarum  per  locos  quinque  differentiis 
triginta  duabus,  multo  magis  viginti  quatuor  (qui  est 
numerus  alphabeti  apud  nos)  sufficiet.  Hujus  alpha- 
beti exemplum  tale  est. 

Exemplum  Alphabeti  Biliterarii. 

A.  B.  C.  D.  E.  F. 

aaaaa.     aaaab.     aaaba.     aaabb.     aabaa.     aabab. 


G. 


H. 


K. 


L. 


M. 


aabba.  aabbb.  abaaa.  abaab.  ababa.  ababb. 

N.          O.  P  Q.  R.  S. 

abbaa.  abbab.  abbba.  abbbb.  baaaa.  baaab. 

T           U  W  X.  Y  Z. 

baaba.  baabb.  babaa.  babab.  babba.  babbb. 

Neque  leve  quiddam  obiter  hoc  modo  perfectum 
est.  Etenim  ex  hoc  ipso  patet  modus,  quo  ad  om- 
nem  loci  distantiam  per  objecta,  quae  vel  visui  vel  au- 
ditui  subjici  possint*  sensa  animi  proferre  et  signifi- 
care  liceat :  si  modo  objecta  ilia  duplicis  taritum  dif- 
ferentiae capacia  sunt;  veluti  per  campanas,  per  buc- 
cinas,  per  flammeos,  per  sonitus  tormentorum,  et  alia 
quaecunque.  Verum  ut  inceptum  persequamur,  cum 
ad  scribendum  accingeris,  epistolam  interiorem  in  al- 
phabetum  hoc  biliterarium  solves.  Sit  epistola  inte- 
rior. 

Fuge. 
Exemplum  Solutionis. 

FUGE. 

aabab.     baabb.     aabba.     aabaa. 

Pra?sto  simul  sit  aliud  alphabetum  biforme,  nimi- 
rum,  quod  singulas  alphabeti  communis  literas,  tam 
capitales  quam  minores,  duplici  forma,  prout  cuique 
commodum  sit.  exhibeat. 

Exemplum  Alphabeti  Biformis. 

a.  b.  a.  b.  a.  b.  a.  b.  a.  b.  a.  b.  a.  b.  a.  b.  a.  b. 
A.  A.  a.  a.  B.  B.  b.  b.  C.  C.  c.  c.  D.  &.  d.  d.  E.  E. 
a.  b.  a.  b.  a.  b.  a.  b.  a.  b.  a.  b.  a.  b.  a.  b.  a.  b. 
e.  e.  F  F  f.  /  G.  G.  g.  g,  H.  H.  h.  h.  I.  I.  i.  i. 
a.  b.  a.  b.  a.  b.  a.  b.  a.  b.  a.  b.  a.  b.  a.  b.  a.  b. 
K.  K.  k.  k.  L.  L.  1.  I.  M.  M.  in.  m.  N.  N  n.  n.  O.  O. 
a.  #.  a.  b.  a.  b.  a.  b.  a.  b.  a.  b.  a.  b.  a.  b.  a.  b. 
o-  o.  P  P  p.  p.  Q.  Q.  q.  9.  R.  R.  r.  r.  S.  S.  s.  5. 
a.  #.  a.  b.  a.  b.  a.  b.  a.  b.  a.  b.  a.  b.  a.  b.  a. 
T  T  t.  t.  U.  U-  u.  m.  W  If  w-  w,  X.  Xx.  x.  Y< 
#.  a.  b.  a.  b.  a.  b. 
Fyy.Z.  Z.  z.  *. 

Turn  demum  epistolse  interiori,  jam  facta?  biliteratae, 
epistolam  exteriorem  biformera  literatim  accommoda- 
bis,  et  postea  describes.     Sit  epistola  exterior : 
Manere  te  volo  donee  verier o. 

Exemplum  Accommodations. 

F  U  G  E. 

aabab.b     aa    bb.aa     bba.aa     baa. 
Mawere     te     volo      donee   venero. 

Apposuimus  etiam  exemplum  aliud  largius  ejusdem 
ciphrae,  scribendi  omnia  per  omnia. 

Epistola  Interior 

Ad  quam  delegimus  epistolam  Spartanam,  missam 
olim  in  scytale. 

Perditee  res :  Mindarus  cecidit :  milites  esuriunt : 
neque  hinc  nos  extricate,  neque  hie  diutius  manere 
possumus. 

Epistola  Exterior. 

Sumpta  ex  epistola  prima  Ciceronis,  in  qua  epistola 
Spartana  involvitur. 

Ego  omni  officio,  ac  potius  pietate  erga  te,  ceteris 
satisfacio  omnibus :  mihi  ipse  nunquam  satisfacio.  Tan- 
ta  est  enim  magnitudo  tuorum  erga  me  meritorum,  ut 
quoniam  tu,  nisi  perfecta  re,  de  me  non  conquiesti :  ego, 
quia  non  idem  in  tua  causa  efficio,  vitam  mihi  esse  acer- 
bam  putem.  In  causa  hcec  sunt :  Ammonius  regis  legatus 
aperte  pecunia  nos  oppugnat.  Hes  agitur  per  eosdem 
creditores,  per  quos,  cum  tu  aderas,  agebatur  Regis 
causa,  si  qui  sunt,  qui  velint,  qui  pauci  sunt,  omnes  ad 
Pompeium  rem  deferri  volunt.  Senatus  religionis  ca- 
lumniam,  non  religione,  sed  malevolentia,  et  illius  regime 
largitionis  invidia  comprobat,  etc. 

Doctrina  autem  de  ciphris  aliam  secum  traxit  do- 
ctrinam  erga  ipsam  relativam  :  ilia  est  de  deciphra- 
tione  sive  reseratione  ciphrarum;  licet  quis  alphabe- 
tum  ciphrae  aut  pactum  de  latebra  penitus  ignoret. 
Res  sane  est  ilia  laboriosa  simul  et  ingeniosa,  et  ar- 
canis  principum,  veluti  et  ilia  prior,  dicata.  Attamen 
praecautione  solerti  fieri  possit  inutilis ;  etsi,  quomodo 
res  nunc  se  habent,  magni  prorsus  sit  usus.  Etenim 
si  ciphrae  introductae  essent  bona?  et  fideles,  plurimse 
fuerint,  quae  operam  deciphratoris  prorsus  eluderent, 
et  excluderent:  quae  tamen  sint  satis  commodae  et 
expeditae  ad  legendum  aut  scribendum.  Verum  im- 
peritia  et  inscitia  secretariorum  et  amanuensinm  in 
aulis  principum  tanta  est,  ut  maxima  plerunque  ne- 
gotia  ciphris  infirmis  et  futilibus  committantur 

Interea  fieri  potest,  ut  suspicetur  quispiam  nos  in 
enumeratione,  et  quasi  censu  artium,  id  agere,  ut  sci- 
entiarum copiae  (quas  veluti  in  aciem  adducimus) 
auctae  et  multiplicatae,  magis  sint  admirationi;  cum 
tamen  numerus  earum  forte  ostentari,  vires  tam  brevi 
tractatu  vix  explicari  possint.  Verum  nos  institutum 
nostrum  fideliter  urgemus,  atque  in  hoc  globo  scien- 
tiarum conficiendo,  etiam  insulas  minores  aut  remo- 
tiores  omitti  nolumus.  Neque  vero  (ut  arbitramur)  per- 
functorie,  licet  cursim,  eas  artes  attingimus;  sed  po- 
tius nucleos  et  medullas  ipsarum  ex  mult  a  materiae 
massa  stylo  acuto  excerpimus.     Cujus  rei  judicium 

vol.  vir.  u 

ipsis  illis,  qui  in  hujusmodi  artibus  peritissimi  sunt, 
permittimus:  cum  enim  plerique,  qui  multiscii  videri 
volunt,  hoc  fere  habeant,  ut  vocabula  et  exteriora 
artium  passim  jactantes,  illanim  ignaris  admirationi, 
magistris  ludibrio  sint,  speramus  nostra  contrarium 
prorsus  even  turn  habitura,  ut  peritissimi  cujusque  in 
artibus  singulis  judicium  maxime  detineant,  caeteris 
minoris  sint.  Quodveroad  artes  illas,  quae  minorum 
quasi  gentium  videri  possunt;  si  quis  existimet  nos 
nimium  quid  ipsis  tribuere  ;  circumspiciat  ille,  et  vi- 
debit,  homines  in  provinciis  suis  magnos  sane  et  cele- 
bres,  cum  ad  metropolim  aut  sedem  imperii  forte 
migraverint,  turbae  fere  immisceri,  et  inferioris  notae 
esse :  similiter  mirum  non  est  artes  istas  leviores,  juxta 
artes  principales  et  supremas  collocatas,  dignitate  mi- 
nui ;  cum  tamen  iis,  qui  operam  illis  praecipue  impen- 
derint,  res  videantur  utique  magnae  et  praeclarae.  At- 
que  de  organo  sermonis  haec  dicta  sint. 


CAPUT  SECUNDUM. 

Doctrina  de  methodo  sermonis  constituitur  ut  pars  tra- 
ditivee  substantiva  et  principalis:  Nomen  ei  inditur 
JPrudentia  traditivee.  Enwmerantitr  metkodi  genera 
dvoersa ;  et  subjunguntur  eorum  commoda  et  incom- 
moda. 

Veniamus  ad  doctrinam  de  methodo  sermonis.  Ea 
ut  pars  dialecticse  tractari  consuevit.  Etiam  locum  in 
rhetorica  per  nomen  dispositionis  reperit.  Yerum 
collocatio  ejus  in  famulitio  aliarum  artium  in  causa 
fuit,  ut  plurima,  quae  ad  ipsam  spectant,  cognitu  uti- 
lia,  praetermissa  sint.  Visum  igitur  est  nobis  doctri- 
nam substantivam  et  principalem  de  methodo  consti,- 
tuere,  quam  nomine  generali  prudentiam  traditivae  ap- 
pellamus.  Itaque  methodi  genera  (cum  varia  sint) 
enumerabimus  potius,  quam  partiemur  Atque  de 
unica  methodo,  et  dichotomiis  perpetuis,  nil  attinet 
dicere :  fuit  enim  nubecula  quaedam   doctrina?,  quae 

cito  transiit :  res  certe  simul  et  levis,  et  scientiis 
damnosissima.  Etenim  hujusmodi  homines,  cum  me- 
thodi  suae  legibus  res  torqueant;  et  quaecunque  in  di- 
chotomias  illas  non  apte  cadunt,  aut  omittant,  aut 
praeter  naturam  inflectant;  hoc  efficiunt,  ut  quasi  nu- 
clei et  grana  scientiarum  exiliant,  ipsi  aridas  tantum 
et  desertas  siliquas  stringant.  Itaque  inania  compen- 
dia parit  hoc  genus  methodi,  solida  scientiarum  de- 
struit. 

Constituatur  igitur  prima  differentia  methodi,  ut  sit 
aut  magistralis,  aut  initiativa.     Neque  vero  verbum 
initiative  ita  intelligimus,  quasi  hsec  initia  scientiarum 
tantum  traderet,  ilia  doctrinam  integram  :  verum  con- 
tra (vocabulum  a  sacris  mutuantes)  earn  dicimus  me- 
thodum  initiativam,  quae  ipsa  scientiarum  mysteria  re- 
cludat,  et  denudet.     Magistralis  siquidem  docet ;  ini- 
tiativa intimat :  magistralis  poscit,  ut  fides  habeatur 
iis,  quae  dicuntur ;  initiativa  vero  potius  ut  examen 
subeant:  altera  scientias  discentium  vulgo  ;  altera  tan- 
quam  filiis  scientiarum  tradit;  denique  altera  pro  fine 
habet   scientiarum   (quales  jam  sunt)  usum;    altera 
earundem  continuationem   et  ulteriorem  progressum. 
Harum  posterior  via  videtur  deserta  et  interclusa.     Ita 
enim  adhuc  scientias  tradi  consueverunt,  quasi  ex  pa- 
cto,  tarn  docens  quam  discens,  errores  asciscere  cupi- 
ant.     Etenim  qui  docet,  eo  docet  modo,  quo  maxime 
dictis  suis  fides  astruatur,  non  quo  ilia  commodissime 
examini  subjiciantur  :   et  qui  discit,  sibi  extemplo  sa- 
tisfieri,  non  legitimam  disquisitionem  praestolari,  ex- 
petit;   ut  magis  sit  ei  cordi  non  dubitare,  quam  non 
errare.     Ita  ut  et  magister,  amore  gloriae,  infirmitatem 
scientias  suae  prodere  caveat,    et   discipulus,   laboris 
odio,  vires  proprias  experiri  nolit.     Scientia  vero,  quae 
aliis  tanquam  tela  pertexenda  traditur,  eadem  methodo 
(si  fieri  possit)animo  alterius  est  insinuanda,  qua  pri- 
mitus  inventa  est.     Atque  hoc  ipsum  fieri  sane  potest 
in  scientia  per  inductionem  acqnisita:  sed  in  antici- 
pata  ista  et  prsematura  scientia  (qua  utimur)  non  facile 
dicat  quis,  quo  itinere  ad  earn,  quam  nactus  est,  sci- 
entiam  pervenerit.      Attamen  sane  secundum  majus 

u2 

et  minus  possit  quis  scientiam  propriam  revisere,  et 
vestigia  suae  cognitionis  simul  et  consensus  remetiri ; 
atque  hoc  pacto  scientiam  sic  transplantare  in  animum 
alienum,  sicut  crevitin  suo.  Artibus  enim  idem  usu- 
venit  quod  plantis :  si  planta  aliqua  uti  in  animo 
habeas,  de  radice  quid  fiat,  nil  refert:  si  vero  trans- 
ferre  cupias  in  aliud  solum,  tutius  est  radicibus  uti, 
quam  surculis.  Sic  traditio  (quae  nunc  in  usu  est)  ex- 
hibet  plane  tanquam  truncos  (pulchros  illos  quidem) 
scientiarum ;  sed  tamen  absque  radicibus,  fabro  lig- 
nario  certe  commodos,  at  plantatori  inutiles.  Quod  si, 
discipline  ut  crescant,  tibi  cordi  sit,  de  truncis  minus 
sis  solicitus ;  ad  id  curam  adhibe,  ut  radices  illsesse, 
etiam  cum  aliquantulo  terrae  adhserentis,  extrahantur. 
Cujus  quidem  generis  traditionis,  methodus  mathema- 
ticorum,  in  eo  subjecto,  similitudinem  quandam  habet ; 
generatim  autem  non  video,  quod  aut  in  usu  sit,  aut 
quod  quis  inquisitioni  ejus  dederit  operam ;  proinde 
earn  inter  desiderata  numerabimus,  eamque  traditio- 
nemlampadis,sivemethodum  ad  filios  appellabimus. 

Sequitur  aliud  methodi  discrimen,  priori  intentione 
affine,  reipsa  fere  contrarium.     Hoc  enim  habet  utra- 
que  methodus  commune,  ut  vulgus  auditorum  a  sele- 
ctis    separet ;  illud  oppositum,  quod   prior  introducit 
modum    tradendi    solito   apertiorem ;    altera,  de   qua 
jam  dicemus,  occultiorem.     Sit  igitur  discrimen  tale, 
ut  altera  methodus  sit  exoterica,  altera  acroamatica. 
Etenim  quam  antiqui  adhibuerunt  praecipue  in  eden- 
dislibris  differentiam  ;  earn  nos  transferimus  ad  ipsurn 
m  dum  tradendi.     Quinetiam  acroamatica  ipsa  apud 
veteres   in  usu  fuit,   atque  prudenter  et  cum  judicio 
adhibita.     At  acroamaticum  sive  senigmaticum  istud 
dicendi  genus  posterioribus  temporibus  dehonestatum 
est  a  plurimis,  qui   eo,  tanquam  lumine  ambiguo  et 
fallaci,  abusi  sunt  ad  merces   suas  adulterinas  extru- 
dendas.     Intentio  autem  ejus  ea  esse  videtur,  ut  tradi- 
tionis involucris  vulgus  (profanum  scilicet)  a  secretis 
tcientiarum  summoveatur  ;  atque  illi  tantum  admittan- 
tur,  qui  aut  per  manus  magistrorum  parabolarum  in- 
erpretationem  nacti  sunt,  aut  proprio  ingenii  acumine 
et  subtilitate  intra  velum  penetrare  possint. 

Sequituraliud  methodi  discrimen,  magni  prorsus  ad 
scientias  momenti ;  cum  scilicet  scientiae  traduntur, 
aut  per  aphorismos,  aut  methodice.  Notatu  enim  in- 
primis  dignum  est  in  consuetudinem  plerunque  venisse, 
ut  homines  ex  pauculis  axiomatibus  et  observationi- 
bus,  in  quovismodo  subjecto,  artem  constituant  quasi 
completam  et  solennem,  earn  ingenii  quibusdam  com-, 
mentationibus  suffarcinando,  exemplis  illustrando,  et 
methodo  revinciendo.  At  ilia  altera  traditio  per  apho- 
rismos plurima  secum  fert  commoda,  ad  quae  traditio 
methodica  non  attingit.  Primum  enim  de  scriptore 
specimen  dat,  utrum  ille  leviter  et  perfunctorie  scien- 
tiam  hauserit,  an  penitus  imbiberit.  Aphorismi  enim, 
nisi  prorsus  forent  ridiculi,  necesse  est,  ut  ex  medullis 
et  interioribus  scientiarum  conficiantur.  Abscinditur 
enim  illustratio  et  excursio;  abscinditur  varietas  ex- 
emplorum;  abscinditur  deductio  et  connexio ;  ab- 
scinditur descriptio  practical :  ut  ad  materiem  apho- 
rismorum  nihil  relinquatur,  praeter  copiam  observatio- 
num  bene  amplam.  Igitur  ad  aphorismos  non  sufficiet 
quispiam,  imo  de  eis  nee  cogitabit  sane,  qui  se  neu- 
tiquam  copiose  et  solide  instructum  ad  scribendum 
perspexerit.     At  in  methodis  ; 

Tantum  series  juncturaque  pollet ; 
Tantum  de  medio  sumptis  accedit  honoris ; 

ut  speciem  artis,  nescio  cujus,  praeclarae  saepenumero 
reportent  ea,  quae,  si  solvantur,  segregentur,  et  denu- 
dentur,  ad  nihilum  fere  recasura  forent.  Secundo, 
traditio  methodica  ad  fidem  et  consensum  valet ;  ad 
indicationes  de  praxi  minus  innuit,  siquidem  demon- 
strationem  quandam  in  orbe  prae  se  fert,  partibus  se 
invicem  illuminantibus,  ideoque  intellectui  satisfacit 
magis  ;  quia  vero  actiones  in  vita  communi  spargun- 
tur,  non  ordine  componuntur,  ideo  magis  iisdem  con- 
ducunt  etiam  sparsa  documenta.  Postremo,  aphorismi, 
cum  scientiarum  portiones  quasdam  et  quasi  frusta 
tantum  exhibeant,  invitant,  ut  alii  etiam  aliquid  adji- 
ciant  et  erogent;  traditio  vero  methodica,  dum  scien- 
tiam  integram  ostentat,  securos  illico  homines  reddit, 
quasi  jam  sumrna  adeptos. 

Seqttitur  aliud  methodi  discrimen,  magrii  et  illud 
quoque  momenti :  cum  scilicet  scientiae  traduntur, 
aut  per  assertiones  adjectis  probationibus,  aut  per 
quaestiones  una  cum  determinationibus.  Hanc  autem 
posreriorem  methodum  si  immoderatius  quis  perse- 
quatur,  scientiarum  profectui  non  minus  ilia  officit, 
quam  fortunis  et  progressibus  exercitus  cujuspiam 
impedimento  et  damno  foret,  si  in  minutis  quibusque 
castellis  aut  oppidis  expugnandis  subinde  haereat. 
Etenim  si  quis  in  acie  sit  superior,  et  summae  belli 
sedulo  incumbat,  minora  ilia  loca  ultro  se  submittent: 
illud  tamen  inficias  non  ierim,  urbem  aliquam  mag- 
nam  et  munitam  a  tergo  relinquere,  haudquaquam 
semper  tutum  esse:  eodem  modo,  confutationibus 
in  scientiarum  traditione  temperandum,  iisque  parce 
utendum  :  et  ad  .hoc  tantum,  ut  majores  praeoccupa- 
tiones  animorum  et  praejudicia  frangantur,  minime 
autem  ut  leviores  dubitationes  excitentur  et  provo- 
centur 

Sequitur  aliud  methodi  discrimen,  ut  scilicet  metho- 
dus  sit  subject»  materiae,  quae  tractatur,  accommoda. 
Alio  enim  modo  traduntur  mathematica  (quae  sunt  in- 
ter scientias  maxime  abstracta  et  simplicia)  alio  poli- 
tica,  quae  maxime  sunt  immersa  et  composita.  Neque 
(ut  jam  dixitnus)  methodus  uniformis  in  materia  mul- 
tiformi  commodi  se  habere  potest.  Equidem  quemad- 
modum  topicas  particulares  ad  inveniendum  proba- 
vimus,  ita  et  methodos  particulares  ad  tradendum 
similiter  aliquatenus  adhiberi  volumus. 

Sequitur  aliud  methodi  discrimen  in  tradendis  sci- 
entiis  cum  judicio  adhibendum.  Illud  autem  regitur 
per  informationes  et  anticipationes  de  scientia  (quae 
tradenda  est)  in  animis  discentium  prius  infusas  et 
impressas.  Aliter  enim  tradi  debet  scientia,  quae 
ad  animos  hominum  nova  et  peregrina  prorsus  acce- 
dit ;  aliter  ea,  quae  opinionibus  jam  pridem  imbibitis 
et  receptis  est  affinis  et  familiaris.  Ideoque  Aristote- 
les  Democritum  sugillare  cupiens,  revera  eum  laudat : 
Si  (inquit)  serin  disputare  velimus,  non  sectari  similitu- 
dines,  etc.  id  vitio  vertens  Democrito,  quod  in  com- 
parationibus  esset  nimius.  At  illi,  quorum  documenta 

in  opinionibus  popularibus  jam  sedes  suas  colloca- 
runt,  non  aliud  habent,  quod  agant,  nisi  ut  disputent 
et  probent.  Illis  contra,  quorum  dogmata  opiniones 
populares  transcendunt,  gemino  labore  opus  est :  primo 
ut  intelligantur  quae  efferunt :  deinde  ut  probentur : 
ita  ut  necessum  habeantconfugere  ad  auxilia  similitu- 
dinum  et  translationum,  quo  se  captui  hominum  in- 
sinuent.  Videmus  igitur  sub  infantia  doctrinarum 
seculis  rudioribus,  cum  syllepses  illae,  quae  jam  factae 
sunt  vulgares  et  tritae,  novae  fuerant  et  inauditae,  omnia 
parabolis  et  similitudinibus  plena  fuisse.  Alias  eve- 
nisset,  ut  quae  proponebantur,  aut  absque  nota  seu 
attentione  debita  transmissa,  aut  pro  paradoxis  rejecta, 
fuissent.  Etenim  regula  qusedam  est  traditivae,  quod 
scientia  omnis,  quae  anticipationibus  sive  praesupposi- 
tionibus  non  est  consona,  a  similitudinibus  et  compa- 
rationibus  suppetias  petere  debeat. 

Atque  de  methodorum  diversis  generibus  haec  di- 
cta sint :  iis  videlicet,  quae  antehac  ab  aliis  notata  non 
fuerunt :  nam  quantum  ad  caeteras  illas  methodos, 
analyticam,  systaticam,  diaereticam,  etiam  crypticain, 
Homericam,  et  similes,  rectesunt  eae  inventae  et  distri- 
butee ;  neque  causa  videtur,  cur  illis  immoremur. 

At  methodi  genera  hujusmodi  sunt  :  partes  autem 
duae ;  altera  de  dispositione  totius  operis,  vel  argu- 
ment libri  alicujus  ;  altera  de  limitatione  propositio- 
num.  Etenim  ad  architecturam  spectat,  non  solum 
fabrica  totius  aedificii,  sed  etiam  efformatio  et  figura 
columnarum,  trabium,  et  similium.  Methodus  vero 
veluti  scientiarum  architectura  est.  Atque  hac  in 
parte  melius  meruit  Ramus,  in  optimis  illis  regulis 

(icaOoXov   7Tf)wrov,   Kara  7ravroe,   Kaff  avro,   etc.)  renOVandlS, 

quam  in  unica  sua  methodo  et  dichotomiis  obtruden- 
dis.  Veruntamen  nescio  quo  fato  fit,  ut  in  human  is 
(sicut  saepius  fingunt  poetae)  rebus  pretiosissimis  semper 
adhibeantur  perniciosissimi  quique  custodes.  Certe 
conatus  Rami  circa  illam  proposition um  limam  con- 
jecit  eum  in  epitomas  illas  et  scientiarum  vada.  Aus- 
picato  enim  et  felicis  cujusdam  genii  ductu  procedere 
oportet,  qui  axiomata  scientiarum  convertibilia  facere 
attentaverit,  et  non  simul  ea  reddiderit  circularia,  aut 

in  semet  recurrentia.  Conatum  nihilo  secius  Rami  in 
hac  parte  util em  fuisse  non  inficiamur. 
.  Supersunt  duae  adhuc  propositionum  limitationes, 
prater  earn  ut  fiant  convertibiles ;  altera  de  extensione ; 
altera  de  productione  ipsarum.  Sane  habent  scientiae, 
si  quis  recte  advertat,  praeter  profunditatem,  alias  duas 
dimensiones ;  latitudinem  scilicet  ac  longitudinem 
suam.  At  profunditas  quidem  ad  ipsarum  veritatem 
et  realitatem  refertur:  hae  enim  sunt,  quae  soliditatem 
conferunt.  Quantum  ad  reliquas  duas,  latitudo  accipi 
et  computari  potest  de  scientia  in  scientiam  ;  longi- 
tudo  vero  sumitur  a  summa  propositione  ad  imam  in 
eadem  scientia.  Altera  fines  et  veros  scientiarum 
terminos  complectitur,  ut  propositiones  proprie,  non 
promiscue  tractentur;  et  evitetur  repetitio,  excursio, 
denique  confusio  omnis  :  altera  normam  praescribit, 
quousqueetad  quern  particularitatisgradum  proposi- 
tiones scientiarum  sint  deducendse.  Sane  dubium  non 
est,  quin  aliquid  exercitationi  et  practical  sit  relinquen- 
dum  ;  oportet  siquidem  Antonini  Pii  vitium  evitari, 
ne  simus  cymini  sectores  in  scientiis,  neve  divisiones 
ad  infima  quaeque  multiplicemus.  Ttaque  qualiter  in 
hac  parte  nobis  ipsi  temperemus,  inquisitione  plane 
dignum  est.  Videmus  enim  nimium  generalia  (nisi 
deducantur)  parum  informare,  quin  potius  hominum 
practicorum  ludibrio  scientias  exponere,  cum  nihilo 
magis  ad  practicam  faciant,  quamchorographia  Ortelii 
universalis  ad  viam  monstrandam,  quae  Londino  ducit 
Eboracum.  Certe  regulae  optima?  speculis  ex  metallo 
non  inscite  assimilantur,  in  quibus  cernnntur  utique 
imagines,  sed  non  antequam  expolita  fuerint ;  sic  ju- 
vant  demum  regulae  et  praecepta,  postquam  exerci- 
tationis  limam  subierint.  Quod  si  tamen,  usque  a 
principio,  regulae  illae  fieri  possint  nitidae,  et  quasi 
crystallinae,  id  optimum  factu  foret,  quandoquidem 
exercitatione  assidua  minus  indigebunt.  Atque  de 
scientia  methodi  (quam  prudentiam  traditivae  nomi- 
navimus)  haec  dicta  sint. 

Nequetamenillud  praetermittendum,  quod  nonnulli, 
viri  magis  tumidi  quam  docti,  insudarunt  circa  me- 
thodum    quandam,   legitimae    methodi    nomine   baud 

dignarn,  cum  potius  sit  methodus  imposturae ;  quaB  ta- 
men  quibusdam  ardelionibusacceptissima  proculdubio 
fuerit.  Haec  methodus  ita  scientiae  alicujus  guttulas 
aspergit,  ut  quis  sciolus  specie  nonnulla  eruditionis  ad 
ostentationem  possit  abuti.  Talis  fuit  ars  Lullii  ;  talis 
typocosinia  a  nonnullis  exarata ;  qua?  nihil  aliud  fue- 
runt,  quam  vocabulorum  artis  cujusquemassa  et  acer- 
vus  ;  ad  hoc,  ut  qui  voces  artis  habeant  in  promptu, 
etiam  artes  ipsas  perdidicisse  existimentur.  Hujus 
generis  collectanea  officinam  referunt  veteramenta- 
riam,  ubi  praesegmina  multa  reperiuntur,  sed  nihil 
quod  alicujus  sit  pretii. 


CAPUT  TERTIUM. 

De  fundamentis  et  officio  Rhetorics.  Appendices  Ires 
rhetoricce,  quce  ad  promptuariam  tantummodo  per- 
tinent :  Colores  boni  et  mali,  tarn  simplicis,  quam 
comparati :  Antitheta  rerum :  Formula  minores  ora- 
tionis. 

Venimusjam  ad  doctrinam  deillustrationesermonis. 
Ea  est,  quae  rhetorica  dicitur,  sive  oratoria.  Scientia 
certe  et  in  se  egregia,  et  egregie  a  scriptoribus  ex- 
culta.  Eloquentia  autem,  si  quis  vere  rem  aestimet, 
sapientia  proculdubio  est  inferior.  Videmus  enim, 
quantointervallo  haec  illam  post  se  relinquat,  in  verbis 
quibus  allocutus  est  Mosem  Deus,  cum  ille  munus 
sibi  delatnm,  propter  defectum  elocutionis  recusasset ; 
Habes  Aaronem,  ille  erit  tibi  vice  oratoris,  tu  vero  ei 
vice  Dei.  At  fructu,  et  populari  existimatione,  sapi- 
entia eloquentiae  cedit.  Ita  enim  Salomon,  Sapiens 
corde  appellabitur  prudens,  sed  dulcis  eloquio  majora 
reperiet.  Haud  obscure  innuens,  sapientiam  famam 
quandam  et  admirationem  cuipiam  conciliare;  at  in 
rebus  gerendis,  et  vita  communi  eloquentiam  praeci- 
pue  esse  efficacem.  Ad  artis  vero  hujus  culturam 
quod  attinet;  Aristotelis  erga  rhetores  sui  temporis 
aemulatio,  atque  Ciceronis  studium  acre  et  vehemens, 

illi  nobilitandse  totis  viribus  incumbens,  cum  longo 
usu  conjunctum,  in  causa  fuerunt,  ut  in  libris  suis  de 
hac  arte  conscriptis  seipsos  vicerint.  Dein  exempla 
ilia  luculentissima  hujusce  artis,  quae  in  orationibus 
Demosthenis  et  Ciceronis  habentur,  praeceptorum 
acumini  et  diligentiae  addita,  profectus  ipsius  gemina- 
runt.  Quare,  quse  in  hac  arte  desiderari  invenimus, 
versabuntur  potius  in  collectionibus  quibusdam,  quae 
tanquam  pedissequae  huic  arti  preesto  sint,  quam  in 
disciplina  et  usu  artis  ipsius.  Nam  etiam  turn,  cum 
promptuariae  cujusdam  inter  logica  mentionem  face- 
remus,  uberiora  ejus  rei  exempla  in  rhetoricis  polliciti 
sumus. 

Veruntamen  ut,   more  nostro,  circa  radices  hujus 
artis  glebam  paululum  aperiamus  et  subigamus  ;  rhe- 
torica  certe  phanjtasiae,  quemadmodum  dialectica  in- 
tellectui,  subservit.     Estque,  siquis  altius  rem  pene- 
tret,  officium  et  munus  rhetoricee  non  aliud,  quam  ut 
rationis  dictamina  phantasies  applicet  et  commendet, 
ad  excitandum  appetitum   et  voluntatem.     Regimen 
enim  rationis  impeti  et  perturbari  videmus  tribus  mo- 
dis:  vel  per  illaqueationem  sophismatum,  quod  ad  dia- 
lecticam  pertinet ;  vel  per  praestigias  verborum,  quod 
ad  rhetoricam;  vel   per  affectuum   violentiam,  quod 
ad  ethicam.     Quemadmodum  enim  in  negotiis,  qua? 
cum  aliis  contrahimus,  vinci  quis  et  perduci  solet,  vel 
astu,  vel  importunitate,  vel  vehementia ;  ita  etiam  in 
ilia  negotiatione  interna,  quam  nobiscum  exercemus, 
aut  argumentorum  fallaciis  subruimur,  aut  impressio- 
num  et  observationum  assiduitate  solicitamur,  et  in- 
quietamur,  aut  affectuum  impetu  concutimur  et  rapi- 
mur.     Neque  vero  tarn  infeliciter  agitur  cum  natura 
humana,  ut  illae  artes  et  facilitates  ad  rationem  detur- 
bandain  valeant,  neutiquam  vero  ad  eandem  roboran- 
dam  et  stabiliendam  :  verum  ad  hanc  rem  longe  magis. 
Finis  enim  dialecticae  est,  docere  formam  argumento- 
rum, ad  praesidia  intellectus,  non  ad  insidias.     Finis 
itidem  ethicae,  affectus  ita  componere,  ut  rationi  mili- 
tent,  «on  autem  earn  invadant.     Finis  denique  rheto- 
ricae,  phantasiam  implereobservationibus  et  simulacris, 

quae  ration!  suppetias  ferant,  non  auteni  earn  oppri- 
mant.  Abttsus  enim  artis  ex  obliquo  tantum  interve- 
niunt,  ad  cavendum,  non  ad  utendum. 

Quapropter  in  Platone  summa  fuit  iniquitas  (licet  ex 
non  immerito  erga  rhetores  sui  temporis  odio  orta) 
cum  rhetoricatn  inter  artes  voluptarias  collocavit :  earn 
similem  esse  dicens  coquinariae,  quae  non  minus  cibos 
salubres  eorrumperet,  quam  insalubres  gratiores  redde- 
retj  condimentorum  varietate  et  deliciis  abutens.  Ab- 
sit  autem,  ut  oratio  non  frequentius  versetur  in  rebus 
honestis  ornandis,  quam  in  turpibus  oblinendis  :  hoc 
enim  ubique  praesto  est ;  siquidem  nemo  est,  quin  ho- 
nestius  loquatur,  qtiam  aut  sentiat,  aut  faciat.  Sane 
a  Thucydide  optirae  notatum  est>  tale  quidpiam  soli- 
tum  fuisse  objici  Cleoni ;  quod,  cum  semper  deterio- 
rem  partem  tueretur,  in  hoc  mulius  esset,  ut  eloquen- 
tiam  et  sermonis  gratiam  carperet :  probe  quippe  cum 
sciret,  de  rebus  sordidis  et  indignis  non  posse  quem- 
piam  pulchre  loqui ;  at  de  rebus  honestis,  facillime, 
Eleganter  enim  Plato  (licet  jam  in  trivio  decantetur) 
virtus  si  conspici  daretur,  ingentes  sui  amoves  concitaret. 
At  rhetorica  virtutem  et  bonum  depingit  plane,  et 
reddit  quasi  conspicuum.  Cum  enim  in  corporea 
effigre,  ilia  sensui  monstrari  nequeant,  superest  ut 
per  ornatum  verborum,  phantasiae,  repraesentatione 
quantum  fieri  potest  viva,  coram  sistantur.  Siquidem 
mos  Stoicorum  merito  derisus  est  a  Cicerone ;  qui 
concisis  et  argutis  sententiis  et  conclusionibus  vir- 
tutem anirnis  hominum  imponere  satagebant;  quae 
res  parvtim  habet  cum  phantasia  et  voluntate  con- 
sensum. 

Porro,  si  aflfectus  ipsi  in  ordinem  compulsi,  et  ra- 
tioni  prorsus  morigeri  essent;  verum  est,  nullum  mag- 
nopere  futurum  persuasionum  et  insinuationum,  quae 
aditum  ad  mentem  praebere  possint,  usum  ;  sed  satis 
fore,  si  res  ipsae  nude  et  simpliciter  proponantur,  et 
probentur.  Verum  affectus  contra,  tantas  secessiones 
faciunt ;  quinetiam  tantas  turbas  et  seditiones  movent 
(secundum  illud, 

Video  metiora,  proboque, 

Deteriora  sequor) 

ut  ratio  prorsus  in  servitutem  et  captivitatem  abrepta 
foret,  nisi  eloquentiae  Suada  efficeret,  quo  minus  phan- 
tasia  a  partibus  affectuum  staret,  sed  potius,  opera 
ejus,  fcedus  ineatur  inter  rationem  et  phantasiam,  con- 
tra effectus.  Notandum  est  enim,  affectus  ipsos  ad 
bonum  apparens  semper  fern",  atque  hac  ex  parte  ali- 
quid  habere  cum  ratione  commune:  verum  illud  in- 
terest ;  quod  affectus  intuentur  praecipue  bonum  in 
praesentia ;  ratio  prospiciens  in  longum,  etiam  futurum, 
et  in  summa.  Ideoque  cum  quae  in  praesentia  obver- 
sentur,  impleant  phantasiam  fortius,  succumbit  ple- 
rumque  ratio,  et  subjugatur  Sed  postquam  eloquentia 
et  suasionum  vi  effectum  sit,  ut  futura  et  remota  con- 
stituantur  et  conspiciantur  tanquam  praesentia,  turn 
demum,  abeunte  in  partes  rationis  phantasia,  ratio  fit 
superior. 

Concludamus  igitur,  non  deberi  magis  vitio  verti 
rhetoricae,  quod  deteriorem  partem  cohonestare  sciat ; 
quam  dialecticae,  quod  sophismata  concinnare  doceat. 
Quis  enim  nescit,  contrariornm  eandem  rationem  esse, 
licet  usu  opponantur  ?  Porro  non  eo  tantum  differt 
dialectica  a  rhetorica,  quod  (ut  vulgo  dicitur)  altera 
instar  pugni,  altera  instar  palmae  sit  (altera  scilicet 
presse,  altera  fuse  tractet)  verum  multo  magis,  quod 
dialectica  rationem  in  suis  naturalibus  ;  rhetorica,  qua- 
lis  in  opinionibus  vulgi  sita  est,  consideret.  Prudenter 
igitur  Aristoteles  rhetoricam  inter  dialecticam  et  ethi- 
cam  cum  politica  collocat,  cum  ex  utrisque  participet. 
Siquidem  probationes  et  demonstrationes  dialecticae 
universis  hominibus  sunt  communes ;  at  probationes 
et  suasiones  rhetoricae  pro  ratione  auditorum  variari 
debent ;  ut  quis,  tanquam  musicus,  auribus  diversis 
se  accommodans,  sit  demum 

Orpheus  in  sylvis,  inter  delphinas  Arion. 

Quae  quidem  applicatio  et  variatio  orationis  (si  quis 
ejus  perfectionem  et  culmen  desideret)  eo  usque  ex- 
tendi debet;  ut  si  eadem  ipsa  apud  diversos  homines 
sint  dicenda,  apud  singulos  tamen  aliis  atque  aliis 
verbis  sit  utendum.  Quanquam  hac  parte  eloquentiae 
(politica  scilicet  et  negotiosa,  in  privatis  sermonibus) 

maximos  oratores  plerunque  destitui  certum  sit ;  dum 
ornatum  et  formulas  elegantes  orationis  captantes,  vo- 
lubili  ilia  applicatione,  et  characteribus  sermonum, 
quibus  versus  singulos  uti  consultius  foret,  excidunt. 
Certe  non  abs  re  fuerit,  circa  hoc  ipsum,  de  quo  nunc 
dicirnus,  novam  instituere  inquisitionem,  eamque  no- 
mine prudentiae  sermonis  privati  indigitare,  atque 
inter  desiderata  reponere ;  rem  certe,  quam  quo  at- 
tentius  quis  recogitet,  eo  pluris  faciet.  Utrum  vero 
haec  inter  rhetorica  an  politica  collocetur,  haud  magni 
refert. 

Descendamus  modo  ad  desiderata  in  hac  arte,  quae 
(ut  ante  diximus)  ejus  sunt  generis,  ut  pro  appendi- 
cibus  potius  censeri  debeant,  quam  pro  portionibus 
artis  ipsius,  et  pertinent  omnia  ad  promptuariam. 
Primo  igitur  non  invenimus,  qui  prudentiam  illam, 
simul  et  diligentiam  Aristotelis,  bene  persecutus  sit, 
aut  suppleverit.  Hie  nimirum  ccepit  colligere  signa 
popularia,  sive  colores  boni  ac  mali  apparentis,  tarn 
simplicis  quam  comparati,  qui  sunt  vere  sophismata 
rhetorica.  Sunt  autem  eximii  usus,  prsesertim  ad  ue- 
gotia,  et  prudentiam  sermonis  privati.  Labores  vero 
Aristotelis  circa  colores  istos  in  tribus  claudicant. 
Primo,  quod,  cum  multi  sint,  paucos  admodum  re- 
censeat.  Secundo,  quod  elenchos  suos  non  habeant 
adjunctos.  Tertio,  quod  videtur  ille  usum  eorum  ex 
parte  ignorasse.  Usus  enim  eorum,  non  inagis  ad 
probandum,  quam  ad  afficiendum  et  commovendum, 
subservit.  Complures  siquidem  loquendi  formula?, 
quas  idem  significant,  varie  tamen  amciunt.  Nam 
longe  fortius  penetrat,  quod  acuminatum  est,  quam 
quod  obtusum  ;  licet  in  ipsa  percussione  vires  sequa- 
liter  intentantur.  Nemo  est  certe,  qui  non  magis 
afficiatur  audiens,  lnimici  tui  de  hoc  miros  triumphos 
agent : 

Hoc  Ithacus  velit,  et  magno  mercentur  Atridce  ; 

quam  si  simpliciter  dicatur,  Hoc  rebus  tuis  incommo- 
dabit.  Itaque  mucrones  isti,  et  aculei  sermonum, 
minime  sunt  negligendi.  Cum  vero  hanc  rem,  ut  de- 
sideratam  proponamus,  ex  consuetudine  nostra,  illam 


302  De  Augmentis  Scientiarum.        [Lib.  VI. 

exemplis  fulciemus :  praecepta  enim  minus  rem  illu- 
straverint. 

Exempla  Colorum  boni  et  mali  tarn  simplicis  quam 

comparati. 

Sophisma  I. 

Quod  laudant  homines  et  celebrant,  bonum;  quod 
vituperant  et  reprehendunt,  malum. 

Elenchus. 

Fallit  sophisma  quatuor  modis ;  scilicet,  aut  pro- 
pter ignorantiam  ;  aut  propter  malam  fidem ;  aut  pro- 
pter studia  et  factiones  ;  aut  propter  ingeuia  lauda- 
torum  et  vituperatorum.  Propter  ignorantium  ;  quid 
vulgi  judicium  ad  examen  boni  et  mali?  Melius 
Phocion,  qui,  cum  populus  ei  praeter  solitum  applau- 
deret,  quaesivit,  num  forte  deliquisset?  Propter  malam 
fidem ;  laudantes  enim  et  vituperantes  suam  rem  sae- 
pius  agunt,  neque  loquuntur  ut  sentiunt. 

Laudat  venales  qui  vult  extrudere  merces. 

Item,  Malum,  est,  malum  est,  inquit  emptor ;  sed  cum 
recesserit,  turn  gloriabitur.  Propter  factiones  ;  cuivis 
enim  patet,  consuescere  homines,  eos,  qui  suarum 
partium  sunt,  immodicis  efferre  laudibus,  qui  autem 
contrariarum  sunt,  infra  meritum  deprimere.  Propter 
ingenia ;  alii  enim  natura  facti  sunt  et  compositi  ad 
adulationem  servilem  ;  alii  contra  momi  et  tetrici ;  ut 
laudando  et  vituperando  suis  ingeniis  tantum  obse- 
cundent,  parum  de  veritate  soliciti. 

Sophisma  II. 

Quod  etiam  ab  inimicis  laudatur,  magnum  bonum ; 
quod  vero  etiam  ab  amicis  reprehendilur,  magnum  malum. 

Sophisma  fundamento  hoc  niti  videtur,  quod  quae 
ingratiis,  et  contra  animi  nostri  affectum  et  propen- 
sionem  loquimur,  ea  ipsa  vim  veritatis  a  nobis  extor- 
quere,  facile  creditur. 

Elenchtjs. 

Fallit  sophisma  propter  astutiam,  tarn  inimicorum, 
quam  amicorum.  Inimici  enim  laudes  quandoque 
tribuunt,  non  invite,  nee  a  vi  veritatis  coacti,  sed  eas 
tainen  deligentes,  quae  inimicis  suis  invidiam  et  peri- 
cula  conflaie  possint.  Itaque apud  Grascos  superstitio 
quaedam  invaluit,  ut  crederent,  si  quis  ab  altero  lau- 
daretur,  animo  malevolo  et  proposito  nocendi,  naribus 
ejus  pustulam  annasci  solere.  Fallit  iterum,  quia 
laudes  interdum  impertiunt  inimici,  tanquam  praefa- 
tiunculas  quasdam,  ut  postea  liberius  et  malitiosius 
calumniarentur  Ex  altera  parte,  fallit  etiam  hoc  so- 
phisma propter  astutiam  amicorum.  Solent  enim  et 
illi  vitia  amicorum  interdum  agnoscere,  et  praedicare, 
non  quod  aliqua  vis  veritatis  eos  cogat,  sed  ea  eli- 
gentes,  quae  minimum  amicos  suos  laedere  possint,  ac  si 
caetera  quidem  viri  optimi  essent.  Fallit  iterum,  quia 
amici  quoque  reprehensionibus  suis  (sicut  de  inimici 
laudibus  diximus)  tanquam  praefatiunculis  quibusdam 
utuntur,  quo  paulo  post  in  laudes  efFusius  excurrant. 

Sophisma  III. 

Cujus  privatio  bona,  id  ipsum  malum  ;  cicjus  privatio 
mala,  id  ipsum  bonum. 

Elenchus. 

Fallit  sophisma  duobus  modis  ^  aut  propter  compa- 
rationem  boni  et  mali ;  aut  propter  successionem  boni 
ad  bonum,  aut  mali  ad  malum.  Propter  comparatio- 
nem ;  si  bonum  fuerit  generi  humano,  privari  esu 
glandium,  non  sequitur  quod  malus  ille  erat;  sed 
Dodona  bona,  Ceres  melior.  Neque,  si  malum  fuit 
populo  Syracusano,  Dionysio  seniore  privari,  sequitur 
quod  Dionysius  ille  bonus  fuerit,  sed  minus  malus, 
quam  junior.  Propter  successionem  :  etenim  privatio 
boni  alicujus  non  semper  dat  locum  nialo,  sed  quando- 
que majori  bono ;  ut  cum  flos  decidit,  fructus  suc- 
cedit.  Nee  privatio  alicujus  mali  dat  semper  locum 
bono,  sed  interdum  majori  malo :  nam  sublato  inimico 
Clodio,  Milo  simul  et  segetem  gloriae  oerdidit. 

Sophisma  IV 

Quod  bono  aut  malo  vicinum  est,  id  ipsum  itidem  bo- 
num aut  malum :  quod  vero  remotum  est  a  bono,  malum ; 
quod  a  malo,  bonum. 

Habet  hoc  fere  rerum  natura,  nt  quae  natura  sua 
conveniunt,  etiam  locis  conveniant ;  quae  vero  con- 
trarian naturae  sunt,  etiam  intervallis  distent:  cum 
singula,  arnica  sibi  associare,  inimica  snmmovere  gau- 
deant. 

Elenchus. 

Sed  fallit  sophisma  tribus  modis  :  primo  propter 
destitutionem,  secundo  propter  obs<  urationem,  tertio 
propter  protectionem.  Propter  destitutionem  ;  fit,  ut 
quae  iu  suo  genere  amplissima  sunt,  et  maxime  excel- 
lunt,  omnia,  quantum  fieri  potest,  ad  se  trahant,  et 
in  vicino  quaeque  posita  destituant,  ac  quasi  inedia 
confidant.  Itaque  in  propinquo  arborum  grandium 
virgulta  nunquam  laeta  reperies.  Recte  enim  ille, 
Divitis  servi  maxime  servi.  Nee  male  cavillatus  est, 
qui  inferius  famulitium  in  aulis  principum,  festorum 
vigiliis  comparavit;  quae  festa  sua  in  proximo  attin- 
gunt,  ipsae  autem  jejuniis  addicuntur  Propter  ob- 
scurationem  ;  etenim  et  hoc  habent  quaeque  in  suo 
genere  praestantissima,  ut  licet  proxima  uon  extenuent 
aut  destituant,  tamen  obscurentet  obumbrent.  Quod 
etiam  de  sole  notant  astronomi,  quod  sit  scilicet  aspe- 
ctu  bonus,  conjunctione  et  approximatu  malus.  Pro- 
pter protectionem  ;  nam  non  solum  res  coeunt  et  con- 
gregantur  propter  consortium,  et  naturae  similitudi- 
nem,  sed  etiam  malum  (praesertim  in  civilibus)  con- 
fugit  ad  bonum,  ut  lateat  et  protegatur.  Itaque  sce- 
lerati  homines  petunt  asyla  divorum,  et  vitium  ipsum 
se  in  virtu tis  umbram  recipit : 

Scepe  latet  vitium  proximitate  boni. 

Contra  et  bonum  se  aggregat  ad  malum,  non  pro- 
pter consortium,  sed  ut  illud  convertat  et  reformet  in 
bonum.  Itaque  et  medici  magis  accedunt  ad  aegro- 
tos,  quam  ad  sanos  ;  etServatori  nostro  objecium  est, 
quod  conversaretur  cum  publicanis  et  peccatoribus. 


Cap.  III.]     De  Aug  mentis  Scientiarum.  305 

Sophisma  V 

Cui  cceterce  partes,  vel  sectce,  secundas  unanimiter 
deferunt  (cum  singula  principatum  sibi  vendicent)  me- 
lior  reliquis  videtur :  nam  primas  queeque  ex  zelo  videtur 
sumere  secundas  autem  ex  vero  et  merit o  tribuere. 

Ita  Cicero  argumentatur,  sectam  Academicorum, 
quae  acatalepsiam  tenuit,  philosophiarum  fuisse  prae- 
stantissimam.  Interroga  enim  (inquit)  Stoicum,  quce 
secta  sit  potior ;  ille  suam  cceteris  anteponet :  deinde 
qua;  secundas  teneat,  Academicam  fatebilur.  Age  simi- 
liter cum  Epicureo  (qui  Stoici  vix  aspectum  toleraverit) 
postquam  suam  sectam  collocarit  in  summo,  collocabit 
Academicam  in  proximo.  Similiter,  vacante  dignitate 
aliqua,  princeps  si  corapetitores  singulos  interrogaret, 
quem  post  se  potissimum  coinmendare  vellent,  verisi- 
mile  est,  secunda  illorum  vota  in  eum,  qui  praecipue 
dignus  et  optime  meritus  fuerit,  concursura. 

Elenchus. 

Fallit  sophisma  propter  invidiam.  Solent  enim  ho- 
mines proxime  post  se,  et  factionem  suam,  in  eos  in- 
clinare  et  propendere,  qui  reliquorum  maxime  sint 
enerves  et  imbelles,  quique  eis  minimum  molestiae 
exhibuerunt;  in  odium  illorum,  qui  illis  plurimum  in- 
sultarunt  aut  incommodarunt. 

Sophisma  VI. 

Cujus  excellentia  vel  exuperantia  melior,  id  toto  ge- 
nere  melius. 

Hue  pertinent  formulae  illae  usitatae  ;  ne  pervagemur 
in  generalibus  :  conferamus  particularem  aliquem  cum 
particulari,  etc. 

Elenchus. 
Videtur  hoc  sophisma  satis  nervosum  ;  et  magis 
dialecticum  quiddam,  quain  rhetoricum.  Attamen 
interdum  fallit.  Primo,  quia  sunt  res  haud  paucae, 
periculo  plurimum  obnoxiae,  quae  tamen,  si  evadant, 
caeteris  antecellant.  Ita  ut  genere  sint  deteriores,  quia 
saepiuspericlitanturet  excidunt ;  individuo  autem  no- 
biliores.     In  hoc  numero  est  gemma  Martia,  de  qua 

VOL.  VII.  x 

Gallicum  adagium  :  Filius  Parisiorum,  et  gemma  men- 
sis  Martii,  si  ex  Mis  evadat  unus,  erit  inslar  decern 
aliorum.  Adeo  ut  in  genere  gemma  Maii  gemmae 
Martii  praestet,  sed  tamen  in  individuo  optima  gem- 
ma Martii  optimae  gemmaa  Maii  praeferatur.  Fallit 
secundo  ;  propter  naturam  rerum,  in  aliquibus  gene- 
ribus  aut  speciebus  magis  aequalem,  in  aliquibus  ma- 
gis  inaequalem.  Quemadmodum  in  observationetn 
venit,  climata  calidiora  generaliter  ingenia  producere 
acutiora;  at  in  frigidioribus  ingenia  ilia,  quae  eminent, 
etiam  acutissimis  calidarum  regionum  praestare.  Si- 
militer, in  exercitibus  compluribus,  si  res  duello  inter 
singulos  transigeretur,  fortasse  ad  unam  partem  acce- 
deret  victoria ;  si  copiis  universis,  in  alteram.  Ete- 
nim  excellentiae  et  exuperantiae  casum  recipiunt ;  at 
genera  natura  aut,  disciplina  reguntur.  Quinetiam  in 
genere  metallum  lapide  pretiosius ;  attamen  adamas 
praecellit  auro. 

Sophisma  VII. 

Quod  rem  integram  servat,  bonum ;  quod  sine  re- 
ceptu  est,  malum :  nam  se  recipere  non  posse,  impoten- 
tiee  genus  est ;  potentia  autem  bonum. 

Hinc  confinxit  iEsopus  fabulam  de  duabus  ranis ; 
quae,  in  magna  siccitate  cum  aquae  ubique  deficerent, 
deliberarunt,  quid  sibi  demum  agendum  esset.  Prior 
autem  ;  Descendamus  (inquit)  in  puteum  profundum, 
neque  enim  verisimile  est  ibi  aquam  defuturam.  Cui 
altera  ita  regerit ;  Quin  si  forte  ibi  quoque  aqua  de- 
ficiet,  quomodo  exinde  rursus  ascendere  poterimus  ? 
Firmamentum  autem  hujus  sophismatis  est ;  quod  ac- 
tiones  humanae  adeo  sint  incertae,  et  periculis  expo- 
sitae,  ut  illud  optimum  videatur,  quod  plurima  habeat 
effugia.  Hue  spectant  formulae  illae,  quae  in  usu  sunt : 
Obligatum  plane  et  obstrictum  te  reddes  :  non  tan- 
tum,  quantum  voles,  sumes  ex  fortuna,  etc. 

Elenchus. 
Fallit  sophisma  primo,  quia  in  actionibus  humanis 
fortuna  urget,  ut  aliquid  demum  decernatur.     Etenim 
ut  eleganter  a  quopiam  dictum  est ;  Etiam  non  sta- 

tuere,  est  aliquid  statuere  :  adeo  ut  saepenumero  con- 
silii  suspensio  pluribus  nos  implicet  necessitatibus, 
quam  si  aliquid  statuissemus.  Videtur  autem  iste 
morbus  quidam  animi,  similis  ei,  qui  reperitur  in  ava- 
ris  :  sed  translatus  a  cupiditate  retinendi  opes,  ad  cu- 
piditatem  retinendi  arbitrium  et  potestatem.  Siqui- 
dem  avarus  frui  non  vult,  ne  quid  detrahat  de  summa ; 
itaet  hujusmodi  scepticus  nil  exequi  vult,  ut  omnia  ei 
sintintegra.  Fallit  secundo,  quia  necessitas,  et  illud 
(quod  aiunt)  jacta  est  alea,  stimulos  addit  animis  ;  si- 
cut  inquit  ille,  Caeteris  pares,  necessitate  certe  supe- 
riors estis. 

Sophisma  VIII. 

Quod  quis  culpa  sua  contraxit,  mqjus  malum  ;  quod 
ab  externis  imponitur,  minus  malum. 

Hujus  rei  causa  est,  quod  morsus  conscientiae  ad- 
versa  conduplicet :  contra,  conscium  sibi  esse,  quod 
culpa  quis  vacet,  magnum  praebet  in  calamitate  sola- 
tium. Itaque  poetae  ea  pathemata  maxime  exagge- 
rant,  tanquam  desperationi  propiora,  ubi  quis  seipsum 
accuset,  et  discruciet : 

Seque  unum  clamat  causamque  caputque  malorum. 

Contra,  calamitates  virorum  insignium  elevat  et  diluit 
innocentiau  et  meriti  conscientia.  Porro  cum  malum 
ab  aliis  intentetur,  habet  quivis,  quod  libere  conqueri 
possit ;  unde  dolores  sui  exhalent,  neque  cor  suffo- 
cent :  etenim  iis,  quae  ab  injuria  hominum  profecta 
sunt,  indignari  solemus,  aut  ultionem  meditari,  aut 
denique  nemesim  divinam  vel  implorare,  vel  expe- 
ctare :  quinetiam,  si  a  fortuna  ipsa  inflictum  quid  sit, 
tamen  datur  quaedam  cum  fatis  ipsis  expostulatio  : 

Atque  Deos,  atque  astra  vocat  crudelia  mater. 

Contra,  ubi  quis  malum  aliquod  sua  culpa  contraxerit, 
stimuli  dolorisintro  vertuntur,  animuraque  magis  vul- 
nerant  et  confodiunt. 

Elenchus. 
Fallit   istud  sophisma,  primo  propter  spem  ;  quae 
malorum    magnum  est    antidotum.      Etenim  culpae 

x2 

emendatio  saepe  in  nostra  potestate  sita  est ;  fortunae 
vero  miniine.  Itaque  Demosthenes,  non  semel  cives 
suos  hujusmodi  verbis  affatus  est ;  Quod  ad  prteterita 
pessimum,  id  ad  futura  optimum  est.  Quid  hoc  tandem 
sit  ?  Hoc  ipsum  scilicet,  quod  vestra  incuria  et  culpa 
res  vestrcB  male  se  habeant :  nam  si  vos  officio  vestro 
per  omnia  perfuncti  essetis,  et  nihilominus  status  vester, 
ut  nunc,  laborasset ;  ne  spes  quidem  reliqua  esset,  eum 
futurum  aliquando  meliorem.  Cum  vero  errores  vestri 
in  causa  potissimum  fuerint,  confidendum  plane,  vos, 
illis  emendatis,  pristinum  statum  vestrum  recuperaturos. 
Similiter  Epictetus,  de  gradibus  tranquillitatis  animi 
verba  faciens,  infimum  locum  illis  attribnit,  qui  alios 
accusant;  superiorem  iis,  qui  seipsos ;  supremum 
vero  illis,  qui  nee  alios  nee  seipsos.  Fallit  secundo, 
propter  insitam  auimis  humanis  superbiam  ;  qua  aegre 
adducuntur  homines,  ut  errores  proprios  agnoscant. 
Hoc  vero  ut  evitent,  patientiam  adhibent  longe  majo- 
rem  in  iis  malis,  quae  culpa  sua  contraxerunt.  Ete- 
nim,  quemadmodum  fieri  videmus,  ut  cum  culpa  ad- 
missa  sit,  neque  de  auctore  constiterit,  supra  modum 
excandescant  homines,  et  tumultuentur  :  quod  si  po- 
stea  in  notitiam  pervenerit,  culpam  illam  ad  filium, 
aut  uxorem,  aut  gratiosum  aliquem  pertinere,  statim 
sedantur  turbae  et  consilescunt :  eodem  modo  fit,  cum 
res  aliqua  accidit,  propter  quam  necessitas  incumbit 
culpam  in  nos  ipsos  recipiendi.  Id  quod  in  mulieri- 
bus  saepissime  conspicitur,  quae,  si  quid  infeliciter 
egerunt,  contra  consensum  parentum  aut  amicorum, 
qualecunque  infortunium  sequatur,  illud  sedulo  dissi- 
mulabunt. 

Sophisma  IX. 

Gradus  privationis  major  videtur,  quam  gradus  di- 
minutions :  et  rursus  gradus  inceptionis  major  videtur, 
quam  gradus  incrementi. 

Canon  est  in  mathematicis  ;  nullas  esse  rationes 
nihili  ad  aliquid.  Itaque  gradus  nullitatis  et  quiddi- 
tatis,  majores  videntur  gradibus  incrementi  et  decre- 
menti.  Sicut  monoculo  durius  est,  unura  perdere 
oculum,  quam  utrumque  oculum  habenti.     Similiter 


Cap.  III.]        De  Augmentis  Scientiarum.  309 

complures  liberos  habenti  gravius  est,  ultimum,  qui 
superstes  fuerit,  filium  amittere,  quam  reliquos  pri- 
ores.  Itaque  et  Sibylla,  cum  duos  priores  libros  com- 
bussisset,  pretiuin  tertii  duplicavit:  siquidera  illius 
amissio  gradus  fuisset  privationis,  non  diminutionis. 

Elenchus. 

Fallitsophisma  primo,  propter  eas  res,  quarum  usus 
in  sufficientia  quadam,  sive  corapetentia ;  hoc  est, 
quantitate  determinata,  consistit.  Si  quis  enim  obli- 
getur  pcenaliter  ad  solutionem  certae  pecuniae  summae, 
ad  diem  certum;  gravius  ei  fuerit,  nummo  unico  au- 
reo  carere,  quam  si,  posito  quod  ille  unicus  parari 
non  potuerit,  deessent  etiam  decern  alii.  Similiter  in 
decoctionibus  fortunarum,  damnosior  videtur  gradus 
obaerationis,  qui  primus  sortem  minuit ;  quam  extre- 
mus,  qui  ad  egestatem  redigit.  Hue  spectant  for- 
mulae illae  usitatae  :  Sera  in  fundo  parsimonia  :  Parum 
interest,  utrum  nihil  habeas,  an  quod  nihil  juvet,  etc. 
Fallit  secundo,  propter  illud  principium  in  natura, 
quod  corruptio  unius  sit  generatio  alterius.  Adeo  ut 
gradus  ipse  privationis  ultimae,  minus  interdum  in- 
cotnmodet,  quoniam  ansam  et  stimulum  praebet  novae 
alicui  rationi  ineundae.  Unde  etiam  Demosthenes 
saepius  conqueritur  apud  cives  suos  :  Conditiones  mi- 
nus utiles,  et  honoriftcas,  quas  a  Philippo  impositas  subi- 
bant,  nihil  aliud  esse,  quam  alimenta  qucedam  ipsorum 
ignavice  et  socordits :  ut  multo  Us  fuisset  satius  Mis 
omnino  carere,  propterea  quod  hoc  pacto  industria  il- 
lorum  melius  acid  possit  ad  alia  paranda  remedia.  No- 
vimus  certe  medicum  quendam,  qui,  mulieribus  deli- 
catis,  querentibus  se  male  habere,  sed  tamen  a  medi- 
camentis  omnibus  abhorrere,  solebat  dicere,  non  mi- 
nus facete,  quam  morose :  "  Vobis  omnino  opus  est, 
"  ut  deterius  valeatis,  quo  medicamenta,  etiam  quaeli- 
"bet,  libenter  toleretis."  Quinetiam  ipse  gradus  pri- 
vationis, sive  indigentiae  ullimae,  salutaris  esse  possit, 
non  tantum  ad  excitandam  industriam,  verum  etiam 
ad  imperandam  patientiam. 

Quod  ad  secundum  membrum  hujus  sophismatis, 
illud    eodem,    quo    prius,    fundamento  (de   gradibus 

quidditatis  et  nullitatis)  nititur.     Hinc  tanta  usurpan- 
tur,  deinitiis  negotiorum,  prseconia  : 

Dimidium  facti,  qui  bene  ccepit,  habet,  etc. 

Hinc  astrologorum  superstitio,  qui  judicium  faciunt 
de  dispositione  aut  fortuna  hominis,  ex  momenta  sive 
articulo  nativitatis  aut  conceptus. 

Elenchus. 

Fallit  sophisma  primo,  quoniam  in  nonnullis  primae 
rerum  inceptiones  nihil  aliud  sunt,  quam  quae  Epi- 
curus, in  philosophia  sua,  appellat  tentamenta  ;  id  est, 
rudimenta  quaedam,  qua3  nihili  sunt,  nisi  iterentur 
aut  provehantur.  Itaque  in  hoc  casu,  gradus  secun- 
dus  digniorvidetur  et  potentior,  quam  primus  :  quera- 
admodum  in  plaustris,  equus  qui  penultimus  est, 
plus  confert  ad  motum  plaustri,  quam  primus.  Etiam 
non  inepte  dici  solet :  Convicium  regestum,  illud  esse, 
quod  pugnse  sit  reum.  Prius  enim  fortasse  praetervo- 
laturum  fuisset.  Itaque  prius  malo  principium  dedit, 
sed  posterius  modum  abstulit.  Fallit  sophisma  se- 
cundo,  propter  dignitatem  perseverantiae ;  quae  in  pro- 
gressu,  non  in  aggressu,  sita  est.  Etenim  casus,  aut 
natura,  primum  impetum  progignere  possunt  ;  at 
affectus  tantummodo  maturus  et  judicium,  constan- 
tiam.  Fallit  tertio  in  iis  rebus,  quarum  natura  et 
cursus  ordinarius  in  contrarium  rei  inceptoe  fertur  Ita 
ut  prima  inceptio  perpetuo  evacuetur,  nisi  vires  conti- 
nuentur.  Quemadmodum  in  formulis  illis  usitatis 
dicitur ;  Non  progredi,  est  regredi :  et,  Qui  non  pro- 
ficit ;  deficit :  ut  in  cursu  in  adversum  montis  ;  remi- 
gatione  in  adversum  gurgitis :  at  contra,  si  in  declivi 
montis  motus  incipiat ;  aut  secundo  flumine  remigatio 
fiat ;  turn  gradus  inceptus  longe  potiores  partes  tenet. 
Porro  iste  color,  non  tantum  extenditur  ad  gradum 
inceptionis,  qui  sit  a  potentia  ad  actum,  comparatum 
cum  gradu,  qui  sit  ab  actu  ad  incrementum  :  verum 
etiam  ad  gradum,  qui  sit  ab  impoteutia  ad  poten- 
tiam,  comparatum  cum  gradu,  qui  sit  a  potentia  ad 
actum.  Etenim  gradus  ab  impotentia  ad  potentiam, 
major  videtur,  quam  a  potentia  ad  actum. 

Sophisma  X. 

Quod  ad  veritatem  refertur,  majus  est,  quam  quod  ad 
opinionem.  Modus  autem,  et  probatio  ejus,  quod  ad 
opinionem  pertinet,  hcec  est ;  quod  quis,  si  clam  putaret 
Jbre,Jac  turns  non  esset. 

Ita  pronunciant  Epicurei  de  felicitate  Stoicorum,  in 
virtute  collocata,  quod  similis  sit  felicitati  histrionis  in 
scena ;  qui,  si  a  spectatoribus  et  plausu  eorum  desti- 
tueretur,  animis  statira  concideret.  Itaque  virtutem, 
per  ignominiam,  bonum  theatrale  vocant.  Aliter  fit 
in  divitiis  ;  de  quibus  ille  : 

Populus  me  sibilat ;  at  mihi  plaudo. 

Itidem  in  voluptate : 

Grata  sub  imo 
Gaudia  corde  premens,  vultu  simulante  pudorem. 

Elenchus. 

Fallacia  hujus  sophismatis  subtilior  paulo  est ;  licet 
responsio  ad  exemplum,  quod  adducitur,  facilis.  Ne- 
que  enim  virtus  eligitur  propter  auram  popularem. 
Cum  etiam  illud  praeceptum  sit,  Ut  quis  maxime  om- 
nium seipsum  revereatur.  Ita  ut  vir  bonus  idem  fue- 
rit  in  solitudine,  idem  in  theatro.  Licet  forte  inten- 
datur  virtus  nonnihil  per  laudes,  quemadmodum  calor 
augetur  per  reflexionem.  Sed  hoc  suppositionem 
negat,  non  fallaciam  redarguit.  Elenchus  vero  talis 
est.  Dato,  quod  virtus  (prsesertim  ea,  quae  labores  et 
conflictus  subit)  non  eligeretur,  nisi  quod  laudes  et 
farna  earn  comitari  soleant ;  haud  inde  sequitur,  quod 
appetitus  et  motus  ad  virtutem  non  sit  praecipue  pro- 
pter se.  Siquidem  fama  possit  esse  causa  tantum  im- 
pulsiva,  aut  sine  qua  non  ;  neutiquam  efficiens,  aut 
constituens.  Exempli  gratia  :  Si  duo  fuerint  equi, 
quorum  unus,  calcaribus  non  admotis,  qusevis  haud 
segniter  praestaret ;  at  alter,  calcaribus  admotis,  prio- 
rem  longe  superaret :  posterior  iste  (arbitror)  palmam 
referet,  et  pro  equo  meliore  judicabitur.  Neque 
quenquam  judicii  sani  commoverit  formula  ilia: 
Apage  istum  equum,  cujus  spiritus  siti  sunt  in  calca- 

ribus.  Quandoquidem  enirn  instrumentum  ordina- 
rium  equitanti  sit  calcar,  neque  ullo  modo  oneri  aut 
impedimento  ei  sit;  non  m  in  oris  propterea  aestiman- 
dus  est  equus,  qui  calcare  incitatur :  neque  etiam  ille 
alter,  qui  absque  calcaribus  mira  praestet,  eo  ipso  me- 
lior,  sed  delicatior  tanturn  habendus  est.  Simili  ra- 
tione,  gloria  et  honor,  virtuti,  pro  stimulis  et  calcari- 
bus, subserviunt :  ac  licet  virtus,  sine  illis,  paulo  fu- 
tura  esset  languidior  ;  tatnen  cum  semper  ilia  praesto 
sint  ei,  etiam  non  invitata  ;  nil  officit,  quo  minus  vir- 
tus propter  sequoque  expetatur.  Itaque  recte  redar- 
guitur  ilia  positio :  Nota  ejus  rei,  quod  propter  opi- 
nionem,  et  non  propter  veritatem  eligitur,  haec  est; 
quod  quis,  si  clam  putaret  fore,  facturus  non  fuisset. 

Sophisma   XI. 

Quod  opera  et  virtute  nostra  partum  est,  majus 
bonum;  quod  ab  alieno  benejlcio,  vel  ab  indulgentia  for- 
tunes delatum  est,  minus  bonum. 

Causae  hujus  rei  has  sunt.  Primo  propter  spem  de 
futuro.  Siquidem  in  aliorum  gratia,  aut  fortunae  ip- 
sius  ventis  secundis,  non  multum  inest  certitudinis ; 
propria  vero  industria  aut  virtus  semper  donii  adsunt. 
Adeo  ut,  postquam  boni  quid  nobis  hoc  modo  para- 
tum  fuerit,  maneant  etiam  eadem  instrumenta  in  novos 
usus  parata,  quin  et  consuetudine  et  successu  red- 
dita  validiora.  Secundo,  quia  quod  alieno  beneficio 
adipiscimur,  ejus  etiam  aliis  debitores  sumus  :  cum 
qua?  per  nos  ipsi  comparaverimus,  nihil  oneris  secum 
trahant.  Etiam  si  quid  indulgentia  divina  in  nos  cu^ 
mulaverit,  retributionem  quandam  erga  Dei  bonitatem 
efflagitat,  quod  homines  pravos  et  improbos  mordet, 
ubi  in  priore  genere  illud  prophetas  usuvenerit,  lastan- 
tur,  et  exultant,  immolant  plagis  suis,  et  sacrificant 
reti  suo.  Tertio,  quia  ea,  qua?  a  virtute  nostra  minime 
profecta  sunt,  nulla  sequitur  laus  et  existimatio. 
Quae  enim  felicitatis  sunt,  admirationem  quandam 
pariunt,  laudem  minime.  Sicut  ait  Cicero  ad  Caesa- 
rem  :  Quse  miremur  habemus ;  quae  laudemus  ex- 
pectamus.  Quarto,  quia  quae  industria  propria  ac- 
quiruntur,  cum    laboribus  et   contentione    fere    con- 

juncta  sunt;  quod  nonnullam  habet  in  se  suavitatem  : 
uti  Salomon,  suavis  cibus  a  venatu. 

Elenchus. 

At  quatuorinveniuntur  colores  oppositi,  qui  rem  in 
contrariam  partem  incjinant,  possintque  esse  prioribus 
instar  elenchorum.  Primo,  quia  felicitas  videtur  esse 
signum  quoddain,  et  character  favoris  divini:  et  pro- 
pterea  turn  in  nobismetipsis  confidentiam  et  alacritatem 
generat,  turn  apud  alios  auctoritatem  et  reverentiam. 
Felicitas  autem  ista  etiam  fortuita  complectitur,  ad 
quae  virtus  aegre  aspirat ;  veluti  cum  Caesar  ad  navis 
gubernatorem,  animos  addendo,  dixit :  Caesarem  por- 
tas  et  fortunam  ejus.  Quod  si  dixisset,  Caesarem 
portas  et  virtutem  ejus,  frigidum  prorsus  fuisset  sola- 
tium periclitanti  in  procella.  Secundo,  quia  ea,  quae 
a  virtute  aut  industria  procedunt,  sunt  imitabilia,  et 
aliis  patent;  cum  felicitas  sit  res  inimitabilis,  et  prae- 
rogativa  quaedam  hominis  individui.  Itaque  in  genere 
videmus,  res  naturales  artificialibus  praeponi,  quiaimi- 
tationem  non  recipiunt.  Quod  enim  imitabile  est, 
potentia  vulgatum  est.  Tertio,  quae  ex  felicitate  pro- 
veniunt,  bona  videntur  gratuita,  nee  laboribus  empta  : 
at  quae  virtute  propria  pretio  veluti  acquisita.  Itaque 
eleganter  Plutarchus,  de  rebus  Timoleontis,  hominis 
longe  fortunatissimi,  cum  rebus  Agesilai  et  Epami- 
nondae,  qui  nno  aevo  vixerunt,  comparatis,  dixit:  Jllas 
Homeri  carminibus  fuisse  similes,  quae  cum  alias  ex- 
cellant,  sponte  etiam  fluere  videantur  et  quasi  genium 
sapere.  Quarto,  quia,  quod  praeter  spem,  aut  praeter 
expectatum  contingit,  gratius  et  majore  cum  volu- 
ptate  in  hominum  animos  influit.  lllud  vero  neuti- 
quam  competit  iis,  quae  propria  cura  et  ambitu  com- 
parantur. 

Sophisma  XII. 

Quod  ex  pluribus  constat  et  divisibilibus,  est  majus, 
quam  quod  ex  paucioribus,  et  magis  unum :  nam  omnia 
per  partes  considerata  majora  videntur :  quare  et  plu- 
ralitas  partivm,  magnitudinem  prce  sefert :  fortius  au- 
tem operaturpluralitas  partium,  si  ordo  absit :  nam  indu- 
cit  similitudinem  injiniti,  et  impedit  comprehensionem. 

Sophisraa  istud  videtur  etiam  primo  intuitu  fallax, 
et  quasi  palpabile :  siquidem,  non  pluralitas  partium 
tantum,  sed  majoritas  earundem,  poterit  constituere 
totum  auctius.  Attamen  abripit  hoc  ipsum  sophisma 
saepius  phantasiam  ;  quinetiam  insidiatur  sensui.  Et- 
enini  aspectui  ipsi  brevior  videtur  via  in  planitie,  ubi 
nihil  intercurrat,  quod  visum  frangat,  quarn  in  tali 
tractu  terrae,  ubisimul  conspiciuntur  arbores,  autsedi- 
ficia,  aut  aliud  aliquod  signum,  quod  spatium  metiri 
et  dividere  possit.  Sic  hotnini  bene  nummato,  post- 
quam  areas  suas  et  marsupia  diviserit  et  digesserit, 
major  etiam,  quam  antea,  subit  divitiarum  phantasia. 
Habet  etiam  vim  in  amplificationibus,  si  res  in  pi u res 
portiones  dividatur,  atque  singula?  seorsum  tractentur. 
Hoc  vero  adhuc  magis  phantasiam  implet,  si  fiat  pro- 
miscue  et  sine,  ordine.  Confusio  enim  multitudinis 
opinionem  generat.  Siquidem  quae  ordine  ostenduntur 
aut  proponuntur,  turn  ipsa  magis  finita  apparent,  turn 
certum  praebent  argumentum,  nihil  esse  praetermis- 
sum.  At  contra,  qua?  confuse  repraesentantur,  non 
solum  in  se  numerosa  putantur,  sed  et  suspicioni  lo- 
cum relinquunt,  restare  adhuc  plura,  quae  omittuntur. 

Elenchus. 

Fallit  sophisma  primo,  ubi  quis  ampliorem  praece- 
perit  de  re  aliqua  opinionem,  quam  pro  vera  rei  ip- 
sius  magnitudine.  Etenim  cum  hoc  fit,  distributio 
falsam  illam  opinionem  destruet,  et  rem  in  veritate 
sua,  non  autem  cum  amplificatione,  monstrabit.  Ita- 
que  si  quis  morbo  aut  dolore  corripiatur,  horae  longi- 
ores  ei  videbuntur,  absque  horologio  aut  clepsydra, 
quam  si  iisdern  mensurentur.  Nam  si  taedium  et 
vexatio  morbi,  tempus  videri  longius  faciunt,  quam  re- 
vera  est,  at  computatio  temporis  errorem  ilium  cor- 
ngit,  et  brevius  facit,  quam  opinio  ilia  falsa  concepe- 
rat.  Etiam  in  planitie  contra,  quam  superius  dictum 
est,  aliquando  evenit.  Licet  enim  visus  in  principio 
viam  ostentet  breviorem  sensui,  quia  indivisa  est,  ta- 
men  si  ex  eo  obrepat  opinio  de  longe  minori  inter- 
vallo,  quam  reperitur;  opinionis  ejus  vanse  frustratio 
efficiet,  ut  videatur  demum  etiam,  quam  revera  est, 

production  Itaque  si  quis  opinioni  alicujus  falsae  de 
magnitudine  rei  cujuspiam  velificari  cupiat,  caveat  a 
distributionibus,  sed  rem  integram  utique  extollat. 
Fallit  sophisma  secundo,  si  distributio  ea  distrahatur, 
non  autem  simul  obversetur,  aut  uno  aspectu  visum 
feriat.  Itaque  si  flores  in  horto  aliquo  in  plures  toru- 
los  distinguantur,  majoris  quantitatis  speciem  praebe- 
bunt,  quam  si  omnes  in  uno  toro  simul  crescerent; 
modo  toruli  illi  oculis  simul  subjiciantur  ;  aliter  enim 
unio  distributioni  distractae  praevalebit.  Sic  reditus 
eorum  majores  videntur,  quibus  praedia  et  latifundia 
sua  vicina  aut  conjuncta  sunt.  Nam  si  sparsim  sita 
sint,  non  veniunt  tarn  facile  sub  aspectum.  Fallit  so- 
phisma tertio,  propter  dignitatem  unitatis  supra  mul- 
titudinem.  Omnis  enim  compositio,  indigentiae  in 
singulis  signum  est  certissimum  :  ubi  illud  usu  venit : 

Et  qua  non  prosunt  singula,  multa  juvant. 

Itaque  Mariae  partes  potiores;  Martha,  Martha,  at- 
tendis  ad  plurima,  unum  sufficit.  Hinc  ilia  fabula 
iEsopi  de  vulpe  et  feli.  Jactabat  enim  vulpes,  quan- 
tas  artes  haberet  et  effugia,  quibus  se  a  canibus  eri- 
peret ;  felis  autem  se  unico  tantum  confidere  auxilio 
dixit,  utpote  quae  tenuem  scandendi  facultatem  ha- 
beret. Quod  tamen  reliquis  illis  vulpinis  longe  prae- 
stantius  praesidium  fuit:  unde  adagium  ;  Multa  novit 
vulpes,  sed  felis  unum  magnum.  Quin  etiam  in  hujus 
fabulae  significatione  morali  idem  cernitur :  nam  po- 
tentiet  fidoamico  niti,  plus  praesidii  habet,  quam  artes 
et  astutiae  complurimae. 

Atque  haec  exempli  loco  sufficient.  Superest  au- 
tem nobis  ejusmodi  colorum  numerus  etiam  magnus, 
quos  olim  adolescentes  congessimus  :  attamen  sine  il- 
lustrationibus  suis,  atque  elenchis  ;  quos  hoc  tempore 
concinnare  non  vacat :  ideoque  colores  illos  nudos, 
absque  illustrationibus  suis  (cum  superioresisti  vestiti 
prodeant)  proponere,  minime  nobis  consentaneum  vi- 
detur.  Illud  interim  monemus,  rem  istam,  qualis- 
cunque  ea  videri  possit,  haud  parvi,  judicio  nostro, 
esse  pretii :  utpote  quae  ex  philosophia  prima,  et  ex 

politica,  et  ex  rhetorica  participet.  Atque  de  signis 
popularibus,  sive  coloribus  boni  ac  mali  apparently 
tarn  simplicis  quam  comparati,  hactenus. 

Secunda  collectio,  quae  pertinet  ad  promptuariam, 
et  desideratur,  ea  est,  quam  Cicero  (ut  superius  in 
logica  diximus)  innuit;  cum  praecipit,  ut  in  promptu 
habeantur  loci  communes  in  utramque  partem  dispu- 
tati  et  tractati.  Quales  sunt,  Pro  verbis  legis,  et  pro 
sententia  legis,  etc.  Nos  vero  hoc  praeceptum  etiam 
ad  alia  extendimus;  ut  non  solum  ad  genus  judiciale, 
sed  etiam  ad  deliberativum  et  demonstrativum  adhi- 
beatur,  Omnino  hoc  volumus,  locos  omnes,  quorum 
frequens  est  usus  (sive  ad  probationes  et  refutationes, 
sive  ad  suasiones  et  dissuasiones,  sive  ad  laudes  et  vi- 
tuperia  spectent)  meditatos  jam  haberi,  eosque  ulti- 
mis  ingenii  viribus,  et  tanquam  improbe,  et  prorsus 
prater  veritatem,  attolli,  et  deprimi.  Modum  autem 
hujus  collectionis,  tam  ad  usuin,  quam  ad  brevitatem, 
optimum  fore  censemus,  si  hujvismodi  loci  contrahan- 
tur  in  sententias  quasdam  acutas  et  concisas  ;  tanquam 
glomos  quosdam,  quorum  fila  in  fusiorem  discursum, 
cum  res  postulat,  explicari  possint.  Atque  similem 
quandam  diligentiam  in  Seneca  reperimus,  sed  in  hy- 
pothesibus  sive  casibus.  Ejus  generis,  cum  plurima 
parata  habeamus,  aliqua  ad  exemplum  proponere  vi- 
sum est.     Ea  autem  antitheta  rerum  nominamus. 


EXEMPLA  ANTITHETORUM. 
I. 

NOBILITAS. 
PRO.  CONTRA. 

Quibus  virtus  a  genere  Raro  ex  virtute  nobili- 

penitus  insita  est;  ii  jam  tas ;  rarius  ex   nobilitate 

non  mali  esse  nolunt,  sed  virtus, 

nequeunt.  Nobiles    majorum    de- 

Nobilitas    laurea,    qua  precatione  ad  veniam  sa3- 

tempus  homines  coronat.  pius  uluntur,  quam  suffra- 

gatione  ad  honores. 

PRO. 

Antiquitatem  etiam  in 
monumentis  mortuis  ve- 
neraraur;  quanto  magis  in 
vivis  ? 

Si  nobilitatem  familia- 
rurn  contemnas,  qua?  tan- 
dem erit  differentia  inter 
sobolem  hominum  et  bru- 
torum? 

Nobilitas  virtutem  invi- 
diaesubducit,gratiaetradit. 

II. 

Forma 
pro. 

Deformes  naturam  ul- 
cisci  solent. 

Et  virtus  nil  aliud,quam 
interna  forma;  et  forma  nil 
aliud,quam  externa  virtus. 

Deformes  se  a  contem- 


contra. 

Tanta  solet  esse  indu- 
stria  hominum  novorum,ut 
nobiles  prae  illis  tanquam 
statuae  videantur. 

Nobiles  in  stadio  re- 
spectant  nimis  saepe ;  quod 
mali  cursoris  est. 


CONTRA. 

Virtus,  ut  gemma  nobi- 
lis,  melius  inseritur  sine 
multo  auro  et  ornatu. 

Quod  vestis  lauta  defor- 
mi,  hoc  forma  improbo. 

Similiter  plerunque  le- 


ptu,  per  malitiam   utique     ves  sunt,  quos  forma  or- 
suam,  vindicare  cupiunt.       nat,  et  quos  movet. 

Forma  virtutes    splen- 
dere  facit,  vitia  rubere. 

III. 

JUVENTUS. 
PRO.  CONTRA. 

Prima?   cogitationes    et  Juventus     poanitentiae 

juvenum  consilia,  plus  ha-     campus, 
bent  e  Numine.  Ingenitus  est  juvenibus 


Senes  sibi  sapiunt  magis ; 
aliis  et  reipublicae  minus. 

Si  conspici  daretur,  ma- 
gis deformat  animos,  quam 
corpora,  senectus. 

Senes  omnia  metuunt, 
praeter  Deos. 


senilis  auctoritatis  con- 
temptus  ;  ut  quisque  suo 
periculo  sapiat. 

Tempus,ad  quae  consilia 
non  advocatur,  nee  rata 
habet. 

Senibus  Veneres  mu- 
tantur  in  Gratias. 

IV 

Valetudo. 


PRO. 

Cura  valetudinis  ani- 
mum  humilem  facit,  et 
corpori  supplicem. 

Corpus  sanum,  hospes 
animae  est;  aegrum,  erga- 
stularius. 

Nil  tam  suramas  actio- 
num  promovet,quam  pros- 
pera  valetudo ;  at  contra, 
infirma  feriatur  nimis. 


CONTRA. 

Saepe  convalescere,  est 
saspe  juvenescere. 

Excusatio  valetudinis 
polychresta;  ad  quam  et- 
iam  sani  confugimus. 

Nimis  arcto  fcedere  cor- 
pus animal  jungit  sanitas. 

Et  lectus  magna  impe- 
riaadministravit,  et  lectic 
magnos  exercitus. 


V. 
Uxor  et  Liberi. 


pro. 

Charitas  reipublicae  in- 
cipit  a  familia. 

Uxor  et  liberi  disciplina 
quaedam  humanitatis ;  at 
ccelibes  tetrici  et  severi. 

Ccelibatus  et  orbitas  ad 
nil  aliud  conferunt,  quam 
ad  fugam. 

Morti  sacrificat,  qui  li- 
beros  non  procreat. 


CONTRA. 

Qui  uxorem  duxit,  et 
liberos  suscepit,  obsides 
fortunae  dedit. 

Generare,  et  liberi,  hu- 
mana  sunt ;  creare,  et  ope- 
ra, divina. 

Brutorum  aeternitas  so- 
boles  ;  virorum  fama,  me- 
rita,  et  institnta. 

(Economicae     rationes 


Caetera  felices,  in  liberis     publicas  plerunque  ever- 
fere  infortunati   sunt ;   ne     tunt. 
divinse   sorti  nimium  ap-         Aliquibus  fortuna  Pria- 
propinquent  homines.  mi  placuit,  qui  suis  omni- 

bus superstes  fuit. 

VI. 

DlVITIjE. 


PRO. 


Divitias     contemnunt, 
qui  desperant. 


CONTRA. 

Divitiarum  magnarum 
vel  custodia  est,  vel  dis- 

PRO.  CONTRA. 

Invidia  divitiarum,  vir-  pensatio  quaedam,  vel  fa- 
tutem  effecit  deam.  ma;  at  nullus  usus. 

Dum  philosophi  dubi-  Annon  vides  lapillis,  et 
tant,  utrum  ad  virtutera  id  genus  deliciis,  fingi  pre- 
an  voluptatem  omnia  sint  tia,  ut  possit  esse  aliquis 
referenda,  collige  instru-  magnarum  divitiarum  u- 
menta  utriusque.  sus? 

Virtus  per  divitias  ver-  Multi,  dum  divitiis  suis 
titur  in  commune  bonum.  omnia  venalia  fore  credi- 
Caetera  bona  provincia-  derunt,  ipsi  in  primis  ve- 
lem  habent  administratio-  nierunt. 
nem,  divitias  solae  genera-  Non  aliud  divitias  dixe- 
Jem.  rim,   quam    impedimenta 

virtutis  :  nam  virtuti  et  ne- 
cessarian sunt  et  graves. 

Divitiae    bona    ancilla, 
pessima  domina. 

VII. 

HONORES. 
PRO.  CONTRA. 

Honores   non  tyranno-  Dum    honores   appeti- 

rum    (ut  loquuntur)    sed  mus,  libertatem  exuimus. 

providentiae  divinae  calculi  Honores  dant  fere  po- 

sunt.  testatem     earum     rerum, 

Honores  faciunt  et  vir-  quas   optima  conditio  est 

tutes  et  vitia  conspicua;  nolle,  proxima  non  posse, 

itaqueillasprovocantjhaec  Honorum  ascensus  ar- 

refraenant.  duus,    statio   lubrica,    re- 

JNon    novit    quispiam,  gressus  praeceps. 

quantum  in  virtutis  cursu  Qui    in    honore     sunt, 

profecerit ;  nisi  honores  ei  vulgi  opinionem  mntuen- 

campum   praebeant  aper-  tur  oportet,  ut  seipsos  bea- 

tum.  tos  putent. 

Virtutis,  ut  rerum  alia- 
rum,  rapidus  niotus  est  ad 
locum,  placidus  in  loco  : 
est  autem  virtutis  locus 
honos. 

VIII. 

Imperia. 

pro.  contra. 

Felicitate  frui,  magnum  Quam  miserum,  habere 

bonum    est;    sed    earn   et  nil  fere,  quod  appetas ;  in- 

aliis  impertiri  posse,  ad-  finita,  quae  metuas  ? 

hue  majus.  Qui   in    imperiis   sunt, 

Regesnon  hominum  in-  similes     sunt    corporibus 

star,  sed  astrorum  sunt :  coelestibus,  quae  magnam 

nam  et  in  singulos,  et  in  venerationem   habent,    re- 

tempora  ipsa,  magnum  ha-  quiem  nullam. 

bent  influxum.  Nemo  humanae  sortis  ad 

Qui  Dei   vices  gerunt,  deorum  convivia  admitti- 

iis  resistere,    non  tantum  tur,  nisi  ad  ludibrium. 
laesae  majestatis  crimen  est, 
sed  theomachia  quaedam. 

IX. 

Laus,  Existimatio. 

pro.  contra. 

Virtutis    radii     reflexi  Fama    deterior    judex, 

Iaudes,  quam  nuncia. 

Laus  honor  is  est,  ad  Quid  viro  bono  cum  sa- 

quem  liberis  suffragiis  per-  liva  vulgi  ? 

venitur.  Fama  veluti  fluvius,  le 

Honores  a  diversis  po-  via  attollit,  solida  mergit. 

litiis  conferuntur,  sed  lau-  Infimarum  virtutum   a- 

des  ubique  sunt  libertatis.  pud  vulgus  laus  est,  me- 

Vox   populi   habet   ali-  diarum  admiratio,  supre- 

quid  divinum  :  nam  quo-  mar  urn  sensus  nullus. 

modo  aliter  tot  capita  in  Laus  magis  ex  tfstenta- 

unum  conspirare  possint?  tione,  quam  ex  merito  ;  et 

Ne   mireris,    si    vulgus  ventosis    magis     accedit, 

verius  loquatur,  quam  ho-  quam  realibus. 
noratiores  ;  quia  etiam  tu- 
tius  loquitur. 

X. 

Natura. 
pro.  contra. 

Consuetudinis  progres-  Cogitamus     secundum 

sus  est  arithmeticus,   na-  naturam ;    loquimur     se- 

turae  geometricus.  cundum     praecepta ;     sed 

Ut  iu  rebuspublicis  se  agimus  secundum  consue- 

habent    leges    communes  tudinem. 

ergaconsuetudines,  eodem  Natura  pedantius   qui- 

modo  in  singulis  se  habet  dam  est,  consuetude  raa- 

natura  ad  consuetudinem.  gistratus. 

Consuetudo  contra  na- 
turam, quasi  tyrannis  quse- 
dam  est :  et  cito,  ac  levi 
occasione  corruit. 

XI. 

FORTUNA. 
PRO.  CONTRA. 

Virtutes  apertae  laudes  Stultitia  unius,  fortuna 

pariunt,  occultae  fortunas.  alterius. 

Virtutes  officiorum  lau-  In  fortuna  illud  praeci- 

des    pariunt,    facultatum  pue  laudaverim,  quod  cum 

fortunas.  non  eligat,  non  tueatur. 

Fortuna  veluti  galaxia;  Viri   magni,   dum    invi- 

hoc  est,  nodus  quarundam  diam  virtutum  suarum  de- 

obscurarum  virtutum,  sine  clinarunt,     inter    fortunae 

nomine.  cultures  reperti  sunt. 

Fortuna  saltern  ob  filias 
suas  honoranda  est,  confi- 
dentiam  scilicet,  el  aucto- 
ritatem. 

XII. 

Vita. 

pro.  contra. 

Absurdum  est  acciden-  Philosophi  dum  tantum 
tia  vitae  magisamare,quam  apparatum  ad  versus  irior- 
vitam  ipsam.  tern  colligunt,  ipsam  ma- 

gis  timendam  effecerunt. 

VOL.  VII.  Y 

PRO. 

Praastat  adomnia,  etiam 
ad  virtutem,  curriculum 
longum,  quam  breve. 

Absque  spatiis  vitse  ma- 
joribus,  nee  perficere  da- 
tur,  nee  perdiscere,  nee 
poenitere. 


CONTRA. 

Mortem  homines  ti- 
ment,  quia  nesciunt,  ut 
pueri  tenebras. 

Non  invenias  inter  hu- 
manos  affectum  tarn  pusil- 
lum,  qui,  si  intendatur 
paulo  vehementius,  non 
mortis  tnetum  superet. 

Mori  velle,  non  tantum 
fortis,  aut  miser,  aut  pru- 
dens,  sed  etiam  fastidiosus 
potest. 


XIII. 

SUPERSTITIO. 


PRO. 

Qui  zelo  peccant,  non 
probandi,  sed  tarn  en  am- 
andi  sunt. 

Mediocritates  morali- 
bus  debentur,  extremi- 
tates  divinis. 

Superstitiosus,  religio- 
sus  designatus. 

Fabulosissima  quaeque 
portenta  cujusvis  religio- 
niscitiuscrediderim,quam 
hasc  omnia  sine  Numine 
fieri. 


CONTRA. 

Ut  simise,  similitudo 
cum  homine,  deformita- 
tem  addit:  ita  supersti- 
tioni,  similitudo  cum  reli- 
gione. 

Quale  odium  est  affe- 
ctationis  in  civilibus,  tale 
superstitionis  in  divinis. 

Praestat  nullam  habere 
de  diis  opinionem,  quam 
contumeliosam. 

Non  Epicuri  schola, 
sed  Stoa,  veteres  respub- 
licas  perturbavit. 

Non  cadit  in  men  tern 
humanam,  ut  sit  merus 
atheista  dogmate  ;  sed  ma- 
gni  hypocritae,  sunt  veri 
atheistae ;  qui  sacra  perpe- 
tuo  contrectant,  sed  nun- 
quam  verentur 

XIV 

SUPERBIA. 


PRO. 


Superbia  etiam  vitiis  in- 
sociabilis ;  atque  ut  ve- 
nenum  veneno,  ita  haud 
pauca  vitia  superbia  ex- 
pel luntur. 

Facilis,  etiam  alienis  vi- 
tiis obnoxius  est :  super- 
bus,  tan  turn  suis. 

Superbia,  si  ab  aliorum 
contemptu,  ad  sui  con- 
temptum  ascendet,  fiet  de- 
mum  philosophia. 


CONTRA. 

Hedera  virtutum  ac  bo- 
norum  omnium  superbia. 

Caetera  vitia  virtutibus 
tan  turn  contraria  ;  super- 
bia sola  contagiosa. 

Superbia  optima  vitio- 
rum  conditione  caret,  id 
est,  latebris. 

Superbus,  cum  caeteros 
contemnit,  se  interim  neg- 
ligit. 


XV 

Ingratitudo. 


PRO. 


CONTRA. 


Crimen  ingrati  auimi 
nil  aliud  est,  quam  per- 
spicacia  quaedam  in  cau- 
sam  beneficii  collati. 

Dum  grati  erga  quos- 
dam  esse  volumus ;  nee 
caeteris  justitiam  praesta- 
mus,  nee  nobis  ipsis  liber- 
tatem. 

Beneficii  gratia  eo  mi- 
nus reddenda  est,  quod 
de  pvetio  non  constat. 


Crimen  ingrati  animi, 
non  suppliciis  coercetur, 
sed  furiis  permittitur. 

Arctiora  sunt  vincula 
beneficiorum,  quam  offici- 
orum  :  quare  qui  ingratus, 
injustus,  et  omnia. 

Ea  est  conditio  humana : 
nemo  tarn  publica  fortuna 
natus  est,  quin  privatae  et 
gratiae,  et  vindictae,  se  om- 
nino  debeat. 


XVI. 

Invidia. 


PRO. 


Naturale  est  exprobra- 
tionem  fortunaesuaeodisse. 


Y    2 


CONTRA. 

Invidia  festos  dies  non 
agit. 

PRO.  CONTRA. 

Invidia  in  rebuspubli-  Nemo  virtuti  invidiam  re- 
cis,  tanquam  salubris  os-  conciliaverit  praeter  mor- 
tracismus.  tem. 

Invidia  virtutes  labori- 
bus  exercet,  ut  Juno  Her- 
culeni. 


XVII. 

Impudicitia. 


PRO. 


Zelotypise  debetur,  quod 
castitas  sit  facXa  virtus. 

Multa  tristitia  opus  est, 
ut  quis  venerem  rem  se- 
riam  putet. 

Quid  vel  diaetae  partem, 
vel  munditiae  speciem,  vel 
superbiae  filiam,  inter  vir- 
tutes coll  ocas? 

Amorum,  ut  avium  syl- 
vestrium,  nulla  proprietas 
est,  sed  jus  possessione 
transfertur 


CONTRA. 

Pessima  Circes  transfor- 
matio  impudicitia. 

Impudicus  prorsus  reve- 
rentiamsuiperdidit;  quod 
fraenum  est  omnium  vitio- 
rum. 

Omnes,  ut  Paris,  qui 
formae  optionem  faciunt, 
prudentiae  et  potential  ja- 
cturam  faciunt. 

In  veritatem  non  vulga- 
rem  incidit  Alexander ; 
cum  somnutn  et  venerem, 
mortis  arrhabones  esse 
dixit. 


XVIII. 

Crudelitas. 

pro.  contra. 

Nulla     virtutum     tam         Caedibus   grassari,    aut 

saepe   rea  est,   quam  cle-  ferae,  aut  furiae  est. 
mentia.  Crudelitas     viro     bono 

Crudelitas,  si  a  vindicta  semper  fabulosa  esse  vide- 

estjnstitia  est;  si  a  peri-  tur,  et  fictio  tragica. 
culo,  prudentia. 

PRO. 

Qui  raisericordiam  ini- 
mico  impertit,  sibi  dene- 
gat. 

Non  ssepius  phleboto- 
mise necessariae  sunt  in  cu- 
rationibus,  quam  caedes  in 
civilibus. 


contra. 


XIX. 

Gloria  Vana. 


pro. 

Qui  suas  laudes  appe- 
tit,  aliorum  simul  appetit 
utilitates. 

Qui  tam  sobrius  est,  ut 
nihil  alienum  curet,  vereor 
ne  et  publica  aliena  putet. 

Ingenia,  in  quibus  ali- 
quid  inane  est,  faci'lius  cu- 
ram  rei  publican  recipiunt. 


CONTRA. 

Gloriosi  semper  factiosi, 
mendaces,  mobiles,  nimii. 

Thraso  Gnathonis  prae- 
da. 

Turpe  est  proco  solici- 
tare  ancillam ;  est  autem 
virtutis  ancilla  laus. 


XX. 

JUSTITIA. 


PRO. 

Imperia  et  politiae,  ju- 
stitiae  tantum  additamenta 
sunt:  si  eiiim  justitia  ali- 
ter  possit  exerceri,  illis 
minime  fuerit  opus. 

Justitiae  debetur,  quod 
homo  hotnini  sit  Deus,  non 
lupus. 

Justitia  etsi  vitia  tollere 
non  possit,  tamen  hoc  ef- 
ficit,  ut  non  laedant. 


CONTRA. 

Si  hoc  est  justum  esse  ; 
Quae  tibi  fieri  nolis,  ea  al- 
teri  non  facere,  dementia 
demum  justitia  est. 

Si  suum  cuique  tribuen- 
dum  est,  certe  et  venia 
humanitati. 

Quid  mihi  sequitatem 
narras,  cum  sapienti  om- 
nia inaequalia  sint  ? 

Considera  qualisreorum 
conditio  fuerit  apud  Ro- 
manos,  et  pronunciajusti- 
tiam  e  republica  non  esse. 

PRO. 


CONTRA. 

Vulgaris  ista  justitia  po- 
litiarum,  philosophus  in 
aula ;  hoc  est,  facit  tan- 
tum  ad  reverentiani  impe- 
rantium. 


XXI. 

FoRTITUDO. 


PRO. 

Nil  terribile  nisi  ipse  ti- 
raor. 

Nil  autin  voluptate  so- 
lid um,  aut  in  virtute  mn- 
nitum,  ubi  timor  infestat. 

Qui  pericula'  apertis  o- 
culis  intuetur,  ut  excipiat, 
advertit  et  utevitet. 

Caeterae  virtutes  nos  a 
dominatu  liberant  vitio- 
rum  ;  fortitudo  sola  a  do- 
minatu fortunae. 


CONTRA. 

Praeclara  virtus  velle 
perire  ut  perdas. 

Prseclara  virtus  quam 
etiam  ebrietas  inducit. 

Vitas  suae  prodigus,  ali- 
enee periculosus. 

Virtus  ferreae  aetatis  for- 
titudo. 


XXII. 

Temperantia. 


PRO. 

Eadem  fere  vis  absti- 
nendi  et  sustinendi. 

Uniformitates,  concor- 
diae,  et  mensurae  motuum, 
ccelestia  sunt,  et  chara- 
cteres  aeternitatis. 

Temperantia,  velut  fri- 
gora  salubria,  animi  vires 
colligit  et  firmat. 

Exquisiti  et  vagi  sensus 
narcoticis  indigent ;  simi- 
liter et  affectus. 


CONTRA. 

Negativae  istae  virtutes 
non  placent;  nam  inno- 
centiam  praestant,  npn  me- 
rita. 

Languet  mens,  quae  ex- 
cessibus  caret. 

Amo  virtutes,  quae  ex- 
cellentiam  actionis  indu- 
cunt,  non  hebetudinem 
passionis. 

Cum  consonantes  animi 
motus  ponis,paucos  ponis; 
nam  pauperis  est  nume- 
rare  pecus. 

PRO. 


CONTRA. 

Ista  (Non  uti,  ut  non 
appetas;  Non  appetere, 
ut  non  timeas)  pusillanimi 
sunt  et  diffidentis. 


XXIII. 

CONSTANTIA. 


PRO. 


Basis  virtutum  constan- 
tia. 

Miser  est,  qui  qualis 
ipse  futurus  sit,  non  novit. 

Imbecillitas  humani  ju- 
dicii,  rebus  ipsis  constare 
non  potest ;  quare  saltern 
sibi  constet. 

Etiam  vitiis  decus  aspi- 
rat  constantia. 

Si  ad  fortunae  incon- 
stantiam  accedat  etiam 
inconstantia  mentis,  in 
quantis  tenebris  vivitur  ? 

Fortuna  tanquam  Pro- 
teus, si  perseveres,  ad  for- 
mam  redit. 


CONTRA. 

Constantia,  ut  janitrix 
morosa,  multa  utilia  indi- 
cia abigit. 

iEquum  est,  ut  constan- 
tia res  adversas  bene  tole- 
ret ;  nam  fere  inducit. 

Stultitia  brevissima  op- 
tima. 


XXIV 

Magnanimitas. 


PRO. 

Si  animus  semel  gene- 
rosos  fines  optaverit ;  sta- 
tim  non  modo  virtutes  cir- 
cumstant,  sed  et  Numina. 

Virtutes  ex  habitu,  aut 
praeceptis,  gregales  sunt; 
ex  fine,  heroicae. 


contra. 


Magnanimitas    est  vir- 
tus poetica. 

XXV 

SCIENTIA,    CONTEMPLATIO. 

CONTRA. 

Contemplatio,  speciosa 
inertia. 

Bene  cogitare,  non  mul- 
to  melius  est,  quam  bene 
somniare. 

Orbem  Numen  curat,  tu 


PRO. 

Ea  demum  voluptas  est 
secundum  naturam,  cujus 
non  est  satietas. 

Dulcissimus  prospectus 
in  errores  aliorum  subja- 
centes. 


Quam  bonurn  est  orbes     patriam. 


mentis  habere  concentn- 
cos  universo? 

Omnes  affectus  pravi, 
falsae  sestimationes  sunt; 
alque  eadem  sunt  bonitas 
et  Veritas. 

XXVI. 

Liters 
pro. 

Si  de  rebus  minutis,  li- 
bri  scriptiforent,vixullus 
esset  experientiae  usus. 

Lectio  est  conversatio 
cum  prudentibus ;  actio 
fere  cum  stultis. 

Non  inutiles  scientiae 
existimandae  sunt,quarum 
in  se  nullus  est  usus,  si  in- 
genia  acuant,  et  ordinent. 


Vir  poiiticus  etiam  con- 
templationes  serit. 


contra. 

In  academiis  discunt 
credere. 

Qua?  unquam  ars  docu- 
ittempestivum  artis  usum? 

Sapere  ex  regula,  et  ex 
experientia,  plane  contra- 
riae  rationes  sunt ;  ut  qui 
alteri  assuefactus  sit,  ad 
alterum  sit  ineptus. 

Artis  saepissime  ineptus 
usus  est,  ne  sit  nullus. 

Hoc  fere  omnes  acade- 
rnici  habent, utexqualibet 
re  soleant  agnoscere  quod 
sciant,  et  non  addiscere 
quod  nesciant. 

XXVII. 

Promptitudo. 
pro.  contra. 

Opportuna      prudentia         Prudentia  non  alte  pe- 
non  est,  quae  celeris  non  est.     titur,  quae  praesto  est. 

PRO.  CONTRA. 

Qui  cito  errat,  cito  er-  Prudentia,  ut  vestis,  Ie- 
rorem  emendat.  vis,  quae  expedita. 

Qui  ex  composite),  et  Cujus  consilia  non  ma- 
non  obiter  prudens  est,  nil  turat  deliberatio,  nee  pru- 
magni  facit.  dentiam  aetas. 

Quae  ad  breve  terapus 
excogitantur,  ad  breve 
tempus  placent. 

XXVIII. 

Taciturnitas    in   Secretis. 


PRO. 

Taciturno  nil  reticetur, 
quia  omnia  tuto  commu- 
nicantur 

Qui  facile  loquitur  quae 
scit,  loquitur  et  quae  ne- 
scit. 

Secretis  etiam  mysteria 
debentur, 


CONTRA. 

Varietas  morum  optime 
animum  collocat  in  secre- 
to. 

Taciturnitas  confessoris 
virtus. 

Taciturno  omnu  reti- 
centur,  quia  silentim  re- 
penditur. 

Tectus,  ignoto  proxi- 
mus. 


XXIX. 

Facilitas. 


pro. 

A  mo  virum  alieno  af- 
fectui  obnoxium,  sed  ta- 
men  judicium  ab  obsequio 
revocantem. 

Flexibilem  esse,  ad  na- 
turam  auri  proxime  acce- 
dit. 


CONTRA. 

Facilitas,  judicii  quae- 
dam  inepta  privatio. 

Facilium  beneficia,  de- 
bita  videntur ;  negationes, 
injuriae. 

Sibi  gratiam  habet,  qui 
a  facili  aliquid  impetrat. 

Facilem  omnes  difficul- 
tates  premunt;  nam  om- 
nibus se  implicat. 

Facilis  fere  se  recipit 
cum  pudore. 

XXX. 

POPULARITAS. 


PRO. 

Prudentibus  eadem  fere 
placent,  at  stultorum  vari- 
etati  occurrere  prudentiae 
est. 

Colere  populum,  est 
coli. 

Qui  ipsi  magni  viri 
sunt,  neminem  unum  fere 
habent,  quem  vereantur, 
sed  populum. 


CONTRA. 

Qui  valde  cum  stultis 
congruit,  ipse  suspectus 
esse  potest. 

Qui  turbae  placet,  fere 
et  turbas  miscet. 

Nil  moderatum  vulgo 
gratum  est. 

Infima  assentatio  est 
assentatio  vulgi. 


XXXI. 

LOQUACITAS. 


PRO. 

Qui  silet,  aut  alios  ha- 
bet  pro  suspectis,  aut  su- 
spectus est  ipse  sibi. 

Custodiae  omnes  infeli- 
ces;  miserrima  silentii. 

Silentium  stultorum  vir- 
tus :  itaque  recte  ille  si- 
lenti :  Si  prudens  es,  stul- 
tuses;  si  stultus,  prudens. 

Silentium  veluti  nox, 
insidiis  opportunum. 

Cogitationes  in  proflu- 
ente  sanissimae. 

Silentium,  solitudinis 
genus. 

Opinioni  se  venditat, 
qui  silet. 

Silentium  nee  pravas 
cogitationes  egerit,  nee  bo- 
nas  distribuit. 


CONTRA. 

Silentium  verbis,  et  gra- 
tiam  addit,  et  auctorita- 
tem. 

Silentium,  veluti  som- 
nus  quidam,  alit  pruden- 
tiam. 

Silentium  fermentatio 
cogitationum. 

Stylus  prudentiaB  silen- 
tium. 

Silentium  ambit  verita- 
tem. 

XXXII. 

DlSSIMULATIO. 


PRO. 

Dissimulatio,  compen- 
diaria  sapientia. 

Non  idem  dicere,  sed 
idem  spectare  debernus. 

Etiam  in  animo  defor- 
mis  nuditas. 

Dissimulatio  et  decori 
est,  et  prsesidio. 

Sepes  consiliorum,  dis- 
simulatio. 

Aliqui  bono  suo  fallun- 
tur. 

Qui  indissimulanter  om- 
nia agit,  aeque  decipit; 
nam  plurimi,  aut  non  ca- 
piunt,  aut  non  credunt. 

lndissimulatio  nihil  ali- 
ud,  quam  animi  impoten- 
tia. 


CONTRA. 


Cum  cogitare  secun- 
dum rerum  veritatem  non 
possimus,  at  loquamur  se- 
cundum cogitationem. 

Quibus  artes  civiles  su- 
pra captum  ingenii  sunt, 
iis  dissimulatio  pro  pru- 
dentia  erit. 

Qui  dissimnlat,  praci- 
puo  ad  agendum  instru- 
ment© se  privat,  i.  e.  fide. 

Dissimulatio  dissimula- 
tionem  invitat. 

Qui  dissimulat,  liber 
non  est. 


XXXIII. 

AUDACIA. 


PRO. 

Docet  improbare,  qui 
verecundatur. 

Quod  actio  oratori,  id 
audacia  viro  civili;  pri- 
mum,  secundum,  tertium. 

Confitentem  verecundi- 
am  amo,  accusantem  odi. 

Confidentia  morum  ani- 
mos  promptius  sociat. 

Placet  obscurus  vultus, 
et  perspicua  oratio. 


CONTRA. 

Audacia  stultitiae  via- 
tor. 

Inverecundia  inutilis, 
nisi  ad  imposturam. 

Confidentia,  stultorum 
imperatrix,  prudentium 
scurra. 

Audacia  est  stupor  qui- 
dam  sensus,  cum  malitia 
voluntatis. 

XXXIV 

Ceremoni^,  Puntos,  Affectatio. 

pro.  contra. 

Vultus  et  gestus  decora  Quid   deformius,  quam 

moderatio,   verum   condi-  scenam    in    vitam     trans- 

mentum  virtutis.  ferre  ? 

Si    et  in  verbis   vulgo  Ex     ingenuitate    deco- 

paremus,  quidni  in  habi-  rum,  ex  arte  odium, 

tu,  et  gestu  ?  Magis    placent    cerus- 

Qui  in  levibus,  et  quo-  satse    buccae,    et    calami- 

tidiana  consuetudine,  de-  strata  coma,  quam  cerus- 

cus  non  retinent,  sit  licet  sati  et  calamistrati  mores, 

vir  magnus,   noris  tamen  Qui    animum    ad    tam 

hunc  tantum  .certis  horis  exiles    observationes    ap- 

sapere.  plicat,  magnae  cogitationis 

Virtus  et  prudentia  sine  capax  non  est. 

punctis,    velut    peregrinae  Affectatio    ingenuitatis, 

linguae   sunt ;   nam   vulgo  putredo  lucens. 
non  intelliguntur. 

Qui  vulgi  sensum  per 
congruitatem  non  novit, 
is,  si  nee  per  observatio- 
nem  noverit,  omnium  stul- 
tissimus  est. 

Puncti  translatio  sunt 
virtutis  in  linguam  verna- 
culam. 

XXXV 

Joci. 

PRO.  CONTRA. 

Oratorum  ara  jocus.  Istos   deformitatum   ac 

Qui  in  omnibus    mode-  concinnitatum      aucupes 

stum  leporem    miscet,  li-  quis  non  contemnat? 

bertatem  animi  retinet.  Rerum     magnitudinem 

Res  est   supra   opinio-  eluere  joco,  improbum  ar- 

nem  politica,  facile  tran-  tificium  est. 

sire  a  joco  ad  serium,  a  Jocos    turn    considera, 

seno  ad  jocum.  cum  risu  destituti  sunt. 


Cap.  III.]     De  Augmentis  Scientiarum. 


333 


PRO.  CONTRA. 

Veritatis,  alias  non  per-  Faceti  isti  fere  non  pe- 
ventuise,  seepe  vehiculum  netrant  ultra  superficiem 
jocus.  rerum,  ubi  joci  sedes  est. 

Ubi  jocus  ad  seria  mo- 
mend  aliquid  habet,  ibi 
ievitas  puerilis  est. 


XXXVI. 

Amor. 


pro. 

Annon  vides,  omues  se 
quaerere?  at  amans  solus 
se  invenit. 

Non  est  melior  ordina- 
tio  anirai,  quam  ex  im- 
perio  affectus  alicujus  iti- 
signis. 

Qui  sapit,  desiderium 
quaerat ;  nam  qui  non  ali- 
quid insigniter  appetit,  ei 
omnia  ingrata  sunt,  et  tae- 
dio  plena. 

Quidni  in  imitate  ac- 
quiescat  unus  ? 


CONTRA. 

Amori  multum  debet 
scena,  nihil  vita. 

Nil  tam  varii  nominis 
est,  quam  amor :  nam  res, 
aut  tam  stulta  est,  ut  se 
nesciat,  aut  tam  turpis,  ut 
se  fuco  condat. 

Odi  istos  monophron- 
tistas. 

Angusta  admodum  con- 
templatio  amor, 


XXXVII. 

Amicitia. 


pro. 

Eadetn  facit  amicitia, 
quae  fortitudo,  sed  sau- 
vius. 

Suave  condimentum  om- 
nium bonorum  amicitia. 

Pessima  solitudo,  non 
veras  habere  amicitias. 

Digna  malae  fidei  ultio, 
amicitiis  privari. 


contra. 

Qui  amicitias  arctas  co- 
pulat,  novas  necessitates 
sibi  imponit. 

Animi  imbecilli  est,  par- 
tiri  fortunam. 

XXXVIII 

Adulatio, 

PRO. 

Adulatio  magis  ex  mo- 
re, quam  ex  malitia. 

Laudando  instituere, 
semper  formula  fuit  de- 
bita  potentioribus. 


contra. 

Adulatio  stylus  servo- 
rum. 

Adulatio  calx  vitiorum. 

Adulatio  aucupii  illud 
genus,  quod  similitudine 
vocis  aves  fall  it. 

Adulationis  deformitas 
comica,  nocumentum  tra- 
gicum. 

Auribus  mederi  difficil- 
limum. 


XXXIX. 

VlNDICTA. 


PRO. 

Vindicta  privata,  justi- 
tia  agrestis. 

Qui  vim  rependit,  le- 
gem tantum  violat,  non 
hominem. 

Utilis  metus  ultionis 
privatae ;  nam  leges  ni- 
mium  saepe  dormiunt. 


CONTRA. 


Qui  injuriam  fecit,  prin- 
cipium  malo  dedit;  qui 
reddidit,  modum  abstulit. 

Vindicta,  quo  magis 
naturalis,  eo  magis  coer- 
cenda. 

Qui  facile  injuriam  red- 
dit,  is  fortasse  tempore, 
non  voluntate  posterior 
erat. 


XL. 

Innovatio. 


PRO. 

Omnis  medicina  inno- 
vatio. 

Qui  nova  remedia  fugit, 
nova  mala  operitur. 

Novator  maximus  tem- 


contra. 

Novi  partus  deformes 
sunt. 

Nullus  auctor  placet, 
praeter  tempus. 

Nulla    novitas    absque 

PRO. 

pus :  quidni    igitur    tera- 
pus  imitemur  ? 

Exempla  reraota  inepta 
sunt ;  recentia  corrupta  et 
ambitiosa. 

Imperitis  et  contentiosis 
permitte,  ut  ad  exempla 
res  agant. 

Sicut  qui  nobilitatem  in 
familiam  introducunt,  dig- 
niores  fere  sunt  posteris  ; 
ita  novationes  rerum  ple- 
runque  praestant  iis,  qua? 
ad  exempla  fiunt. 

Morosa  morum  retentio, 
res  tnrbulenta  est,  aeque 
ac  novitas. 

Cum  per  se  res  muten- 
tur  in  deterius,  si  consilio 
in  melius  non  mutentur, 
quis  finis  erit  mali  ? 

Moris  servi,  temporis 
ludibria. 


CONTRA. 

injuria;  nam  prsesentia  con- 
vellit. 

Quae  usu  obtinuere,  si 
non  bona,  at  saltern  apta 
inter  se  sunt. 

Quis  novator  tempus 
imitatur,  quod  novationes 
ita  insinuate  ut  sensus  fal- 
lant? 

Quod  praeter  spem  eve- 
nit,  cui  prodest,  minus  ac- 
ceptum  ;  cui  obest,  magis 
moles  turn. 


XLI. 

Mora. 


PRO. 


Fortuna  multa  festinan- 
ti  vendit,  quibus  moran- 
tem  donat. 

Dum  initia  rerum  am- 
plecti  properamus,umbras 
prensamus. 

Fluctuantibus  rebus  ad- 
vertendum,  inclinantibus 
agendum. 

Prima  actionum  Argo 
committenda  sunt,  extre- 
ma  Briareo. 


CONTRA. 

Occasio  primum  ansam 
vasis  porrigit,  deinde  ven- 
trem. 

Occasio  instar  Sibyllas 
minuit  oblatum,  pretium 
auget. 

Celeritas,  Orci  galea. 

Quae  mature  fiunt,  ju- 
dicio  fiunt ;  quag  sero,  per 
ambitum. 

XLII. 

PRjEPARATIO. 


PRO. 

Qui  parvis  copiis  rem 
magnam  aggreditur,  fingit 
opportnnitatem,  ut  speret. 

Parvis  apparatibus  non 
fortuna,sed  prudentiaemi- 
tur. 


CONTRA. 

Optimus  terminus  pa- 
ran  di,  prima  occasio  a- 
gendi. 

Nemo  speret,  se  fortu- 
nam  apparatuligare  posse. 

Alteratio  apparatus  et 
actionis,  politica  sunt:  di- 
stinctio  tumida  et  infelix. 

Magnus  apparatus,  pro- 
digus  et  temporis  et  re- 
rum. 


XLIH. 


Principiis  Obstare. 


PRO. 

Plura  pericula  fallunt, 
quam  vincunt. 

Minus  operis  est  peri- 
culo  remedium  adhibere, 
quam  progressum  ejus  ob- 
servare  et  custodire. 

Non  jam  leve  est  peri- 
culum,  si  leve  videatur. 


CONTRA. 

Docet  periculum  pro- 
gredi,  qui  accingitur,  et 
periculum  figit  remedio. 

Etiam  in  remediis  peri- 
culorum,  levia  pericula 
subsistunt. 

Praestat  cum  paucis  re- 
mediis, quae  invaluerunt, 
rem  habere ;  quam  cum 
minis  singulorum. 


XL  IV 

CONSILIA    VlOLENTA. 


PRO. 

Qui  lenem  istam  pru- 
dentiam  amplectuntur,  iis 
augmenta  mali  salubria 
sunt. 


CONTRA. 

Omne    remedium 
len<um,     praegnans 
mali. 

Violenta  consilia  nemo 


vio- 
novi 

PRO.  CONTRA. 

Necessitas,  quae  violen-     dat,  praeter  iram   et  me- 
ta   consulit,    eadem    exe-     turn, 
quitur. 

XLV 

Suspicio. 


CONTRA. 

Suspicio  fidera  absolvit. 

Suspicionum  intempe- 
ries  est  mania  quaedam 
civilis. 


PRO. 

Diffidentia,  nervi  pru- 
dential;  at  suspicio  niedi- 
camentum  arthriticum. 

Merito  ejus  fides  sus- 
pecta  est,  quam  suspicio 
labefacit. 

Suspicio  fragilem  fidetn 
solvit,  fortem  intendit. 

XLVI. 

Verba  Legis. 

pro.  contra. 

Non   est    interpretatio,  Ex  omnibus  verbis  eli- 

sed  divinatio,  quaa  recedit  ciendus    est    sensus,    qui 

a  litera.  interpretetur  singula. 

Cum  receditur  a  litera,  Pessima  tyrannis  lex  in 

judex    transit   in    legisla-  equuleo. 
torem. 

XLVII. 

Pro  Testibus  contra  Argumenta. 


pro. 

Secundum  oratorem, 
non  secundum  causam 
pronunciat,  qui  argumen- 
tis  nititur. 

Qui  argumentis  potius 
credit,  quam  testibus  ;  et- 
iam  ingeuio  magis  debet 
fidere,  quam  sensui. 

VOL.  VII. 


contra. 

Si  testibus  credendum 
sit  contra  argumenta,  suf- 
ficit,  tantum  judicem  esse 
non  surdum. 

Argumenta  antidotum 
contra  venena  festimonio» 
rum. 

lis  probationibus  tutis- 

PRO.  CONTRA. 

Tutuni  foret  arguraen-     simo  creditur,  quae  raris- 
tis  credere,  si  homines  ni-     sime  nientiuntur, 
hil  absnrdi  facerent. 

Argumenta,  cum  sint 
contra  testimonia,  hoc  prse- 
stant,  ut  res  mira  videatur, 
non  autem  ut  vera. 

Atqne  hsec  antitheta  (quae  nunc  proposuimus)  for- 
tasse  tanti  non  fuerint;  sed  cum  jam  olirn  parata  et 
collecta  a  nobis  essent,  noluimus  diligentiae  nostrae 
juvenilis  fructum  perire:  praesertim  cum  (si  quis  acu- 
tius  introspiciat)  semina  siut,  non  flores.  In  illo  au- 
tem adolescentiam  plane  spirant,  quod  sint  in  morali, 
sive  demonstrativo  genere,  uberiora;  in  deliberative, 
et  judicial!,  perpauca. 

Tertia  collectio,  quae  pertinet  ad  promptuariam, 
atque  etiam  desideratur,  est  ea,  quam  vocare  placet, 
formularum  miuorum.  Jllae  autem  sunt,  veluti  vesti- 
bula,  posticae,  ante-camerae,  re-camerae,  transitus,  etc. 
orationis;  qua?  indiscrhninatim  omnibus  subjectis 
competere  possint.  Quales  sunt  praefationes,  conclu- 
siones,  digressiones,  transitiones,  promissiones,  decli- 
nationes,  et  plurima  ejusmodi.  Quemadmodum  enim 
in  aediticiis,  plurimum  facit  et  ad  voluptatem  et  ad 
usum,  ut  frontispicia,  gradus,  ostia,  fenestras,  aditus, 
transitus,  et  hujusmodi,  commode  distribuantur ;  eo- 
dem  modo  etiam  in  oratione  fit,  ut  additamenta  et  in- 
terpositiones  istae  (si  decore  et  perite  formentur  et  col- 
locentur)  plurimum  turn  gratia?,  turn  commoditatis, 
universae  orationis  structural  adjiciant.  Harum  for- 
mularum exemplum  unum  aut  alteram  proponemus, 
neque  diutius  iisdem  immorabimur.  Etsi  enim  sint 
res  haud  exigui  usus,  tamen  cum  nihil  in  his  adda- 
mus  de  nostro,  sed  tantum  formulas  nudas,  ex  De- 
mosthene,  aut  Cicerone,  aut  alio  quopiam  select© 
auctore,  describamus,  inferius  quiddam  videntur,  quam 
ut  in  eo  tempus  teramus. 

Exempla  Forinularum  Minorum. 

CONCLUSIO  DELIBERATIVA. 

Sic  et  culpam  prceteritam  fas  erit  redimere,  etfuturis 
incommodis  eadem  opera  prospicere. 

Partitionis  accurate  corollarium. 

JJt  omnes  intelligant,  nihil  me  et  subterfugere  voluisse 
reticendo,  aut  obscurare  dicendo. 

Transitio  cum  monito. 

Verum  hcec  ita  prcetereamus,  ut  tamen  intuentes  et 
respectantes,  relinquamus. 

PRjEOCCUPATIO  contra  opinionem 

INVETERATAM. 

Faciam,  ut  intelligatis  in  tota  causa,  quid  res  ipsa 
tiderit,  quid  error  ajfinxerit,  quid  invidia  conflaverit. 

Haec  pauca  enumerasse,  ad  exempla,  satis  fuerit; 
cum  quibus,  appendices  rhetoric®,  qua3  ad  promptua- 
riani  spectant,  concludimus. 

CAPUT  QUARTUM. 

Appendices  generates  duce  traditivee  ;  Critica,  et 
Pcedagogica. 

Supersunt  duse  appendices  traditivse  in  genere;  al- 
tera critica,  altera  psedagogica.  Sicut  enim  pars  tra- 
ditivae  praecipua  in  scriptione  librorum  consistit,  ita 
par»  ejus  relativa  in  librorum  versatur  lectione  :  lectio 
autem,  vel  magistrorum  ope  regitur,  vel  industria  cu- 
jusque  propria  perficitur;  atque  huic  rei  inserviunt 
doctrinse  illae,  quas  diximus,  duae. 

Ad  criticam  spectant,  primo,  auctorum  probato- 
rum  limata  correctio  et  emendata  editio:  quibus  et 
ipsorum  auctorum  honor  vindicatur,  et  studiosis  lu- 

z  2 

men  praefertul.  Qua  tamen  in  re  studiis  haud  parum 
detrimenti  intnlit  quorundam  hominum  diligentia  te- 
meraria.  Criticis  enim  haud  paucis  mos  est,  ubi  in- 
cidunt  in  quiclpiam,  quod  non  intelligunt,  vitium 
statim  in  exemplari  supponere.  Veluti  in  illo  loco 
Taciti :  cum  quaedam  colonia  jus  asyli  apud  senatuni 
assereret,  narrat  Tacitus,  non  aequis  adinodum  auribus, 
quae  ab  iis  proferebantur,  fuisse  ab  imperatore  et  se- 
natu  audita  :  itaque  legati,  causa  diffisi,  bonam  pecu- 
niae suinmam  Tito  Yinio  dederunt,  ut  eis  patrocina- 
retur  Hoc  itaque  pacto  res  obtinuit :  turn  (inquit 
Tacitus)  dignitas  et  antiquilas  colonics  valuit :  quasi 
argumenta,  quae  antea  levia  videbantur,  accedente 
pretio,  novum  turn  pondus  accepissent.  At  criticus 
quidam,  non  ex  infimis,  verbum  turn  expunxit,  et 
tantum  ve^oamt.  Atque  hac  prava  criticorum  consue- 
tudine  factum  est,  ut  (quod  non  nemo  prudenter  no- 
tavit)  exemplaria  maxime  castigata  sint  saepenumero 
rninime  omnium  casta.  Quinimo,  ut  verum  dicamus, 
nisi  critici  fuerint  eruditi  in  scientiis  illis,  de  quibus 
Jibri  ab  ipsis  editi  tractant,  periculo  diligentia  eorum 
non  vacat. 

Secundo  ad  criticam  spectant,  auctorum  interpreta- 
tio  et  explicatio,  commeutarii,  scholia,  notae,  spicilegia, 
et  similia.  In  istiusmodi  autem  laboribus,  pessimus 
ille  criticorum  nonnullos  quasi  morbus  invasit,  ut  multa 
ex  obscurioribus  transiliant,  in  satis  vero  perspicuis  ad 
fastidium  usque  immorentur,  et  expatientur,  Scilicet, 
non  tarn  illud  agitur,  ut  auctor  ipse  illustretur,  quam 
ut  criticus  ille  multiplicem  suam  eruditionem,  et  va- 
riam  lectionem,  ubique  arrepta  occasione,  ostentet. 
Optandum  imprimis  foret  (licet  haec  res  ad  traditivam 
principalem,  non  ad  appendices  pertineat)  ut  qui  ar- 
gumenta obscuriora  et  nobiliora  pertractet  scriptor, 
suas  ipse  explicationes  subjungat ;  ut  et  textus  ipse  di- 
gressionibus  aut  explicationibus  non  abrumpatur  ;  et 
notae  a  scriptoris  mente  non  recedant.  Cujusmodi 
quidpiam  suspicamur  de  Theone  Euclidis. 

Tertio,    ad    criticam    spectat    (quod    etiam    nomen 
eidem  indidit)  de  auctoribus,  quos  eduut,  breve  ali- 

quod  judicium  interpouere;  et  illos  cum  caeteris  scri- 
ptoribus,  qui  eadem  tractant,  comparare  ;  ut  per  hujus- 
modi  censuram  studiosi  et  de  librorum  delectu  mo- 
neantur,  et  ad  ipsam  lectionem  eorum  instructions 
accedant.  Atque  hoc  ultimum,  est  criticorum  tan- 
quam  cathedra,  quam  certe  nostra  aetate  nobilitarunt 
viri  nonnulli  magni,  majores  certe,  nostro  judicio, 
quam  pro  modulo  criticorum. 

Ad  paedagogicam  quod  at  tine  t,  brevissimum  foret 
dictu  ;  Consuie  scholas  Jesuitarum  :  nihil  enim,  quod 
in  usum  venit,  his  melius.  Nos  tamen  pauca,  more 
nostro,  monebimus,  tanquam  spicas  legentes.  Om- 
nino  institutionem  pueritiae  et  juventutis  collegiatam 
probamus;  non  in  aedibus  privatis;  non  sub  ludima- 
gistris  tantum.  Adest  adolescentulis  in  collegiis  aemu- 
latio  major  erga  aequales  ;  adest  quoque  ipse  vultus  et 
aspectus  virorum  gravium,  quod  facit  ad  verecun- 
diam,  et  teneros  amnios  etiam  a  principio  conformat 
ad  exemplar;  denique  sunt  quidem  plurima  educa- 
tionis  collegiatae  commoda.  In  ordine  autem  et  modo 
disciplinae,  illud  imprimis  consuluerim  ;  utcaveatur  a 
compendiis  ;  et  a  praecocitate  quadam  doctrinae,  quae 
ingenia  reddat  audacula,  et  magnos  profectus  potius 
ostentet,  quam  faciat.  Qnin  et  favendum  nonnihil 
ingeniorum  libertati,  ut  si  quis,  quae  ex  more  discipli- 
nae sunt,  faciat,  et  sisnul  tern  pus  ad  alia,  in  quae  pro- 
pensus  est,  suffuretur,  ne  utique  cohibeatur  Porro 
operae  pretium  fuerit,  diligenter  animadvertere  (quod 
fortasse  adhuc  non  fuerit  notatum)  esse  duos  assuefa- 
ciendi,  et  exercendi,  et  praeparandi  ingenia  modos, 
eosque  tanquam  antistrophos.  Alter  incipit  a  facilio- 
ribus,  et  ad  magis  ardua  paulatim  deducit;  alter  ab 
initio  duriora  imperat  et  urget,  ut,  iis  obtentis,  faeilio-* 
ribus,  quis  etiam  suaviler  perfungi  possit.  Alia  enim 
est  methodus,  incipere  natare  cum  utribus,  qui  sub- 
levent ;  alia,  incipere  saltare  cuin  calceis  pondero- 
sis,  qui  aggravent.  Neque  facile  est  dictu,  quan- 
tum harum  methodorum  prudens  intermixtio  conferat 
ad  promovendas,  tarn  animi,  quam  corporis  faculta- 
tes.  Item  applicatio  et  delectus  studiorum,  pro  na- 
tura  ingeniorum,  quae  erudiuntur,  res  est  singularis  et 

usus  et  judicii :  quam  etiam  bene  et  vere  notatam  et 

perspectam  magistri  parentibns  adolescentium  debent ; 

ut  de  genere  vitae,  cui  filios  suos  destinent,  consulere 

possent.    Verum  etillud  attentjus  paulo  observandum, 

non  tantum  in  iis,  ad  qua?  natura  quisque  sua  fertur, 

longe  maximos  fieri  profectus ;  sed   etiam  ad  ea,  ad 

quae  vitio  naturae  quis  inaxime  merit  inhabilis,  repe- 

riri  in  studiis  ad  hoc  proprie  delectis  remedia  etcura- 

tiones.     Exempli  gratia  ;  si  cuipiam  ingenium  tale  sit, 

quale  est  avium,  ut  facile  abripiatur,  nee  per  moram 

(qualem  oportet)  intentum  esse  sustineat;  remedium 

huic  rei  prsebebunt  mathematica,  in  quibus,  si  evage- 

tur  paulo  mens,  de  integro  renovanda  est  demonstra- 

tio.     Etiam  exercitiorum,  in  erudiendo,  partes  liquet 

esse  vel   maxirnas.     At  illud   a  paucis  notatum  est, 

quod  exercitiorum  debeat  esse  non  solum  prudens  in- 

stitutio,   sed   etiam   prudens  intermissio.     Optime  si- 

quidem  Cicero  notavit,  quod  in  exercitiis  pl'erunque 

exerceri  contingat,  non  minus  vitia,  quam  facultates  ; 

adeo  ut  malus  habitus,  quandoque  simul  acquiratur,  et 

se  insinuet  cum   bono.     Itaque  tutius  est  intermittere 

exercitia,   et  subinde   repetere,   quam  assidue   conti- 

nuare  et  urgere.     Verum  de  his  satis.     Sunt  certe  hae 

res  primo  aspectu  minus  grandes  et  solennes,  sed  fru- 

ctuosae  tamen  et  efficaces.     Quemadmodum  enim  in 

plantis,  ad  felicitatem   vel   infelicitatem  ipsarum,  plu- 

rimum  faciuut  injuriae,  aut  auxilia,  quae  iisdem,  cum 

tenerae,  fuissent,  intervenerint :  quemadmodum  etiam 

incrementa   ilia  immensa   imperii    Romani    merito    a 

quibusdam  attribuuntur  virtuti  et  prudentiae  sex  illo- 

rum  regum,  qui  eidem  in  pueritia  sua  veluti  tutores 

fueruut,  aut  nutritii  :  sic  certe  cultura  et  institutio  an- 

norum   puerilium,    aut   teneriorum,   eas   habet  vires, 

licet   latentes,    et    minime  in   cujusvis  observatiouem 

incurrentes,  quas  neque  temporis  diuturnitas,  neque 

laborum   assiduitas  et  contentio,  postea,  aetate  matu- 

riore,    possint  ullo  modo  aequiparare.      Non    abs  re 

fuerit  etiam    notare,  facultates   vel    mediocres,   si    in 

magnos  viros  aut  res  magnas  inciderint,  graves  et  in- 

signes  interdum  producere  efFectus.     Ejus  rei  pone- 

mus  exemplum  memorabile;  quod     o  magis  adduci 

mils,  quia  Jesurtae  eandem  disciplinam  non  videntur 
aspernari,  sano  (ut  nobis  videtur)  judicio.  Atque  est 
res,  quae,  si  sit  professoria,  infamis  est;  verum  discipli- 
naria  facta,  ex  optimis  est.  Intelligimus  a u tern  actio- 
nem theatralem.  Quippe  qua?,  memoriam  roborat; 
vocis  et  pronunciation^  to-num  atque  effieaeiam  teni- 
perat;  vultum  et  gestnm  ad  decorum  componit,  fidu- 
ciam  non  parvain  conciliat,  denique  oculis  hominum 
juvenes  assuefacit.  Erit  autem  exemplum  e  Tacito 
desumptum,  Vibuleni  cujusdam,  olim  liistrionis,  tunc 
temporis  autem  miHtantis  in  legionibus  Pannonicis. 
Hie,  sub  excessu  Angusti,  seditionem  moverat ;  ita 
ut  Blaesus  prsefectus  aliquos  ex  seditiosis  in  carcerem 
conjieeret.  Milites  vero,  impressione  facta,  illos  ef- 
fractis  carceribus  liberaruirt.  At  Vibulenus,  apud 
milites  concionabundus,  sic  orsus  est :  Vos  (inquit)  his 
innocentibus  et  miserrimis  lucem  et  spiritum  reddidistis: 
sed  quis  fratri  meo  vitam,  quis  fratrem  mi  hi  reddit  ? 
quern  missum  ad  vos  a  Qermanico  exercitu,  de  commu- 
nibus  commodis,  node  proxima  jugulavit  per  gladiatores 
sues,  qitos  in  exitium  militum  habet  alque  armat.  Me- 
sponde,  JBlcsse,  ubi  cadaver  abjeceris  ?  Ne  hostes  quidem 
sepulturam  invident.  Cum  osculis,  cum  lacrymis  dolo- 
rem  meum  implevero,  me  quoque  trucidari  jube ;  dum 
interfectos,  nullum  ob  scelus,  sed  quia  utilitati  legionum 
consulebamus,  hi  sepeliant.  Quibus  verbis  invidiam  ac 
consternationis  nimium  quantum  concivit;  adeo  ut, 
nisi  brevi  postea  innotnisset  nihil  horum  fuisse,  quin 
etiam  fratrem  eum  nunquam  habuisse,  vix  a  praefeeto 
milites  manus  abstinuissent :  ille  vero  rem  totam,  tan- 
quam  fabulam,  in  scena  peregit. 

Nunc  vero  ad  colophonem  pervenimus  tractatus 
nostri  de  doctrinis  rationalibus.  In  quibus,  licet  a 
partitionibus  receptis  interdum  recesserimus,  nemo 
tamen  existimet,  nos  illas  ornnes  improbare  partitio- 
nes,  quibus  usi  non  sumus.  Duplex  enim  nobis  im- 
ponitur  necessitas  partitiones  mutandi :  una,  quia  haec 
duo,  nimirum,  res  natura  proximas  in  unam  classem 
redigere,  et  res  ad  usum  promendas  conjicere  in  unum 
cumulum  ;  fine  ipso  et  intentione,  sunt  omnino  di- 
versa.     Exempli  gratia  ;  secretarius  aliquis  regis  aut 

reipublicae  in  rauseo  chartas  suas  ita  procul  dnbio  di- 
stribuit,  ut  quae  similis  sint  naturae  simul  componat, 
veluti  foedera  seorsum,  seorsurn  mandata,  literas  ab 
exteris,  literas  domesticas,  et  similia,  seorsum  omnia. 
Contra,  in  scrinio  aliquo  particulari  illas  simul  com- 
ponit,  quas,  licet  diversi  generis  sunt,  simul  tamen 
usui  fore  existimet:  sic  nimirum  in  hoc  universali  sci- 
entiae  repositorio,  nobis  pro  naturarerumipsarum  par- 
titiones erant  instituendae  :  cum  tamen,  si  particula- 
rs aliqua  scientia  fuisset  pertractanda,  partitiones 
fuissemus  secuti,  usui  et  praxi  potius  accommodatas. 
Altera  necessitas  partitiones  mutandiest,  quia  deside- 
ratorum  ad  scientias  abjectio,  et  eorum  cum  reliquis 
in  integrum  corpus  redactio,  etiain  per  consequen- 
tiam,  scientiarum  ipsarum  partitiones  transtulit.  Nam 
(demonstrations  gratia)  esto  quod  artes  quae  baben- 
tur,  rationem  habeant  numeri  15,  adjectis  autem  desi- 
deratis  numeri  20.  Dico  quod  partes  numeri  15,  non 
sunt  eaedem  partes,  quae  numeri  20.  Nam  partes  nu- 
meri 15,  sunt  3,  et  5.  Partes  vero  numeri  20,  sunt  2, 
4,  5,  et  10.  Itaque  patet  quod  haecaliter  fieri  non  po- 
tuerint.     Atque  de  scientiis  logicis  haec  dicta  sint. 

Partitio  Ethicce  in  Doctrinam  de  Exemplari,  et  geor- 
gica  Animi.  Partitio  Exemplaris  (scilicet  boni)  in 
bonum  Simplex,  et  bonum  Comparatum.  Partitio 
boni  Simplicis,  in  bonum  Individuate,  et  bonum  Com- 
munionis. 

Perventum  est  (rex  optime)  ad  ethicam,  quae  vo- 
luntatem  humanam  intuetur  et  tractat.  Volunta- 
tem  gubernat  recta  ratio,  seducit  bonum  apparens ; 
voluntatis  stimuli  affectus,  ministri  organa  et  motus 
voluntarii.  De  hac  Salomon,  Ante  omnia  (inquit)  cu- 
stodi,  Jili,  cor  tnum,  nam  inde  procedunt  actiones  vita. 
In  hujus  scientiae  pertractatione,  qui  de  ea  scripserunt, 
perinde  mihi  fecisse  videntur,  ac  si  quis  scribendi 
artem  tradere  pollicitus,  pulchra  tantum  exhibeat 
exemplaria  literarum  tam  simplicium  quam  copu- 
latarum  :  de  calamo  vero  ducendo,  aut  modis  chaia- 
cteres  effbrmandi,  nihil  praecipiat :  ita  et  isti  proposu- 

erunt  nobis  exemplaria  bella  et  luculenta,  atque  de- 
scriptiones  sive  imagines  accuratas,  boni,  virtutis,  offi- 
ciorum,  felicitatis,  tanquam  vera  objecta,  et  scopos 
voluntatis  et  appetitus  humani:  verum  quomodo  quis 
possit  optime  ad  bos  scopos  (excellentes  sane,  et  bene 
ab  illis  positos)  collimare;  hoc  est,  quibus  rationibus 
et  institutis  animus  ad  ilia  assequenda  subigi  et  com- 
poni  possit,  aut  nihil  praecipiunt,  aut  perfunctorie  et 
minus  utiliter.  Disseramus,  quantum  libuerit,  virtutes 
morales  in  animo  humano  esse  hai)itualiter,  non  na- 
turaliter  :  distinguamus  solenniter,  inter  spiritus  gene- 
rosos  et  vulgus  ignobile;  quod  ill i  rationum  momentis, 
hi  praemio  aut  poena,  ducantur :  praecipiamns  inge- 
niose,  animum  humanura,  utrectificetur,  instar  bacilli, 
in  contrariam  partem  inclinationis  suae  flecti  oportere: 
aliaqueinsuper  hujusmodi  hinc  inde  spargamus:  longe 
tamen  abest,  ut  base  et  alia  id  genus,  absentiam  rei 
excusent,  quam  modo  requirimus. 

Hujusce  neglectus  causam  haud  aliam  esse  reor, 
quam  latentem  ilium  scopulum,  ad  quem  tot  scientiae 
naviculae  impingentes,  naufragia  passae  sunt:  nimirum, 
quod  fastidiant  scriptores  versari  in  rebus  vulgatis  et 
plebeiis,  quae  nee  satis  subtiles  sint  ad  disputandum, 
hec  satis  illustres  ad  ornaudum.  Sane  haud  facile 
quis  verbis  assequatur,  quantam  calamitatem  attulerit 
hoc  ipsum,  quod  diciinus :  quod  homines  ingenita 
superbia,  et  gloria  vana,  eas  materias  tractationum, 
eosque  modos  tractandi  sibi  delegerint,  quae  ingenia 
ipsorum  potius  commendent,  quam  lectorum  utilitati- 
bus  inserviant.  Optime  Seneca,  Nocet  illis  eloquentia, 
quibus  non  rerumfacit  cupiditatem,  sed  sui:  siquidem 
scripta  talia  esse  debent,  ut  amores  documentorum 
ipsorum,  non  doctornm  excitent.  li  igitur  recta  ince- 
dunt  via,  qui  de  consiliis  suis  id  praedicare  possint, 
qnod  fecit  Demosthenes,  atque  hac  clausula  eaconclu- 
flere,  Qua  si  feceritis,  non  oratorem  duntaxat  in  prce- 
sentia  laudabitis,  sed  vosinet  ipsos  etiam,  non  ita  multo 
post,  statu  verum  vestrarum  meliore.  Ego  certe  (rex 
optime)  ut  de  meipso,  quod  res  est,  loquar,  et  in  iis, 
quae  nunc  edo,  et  in  iis,  quae  in  posterum  medifor, 
dignitatem  tngeriii  et  nominig  mei  (si  qua  sit)  seepius 


Cap.  J.]  Dc  Augment  is  Scientiarnm.  347 

sciens  et  volens  projicio,  dum  couimodis  butnanis  in- 
serviam  :  quique  architectus  fortasse  in  philosopbia  et 
scientiis  esse  debeam,  etiam  operarius  et  bajnlus,  et 
quidvis  demnm  fio ;  cum  hand  pauca,  quae  omnino 
fieri  necesse  sit,  alii  autem  ob  innatam  superbiam  sub- 
terfugiant,  ipse  sustineam  et  exequar.  Verum  (ut  ad 
rem  redeamus)  quod  ccepimus  dicere,  delegerunt  sibi 
philosophi  in  ethica  massam  quandam  materiae  splen- 
didam  et  nitentem,  in  qua  potissimum  vel  ingenii 
acumen,  vel  eloquentiae  vigorem  venditare  possint: 
quae  vero  practicam  maxime  instruunt,  quandoqui- 
dem  tarn  belle  ornari  non  possint,  maxima  ex  parte 
omiserunt. 

Neque  tamen  debuerant  viri  tam  eximii  desperasse 
de  fortuna,  simili  ei,  quam  poeta  Virgilius,  et  sibi 
spondere  ausus,  et  revera  consequutus  est;  qui  non 
minorem  eloquentiae,  ingenii,  et  eruditionis,  gloriarn 
adeptus  est,  in  explicando  observationes  agriculturae, 
quam  iEneae  res  gestas  heroicas  enarrando. 

JSfec  sum  animi  dubius,  verbis  ea  vincere  magnum 
Quam  sit,  et  angustis  hunc  addere  rebus  honorem. 

Certe,  si  serio  hominibus  cordi  sit,  non  in  otio  scribere, 
quae  per  otium  legantur,  sed  revera  vitam  activam 
instruere  et  subornare  ;  georgica  ista  animi  humani 
non  mi n ore  in  pretio  apud  homines  haberi  debeant, 
quam  heroicae  illae  effigies  virtutis,  boni,  et  felicitatis, 
in  quibus  tam  operose  est  insudatum. 

Partiemur  igitur  ethicam  in  doctrinas  principales 
duas;  alteram  de  exemplari  sive  imagine  boni;  alte- 
ram de  regimine  et  cultura  animi,  quam  etiam  partem 
georgica  animi  appellare  consuevimus:  ilia  naturam 
boni  describit,  haec  regulas  de  animo  ad  illam  confor- 
mando  praescribit. 

Doctrina  de  exemplari  (quae  boni  naturam  intuetur 
et  describit)  bonum  considerat,  aut  simplex,  aut  com- 
paratum;  aut  genera  (inquam)  boni,  aut  gradus.  In 
posteriore  horum,  dispulationes  illas  inlinitas,  et  spe- 
eulationes  circa  boni  supremum  gradum,  quem  felici- 
tatem,  beatitudinem,  summuin  bonum  vocitarunt  (quae 
ethnicis  instar  theologiae  erant)  Christiana  tandem  fides 

sustulit,.et  missas  fecit.  Quemadmodum  euim  Ari- 
stoteles  ait,  Adolescentes  posse  etiam  beatos  esse,  sed  non 
aliter  quam  spe;  eodem  modo,  a  Christiana  fide  edocti, 
debemus  nos  omnes  minorum  et  adoiescentum  loco 
statuere,  ut  non  aliam  felicitatem  cogitemns,  quain 
quae  in  spe  sita  est. 

Liberati  igitur  (bonis  avibus)  ab  hac  doctrina,  tan- 
quam  de  ccelo  ethnicorum  (qua  in  parte  proculdubio 
elevationem    naturae  hu manse    attribuerunt    majorem, 
quam   cujus   ilia  esset  capax :    videmus    enim    quali 
cothurno  Seneca;  Vere  magnum,  habere  fragilitatem 
hominis,  securitatem  Dei)  reliqua  certe  ab  ill  is  circa 
doctrinam  exemplaris  tradita,  ininore  ant  veritatis  ant 
sobrietatis  jactura,  magna  ex  parte  recipere  possumns. 
Etenim,  quod  ad   natnram  boni  positivi  et  simplicis 
spectat,  illam  certe  pulcherrime  et  ad  vivum,  veluti 
in  tabulis  eximiis,  depinxernnt;  virtutum  etofficiorum 
figuras,  posituras,  genera,  affinitates,  partes,  subjecta, 
provincias,  actiones,  dispensationes,  diligentissime  sub 
oculos   repraesentantes.      Neque   hie  finis:   nam   haec 
omnia  animo  humano,  magno  quoqne  argumentorum 
aenmine  et  vivacitate,  et  suasionum  dnlcedine,  com- 
mendarunt  atque   insinuarunt :    quinetiam    (quantum 
verbis  praestari  possit)  eadem  contra  pravos  et  popu- 
lares  erroreset  insultus, fidelissime  muniverunt.     Qua- 
tenus  vero  ad  naturam  boni  comparati,  hnic  rei  etiam 
nullo    modo    defuerunt:    in    conslituendis    trinis   illis 
ordinibus  bonorum;  in  collatione  vitse  contemplativae 
cum  activa;  in  discriminatione  virtutis  cum  relucta- 
tione,   et  virtutis  jam    securitatem  nactse,   et   confir- 
matae;  in  conflictu  et  pngna  honesti  et  utilis;  in  vir- 
tutum inter  se  libramine,  nimirum  cui  quaeque  prae- 
ponderet,  et  similibus.     Adeo  ut  hanc  partem  de  ex- 
emplari  insigniterexcultam  jam  esse,  et  antiquos  in  ea 
re  mirabiles  se  viros  praestitisse,  reperiam:  ita  tamen, 
ut  philosophos  longo  post  se  intervallo  reliquerit  pia 
et  strenua  theologorum  diligentia,  in  officiis,  et  virtu- 
tibus   moral i bus,   et  casibus  conscientiae,    et   peceati 
circumscriptionibus  pensitandis  et  determinandis  ex- 
ercitata. 

IVihilo  secius  (ut  ad  philosophos  redeamus)  si  illi 

(antequam  ad  populares  et  receptas  notiones  virtutis, 
vitii,  doloris,  voluptatis,  et  caeterorum,  seapplicassent) 
supersedissent  paulisper,  et  radices  ipsas  boni  et  mali, 
etradicum  illarum  fibras  indagassent;  ingentem,  meo 
judicio,  lucem  illis  omnibus,  quae  postea  in  inquisition 
nem  ventura  fuissent  affudissent  :  ante  omnia,  si  na- 
turam  rerum  non  minus,  quam  axiomata  moralia, 
consuluissent,  doctrinas  suas  minus  prolixas,  magis 
autem  pro  fund  as  reddidissent.  Quod  cum  ab  illis  aut 
omnino  omissum,  aut  confuse  admodum  tractatum 
fuerit  nos  breviter  retractabimus ;  et  fontes  ipsos  re- 
rum  moralium  aperireet  purgareconabimur,  antequam 
ad  doctrinam  de  cultura  animi,  quam  ponimus  ut  de- 
sideratam,  perveniamus.  Hoc  enim  (ut  arbitramur) 
doctrinam  de  exemplari  novis  quodammodo  viribus 
donabit. 

Inditus  est  atque  impressus  unicuique  rei  appetitus 
ad  duplicem  naturain  boni ;  alteram  qua  res  totum 
quiddam  est  in  seipsa  :  alteram,  qua  est  pars  totius 
alicujus  majoris.  Atque  posterior  haec  ilia  altera 
dignior  est,  et  potentior,  cum  tend  at  ad  conversatio- 
nem  formaa  amplioris.  Nominetur  prima,  bonuni  in- 
dividuate, sive  suitatis  ;  posterior,  bonum  communio- 
nis.  Ferrum  sympathia  particulari  fertur  ad  magne- 
tem  :  at  si  paulo  ponderosius  fuerit,  auiores  iilos  dese- 
rit,  et  tanquam  bonus  civis,  et  amator  patriae,  terrain 
petit,  regionem  scilicet  connaturalium  suorum.  Uhe- 
rius  paulo  pergamus  ;  corpora  densa  et  gravia  terram 
petunt,  congregationem  magnam  corporum  denso- 
rum  :  attamen,  potius  quam  natura  rerum  divulsionem 
patiatur,  et  detur  (ut  loquuntur)  vacuum,  corpora 
hujusraodi  in  sursum  ferentur,  et  cessabunt  ab  officio 
suo  erga  terram,  ut  praestent  officium  suum  mundo  ipsi 
debitum.  Ita  quasi  perpetuo  obtiuet,  ut  conservatio 
formae  magis  communis  minores  appetitus  in  ordinem 
redigat.  At  praerogativa  ista  boni  communionis  sig- 
natur  praecipue  in  homine,  si  non  degeneraverit ;  juxta 
memorabile  illud  Pompeii  Magni  dictum,  qui,  quo 
tempore  Romaiu  fames  premeret,  aunonaeimportandae 
praepositus,  vehementissime  autem  ab  amicis  interpel- 
latus  ne  mari,  atroce  tempestate  ingruente,  se  com- 

mitteret;  illud  tantum  respondit,  Necesse  est  ut  earn, 
non  ut  vivam  :  adeo  ut  vitas  desideriutn  (quod  in  in- 
dividuo  maximum  est)  amori  et  fidei  in  rempublicam 
apud  eum  non  praeponderaret.  Sed  quid  moramur? 
Nulla,  omnibus  seculis,  reperta  est  vel  philosophia, 
vel  secta,  vel  religio,  vel  lex,  aut  disciplina,  qua3  in 
tantum  communionis  bonum  exaltavit,  bonum  vero 
individuale  depressit,  quantum  sancta  fidesChristiana  : 
unde  liquido  pateat,  unum  eundemque  Deum  fuisse, 
qui  creaturis  leges  illas  naturae,  hominibus  vero  legem 
Christianam  dedisset.  Propterea  legimus,  nonnulios 
ex  electis  et  Sanctis  viris  optasse  se  potius  erasos  ex 
libro  vitae,  quam  ut  salus  ad  fratres  suos  non  perveni- 
ret ;  ecstasi  quadam  charitatis,  et  impotenti  desiderio 
boni  communionis  incitati. 

Hoc  positum,  ita  ut  immotum  maneat  et  inconcus- 
sum,  nonnullis  ex  gravissimis  in  morali  philosophia 
controversiis  finem  imponit.  Primo  enim  quaestionem 
ill  am  determinat,  de  vita  contemplativa  activae  prae- 
ferenda  ;  idque  contra  sententiam  Aristotelis.  Omnes 
siquidem  rationes,  quae  ab  illo  pro  contemplativa  affe- 
runtur,  bonum  privatum  respiciunt,  atque  individui 
tantum  ipsius  voluptatem,  aut  dignitatem  ;  quibus  in 
rebus  contemplativa  palmam  haud  dubie  reportat. 
Etenim  contemplativa  non  absimilis  est  comparationi, 
qua  usus  est  Pythagoras,  ut  philosophiae  et  contempla- 
tioni  honorem  ac  decus  assereret :  qui  ab  Hierone, 
quisnam  esset,  interrogatus,  respondit ;  Hieronem  non 
latere  (si  forte  unquam  Olympicis  certaminibus  inter- 
fuisset)  id  ibi  loci  contingere,  ut  veniant  eo  alii  fortunae 
suae  in  agonibus  periculum  facturi ;  alii  vero  ut  merca- 
tores,  ad  merces  distrahendas  ;  aliiut  amicos  undique 
confluentes  convenirent,  et  epulis  ac  hilaritati  indul- 
gerent;  alii  denique  ut  caeterorum  essent  spectatores  : 
se  autem  unum  esse  ex  illis,  qui  spectandi  gratia 
venerit.  Verum  homines  nosse  debent,  in  hoc  huma- 
ns vitae  theatro,  Deo  el  angelis  solum  convenire,  ut 
spectatores  sint.  Neque  sane  fieri  potuit,  ut  hac  de  re 
dubitatio  in  ecclesia  unquam  suscitaretur  (utcunque 
plurhnis  in  ore  fuerit  dictum  illud,  Pretiosa  in  oculis 
Domini  mors  sanctorum  ejus:  ex  quo  loco  mortem 

illam  civilem,  et  institnta  vitas  monastic»  et  regnlaris 
attollere  solebant)  nisi  illud  etiam  una  subesset,  quod 
vita  ilia  monastica  mere  contemplativa  non  sit,  verum 
plane  in  officii»  ecclesiasticis  versetur;  qualia  sunt 
jugis  oratio,  et  votorum  sacrificia  Deooblata;  libro- 
rum  item  theologicorum,  multoinotio,  conscriptio,  ad 
legisdivinae  doctrinam  propagandam  :  quemadmodum 
et  Moses  fecit,  cum  per  tot  dies  in  montis  secessu 
moratus  esset.  Quinetiam  Henoch,  ab  Adamo  Septi- 
mus, qui  videtur  fuisse  princeps  vitae  contemplativae 
(etenim  cum  Deo  ambulasse  perhibetur)  nihilominus 
ecclesiam  prophetiae  libro  (qui  etiam  a  sancto  Juda 
citatur)  dotavit.  Contemplativam  vero  quod  attinet 
meram,  et  in  se  ipsa  terminatam,  quaeque  radios  nullos, 
sive  caloris,  sive  luminis,  in  societatem  humanam  dif- 
fundat,  nescit  earn  certe  theologia. 

Determinat  etiam   quaestionem,    tanta   contentione 
agitatam,  inter  scholas  Zenonis  et   Socratis   ex   una 
parte,  qui  felicitatem  in  virtute,  aut  sola,  aut  adornata 
(cujus  semper  in  officiis  vitae  partes  potissimae)  collo- 
carunt :  et  reliquas  complures  sectas  et  scholas,  ex 
altera  parte :  veluti   scholas    Cyrenaieorum    et  Epi- 
cureorum;  qui  earn  in  voluptate  constituerunt :  vir- 
tutem  autem  (sicut  fit  in  comcediis  aliquibus,  ubi  hera 
cum  fa  mill  a  vestem  mutet)  plane  ancillam  statuerunt : 
utpote   sine   qua  voluptati   commode   ministrari  non 
posset:    nee  minus  illam  alteram    Epicuri  scholam, 
quasi  reformatam ;  quae  felicitatem   nihil    aliud   esse 
praedicabat,  quam   animi  tranquillitatem   et  serenita- 
tem,  a  perturbationibus  liberi,  et  vacui  ;  ac  si  Jovem 
de  solio   deturbare  vellent,  et  Saturnum   cum  aureo 
seculo  reducere,  quando  neque  aestas  nee  bruma  fuis- 
sent,  non  ver,  nee  autumnus,   sed  una  et  aequabilis 
aeris  temperies  :  denique  et  illam  explosam  Pyrrhonis 
et  Herilli  scholam,  qui  sitam  autumaverunt  felicita- 
tem in  scrupulis  quibusque  animi  prorsuseliminandisT 
nullam  statuentes  fixam  et  constantem  boni  aut  mali 
naturam,  sed  actiones  pro  bonis  aut  malis  habentes, 
prout  ex    animo,  motu  puro   et  irrefracto,   aut  con- 
tra, cum  aversatione  et  reluctatione,  prodirent ;  quae 
tamen  opinio  in   haeresi  Anabaptistarum  revixit,  qui 

cuncta  metiebantur  juxta  motus  et  instinctus  spiritus, 
et  constantiam  vel  vacillationem  fidei.  Liquet  autem 
ista,  quae  recensuimus,  omnia  ad  privatam  animorum 
tranquillitatem,  et  complacentiam,  nullo  modo  autem 
ad  bonum  communionis,  spectare. 

Porro,  redarguit  etiam  philosophiam  Epicteti,  qui 
hoc  utitur  praesupposito  ;  felicitatem  in  iis  poni  de- 
bere,  quae  in  potestate  nostra  sunt,  ne  scilicet  fortunae 
et  casibus  simus  obnoxii :  quasi  vero  non  multo  fuerit 
felicius,  in  rectis  et  generosis  intentionibus,  et  finibus, 
qui  publicum  bonum  amplectantur,  successu  destitui 
et  frustrari,  quam  in  omnibus,  quae  ad  privatam  tan- 
tum  fortunam  nostram  referuntur,  voti  perpetuo  com- 
potes fieri.  Sicut  Consalvus,  Neapolim  digito  militi- 
bus  indicans,  generosa  voce  testatus  est,  multo  sibi 
optatius  fore,  unom  pedem  promovendo,  ad  interitum 
certum  mere,  quam  unius  pedis  recessu,  vitam  in 
multos  annosproducere.  Cui  etiam  concinit  ccelestis 
dux  et  imperator,  qui  pronunciavit  conscientiam  bo- 
nam  jvge  esse  convivium ;  quibus  verbis  aperte  signi- 
ficat,  mentem  bonarum  intentionum  sibi  consciam, 
utcunque  successu  careat,  veriuset  purius,  et  naturae 
magis  consentaneum  praebere  gandium,  quam  univer- 
sum  ilium  apparatum,  quo  instrui  possit  homo,  vel  ut 
desideriis  suis  fruatur,  vel  ut  animo  conquiescat. 

Redarguit  itidem  philosophise  abusum  ilium,  circa 
Epicteti  tempora  grassari  coeptum  :  nempe  quod  phi- 
losophia  versa  fuerit  in  genus  quoddam  vitae  professo- 
rium  et  tanquam  in  artem  ;  quasi  scilicet  institutum 
philosophiae  esset,  non  utperturbationes  compesceren- 
tur  et  extinguerentur  ;  sed  ut  causae  et  occasiones 
ipsarum  evitarentur  et  summoverentur  :  ideoqueparti- 
cularisquaedam  vita?  ratio  ad  hoc  obtinendum  ineunda 
esset :  introducendo  sane  tale  genus  sanitatis  in  ani- 
mum,  quale  fuit  Herodici  in  corpore  :  cujus  meminit 
Aristoteles;  ilium  scilicet  nihil  aliud  per  totam  vitam 
egisse,  quam  ut  valetudinem  curaret ;  et  proinde  ab  in- 
finitis  rebus  abstineret,  corporis  interim  usu  quasi 
multatus.  Ubi  si  hominibus  officia  societatis  conse- 
ctari  cordi  sit,  ilia  demum  valetudo  maxime  est  expe- 
tenda,  quae  quaslibet  mutationes  et  impetus  quoscun- 

que  ferre  et  vincere  queat.  Eodem  modo  et  animus 
ille  demum  vere  et  proprie  sanus  et  validus  censendus 
est,  qui  per  plurimas  et  maximas  tentationes  et  per- 
turbationes  perrumpere  potest.  Ita  ut  optime  Dio- 
genes dixisse  visus  sit;  qui  eas  vires  animi  Jaudarit. 
quce  non  ad  caute  abstinendum,  sed  ad  for  titer  susti- 
nendum  valerent;  quaeque  animi  impetum,  etiam  in 
maximisprsecipitiiSjCohibere  possint;  quseque  (id  quod 
in  equis  bene  subactis  laudatur)  praestent,  ut  brevis- 
simo  spatio,  et  sistere  se,  et  vertere  possint. 

Postremo,  redarguit  idem  teneritudinem  quandam, 
et  ineptitudinem  ad  morigerandum,  in  nonnullis  ex 
antiquissimis  philosophis,  et  maxime  in  veneratione 
habitis,  notatam  :  qui  nirnis  facile  se  a  rebus  civilibus 
subduxerint,  ut  indignitatibus  et  perturbationibus  se 
exuerent ;  atque  magis,  sua  opinione,  illibati,  et  tan- 
quam  sacrosancti,  viverent :  ubi  consentaneum  esset, 
constantiam  hominis  vere  moralis  talem  fore,  qualem 
idem  Consalvus  in  homine  militari  requirebat ;  nimi- 
rum  ut  honor  ejus  contexeretur  tanquam  e  tela  cras- 
siore  ;  minirneque  tarn  tenui,  ut  quidvis  illud  vellicare 
et  lacerare  possit. 

CAPUT  SECUNDUM. 

Partitio  boni  Individualis,  vel  Suitatis,  in  bonum  Ac- 
tivum,  et  bonum  Passivum.  Partitio  boni  Passivi, 
in  bonum  Conservativum,  et  bonum  Perfectivum.  Par- 
titio boni  Communionis,  in  OJficia  generalia,  et  re- 
spec tiva. 

Repetamus  igitur  jam  et  persequamur  primum  bo- 
num individuale,  et  suitatis.  Illud  partiemur  in  bonum 
activum,  et  bonum  passivum.  Etenim  haec  quoque 
differentia  boni  (non  absimilis  certe  illis  appellatio- 
nibus,  quae  Romanis  in  ceconomicis  erant  familiares, 
promi  scilicet,  et  condi)  in  universa  rerum  natura  im- 
pressa  reperitur;  prascipue  autem  se  prodit  in  duplici 
rerum  creatarum  appetitu  ;  altero,  se  conservandi  et 
muniendi ;  altero,  se  multiplicandi  et  propagandi : 
atque  hie  posterior,  qui  activus  est,  et  veluti  promus, 

potentior  videtur  et  dignior  ;  ille  autem  prior,  qui  pas- 
sivus  est,  et  veluti  condus,  inferior  censeri  potest. 
Etenim  in  universitate  rerum,  natura  ccelestis  prseci- 
pue  agens  est;  at  natura  terrestris,  patiens.  Etiam 
in  delectationibus  animantium,  major  voluptas  est 
generandi,  quam  pascendi.  In  oraculis  quoque  di- 
vinis  pronunciatur,  Beatius  esse  dare,  quam  accipere. 
Quin  et  in  vita  communi,  nemo  invenitur  ingenio 
tarn  molli  et  eflfceminato,  quin  pluris  faciat  ali- 
quid,  quod  ei  in  votis  erat,  perficere,  et  ad  exitum 
perducere,  quam  sensualitatem  aliquam,  aut  dele- 
ctamentum.  Atqne  ista  quidem  boni  activi  pre-emi- 
nentia  in  immensum  exaltatur,  ex  intuitu  conditi- 
ons humanae,  quod  sit  et  mortalis,  et  fortunae  ictibus 
exposita.  Nam  si  in  voluptatibus  hominum  posset 
obtineri  perpetuitas  atque  certitudo,  magnum  pretium 
eis  aecederet,  propter  securitatem  et  mo  ram.  Quan- 
doquidem  autem  rem  videmus  hue  recidere  :  Magni 
aestimamus  mori  tardius  :  et,  Ne  glorieris  de  crastino  ; 
nescis  partum  diei:  mirum  minime  est,  si  omni  con- 
ten  tin  ne  feramur  ad  ea,  qua?  temporis  injurias  non  re- 
formident.  Ea  vero  nulla  esse  possunt,  praeter  opera 
nostra  ;  sicut  dicitur,  Opera  eorum sequuntur  eos.  Est 
et  altera  prae-eminentiaboni  activi  haud  exigua,  indita 
et  sustentata  ex  eo  afFectu,  qui  humanae  naturae,  nt 
comes  individuus,  lateri  adhaeret:  amor  scilicet  novi- 
tatis  aut  varietatis.  Ille  vero  in  sensuum  voluptatibus 
(quae  boni  passivi  pars  sunt  vel  maxima)  augustus  ad- 
modum  est,  nee  latitudinem  habet  aliquam  insignem  : 
Cogita  quamdiu  eadem  feceris ;  cibus,  somnus,  Indus  ,- 
per  /tunc  circulum  curritur.  Mori  velle,  non  tantum 
fortis,  aut  miser,  aut  prudens,  sed  etiam  fastidiosus 
potest.  At  in  actis  vitae  nostrae,  et  institutis,  et  ambi- 
tionibus,  insignis  est  varietas  ;  eaque  multa  cum  vo- 
luptate  percipitur,  dum  inchoamus,  progredimur,  in- 
terquiescimus,  regredimur,  ut  vires  augeamus,  appro- 
pinquamus,  denique  obtinemus,  et  hujusmodi ;  ut 
vere  adinodum  dictum  sit,  vita  sine  proposito,  languida 
et  vaga  est.  Quod  simul  et  prudentibus  et  stultissi- 
mis  competit,  ut  ait  Salomon  ;  Pro  desiderio  qucerit 

cerebrosus,  omnibus  immiscet  se.  Quinetiam  videmus, 
reges  potentissimos,  ad  quorum  nutum,  quaecunque 
sensibus  grata  sunt,  parari  possent,  nihilominusprocu- 
rasse  sibi  interdum  desideria  humilia  et  inania  (quem- 
admodum  cithara  fuit  Neroni,  gladiatoria  Commodo, 
Antonino  aurigatio,  et  alia  aliis)  quae  taraen  ipsis  fu- 
erint  omni  affluentia  voluptatum  sensualium  potiora. 
Tanto  voluptatem  majorem  affert,  ut  aliquid  agamus, 
quam  ut  fruarnur. 

Illud  interim  paulo  attentius  notandum  est,  bonum 
activum,  individuale,  a  bono  communionis  prorsus 
differre ;  quanquam  nonnunquam  ambo  coincidant. 
Quamvis  enim  bonum  istud  individuale,  activum,  saepe 
opera  beneficentiae  (quae  ex  virtutibus  communionis 
est)  pariat  et  producat;  illud  tamen  interest,  quod 
ilia  opera  ab  hominibus  plurimis  fiant,  non  animo 
alios  juvandi  aut  beandi,  sed  plane  propter  se,  atque 
potentiam  et  amplitudinem  propriam.  Id  quod  optime 
cernitur,  quando  bonum  activum  in  aliquid  impingit, 
quod  sit  bono  communionis  contrarium.  Siquidern 
gigantea  ilia  animi  conditio,  qua  abripiuntur  magni 
isti  orbis  terrarum  perturbatores  (qualis  fuit  L.  Sylla, 
et  plurimi  alii,  licet  in  modulo  longe  minore)  qui  vi- 
dentur  ad  hoc  anhelare,  ut  omnes  felices  et  aerumnosi 
sint,  prout  sibi  fuerint  amici,  vel  inimici ;  atque  ut 
muudus  tanquam  ipsorum  preeferat  imaginem  (quae 
vera  est  theomachia)  haec,  inquam,  ipsa  aspirat  ad  bo- 
num activum,  individuale,  saltern  apparens ;  etsi  a 
bono  communionis  omnium  maxime  recedat. 

At  bonum  passivum  partiemur,  in  bonum  conser- 
vativum,  et  bonum  perfectivum.  Etenim  inditus  est 
unicuique  rei  triplex  appetitus,  quatenus  ad  bonum 
suitatis,  sive  individui.  Primus,  ut  se  conservet:  se- 
cundus,  ut  se  perficiat:  tertius,  ut  se  multiplicet  sive 
diffundat.  Atque  hie  postremus  appetitus  ad  bonum 
activum  refertnr,  de  quo  jam  modo  diximus.  Super- 
suntigitur  reliqua  tantum  duo,  quae  diximus,  bona: 
ex  quibus  praecellit  perfectivum.  Minus  enim  quid- 
dam  est,  conservare  rem  in  suo  statu  :  majus  vero, 
eandem  ad  naturam   sublimiorem   evehere.     Reperi- 

untur  siquidem  per  res  universas,  naturae  aliquee  nobi- 
liores,  ad  quarum  dignitatem  et  excellentiam,  naturae 
inferiores  aspirant,  veluti  ad  origines  et  fontes  suos. 
Sic  de  hominibus  non  male  cecinit  ille : 

Jgneus  est  ollis  vigor,  et  ccelestis  origo. 

Homini  enim,  assumptio  aut  approximatio  addivinam 
aut  angelicam  naturam,  est  formae  suae  perfectio.  Cu- 
jus  quidem  boni  perfectivi  prava  et  praepostera  imi- 
tatio,  pestis  est  ipsa  vitae  humanae,  et  turbo  quidam 
rapidus,  qui  omnia  abripit  et  subvertit.  Nimirum, 
durn  homines,  exaltationis  vice  formalis  atque  essen- 
tialis,  caeca  ambitione  advolant  ad  exaltationem  tan- 
tummodo  localem.  Quemadmodum  enim  aegri,  re- 
medium  mali  sui  non  invenientes,  de  loco  in  locum 
corpus  agitant  et  volvunt;  quasi  ex  mutatione  loci  a 
seipsis  abscedere,  et  internum  malum  effugere  possint: 
eodem  modo  evenit  in  ambitione,  ut  homines,  simula- 
chro  quodam  falso  naturae  suae  exaltandae  abrepti, 
nihil  aliud  adipiscantur,  quam  loci  quandam  celsitu- 
dinem  et  fastigium. 

Bonum  vero  conservativum  nihil  aliud  est,  quam 
receptio  etfruitio  rerum  naturae  nostrae  congruentium. 
Hoc  vero  bonum,  licet  maxime  sit  simplex  et  nativum, 
tamen  ex  bonis  videtur  mollissimum  atque  infimum. 
Quin  et  hoc  ipsum  bonum  recipit  differentiam  non- 
nullam  ;  circa  quam  partim  vacillavit  judicium  ho- 
minum,  partim  omissa  est  inquisitio.  Boni  siqui- 
dem fruitionis,  sive,  quod  vulgo  dicitur,  jucundi  dig- 
nitas  et  commendatio,  aut  in  sinceritate  fruitionis  sita 
est,  aut  in  ejusdem  vigore  :  quorum  alteram  inducit 
et  praestat  aequalitas ;  alteram  autem  varietas  et  vi- 
cissitudo :  alteram  minorem  habet  mixturam  mali, 
alterum  impressionem  magis  fortem  et  vividam  boni. 
Caeterum,  horum  utrum  melius,  ambigitur  :  dein,  num 
natura  humana  utrumque  simul  apud  se  retinere  pos- 
sit,  non  inquiritur 

Atque  quantum  ad  id,  de  quo  ambigitur,  ventilari 
coepit  ilia  controversia  inter  Socratem  et  sophistam 
quendarn.     Ac  Socrates  quidem  asserebat,  Felicitatem 

sitam  esse  in  animi  pace  constante,  et  tranquillitate : 
sophista  vero  in  hoc,  Ut  quis  multum  appetat,  et  m\x\- 
tum  fruatur.     Quin  et  ab  argumentis  delapsi  sunt  ad 
convicia ;    dicente  sophista,  felicitatem   Socratis,  sti- 
pitis  vel  lapidis  esse  felicitatem;   e  contra  Socrate, 
sophists   felicitatem,    felicitatem   esse    scabiosi,    qui 
perpetuo  pruriret  et  scalperet.     Neque  tamen  desunt 
utrique  sententiae  sua  firmamenta.      Nam  Socrati  as- 
sentitur  vel  Epicuri  schola  ipsa,  quae  virtutis,  ad  felici- 
tatem, partes  esse  maximas,  non  diffitebatur.     Quod 
si  ita  sit,  certo  certius  est,  virtutis  majorem  esse  usum 
in  perturbationibus  sedandis,  quam  rebus  cupitis  adi- 
piscendis.    Sophistae  autem  nonnihil  suffragari  vide- 
tur    assertio  ilia,  cujus  a  nobis  mentio   modo   facta 
est,  quod  videlicet  bouum  perfectivum  bono  conserva- 
tive sit  superius  ;  quippe  quia  cupitarum  rerum  ade- 
ptiones  naturam  videantur  sensim  perficere  :  quod  licet 
vere  non  faciant,  tamen  et  motus  ipse  in  circulo,  spe- 
ciem  nonnullam  prae  se  fert  motus  progressivi. 

At  secunda  quaestio  (num  scilicet  natura  humana 
non  possit  et  animi  tranquillitatem,  et  fruendi  vigorem, 
siraul  retinere)  rite  definita,  priorem  illam  reddit  otio- 
sam  et  supervacaneam.     Annon  enim  videmus,  haud 
raro  animos  nonnullorum  ita  factos  et  compositos,  ut 
voluptatibus  afficiantur  vel  maxime  cum  adsint,  et  ta- 
men earum  jacturam  non  gravate  ferant?   Ita  ut  series 
ilia  philosophica,  Non  uti,  ut  nonappetas;  non  appe- 
tere,  ut  non  metuas,  videatur  esse  pusilli   cujusdam 
animi,  et  diffidentis.     Sane,  doctrinae  pleraeque  philo- 
sophorum  videntur  esse  paulo  timidiores,  et  cavere 
hominibus  plusquam  natura  rerum  postulat.     Veluti, 
cum  mortis   formidinem  medendo  augent.      Etenim, 
cum  nihil  aliud  fere  vitam  humanam  faciant,  quam 
mortis  quandam  praeparationem  et  disciplinam,  quo- 
modo  fieri  possit,  ut  ille  hostis  mirum  in  modum  non 
videatur  terribilis,  contra   quem  muniendi  nullus  sit 
finis?     Melius  poeta  (ut  inter  ethnicos  ;) 

Quifinem  vita  extremum  inter  munera ponat 
Natures. 

Similiter  et  in  omnibus  annisi  sunt  philosophi  animum 

humanum  reddere  nimis  uniformem  et  harmonicum: 
eum  motibus  contrariis  et  extremis  mini  me  assuefa- 
ciendo.  Cujus  causam  arbitror  fuisse,  quod  ipsi  vitae 
se  privatae  dedicarunt,  a  negotiis  et  aliorum  obsequiis 
immimi  et  liberae.  Quin  potius  imitentur  homines 
prudentiam  gemmariorum ;  qui  si  forte  in  gemma  in- 
veniatur  nubecula  aliqua,  aut  glaciecula,  quae  ita  pos- 
set eximi,  ut  raagnitudini  lapidis  non  nimium  detra- 
hatur,  earn  tollunt ;  aliter  vero  intactam  earn  relin- 
quunt :  pari  ratione,  serenitati  animorum  ita  consu- 
lendum  est,  ut  non  destruatur  magnanimitas.  Atque 
de  bono  individuali  hactenus. 

Postquam  igitur  de  bono  suitatis  (quod  etiam  par- 
ticulare,  privatum,  individuale,  appellare  solemus) 
jam  dixerimus;  repetamus  bonum  communionis,qo  di 
societatem  intuetur.  Istud  nomine  officii  vocaronu-c 
suevit:  siquidem  vocabulum  officii  magis  proprie  at- 
tribuitur  animo  bene  disposito  erga  alios:  vocabulum 
virtutis  animo  intra  se  recte  formato  et  composito. 
Verum  ista  pars,  primo  intuitu,  scieutiae  civili  deberi 
videtur:  attamen,  si  diligentius  attendas,  non  ita: 
siquidem  tractat  regimen  et  imperium  uniuscuj usque 
in  seipsum,  neutiquam  vero  in  alios.  Atque  sicut  in 
architectura,  alia  res  est,  postes,  trabes,  et  caeteras 
aedificii  partes  efformare,  et  ad  aedificandi  usuni  prae- 
parare;  alia  autem,  easdem  ad  invicem  aptare  et  coin- 
paginare:  sicut  etiam  in  mechanicis,  instrumentum 
aut  machinam  fabricare  et  conficere,  non  idem  est, 
quod  fabricatum  erigere,  movere,  et  in  opere  ponere: 
sic  doctrina  de  conjugatione  ipsa  hominum  in  civitate, 
sive  societate,  differt  ab  ea,  quae  eos  reddit  ad  hujus- 
modi  societatis  commoda  conformes  et  bene  affectos. 

Ista  pars  de  officiis,  etiam  in  duas  portiones  trubui- 
tur:  quarum  altera  tractat  de  officio  hominis  in  com- 
muni:  altera  de  officiis  specialibus  et  respectivis,  pro 
singulorum  professione,  vocatione,  statu,  persona,  et 
gradu.  Harum  primam,  satis  excultam,  diligenter- 
que  a  veteribus  et  aliis  explicatam,  jam  antea  retuli- 
mus;  alteram  quoque,  sparsim  quidem  tractatam,  li- 
cet non  in  corpus  aliquod  integrum  scientiae  digestam, 
reperimus.     Neque  tamen  hoc  ipsum,  quod  sparsim 

tractetur,  reprehendiraus;  quiuimo  de  hoc  argumento 
per  partes  scribi  longe  consultius  existimamus.  Quis 
enim  tanta  fuerit  vel  perspicacia  vel  confidentia,  ut 
de  officiis  peculiaribus  et  relativis,  singulorum  ordi- 
num  et  conditionum,  perite  et  ad  vivum  disceptare, 
et  definire  possit,  aut  sustineat?  Tractatus  autem, 
qui  experientiam  non  sapiunt,  sed  ex  notitia  rerum 
generali  et  scholastica  tantummodo  deprompti  sunt, 
de  rebus  hujusmodi,  inanes  plerunque  evadunt  et  iu- 
utiles.  Quamvis  enim  aliquando  contingat,  specta- 
torem  ea  animadvertere,  qua?  lusorem  fugiant;  atque 
jacteturproverbiura  quod  dam  magisaudaculunijquam 
sanum,  de  censura  vulgi  circa  actiones  principum, 
stantem  in  voile  optime  perluslrare  montem;  optandum 
tamen  inprimis  esset,  ut  non  nisi  expertissimus  et 
versatissimus  quisque  se  hujusmodi  argumentis  immi- 
sceret.  Hominum  enim  speculativorum,  in  materiis 
activis,  lucubrationes,  iis,  qui  in  agendo  fuerint  ex- 
ercitati,  nihilo  meliores  videntur,  quam  dissertationes 
Phormionis  de  bellis  aestimata?  sunt  ab  Hannibale,  qui 
eas  habuit  pro  somniis  et  deliriis.  Unum  duntaxat 
vitium  illos  occupat,  qui  de  rebus  ad  suum  munus 
aut  artem  pertinentibus  libros  conscribunt;  quod  sci- 
licet in  illis  ipsis  Spartis  suis  ornandis  atque  attollendis 
modum  tenere  nesciant. 

In  hoc  genere  librorum,  piaculum  foret,  non  me- 
minisse  (honoris  causa)  excellentissimi  illius  opens,  a 
majestate  tua  elucubrati,  De  officio  regis.  Scriptum 
enim  hoc  plurimos  intra  se  cumulavit  ac  recondidit 
thesauros,  tam  conspicuos,  quam  occultos,  theologian, 
ethicae,  et  political;  insigni  cum  aspersione  aliarum 
artium  :  estque,  meo  judicio,  inter  scripta,  quae  mihi 
perlegere  contigerit,  praecipue  sanum  et  solidum. 
Non  illud  ullo  loco,  aut  inventionis  fervore  sestuat, 
aut  indiligentian  frigore  torpet  aut  dormitat;  non  ser- 
tigine  aliquando  corripitur,  unde  in  ordine  suo  ser- 
vando  confundatur  aut  excidat:  non  digressionibus 
distrahitur,  ut  ilia,  quae  nihil  ad  rhombum  sunt,  ex- 
patiatione  aliqua  flexuosa  complectatur:  non  odora- 
mentorum  aut  pigmentorum  fucis  adulteratur;  qua- 
libus  illi   utuntur,   qui  lectorum  potius  delectation^ 

quam  argumeuti  naturae  inserviunt :  ante  omnia  vero, 
spiritu  valet  istud  opus  non  minus,  quam  corpore,  ut- 
pote  quod  et  cum  veritate  optime  consentiat,  et  ad 
usiun  sit  accommodatissimum.  Quinetiam  vitio  illo, 
de  quo  paulo  ante  diximus  (quod,  si  in  alio  quopiam, 
in  rege  certe,  et  scripto  de  majestate  regia,  toleran- 
dum  fuerit)  omnino  caret;  nempe,  quod  culmen  et 
fastigium  regium  non  immodice  aut  invidiose  extollat ; 
siquidem  majestas  tua  regem  non  depinxit  aliquem, 
Assyria?  aut  Persia?,  gloria  et  externo  fastu  nitentem, 
et  coruscantem :  sed  vere  Mosem,  aut  Davidem,  pa- 
stores  scilicet  populi  sui.  Neque  vero  mihi  unquam 
memoria  excidet  dictum  quoddam  vere  regium,  quod 
in  lite  gravissima  terminanda  majestas  tua,  pro  sacro 
illo,  quo  praeditus  es,  spiritu  ad  populos  regendos, 
pronunciavit;  nimirum,  Reges  juxta  leges  regnorum 
suorum  gubernacula  tractare,  quemadmodum  et  Deus 
juxta  leges  naturce:  et  ceque  raro  prcsrogativam  illani 
suam,  quce  leges  transcendit,  ab  Mis  usurpandam,  ac  a 
Deo  videmus  usurpari  potestatem  miracula  patrandi. 
Nibilo  tamen  secius,  ex  libro  illo  altero,  a  majestate 
tua  conscripto,  De  libera  monorchia,  satis  omnibus 
innotescit,  non  minus  majestati  tua?  cognitam  esse  et 
perspectam  plenitudinem  potestatis  regiae,  atque  ulti- 
mitates  (ut  scholastici  loquuntur)  jurium  regalium, 
quam  officii  et  muneris  regii  limites  et  cancellos.  Non 
dubitavi  igitur  in  medium  adducere  librum  ilium,  a 
majestatis  tua?  calamo  exaratum,  tanquam  exemplum 
primarium  et  maxime  illustre  tractatuum  de  peculiari- 
bus  et  respectivis  officiis.  Quo  de  libro,  qua?  a  me 
jam  dicta  sunt,  dixissem  profecto,  si  ante  annos  mille 
a  rege  quopiam  conscriptus  fuisset.  Neque  vero  me 
movet  decorum  illud,  quod  vulgo  praescribitur,  ne 
quis  coram  laudetur :  modo  laudes  ilia?  nee  modum 
excedant,  nee  intempestive,  aut  nulla  data  occasione, 
tribuantur.  Cicero  certe,  in  luculentissima  ilia  ora- 
tione  sua  pro  M.  Marcello,  nihil  aliud  agit,  quam  ut 
exhibeat  tabulam  quandam,  singulari  artificio  depi- 
ctam,  de  laudibus  Caesaris,  licet  coram  ipso  oratio  ilia 
haberetur.  Quod  et  Plinius  secundus  fecit  erga  Tra- 
jannm.     Itaque  jam  ad  propositum  revertamur 

Pertinet  porro  ad  banc  partem  de  officiis  respectivis 
vocationum,  et  professionum  singularum,  doctrina 
alia,  tanquam  priori  relativa,  sive  opposita ;  nimirum 
de  fraudibus,  cautelis,  imposturis,  et  vitiis  ipsarum: 
siquidem  depravationes  et  vitia  officiis  et  virtutibus 
opponuntur  Nequeomnino  de  his,  in  plurimis  scri- 
ptis  et  tractatibus,  siletur :  sed  saepe  ad  ilia  notanda 
saltern  obiter  excurritur.  At  quo  tandem  rnodo?  Per 
satiram  scilicet,  et  cynice  (more  Luciani)  potius,  quatn 
serio  et  graviter.  Etenim,  plus  operas  impenditur, 
ut  pleraque  in  artibus,  etiam  utilia  et  sana,  maligno 
dente  vellicentur,  et  ad  ludibrium  hominibus  expo- 
nantur,  quam  ut  quae  in  iisdem  corrupta  sunt  et  vi- 
tiosa,  secernantur  a  salubribus  et  incorruptis.  At 
optime  Salomon  :  qu&renti  derisiori  scientiam,  ipsa  se 
abscondit,  sed  studioso  Jit  obviam.  Quicunque  enim  ad 
scientiam  accedat  animo  irridendi  et  aspernandi,  in- 
veniet  proculdubio  quae  cavilletur  plurima,  ex  quibus 
vero  doctior  fiat,  perpauca.  Verum,  tractatio  hujus, 
de  quo  loquimur,  argumenti,  gravis  et  prudens,  at- 
que  cum  integritate  quadam  et  sinceritate  conjuncta, 
inter  munitissima  virtutis  ac  probitatis  propugnacula 
videtur  numeranda.  Nam  sicut  fabulose  perhibetur 
de  basilisco,  si  primus  quempiam  conspexerit,  illico 
hominem  perimit;  si  quis  ilium  prior,  basiliscus  pe- 
rit :  pari  ratione,  fraudes,  imposturae,  et  malae  artes, 
si  quis  eas  prior  detexerit,  nocendi  facultate  privan- 
tur ;  quod  si  illae  praevenerint,  turn  vero,  non  alias, 
periculum  creant.  Est  itaque  quod  gratias  agamus 
Machiavello,  et  hujnsmodi  scriptoribns,  qui  aperte 
et  iudissimulanter  proferunt,  quid  homines  facere  so- 
leant,  non  quid  debeant.  Fieri  enim  nullo  modo  po- 
test, ut  conjungatur  serpentina  ilia  prudentia  cum 
innocentia  columbina,  nisi  quis  mali  ipsius  naturam 
penitus  pernoscat.  Absque  hoc  enim  deerunt  virtuti 
sua  praesidia  et  munimenta.  Imo,  neque  ullo  modo 
possit  vir  bonus  et  probus  malos  et  improbos  corri- 
gere  et  emendare,  nisi  ipse  prius  omnia  malitiae  lati- 
bula  et  profunda  exploraverit.  Etenim,  qui  judicio 
plane  corrupto  sunt,  et  depravato,  hoc  habent,  ut 
praesupponant  honestatem  in   hominibus  ab  inscitia 

et  siraplicitate  quadam  morum  oriri;  atque  ab  eo 
tantum,  quod  fides  habeatur  concionatoribus,  et  pae- 
dagogis ;  item  libris,  praeceptis  moralibus,  et  iis,  qui 
vulgo  praedicantur  et  decantantur,  sermonibus  :  adeo 
ut,  nisi  plane  perspiciant,  opiniones  suas  pravas,  ac 
corrupta  et  detorta  principia,  non  minus  illis,  qui  hor- 
tantur  et  admonent,  quain  sibi  ipsis,  esse  explorata 
et  cognita,  probitatem  omnem  morum  et  consiliorum 
aspernentur:  juxta  oraculum  illud  Salomonis  mira- 
bile ;  Non  recipit  stultus  verba  prudentice,  nisi  ea  di- 
cceris,  quce  versantur  in  corde  ejus.  Hanc  autem  par- 
tem, de  cautelis,  et  vitiis  respectivis,  inter  desiderata 
numeramus  :  eamque  nomine  satirse  seriae,  sive  tra- 
ctatus  de  interioribus  rerum,  appellabimus. 

Etiam  ad  doctrinam  de  officiis  respectivis  pertinent 
officia  mutua,  inter  maritum  et  uxorem,  parentes  et 
liberos,  dominum  et  servum:  similiter  leges  amicitiae, 
et  gratitudinis ;  nee  non  civiles  obligationes  fraterni- 
tatum,  collegiorum ;  etiam  vicinitatis,  ac  similium: 
verum  intelligatur  hoc  semper,  ilia  istic  tractari,  non 
quatenus  sunt  partes  societatis  civilis  (id  enim  ad  po- 
liticam  refertur)  sed  quatenus  animi  singulorum,  ad 
ilia  societatis  vincula  tuenda,  instrui  et  praedisponi 
debeant. 

At  doctrina  de  bono  communionis  (quemadmodum 
et  ilia  de  individuali)  bonum  tractat,  non  tantum  sim- 
pliciter,  sed  et  comparate:  quo  spectat  officia  perpen- 
dere,  inter  hominem  et  hominem ;  inter  casum  et 
casum  ;  inter  privata  et  publica ;  inter  tempus  prse- 
sens  et  futurum :  sicut  videre  est  in  animadversione 
ilia  severa  et  atroci  L.  Bruti,  contra  filios  suos,  illam 
a  plerisque  in  coslum  laudibus  efferri ;  at  alius  quis- 
piam  dixit : 

Infelix,  utcunqueferent  eafata  minor es. 

Id  ipsum  licet  intueri  in  ccena  ilia,  ad  quam  invitati 
sunt  M.  Brutus,  C.  Cassius,  et  alii.  Illic  enim,  cum 
adanimos  explorandos,  circa  conspiralionem  in  caput 
Caesaris  intentatam,  quaestio  astute  mota  esset,  Num 
licitum  foret  tyrannum  occidere  ?  ibant  convivae  in 
opiniones  diversas  ;   dum   alii  dicerent,  plane  licere, 

quod  servitus  u-Itimum  esset  malorum ;  alii  minime, 
quod  tyrannis  minus  exitialis  esset,  quam  bellum  ci- 
vile. Tertium  autem  genus,  veluti  ex  schola  Epi- 
curi,  asserebat,  indignum  esse  prudentes  periclitari 
pro  stultis.  Verum  plurimi  sunt  casus  de  officiis  com- 
paratis;  inter  quos  frequenter  ille  intervenit:  Utrum 
a  justitia  deflectendum  sit,  propter  salutem  patriae, 
aut  hujusmodi  aliquod  insigne  bonum  in  futuro  ? 
Circa  quern  Jason  Thessalus  dicere  solebat :  Aliqua 
sunt  injuste  facienda,  ut  multa  juste  fieri  possint. 
Verum  replicatio  in  promptu  est:  Auctorem  praesen- 
tis  justitiae  habes  ;  sponsorem  futurae  non  habes.  Se- 
quantur  homines,  quae  in  praesentiabona  et  justa  sunt; 
futura  divinae  providentiae  remittentes.  Atque  circa 
doctrinam  de  exemplari,  s'ive  de  bono,  haec  dicta 
sint. 


CAPUT  TERTIUM. 

Partitio  Doctrince  de  cultura  Animi ;  in  Doctrinam  de 
Characteribus  Animorum;  de  Affections;  et  de  JRe- 
mediis,  sive  Curationibus.  Appendix  Doctrines  ejus- 
dem  de  congruitate  inter  bonum  Animi,  et  bonum  Cor- 
poris. 

Nunc  igitur,  postquam  de  fructu  vitae  (sensu  intel- 
ligimus  philosophico)  verba  fecerimus;  superest,  ut 
de  cultura  animi,  quae  ei  debetur,  dicamus :  sine  qua 
pars  prior  nihil  aliud  videtur,  quam  imago  quaedam, 
aut  statua,  pulchra  quidem  aspectu,  sed  motu  et  vita 
destituta.  Cui  sententiae  Aristoteles  ipse  disertis  ver- 
bis suffragatur  :  Necesse  est  igitur  de  virtute  dicere,  et 
quid  sit,  et  ex  quibus  gignatur.  Inutile  enim  fere  fu- 
erit,  virtutem  quidem  nosse,  acquirendce  autem  ejus  mo- 
dos  et  vias  ignorare.  Non  enim  de  virtute  tantum,  qua 
specie  sit,  qucerendum  est,  sed  et  quomodo  sui  copiam 
faciat :  utrumque  enim  volumus,  et  rem  ipsam  nosse,  et 
ejus  compotes  fieri :  hoc  autem  ex  voto  non  succedet, 
nisi  sciamus,  et  ex  quibus,  et  quo  modo.  Verbis  adeo 
expressis,  atque  etiam  iterato,  hanc  partem  inculcat ; 
quam  tamen  ipse  non  persequitur      Hoc  similiter  illud 

est,  quod  Cicero  Catoni  juniori,  veluti  laudem  non 
vulgarem,  attribuit;  quod  scilicet  philosophiam  ara- 
plexus  esset,  non  disputandi  causa,  ut  magna  pars, 
sed  ita  vivendi.  Quamvis  autem,  pro  temporum,  in 
quibus  vivimus,  socordia,  paucis  curae  sit,  ut  animum 
sedulo  colant  et  componant,  et  vitae  rationem  ad  nor- 
mam  aliquatn  instituant  (secundum  illud  Seneca?,  De 
partibus  vita?  quisque  deliberat ;  de  summa  nemo :  adeo 
ut  haec  pars  censeri  possit  supervacua)  illud  tamen  mi- 
nime  nos  movet,  ut  earn  intactam  relinquamus,  quin 
potius  cum  illo  Hippocratis  aphorismo  concludimus; 
Qui  gravi  morbo  correpti,  dolores  non  sentiunt,  Us  mens 
(Egrotat.  Medicina  i  I  lis  hominibus  opus  est,  non  so- 
lum ad  curandum  morbum,  sed  ad  sensum  experge- 
faciendum.  Quod  si  qUis  objiciat,  animorum  cura- 
tionem,  theologiae.  sacra?  munus  esse,  verissimum  est 
quod  asserit;  attamen  philosophiam  moralem  in  fa- 
mulitium  theologiae  recipi,  instar  ancillae  prudentis, 
et  pedissequae  fidelis,  qua?  ad  omnes  ejus  nutus  praesto 
sit,  et  ministret,  quid  prohibeat?  etenim  quemadmo- 
dumin  Psalmo  habetur,  quod  Oculi  ancillce  perpetuo 
ad  manus  domince  respiciunt ;  cum  tamen  minime  du- 
bium  sit,  quin  haud  pauca  ancilla?  judicio  et  cura?  re- 
linquantur;  eodem  modo  et  ethica  obsequium  theolo- 
gian omnino  praestare  debet,  ejusque  praeceptis  mori- 
gera  esse ;  ita  tamen  ut  et  ipsa,  intra  suos  limites, 
haud  pauca  sana  et  utilia  documenta  continere  pos- 
sit. 

Hanc  igitur  partem  (quando  praastantiam  ejus  in 
animo  recolo)  in  corpus  doctrinae  nondum  redactam, 
non  possum  non  vehementer  mirari.  Earn  igitur,  ex 
more  nostro,  cum  inter  desiderata  collocemus,  aliqua 
ex  parte  adumbrabimus. 

Ante  omnia  igitur  in  hac  re  (sicut  et  in  universis, 
quae  spectant  ad  practicam)  ratio  nobis  est  subducen- 
da,  quid  in  nostra  sit  potestate,  quid  non.  In  altero 
enim  datur  alteratio,  in  altero  vero  applicatio  tantum. 
Agricolae  nullum  est  imperium,  aut  in  naturam  soli, 
aut  in  aeris  temperies;  itidem  nee  medico,  aut  in  era- 
sin  et  constitutionem  naturalem  aegri,  aut  in  acciden- 
tium  varietatern.     At  in  cultura  animi,  et  morbis  ejus 

persanaudis,  tria  in  considerationem  veniunt ;  chara- 
cteres  diversi  dispositionuin  ;  affectus,  et  remedia : 
quemadraodum  et  in  corporibus  medicandis  propo- 
nuntur  ilia  tria ;  complexio,  sive  constitutio  aegri, 
morbus,  et  curatio.  Ex  illis  autem  tribus,  postremum 
tantum  in  nostra  potestate  situm  est  ;  priora  duo 
non  item.  Verum  et  in  illis  ipsis,  quae  in  potestate 
nostra  non  sunt,  non  minus  diligens  facienda  est  in- 
quisitio,  quam  in  illis,  quae  potestati  nostrae  subjici- 
untur,  Etenim  illorum  perspicax  et  accurata  cogni- 
tio  substernenda  est  doctrinae  de  remediis,  ut  eadern 
commodius  et  felicius  applicentur.  Neque  enim  ve- 
stis  corpori  aptari  possit,  nisi  mensura  corporis  ante 
excipiatur. 

Primus  igitur  articulus  doctrinae  de  cultura  animi 
versabitur  circa  diversos  characteres  ingeniorum  sive 
dispositionum.  Neque  tamen  loquimur  de  vulgaris 
illis  propensionibus  in  virtutes  et  vitia;  aut  etiam  in 
perturbationes  et  affectus:  sed  de  magis  intrinsecis  et 
radicalibus.  Sane  subiit  animum,  etiam  in  hac  parte, 
nonnunquam  admiratio,  quod  a  scriptoribus,  tam  ethi- 
cis,  quam  politicis,  ut  plurimum  neglecta  aut  praeter- 
missa  sit;  cum  utrique  scientiae  clarissimum  luminis 
jubar  affundere  possit.  In  traditionibus  astrologiae 
non  inscite  omnino  distincta  sunt  ingenia,  et  disposi- 
tiones  hominum,  ex  praedominantiis  planetarum  ;  quod 
alii  a  natura  facti  shit  ad  contemplationes;  alii  ad  res 
civiles ;  alii  ad  militiam  ;  alii  ad  ambitum ;  alii  ad 
amores ;  alii  ad  artes ;  alii  ad  genus  vitae  varium. 
Item  apud  poetas  (heroicos,  satiricos,  tragicos,  co- 
micos)  sparguntur  ubique  simulacra  ingeniorum,  licet 
fere  cum  excessu,  et  praeter  modum  veritatis.  Quin 
et  hoc  ipsum  argumentum,  de  diversis  characteribus 
ingeniorum,  est  ex  iis  rebus,  in  quibus  sermones  ho- 
minum communes  (quod  valde  raro,  interdum  tamen 
contingit)  libris  ipsis  sunt  prudentiores.  At  louge 
optima  hujus  tractatus  supellex  et  sylvapeti  debet  ab 
historicis  prudentioribus  :  neque  tamen  ab  elogiis  tan- 
tum, quae  sub  obitum  personae  alicujus  illustris  sub- 
nectere  solent,  sed  multo  magis  ex  corpore  integro 
historiae,  quoties   hujusmodi    persona   veluti  scenam 

conscendat.     II la  enim  intertexta  imago,  potior  vide- 
tur  descriptio,  quam  elogii  censura :  qualis  habetur 
apud  T.J  Livium,  Africani  et  Catonis  niajoris ;  apud 
Taciturn,  Tiberii,  Claudii,  et  Neronis;  apud  Herodia- 
num,  Septimii  Severi;   apud  Philippum   Comineum, 
Lodovici  undecimi  Gallorum  regis  ;  apud  Franciscum 
Guicciardinum,     Ferdinandi     Hispani,     Maximiliani 
Caesaris,  et   Leonis,  et   dementis,   pontificum.     Isti 
enim  scriptores,  harum  personarum,  quas  sibi  depin- 
gendas  delegerunt,  effigies  quasi  perpetuo  intuentes, 
nunquam   fere  rerum  gestarum  ab  ipsis  mentionem 
faciunt,  quin  et  aliquid  insuper  de  natura  ipsorum  in- 
spergant.     Etiam  nonnullae,  in  quas  incidimus,  rela- 
tiones  de  conclavibus  pontificum,  characteres  de  mo- 
ribus  cardinalium  bonos  exhibuerunt:  sicut  et  literae 
legatorum,  de  consiliariis  principum.     Fiat  itaque  ex 
ea,  quam   diximus,  materia  (quae  certe  fertilis  est  et 
copiosa)   tractatus   diligens  et   plenus.     Neque  vero 
volumus,  ut  characteres  isti  in   ethicis   (ut  fit   apud 
historicos,  et  poetas,  et  in   sermonibus  communibus) 
excipiantur,    tanquam  imagines  civiles  integrae ;    sed 
potius  ut  imaginum  ipsarum  lineae  et  ductus  magis 
simplices  ;  quae  inter  se  composite  et  commixtse  quas- 
cunque  effigies  constituunt:   quot  et  quales  eae  sunt, 
et  quomodo  inter  se  connexae  et  subordinates ;  ut  fiat 
tanquam  artificiosa  et  accurata  ingeniorum  et  animo- 
rum  dissectio,  atque  ut  dispositionum,  in  hominibus 
individuis,  secreta  prodantur,  atque  ex  eorum  notitia, 
curationum  animi  praecepta  rectius  instituantur 

Neque  vero  characteres  ingeniorum,  ex  natura  im- 
pressi,  recipi  tantum  in  hunc  tractatum  debent;  sed 
et  illi,  qui  alias  animo  imponuntur,  et  sexu,  aetate, 
patria,  valetudine,  forma,  et  similibus :  atque  insuper 
illi,  qui  ex  fortuna,  veluti  principum,  nobilium,  igno- 
bilium,  divitum,  pauperum,  magistratuum,  idiotarum, 
felicium,  aerumnosorum,  et  hujusmodi.  Videmus  enim, 
Plautum  miraculi  loco  habere,  quod  senex  quis  sit 
beneficus  ;  benignitas  hujus,  ut  adolescentuli  est.  D. 
autem  Paulus,  severitatem  disciplinae  erga  Cretenses 
praecipiens  (increpa  eos  dure)  ingenium  gentis  ex 
poeta  accusat,  Cretenses  semper  mendaces,  malce  bestice 

ventres  pigri.  Sallustius  id  in  regum  ingeniis  notat, 
quod  apud  eos  frequens  sit  contradictoria  appetere : 
Plerunque  regice  voluntates,  ut  vehementes  sunt,  sic  mo- 
biles, scepeque  ipsce  sibi  adverses.  Tacitus  observat, 
honores  et  dignitates  ingenia  hominum  in  deterius 
saepius  flectere,  quam  in  melius;  solus  Vespasianus 
mutatus  est  in  melius.  Pindarus  illud  animadvertit, 
fortunam  subitam  et  indulgentera,  animos  plerunque 
enervare  et  solvere  ;  sunt,  qui  magnam  felicitatem 
concoquere  non  possunt.  Psalmus  innuit,  facilius  esse 
modum  adhibere  et  temperamentum  in  fortunae  statu, 
quam  in  incremento :  Divitice  si  ajjluant,  nolite  cor 
apponere.  De  similibus  quibusdam  observationibus 
ab  Aristotele  in  Rhetoricis  mentionem  obiter  factani 
non  inticior,  nee  non  in  aliorum  scriptis  nonnullis 
sparsim:  verum  nunquam  adhuc  incorporatae  fuernnt 
in  moralem  philosophiam;  ad  quam  principaliter  per- 
tinent: non  minus  certe  quam  ad  agriculturam,  tra- 
ctatus  de  diversitate  soli  et  glebae ;  aut  ad  medicinam, 
tractatus  de  complexionibus  aut  habitibus  cdrporuin 
diversis.  Id  autem  nunc  tandem  fieri  oportet,  nisi 
forte  imitari  velimus  temeritatem  empiricorum,  qui 
iisdem  utuntur  medicamentis  ad  segrotos  omnes,  cu- 
juscunque  sint  constitutionis. 

Sequitur  doctrinam  de  characteribus  doctrina  de  af- 
fectibus  et  perturbationibus,  qui  loco  morborum  aui- 
mi  sunt,  ut  jam  dictum  est.  Quemadmodum  enim 
politici  prisci  de  democratiis  dicere  solebant ;  quod 
populus  esset  mari  ipsi  similis,  oratores  autem  ventis: 
quia  sicut  mare  per  se  placidum  foret  et  tranquillum, 
nisi  a  ventis  agitaretur  et  turbaretur;  sic  et  populus 
esset  natura  sua  pacatus  et  tractabilis,  nisi  a  seditiosis 
oratoribus  impelleretur  et  incitaretur  :  similiter  vere 
affirmaripossit,  naturam  mentis  humanassedatam  fore, 
et  sibi  constantem,  si  afTectus,  tanquam  venti,  non 
tumultuarentur,  ac  omnia  miscerent.  Et  hie  rursus 
subiit  nova  admiratio,  Aristotelem,  qui  tot  libros  de 
ethicis  conscripsit,  affectus,  ut  membrum  ethicae  prin- 
cipale,  in  illis  non  tractasse ;  in  rhetoricis  autem,  ubi 
tractandi  interveniuut  secundario  (quatenus  scilicet 
oratione  cieri  aut  commoveri  possint)  locum  illis  re- 


368  De  Augmentis  Scientiarum.       [Lib.  VI 1 

perisse  (in  quo  tamen  loco  de  iis,  quantum  tarn  paucis 
fieri  potuit,  acute  et  bene  disseruit)  nam  disceptatio- 
nes  ejus  de  voluptate  et  dolore  huic  tractatui  nullo 
modo  satisfaciunt ;  non  magis,  quam  qui  de  luce  et 
lumine  tantum  scriberet,  de  particularium  colorum 
naturascripsissediceretur :  siquidem  voluptas  et  dolor 
erga  affectus  particulares  ita  se  habent,  ut  lux  erga 
colores.  Meliorem  certe  in  hoc  argumento  (quatenus 
ex  his,  quae  nunc  extant,  conjicere  liceat)  diligentiam 
adhibuerunt  Stoici ;  attamen  talem,  qua?  potius  in  de- 
finitionum  subtilitate,  quam  in  tractatu  aliquo  pleno 
et  fuso,  consisteret.  Equidem  reperio  etiam  libellos 
quosdam  elegantes,  de  nonnullis  ex  affectibus ;  veluti 
de  ira,  de  inutili  verecundia,  et  aliis  perpaucis.  Sed 
si  verum  omnino  dicendum  sit,  doctores  hujus  scien- 
tial praecipui  sunt  poetae  et  historici,  in  qui  bus  ad  vi- 
vum  depingi  et  dissecari  solet,  quomodo  affectus  ex- 
citandi  sunt  et  accendendi  ?  quomodo  leniendi  et  so- 
piendi?  quomodo  rursus  continendi  ac  refraenandi,  ne 
in  actus  erumpant?  quomodo  itidem  se,  licet  com- 
pressi  et  occultati,  prodant?  quas  operationes  edant? 
quas  vices  subeant?  qualiter  sibi  rautuo  implicentur? 
qualiter  inter  se  digladientur  et  opponantur  ?  et  innu- 
mera  hujus  generis.  Inter  quae  hoc  ultimum  plurimi 
est  usus  in  moralibus  et  civilibus ;  qualiter  (inquam) 
affectus  affectum  in  ordinem  cogat;  etalterius  auxilio, 
ad  alterum  subjugandum,  uti  liceat?  Venatorum  et 
aucupum  more,  qui  bestiae  opera  ad  bestias,  volucris 
alicujus  ad  volucres  capiendas  utuntur:  quod  fortasse 
aliter  ex  sese,  absque  brutorum  auxilio,  homo  tarn  fa- 
cile praestare  non  possit.  Quin  et  hoc  fundamento  ni- 
titur  excellens  ille,  et  per  omnia  patens,  usus  in  civili- 
bus praemii  et  pcenae  ;  quae  rerumpublicarum  columen 
sunt;  cum  affectus  illi  praedominantes  formidiniset  spei, 
alios  omnes  affectus  noxios  coerceant  et  supprimant. 
Etiam  sicut  in  regimine  status,  non  raro  fit  ut  factio 
factione  in  officio  contineatur;  similiter  fit  et  in  regi- 
mine mentis  interno. 

Pervenimus  nunc  ad  ilia,  quae  in  nostra  sunt  pote- 
state,  quaeque  operantur  in  animum,  voluntatemque  et 
appetitum  afficinnt  et  circumagunt;  ideoque  ad  im- 

mutandos  mores  plurimum  valent.  Qua  in  parte  de- 
buerant  philosophi  strenue  et  gnaviter  inquirere,  De 
viribus  et  energia  consuetudinis,  exercitationis,  habi- 
tus, educationis,  imitationis,  aemulationis,  convictus, 
amicitiae,  laudis,  reprehensionis,  exhortationis,  famae, 
legum,  librorum,  studiorum,  et  si  quae  sunt  alia. 
Haec  enim  sunt  ilia,  quae  regnant  in  moralibus ;  ab 
istis  agentibus  animus  patitur  et  disponitur ;  ab  istis, 
veluti  ingredientibus,  conficiuntur  pharmaca,  quae  ad 
conservandam  et  recuperandam  animi  sanitatem  con- 
ducaut,  quatenus  remediis  humanis  id  praestari  possit. 
Ex  quorum  numero  unum  aut  alterum  seligemus,  in 
quibuspaululumimmorabimur,utreliquissintexemplo. 
De  consuetudine  igitur  et  habitu,  pauca  delibabimus. 

Opinio  ilia  Aristotelis  plane  mihi  videtur  angustias 
quasdam  contemplationis,  et  negligentiam  sapere : 
cum  asserit  in  illas  actiones,  quae  naturales  sunt,  con- 
suetudinem  nihil  posse:  exemplo  usus,  quod  si  lapis 
mil  lies  projiciatur  in  altum,  ne  inclinationem  quidem 
sponte  ascendendi  acquirit:  quinetiam  quod  saepius 
videndo,  aut  audiendo,  nihilo  melius  aut  videmus, 
aut  audimus.  Quamvis  enim  hoc  teneat  in  aliquibus, 
ubi  natura  est  peremptoria  (cujus  rei  causas  reddere 
in  praesentia  non  vacat)  aliter  tamen  in  illis  fit,  in 
quibus  natura,  secundum  latitudinem  quandam,  pati^ 
tur  intentionem  et  remissionem.  Sane  videre  potuit, 
chirothecam  paulo  arctiorem,manui  saepius  inducendo, 
laxiorem  reddi ;  baculum  usu  et  mora  in  contrarium 
flexus  sui  naturalis  incurvari,  et  in  eodem  statu  paulo 
post  durare  ;  vocem  exercitando,  magis  fieri  robustam 
et  sonoram  ;  frigora  aestumque  consuetudine  tolerari ; 
et  ejusdem  generis  complura.  Quae  quidem  posteri- 
ora  duo  exempla  propius  accedunt  ad  rem,  quam  quae 
ab  ipso  adducta  sunt.  Attamen,  utcunque  hoc  se 
habeat,  quo  magis  verum  fuerit,  tarn  virtutes,  quam 
vitia,  in  habitu  consistere ;  eo  magis  ei  eontendendum 
fuerat,  ut  normas  praescriberet,  quomodo  hujusmodi 
habitus  fuerint  acquirendi  aut  amovendi:  plurima  si- 
quidem  confici  possint  praecepta  de  prudenti  institu- 

tione  exercitationum,animi  non  minus,  quam  corporis. 
Illorum  paucula  recensebimus. 

Primum  erit,  ut  jam  a  principio  caveamus  a  pensis, 
vel  magis  arduis,  vel  magis  pusillis,  quam  res  postulat: 
nam  si  oneris  nimium  imponatur,  apud  ingenium  me- 
diocre bene  sperandi  alacritatem  obtundes ;  apud  in- 
genium fidnciae  plenum  opinionem  concitabis,  qua 
plus  sibi  polliceatur,  quam  praestare  possit ;  quod  se- 
cum  trahit  socordiam.  In  utroque  autem  ingenii  tem- 
peramento  fiet  ut  experimentum  expectationi  non  satis- 
faciat:  id  quod  animum  semper  dejicit,  et  confundit. 
Quod  si  pensa  leviora  fuerint,  magna  inducitur,  in 
progressionis  summa,  jactura. 

Secundum  erit,  ut  ad  exercendam  facultatem  ali- 
quam,  quo  habitus  comparetur,  duo  imprimis  tem- 
pora  observentur:  alterum,  quando  animus  optirae 
fuerit  ad  rem  dispositus ;  alterum  quando  pessime: 
ut  ex  priore,  plurimum  in  via  promoveamus ;  ex  po- 
steriore  nodos  obicesque  animi  contentione  strenua 
deteramus,  unde  tempora  media  facile  et  placide  la- 
bentur. 

Tertium  erit  illud  praeceptum,  cujus  Aristoteles 
obiter  meminit ;  Ut  totis  viribus  (citra  tamen  vitium) 
nitamur  in  contrarium  illius,  ad  quod  natura  maxime 
impellimur:  sicut  cum  in  adversum  gurgitis  remiga- 
mus;  aut  baculum  incurvum,  ut  rectum  fiat,  in  con- 
trarium flectimus. 

Quartum  praeceptum  ex  illo  axiomate  pendet,  quod 
verissimum  est;  animum  ad  quaecunque  felicius  trahi 
et  suavius,  si  illud,  quo  tendimus,  in  intentione  ope- 
rands non  sit  principale,  sed  tanquam  aliud  agendo 
superetur ;  quoniam  ita  fert  natura,  ut  necessitatem 
et  imperium  durum  ferme  oderit.  Sunt  et  alia  multa, 
quae  utiliter  praecipi  possint,  de  regimine  consuetudi- 
nis  ;  consuetudo  enim,  si  prudenter  et  perite  induca- 
tur,  fit  revera  (ut  vulgo  dicitur)  altera  natura:  quod 
si  imperite  et  fortuito  administretur,  erit  tanquam  si- 
mia  naturae,  quae  nihil  ad  vivum  imitetur,  sed  inscite 
tantum  et  deformiter, 

Similiter  si  de  libris,  et  studiis,  eorumque  ad  mores 
virtute  et  influentia,  verba  facere  vellemus ;  numnam 
desunt  plurima  praecepta  et  eonsilia  fructuosa,  eo  spe- 
ctantia  ?  Annon  unus  ex  patribns,  magna  cum  indigna- 
tione,  poesim  appellavit  vinum  dcemonum;  cum  re- 
vera  progignat  plurimas  tentationes,  cupiditates  et 
opiniones  vanas  ?  Annon  prudens  admodum,  et  digna, 
quae  bene  perpendatur,  est  sententia  Aristotelis,  Juve- 
nes  non  esse  idoneos  moralis  philosophies  auditores :  quia 
in  illis  perturbationum  aestuatio  nondum  sedata  est, 
nee  tempore  et  rerum  experientia  consopita?  Atque 
ut  verum  dicamus,  an  non  ideo  fit,  ut  scriptorum  pri- 
scorum  praestantissimi  libri  et  sermones  (quibus  ad  vir- 
tntem  homines  eflficacissime  invitati  sunt;  tarn  augu- 
stam  ejus  majestatem  omnium  oculis  repraesentando, 
quam  opiniones  populares,  in  virtutis  ignominiam, 
tanquam  habitu  parasitorum  indutas  derisui  propi- 
nando)  tam  parum  prosint  ad  vitae  honestatem,  et 
mores  pravos  corrigendos,  quia  perlegi  et  revolvi  non 
consueverunt  a  viris  aetate  et  judicio  maturis,  sed  pue- 
ris  tantum  et  tironibus  relinquuntur?  Annon  et  hoc 
verum  est,  juvenes  multo  minus  politicae  quam  ethicae 
auditores  idoneos  esse,  antequam  religione  et  doctrina 
de  moribus  et  officiis  plane  imbuantur  :  ne  forte  judi- 
cio depravati  et  corrupti,  in  earn  opinionem  veniant, 
non  esse  rerum  differentias  morales  veras  et  solidas, 
sed  omnia  ex  utilitate,  aut  successu  metienda ;  sicut 
poeta  canit: 

Prosperum  etfelix  scelus  virtus  vocatur ; 

et  rursus, 

Hie  crucem  pretium  sceleris  tulit,  hie  diadema. 

Ac  poetae  quidem  haec  satirice  et  per  indignationem 
loqui  videntur :  At  libri  nonnulli  politici  idem  serio 
et  positive  supponunt.  Sic  enim  Machiavello  dicere 
placet,  Quod  si  contigisset  desarem  hello  superatum 
jfuisse,  Caiilina  ipso  fuisset  odiosior :  quasi  vero  nihil 
interfuisset,  praeter  fortunam  solam,  inter  furiam  quan- 
dam,  ex  libidine  et  sanguine  conflatam,  atque  animum 

excelsum,  et  inter  homines  naturales  maxime  omnium 
(si  ambitio  abfuisset)  suspiciendum.  Videmus  eliam 
ex  hoc  ipso,  quam  necessarium  sit,  homines  doctrinas 
pias  et  ethicas,  antequam  politicam  degustent,  plenis 
faucibus  haurire:  nimirum,  quod  qui  in  aulis  princi- 
pum,  et  negotiis  civiiibus,  a  teneris  (ut  aiunt  ungui- 
culis  innutriti  sunt,  nunquam  fere  sinceram  et  inter- 
nam  mornm  probitatem  assequantur  :  quanto  minus 
si.accesserit  etiam  librorum  disciplina?  Porro,  etin 
documentis  ipsis  moralibus,  vel  saltern  aliquibus  eo- 
rum,  annon  cautio  pariter  est  adhibenda,  ne  inde 
fiant  homines  pertinaces,  arrogantes,  et  insociabiles? 
Juxta  illud  Ciceronis  de  M.  Catone:  Hcec  bona,  quae 
videmus,  divina  et  egregia,  ipsius  scitote  esse  propria : 
quce  nonnunquam  reqairimus,  ea  sunt  omnia  non  a  na- 
tura,  sed  a  magistris.  Sunt  et  axiomata  alia  complura, 
de  iis,  quae  a  studiis  et  libris  hominum  animis  ingene- 
rantur.  Veruin  est  enim  quod  dicit  ille,  Abeunt  stu- 
dio, in  mores:  quod  pariter  affirmandum  de  cseteris  illis 
rebus,  convictu,  fama,  legibus  patriis,  et  reliquis,  quas 
paulo  ante  recensuimus. 

Caeterum  animi  quaedam  est  cultura,  quae  adhuc 
magis  accurata  et  elaborata  videtur,  quam  reliquaB. 
Nititur  autem  hoc  fundamento:  quod  omnium  morta- 
liuin  animi,  cerlis  temporibus,  reperiantur  in  statu 
perfectiore;  aliis,  in  statu  magis  depravato.  Hujus 
igitur  cultura3  intentio  fuerit  et  institutum,  ut  bona 
ilia  tempora  foveantur;  prava  vero  tanquam  ex  calen- 
dario  deleantur  et  expungantur.  Ac  bonorum  quidem 
temporum  fixatio  duobus  rnodis  procuratur :  votis,  aut 
saltern  constantissimis  animi  decretis,  et  observantiis, 
atque  exercitationibus;  quae  non  tan  turn  in  se  valent 
quantum  in  hoc,  quod  animum  in  officio  et  obedientia 
jugiter  contineant.  Malorum  temporum  obliteratio 
duplici  itidem  ratione  perfici  potest :  redemptione  ali- 
qua,  vel  expiatione  praeteritorum,  et  novo  vitas  insti- 
tuto,  veluti  de  integro.  Verum  haec  pars  ad  religio- 
nera  plane  spectare  videtur  ;  necmirum;  cum  moralis 
philosophia  vera  et  genuina  (sicut  ante  dictum  est) 
ancillse  tantum  vices  erga  theologian!  suppleat. 

Quaraobrem,  concludemus  hanc  partem  de  cultura 
animi  cum  eo  remedio,  quod  omnium  est  maxime 
compendiosum  et  summarium,  et  rursus  maxime  no- 
bile  et  efficax,  quo  animus  ad  virtutem  efformetur,  et 
in  statu  collocetur  perfectioni  proximo.  Hoc  autem 
est,  ut  fines  vitae  actionumque  deligamus,  et  nobis 
ipsis  proponamus,  rectos  et  virturi  congruos ;  qui  ta- 
men  tales  sint,  ut  eos  assequendi  nobis  aliquatenus 
suppetat  facultas.  Si  enim  haec  duo  supponantur  ;  ut 
et  fines  actionum  sint  honesti  et  boni,  et  decretum 
animi  de  iis  assequendis  et  obtinendis  fixum  sit  et  con- 
stans;  sequetur  ut  continuo  vertat  et  effbrmet  se  ani- 
mus, una  opera,  in  virtutes  omnes.  Atque  haec  certe 
ilia  est  operatio,  quae  natura  ipsius  opus  referat,  cum 
reliquae,  quae  diximus,  videanturessesolummodo  sicut 
opera  manus.  Quemad  mod  urn  enim  statuarius,  quando 
simulacrum  aliquod  sculpit  aut  incidit,  illius  solum- 
modo  partis  figuram  emngit,  circa  quain  manus  occu- 
pata  est,  non  autem  caeterarum  (veluti  si  faciem  effbr- 
met,  corpus  reliquum  rude  permanet  et  informe  saxum, 
donee  ad  illud  quoque  pervenerit)  e  contra  vero  na- 
tura, quando  florem  inolitur,  aut  animal,  rudimenta 
partium  omnium  simul  parit  et  producit  :  eodem 
modo,  quando  virtutes  habitu  acquiruntur,  dum  tem- 
perantiae  incumbimus,  ad  fortitudinem,  aut  reliquas 
parum  proficimus  ;  quando  autem  rectis  et  honestis 
finibus  nos  dedicaverimus  penitus  et  devoverimus, 
quaecunque  fuerit  virtus,  quam  animo  nostro  commen- 
daverint  et  imperaverint  fines  ilii,  reperiemus  nos  jam- 
dudum  imbutos,  et  praedispositos  habilitate  et  propen- 
sione  nonnulla  ad  earn  assequendam  et  exprimendam. 
Atque  hie  possit  esse  status  ille  animi,  qui  egregie  ab 
Aristotele  describitur;  et  ab  eo,  non  virtutis,  sed  di- 
vinitatis  cujusdam  charactere  insignitur  Ipsa  ejus 
verba  haec  sunt :  Immanitati  autem  consentaneum  est, 
opponere  earn,  quce  supra  humanitatem  est,  heroicam 
sive  divinam  virtutem.  Et  paulo  post,  Nam  ut  ferce 
neque  vitium  neque  virtus  est,  sic  neque  Dei.  Sed  hie 
quidem  status  altius  quiddam  virtute  est;  ille  aliud 
quiddam  avitio.  Plinius  certe  secundus,  ex  licentia 
magniloquentiae  ethnicae,    Trajani  virtutem,    divinae, 

non  tanquam  imitamentum,  sed  tanquam  exemplar, 
proponit,  cum  ait :  Opus  non  esse  hominibus,  alias  ad 
Deos  preces  /under e,  quam  ut  benignos  ceque  et  propi- 
tios  se  dominos  mortalibus  prcestarent,  ac  Trajanus 
prcBstitisset.  Verum  haec  profanam  ethnicorum  ja- 
ctantiam  sapiunt,  qui  umbras  quasdam  corpore  ma- 
jores  prensabant.  At  religio  vera,  et  sancta  fides 
Christiana,  rem  ipsam  petit :  imprimendo  animis  ho- 
minum  charitatem  ;  quae  appositissime  vinculum  per- 
fections appellatur,  quiavirtutes  omnes  simul  colligat, 
et  revincit.  Sane  elegantissime  dictum  est  a  Menan 
dro,  de  amore  sensuali,  qui  divinum  ilium  perperam 
imitatur :  Amor  melior  sophista  Icevo,  ad  humanam 
vitam.  Quibus  innuit,  morum  decus  melius  ab  amore 
efformari,  quam  a  sophista  et  praeceptore  inepto,  quem 
laevum  appellat.  *  Siquidem  universis  suis  operosis  re- 
gulis  et  praeceptionibus  hominem  tarn  dextere  et  expe- 
dite effingere  nequeat,  ut  se  ipsum  et  in  pretio  habeat, 
et  se  belle  in  omnibus  componat,  quam  amor  facit. 
Sic  proculdubio,  si  animus  cujuspiam  fervore  charita- 
tis  verae  incendatur,  ad  majorem  perfectionem  evehetur, 
quam  per  universam  ethicam  doctrinam;  quaesophistae 
profecto  habet  rationem,  si  cum  altera  ilia  conferatur. 
Quinetiam,  sicut  Xenophon  recte  observavit,  Cceteros 
affectus,  licet  animum  aitollant,  eum  tamen  distorquere 
et  discomponere  per  ecstases  et  excessus  suos :  amorem 
vero  solum,  eum  simul  et  dilatare  et  componere.  Sic 
omnes  alias  humanae,  quas  admiramur,  dotes,  dum 
naturam  in  majus  exaltant,  excessui  interim  sunt  ob- 
noxiae  :  sola  autem  charitas  non  admittit  excessum. 
Angeli,  dum  ad  potentiam,  divinae  parem,  aspirarent, 
praevaricati  sunt,  et  ceciderunt :  Ascendam  et  ero  simi- 
lis  Altissimo.  Homo,  dum  ad  scientiam  divinae  parem 
aspiraret,  praevaricatus  est,  et  lapsus  :  Eritis  sicut  dii ; 
scientes  bonum  et  malum,.  Varum  ad  similitudinem 
divinae  bonitatis  aut  charitatis  aspirando,  nee  Angelus, 
nee  homo,  unquam  in  periculum  venit,  aut  veniet. 
Imo  ad  hanc  ipsam  imitationem  etiam  invitamur: 
Diligite  inimicos  vestros,  benefacite  his,  qui  oderunt 
vos,  et  orate  pro  persequentibus  et  calumniantibus  vos, 
ut  sitisfilii  Patris  vestri,  qui  in  coelis  est,  qui  solem 

swum,  oriri  facit  super  bonos  et  malos,  et  pluit  super 
justos  et  injustos.  Quin  et  in  ipso  archetypo  naturae 
divinse,  verba  sic  collocat  religio  ethuica  (optimus, 
maximus;)  Scriptura  autem  sacra  pronunciat;  Mise- 
ricordia  ejus  super  omnia  opera  ejus. 

Hanc  itaque  moral  is  doctrinae  partem,  de  georgicis 
animi,  jam  absolvimus.  In  qua,  si  ex  intuitu  portio- 
nura  ejus,  quas  perstrinximus,  quis  existimet,  operam 
nostram  in  hoc  tantummodo  sitam  esse,  ut  ea  in  artem 
seu  doctrinam  redigeremus,  quae  ab  aliis  scriptoribus 
praetermissa  sint,  tanquam  vulgata  et  obvia,  et  per  se 
satis  clara  et  perspicua ;  suo  judicio  libere  utatur. 
Interim  illud  meminerit,  quod  ab  initio  monuimus, 
propositum  a  nobis  esse,  non  rerum  pulchritudinem, 
sed  usum  et  veritatem  sectari.  Recordetur  etiam 
paulisper  commentum  illud  parabolae  antiquae,  de  ge- 
minis  Somni  portis : 

Sunt  gemince  Somni  porta,  quarum  altera  fertur 
Cornea,  qua  verisfacilis  datur  exitus  umbris : 
Altera  candenti  perfecta  nitens  elephanto; 
Sed  falsa  ad  ccelum  mittunt  insomnia  manes. 

Insignis   sane  magnificentia  portae  eburneae;    tamen 
somnia  vera  per  corneam  commeant. 

Additamenti  vice  poni  possit  circa  doctrinam  ethi- 
cam  observatio  ilia ;  inveniri  nimirum  relationem  et 
congruitatem  quandam,  inter  bonum  animi,  et  bonum 
corporis.  Nam  sicut  bonum  corporis  constare  diximus 
ex  sanitate,  pulchritudine,  robore,  ac  voluptate;  sic 
animi  bonum,  si  juxta  moralis  doctrinae  scita  illud  con- 
templemur,  hue  tendere  perspiciemus,  ut  animum 
reddat  sanum,  et  a  perturbationibus  immunem  ;  pul- 
chrum,  verique  decoris  ornamentis  excultum  ;  fortem, 
ac  agilem  ad  omnia  vitae  munia  obeunda;  denique 
non  stupidum,  sed  voluptatis  et  solatii  honesti  sensum 
■vivide  retinentem.  Haec  autem,  sicut  in  corpore,  ita 
et  in  animo  raro  simul  omnia  conjunguntur.  Facile 
enim  videre  est  multos,  ingenii  viribus  et  fortitudine 
animi  pollentes,  quos  infestant  tamen  perturbationes  ; 
quorumque  etiam  moribus  vix  aliquid  elegantiae  aut 
venustatis  aspergitur :  alios,  quibus  abunde  est  in  mo- 

ribus  elegantiae  et  venustatis,  illis  tamen  non  suppetit, 
aut  probitas  animi,  ut  velint,  aut  vires,  ut  possint  recte 
agere:  alios,  animo  praeditos  honesto,  atque  a  vitio- 
rum  labe  repurgato,  qui  tamen  nee  sibi  ipsis  orna- 
mento  sunt,  nee  reipublicae  utiles :  alios,  qui  istorum 
fortasse  trium  compotes  sunt,  sed  tamen  Stoica  qua- 
dam  tristitia  et  stupiditate  praediti,  virtutis  quidem 
actiones  exercent3  gaudiis  non  perfruuntur.  Quod 
si  contingat,  ex  quatuor  istis  duo  aut  tria  aliquando 
concurrere,  rarissime  tamen  fit,  quemadmodum  dixi- 
mus,  ut  omnia.  Jam  vero  principale  istud  membrum 
philosophiae  humanae,  qua?  hominem  contemplatur, 
quatenus  ex  corpore  consistit  atque  anima,  sed  tamen 
segregatum,  et  citra  societatem,  a  nobis  pertractatum 
est. 

CAPUT  PRIMUM. 


Partitio  Doctrines  Civilis,  in  Doctrinam  de  Conver- 
satione;  Doctrinam  de  Negoliis ;  et  Doctrinam  de 
Imperio,  sive  Republica. 

Vetus  est  narratio,  rex  optime,  convenisse  com- 
plures  philosophos  solenniter,  coram  legato  regis  ex- 
teri,  atque  singulos  pro  virili  parte  sapientiam  suam 
ostentasse ;  ut  haberet  legatus,  quae  referret  de  mira- 
bili  sapientia  Graecorum.  Unus  tameri  ex  eorum  nu- 
mero  silebat,  et  nihil  adducebat  in  medium :  adeo  ut 
legatus  ad  eum  conversus  diceret;  Tu  vero  quid  habes, 
quod  referam  ?  Cui  ille ;  Refer  (inquit)  regi  tuo,  te  in- 
venisse  apud  Grcecos  aliquem,  qui  tacere  sciret.  Equi- 
dem  oblitus  eram,  in  hac  artium  synopsi,  arteni  ta- 
cendi  interserere:  quam  tamen  (quoniam  plerunque 
desideretur)  exemplo  jam  proprio  docebo.  Etenim, 
cum  me  tandem  ordo  rerum  ad  illud  deduxerit,  ut 

paulo  post  de  arte  imperii  tractandum  sit,  cumque  ad 
tantura  regem  scribam,  qui  perfectus  adeo  in  ea  arte 
sit  magister,  ipsamque  ab  incunabulis  suis  hauserit  : 
nee  ornnino  immemor  esse  possim,  qualem  apud  ma- 
jestatem  tuam  locum  sustinuerim  :  consentaneum  ma- 
gis  existimavi,  me  ipsum  tacendo  de  hac  re,  apud 
majestatem  tuam,  quam  scribendo,  probare.  Cicero 
vero,  non  solum  artis,  verum  etiam  eloquentiae  cujus- 
dam,  quae  in  tacendo  reperiatur,  meminit.  Cum 
enim  sermones  nonnullos  suos,  cum  alio  quodam,  ultro 
citroque  habitos,  in  epistola  quadam  ad  Atticum 
commemorasset,  sic  scribit :  Hoc  loco,  sumpsi  aliquid 
de  tua  eloquentia;  nam  tacui.  Pindarus  vero  (cui 
illud  peculiare  est,  animos  hominum  inopinato,  sen- 
tentiola  aliqua  mirabili,  veluti  virgula  divina,  percu- 
tere)  hujusmodi  quidpiam  ejacnlatur :  Interdum  magis 
ajfficiunt  non  dicta,  quam  dicta.  In  hac  parte  igitur, 
tacere,  aut,  quod  silentio  proximum  est,  brevis  ad- 
modum  esse  decrevi.  Verum,  antequam  ad  artes  im- 
perii perveniam,  haud  pauca  de  aliis  doetrinae  civilis 
portionibus  sunt  praemittenda. 

Scientia  civilis  versatur  circa  subjectum,  quod  cae- 
terorum  omnium  maxime  est  materiae  immersum : 
ideoque  difficillime  ad  axiomata  reducitur.  Sunt  ta- 
men  nonnulla,  quae  hanc  difficultatem  levant.  Pri- 
mo  enim,  quemadmodum  Cato  ille  censorius  de  Ro- 
manis  suis  dicere  solitus  est :  Ovibus  eos  similes  esse, 
quarum  gregem  integrum  minore  quis  molestia  ageret, 
quam  imam  aliquam :  quoniam  si  paucas  ex  grege,  ut 
rectam  ineant  viam,  propellere  possis,  cceterce  ultro 
sequentur.  Similiter,  hoc  quidem  respeetu,  ethicae 
munus  est  quodammodo  illo  politicae  difficilius.  Se- 
cundo  proponit  sibi  ethica,  ut  animus  bonitate  interna 
imbuatur,  et  cumuletur:  at  civilis  scientia  nihil  am- 
plius  postulat  praeter  bonitatem  externam  :  haec  enim 
ad  societatem  sufficit.  Itaque  non  raro  accidit,  ut 
regimen  sit  bonum,  tempora  mala:  siquidem  in  sacra 
historia  illud  non  semel  occurrit  (cum  de  regibus  bo- 
nis et  piis  narretur)  sed  adhuc  populus  non  direxerat 
cor  suum  ad  Dominum  Deum  patrum  suorum.  Itaque, 
et  hoc  quoque  respeetu,  duriores  partes  sunt  ethicae. 

Tertio,  hoc  habent  respublicae,  ut  tanquam  machinse 
grandiores1  tardius  moveantur,  nee  sine  raagno  moli- 
mine;  unde  haud  tarn  cito  labefactantur :  sicut  enim 
in  iEgypto  septem  anni  fertiles,  steriles  septem  su- 
stentarunt;  ita  in  rebuspublicis  priorum  temporum 
bona  institutio  efficit,  ut  sequentium  errores  non 
statim  perniciem  inferant :  at  singulorum  hominum 
decreta,  et  mores,  magis  subito  subverti  solent.  Hoc 
denique  ethicam  gravat,  political  succurrit. 

Scientia  civilis  tres  habet  partes,  juxta  tres  societatis 
acliones  summarias ;  doctrinam  de  conversatione ; 
doctrinam  de  negotiis;  et  doctrinam  de  imperio  sive 
republica ;  tria  siquidem  sunt  bona,  quae  ex  societate 
civili  homines  sibi  parare  expetunt:  solamen  contra 
solitudinem,  adjumentum  in  negotiis,  et  protectio 
contra  injurias.  Suntque  istae  tres  prudentia?  plane 
inter  se  diversae,  et  saepenumero  disjunctae;  prudentia 
in  conversando,  prudentia  in  negotiando,  et  prudentia 
in  gubernando. 

Enimvero,  quod  ad  conversationem  attinet,  ilia 
certe  affectata  esse  non  debet,  at  multo  minus  neg- 
lecta;  cum  prudentia  in  ejus  moderamine,  et  decus 
quoddam  morum  in  se  ipsa  prae  se  ferat,  et  ad  negotia, 
tam  publica,  quam  privata,  commode  administranda, 
plurimum  juvet.  Etenim  sicut  actio  oratori  tanti  ha- 
betur  (licet  sit  externum  quiddam)  ut  etiam  illis  alteris 
partibus,  quae  graviores  et  interiores  videntur,  antepo- 
natur ;  eodem  fere  modo,  in  viro  civili,  conversatio, 
ejusque  regimen  (utcunque  in  exterioribus  occupetur) 
si  non  summnra,  at  certe  eximium  locum  invenit. 
Quale  enim  pondus  habet  vultus  ipse,  ejusque  com- 
positio  ?     Recte  poeta  : 

Nee  vultu  destrue  verba  tuo. 

Poterit  enim  quis  vim  orationis  vultu  labefactare,  et 
plane  prodere.  Quin  et  facta,  non  minus  quam  verba, 
vultu  pariter  destrui  possint,  si  Ciceroni  credamus  ; 
qui,  cum  fratri  affabilitatem  commendaret  erga  provin- 
ciales,  non  in  hoc  earn  potissimum  sitam  dixit,  ut 
aditus  praeberet  ad  se  faciles,  nisi  etiam  vultu  ipso 
comiter   accedentes  exciperet.      Nil  interest  habere 

ostium  apertum,  vultum  clausum.  Videmus  quoque 
Atticum,  sub  primum  Ciceronis  cum  Caesare  congres- 
sum,  bello  adhuc  fervente,  diligenter  et  serio  Cicero- 
nem  per  epistolam  monuisse,  de  vultu  et  gestu  ad 
dignitatem  et  gravitatem  componendis.  Quod  si 
tantum  possit  oris  et  vultus  solius  moderatio,  quanto 
magis  sermo  familiaris,  et  alia,  quae  ad  conversatio- 
nem  pertinent?  Atque  sane  summa  et  compendium 
decori  et  elegantiae  morum  in  hoc  fere  sita  sunt,  ut 
quasi  aequa  lance  et.  propriam  dignitatem  et  aliorum 
metiamur  et  tueamur :  quod  etiam  non  male  expres- 
sit  T  Livius  (licet  alii  rei  intentus)  eo  personae  chara- 
ctere  :  Ne  (inquit)  aut  arrogans  videar,  aut  obnoxius  : 
quorum  alterum  est  alienee  libertatis  oblili,  alterum  suee. 
Ex  contraria  vero  parte,  si  urbanitati  et  elegantiae 
morum  externae  impensius  studeamus,  transeunt,  illae 
in  affectationem  quandam  deformem  et  adulterinam. 
Quid  enim  deformius  quam  scenam  in  vitam  transferre  ? 
Quinetiam,  licet  in  excessum  ilium  vitiosum  mini  me 
prolabantur,  temporis  tamen  nimium  in  hujusmodi 
leviculis  adsumitur,  animusque  ad  curam  ipsarum, 
magis  quam  oportet,  deprimitur.  Ideoque  sicut  in 
academiis,  adolescentes  literarum  studiosi,  at  soda- 
lium  congressibus  plus  satis  indulgentes,  moneri 
soleant  a  praeceptoribus,  Amicos  esse  fures  temporis: 
sic  certeassidua  ista,  in  conversations  decorum,  animi 
intentio,  magnum  gravioribus  meditationibus  furtum 
facit.  Deinde,  qui  primas  adeo  in  urbanitate  obti- 
nent,  et  ad  hanc  rem  imam  quasi  nati  videntur,  hoc 
fere  habent,  ut  sibi  ipsis  in  ilia  sola  complaceaut,  et 
ad  virtutes  solidiores  et  celsiores  vix  unquam  aspirent  : 
quando  e  contra,  qui  sibi  in  hac  parte  defectus  sunt 
conscii,  decus  ex  bonaexistimatione  quaerunt:  ubi  enim 
adest  bona  existimatio,  omnia  fere  decent ;  ubi  vero 
ilia  deficit,  turn  demum  a  commoditate  morum  atque 
urbanitate  subsidium  petendum  est.  Porro,  ad  res 
gerendas,  vix  gravius  aut  frequentius  reperias  impe- 
dimentum,  quam  hujusce  decori  externi  curiosam 
nimis  observationem,  atque  illud  alterum,  quod  huic 
ipsi  inservit;  nimirum,  anxiam  temporis  atque  oppor- 
tunitatum  electionem.     Egregie  enim  Salomon :  Qui 

respicit  ad  ventos,  non  seminal ;  qui  respicit  ad  nubes, 
non  met  it.  Creanda  siquidem  nobis  est  opportunitas 
saepius  qnam  opperienda.  Ut  verbo  dicamus,Uirbana 
ista  morum  compositio,  veluti  vestis  animi  est,  et 
proinde  vestis  commoditates  referre  debet.  Primum 
enim  talis  esse  debet,  ut  sit  in  usu  communi :  rursus, 
ut  non  sit  nimis  delicata  aut  sumptuosa :  deinde,  ita 
conficienda,  ut  si  qua  sit  in  animo  virtus,  earn  exhi- 
beat  maxime  conspicuam  ;  si  qua  deformitas,  eandem 
suppleat  et  occultet:  postremo,  et  super  omnia,  ne 
sit  nimis  arcta,  atque  ita  animum  angustet,  ut  ejusdem 
niotus  in  rebus  gerendis  cohibeat  et  impediat.  Verum 
haec  pars  scientiae  civilis  de  conversatione  eleganter 
profecto  a  nonnullis  tractata  est,  neque  ullo  modo  tan- 
«juam  desiderata  reponi  debet. 


CAPUT  SECUNDUM. 

Partitio  Doctrince  de  Negotiis,  in  Doctrinam  de  Oc- 
casionibus  Sparsis,  et  Doctrinam  de  ambitu  Vitce. 
Exemplum  Doctrince  de  Occasionibus  Sparsis,  ex 
Parabolis  aliquibus  Salomonis.  Pracepta  de  am- 
bitu Vita. 

Doctrinam  de  negotiis  partiemur  in  doctrinam  de 
occasionibus  sparsis,  et  doctrinam  de  ambitu  vitse : 
quarum  altera  universam  negotiorum  varietatetn  com- 
plectitur,  et  vitae  communis  tanquam  amanuensis  est; 
altera,  ea  tantum,  quae  ad  propriam  cujusque  fortunam 
amplificandam  spectant,  excerpit,  et  suggerit;  quae 
singulis  pro  intimis  quibusdam  rerum  suarum  tabellis 
aut  codicillis  esse  possint.  Verum  antequam  ad  spe- 
cies descendamus,  aliquid  circa  doctrinam  de  negotiis 
in  genere  praefabimur.  Doctrinam  de  negotiis,  pro 
rei  momento,  tractavit  adhuc  nemo ;  cum  magna,  tam 
literarum,  quam  literatorum,  existimationis  jactura. 
Ab  hacenim  radice  pullulat  illud  malum,  quod  notam 
eruditis  inussit ;  nirnirum,  eruditionem  et  prudentiam 
civilem  raro  admodum  conjungi.  Etenimsi  quisrecte 
advertat,  ex  prudentiis  illistribus,  quas  modo  diximus 

ad  vitam  civilem  spectare,  ilia  conversations  ab  eru- 
ditisfere  contemnitur,  tanquam  servile  quiddam,  atque 
insuper  meditationibus  inimicum.  Quod  vero  ad 
illam  de  republica  admiuistranda;  sane  si  quando 
rerum  gubernaculis  admoveantureruditi,  munus  suura 
non  incommode  sustinent;  verum  ea  prornotio  con- 
tingit  paucis.  De  prudentia  autem  negotiandi  (qua 
de  nunc  loquimur)  in  qua  vita  humana  plurimum 
versatur,  nulli  omnino  libri  conscripti  habentur;  praeter 
pauca  quaedam  monita  civilia  in  fasciculum  unum 
aut  alterum  collecta,  quae  amplitudini  hujus  subjecti 
nullo  modo  respondent.  Etenim  si  libri  aliqui  exta- 
rent  de  hoc  argumento,  sicut  de  caeteris,  minime  du- 
bitaverim,  quin  viri  eruditi,  aliquo  experientiae  mani- 
pulo  instructi,  ineruditos,  licet  diutina  experientia 
edoctos,  longe  superarent,  et  proprio  illorum  (quod 
dicitur)  arcu  usi,  magis  e  longinquo  ferirent. 

Neque  vero  est  cur  vereamur,  nescientiae  hujus  tain 
varia  sit  materia,  ut  sub  praeceptionibus  non  cadat : 
multo  siquidem  angustior  est,  quam  ilia  reipublicae 
administrandae  scientiae;  quam  tamen  apprime  vide- 
mus  excultam.  Hujus  generis  prudentiae  apud  Ro- 
manos,  optimis  temporibus,  extitisse  videntur  non- 
nulli  professores.  Testatur  euim  Cicero  moris  fuisse, 
paulo  ante  sua  secula,  ut  senatores,  prudentia  et  rerum 
usu  maxime  celebres  (Coruncanii,  Curii,  Laelii,  et  alii) 
statis  horis  in  foro  deambularent,  ubi  civibus  copiam 
sui  facerent  et  consulerentur,  non  de  jure,  sed  de 
negotiis  omnigenis :  veluti  de  filia  elocanda,  sive  de 
filio  educando,  sive  de  praedio  coemendo,  de  contra- 
ctu, accusatione,  defensione,  aut  alia  quacunque  re, 
quae  in  vita  communi  interveniat.  Ex  quo  liquet, 
prudentiam  quandam  esse  consilium  dandi,  etiam  in 
negotiis  privatis,  ex  universali  rerum  civilium  cogni- 
tione  et  experientia  promanantem;  quae  exerceatur 
quidem  in  casibus  particularibus,  extrahatur  autem  ex 
generali  casuum  consimilium  observatione.  Sic  enim 
videmus  in  eo  libro,  quern  ad  fratrem  conscripsit  Q. 
Cicero  De  petitione  consulatus  (quern  unicurn  a  vete- 
ribus  habemus,  quantum  memini,  tractatum  de  negotio 
aliquo  particulari)  quanquam  ad  consilium  dandum, 

de  ve  turn  praesenti,  potissimum  spectaret,  plurima  ta- 
men  continent  axiomata  politica,  quae  nonusum  solum 
temporarium,  sed  norraam  quandam  perpetuam  circa 
electiones  populares  praescribant.  In  hoc  genere  autern 
nihil  invenitur,  quod  ullo  modo  comparandum  sit  cum 
aphorismis  illis,  quos  ediclit  rex  Salomon ;  de  quo  te- 
statur  Scriptura  cor  illij'uisse  instar  arena  maris :  sicut 
enim  arenae  maris  universas  orbis  oras  circundant,  ita 
et  sapientia  ejus  omnia  humana,  non  minus,  quam 
divina  complexa  est.  In  aphorismis  vero  illis,  praeter 
alia  magis  theologica,  reperies  liquido  haud  pauca 
praecepta  et  monita  civilia  praestautissima,  ex  profun- 
dis  quidem  sapientiae  penetralibus  scaturientia,  atque 
in  amplissimum  varietatis  campum  excurrentia.  Quo- 
niam  vero  doctrinam  de  occasionibus  sparsis  (quae 
doctrinae  de  negotiis  portio  est  prior)  inter  desiderata 
reponimus,  ex  more  nostro  paulisper  in  ilia  immora- 
birnur:  atque  exemplum  ejusdem,  ex  aphorismis  sive 
parabolis  illis  Salomonis  desumptum,  proponemus. 
Neque  vero  quis,  ut  arbitramur,  nos  merito  sugillare 
possit,  quod  ex  scriptoribus  Sacrae  Scripturae  aliquem 
ad  sensum  politicum  trahamus  :  equidem  existimo, 
si  extarent  commentarii  illi  Salomonis  ejusdem,  de 
natura  rerum  (in  quibus  de  omni  vegetabili,  a  musco 
super  murum  ad  cedrum  Libani,  itemque  de  anima- 
libus,  conscripsit)  non  illicitum  esse,  eos  secundum 
sensum  naturalem  interpretari :  quod  idem  nobis  li- 
ceat  in  politicis. 

Exemplum  Portionis  Doctrinae  de  occasionibus 
Sparsis,  ex  Parabolis  aliquibus  Salomonis. 

Parabola  I. 
Mollis  responsio  frangit  iram. 

Explicatio. 
Si  incendatur  ira  principis  vel  superioris  adversus 
te,  et  tuae  jam  sint  loquendi  partes,  duo  praecipit  Sa- 
lomon :  alteram  ut  fiat  responsio,  alteram  ut  eadem 
sit  mollis.     Prius  continet  tria  praecepta.     Primo,  ut 

caveas  a  silentio  tristi  et  contumaci :  illud  enim  aut 
culpam  totam  in  te  recipit,  ac  si  nihil  habeas,  quod 
respondere  possis;  aut  dominum  occulta?  iniquitatis 
insimulat,  ac  si  aur'es  ejus,  defensioni  licet  justae,  non 
paterent.  Secundo,  ut  caveas  a  re  comperendinanda, 
neque  tempus  aliud  ad  defensionem  postules :  hoc 
enim  aut  eandem  notam  inurit,  quam  prius  (nimirum 
dominum  tuum  nimia  mentis  perturbatione  efferri) 
aut  plane  significat,  te  artificiosam  quandam  defensio- 
nem meditari,  cum  in  promptu  nihil  habeas  :  adeo 
ut  optimum  semper  fuerit,  aliquid  in  praesentia,  et  e 
re  nata,  in  excusationem  tui  adducere.  Tertio,  ut 
fiat  prorsus  responsio  :  responsio,  inquam,  non  mera 
confessio,  aut  mera  submissio,  sed  aliquid  apologise  et 
excusationis  inspergatur  :  neque  enimaliter  tutum  est 
facere,  nisi  apud  ingenia  valde  generosa  et  magna- 
nima;  qua?  rara  admodum  sunt.  Sequitur  posteriore 
loco,  ut  responsio  sit  mollis,  minime  praefracta  aut 
aspera. 

Parabola  II. 
Servus  prudens   dominabitur  in  Jilium  stultum;  et 
partietur  hcereditatem  inter  fratres. 

Explicatio. 
In  omni  familia  turbata  et  discordi,  semper  exurgit 
aliquis  servus,  aut  hnmilis  amicus,  praepotens,  qui  pro 
arbitro  se  gerat,  ad  lites  familiae  componendas;  cuique, 
eo  nomine,  et  familia  tota  et  dominus  ipse  sunt  ob- 
noxii.  Ille,  si  suam  rem  agat,  familise  mala  fovet  et 
aggravat;  sin  fidelis  revera  fuerit  et  integer,  plurimum 
certe  meretur:  adeo  ut  etiam  tanquam  inter  fratres 
haberi  debeat,  aut  saltern  procurationem  haereditatis 
accipere  fiduciariam. 

Parabola  III. 
Vir  sapiens,  si  cum  stulto  contenderit,  sive  irascatur, 
siverideat,  non  inveniet  requiem,. 

Explicatio. 
Monemur   saepius,  ut   congressum    imparem    fugi- 
amus;  eo  sensu,  na  cum  potioribus  decertemus.     At 

haud  minus  utile  est  monitum,  quod  hie  exhibet  Sa- 
lomon, Ne  cum  indigno  contendamus.  Iniqua  enim 
prorsus  sorte  haec  res  transigitur.  Siquidem  si  supe- 
riores  simus,  nulla  sequitur  victoria ;  si  superemur, 
magna  indignitas.  Neque  juvat  etiam,  in  lmjusmodi 
contentione  exercenda,  si  interdum  veluti  per  jocum 
agamus,  interdum  cum  fastu  et  contemptu.  Nam 
quocumque  nos  vertamus,  leviores  inde  efficiemur,  ne- 
que commode  nos  explicabimus.  Pessime  autem  fit, 
si  hujusmodi  persona,  quacum  contendimus  (ut  Salo- 
mon loquitur)  aliquid  affine  habeat  cum  stulto ;  hoc 
est,  si  sit  audaculus  et  temerarius. 

Parabola  IV 

Sed  et  cunctis  sermonibus,  qui  dicuntur,  ne  accom- 
modes  aurem  iuam,  ne  forte  audias  servient  tuum  male- 
dicentem  tibi. 

Explicatio. 

Vix  credi  possit,  vitam  quantum  perturbet  inutilis 
curiositas  circa  illas  res,  quae  nostra  intersunt :  nimi- 
rum,  quando  secretailla  rimari  satagimus,  quae  detecta 
et  inventa  aegritudinem  quidem  animo  inferant,  ad 
consilia  autem  expedienda  nihil  juvent.  Primo  enim 
sequitur  animi  vexatio  et  inquietudo,  cum  humana 
omnia  perfidies  et  ingratitudinis  plena  sint.  Adeo  ut, 
si  comparari  possit  speculum  aliquod  magicum,  in 
quo  odia  et  quaecunque  contra  nos  ullibi  commoven- 
tur,  intueri  possemus,  melius  nobis  foret,  si  protinus 
projiceretur  et  collideretur  Hujusmodi  enim  res, 
veluti  foliorum  murmura  sunt,  et  brevi  evanescunt. 
Secundo  curiositas  ilia  animum  suspicionibus  nimiis 
onerat;  quod  consiliis  inimicissimuin  est,  eaquereddit 
inconstantia  et  complicata.  Tertio  eadem,  mala  ipsa 
saepissime  figit,  alias  praetervolatura  :  grave  enim  est 
conscientias  hominum  irritare  ;  qui,  si  latere  se  putent. 
facile  mutantur  in  melius,  sin  deprehensos  se  sentiant, 
malum  malo  pellunt.  Merito  igitur  suramse  pruden- 
tiae  tribuebatur  Pompeio  Magno,  quod  Sertorii  chartas 
universas,  nee  a  se  perlectas,  nee  aliis  permissas,  igni 
protinus  dedisset. 

vol.  vn.  2  c 

Parabola  V 
Advenit  veluti  viator  pauperies,  et  egestas  quasi  vir 
armatus. 

Explicatio. 
Eleganter  describitur  in  parabola,  quomodo  prodi- 
gis  et  circa  rem  familiarem  incuriosis,  superveniant 
naufragia  fortunarum.  A  priucipio  enim  pedetentim 
et  passibus  lentis,  instar  viatoris,  advenit  obseratio  et 
sortis  diminutio,  neque  fere  sentitur :  At  non  multo 
post  invadit  egestas,  tanquam  vir  armatus,  manu  sci- 
licet, tam  forti  et  potente,  ut  ei  amplius  resisti  non 
possit :  cum  apud  antiquos  recte  dictum  sit,  necessi- 
tatem  ex  omnibus  rebus  esse  fortissimam.  Itaque 
viatori  occurrendum,  contra  armatum  muniendum. 

Parabola  VI. 

Qui  erudit  derisorem,  ipse  sibi  injuriam  facit ;  et  qui 
arguit  impium,  sibi  maculam  generat. 

Explicatio. 

Congruit  cum  praecepto  Salvatoris,  ut  non  mittamus 
margaritas  nostras  ante  porcos.  Distinguuntur  autem 
in  hac  parabola  actiones  praeceptionis,  et  reprehen- 
sionis;  distinguuntur  itidem  personae  derisoris,  etim- 
pii;  distinguitur  postremo  id,  quod  rependitur.  In 
priore  enim  rependitur  opera  lusa  ;  in  posteriore  etiam 
et  macula.  Cum  enim  quis  erudiit  et  instituit  deriso- 
rem, jactura  primum  fit  temporis  ;  deinde  et  alii  cona- 
tum  irrident,  tanquam  rem  vanarn,  et  operam  male 
collocatam  ;  postremo  derisor  ipse  scientiam,  quam 
didicit,  fastidio  habet.  At  majore  cum  periculo  trans- 
igitur  res  in  reprehensione  impii ;  quia  non  solum 
impius  non  auscultat ;  sed  et  cornua  obvertit,  et  re- 
prehensorem,  odiosum  sibi  jam  factum,  aut  confestim 
conviciis  proscindit,  aut  saltern  postea  apud  alios  cri- 
minatur. 

Parabola  VII. 

Filius  sapiens  Icetificat  patrem:  filius  vero  stullus 
mcestiticB  est  matri  suae. 

EXPLICATIO. 

Distinguuntur  solatia  atque  aegritudines  cecono- 
micae,  patris  videlicet  et  matris,  circa  liberos  suos. 
Etenim  filius  prudens  et  frugi,  praecipuo  solatio  est 
patri,  qui  virtutis  pretium  melius  novit,  quam  mater ; 
ac  propterea  filii  sui  indoli,  ad  virtutem  propensae, 
magis  gratulatur :  quinetiam  gaudium  illi  fortasse 
affert  institutum  suum,  quod  filium  tarn  probe  ecfu- 
carit,  illique  honestatem  morum,  praeceptis  et  exem- 
plo,  impresserit.  E  contra  mater  calamitati  filii  plus 
compatitur  et  indolet ;  turn  ob  affectum  maternum 
magis  mollem  et  tenerum ;  turn  fortasse  indulgentiae 
suae  conscia,  qua  eum  corruperit  et  depravaverit. 

Parabola  VIII. 
Memoria  justi  cum  laudibus  ;  at  nomen  impiorumpu- 
trescet. 

Explicatio. 

Distinguuntur  inter  famam  virorum  bonorum  et 
malorum,  qualis  esse  soleat  post  obitum.  Viris  eiiim 
bonis,  extincta  invidia  (quae  famam  eorum,  dum  vixer 
rant,  carpebat)  nomen  continuo  efflorescit,  et  laudes 
magis  indies  invalescunt :  at  viris  mails  (licet  fama 
eorum,  per  gratiam  amicorum  et  factionis  suae  homi- 
num,  ad  breve  tempus  manserit)  paulo  post  fasti,dium 
nominis  oboritur,  et  postremo  laudes  illae  evanidae  in 
infamiam,  et  veluti  in  odorem  gravem  et  tetrum,  de- 
sinunt. 

Parabola  IX. 
Qui  conturbat  domum  suam,  possidebit  ventos. 

Explicatio. 
Utile  admodum  monitum,  de  discordiis  et  turbis 
domesticis.  Plurimi  enim,  ex  dissidiis  uxorum,  aut 
exhasredationibus  filiorum,  aut  mutationibus  frequen- 
tibus  familiae,  magna  sibi  spondent ;  ac  si  inde,  vel 
animi  tranquillitas,  vel  rerum  suarum  administratio 
felicior,  sibi  obventura  foret.  Sed  plerunque  abe- 
unt  spes  suae  in  ventos.       Etenim,   turn   mutationes 

2n2 

illae,  ut  plurimum,  non  cedunt  in  melius ;  turn  etiam 
perturbatores  isti  familiae  suae,  molestias  varias,  et 
ingratitudinem  eorum,  quos,  aliis  praeteritis,  adoptant 
et  deiigunt,  saepenumero  experiuntur  Quin  et  hoc 
pacto  rumores  sibi  progignunt  non  optimos,  et  famas 
ambiguas :  neque  enim  male  a  Cicerone  notatum 
est;  Omnem  famam  a  domesticis  manare.  Utrum- 
que  autem  malum  per  ventorum  possessionem  elegan- 
ter  a  Salomone  exprimitur :  nam  et  expectations  fru- 
stratio,  et  rumorum  suscitatio,  ventis  recte  compa- 
rantur 

Parabola   X. 
Melior  est  finis  orationis,  quam  principium. 

Explicatio. 
Corrigit  parabola  errorem  frequentissimum,  non 
solum  apud  eos,  qui  verbis  prsecipue  student,  verum 
etiam  apud  prudentiores.  Is  est,  quod  homines  de 
sermonutn  suorum  aditu  atque  ingressu  magis  sint 
soliciti,  quam  de  exitu  ;  et  accuratius  exordia  et  prae- 
fatiunculas  meditentnr,  quam  extrema  orationum.  De- 
buerant  autem  nee  ilia  negligere,  et  ista,  ut  longe  po- 
tiora,  praeparata  et  digesta  apud  se  habere ;  revolventes 
secum,  et,  quantum  fieri  potest,  animo  prospicientes, 
quis  tandem  exitus  sermonis  sit  futurus,  et  quomodo 
negotia  inde  promoveri  et  maturari  possint.  Neque 
hie  finis.  Quinimo  non  epilogos  tantum,  et  sermo- 
num,  qui  ad  ipsa  negotia  spectant,  egressus  meditari 
oportet ;  verum  etiam  et  illorum  sermonum  cura  susci- 
pienda,  quos  sub  ipsum  discessum  commode  et  urbane 
injicere  possint,  licet  a  negotio  prorsus  alienos.  Equi- 
dem  cognovi  consiliarios  duos,  viros  certe  magnos,  et 
prudentes,  et  quibus  onus  rerum  tunc  praecipue  in- 
cumbebat ;  quibus  illud  fuit  perpetuum  et  proprium, 
ut  quoties  cum  principibus  suis  de  negotiis  ipsorum 
communicarent ;  colloquia  in  rebus  ad  ipsa  negotia 
spectantibus  nunquam  terminarent;  verum  semper 
aut  ad  jocum,  aut  aliud  aliquid,  quod  audire  erat 
volupe,  diverticula  qusererent ;  atque,  ut  adagio  di- 
citur,  sermones  marinos  aqua  fiuviatili  sub  extremum 

abluerent.       Neque   hoc  illis   inter  artes   postremum 
erat. 

Parabola  XI. 
Sicut  muscce  mortucefcetere  faciunt  unguentum  opti- 
mum, sic  hominem  pretiosum  sapientia  et  gloria,  parva 
stultitia. 

Explicatio. 
Iniqua  admodum  et  misera  est  conditio  hominum 
virtute  praecellentium  (ut  optime  notat  parabola)  quia 
erroribus  eoruin,  quantumvis  levissimis,  nulJo  modo 
ignoscitur  Verum,  quemadmodum  in  gemma,  valde 
nitida,  minimum  quodque  granulum,  ant  nubecula, 
oculos  ferit,  et  molestia  quadam  afficit ;  quod  tamen 
si  in  gemma  vitiosiore  repertum  foret,  vix  notam  su- 
biret :  similiter  in  viris  singulari  virtute  praeditis,  mi- 
nima quaeque  vitia  statim  in  oculos  et  sermones  homi- 
num incurrunt,  et  censura  perstringuntur  graviore ; 
quae  in  hominibus  mediocribus  aut  omnino  laterent, 
aut  veniam  facile  reperirent.  Itaque  viro  valde  pru- 
denti  parva  stultitia  ;  valde  probo  parvum  peccatum ; 
urbano  et  moribus  eleganti,  paululum  indecori,  de 
fama  et  existimatione  multum  detrahit.  Adeo  ut  non 
pessimum  foret  viris  egregiis,  si  nonnullaabsurda  (quod 
citra  vitium  fieri  possit)  actionibus  suis  immiscerent,  ut 
libertatem  qnandam  sibi  retineant,  et  parvorum  defe- 
ctum!) notas  confundant. 

Parabola  XII. 
Homines  derisores   civitatem  perdunl,  sapientes  vero 
avertunt  calamitatem. 

Explicatio. 
Mirum  videri  possit,  quod  in  descriptione  homi- 
num, qui  ad  respublicas  labefactandas  et  perdendas 
veluti  natura  comparati  et  facti  sunt,  delegerit  Salo- 
mon characterem  ;  non  hominis  superbi  et  insolentis  ; 
non  tyrannici  et  crudelis  ;  non  temerarii  et  violenti ; 
non  impii  et  scelerati ;  non  injusti  et  oppressors  ;  non 
seditiosi  et  tnrbulenti  ;  non  libidinosi  et  voluptarii  ; 
non  denique  insipientis  et  inhabilis ;  sed  derisoris. 
Verum  hoc  sapientia  ejus  regis,  qui  rerumpublicarum 

conservationes  et  eversiones  optime  norat,  dignissi- 
mum  est.  Neque  enim  similis  fere  est  pestis  regnis 
et  rebuspublicis,  quani  si  consiliarii  regum,  aut  sena- 
tores,  quique  gubernaculis  rerum  admoventur,  sint 
ingenio  derisores.  Hujusmodi  enim  homines,  peri- 
cuiorum  magnitudinem,  ut  fortes  videantur  senatores, 
semper  extenuant ;  iisque,  qui  pericula,  prout  par 
est,  ponderant,  veluti  timidis  insultant :  consultandi 
et  deliberandi  maturas  moras,  et  meditatas  discepta- 
tiones,  veluti  rem  oratoriam,  et  tsedii  plenam  et  ad 
summas  rerum  nihil  facientem,  subsannant :  famam, 
ad  quam  principum  consilia  praecipue  sunt  compo- 
nenda,  ut  salivam  vulgi,  et  rem  cito  praetervolaturam, 
contemnunt:  legum  vim  et  auctoritatem,  ut  reticula 
quaedam,  quibus  resmajores  minime  cohiberi  debeant, 
nil  morantur  :  consilia  et  praecautiones  in  longum  pro- 
spicientes,  ut  somnia  quaedam,  et  apprehensiones  me- 
lancholicas,  rejiciunt :  viris  revera  prudentibus  et 
rerum  peritis,  atque  magni  animi  et  consilii,  dicteriis 
et  facetiis  illudunt:  denique  fundamenta  omnia  regi- 
minis  politici  simul  labefactant.  Quod  magis  atten- 
dendum  est,  quia  cuniculis  et  non  impetu  aperto,  haec 
res  agitur:  neque  ccepit  esse  inter  homines  (prout  me- 
retur)  suspecta. 

Parabola  XIII. 

Princeps,  qui  libenter  prcebet  mires  verbis  mendacii, 
omnes  servos  habet  improbos. 

Explicatio. 

Cum  princeps  talis  fuerit,  ut  susurronibus,  et  syco- 
phantis  absque  judicio  faciles  et  credulas  aures  pree- 
beat,  spirat  omnino,  tanquam  a  parte  regis,  aura  pes- 
tilens,  qua3  omnes  servos  ejus  corrumpit  et  inficit. 
Alii  metus  principis  rimantur,  eosque  narrationibus 
fictitiis  exaggerant :  alii  invidiae  furias  concitant,  prae- 
sertim  in  optimos  quosque:  alii  criminationibus  alio- 
rum  proprias  sordes  et  conscientias  malas  eluunt:  alii 
amicorum  suorum  honoribus  et  desideriis  velificant, 
competitores  eorum  calumniando  et  mordendo  :  alii 
fabularum  argumenta,  contra  inimicos  suos,  tanquam 

in  scena,  componunt :  et  innumera  hujusmodi.  At- 
que  haec  illi,  qui  ex  servis  principis  ingenio  sunt  magis 
improbo.  At  illi  etiam,  qui  natura  probiores  sunt  et 
melius  morati,  postquam  in  innocentia  sua  parum 
praesidii  esse  senserint  (quoniam  princeps  vera  a  falsis 
distinguere  non  novit)  morum  suorum  probitatem 
exuunt,  et  ventos  aulicos  captaut,  iisque  servilem  in 
fflodum  circumferuntur.  Nil  enim  (ut  ait  Tacitus  de 
Claudio)  tutum  est  apud  principem,  cujus  animo  omnia 
sunt  tanquam  indita  et  jussa.  Atque  bene  Comineus; 
Prastat,  servum  esse  principis,  cujus  suspicionum  non 
estjinis,  quant  ejus,  cujus  credulitatis  non  est  modus. 

Parabola   XIV 
Justus  miseretur  animce  jumenti  sui ;  sed  misericordia 
impiorum  crudeles. 

Explicatio. 

Inditus  est,  ab  ipsa  natura,  homini  misericordiae  af- 
fectus  nobilis  et  excellens ;  qui  etiam  ad  animalia 
bruta  extenditur ;  quae  ex  ordinatione  divina  ejus  im- 
perio  subjiciuntur.  Itaque  habet  ista  misericordia 
analogiam  quandam  cum  ilia  principis  erga  subditos. 
Quinetiam  illud  certissimum  est,  quod  quo  dignior 
est  anima,  eo  pluribus  compatiatur.  Etenim  animee 
angustse  et  degeneres  hujusmodi  res  ad  se  nihil  perti- 
nere  putant :  at  ilia,  quae  nobilior  est  portio  universi, 
ex  communione  afficitur  Quare  videmus,  sub  veteri 
lege  haud  pauca  fuisse  praecepta,  non  tarn  mere  cere- 
monialia,  quam  misericordiae  institutiva :  quale  fuit 
illud,  de  non  comedendo  carnem  cum  sanguine  ejus, 
et  similia.  Etiam  in  sectis  Essaeorum  et  Pythagorae- 
orum,  ab  esu  animalium  omnino  abstinebant.  Quod 
etiam  hodie  obtinet  (superstitione  inviolata)  apud  in- 
colas  nonnullos  imperii  Mogollensis.  Quin  et  Turcae 
(gens  licet  et  stirpe  et  disciplina  crudelis  et  sangui- 
naria)  brutis  tamen  eleemosynas  largiri  solent ;  neque 
animalium  vexationes  et  torturas  fieri  sustinent.  Ve- 
rum,  ne  forte  haec,  quae  diximus,  onmis  generis  mise- 
ricordiae patrocinari  videantur,  salubriter  subjungit 
Salomon  impiorum  misericordias  esse  crudeles.  Eae 
sunt,  quando  hominibus  sceleratis  et  facinorosis  par- 


392  De  Augmetitis  Scientiarum.     [Lib.  VIII< 

citur,  justitiae  gladio  feriendis  :  crudelior  enim  hujus- 
modi  misericordia,  quam  crudelitas  ipsa.  Nam  cru- 
delitasexerceturin  singulos :  at  misericordia  ilia  uni- 
versumfacinorosorum  exercitum,concessa  impunitate, 
in  homines  innocentes  armat  et  immittit. 

Parabola  XV 

Totum  spiritum  suum  profert  stultus  ;   at  sapiens  re- 
servat  aliquid  in  posterum. 

Explicatio. 

Corrigit  parabola  prsecipue  (ut  videtur)  non  homi- 
nnm  vanorum  futilitatem,  qui  dicenda  tacenda,  facile 
proferunt :  non  parrhesiam  illam,  qua  absque  discri- 
mine  et  judicio  in  omnes  et  omnia  involant :  non  gar- 
rulitatem,  qua  ad  nauseam  usque  aliis  obstrepunt: 
sed  vitium  aliud  m'agis  occultum  ;  nempe  sermonis  re- 
gimen minime  omnium  prudens  et  politicum ;  hoc 
est,  cum  quis  ita  serraonem  (in  colloquiis  privatis)  in- 
stituit,  ut  quaecunque  in  animo  habeat,  quae  ad  rem 
pertinere  putet,  simul  et  tanquam  uno  spiritu,  et  ora- 
tione  continuata  proferat.  Hoc  enim  plurimum  ne- 
gotiis  officit.  Siquidem  primo,  oratio  intercisa,  et 
per  partes  infusa,  longe  magis  penetrat,  quam  conti- 
nuata; quoniam  in  continuata  pondus  rerum  non  di- 
stincteetsigillatimexcipitur,  nee  permoramnonnullam 
insidet,  sed  ratio  rationem5  antequam  penitus  inse- 
derit,  expellit.  Secundo,  nemo  tarn  potenti  et  felici 
eloquentia  valet,  ut  primo  sermonis  impetu  eum, 
quem  alloquitur,  mutum  et  elinguem  plane  reddat; 
quin  et  alter  aliquid  vicissim  respondebit,  et  fortasse 
objiciet :  turn  vero  accidit,  ut  quae  in  refutationem 
aut  replicationem  reservanda  fuissent,  praemissa  jam 
et  antea  delibata,  vires  suas  et  gratiam  amiserint. 
Tertio,  si  quis  ea,  quae  dicenda  sunt,  non  simul  ef- 
fundat,  sed  per  partes  eloquatur,  aliud  primo,  aliud 
subinde  injiciens  ;  sentiet  ex  ejus,  quem  alloquitur, 
vultu  et  responso,  quomodo  singula  ilium  affecerint, 
quam  in  partem  accepta  fuerint;  ut  quae  ad  hue  re- 
stant  dicenda,  cautius  aut  supprimat  aut  excerpat. 

Parabola  XVI. 

Si  spiritus  potestatem  habentis  ascenderit,  super  te, 
locum  tuum  ne  dimiseris ;  quia  curatio  faciet  cessare 
magna  peccala. 

Explicatio. 

Prsecipit  parabola,  quomodo  se  quis  gerere  debeat, 
cum  iram  atque  indignationern  principis  incurrerit. 
Praeceptum  duplex :  primo,  ut  non  dimittat  locum 
suum  :  secundo,  ut  curationi,  tanquam  in  morbo  ali- 
quo  gravi,  diligenter  et  caute  attendat.  Consueve- 
runt  enim  homines,  postquam  commotos  contra  se 
principes  suos  senserint,  partim  ex  dedecoris  impa- 
tientia,  partim  ne  vulnus  obversando  refricent,  partim 
ut  tristitiam  et  humilitatem  eorum  principes  sui  per- 
spiciant,  se  a  muneribus  et  functionibus  suis  subdu- 
cere;  quinetiam  interdum  ipsos  magistratus  et  digni- 
tates,  quas  gerunt,  in  principum  manus  restituere. 
At  Salomon  banc  medendi  viam,  veluti  noxiam,  im- 
probat;  idque  summa  profecto  ratione.  Primo  enim, 
dedecus  ipsum  nimis  ilia  publicat;  unde  turn  inimici 
atque  invidi  audacioresfiunt  ad  lsedendum  ;  turn  ami- 
ci  timidiores  ad  subveniendum.  Secundo,  hoc  pacto 
fit,  ut  principis  ira,  quae  fortasse,  si  non  evulgaretur, 
sponte  concideret,  magis  figatur,  et  veluti  principio 
jam  facto  hominis  deturbandi,  in  praecipitium  illius 
feratur.  Postremo,  secessus  iste  aliquid  sapit  ex  male- 
volo,  et  temporibus  infenso ;  id  quod  malum  indig- 
nationis  malo  suspicionis  cumulat.  Ad  curationem 
autem  pertinent  ista.  Primo,  caveat  ante  omnia,  ne 
stupiditate  quadam,  aut  etiam  animi  elatione,  indig- 
nationem principis  minime  sentire,  aut  inde,  prout 
debeat,  affici,  videatur:  hoc  est  ut  et  vultum,  non  ad 
tristitiam  contumacem,  sed  ad  mcestitiam  gravem  at- 
que modestam  componat :  et  in  rebus  quibuscunque 
agendis  se  minus  solito  hilarem  et  laetum  ostendat : 
quin  et  in  rem  suam  erit,  amici  alicujus  opera  et  ser- 
mone  apud  principem  uti,  qui  quanto  doloris  sensu  in 
intimis  excrucietur,  tempestive  insinuet.  Secundo, 
occasiones  omnes  vel  minimas  sedulo  evitet,  per  quas 
aut  res  ipsa,  quas  indignationi  causam  prsebuit,  refri- 
cetur,   aut  princeps   denuo  exeaudescendi,  et  ipsum, 

quacunque  de  causa,  coram  aliis  objurgandi,  ansam 
arripiat.  Tertio,  perquirat  etiam  diligenter  occasio- 
nes  omnes,  in  quibus  opera  ejus  principi  grata  esse 
possit;  ut  etvoluntatem  promptam  redirnendi  culpam 
praeteritam  ostendat;  et  princeps  suus  sentiat,  quali 
tandem  servo,  si  eum  dimittat,  privari  se  contigerit. 
Quarto,  culpam  ipsam  aut  sagaciter  in  alios  transferat ; 
aut  animo  illam  non  malo  commissam  esse  insinuet; 
aut  etiam  malitiarn  illorum,  qui  ipsum  regi  detule- 
runt,  vel  rem  supra  modum  aggravarunt,  indicet.  De- 
nique  in  omnibus  evigilet,  et  curationi  sit  intentus. 

Parabola   XVII. 

Primus  in  causa  sua  Justus :  turn  venil  altera  pais, 
et  inquirit  in  eum. 

EXPLICATIO. 

Prima  in  unaquaque  causa  informatio,  si  paulisper 
animo  judicis  insederit,  altas  radices  agit,  eumque 
imbuit,  et  occupat ;  adeo  ut  aegre  elui  possit,  nisi  aut 
manifesta  aliqua  falsitas  in  materia  informations,  aut 
artificium  aliquod  in  eadem  exhibenda  deprehenda- 
tur  Etenim  nuda  et  simplex  defensio,  licet  justa  sit 
et  prseponderans,  vix  prsejudicium  informationis  primae 
compensare,  aut  libram  justitiae  semel  propendentem 
ad  aequilibrium  reducere  per  se  valet.  Itaque  et  ju- 
dici  tutissimum,  ut  nihil,  quod  ad  merita  causae  spe- 
ctat,  praelibetur,  priusquam  utraque  pars  simul  audi- 
antur;  et  defensori  optimum,  si  judicem  senserit  prae- 
occupatum,  in  hoc  potissimum  (quantum  dat  causa) 
incumbere,  ut  versutiani  aliquam,  et  dolum  malum, 
ab  adversa  parte,  in  judicis  abusum  adhibitum,  de- 
tegat. 

Parabola  XVIII. 

Qui  delicate  a  pueritia  nutrit  servum  suum,  postea 
sentiet  eum  contumacem. 

Explicatio. 

Servandus  est  principibus  et  dominis,  ex  consilio 
Salomonis,  in  gratia  et  favore  suo  erga  servos  modus. 
Is  triplex  est.     Primo,  ut  promoveantur  per  gradus, 

nori  per  saltus  :  secundo,  ut  interdum  assuefiant  re- 
pulsae  :  tertio  (quod  bene  praecipit  Machiavellus)  ut 
habeant  prce  ocutis  suis  semper  aliquid,  quo  ulterius 
aspirare  possinl.  Nisi  enim  haec  fiant,  reportabunt 
proculdubio  principes,  in  fine,  a  servis  suis,  loco  ani- 
mi  grati  et  officiosi,  fastidium  et  contumaciam.  Et- 
enim,  ex  promotione  subita,  oritur  insolentia ;  ex 
perpetua  desideratorum  adeptione  impatientia  repul- 
sae ;  denique  si  vota  desint,  deerit  itidem  alacritas  et 
industria. 

Parabola  XIX. 
Vidisti  viruni  velocem  in  opere  suo,  coram  regibus 
stabit,  nee  erit  inter  ignobiles. 

Explicatio. 

Inter  virtutes,  quas  reges,  in  delectu  servovum, 
potissimum  spectant  et  requirunt,  gratissima  est  prae 
cunctis  celeritas,  et  in  negotiis  expediendis  strenuitas. 
Viri  profunda  prudentia  regibus  suspecti,  utpote  qui 
nimium  sint  inspectores,  et  dominos  suos,  inscios  et 
invitos,  ingenii  sui  viribus  (tanquam  machina)  circum- 
agere  possint.  Populares,  invisi ;  utpote  qui  regum 
luminibus  ofiiciunt,  et  oculos  populi  in  se  convertunt. 
Animosi,  proturbulentis  saepehabenturyet  ultra,  quam 
par  est,  ausuris.  Probi,  et  vitae  integrae,  tanquam  dif- 
ficiles  existimantur,  nee  ad  omnes  nutus  heriles  apti. 
Denique  non  est  virtus  alia,  quae  non  habeat  aliquam 
quasi  umbram,  qua  regum  animi  offendantur;  sola 
velocitas  ad  mandata,  nihil  habet,  quod  non  placeat. 
Insuper,  motus  animorum  regiorum  celeres  sunt,  et 
moree  minus  patientes :  putant  enim,  se  quidvis  effi- 
cere  posse;  illud  tantum  deesse,  ut  cito  fiat.  Itaque 
ante  omnia  iis  grata  est  celeritas. 

Parabola  XX. 

Vidi  cunctos  viventes,  qui  ambulant  sub  sole,  cum 
adolescente  secundo,  qui  consurgit  pro  eo. 

Explicatio. 
Notat  parabola  vanitatem  hominum,  qui  se  agglo- 
merare  solent  ad  successores  designatos  principum. 

Radix  autem  hujus  rei  est  insania  ilia,  hominum  ani- 
mis  penitus  a  natura  insita;  nimirum  ut  spes  suas  ni- 
mium  adament.  Vix  enitn  reperitur,  qui  non  dele- 
ctatur  magis  iis,  quae  sperat,  quam  iis,  qua?  fruitur. 
Quinetiam  novitas  hu  manse  naturae  grata  est,  et  avide 
expetitur.  In  successore  autem  principis  ista  duo 
concurrunt;  spes  et  novitas.  Innuit  autem  parabola 
idem,  quod  olim  dictum  erat ;  primo  a  Pompeio  ad 
Syllam;  postea  a  Tiberio  de  Macrone;  plures  ado- 
rare  solem  orientem,  quam  occidentem.  Neque  tamen 
imperantes  mill  turn  hac  re  commoventur,  aut  earn 
magni  faciunt,  sicut  nee  Sylla,  nee  Tiberius  fecit; 
sed  rident  potius  hominum  levitatem,  nee  pugnant 
cum  somniis:  est  autem  (ut  aiebat  ille)  spes  vigUantis 
insomnium. 

Parabola  XXI. 

Erat  civitas  parva,  et  pauci  in  ea  viri ;  venit  contra 
earn  rex  magnus,  et  vadavit  earn,  instruxitque  munitiones 
per  gyrum.,  et  perfecta  est  obsidio ;  inventusque  est  in 
ea  vir  pauper  et  sapiens,  et  liberavit  earn  per  sapientiam 
suam;  et  nullus  deinceps  recordatus  est  hominis  illius 
pauperis. 

Explicatio. 

Describit  parabola  ingenium  hominum  pravum  et 
malevolum.  Ii  in  rebus  duris,  et  angustis,  confugiunt 
fere  ad  viros  prudentes,  et  strenuos,  licet  antea  con- 
temptui  habitos.  Quamprimum  autem  tempestas  tran- 
sient, ingrati  demum  erga  conservatores  suos  repe- 
riuntur.  Machiavellus  vero,  non  sine  causa,  insti- 
tuit  quaestionem,  liter  ingratior  esset  erga  benemeritos, 
princeps  aut populus?  Sed  interim  utrumque  ingrati- 
tudinis  arguit.  Attamen  hoc  non  solum  ex  ingratitu- 
dine  principis  aut  populi  oritur,  sed  accedit  plerun- 
que  his  invidia  procerum,  qui  secreto  indolent  even- 
tui,  licet  felici  et  prospero,  quia  ab  ipsis  profectus 
non  sit :  itaque  et  meritum  hominis  extenuant,  et 
ipsum  deprimunt. 

Parabola  XXII. 
Iter  pigrorum,  quasi  sepes  spinarum. 

Explicatio. 

Elegautissime  ostendit  parabola,  pigritiam  in  fine 
laboriosam  esse.  Diligentia  enim,  et  sedula  praepara- 
tio,  id  praestant,  ut  pes  in  aliquod  ofFendicnlum  non 
impingat;  sed  ut  complanetur  via,  antequam  ineatur. 
At  qui  piger  est,  et  omnia  in  extreraum  momentum 
executionis  differt,  necesse  est,  ut  perpetuo,  et  sin- 
gulis passibus,  quasi  per  rubos  et  sentes  incedat,  qui 
eum  subinde  detineant,  et  impediant.  Idem  obser- 
vari  possit  etiam  in  familia  regenda;  in  qua,  si  adhi- 
beatur  cnra  et  providentia,  omnia  placide  et  veluti 
sponte  procedunt, absque  strepitu  ettumultu  :  sin  haec 
desint,  ubi  major  aliquis  motus  intervenerit,  omnia 
simul  agenda  turmatim  occurrunt ;  tumultuantur  servi, 
aedes  personant. 

Parabola    XXIII. 

Qui  cognoscil  in  judicio  Jaciem,  non  benefacit ;  iste 
et  pro  buccella  panis  deseret  veritatem. 

Explicatio. 

Prudentissime  notat  parabola,  in  judice  magis  per- 
niciosam  esse  facilitatem  morum,  quam  corruptelam 
munerum.  Munera  enim  haudquaquam  ab  omnibus 
deferuntur;  at  vix  ulla  est  causa^  in  qua  non  inveni- 
atur  aliquid,quod  flectat  judicis  aninmm,  si  personas 
respiciat.  Alius  enim  respicietur,  ut  popularis;  alius, 
utmaledicus;  alius,  ut  dives  ;  alius,  utgratus  ;  alius, 
ut  ab  amico  commendatus.  Denique  omnia  plena 
sunt  iniquitatis  ubi  dominatur  respectus  personarum  ; 
et  levi  omnino  de  causa,  veluti  pro  buccella  panis,  ju- 
dicium pervertetur. 

Parabola  XXIV 

Vir  pauper  calumnians  pauperes,  similis  est  imbri  ve- 
hementi,  in  quo  paratur  fames. 

Explicatio. 
Parabola  ista  antiquitus  expressa  et  depicta  fuit  sub 
fabula  hirudinis  utriusque,  nimirum,  plenae  et  vacuae. 
Pauperis  enim  et  famelici  oppressio  longe  gravior  est, 

quam  oppregsio  per  divitem  et  repletum  ;  quippe  quae 
omnes  exactionum  technas,  et  oranes  nummorum  an- 
gulos,  perquirit.  Solebat  hoc  ipsum  etiam  spongiis 
assimilari,  quae  aridae  fortiter  sugunt,  madidae  non 
item.  Monitum  autera  utile  continet,  turn  erga  priu- 
cipes,  ne  praefecturas  provinciarum,  aut  magistratus, 
viris  indigentibus  et  obaeratis  committant ;  turn  erga 
populos,  ne  reges  suos  cum  nimia  egestate  conflictari 
permittant. 

Parabola   XXV 

Fons  turbatus  pede,  et  vena  corrupta,  est  Justus  ca- 
dens  coram  impio. 

Explicatio. 

Praecipit  parabola,  rebuspublicis  ante  omnia  caven- 
dum  esse  de  iniquo  et  infami  judicio,  in  causa  aliqua 
celebri  et  gravi ;  praesertim  ubi  non  absolvitur  inno- 
xius,  sed  condemnatur  insons.  Etenim  injuriae  inter 
privatos  grassantes,  turbant  quidem  et  polluunt  latices 
justitiae,  sed  tanquam  in  rivulis  :  verum  judicia  ini- 
qua,  qualia  diximus,  a  quibus  exempla  petuntur,  fon- 
tes  ipsos  justitiae  inficiunt  et  inquinant.  Postquam 
enim  tribunal  cesserit  in  partes  injustitiae,  status  rerurn 
vertitur  tanquam  in  latrocinium  publicum :  fitque 
plane,  ut  homo  homini  sit  lupus. 

Parabola   XXVI. 

Noli  esse  amicus  homini  iracundo,  nee  ambulato  cum 
homine  furioso. 

Explicatio. 

Qnanto  religiosius  amicitiae  jura  inter  bonos  ser- 
vanda et  colenda  sunt,  tanto  magis  cavendum  est, 
jam  usque  a  principio,  de  prudenteamicorum  delectu. 
Atque  amicorum  natura  et  mores,  quantum  ad  nos 
ipsos  spectant,  omnino  ferendi  sunt.  Cum  vero  ne- 
cessitatem  nobis  imponunt,  qualem  erga  alios  perso- 
nam induamus  et  geramus,  dura  admodum  et  iniqua 
amicitiae  conditio  est.  Itaque  interest  imprimis,  ut 
praecipit  Salomon,  ad  vitae  pacem,  et  praesidia,  ne  res 
nostras  cum  hominibus  iracundis,  et  qui  facile  lites  et 
jurgiaprovocant  autsuscipiunt,commisceamus.  Istud 

enim  genus  amicorum  perpetuo  nos  contentionibus  et 
factionibus  implicabit ;  ut  aut  amicitiam  abrumpere, 
aut  incolumitati  proprie  deesse,  cogamur. 

Parabola  XXVII. 

Qui  celat  delictum,  qucerit  amicitiam  ;  sed  qui  altero 
sermone  repetit,  separat feeder atos. 

Explicatio. 

Duplex,  concordiam  tractandi,  et  aniraos  reconcili- 
andi,  via.  Altera,  quae  incipit  ab  amnestia ;  altera, 
quae  a  repetitione  injuriarum,  subjungendo  apologias 
et  excusationes.  Equidem  memini  sententiam  viri 
admodum  prudentis  etpolitici,  Qui  pacemtractat,non 
repetitis  condilionibus  dissidii,  is  magis  animos  dulcedine 
concordiee  fallit,  qicam  cequitate  componit.  Verum  Sa- 
lomon, illo  scilicet  prudentior,  in  contraria  opinioue 
est ;  et  amnestiam  probat,  repetitionem  prohibet.  Et- 
enim  in  repetitione  haec  insunt  mala;  turn  quod  ea 
sit  veluti  unguis  in  ulcere;  turn  quod  periculum  im- 
pendeat  a  nova  altercatione  (siquidem  de  injuriarum 
rationibus  inter  partes  nunquam  conveniet ;)  turn  de- 
nique  quod  deducat  rem  ad  apologias ;  at  utraque 
pars  malit  videri  potius  offensam  remisisse,  quam  ad- 
misisse  excusationem. 

Parabola    XXVIII.. 

In  omni  opere  bono  erit  abundantia  ;  ubi  autem  verba 
sunt  plurima,  ibi  frequenter  egestas. 

Explicatio. 

Separat  Salomon,  hac  parabola,  fructum  laboris 
linguae,  et  laboris  manuum;  quasi  ex  altero  proveniat 
egestas,  ex  altero  abundantia.  Etenim  fit  fere  perpe- 
tuo, ut,  qui  multa  effutiant,  jactent  multa,  multa  pro- 
mittant,  egeni  sint,  nee  emolumentum  capiant  ex 
illis  rebus,  de  quibus  loquuntur.  Quinetiam,  ut  pluri- 
mum,  industriiminime  sunt,  aut  impigri  ad  opera ;  sed 
tantummodo  sermonibus  se,  tanquam  vento,  pascunt 
et  satiant.  Sane,  ut  poeta  lequitur,  Qui  silet,  est 
firmus.     Is  qui  conscius  est,   se  in   opere   proficere, 

sibi  plaudit,  et  tacet :  qui  vero  e  contra  conseius  est, 
auras  seinanes  captare,  multa  et  miraapud  alios  prae- 
dicat. 

Parabola  XXIX. 
Melior  est  correptio  manifesta,  quam  amor  occultus. 

Explicatio. 
Reprehend  it  parabola  mollitiem  amicorum,  qui  ami- 
citise  privilegio  non  utuntur  in  admonendo  libere  et 
audacter  amicos,  tam  de  erroribus,  quam  de  periculis 
suis.  Quid  enim  faciam  (solet  hujusmodi  mollis 
amicus  dicere)  aut  quo  me  vertam?  Amo  ilium,  quan- 
tum quis,  maxime ;  meque,  si  quid  illi  adversi  conti- 
gerit,  ipsius  loco  libenter  substituerim :  sed  novi  inge- 
nium  ejus  ;  si  libere  cum  eo  egero,  animum  illius  offen- 
dam ;  saltern  cqntristabo :  neque  tamen  proficiam ; 
atque  citius  eum  ab  amicitia  mea  alienabo,  quam  ab 
lis,  quae  in  animo  fixa  habet,  abducam.  Hujusmodi 
amicum,  tanquam  enervem  et  inutilem,  redarguit  Salo- 
mon ;  atque  plus  utilitatis  ab  inimico  manifesto,  quam 
ab  ejus  generis  amico,  sumi  posse  pronuuciat.  Siqui- 
dem  ea  fortasse  audireeicontigerit  ab  inimico  per  con- 
tumeliam,quae  amicus  mussat  praenimia  iudulgentia. 

Parabola    XXX. 
Prudensadvertitad  gressus  suos ;  stultus  diver  tit  ad  dolos. 

Explicatio. 

Duae  sunt  prudentiae  species.  Altera  vera  et  sana: 
altera  degener  et  falsa,  quam  Salomon  stultitiae  nomine 
appellare  non  dubitat.  Qui  priori  se  dederit,  viis  et 
vestigiis  propriis  cavet,  periculis  prospiciens,  meditans 
remedia ;  proborum  opera  utens,  contra  improbos 
se  ipsum  muniens  ;  cautus  inceptu,  receptu  non  im- 
paratus ;  in  occasiones  attentus,  contra  impedimenta 
strenuus ;  cum  innumeris  aliis,  quae  ad  sui  ipsius 
actiones  et  gressus  regendos  spectant.  At  altera  spe- 
cies, tota  est  consuta  ex  fallaciis  et  astutiis,  spemque 
ponit  omnino  in  aliis  circumveniendis,  iisdemque  ad 
libitum  effingendis.  Hanc  merito  rejicit  parabola, 
non  tantum  utimprobam,  sed  etiam  ut  stultam.     Pri- 


Cap.  II.]        De  Augmentis  Scienliarum.  401 

mo  enim,  minime  est  ex  iis  rebus,  quae  in  nostra  sunt 
potestate  ;  nee  etiam  aliqua  constanti  regula  nititur  : 
sed  nova  quotidie  comminiscenda  sunt  strategemata, 
prioribus  fatiscentibus  et  obsoletis.  Secundo,  qui  va- 
fri  et  subdoli  hominis  famam  et  opinionem  semel  incur- 
rerit,  praecipuo  se  ad  res  gerendas  instrumento  pror- 
sus  privavit,  hoc  est,  fide :  itaque  omnia  parum  votis 
suis  consentientia  experietur.  Postremo,  artes  istae* 
utcunque  pulchrae  videantur  et  complaceant;  attamen 
saepius  frustrantur;  quod  bene  notavit  Tacitus:  Consi- 
lia  callida  et  audacia,  expectations  lata,  tractatu  dura, 
eventu  tristia. 

Parabola  XXXI. 

Noli  esse  Justus  nitnium,  nee  sapientior  quam  opor- 
tet ;  cur  abripiare  subito  ? 

EXPLICATIO. 

Sunt  tempora (ut  inquit  Tacitus)  in  quibus  magnis  vir- 
tutibus  certissimum  est  exitium.  Atque  hoc  viris  virtute 
et  j ustitia  egregiis,  aliquando  subito,  aliquando  din  ante 
praevisum,  contingit.  Quod  si  adjungatur  etiam  pru- 
dentia,  hoc  est,  ut  cauti  sint,  et  ad  propriam  incolumi- 
tatem  evigilent,  turn  hoc  lucrantur,  ut  ruina  eorum  su- 
bito obveniat  ex  occultis  omnino  et  obscuris  consiliis; 
quibus  et  evitetur  invidia,  et  pernicies  ipsos  imparatos 
adoriatur.  Quod  vero  ad  illud  nimium,  quod  in  pa- 
rabola ponitur  (quandoquidem  non  Periandri  alicu- 
jus,  sed  Salomonis  verba  sunt  ista ;  qui  mala  in  homi- 
num  vita  saepius  notat,  nunquam  praecipit)  intelligen- 
dum  est,  non  de  virtute  ipsa  (in  qua  nimium  non  est) 
sed  de  vana  ejus  atque  invidiosa  affectatione  et  osten- 
tatione.  Simile  quiddam  innuit  Tacitus  de  Lepido, 
miraculi  loco  ponens,  quod  nunquam  servilis  alicujus 
sententise  auctor  fuisset,  et  tamen  tarn  saevis  tempo- 
ribus  incolumis  mansisset :  Subit  (inquit)  cogitatio, 
utrum  hcec  fato  regantur,  an  etiam  sit  in  nostra  pote- 
state, cursum  quendam  tenere,  inter  deforme  obsequium 
et  abruptam  contumaciam,  medium,  periculo  simul  et 
indignitate  vacuum  ? 

Parabola  XXXII. 
Da  sapienti  occasionem,  et  addetur  ei  sapientia. 

EXPLICATIO. 

Distinjfuit  parabola  inter  sapientiam  illam,  quae  in 
verum  habitum  increverit  et  maturuerit,  et  illam,  quae 
natattantura  in  cerebro  et  conceptu,  ant  sermone  ja- 
ctatur,  sed  radices  altas  non  egerit.  Siquidem  prior, 
oblata  occasione,  in  qua  exerceatur,  illico  excitatur, 
accingitur,  dilatatur,  adeo  nt  se  ipsa  major  videatur: 
posterior  vero,  quae  ante  occasionem  alacris  erat,  oc- 
casione  data,  fit  attonita  et  confusa,  ut  etiam  ipsi, 
qui  ea  se  praeditum  arbitrabatur,  in  dubium  vocetur ; 
annon  praeceptiones  de  ea  fuerint  insomnia  mera,  et 
speculationes  inanes. 

Parabola  XXXIII. 

Qui  laudat  amicum  voce  alta,  surgendo  mane,  erit 
illi  loco  maledictionis. 

Explicatio. 

Laudes  moderates  et  tempestivae,  et  per  occasionem 
prolatae,  famae  hominum  atque  etiam  fortunae  pluri- 
mum  conferunt ;  at  immoderatae  et  streperae,  et  im- 
portune effusae  nihil  prosunt;  imo  potius,  ex  senten- 
tia  parabolae,  impense  nocent.  Primo  enim  mani- 
festo se  produnt,  aut  ex  nimia  benevolentia  oriundas, 
aut  ex  composito  affectatas,  quo  collaudatum  potius 
falsis  praeconiis  demereantur,  quam  veris  attributis 
ornent.  Secundo,  laudes  parcae  et  modestae  invitant 
fere  praesentes,  ut  ipsis  etiam  aliquid  adjiciant;  pro- 
fusae  contra  et  immodicae,  ut  aliquid  demant  et  de- 
trahant.  Tertio  (quod  caput  rei  est)  conflatur  illi 
invidia,  qui  nimium  laudatur;  cum  laudes  omnes  ni- 
miae  videantur  spectare  ad  contumeliam  aliorum,  qui 
non  minus  merentur. 

Parabola  XXXIV 

Quomodo  in  aquis  resplendent  fades;  sic  corda  ho- 
minum manifesta  sunt  prudentibus. 

Explicatio. 

Distinguit  parabola  inter  mentes  prudentium  et 
caeterorum  hominum;  illas  aquis  aut  speculis  compa- 
rans,  quae  species  et  imagines  rerum  recipiunt;  cum 
alterae  similes  sint  terra?,  aut  lapidi  impolito,  in  qui- 
bus  nihil  reflectitnr.  Atque  eo  magis  apte  compara- 
tus  animus  hominis  prudentis  ad  speculum;  quia  in 
speculo  imago  propria  spectari  possit,  una  cum  imagi- 
nibus  aliorum ;  id  quod  oculis  ipsis  sine  speculo  non 
conceditur  Quod  si  animus  prudentis  adeo  capax 
sit,  ut  innumera  ingenia  et  mores  observare  et  inter- 
noscere  possit;  superest,  ut  detur  opera,  quo  redda- 
tur  non  minus  varius  applicatione,  quam  repraesen- 
tatione  : 

Qui  sapit,  innumeris  moribus  aptus  erit. 

Atque  his  Salomonis  parabolis  diutius  fortasse  im- 
morati  sumus,  quam  pro  modo  exempli ;  dignitate  et 
rei  ipsius  et  auctoris  longius  provecti. 

Neque  tantum  in  usu  erat  apud  Hebraeos,  sed  alibi 
etiam  priscorum  sapientibus  frequentissimum ;  ut,  si 
cujuspiam  observatio  in  aliquid  incidisset,  quod  vitae 
communi  conducibile  fuisset,  id  redigeret  et  contra- 
heret  in  brevem  aliquam  sententiam,  vel  parabolam, 
vel  etiam  fabulam.  Verum,  quod  ad  fabulas  (sicut 
alias  dictum  est)  illae  exemplorum  vicarii  et  supple- 
menta  olim  extiterunt :  nunc  quando  tempora  histo- 
riarum  copia  abundent,  ad  animatum  scopum  rectius 
et  alacrius  collimatur.  At  modus  scribendi,  qui 
optime  convenit  argumento  tam  vario  et  multiplici 
(quale  est  tractatus  de  negotiis  et  occasionibus  sparsis) 
aptissimus  ille  esset,  quern  delegit  Machiavellus,  ad 
tractandas  res  politicas ;  nimirum  per  observationes, 
sive  discursus  (ut  loquuntur)  super  historiam  et  exem- 
pla.  Nam  scientia,  quae  recenter,  et  quasi  in  con- 
spectu  nostro,  ex  particularibus  elicitur,  viam  optime 
noyit  particularia  denuo  repetendi :  atque  certe  ad 
practicam  longe  conducit  magis,  cum  discursus  sive 
disceptatio  sub  exeraplo  militat,  quam  cum  exem- 
plum   disceptationi    subjungitur.      Neque  enim   hie 

2  d  2 

ordo  tantum  spectatur,  sed  res  ipsa.  Cum  enim  ex- 
emplum  statuitur  tanquam  disceptationis  basis,  uni- 
verso  cum  circumstantiarum  apparatu  proponi  solet, 
qua?  discursum  interdum  corrigant,  interdum  supple- 
ant;  unde  tit  loco  exemplaris  ad  imitationem,  et  pra- 
cticam.  Ubi  e  contra  exempla,  in  gratiam  discepta- 
tionis adducta,  succincte  etnude  citantur,  et  tanquam 
mancipia  nutus  tantum  disceptationis  observant. 

Hoc  vero  discriminis  opera?  pretium  fuerit  obser- 
vasse ;  quod  sicut  historia?  temporum  optimam  pra?- 
bent  materiam  ad  discursus  super  politica,  quales  sunt 
illi  Machiavelli ;  ita  historian  vitarum  optime  adhiben- 
tur  ad  documenta  de  negotiis  :  quoniam  omnem  occa- 
sionum  et  negotiorum,  tarn  grandiuin  quam  leviorum, 
varietatem  complectuntur.  Irao  reperire  est  basin  ad 
prseceptiones  de -negotiis  utraque  ilia  historia  adhuc 
commodiorem  :  ea  est,  ut  discursus  fiant  super  episto- 
las,  sed  prudentiores,  et  magis  serias ;  quales  sunt 
ilia?  Ciceronis  ad  Atticum,  et  alia?.  Siquidern,epistola? 
magis  in  proximo,  et  ad  vivum,  negotia  solent  reprae- 
sentare,  quam  vel  annales,  vel  vitas.  Quare  jam,  et 
de  materia,  et  de  forma  portionis  prima?,  doctrina?  de 
negotiis,  qua?  tractat  occasiones  sparsas,  diximus, 
eamque  inter  desiderata  numeramus. 

Est  et  alia  portio  ejusdem  doctrina?,  qua?  tantum 
differt  ab  ilia  altera,  de  qua  diximus,  quantum  sapere, 
et  sibi  sapere.  Altera  enim  movere  videtur  tanquam 
a  centro  ad  circumferentiam ;  altera  tanquam  a  cir- 
cumferentia  ad  centrum.  Est  enim  prudentia  qua?- 
dam  consilii  aliis  impertiendi;  est  vero  et  alia  suis  re- 
bus prospiciendi:  atque  ha?  nonnunquam  conjungun- 
tur,  sa?pius  separantur.  Multi  siquidem  in  suis  ipso- 
rum  rationibus  instituendis  prudentissimi  sunt,  qui 
tamen  in  rebuspublicis  administrandis,  aut  etiam  con- 
siliis  dandis,  nihil  valent :  formica?  similes,  qua?  crea- 
tura  sapiens  est  ad  sese  tuendum,  sed  horto  plane 
noxia.  Ha?c  virtus  sibi  sapiendi,  Romanis  ipsis,  licet 
patria?  optimis  curatoribus,  non  ignota  fuit ;  unde 
comicus,  Nam  pol  sapiens  fingit  fortunam  sibi.  Quin 
et  in  adagium  apud  ipsos  versum  est,  Faber  quisque 

fortuncB  propria.     Et  Livius  hanc  ipsam  Catoni  Ma- 
jori  tribuit:  In  hoc  viro  tanta  vis  animi  et  ingenii  in- 
erat,  ut,  quocunque  loco  natus  esset,  sibi  ipse  fortunam 
facturus  videretur 

Hoc  genus  prudentiae,  si  quis  ipsum  profiteatur  et 
palam  venditet,  semper  habitum  est,  non  modo  non 
politicum,  verum  etiam  infaustum  quiddatn  et  inau- 
spicatum  :  sicut  in  Timotheo  Atheniensi  observatum 
est :  qui,  postquain  praeclara  multa  facinora,  in  decus 
et  commodum  civitatis  suae  edidisset,  atque  admini- 
strationis  suae  (sicut  turn  moris  erat)  populo  rationem 
redderet;  singula  conclusit  hac  clausula;  Atque  in 
hac  re  fortunes  partes  fuerunt  nullee.  Contigit  vero 
ut  post  id  temporis  nunquam  ei  quicquam  feliciter 
cesserit.  Sane  nimis  elatum  hoc,  et  altum  sapiens; 
eodem  spectans,  quo  Ezechielis  illud  de  Pharaone : 
Dicis,  Fluvius  est  mens,  et  ego  feci  memetipsum.  Aut 
illud  Habacuc  prophetae  ;  Exultant,  et  sacrificant  reti 
suo:  aut  illud  etiam  poetae,  de  contemptore  deorum 
Mezentio ; 

Dextra  mi  hi  Deus,  et  telum,  quod  missile  libro, 
Nunc  adsint. 

Denique,  Julius  Caesar,  nunquam  (quod  memini)  im- 
potentiam  cogitationum  suarum  arcanarum  prodidit, 
nisi  simili  dicto :  cuin  enim  aruspex  ei  referret,  exta 
reperta  fuisse  non  bona,  admurmuravit  submisse : 
Erunt  Icetiora,  cum  volo.  Quod  etiam  dictum  mortis 
suae  infortunium  non  diu  praecessit.  Verum  excessus 
iste  fiduciae  (ut  diximus)  res  ut  profana,  ita  semper 
infelix.  Quapropter,  viris  magnis  et  vere  sapienti- 
bus  visum,  successus  quoslibet  felicitati  suae,  non  vir- 
tuti  aut  industrial,  tribuere :  nam  et  Sylla,  felicem  se, 
non  magnum  cognominavit ;  et  Caesar  (melius  quam 
supra)  ad  navis  gubernatorem :  Casarem  vehis,  et  for- 
tunam ejus. 

Attamen  istae  sententiae  ;  Faber  quisque  fortunes 
sucb  ;  Sapiens  dominabitur  astris ;  Invia  virtuli  nulla 
est  via,  ac  similes  ;  si  intelligantur  et  adhibeantur  po- 
tius  pro  calcaribus  ad  industriam,  quam  pro  stape- 
dius ad  insolentiam,  magisque  ut  progignant  in  ho- 

minibus  decretorum  constantiam  et  robur,  quam  arro- 
gantiam  et  jactantiara,  tanquam  sanae  et  salutares  me- 
rito  habitae  sunt,  ac  proculdubio  in  pectoribus  hominum 
magnanimorum  sedem  nonnullam  occuparunt,  eousque 
ut  cogitationes  tales  quandoque  aegre  dissimulent. 
Videmus  enim,  Augustum  Caesarem  (qui  cum  avun- 
culo  sno  comparatus,  potius  ab  illo  diversus  quam  in- 
ferior fuit ;  sed  vir  certe  paulo  moderatior)  sub  finem 
vitae  petiisse  abamicis,  qui  lectum  ejuscircumstabant, 
ut,  postquam  expirasset,  sibi  plauderent ;  quasi  con- 
scius  sibi  fuisset,  mimum  vitae  a  se  commode  trans- 
actum.  Haec  quoque  doctrinal  portio  inter  desiderata 
numeranda  est :  non  quin  in  praxi,  etiam  nimio  plus 
quam  oportet,usurpata  sit  et  frequentata ;  verum  quod 
libri  de  ilia  silent.  Quamobrem  ex  more  nostro,  sicut 
in  priore,  nonnulla  ejus  capita  recensebimus ;  eamque 
fabrum  fortunse,  sive  (ut  diximus)  doctrinam  de  ambitu 
vitae  nominabimus. 

Ac  primo  quidem  intuitu,  novum  quoddam  et  inso- 
litum  argumentum  tractare  videbor ;  docendo  homi- 
nes quomodo  fortunae  suae  fabri  fieri  possint  ;  doctri- 
nam certe,  cui  quivis  libenter  se  discipulum  addixerit, 
donee  difficultatem  ejusdem  habuerit  perspectam. 
Non  enim  leviora  sunt,  autpauciora,  aut  minus  ardua, 
quae  ad  fortunam  comparandam  reqniruntur,  quam 
quae  ad  virtutem  :  resque  est  eeque  difficilis  ac  severa, 
fieri  vere  politicum,  ac  vere  moralem.  At  hujus  do- 
ctrinae  pertractatio  plurimum  ad  literarum,  turn  decus 
turn  pondus,  pertinet.  Interest  enim  imprimis  honoris 
literarum,  ut  homines  isti  pragmatici  sciant,  eruditi- 
onem  haudquaquam  aviculae,  qualis  est  alauda,  simi- 
lem  esse,  quae  in  sublime  ferri,  et  cantillando  se  ob- 
lectare  soleat ;  at  nihil  aliud  :  quinimo  ex  accipitris 
potius  genere  esse,  qui  et  in  alto  volare,  ac  subinde, 
cum  visum  fnerit,  descendere,et  praedam  rapere  novit; 
Deinde  et  ad  perfectionem  literarum  hoc  ipsum  spe- 
ctat,  quia  legitimae  inquisitionis  vera  norma  est,  ut 
nihil  inveniatur  in  globo  materiae,  quod  non  habeat 
parallelnm  in  globo  crystallino,  sive  intellectu.  Hoc 
est,  ut  nihil  veniat  in  practicam,  cujus  non  sit  etiam 
doctrina  aliqua  et  theoria.     Neque  tamen  literae  hanc 

ipsam  fortunae  architectural!!  aliter  admirantur  aut 
aestimant,  quam  ut  opus  quoddam  inferioris  generis. 
Nemini  eniin,  fortuna  propria,  pro  dooo  esse  sui,  a 
Deo  concesso,  ullo  modo  digna  retributio  esse  possit. 
Quin  et  non  raro  fit,  ut  viri  virtutibus  egregii  fortunae 
suae  sponte  renuncient,  ut  rebus  sublimioribus  vacent. 
Digna  tamen  est  fortuna,  quatenus  virtutis  ac  beneme- 
rendi  organum  est,  sua  quoque  speculatione  et  do- 
ctrina. 

Ad  hanc  doctrinam  pertinent  praecepta,  nonnulla 
summaria,  nonnulla  sparsa  et  varia.  Praecepta  sum- 
maria  versantur,  circa  veram  notitiam,  et  aliorum  et 
sui.  Primum  igitur  praeceptum  (in  quo  cardo  notitiae 
aliorum  vertitur)  illud  constituatur,  ut  procuremus 
nobis  (quantum  fieri  possit)  fenestram  illam,  quamolim 
requisivit  Momus.  Hie,  cum  in  humani  cordis  fabrica 
tot  angulos  etrecessus  conspicatus  esset,  id  reprehen- 
dit,  quod  defuisset  fenestra,  per  quam  in  obscuros  illos 
et  tortuosos  anfractus  inspicere  quis  possit.  Hanc 
autem  fenestram  obtinebimus,  si  omni  sedulitate  nobis 
inforraationem  comparemus  et  procuremus,  de  per- 
sonis,  quibuscum  intercedunt  negotia  particularibus  ; 
earumque  ingeniis,  cupiditatibus,  finibus,  moribus, 
auxiliis  et  adminiculis,  quibus  praecipue  suffulciuutur 
et  valent;  et  rursus,  defectibus  et  imbecillitatibus, 
quaque  ex  parte  maxime  pateant  et  obnoxii  sint ; 
amicis,  factionibus,  patronis,  clientelis ;  rursusque 
inimicis,  invidis,  competitoribus ;  etiam  temporibus  et 
aditibus ; 

(Sola  viri  molles  aditus  et  tempora  noris:) 

Denique  institutis  et  normis,  quas  sibi  praescripserunt, 
et  similibus.  Quinetiam,  non  solum  informatio  ca- 
pienda  est  de  personis,  sed  insuper  de  actionibus  par- 
ticularibus, quae  de  tempore  in  tempus  in  motu  sunt, 
et  tanquam  sub  iucude ;  quomodo  regantur  et  suc- 
cedant,  quorum  studiis  foveantur,  a  quibus  oppugnen- 
tur,  cujusque  sint  ponderis  et  momenti,  et  quid  se- 
cum  trahant,  et  hujusmodi.  Etenim  actiones  prae- 
sentes  nosse,  et  in  se  plurimum  prodest;  et  illud 
insuper  habet,  quod  absque  hoc  etiam  personarum 

notitia  valde  futura  sit  fallax  et  erronea.  Mutantur 
enirn  homines  simul  cum  actionibus:  et  alii  sunt  dum 
actionibus  ipsis  implicantur  et  obsidentur  ;  alii,  post- 
quam  redierint  ad  ingenium.  Atque  ha?  de  rebus 
particularibus  informationes,  quae  tarn  ad  personas, 
quam  adactiones,  spectant,  sunt  tanquam  propositions 
minores  in  omni  activo  syllogismo.  Nulla  enim  ob- 
servationum  aut  axiomatum  (unde  conficiuntur  ina- 
jores  propositiones  politicae)  Veritas  aut  excellentia,  ad 
conclusionis  firmamentum  sufficere  possit,  si  in  mi- 
nore  propositione  fuerit  erratum.  Quod  vero  hujus- 
modi  notitia  comparari  possit,  fidejussor  nobis  est 
Salomon,  qui  ait ;  Consilium  in  corde  viri,  tanquam 
aqua  profunda ;  sed  vir  prudens  exhauriet  illud.  Quam- 
vis  autem  ipsa  notitia  non  cadat  sub  praeceptum,  quo- 
niam  individuorura  est;  attamen  inandata  de  eadem 
elicienda  utiliter  dari  possunt. 

Notitia  hominum  sex  modis  elici  et  hauriri  potest : 
per  vultus  et  oram  ipsorum  ;  per  verba ;  per  facta ; 
per  ingenia  sua;  per  fines  suos  ;  denique  per  relationes 
aliorum.  Quantum  ad  vultus  attinet,  minime  nos 
moveat  vetus  adagium,  Fronii  nulla  fides :  licet  enim 
hoc  ipsum  non  perperam  dictum  sit,  de  vultus  et 
gestus  compositione  externa  et  generali ;  attamen  sub- 
sunt  subtiliores  quidam  motus  et  labores  oculorum, 
oris,  vultus  et  gestus  ;  ex  quibus  reseratur  et  patet(ut 
eleganter  ait  Q.  Cicero)  veluti  janua  quaedam  animi. 
Quis  Tiberio  Caesare  occultior  ?  At  Tacitus,  notans 
characterem  et  modum  loquendi  diversum,  quo  usus 
est  Tiberius  in  laudando  apud  senatum  res  a  Germa- 
nico  et  a  Druso  gestas  ;  de  lauclibus  Germanici  sic; 
Magis  in  speciem  adornatis  verbis,  quam  ut  penitus  sen- 
tire  videretur.  De  laudibusDrusi  sic:  Paucioribus, 
sed  intentior  etfida  oratione.  Iterum  Tacitus  eundem 
Tiberium,  alias  etiam  utnonnihil  pellucidum,  notans  : 
in  aliis  (inquit)  erat  veluti  eluctantium  verborum;  so- 
lutius  vero  loquebatur,  quando  subveniret.  Sane  diffi- 
cile reperiatur  simulationis  artifex  aliquis  tam  peritus 
et  egregius  ;  aut  vultus  aliquis  ita  coactus,  et,  ut  ille 
loquitur,  jussus  ;  qui  a  sermone  artificioso  et  simula- 
torio  possit  istas  notas  sejungere,  quin  aut  sermo  sit 

solito  solutior,  aut  comptior,  aut  magis  vagus  et  ober- 
rans,  aut  magis  aridus  et  quasi  eluctans. 

Ad  verba  horuinum  quod  attinet,  sunt  quidem  ilia 
(ut  de  urinis  loquuntur  medici)  meretricia.  Sed  isti 
meretricii  fuci  optime  deprehenduntur  duobus  modis: 
cum  scilicet  proferuntur  verba  aut  ex  improviso,  aut 
in  perturbatione.  Sic  Tiberius,  cum  ex  Agrippinae 
verbis  aculeatis  subito  commotus  esset  et  nonnihil 
abreptus,  extra  innatae  simulationis  terminos  pedem 
protulit ;  Audita  hcec  (inquit  Tacitus)  raram  occulti 
pectoris  vocem  elicuere;  correptamque  Grceco  versu, 
admonuit,  ideo  Icedi,  quia  non  regnaret.  Quare  poeta 
perturbationes  hujusmodi  non  inscite  appellat  torturas, 
quod  ab  iis  secreta  sua  prodere  homines  compellantur ; 

Vina  tortus  et  ira. 

Ipsa  sane  testatur  experiential  paucos  admodum 
reperiri,  qui  erga  arcana  sua  tarn  fidi  sint,  animumque 
geraut  adeo  obfirmatum,  quin  interdum  ex  iracundia; 
interdum  ex  jactantia;  interdum  ex  intima  erga  ami- 
cum  benevolentia ;  interdum  ex  animi  imbecillitate, 
qui  se  mole  cogitationum  onerari  amplius  non  su- 
stineat;  interdum  denique  ex  alio  quopiam  aftectn, 
intimas  animi  cogitationes  revelent  et  communicent. 
Ac  ante  omnia  sinus  animi  excutit,  si  simulatio  simu- 
lationem  impulerit ;  juxtaadagium  illud  Hispanorum, 
Die  mendacium,  et  erues  verilatem. 

Quin  et  factis  ipsis,  licet  humani  animi  pignora  sint 
certissima,  non  prorsus  tamen  fidendum,  nisi  diligen- 
ter  ac  attente  pensitatis  prius  illorum  et  magnitudine 
et  proprietate.  Illud  enim  verissimum ;  fraus  sibi  in 
parvis  fidem  praestruit,  ut  majore  emolumento  fallat. 
Italus  vero  se  ipsum  in  ipso  stare  lapide  putat,  ubi 
praeco  praedicat,  si  melius  solito  tractetur,  absque 
causa  manifesta.  Etenirn  officia  ista  minora  homines 
reddunt  oscitantes,  et  quasi  consopitos  tam  ad  cautio- 
nem,  quam  ad  industriam  :  atque  recte  a  Demosthene 
appellantur  alimenta  socordiae.  Porro  proprietatem 
et  naturam  nonnullorum  factorum,  etiam  quae  benefi- 
ciorum  loco  habentur,  subdolam  et  ambiguam,  lucu- 
lenter  cernere  licet  ex  eo,  quod  Antonio  primo  impo- 

suit  Mutianus:  qui  post  reditum  cum  eo  in  gratiam, 
sed  fide  pessima  plurimos  ex  Antonii  amicis  ad  digni- 
tates  evexit :  Simul  amicis  ejus  •prcefecturas  et  tribuna- 
tus  largitur.  Hoc  autem  astu  Antonium  non  munivit, 
sed  exarmavit  penitus  et  desolavit,  amicitias  ejus  ad  se 
transferendo. 

Certissima  autera  clavis,  ad  animos  hominum  rese- 
randos,  vertitur,  in  rimandis  et  pernoscendis,  velinge- 
niis  et  naturis  ipsorum,  vel  finibus  et  intentionibus. 
Atque  imbecilliores  certe  et  simpliciores  ex  ingeniis  ; 
prudentiores  autem  et  tectiores,  ex  finibus  suis  optime 
judicantur.  Certe  prudenter  et  facete  (licet  meo  ju- 
dicio  minus  vere)  dictum  fuit  a  nuntio  quopiam  Pon- 
tificis,  sub  reditu  ejus  a  legatione  apud  nationem  quan- 
dam,  ubi  tanquam  ordinarius  resederat.  Interrogatus 
de  delectu  succe^soris  sui,  consilium  dedit;  ut  nullo 
modo  mitteretur  aliquis,  qui  eximie  prudens  esset,  sed 
potius  mediocriter  tantum ;  quoniam  (inquit)  ex  pru- 
dentioribus  nemo  facile  conjiciet,  quid  verisimile  foret 
illius  gentis  homines  facturos.  Sane  non  raro  intervenit 
ille  error,  et  maxime  familiaris  est  viris  prudentibus, 
ut  ex  modulo  ingenii  proprii  alios  metiantur,  ac  pro- 
inde  ultra  scopum  saepius  jaculentur,  supponendo 
quod  homines  majora  qusedam  meditentur,  et  sibi  de- 
stinent,  et  subtilioribus  technis  utantur,  quam  quae 
illorum  animos  unquam  subierint.  Quod  etiam  ele- 
ganter  innuit  adagium  Italicum,  quo  notatur;  Num- 
morum,  prudential,  fidei,  semper  minores  inveniri 
rationes,  quam  quis  putaret.  Quare  in  levioris  ingenii 
hominibus,  quia  multa  absurda  faciunt,  capienda  est 
conjectura  potius  ex  propensionibus  ingeniorum,  quam 
ex  destinationibus  finium.  Porro,  principes  quoque 
(sed  longe  aliam  ob  causam)  ab  ingeniis  optime  judi- 
cantur :  privati  autem  ex  finibus.  Principes  enim 
fastigium  adepti  humanorum  desideriorum,  nullos  fere 
sibi  propositos  fines  habent,  ad  quos,  praesertim  vehe- 
menter  et  constanter,  aspirent ;  ex  quorum  finium  situ 
et  distantia,  reliquarum  suarum  actionum  possit  excipi 
et  confici  directio  et  scalar  id,  quod  inter  alia  causa 
est  vel  praecipua,  ut  corda  eorum  (quod  Scriptura  pro- 
nunciat)  sint  inscrutabilia.     At  privatorum  nullus  est, 

qui  non  sit  plane  veluti  viator,  et  proficiscatur  intente 
ad  aliquam  itineris  metam,  ubi  consistat:  unde  non 
male  divinare  quis  poterit,  quid  facturus  sit,  aut  non 
facturus.  Si  enim  in  ordine  sit  quidpiam  ad  finem 
suum,  probabile  est  facturum  :  sin  sit  in  contrarium 
finis,  minime.  Neque  de  finium  aut  ingeniorum  in 
hominibus  diversitate  informatio  capienda  est  simpli- 
citer  tantum,  sed  et  comparate :  quid  scilicet  prsedo- 
minetur,  et  reliqua  in  ordinem  cogat  ?  Sic,  ut  videmus, 
Tigellinus,  cum  se  Petronio  Turpiliano  inferiorem 
sentiret,  in  voluptatibus  Neroni  ministrandis  et  prae- 
gustandis,  metus  (ut  ait  Tacitus)  Neronis  rimatus  est, 
et  hoc  pacto  semulura  evertit. 

Ad  notitiam  quod  attinet  de  hominum  animis  se- 
cundariam,  nimirum,  quae  ab  aliorum  relatione  desu- 
mitur,  breviter  dicere  sufficiet.  Defectus  et  vitia 
didiceris  optime  ab  inimicis  :  virtutes  et  facultates  ab 
amicis :  mores  et  tempora  a  famulis :  opiniones  et 
meditationes  ab  intirais  familiaribus,  cum  quibus  fre- 
queutius  colloquia  miscent.  Fama  popularis  levis  est, 
et  superiorum  judicia  minus  certa  :  etenim  coram  il lis 
tectiores  incedunt  homines.  Verior  fama  e  domesticis 
emanat. 

Verum  ad  inquisitionem  istam  universam  via  ma- 
xime  compendiaria  in  tribus  consistit.  Primum,  ut 
amicitias  multas  comparemus  cum  ejusmodi  homini- 
bus, qui  multiplicem  et  variam  habent  tarn  rerum, 
quam  personarum,  notitiam  :  imprimis  vero  enitendum, 
ut  saltern  singulos  habeamus  praesto,  qui,  pro  negotio- 
rum  atque  hominum  diversitate,  nos  de  unaquaque  re 
certiores  facere  et  solide  informare  possint.  Secundo, 
ut  prudens  temperamentum  et  mediocritatem  quan- 
dam  persequamur,  et  in  libertate  sermonis,  et  in  ta- 
citurnitate :  frequentius  libertatem  usurpantes ;  at, 
cum  res  postulat,  silentium.  Libertas  siquidem  in  ser- 
mone  etiam  alios  invitat  et  provocat,  ut  pari  libertate 
erga  nos  utantur ;  et  sic  multa  deducit  ad  notitiam 
nostram;  at  taciturnitas  fidem  conciliat,  efficitque  ut 
ament  homines  secreta  sua  apud  nos,  tanquam  in  sinu, 
deponere.  Tertio,  is  nobis  paulatim  acquirendus  est 
habitus,  ut,  vigilante  et  praesente  animo,  in  omnibus 

colloquiis  et  actionibus  simul  et  rem,  quae  instat,  gera- 

mus;  et  alia,  quae  incidunt,  obseivemus.     Nam  sicut 

Epictetus  praecipit  ut  philosophus,   in   singulis   suis 

actionibus,  ita  secum  loquatur :  Et  hoc  volo,  et  etiam 

institutum  servare  ;  sic  politicus,  in  singulis  negotiis, 

ita  secum  statuat ;  Et  hoc  volo,  atque  etiam  aliquid, 

quod  in  futurum  usui  esse  possit,  addiscere.     Itaque, 

qui  eo  sunt  ingenio,  ut  nimium  hoc  agant,  et  toti  sint 

in  praesente  negotio,  quod  in  manibus  habent,  de  iis 

autem,  quae    interveniunt,    nee  cogitant   quidem   (id 

quod   in   se   agnoscit   Montaneus)  illi  certe  ministri 

regum  aut  rerumpublicarum  sunt  vel  optimi,  sed  ad 

proprias  fortunas   claudicant.      Interim   cautio  ante 

omnia  adhibenda,  ut  impetum  animi  et  alacritatem 

nimiam  cohibeamus,  ne  multa  sciendo,  ad  nos  multis 

immiscendum  feramur.     Infelix  enim  quiddam  est  et 

temerarium,  polypragmosyne.    Itaque  ista,  quam  com- 

parandum  praecipimus,  notitiae  rerum  et  personarum 

varietas  hue  tandem  redit,  ut  et  rerum,  quas  suscipi- 

mus,  et  hominum,  quorum  opera  utimur,  magis  cum 

judicio   delectum   faciamus,    unde   cuueta   et   magis 

dextere    et    magis    tuto    disponere   et  administrare 

sciainus. 

Notitiam  aliorum  sequitur  notitia  sui.  Etenim  non 
minor  diligentia  adhibenda  est,  sed  major  potius,  ut 
nos  de  nobis  ipsis,  quam  de  aliis,  vere  et  accurate  in- 
formemus.  Quippe  cum  oraculum  illud,  Nosce  te 
ipsum,  non  tantum  sit  canon  prudentiae  universalis,  sed 
et  in  politicis  praecipuum  locum  habeat.  Optime 
enim  homines  monet  S.  Jacobus,  eum,  qui  vultum  in 
speculo  consideravit,  oblivisci  tamen  illico,  qualis 
fuerit ;  ut  omnino  frequenti  inspectione  sit  opus.  Id- 
que  teuet  etiam  in  politicis.  Sed  specula  scilicet  sunt 
diversa :  nam  speculum  divinum,  in  quo  nos  contueri 
debemus,  est  verbum  Dei :  speculum  autem  politicum, 
non  aliud  est,  quam  status  rerum  et  temporum,  in 
quibus  vivimus. 

Examen  igitur  accuratum,  nee  quale  esse  solet  sui 
nimium  amantis,  instituendum  est  homini,  de  propriis 
facultatibus,  virtutibus,  et  adminiculis ;  nee  non  de 
defectibus,  inhabilitatibus,  et  obstaculis  ;  ita  rationem 

subducendo,  ut  haec  perpetuo  in  majus,  ilia  autem 
miuoris  potius,  quam  revera  sunt,  aestimentur.  Ex 
hujusmodi  autem  examine  in  considerationem  veniant 
quae  sequuntur. 

Prima  consideratio  sit,  quomodo  alicui  homini,  mo- 
ribusque,  et  naturae  suae,  cum  temporibus  conveniat; 
quae  si  inventa  fuerint  congrua  omnibus  in  rebus,  magis 
libere  et  solute  agere,  et  suo  ingenio  uti  liceat :  sin 
sit  aliqua  antipathia,  turn  demum  in  universo  vitae 
cursu  magis  caute  et  tecte  est  incedendum,  minusque 
in  publico  versandum.  Sic  Tiberius  fecit,  qui,  morum 
suorum  sibi  conscius  cum  seculo  suo  non  optime 
convenientium,  ludos  publicos  nunquam  spectavit : 
quinetiam  per  duodecim  continuos  annos  postremos 
nunquam  in  senatum  venit:  ubi  contra  Augustus 
perpetuo  in  oculis  hominum  vixit:  quod  et  Tacitus 
observat;  alia  Tiberio  morum  via.  Eadem  et  Periclis 
ratio  fuit. 

Secunda  sit  consideratio,  quomodo  alicui  conveniat 
cum  professionibus  et  generibus  vitae,  quae  in  usu  et 
pretio  sunt,  quorumque  sibi  delectus  sit  faciendus  ; 
ut  si  jam  decretum  non  sit  de  genere  vitae,  maxime 
aptum  et  ingenio  suo  congruum  sumat:  sin  jam  pri- 
dem  id  genus  vitae,  ad  quod  minus  a  natura  factus  est, 
fuerit  ingressus,  sub  prima  occasione  se  subducat,  et 
novam  conditionem  arripiat.  Id  quod  a  Valentino 
Borgia  videmus  factum,  ad  vitam  sacerdotalem  a  patre 
innutrito;  quam  tamen  postea  ejuravit,  suo  obsecu- 
tus  ingenio,  et  vitae  militari  se  applicuit;  quanquam 
principatu  aeque  ac  sacerdotio  indignus,  cum  utrum- 
que  homo  pestilens  dehonestaverit. 

Tertia  sit  consideratio,  quomodo  se  habeat  quis, 
comparatus  ad  aequales  et  aemulos  suos,  quos  verisimile 
sit  eum  habiturum  in  fortuna  sua  competitores,  eum- 
que  vitae  cursum  teneat,  in  quo  maxima  inveniatur 
virorum  egregiorum  solitudo:  atque  in  quo  probabile 
sit,  se  ipsum  inter  caeteros  maxime  posse  enitere.  Id 
quod  a  C.  Caesare  factum  est:  qui  ab  initio  orator 
fuit  et  causas  egit ;  et  in  toga  potissimum  versaba- 
tur:  cum  vero  vidisset,  Ciceronem,  Hortensium,  Ca- 
tulum,  eloquentiae  gloria  excellere,  rebus  vero  bellicis 

clarum  admodum  neminem,  praeter  Pompeium ;  de- 
stitit  ab  incepto,  et  potentiae  illi  civili  multum  veledi- 
cere  jubens,  transtulit  se  ad  artes  militares  et  impera- 
torias;  ex  quibus  summum  rerum  fastigium  conscendit. 

Quarta  sit  consideratio,  ut  naturae  suae  et  ingenii 
rationem  habeat  quis  in  deligendis  amicis  ac  necessa- 
riis :  siquidem  diversis  diversum  genus  anricorum 
convenit ;  aliis  solenne  et  taciturnum  ;  aliis  audax  et 
jactabundum;  et  complura  id  genus.  Certe  notatu 
dignum  est,  quales  fuerint  amici  Julii  Caesaris  (Anto- 
nius,  Hirtius,  Pansa,  Oppius,  Balbus,  Dolabella,  Pol- 
lio,  reliqui)  illi  scilicet  jurare  solebant,  Ita  vivente 
Caesare  moriar ;  infinitum  studium  erga  Caesarem  prae 
se  ferentes ;  erga  omnes  alios  arrogantes  et  contem- 
ptores;  fueruntque  homines  in  negotiis  gerendis  im- 
pigri,  fama  et  existimatione  mediocres. 

Quinta  sit  consideratio,  ut  caveat  quis  sibi  ab  ex- 
emplis;  neque  ad  imitationem  aliorum  se  inepte 
componat :  quasi  quod  aliis  fuerit  pervium,  etiam  sibi 
patere  necesse  sit :  neutiquam  secum  reputans,  quan- 
tum fortasse  interfuerit  inter  suum  etillorum,  quos  ad 
exemplum  sibi  delegit,  ingenium  et  mores.  In  quern 
errorem  manifesto  incidit  Pompeius,  qui,  ut  Cicero 
scriptum  reliquit,  toties  solitus  erat  dicere:  Sylla  po- 
tuit,  ego  non  potero?  Qua  in  re  vehementer  sibi  im- 
posuit,  cum  ingenium  et  rationes  agendi  Syllae  a  suis 
toto  ccelo  (ut  aiunt)  distarent:  cum  alter  ferox  esset, 
violentus,  quique  factum  in  omnibus  urgeret;  alter 
gravis,  legum  memor,  omniaque  ad  majestatem  et 
famam  componens ;  unde  longe  minus  erat,  ad  perfi- 
cienda  quae  cogitarat,  efficax  et  validus.  Suntetaliae 
hujus  generis  praeceptiones ;  veruin  hae  ad  exemplum 
reliquarum  sufficient. 

Neque  vero,  nosse  se  ipsum,  homini  sufficit ;  sed 
ineunda  etiam  est  ratio  secum,  quomodo  se  ostentare, 
declarare,  denique  flectere  se,  et  effingere,  commode 
et  prudenter  possit  Ad  ostentandum  se  quod  atti- 
net,  nihil  videmus  usu  venire  frequentius,  quam  ut 
qui  virtutis  habitu  sit  inferior,  specie  virtutis  externa 
sit  potior.  Non  parva  igitur  est  prudentiae  preeroga- 
tiva,  si  quis  arte   quadam,  et  decore,  specimen  sui 

apud  alios  exhibere  possit :  virtutes  suas,  merita,  at- 
que  fortunam  etiam  (quod  sine  arrogantia  ant  fastidio 
fieri  possit)  commode  ostentando ;  contra,  vitia,  de- 
fectus,  infortunia  et  dedecora,  artificiose  occultando  : 
illis  immorans,  easque  veluti  ad  lumen  obvertens  ;  his 
subterfugia  quaerens,  aut  apte  eainterpretando  eluens  ; 
et  similia.  Itaque,  de  Mutiano,  viro  sui  temporis 
prudentissimo,  et  ad  res  gerendas  impigerrimo,  Taci- 
tus ;  Omnium  qua  dixerat,  feceratque,  arte  quadam 
ostentator.  Indiget  certe  res  haec  arte  nonnulla,  ne 
taedium  et  contemptum  pariat :  ita  tamen,  ut  ostenta- 
tio  queepiam,  licet  usque  ad  vanitatisprimum  gradum, 
vitium  sit  potius  in  ethicis,  quam  in  politicis.  Sicut 
enim  dici  solet  de  calumnia,  Audacter  calumniare, 
semper  aliquid  haeret:  sic  dici  possit  de  jactantia  (nisi 
plane  deformis  fuerit  et  ridicula)  Audacter  te  vendita, 
semper  aliquid  haeret.  Haerebit  certe  apud  populum, 
licet  prudentiores  subrideant.  Itaque  existimatio  parta 
apud  plurimos,  paucorum  fastidium  abunde  compen- 
sabit.  Quod  si  ista,  de  qua  loquimur,  sui  ostentatio 
decenter  et  cum  judicio  regatur ;  exempli  gratia;  si 
nativum  quendam  pectoris  candorem  et  ingenuitatem 
prae  se  ferat ;  aut  si  illis  temporibus  adhibeatur,  vel 
cum  pericula  circumstent  (ut  apud  viros  militares  in 
bellis)  vel  cum  alii  invidia  flagrent;  aut  si  verba  quae 
ad  laudes  proprias  pertinent,  tanquam  aliud  agenti 
excidisse  videantur ;  rninimeque  vel  serio  vel  prolixe 
nimis  iis  insistatur ;  aut  si  ita  quis  se  laudibus  hone- 
stet,  ut  simul  etiam  censuris  et  jocis  erga  se  non  ab- 
stineat;  aut  si  denique  hoc  facit  non  sponte,  sed  tan- 
quam lacessitus,  et  aliorum  insolentiis  et  contumeliis 
provocatus ;  non  parvum  certe  haec  res  existimationi 
hominis  cumulum  adjicit.  Neque  sane  exiguus  est 
eorum  numerus,  qui,  cum  natura  sint  magis  solidi, 
et  minime  ventosi,  atque  propterea  hac  arte  honori 
suo  velificandi  careant,  moderationis  suae,  nonnulla 
cum  dignitatis  jactura,  dant  pcenas. 

Verum  hujusmodi  ostentationem  virtutis,  utcunque 
aliquis  infirmiore  judicio,  et  nimium  fortasse  ethicus, 
improbaverit ;  illud  nemo  negarit,  dandam  saltern  esse 
operam,  ut  virtus  per  incuriarn  justo  suo  pretio  non 

fraudetur,  et  minoris,  quam  revera  est,  sestimetur. 
Haec  vero  in  virtute  aestimanda,  pretii  diminutio,  tri- 
bus  modis  solet  contingere  :  primo,  quando  qnis,  in 
rebus  gerendis,  se  et  operam  suara,  offert  et  obtrudit, 
non  vocatus  aut  accersitus:  hujusmodi  enim  officiis, 
remunerationis  loco  esse  solet,  si  non  repudientur. 
Secundo,  quando  quis  in  principio  rei  gerendae  viri- 
bus  suis  nimium  abutitur;  et  quod  sensim  erat  prae- 
standum,  uno  impetu  effundit:  id  quod  rebus  bene 
administratis  praeproperam  conciliat  gratiam,  in  fine 
autem  satietatem  inducit.  Tertio,  quando  quis  virtu- 
tis  suae  fructum  in  laudibus,  plansu,  honore,  gratia, 
sibi  praebitis,  nimis  cito  et  leviter  sentit,  atque  in  iis 
sibi  complacet :  de  quo  prudens  habetur  monitum  ; 
Cave  ne  insuetus  rebus  majoribus  videaris,  si  haec  te 
res  parva,  sicuti  .magna,  delectat. 

Defectuum  enimvero  sedula  occultatio,  minoris 
haudquaquam  momenti  est,  quam  virtutum  prudens 
et  artificiosa  ostentatio.  Defectus  autem  occultantur  et 
latent  maxime,triplici  quadam  industria,et  quasi  tribus 
latebris:  cautione,  praetextu,  etconfidentia.  Cautionem 
dicimus,  quando  iis  rebus  prudenter  abstinemus,  qui- 
bus  pares  non  sumus :  ubi  contra  ingenia  audacula 
et  inquieta  se  facile  ingerunt,  sine  judicio,  rebus  qui- 
bus  non  insueverunt ;  et  proinde  defectus  suos  pro- 
prios  publicant  et  quasi  proclamant.  Praetextum  di- 
cimus, cum  sagaciter  et  prudenter  viam  nobis  sterni- 
mus  et  munimus,  qua  benigna  et  commoda  de  vitiis  et 
defectibus  nostris  fiat  interpretatio ;  quasi  aliunde  pro- 
venientibus,  aut  alio  tendentibus,  quam  vulgo  existi- 
matur.     Etenim,  de  latebris  vitiorum  non  male  poeta  : 

Scepe  latet  vitium  proximitate  boni. 

Quare,  si  quem  defectum  in  nobis  ipsis  perceperimus, 
opera  danda,  ut  personam  et  praetextum  virtutis  fini- 
timae  mutuemur,  sub  cujus  umbra  lateat.  Verbi  gra- 
tia, tardo  gravitas  praetexenda,  ignavo  lenitas,  et  sic 
de  caeteris.  Illud  etiam  utile,  probabilem  aliquam 
causam  obtendere,  et  in  vulgus  spargere,  qua  adducti, 
ultimas  vires  nostras  promere  refugiamus ;  ut  quod 
non  possimus,  nolle  videamur      Quod  ad  confiden- 

tiam  attinet,  impudens  certe  est  remedium,  sed  tamen 
certissiraum  atque  efficacissimum :  nempe,  ut  quis  ea 
omnino  contemnere,  et  vilipendere  se  profiteatur,  quae 
revera  assequi  non  possit :  mercatorum  prudentium 
more,  quibus  solenne  est  et  proprium,  ut  pretium  mer- 
cium  suarum  attollant,  alio  rum  deprimant.  Est  tamen 
et  aliud  confidential  genus,  hoc  ipso  impudentius;  ni- 
mirum,  perfricta  fronte  defectus  suos  etiam  opinioui 
obtrudere  et  venditare,  quasi  in  iis,  quibus  maxime 
destituitur,  se  eminere  credat:  atque  ut  hoc  facilius 
caeteris  imponat,  se  in  iis  rebus,  quibus  revera  pluri- 
mum  pollet,  fingat  diffidentem;  quemadmodum  fieri 
videmus  in  poetis.  Poeta  enim  carmina  sua  reci- 
tante,  si  unum  aliquem  versiculum  non  admodum  dix- 
eris  probandum,  audiasillico  :  Atque  hie  versus  pluris 
mihi  constitit,  quam  reliquorum  plurimi.  Turn  vero 
aliuni  quempiam  versum  adducet,  quasi  sibi  suspe- 
ctura,  et  de  eo,  quid  putes,  sciscitabitur,  quem  satis 
norit,  inter  plurimos  esse  optimum,  et  censurae  mi- 
nime  obnoxium.  Ante  omnia  vero  ad  hoc,  quod  nunc 
agitur,  ut  scilicet  specimen  sui  quis  edat  coram  aliis 
illustre,  et  jus  suum  in  omnibus  retineat,  nil  magis 
interesse  judico,  quamne  quis,  per  nimiam  suam  na- 
turae bonitatem  et  suavitatem,  se  exarmet,  et  injuriis 
et  contumeliis  exponat :  quin  potius  in  omnibus  ali- 
quos  animi  liberi  et  generosi,  et  non  aculei  minus, 
quam  mellis,  intra  se  gestantis,  igniculos  subinde 
emittat.  Quae  quidem  muuita  vitae  ratio,  una  cum 
prompto  et  parato  ad  se  a  contumeliis  vindicandum 
anirno,  aliquibus  ex  accidente  imponitur,  et  necessi- 
tate quadam  inevitabili,  propter  aliquid  infixum  in 
persona  aut  fortuna  sua  ;  veluti  fit  in  deformibus,  et 
spuriis,  et  ignominia  aliqua  mulctatis ;  unde  hujus- 
modi  homines,  si  virtus  non  desit,  felices  plerunque 
evadunt. 

Quod  vero  ad  se  declarandum  attinet;  id  alia  res 
omnino  est  ab  ostentatione  sui,  de  qua  diximus.  Ne- 
que  enim  ad  virtutes  aut  defectus  hominum  refertur; 
sed  ad  actiones  vitae  particulares.  Qua  in  parte  nihil 
invenitur  magis  politicum,  quam  ut  mediocratis  quae- 

VOL.  VII.  2    e 


418  De  Augmentis  Scientiarum.    [Lib.  VIII. 

dam  servetur,  prudens  et  sana,  in  sensa  animi,  circa 
actiones  particulares,  aperiendo,  aut  recondendo.  Li- 
cet enim  profunda  taciturnitas,  et  consiliorum  occulta- 
tio,  et  is  rerum  gerendarum  modus,  qui  omnia  caecis 
et  (ut  modernae  linguae  potius  loquuntur)  surdis  arti- 
bus  et  mediis  operatur,  res  sit  et  utilis,  et  mirabilis: 
tamen  non  raro  evenit,  ut  (quod  dicitur)  dissimulatio 
errores  pariat,  qui  dissimulatorem  ipsum  illaqueant. 
Nam  videmus,  viros  politicos,  maxime  omnium  in- 
signes,  libere  et  indissimulanter  fines,  quos  peterent, 
palam  proferre  non  dubitasse.  Sic  L.  Sylla  manifesto 
prae  se  tulit,  se,  omnes  mortales,  vel  felices,  vel  infe- 
lices  fieri  cupere,  prout  sibi  essent  vel  amid  vel  inimici. 
Sic  Caesar,  cum  primum  profectus  est  in  Gallias,  nil 
veritus  est  profiteri :  se  malle  primum  esse  in  villa  ob- 
scura,  quam  secundum  Roma.  Idem  Caesar,  coepto 
jam  bello,  dissimulatorem  minime  egit,  si  audiamus 
quid  Cicero  de  illo  praedicet.  Alter  (Caesarem  innuens) 
non  recusat,  sed  quodammodo  postulat.,  ut  (ut  est)  sic 
appelletur,  tyrannus.  Similiter  videmus,  in  epistola 
quadam  Ciceronis  ad  Atticum,  quam  minime  fuerit 
Augustus  Caesar  dissimulator ;  qui  in  ipso  ingressu  ad 
res  gerendas,  cum  adhuc  senatui  esset  in  deliciis,  so- 
litus  tamen  erat  in  concionibus  apud  populum  jurare 
ilia  formula :  Ita  parentis  honores  consequi  liceat. 
Illud  autem  non  minus  quiddam  erat,  quam  ipsa 
tyrannis.  Verum  est,  ad  invidiam  paululum  lenien- 
dam,  solitum  eum  simul  ad  statuam  Julii  Caesaris, 
quae  in  rostris  posita  erat,  nianum  protendere.  Ho- 
mines autem  ridebant,  et  plaudebant,  et  admiraban- 
tur,  et  inter  se  ita  loquebantur :  Quid  hoc  est  ?  Qualis 
adolescens  ?  Sed  tamen  nihil  malitiae  in  eo  suspica- 
bantur,  qui  tarn  candide  et  ingenue,  quod  sentiret, 
loqueretur  Et  isti  quidem,  quos  nominavimus,  pro- 
spera  omnia  consecuti  sunt :  Pompeius  contra,  qui  ad 
eosdem  tendebat  fines,  sed  viis  magis  umbrosis  et  ob- 
scuris  (sicut  Tacitus  de  eo  loquitur,  Occultior,  non 
melior :  atque  Sallustius  similiter  idem  insimulat,  Ore 
probo,  animo  inverecundo)  id  prorsus  agebat,  et  innu- 
meris  technis  moliebatur,  ut,  cupiditates  suas  et  ambi- 


Cap.  II.]       De  Augmentis  Scientiarum.  419 

tionem  alte  recondendo,  interim  rempublicam  in  anar- 
chiam  et  confusionem  redigeret,  quo  ilia  se  necessario 
in  sinus  ejus  conjiceret ;  atque  hoc  pacto  summa  re- 
rum  ad  eura  deferretur,  quasi  invitum  et  renitentem. 
Cum  vero  hoc  se  putaret  consecutum,  factus  consul 
solus  (quod  nunquam  cuiquam  contigisset)  nihilo  plus 
ad  fines  suos  proficiebat,  eo  quod  etiam  illi,  qui  pro- 
culdubio  euni  fuissent  adjuturi,  quid  vellet  non  per- 
ciperent.  Adeo  ut  tandem  coactus  sit,  tritam  et  vul- 
garem  inire  viam,  ut  scilicet,  praetextu  se  Caesari  op- 
ponendi,  arma  et  exercitum  compararet.  Adeo  lenta, 
casibus  obnoxia,  et  plerunque  infelicia  solent  esse  ea 
consilia,  quae  profunda  dissimulatione  obteguntur! 
Qua  de  re  idem  sensisse  videtur  Tacitus,  cum  simu- 
lationis  artificiatanquaminferioris  subsellii  prudentiam 
constituitj  prae  artibus  politicis :  illam  Tiberio,  has 
vero  Augusto  Caesari  attribuens.  Etenim,  de  Livia 
verba  faciens,  sic  loquitur ;  quod  fuisset  ilia  cum  arti- 
bus mariti,  et  simulatione  filii,  bene  composita. 

Quod  ad  animum  flectendum  et  effingendum  atti- 
net ;  totis  viribus  certe  incumbendum,  ut  animus  red- 
datur  occasionibus  et  opportunitatibus  obsequens,  ne- 
qne  ullo  modo  erga  eas  durus  aut  renitens.  Neque 
enim  majus  fuerit  impedimentum  ad  res  gerendas,  aut 
fortunas  hominum  constituendas,  quam  illud ;  idem 
manebat,  neque  idem  decebat:  videlicet,  cum  homi- 
nes iidem  sint,  et  natura  sua  utantur,  postquam  occa- 
siones  se  mutaverint.  Bene  itaque  Livius,  cum  Cato- 
nem  Majorem  introducit,  tanquam  fortunae  suae  ar- 
chitectum  peritissimum,  illud  subjungit;  quod  ei 
fuerit  ingenium  versatile.  Atque  hinc  fit,  quod  in- 
genia  gravia  et  solennia,  et  mutare  nescia,  plus  ple- 
runque habeant  dignitatis,  quam  felicitatis.  Hoc 
vero  vitium  in  aliquibus  a  natura  penitus  insitum  est, 
qui  suopte  ingenio  sunt  viscosi  et  nodosi,  et  ad  ver- 
sandum  inepti.  At  in  aliis  cousuetudine  obtinuit 
(quae  est  altera  natura)  atque  opinione  quadam  (quae 
in  animos  hominum  facile  obrepit)  ut  minime  mutan- 
dam  sibi  putent  rerum  gerendarum  rationem,  quam 
prius  bonam  et  prosperam  sint  experti.     Prudenter 

eniui  observat  Machiavellusin  Fabio  Maximo;  Quod 
pristinum  suum  et  inveteratum  cunctandi  et  bella  tra- 
hendi  morem  retinere  mordicus  voluerit,  cum  natura 
belli  esset  alia,  et  acriora  poslularet  consilia.  In  aliis 
porro  idem  vitium  ex  inopia  judieii  progignitur ;  cum 
homines  periodos  rerum  et  actionum  non  tempestive 
discernant;  sed  turn  demum  se  vertant,  postquam  op- 
portunitas  jam  elapsa  sit.  Tale  quidpiam  in  Atlieni- 
ensibus  suis  redarguit  Demosthenes,  eos  aiens  esse 
rusticis  similes,  qui  in  ludo  gladiatorio  se  probantes, 
semper  post  plagam  acceptavit  in  earn  partem  munien- 
dam  scutum  transferunt,  qua  percussi  sunt ;  non  prius. 
In  aliis  rursus  hoc  ipsum  contingit,  quia  operam  in 
via  ea,  quam  seme!  ingressi  sunt,  collocatam,  perdere 
gravantur,  nee  receptui  canere  sciunt ;  sed  potius  se 
occasionibus  superioies  fore  constantia  sua  confidunt. 
Verum  ista  animi  viscositaset  renitentia,  a  quacunque 
ilia  tandem  radice  pullularit,  rebus  gerendis  et  fortu- 
nse  hominum  est  damnosissima :  nihilque  magis  poli- 
tic um,  quam  animi  rotas  reddere  cum  rotis  fortunae 
concentricas,  et  simul  volubiles.  Atque  de  praeceptis 
duobus  summariis,  circa  fortunae  architecturam,  ha- 
ctenus.  Praecepta  autem  sparsa  hand  pauca  sunt ;  nos 
tamen  perpauca  deligemus,  pro  modo  exempli. 

Prim  um  praeceptum  est ;  faber  fortunae  amusse  sua 
perite  utatur,  eamque  rite  applicet;  hoc  est,  animum 
assuefaciat,  ut  rerum  omnium  pretium  et  valorem 
aestimet,  prout  ad  fortunam  et  fines  suos  magis  aut 
minus  conducant;  hocque  curet  sedulo,  non  perfun- 
ctorie.  Mira  enim  res,  sed  verissima;  inveniuntur 
plurimi,  quorum  mentis  pars  logica  (si  ita  loqui  licet) 
est  bona,  mathematica  pessima :  videlicet,  qui  de  re- 
rum consequentiis  satis  firmiter  judicant;  de  pretiis 
vero  imperitissime.  Hinc  fit,  ut  alii  privata  et  secreta 
cum  principibus  colloquia,  alii  auras  populares,  tan- 
quam  magna  adepti,  admirentur  ;  cum  sit  utrumque 
saepenumero  res  et  invidia  et  periculo  plena  :  alii  au- 
tem  res  metiuntur  ex  difficultate  atque  opera  sua  in 
eis  impensa;  fieri  oportere  exislimar.tes,  ut  quantum 
moverint,  tan  turn  etiam  promoverint ;  sicut  Caesar  de 

Catone  Uticensi,  veluti  per  ironiam,  dixit,  narrando, 
quam  laboriosus  fuerit  et  assiduus,  et  quasi  indefati- 
gabilis,  neque  tamen  multum  ad  rem  :  Omnia  (inquit) 
magno  studio  agebat.  Hinc  etiain  illud  accidit,  ut 
homines  saepius  seipsos  fallant ;  qui,  si  magni  alicujus 
aut  honorati  viri  opera  utautur,  sibi  omnia  prospera 
promittunt;  cum  illud  verum  sit,  non  grandissima 
quaeque  instrumenta,  sed  aptissima,  citius  et  felicius 
opus  quodque  perficere.  Atque  ad  mathematicam 
veram  animi  informandam,  operae  pertium  est,  illud 
imprimis  nosseet  descriptum  habere,  quid  ad  cujusque 
fortunam  constituendam  et  promovendam  primum 
statui  debeat,  quid  secundum,  et  sic  deinceps.  Primo 
loco  emendationem  animi  pono  ;  animi  enim  impedi- 
menta et  nodos  tollendo  et  complanando,  citius  viam 
fortunae  aperueris,  quam  fortunae  auxiliis  animi  impe- 
dimenta sustuleris.  Secundo  loco  opes  pono,  et  pe- 
cuniam  :  quam  summo  loco  plurimi  fortasse  colloca- 
verint,  cum  tanti  sit  ad  omnia  usus.  Verum  earn 
opinionem,  similem  ob  causam  abjudico,  atque  Mach- 
iavellus  fecit  in  alia  re,  non  multum  ab  ea  discre- 
pante.  Cum  enim  vetus  fuerit  sententia,  pecuniam 
esse  nervos  belli ;  ille  contra,  non  alios  esse  nervos 
belli  asseruit,  quam  nervos  virorum  fortium  et  milita- 
rium.  Eodem  prorsus  modo  vere  asseri  possit;  nervos 
fortunae,  uon  esse  pecuniam,  sed  potius  animi  vires, 
ingenium,  fortitudinem,  audaciam,  constantiam,  mo- 
derationem,  industriam,  et  similia.  Tertio  loco  col- 
loco  famam  et  existimationem  ;  eo  magis,  quod  ilia 
asstus  quosdam  habeant,  et  tempora,  quibus  si  non 
opportune  utaris,  difficile  erit  rem  in  integrum  resti- 
tuere.  Ardua  enim  res,  famam  praecipitantem  retro- 
vertere.  Postremo  loco  pono  honores,  ad  quos  certe 
facilior  aditus  per  unumquodque  ex  il lis  tribus,  multo 
magis  per  omnia  conjuncta,  datur;  quam  si  ab  honori- 
bus  auspiceris,  et  deinde  ad  reliqua  perrexeris.  Ve- 
rum, ut  in  ordine  rerum  servando  haud  parum  est 
momenti,  ita  non  multo  miuus  in  servando  ordine 
temporis  ;  cujus  perturbatione  frequentissime  pecca- 
tur,  dum  ad  fines  turn  properatur,  quando  initiaessent 
curanda  ;  atque  dum  ad  maxima  quaeque  subito  advo- 

lam  us,  quae  in  medio  posita  sunt,  temere  transilientes. 
At  illud  recte  praecipitur;  Quod  nunc  instat,  agamus. 

Secundum  praeceptum  est,  ut  caveamus,  ne  animi 
quadam  magnitudine,  et  praefidentia,  ad  magis  ardua, 
quam  par  est,  feramur:  neve  in  adversum  fluvii  re- 
migeraus.  Optimum  enim  consilium  circa  fortunas 
hominum  : 

Fatis  accede,  Deisque. 

Circumspiciamus  in  omnes  partes,  et  observemus,  qua 
res  pateant,  qua  clausae  et  obstructae  sint,  qua  pro- 
clives,  qua  arduae;  neque  viribus  nostris,  ubi  non 
patet  aditus  commodus,  abutamur.  Hoc  si  feceri- 
mus,  et  a  repulsa  nos  immunes  praestabimus,  et  in 
negotiis  singulis  nimis  diu  non  haerebimus,  et  mode- 
rationis  laudem  reportabimus,  et  pauciores  offende- 
mus,  et  denique  felicitatis  opinionem  acquiremus ; 
dum  quae  sponte  fortasse  eventura  fuissent,  nostrae  in- 
dustriae  accepta  ferentur. 

Tertium  praeceptum  cum  proxime  praecedente  non- 
nibil  pugnare  videri  possit;  licet,  probe  intellectual, 
minime.  Illud  hujusmodi  est ;  ut  occasiones  non 
semper  expectemus,  sed  eas  quandoque  provocemus 
et  ducamus.  Quod  etiam  innuit  Demosthenes;  mag- 
niloquentia  quadam  :  Et  quemadmodum  receptum  est, 
ut  exercitum  ducat  imperator,  sic  a  cordatis  viris  res 
ipsa  ducendce,  ut  quee  ipsis  videntur,  ea  geraniur;  et 
non  ipsi  persequi  eventus  tantum  cogantur  Etenim,  si 
diligenter  attendamus,  duas  observabimus,  easque 
discrepantes,  species  eorum,  qui  rebus  gerendis  et 
negotiis  tractandis  pares  habeantur  Alii  siquidem 
occasionibus  commode  sciunt  uti,  sed  nihil  ex  se  mo- 
liuntur,  aut  excogitant;  alii  toti  sunt  in  machinando, 
qui  occasiones,  quae  opportune  incidunt,  non  arri- 
piunt.  Harurn  facultatum  altera,  alteri  non  conjun- 
cta,  manca  omnino  et  imperfecta  censenda  est. 

Quartum  est  praeceptum;  ut  nihil  suscipiamus,  in 
quo  necesse  sit  temporis  plurimum  insumere;  verum 
ut  versiculus  ille  aurem  semper  vellicet: 

Sedfugit  interea,fugit  irreparabile  tempus. 

Neque  alia  subest  causa,  cur  ii,  qui  professionibus 

laboriosis,  aut  rebus  similibus  se  addixerunt,  veluti 
jureconsulti,  oratores,  theologi  doctiores,  librorum 
scriptores,  et  hujusmodi,  in  fortuna  sua  constituenda 
et  promovenda  minus  sint  solertes,  quam  quod  tem- 
pore (alias  scilicet  insumpto)  indigent  ad  particularia 
pernoscenda,  opportunitates  captandas,  et  machinas, 
qua?  ad  fortunam  suam  spectent,  comminiscendas  et 
meditandas.  Quinetiam  in  aulis  principum  et  rebus- 
publicis  eos  reperias,  et  ad  fortunam  suam  promoven- 
dam,  et  ad  aliorum  invadendam,  maxime  efficaces, 
qui  nullo  publico  munere  funguntur;  sed  in  hoc,  de 
quo  loquimur,  ambitn  vita?  perpetuo  occupantur. 

Quintum  est  praeceptum  ;  ut  naturam  quodammodo 
imitemur,  qua?  nihil  facit  frustra.     Id  quod  factu  non 
erit  admodum  difficile,  si  negotia  nostra  omnium  ge- 
nerum  perite  commisceamus  et  contexamus.     In  sin- 
gulis  enim  actionibus  ita  animus  est  instituendus  et 
praeparandus,  atque  intentiones  nostra?  alia?  aliis  sub- 
sternenda?  et  subordinanda? ;  ut,  si  in   aliqua  re  voti 
compotes  in  summo  gradu  fieri  non  possimus,   in  se- 
cundo  tamen  liceat  consistere,  imo  vel  in  tertio  ;  quod 
si  nee  in  aliqua  omnino  parte  reiha?rere  aut  consistere 
possimus,  turn  vero  ad  alium  quempiam  (pra?ter  desti- 
natum)  finem  operam  impensam  flectamus;  sin  nee  in 
praesenti  alisjuem  fructum  demetere  queamus,  saltern 
aliquid  ex  ea  extrahamus,  quod   in  futurum  prosit: 
si  vero  nihil  solidi,  nee  in  pra?senti  nee  in  futuro  inde 
elicere  detur,  satagamus   saltern,  ut  aliquid  existima- 
tioni  nostra?  inde  accrescat ;  et  alia  id  genus  :  rationes 
semper  a  nobis  ipsis    exigendo,  quibus   constet  nos 
fructus  aliquid,  plus  minus,  ex  singulis  actionibus  et 
consiliis  nostris  percepisse  :  neque  ullo  modo  permit- 
tendo,  ut  tanquam   confusi  ac   consternati    animum 
illico  despondeamus,  si  forte  scopum  principalem  non 
licuerit  attingere.      Nihil  enim  minus  convenit  viro 
politico,   quam    uni  ret   unice   esse  intentum.      Qui 
enim    hoc    facit,   occasionum    innumerarum    jactura 
mulctabitur;  quae  rebus  agendis  ex  obliquo  interve- 
nire  solent,  qua?que  fortasse  magis  fuerint  propitia?  et 
commoda?  ad  alia  qua?  postea  usui  futura  sint,  quam 
ad  ea,  quae   in   manibus   habeamus.     Ideoque   bene 

calleamus  illam  regulam,   Heec  oportet  facere,  et  ilia 
non  omittere. 

Sextum  est  praeceptum,  ut  nos  rei  alicui  nimis  pe- 
remptorie  non  astringamus :  quanquam  casui  videa- 
tur,  primo  intuitu,  minus  obnoxia:  sed  semper  habea- 
mns,  vel  fenestra  in  apertam  ad  evolandum,  vel  posti- 
cum  aliquod  sec  return  ad  redeunduin. 

Septimum  praeceptum,  est  antiquum  illud  Biantis  ; 
modo  non  ad  perfidiam,  sed  ad  cautionem  et  modera- 
tionem  adhibeatur :  Et  ames  tanquam  inimicus  Juturus, 
et  odcris  tanquam  amaturus.  Nam  utilitates  quasque, 
mirum  in  modum,  prodit  et  corrumpit,  si  quis  nimium 
se  immerserit  amicitiis  infelicibus,  molestis  et  turbidis 
odiis,  aut  puerilibus  et  futilibus  seiuulationibus. 

Haec  exempli  loco  circa  doctrinam  de  ambitu  vita? 
sufficient:  illud  enim  Iiominibus  in  memoriam  subinde 
reducendum  est,  longe  abesse,  ut  adumbrationes  istae, 
quibus  utimur  in  desideratis.loco  justorum  tractatuum 
ponantur;  sed  sint  solummodo  tanquam  schedae  aut 
fimbria?,  ex  quibus  de  tela  integra  judicium  fieri  pos- 
sit.  Neque  rursus  ita  desipimus,  ut  fort u nam  absque 
tanto,  quantum  diximus,  molimine  miuime  parari  as- 
seramus.  Probe  enim  novimus,  earn  tanquam  sponte 
in  gremium  aliquorum  defluere:  alii  autem  earn  dili- 
gentia  sola  et  assiduitate  (cautione  nonnulla  aspersa) 
absque  arte  multa  aut  operosa,  adipiscuntur  Verum 
sicut  Cicero,  oratorem  perfectum  depingens,  non  id 
vult,  ut  causidici  singuli  tales  esse  debeant,  aut  pos- 
sint;  ac  rursus,  sicut  in  principe  aut  aulico  descri- 
bendo  (quod  nonnulli  tractandum  susceperunt)  mo- 
dulus effingitur,  prorsus  secundum  artis  perfectionem, 
non  autem  secundum  practical!»  vulgatam  :  idem  et 
nos  in  politico  instruendo  prsestitimus ;  politico  (in- 
quam)  quoad  fortunam  propriam. 

Enimvero,  illud  utique  monendum,  pra3cepta,  quae 
circa  hanc  rem  delegimus  et  proposuimus,  omnia  ex 
genere  eorum  esse,  quas  bona?  artes  vocantur  Quod 
enim  ad  malas  artes  attinet ;  si  quis  Machiavello  se 
dederit  in  disciplinam,  qui  praacipit  virtutem  ipsam 
non  magnopere  curandam,  sed  tantum  speciem  ejus, 
in  publicum  versam:  quia  virtutis  fama  et  opinio  ho- 

mini  adjumento  sit,  virtus  ipsa  impedimento  ;  quique 
alio  loco  praecipit;  ut  homo  politicus  illud  tanquam 
fundamentum  prudentiae  suae  substernat,  quod  prae- 
supponat,  homines  non  recte  nee  tuto  ad  ea,  quae  vo- 
lumus,  flecti  aut  adduci  posse,  praeterquam  solo  metu: 
ideoque  det  opera m  ut  omnes,  quantum  in  se  est,  ob- 
noxii  sint,  atque  in  periculis  et  angustiis  constituti ; 
ita  ut  politicus  suus  videatur  esse,  quod  Itali  dicunt, 
seminator  spinarum  :  aut  si  quis  axioma  illud,  quod 
a  Cicerone  citatur,  amplecti  velit:  Cadmit  amici,  dum- 
modo  inimici  intercidant;  sicut  triumviri  fecerunt,  qui 
inimicorum  interitum  amicissimorum  exitio  redime- 
bant :  aut  si  quis  L.  Catilinae  imitator  esse  velit,  ut 
reruinpublicarum  incendiarius  fiat  et  perturbator,  quo 
melius  in  aquis  turbidis  piscari  et  fortunam  suara  ex- 
pedire  possit ;  Ego  (inquit)  si  in  fortunis  meis  incen- 
dium  sit  excitatum,  id  non  aqua  sed  ruina  restinguam  : 
aut  si  quis  illud  Lysandri  ad  se  transferat,  qui  dicere 
solebat;  pueros  placentis,  viros  perjuriis  alliciendos ; 
cum  aliis  ejusdem  farinae  pravis  ac  perniciosis  dogma- 
tibus;  quorum  (ut  fit  in  caeteris  rebus  omnibus)  major 
est  numerus,  quam  rectorum  et  sanorum  :  si  quis  (in- 
quam)  hujusmodi  inquinata  prudentia  delectetur ;  non 
ierim  inficias,  eum  (quandoquidem  legibus  charitatis 
et  virtutis  omnibus  se  ipsum  solutum,  fortunae  solum- 
modo  manciparit)  posse,  majore  compendio  et  cele- 
rius  fortunam  suam  promovere.  Fit  vero  in  vita,  quem- 
admodum  et  in  via,  ut  iter  brevius  sit  fcedius  et  cce- 
uosius;  neque  sane,  ut  per  viam  meliorem  quis  ince- 
dat,  multa  circuitione  opus  est. 

Tantum  vero  abest,  ut  homines  ad  hujusmodi  artes 
pravas  se  applicare  oporteat ;  ut  potius  sane  (si  modo 
sint  apud  se,  seque  sustinere  valeant,  neque  ambitio- 
nis  turbine  et  procella  in  adversum  rapiantur)  ante 
oculos  proponere  debeant,  non  solum  mundi  choro- 
graphiam  «-eneralem  illam,  quod  omnia  sint  vanitas, 
et  vexatio  spiritus  ;  verum  etiam  et  illam  magis  spe- 
cialem,  videlicet,  quod  ipsum  esse,  sejunctum  a  bene 
esse,  nialedictionis  loco  sit;  et  quo  grandius  sit  me, 
eo  major  sit  maledictio  ;  quodque  amplissimum  virtu- 
tis praemium  sit  ipsa  virtus;   quemadmodum  et  «lti- 

mum  vitii  supplicium  est  vitium  ipsum ;  sicut  egregie 

poeta : 

Qua  vobis,  qua  digna,  viri,  pro  laudibus  istis 
Pramia  posse  rear  solvi  ?  Pidcherrima  primum 
Dii  moresque  dabunt  vestri. 

Et  e  coutra  non  minus  vere  ille  de  sceleratis,  atque 
eum  idciscentur  mores  sui.  Quinetiam  mortales,  dura 
in  omnes  partes  cogitationes  suas  agitant  et  diffun- 
dunt,  ut  fortunis  suis  recte  prospectum  atque  consul- 
turn  sit,  interim  in  mediis  illis  animi  transcursibus  ad 
divina  judicia  et  providentiam  aeternam  oculos  attol- 
lere  debent;  qua?  saepissime  impiorum  macliinationes 
et  consilia  prava,  licet  profunda,  subvertit  et  ad  nihi- 
lum  redigit ;  secundum  illud  Scripturae,  Concepit  ini- 
quitatem,  et  pariet  vanitatem.  Imo,  etsi  injuriis  et 
malis  artibus  abstineant ;  attamen  hsec  jugis  et  irre- 
quieta  anhelatio  ad  ardua  fortunae,  absque  cessatione, 
et  quasi  sine  sabbato,  tributum  temporis  nostri  Deo 
debitum  minime  solvit :  qui,  ut  videre  est,  facultatum 
nostrarum  decimas,  temporis  autem  septimas,  exigit, 
et  sibi  seponit.  Quorsum  enim  fuerit,  os  gerere  in 
cceli  sublimia  erectum  ;  men  tern  vero  humi  prostra- 
tam,  et  pulverem,  instar  serpentis,  comedentem? 
Quod  etiam  ethnicos  non  fugit : 

Atque  qffigit  humo  divines  particulam  aurce. 

Quod  si  in  hoc  sibi  quisquam  adblandiatur,  quod  for- 
tuna  sua,  utcunque  earn  malis  artibus  obtinuerit,  recte 
uti  decreverit ;  sicut  de  Augusto  Caesare  et  Septimio 
Severo  solitum  erat  dici,  debuisse  illos,  aut  nunquam 
nasci,  aut  nunquam  mori;  tanta  in  ambitu  fortunaa 
suas  patrarunt  mala,  tanta  rursus,  summa  adepti,  con- 
tulerunt  bona:  intelligat  nihilominus,  banc  malorum 
per  bona  compensationem  post  factum  probari ;  con- 
silium autem  hujusmodi  merito  damnari.  Abs  re  po- 
stremo  nobis  non  fuerit,  in  cursu  isto  incitato  et  fer- 
vido  versus  fortunam  uostram,  frigidam  paulisper 
aspergere,  haustam  e  dicterio  illo  non  inelegante  Ca- 
roli  Quinti  imperatoris,  in  institutionibus  suis  ad 
filium  :  imitari  fortunam  mores  mulierum,  quae  procos 
plus  nimio  ambientes  plerunque  superbe  aversantur. 

Verum  hoc  ultirnum  rernedium  pertinet  ad  eos,  quibus 
gustus  ex  morbo  animi  corruptus  est.  Innitantur 
potius  homines  lapidi  illi,  qui  theologiae  et  philoso- 
phise est  tanquam  angularis  ;  qua?  idem  fere  asserunt 
de  eo,  quod  primum  quaeri  debeat :  etenim  theologia 
edicit ;  Primum,  qucerite  regnum  Dei,  et  ista  omnia  ad- 
jicientur  vobis.  Philosophia  autem  simile  quiddam 
jubet :  Primum  qucerite  bona  animi ,  ccetera  aut  ade- 
runt,  aut  non  oberunt.  Quamvis  autem  hoc  funda- 
mentum,  humanitus  jactum,  interdum  locetur  super 
arenas  ;  quemadmodum  videre  est  in  M.  Bruto,  qui  in 
earn  vocem,  sub  exitum  suum,  prorupit : 

Te  colui,  virtus,  ut  rem  :  ast  tu  nomen  inane  es. 

At  idem  fundamentum,  divinitus  locatum,  firmatur 
semper  in  petra.  Hie  autem  doctrinam  de  ambitu 
vitae,  et  simul  doctrinam  generalem  de  negotiis,  con- 
cluding us. 


CAPUT  TERTIUM. 

Partitiones^Doctrince  de  Imperio  sive  Republica  omit- 
iuntur ;  tantum  aditus  fit  ad  Desiderata  duo,  Do- 
ctrinam de  Prqferendis  finibus  Imperii,  et  Doctrinam 
de  Justitia  Universali,  sive  de  Fontibus  Juris. 

Venio  jam  ad  artem  imperii,  sive  doctrinam  de  re- 
publica administranda :  sub  qua  etiam  ceconomica 
continetur,  utfamilia  sub  civitate.  In  hac  parte,  sicut 
jam  antea  dixi,  silentium  mihi  imperavi.  Neque  ta- 
men  prorsus  diffidere  debui,  quin  possim  de  ilia  for- 
tasse  non  imperite  aut  inutiliter  disserere :  utpote  qui 
longa  experientia  edoctus,  et  per  tot  munerum  et  ho- 
norum  gradus  ad  amplissimum  regni  magistratum, 
favore  majestatis  tuae  indulgentissimo,  nullo  raerito 
meo,  evectus  fuerim;  eundemque  magistratum  per 
annosquatuor  integros  gesserim  :  et,  quod  pluns  est, 
majestatis  tuae  mandatis  et  colloquiis  per  annos  octo- 
decim  continuos  assueverim  (quod  etiam  e  stipite 
aliquo  politicum  exculpere  potuisset)  quique  etiam, 
inter  omnes  artes,  plurimum  temporis   in  historiis  et 

legibus  contriverim.  Quae  omnia  non  jactantia  ad 
posteros  refero,  sed  quia  ad  literarum  dignitatem  non- 
nihil  pertinere  putem,  quod  homo  quispiam,  ad  literas 
potius,  quam  ad  aliud  quicquam,  natus,  et  ad  res  ge- 
rendas,  nescio  quo  fato,  contra  genium  suum  abre- 
ptus,  ad  civilia  tamen  munera  tam  honorificaet  ardua, 
sub  rege  prudentissimo,  assumptus  fuerit.  Verum, 
si  quid  circa  politicam  posthac  parturiet  otium  meum, 
erit  fortasse  proles,  aut  abortiva  aut  posthuma.  In- 
terim, ne,  scientiis  omuibus  jam  veluti  in  subselliis  suis 
collocatis,  sedes  haec  tam  excelsa  omnino  vacet,  de- 
crevi  duas  tantnm  civilis  scientiae  portiones,  qua?  ad 
arcana  imperii  non  pertinent,  sed  sunt  naturae  magis 
communis,  ut  desiderata  notare ;  earumque,  more  no- 
stro,  exempla  proponere. 

Cum  artes  imperii  tria  officia  politica  complectan- 
tur ;  primo,  ut  imperium  conservetur :  secundo,  ut 
beatum  efficiatur  et  florens:  tertio,  ut  amplificetur, 
finesque  ejus  longius  proferantur :  de  duobus  primis 
officiis,  maxima  ex  parte,  egregie  a  nonnullis  tracta- 
tum  est,  de  tertio  siletur.  Ulud  itaque  inter  deside- 
rata reponemus,  et  more  nostro  exemplum  ejus  pro- 
ponemus,  earn  doctrinae  partem  consulem  paludatum, 
sive  doctrinam  de  proferendis  imperii  finibus,  nomi- 
nantes. 


Exemplum  Tractatus  Summarii  de  Proferendis  Jinibus 

Imperii. 

Dictum  Themistoclis  sibi  ipsi  applicatum,  incivile 
certe  fuit  et  inflatum  ;  sin  de  aliis  atque  in  genere  pro- 
latum  fuisset,  prudentem  sane  observationem  et  per- 
gravem  censuram  complecti  videatur.  Rogatus  in 
convivio,  ut  citharam  pulsaret,  respondit,  Fidibus  se 
nescire;  caaterum  posse  oppidum  parvum  in  magnam 
civitatem  evehere.  Ista  certe  verba,  ad  sensum  politi- 
cum  translata,  facultates  duas,  multum  inter  se  dis- 
crepantes,  in  iis,  qui  rerum  gubernacula  tractant, 
optime  describunt  et  distingunnt.  Etenim,  si  regum 
consiliarios,    senatores,  aliosque   ad    negotia   publica 

admotos,  qui  usquam  fuerutit,  attente  intueamur,  re- 
perieiitur  profecto  (licet  rarissime)  nonnulli,  qui  reg- 
num  aut  civitatem  e  parvis  ampla  efficere  possint ; 
fidicines  tamen  sintvalde  imperiti:  e  contra  autem 
alii  quamplurirai,  in  cithara  aut  lyra  (hoc  est,  aulicis 
tricis)  miri  artifices,  qui,  tantum  abest,  ut  rempubli- 
cam  ampliticare  possint,  ut  potius  a  natura  comparati 
videantur  ad  statum  reipublicae  beatum  et  florentein, 
labefactandum  et  evertendum.  Sane,  artes  illae  dege- 
neres  et  praestigiae,  quibus  saepenumero  consiliarii, 
atque  rerum  potentes,  et  gratiam  apud  principes  suos, 
et  famam  in  vulgus,  reportant,  baud  aliud  noraen 
merentur,  quam  peritiae  cujusdam  fidiculariae,  utpote 
cum  sint  res  magis  gratae  in  praesens,  et  artificibus 
ipsis  ornamento,  quam  ad  rerumpublicarum,  quarum 
sunt  ministri,  opes  et  amplitudinem  utiles  aut  accoin- 
modae.  Occurrent  proculdubio  et  alii  consiliarii,  at- 
que reipublicae  gubernatores,  minime  spernendi,  qui 
sint  negotiis  pares,  possintque  res  commode  admini- 
strate, easque  a  manifestis  praecipitiis  et  incommodis 
conseryare  ;  a  virtute  tatnen  ilia  rerumpublicarum  ere- 
ctrice  et  amplificatrice  longo  intervallo  absunt. 

Verum,  qualescunque  demum  fuerint  operarii,  con- 
jiciamus  oculos  in  opus  ipsum;  qualis  nimirum  cen- 
seri  debeat  vera  regnorum  et  rerumpublicarum  mag- 
nitudo,  et  quibus  artibus  obtineri  possit:  dignum  pro- 
fecto argumentum,  quod  principes  perpetuo  in  mani- 
bus  habeant,  et  diligenter  meditentur ;  quo,  nee  vires 
suas  in  majus  aestimantes,  inceptis  se  vanis  et  nimis 
arduis  implicent;  nee  rursus  easdem  plus  aequo  despi- 
cientes,  ad  consilia  pusillanima  et  meticulosa  se  de- 
mittant. 

Magnitudo  imperiorum,  quoad  molem  et  territo- 
rium,  mensurse  subjicitur;  quoad  reditus,  calculis. 
Numerus  civium  et  capita,  censu  ;  urbium  et  oppi- 
dorum  multitudo  etamplitudo,  tabulis  excipi  possunt: 
attamen  non  reperitur  inter  civilia  res  errori  magis  ob- 
noxia,  quam  verum  et  intrinsecum  excipere  valorem 
circa  vires  et  copias  imperii  alicujus.  Assimilatur 
regnum  coelorum  non  glandi,  aut  nuci  alicui  gran- 
diori,  sed  grauo  sinapis,  quod  inter  grana  est  mini- 

mum  ;  quod  tamen  habet  interim  intra  se  proprietatem 
quandam  et  spiritum  innatum,  quo  seet  citiusattollat, 
et  latius  diffundat:  eodem  modo  invenire  est  regna  et 
status  ambitu  quidem  et  regionum  tractu  valde  ampla, 
quae  tamen  ad  fines  ulterius  proferendos,  aut  latius 
imperandum,  sunt  minus  apta;  alia  contra,  dimen- 
sione  satis  exigua,  quae  tamen  bases,  in  quibus  ma- 
ximae  monarchic  inaedificentur,  esse  possint. 

1  Urbes  munitae,  plena  armamentaria,  equorum 
propagines  generosae,  currus  armati,  elephanti,  ma- 
chinae  atque  tormenta  bellica  omnigena,  et  similia  ; 
sunt  certe  ista  universa,  nihil  aliud,  quam  ovis  induta 
pelle  leonina,  nisi  gens  ipsa  stirpe  sua  et  ingenio  sit 
fortis  et  militaris.  Imo,  nee  numerus  ipse  copiarum 
multum  juvat,  ubi  milites  imbelles  sunt  et  ignavi. 
Recte  enim  Virgilius  ;  Lupus  numerum  pecorum  non 
curat.  Exercitus  Persarum  in  campis  Arbelae  oculis 
Macedonum  tanquam  vastum  hominum  pelagus  sub- 
jiciebatur  ;  adeo  ut  duces  Alexandri,  nonnihil  ipso 
spectaculo  perculsi,  regem  interpellarent,  atque  ut 
noctu  prcelium  committeret,  ei  auctores  erant :  qui- 
bus ille,  Nolo  (inquit)  suffurari  victoriam:  ea  autem 
etiam  opinione  fuit  facilior.  Tigranes  Armenius,  ca- 
strametatus  in  quodam  colle  cumexercitu  quadringen- 
torum  millium,  cum  spectaret  aciem  Romanorum, 
quae  quatuordecim  millia  non  excessit,  contra  se  ten- 
dentem,  in  dicterio  illo  suo  sibi  complacuit ;  Ecce 
(inquit)  hominum  pro  legatione  nimio  plus  quam  opor- 
tet,  pro  pugna  longe  minus ;  eosdem  tamen,  priusquam 
occubuisset  sol,  satis  multos  ad  ilium  infinita  strage 
profligandum  expertus  est.  Innumera  sunt  exempla, 
quam  sit  multitudinis  cum  fortitudine  congressus  im- 
par.  Primo  igitur  pro  re  certissima  et  exploratissima 
decernatur  et  statuatur,  quod  caput  omnium,  quae  ad 
magnitudinem  regni  aut  status  spectent,  sit,  ut  popu- 
lus  ipse  sit  stirpe  et  ingenio  bellicosus.  Atque  illud 
magis  tritum,  quam  verum,  quod  nervi  belli  siut  pe- 
cuniae, si  desint  nervi  lacertorum  in  gente  molli  et 
effceminata.  Recte  enim  Crceso  ostentanti  aurum 
respondit  Solon  :  At  si  quis  (orex)  venerit,  qui  melius, 
quam  tv,  ferrum  gestit,   illi  prqfecto  totum  hoc  cedet 

aurum.  Quare,  quicunque  is  tandem  sit  princeps  aut 
status,  cujus  subditi  nativi  et  indigenae  non  sint  ani- 
mosi  et  militates,  potentiam  suam  admodum  sobrie 
aestimet :  atque  e  contra  principes,  qui  doininantur  in 
gentes  animosas  et  martias,  norint  illi  satis  vires  suas, 
si  sibi  alias  non  desint.  Quod  attinet  ad  copias  mer- 
cenarias  (quod  solet  adhiberi  remedium,  curn  copiae 
nativae  desint)  plena  sunt  omnia  exemplis,  quibus  li- 
quido  patet,  quod  quicunque  status  illis  innitetur,  po- 
tent fortasse  pennas  ad  tempus  breve  nido  majores 
extendere,  sed  defluent  illae  paulo  post. 

2.  Benedictio  Judae  et  Issacharis,  in  unum  nunquam 
convenient :  nimirum,  ut  eadem  tribus  aut  gens  sit 
simul  et  leonis  catulus,  et  asinus  procumbens  inter 
sarcinas.  Neque  unquam  fiet,  ut  populus  tributis  op- 
pressus,  fortis  existat  et  bellicosus.  Verum  est,  col- 
lationes  publico  consensu  factas,  minus  animos  sub- 
ditorum  dejicere  et  deprimere,  quam  quae  ex  imperio 
mero  indicuntur.  Id  quod  liquido  videre  est  in  tribu- 
tis Germanise  inferioris,  quas  excisas  vocant:  atque 
aliqua  ex  parte  in  iis,  quae  subsidia  nominantur  apud 
Anglos.  Etenim  notandum  est,  sermonem  jam  in- 
stitui  de  animis  hominum,  non  de  opibus.  Tributa 
autera,  quae  ex  consensu  conferuntur,  et  quae  ex  im- 
perio imponuntur,  etsi  eadem  res  sint,  quoad  opes  ex- 
hauriendas,  varie  tamen  omnino  animos  subditorum 
afficiunt.  Statuatur  igitur  et,  hoc,  populum  tributis 
gravatum  idoneum  ad  imperandum  non  esse. 

3.  Aspirantibus  ad  magnitudinem  regnis  et  statibus, 
prorsus  cavendum,  ne  nobiles  et  patricii,  atque  (quos 
vocamus)  generosi,  majorem  in  modum  multiplicen- 
tur.  Hoc  enim  eo  rem  deducit,  ut  plebs  regni  sit  hu- 
milis  et  abjecta;  et  nihil  aliud  fere  quam  nobilium 
mancipia  et  operarii.  Simile  quiddam  fieri  videmus 
in  sylvis  caeduis ;  in  quibus,  si  major,  quam  par  est, 
caudicum  sive  arborum  majorum  relinquatur  numerus, 
non  renascetur  sylva  sincera  et  pura ;  sed  major  pars 
in  vepres  et  dumos  degenerabit.  Eodem  modo  in 
nationibus,  ubi  numerosior  justo  est  nobilitas,  erit 
plebs  vilis  et  ignava  :  atque  eo  demum  res  redibit,  ut 
nee  centesimum  quodque   caput  sit  ad  galeam  por- 


432  De  Augntentis  Scientiarum.     [Lib.  VIII- 

tandam  idoneum  :  praesertim  si  peditatum  spectes,  qui 
exercitus  plerunque  est  robur  praecipuum  ;  unde  suc- 
cedat  magna  populatio,  vires  exiguae.  Nusquain  gen- 
tium, hoc,  quod  dico,  luculentius  comprobatum  est, 
quam  exemplis  Augliae  et  Galliae  :  quarum  Anglia, 
quamvis  territorio  et  uumero  incolarum  longe  inferior, 
potiores  tamen  partes  fere  semper  in  bellis  obtinuit; 
hanc  ipsam  ob  causam,  quod  apud  Anglos  coloni,  et 
inferioris  ordinis  homines,  militiae  habiles  sint,  rustici 
Galliae  non  item.  Qua  in  re  mirabili  quadam  et  pro- 
funda prudentia  excogitatum  est  ab  Henrico  septimo 
Angliae  rege  (id  quod  in  Vitce  ejus  historia  fusius  tra- 
ctavimus)  ut  praedia  minora,  atque  domus  agricolatio- 
nis  instituerentur,  quae  habeant  certum  eumque  medio- 
crem  agri  modum  annexum,  qui  distrahi  non  possit ; 
eo  fine,  ut  ad  victitm  liberaliorem  sufficiat;  utque 
agricultura  ab  iis  exerceretur,  qui  domini  fuerint 
fundi,  aut  saltern  usufructuarii,  uon  conductitii  aut 
mercenarii.  Nam  ita.  demum  characterem  ilium,  quo 
antiquam  Italiam  insignivit  Virgilius,  merebitur  regio 
aliqua : 

Terra  potens  armis,  atque  ubere  gleba. 


Neque  praetereunda  est  ilia  pars  populi  (quas  Angliae 
fere  est  peculiaris,  nee  alibi,  quod  scio,  in  usu,  nisi 
forte  apud  Polonos)  famuli  scilicet  nobilium  :  hujus 
enim  generis  etiam  inferiores,  quoad  peditatum,  agri- 
colis  ipsis  minime  cedunt.  Quare  certissimum  est, 
quod  magnificentia  et  splendor  ille  hospitalis,  atque 
famulitia,  et  veluti  satellitia  ampla,  quae  in  more  sunt 
apud  nobiles  et  generosos  in  Anglia,  ad  potentiam  mi- 
litarem  apprime  conducant:  ubi  contra,  nobilium  ob- 
scura,  et  magis  privata,  et  in  se  reducta  vitae  ratio  co- 
pias  militares  minuit. 

4.  Danda  est  omnino  opera,  ut  arbor  ista  monar- 
chiae,  qualis  fnit  Nebuchadnezzaris,  truncum  habeat 
satis  amplum  et  robustum,  ad  ramos  suos  et  frondes 
sustentandos :  hoc  est,  ut  mi m eras  indigenarum,  ad 
subditos  extraneos  cohibendos,  satis  superque  sufficiat. 
Illi  igitur  status  ad  imperii  magnitudinem  bene  com- 
parati  sunt,  qui  jus  civitatis  facile  et  libenter  largiun- 

tur  Vana  siquidera  fuerit  opinio,  posse  manipulum 
hominum,  utcunque  animis  et  consilio  excellant,  regi- 
ones  nimio  plus  amplas  et  spatiosas  imperii  jugo  cohi- 
bere  et  fraenare.  Id  ad  tempus  fortasse  facere  possint, 
sed  diuturnitatem  haec  res  non  assequitur,  Spartani 
parci  fuerunt,  et  difficiles  in  cooptandis  novis  civibus. 
Unde,  donee  intra  parvos  iimites  dominati  sunt,  res 
eorum  tirmae  fuerunt  et  stabiles  :  at  postquam  Iimites 
snos  ccepissent  proferre,  et  latius  dominari,  quam  ut 
stirps  Spartanorum  turbam  exterorum  imperio  com- 
mode coercere  posset,  potentia  eorum  subito  corruit. 
Nulla  unquam  respublica  siuussuos  ad  novos  cives  re- 
cipiendos  tarn  profuse  laxavit,  quam  respublica  Ro- 
mana.  Itaque  par  erat  iustituto  tam  prudenti  fortuna, 
cum  in  imperium  toto  orbe  amplissimum  succreverint. 
Moris  apud  eos  erat  jus  civitatis  prompte  elargiri; 
idque  in  supremo  gradu  :  hoc  est,  non  solum  jus  com- 
mercii,  jus  connubii,  jus  haereditatis  ;  verum  etiam 
jus  suffragii,  et  jus  petitionis,  sive  honorum  :  hocque 
rursus,  non  singulis  tantum  personis,  sed  totis  familiis, 
imo  civitatibus,  et  nonnunquam  integris  nationibus, 
communicarnnt.  Hue  adde  consuetudinem  dedu- 
cendi  colonias,  quibus  Romanae  stirpes  in  solum  ex- 
terum  transplantabantur.  Quae  duo  instituta  si  simul 
componas,  dices  profecto  non  Romanos  se  diffudisse 
super  universum  orbem  ;  sed  contra,  orbem  universum 
se  diffudisse  super  Romanos  :  quae  securissima  profe- 
rendi  imperii  est  ratio.  Subit  mirari  saepius  imperium 
Hispanorum ;  quod  tam  paucis  indigenis  tot  regna  et 
provincias  amplexari  et  frasnare  possit.  Ac  certe  His- 
painse  ipsas  pro  arboris  stemmate  satis  grandi  haberi 
debent,  cum  longe  ampliorem  contineant  region u in 
tractum,  quam  Romae  aut  Spartae,  sub  initiis  suis,  con- 
tigerat.  Porro,  quanquam  jus  civitatis  satis  parce 
soleant  Hispani  impertire,  quod  proximum  tamen  est, 
faciunt ;  quippe  qui  cujuscunque  nationis  homines  ad 
militiam  suam  ordinariam  promiscue  admittant :  quin- 
etiam  summum  belli  imperium  baud  raro  ad  duces 
natione  non  Hispanos  deferunt.  Attamen  et  illam 
ipsam  videntur  non  ita  pridem  indigenarum  paucita- 

tern  sensisse,  eique  succurrere  cupiisse;  ut  ex  prag- 
matica  sanctione,  hoc  anno  promulgata,  cernere  est. 

5.  Certissimum  est,  artes  mechanicas  sedentarias, 
quse  non  sub  dio,  sed  sub  tecto  exercentur,  atque 
manufacturas  delicatas  (quae  digitum,  potius  quam 
brachium,  requirunt)  sua  natura  militaribus  animis 
esse  contrarias.  In  universum,  populi  bellicosi  feri- 
ari  gaudent,  et  pericula,  quam  labores,  minus  exhor- 
rent.  Atque  in  hoc  ingenio  suo  non  sunt  admodum 
reprimendi,  si  animos  ipsorum  in  vigore  conservare 
cordi  nobis  sit.  Magno  itaque  adjumento  Sparta?, 
Athenis,  Romas,  aliisque  antiquis  rebuspublicis  fuit, 
quod  habuerint  non  ingenuos,  sed  servos  plerunque, 
quorum  laboribus  istiusmodi  opificia  expediebantur 
Verum  mancipiorum  usus,  post  legem  Christianam 
receptam,  maxima  ex  parte  abiit  in  desuetndinem. 
Huic  vero  rei  proximum  est,  ut  artes  istse  alienigenis 
tantum  permittantur ;  qui  propterea  alliciendi,  aut 
saltern  facile  recipiendi  sunt.  Nativorum  autem  plebs 
ex  tribus  generibus  hominum  constare  debet ;  nempe, 
ex  agricolis  ;  famulis  ingenuis  ;  etartificibus  :  quorum 
opera  robur  et  lacertos  viriles  postulant;  cujusmodi 
sunt  fabri  ferrarii,  lapidarii,  lignarii,  et  similes ;  non 
annumerando  militiam  descriptam. 

6.  Ante  omnia  ad  imperii  magnitudinem  confert, 
ut  gens  aliqua  armorum  studium  profiteatur,  tanquam 
decus  suum,  et  institutum  vitae  primarium,  et  in  prae- 
cipuo  honore  habitum.  Quse  enim  a  nobis  ad  hue 
dicta  sunt,  ad  habilitates  tantum  erga  arma  spectant: 
quorsum  autem  habilitas,  si  non  rei  ipsi  incumbitur, 
ut  producatur  in  actum  ?  Romulus  (ut  narrant,  aut 
fiugunt)  postquam  e  vivis  excesserat,  illud  civibus 
suis  legavit,  ut  ante  omnia  rem  militarem  colerent, 
unde  in  caput  orbis  terrarum  urbs  eorum  insurgeret. 
Imperii  Spartani  fabrica  universa(non  nimis  prudenter 
quidem,  sed  diligenter  tamen)  ad  ilium  finem  et 
scopum  composita  est  et  constructa,  ut  cives  sui  bel- 
ligeratores  essent.  Persarum  et  Macedonum  idem 
erat  institutum,  sed  non  tam  constans  aut  diuturnum. 
Britanni,  Galli,  Germani,  Gothi,  Saxones,  Normanni, 

et  nonnulli  alii,  etiam  ad  tempus  armis  se  praecipue 
dediderunt.  Turcae  idem  inatitutum,  lege  sua  haud 
paululum  extimulati,  hodie  retinent,  sed  magna  cum 
militiae  suae  (ut  nunc  est)  declinatione.  In  Enropa 
Christiana,  gens,  quaeillud  adhucretinet  et  profitetur, 
soli  sunt  Hispani.  Verum  res  est  tam  liquida  et  ma- 
nifesta,  unumquemque  in  eo  proficere  maxime,  in 
quo  plurimum  impendit  studii,  ut  verbis  non  indigeat. 
Satis  sit  innuisse,  desperandum  omnino  alicui  nationi 
esse,  quae  non  ex  professo  arm  a  et  railitiam  colat, 
iisque  praecipue  studeat  et  incumbat,  sibi  veluti  ultro 
obventuram  insignem  aliquam  imperii  magnitudinem  : 
contra  autem,  certissimum  esse  temporis  oraculum, 
nationes  illas,  quae  in  armorura  professione  et  studiis 
diutius  permanserint  (id  quod  Roraani  Turcaeque  po- 
tissimum  fecere)  miros  in  imperio  amplificando  facere 
progressus.  Quin  et  illae,  quae  bellica  gloria  per  unius 
tantummodo  seculi  spatium  floruere ;  inde  tamen, 
unico  illo  seculo,  earn  imperii  amplitudinem  assecutas 
sunt,  quam  longo  post  tempore,  etiam  remissa  ilia  ar- 
morum  disciplina,  retinuerunt. 

7  Praecepto  praecedenti  affine  est ;  ut  status  quis 
utatur  ejusmodi  legibusetconsuetudinibus,  quae  justas 
illi  causas,  aut  saltern  praetextus,  arma  capessendi, 
tanquam  in  protnptu  ministrent.  Etenim,  ea  est  in- 
sita  animis  hominum  justitiae  apprehensio,  ut  bellum 
(quod  tot  sequuntur  calamitates)  nisi  gravem  ob  cau- 
sam,  saltern  speciosam,  inferre  abstineant.  Turcis 
praesto  est  semper,  et  ad  nutura,  belli  causa  ;  propaga- 
tio  scilicet  legis  et  sectae  suae.  Romani,  quanquam  pro 
magno  decore  imperatoribus  apud  eos  fuerit,  si  fines 
imperii  ipsorum  protulissent,  tamen  ob  hanc  solam 
causau),  ut  fines  proferrentur,  nunquam  bella  susce- 
perunt.  Aspirauti  igitur  ad  imperium  nationi  illud  in 
more  sit;  ut  sensum  habeat  vividnm  et  acrem  injuria; 
alicujus,  vel  subditis  suis  limitaneis,  vel  mercatoribus, 
vel  publicis  ministris,  illatae  ;  neque  a  prima  provoca 
tione  diutius  torpeat  aut  tardet.  Item,  prompta  sit  et 
alacris  ad  auxilia  mittenda  sociis  suis  et  fcederatis  :  id 
quod  perpetuum  erat  apud  Romanos :  adeo  ut,  si  forte 

in  populum  fcederatum,  cui  etiam  cum  aliis  fcedus  de- 
fensivum  intercederet,  hostilis  impressio  facta  esset; 
atque  ille  a  plurimis  suppetias  peteret  ;  Romani  om- 
nium primi  semper  adessent,  beneficii  decus  nemini 
praeripiendum  relinquentes.  Quod  vero  attinet  ad 
bella,  antiquis  temporibus,  propter  statuum  confor- 
mitatem  quandam,  aut  correspondentiam  tacitam, 
gesta,  non  video,  in  quo  jure  ilia  fundata  sint.  Talia 
fuerunt  bella,  quae  a  Romanis  suscepta  erant  ad  Grae- 
ciam  in  libertatem  vindicandam  :  talia  Lacedaemoniis 
et  Atheniensibus,  ad  constituendas  aut  evertendas  de- 
mocratias  et  oligarchias  :  talia  quandoque  illata  sunt 
a  rebuspublicis  aut  principibus,  sub  praetextu,  sub- 
ditos  alienos  protegendi,  etatyrannide  liberandi.  Ad 
rem  praesentem  sufficiat,  ut  illud  decernatur:  non  esse 
expectandam  statui  alicui  imperii  amplitudinem,  nisi 
ad  quamvis  occasionem  justam  se  armandi  protinus 
expergiscatur. 

8.  Nullum  omnino  corpus,  sive  sit  illud  naturale 
sive  politicum,  absque  exercitatione  sanitatem  suam 
tueri  queat.  Regno  autem,  aut  reipublicae,  justum 
atque  honorificum  bellum  loco  salubris  exercitationis 
est.  Bellum  civile  profecto  instar  caloris  febrilis  est; 
at  bellum  externum  instar  caloris  ex  motu,  qui  valetu- 
dini  imprimis  conducit.  Ex  pace  enim  deside  atque 
torpente  et  emolliuntur  animi,  et  corrumpuntur  mo- 
res. Sed  utcunque  res  se  habeat,  quatenus  ad  alicu- 
jus  status  felicitatem,  magnitudinis  proculdubio  in- 
terest, ut  quasi  semper  in  armis  sit.  Atque  exercitus 
veteranus,  perpetuo  tanquam  siib  vexillis  habitus,  etsi 
res  sit  magni  proculdubio  sumptus  et  impensae,  atta- 
men  ejusmodi  est,  ut  statui  alicui  quasi  arbitrium  re- 
rum  inter  vicinos,  aut  saltern  plurimum  existimationis 
ad  omnia  conferat.  Id  quod  insigniter  cernere  est  in 
Hispanis,  qui  jam  per  annos  centum  et  viginti  exer- 
citum  veteran um,  ad  aliquas  partes,  licet  non  semper 
ad  easdem,  aluerunt. 

9.  Maris  dominium,  monarchiae  quaedam  epitome 
est.  Cicero,  de  Pompeii  contra  Caesarem  apparatu, 
scribensad  Atticum:  Consilium (inquit)  Pompeii, plane 

Themistocleum  est :  putat  enim,  qui  mari  potitur,  eum 
rerum poliri.  Atque  Caesarem  Pompeius  proculdubio 
delassasset  et  attrivisset,  nisi  inani  fiducia  inflatus,  ab 
illo  incepto  destitisset.  Proelia  navalia,  quanti  fue- 
rint  momenti,  ex  multis  exemplis  patet.  Pugna  ad 
Actium  orbis  imperium  determinavit.  Pugna  ad  in- 
sulas  Cuvsolares  circulum  in  naribus  Turca?  posuit. 
Multoties  certe  evenit,  ut  victoria?  navales  finem  sum- 
ma?  belli  attulerint.  Sed  hoc  factum  est,  cum  alea? 
hujusmodi  proeliorum  totius  belli  fort  una  commissa 
est.  Illud  minime  dubium,  quod  qui  maris  potitur 
dominio,  in  magna  libertate  agit,  et  tantum,  quantum 
velit,  de  bello  sumere  potest;  ubi  contra,  qui  terre- 
stribus  copiis  est  superior,  nihilorainus  plurimis  an- 
gustiis  conflictatur.  At  hodie,  atque  apud  nos  Euro- 
pa?os,  si  unquam,  aut  uspiam,  potentia  navalis  (qua? 
quidem  huic  regno  Britannia?  in  dotem  cessit)summi 
ad  rerum  fastigia  momenti  est ;  turn  quia  pleraque 
Europa?  regna  mediterranea  simpliciter  non  sunt,  sed 
maxima  ex  parte  mari  cincta  ;  turn  etiam,  quia  utri- 
usque  India?  thesauri  et  opes  imperio  maris  veluti  ac- 
cessorium  quiddam  existunt. 

10.  Bella  moderna,  veluti  in  tenebris  gesta,  censeri 
possunt,  pra?  gloria  et  decore  vario,  qua?  in  homines 
militares,  priscis  temporibus,  a  rebus  bellicis  resilire 
solebant.  Habemus  hodie,  fortasse  ad  animos  faci- 
endos,  ordines  quosdam  honorificos  militia?,  qui  tamen 
jam  facti  sunt  et  armis  et  toga?  communes.  Etiam 
in  scutis  gentilitiis  stemmata  nonnulla  habemus:  in- 
super  hospitia  qua?dam  publica,  militibus  emeritis  et 
mutilatis  destinata,  et  hujusmodi.  Verum,  apud  ve- 
teres,  in  locis,  ubi  victoria?  parta?  sunt,  extructa  tro- 
pica;  laudationes  funebres,  et  monumenta  magnifica 
occumbentium  in  bello  ;  corona?  civica?,  militares,  sin- 
gulis concessa? ;  nomen  ipsum  imperatoris,  quod 
postea  reges  maximi  a  belli  ducibus  mutuati  sunt; 
redeuntium  ducum,  bellis  prospere  confectis,  celebres 
triumphi  ;  donativa,  atque  largitiones  ingentes  in  mi- 
lites,  sub  exercituum  dimissionem  :  Ha?c  (inquam) 
tot  et  tanta  fuerunt,  et  tara  insigni  splendore  coru- 
scantia,  nt  pectoribus  mortalium,  etiam  maxime  con- 

glaciatis,  ignicuios  subdere,  eaque  ad  bellum  inflam- 
mare,  potuerint.  Ante  omnia  vero  mos  ille  trium- 
pbandi  apud  Romanos,  non  res  erat  ex  pompa,  aut 
spectaculum  quoddam  inane,  sed  inter  prudentissima 
plane  nobilissimaque  instituta  numerandus :  utpote 
qui  in  se  haec  tria  haberet;  ducum  decus  et  gloriam; 
aerariiex  spoliis  locupietationem  ;  etdonativa  militum. 
Verum  honor  triumphi  fortasse  monarchiis  non  corn- 
petit,  praeterquam  in  personis  regis  ipsius,  aut  filio- 
rum  regis.  Quod  etiam  temporibus  imperatorum 
Roma3  obtinuit;  qui  honorem  ipsum  triumphi,  sibi 
et  riliis  suis,  de  bellis,  qua?  praesentes  ipsi  confecerar.it, 
tanquam  peculiarem  reservarunt :  vestimenta  autem 
solummodo,  et  insignia  triumphalia,  aliis  ducibus  in- 
dulserunt. 

Verum,  ut  sermones  hos  claudamus  ;  nemo  est  (ut 
testatur  sacra  Scriptura)  qui,  sollicite  cogitando,  potest 
apponere  ad  staiuram  suam  cubitum  unum;  in  pusillo 
scilicet  corporis  humani  modulo:  Caeterum,  in  magna 
regnorum  et  rerumpublicarum  fabrica  imperium  am- 
plificare  et  fines  proferre,  reges  penes  et  dominantes 
est.  Nam  prudenter  introducendo  leges,  instituta, 
et  consuetudines,  quales  jam  proposuimus,  et  alias 
his  similes,  posteris,  et  seculis  futuris,  magnitudinis 
sementem  fecerint.  Verum  ista  consilia  apud  prin- 
cipes  raro  tractantur,  sed  res  fortunse  plerunque  com- 
mittitur. 

Atque  haec  habuimus,  quae  de  proferendis  imperii 
finibus  in  praesentia  occurrunt.  Verum  quorsum  ista 
commentatio ;  cum  monarchia  Romana  futura  sit 
inter  mundanas(ut  creditur)  ultima?  Nisi  quod  nobis, 
instituto  nostro  fidis,  neque  uspiam  de  via  declinanti- 
bus  (quandoquidem  amplificatio  imperii  fuerit  inter 
officia  tria  politices  tertium)  illud  omnino  praetermit- 
tere  non  licuerit.  Restat  jam  desideratum  alteram  ex 
iis,  quae  posuimus,  duobus,  nimirum,  de  justitia  uni- 
versali,  sive  de  fontibus  juris. 

Qui  de  legibus  scripserunt,  omnes,  vel  tanquam 
philosophi,  vel  tanquam  jurisconsulti,  argumentum 
illud  tractaveruut.  Atque  philosophi  proponunt  multa, 

dictu  pulchra,  sed  ab  usu  remota.  Jurisconsulti 
autem,  suas  quisque  patriae  legum,  vel  etiam  Romana- 
rura,  aut  Pontificiarum,  placitis  obnoxii  et  addicti, 
judicio  sincero  non  utuntur,  sed  tanquam  e  vinculis 
sermocinantur,  Certe  cognitio  ista  ad  viros  civiles 
proprie  spectat ;  qui  optime  norunt,  quid  ferat  socie- 
tas  humana,  quid  salus  populi,  quid  aequitas  naturalis, 
quid  gentium  mores,  quid  rerumpublicarum  formae 
diversae :  ideoque  possint  de  legibus,  ex  principiis  et 
prseceptis,  tam  aequitatis  naturalis,  quam  politices, 
decernere.  Quamobrem  id  nunc  agatur,  ut  fontes 
justitiae  et  utilitatis  publicae  petantur,  et  in  singulis 
juris  partibus  character  quidam  et  idea  justi  exhibea- 
tur,  ad  quam  particularium  regnorum  et  rerumpubli- 
carum leges  probare,  atque  inde  emendationem  moliri, 
quisque,  cui  hoc  cordi  erit  et  curae,  possit.  Hujus 
igitur  rei,  more  nostro,  exemplum  in  uno  titulo  pro- 
ponemus. 

Exemplum   Tractatus   de  Justitia   Universali,  sive  de 
Fontibus  Juris,  in  uno  Titulo,  per  Aphorismos. 

Procemium. 

Aphorismus  I. 

In  societate  civili  aut  lex  aut  vis  valet.  Est  autem 
et  vis  quaedam  legem  simulans:  et  lex  nonnulla  magis 
vim  sapiens,  quam  aequitatem  juris.  Triplex  est  igitur 
injustitiae  fons :  vis  mera ;  illaqueatio  malitiosa  prae- 
textu  legis;  et  acerbitas  ipsius  legis. 

Aphorismus  II. 
Firmamentum  juris  privati  tale  est.  Qui  injuriam 
facit,  re  utilitatem  aut  voluptatem  capit,  exemplo 
periculum.  Caateri  utilitatis  aut  voluptatis  illius  par- 
ticipes  non  sunt,  sed  exemplum  ad  se  pertinere  putaut. 
Itaque  facile  coeunt  in  consensum,  ut  caveatur  sibi 
per  leges ;  ne  injuriae  per  vices  ad  singulos  redeant. 
Quod  si  ex  ratione  temporum,  et  couimunione  culpa-, 
id   eveuiat  ut  pluribus   et    potentioribus,    per  legem 

aliquam,  periculum    creetur,   quam   caveatur,    factio 
solvit  legem  ;  quod  et  saepe  fit. 

Aphorismus  III. 

At  jus  privatum  sub  tutela  juris  publici  latet.  Lex 
enim  cavet  civibus,  magistratus  legibus.  Magistra- 
tumn  autem  auctoritas  pendet  ex  majestate  imperii,  et 
fabrica  politiae,etlegibusfundamentalibus.  Quare,siex 
ilia  parte  sanitas  fuerit,  et  recta  constitutio,  leges  erunt 
in  bono  usu  ;  sin  minus,  parum  in  iis  prsesidii  erit. 

Aphorismus  IV 

Neque  tamen  jus  publicum  ad  hoc  tantum  spectat, 
ut  addatur  tanquam  custos  juri  privato,  ne  illud  vio- 
letur,  atque  ut  cessent  injuria? ;  sed  extenditur  etiam 
ad  religionem,  et  arma,  etdisciplinam,  etornamenta,  et 
opes,  denique  ad  omnia  circa  bene  esse  civitatis. 

Aphorismus  V 

Finis  enim  et  scopus,  quem  leges  intueri,  atque  ad 
quem  jussiones  et  sanctiones  suas  dirigere  debent,  non 
alius  est,  quam  ut  cives  feliciter  degant :  id  fiet,  si 
pietate  et  religione  recte  instituti ;  moribus  honesti; 
armis  adversus  hostes  externos  tuti;  legum  auxilio 
adversus  seditiones  et  privatas  injurias  muuiti  ;  imperio 
et  magistratibus  obsequentes  ;  copiis  et  opibus  locu- 
pletes  et  florentes  fuerint.  Harum  autem  rerum  in- 
strumenta  et  nervi  sunt  leges. 

Aphorismus  VI. 

Atque  hunc  finem  optimae  leges  assequuntur;  plu- 
rimae  vero  ipsarum  aberrant.  Leges  enim  mirum  in 
modum,  et  maximo  intervallo,  inter  se  differunt:  ut 
alias  excellant,  aliae  mediocriter  se  habeant,  alias  pror- 
sus  vitiosae  sint.  Dictabimus  igitur  pro  judicii  nostri 
modulo  quasdam  tanquam  legum  leges;  ex  quibus 
informatio  peti  possit,  quid  in  singulis  legibus  bene 
aut  perperam  position  aut  constitution  sit. 

Aphorismus  VII. 
Antequam  vero  ad  corpus  ipsutn  legum  particula- 

rium  deveniamus ;  perstringemus  paucis  virtutes  et 
dignitates  legum  in  genere.  Lex  bona  censeri  possit, 
quae  sit  intimatione  certa,  praecepto  justa,  executione 
commoda ;  cum  forma  polities  congrua,  et  generans 
virtutem  in  subditis. 


TITULUS  I. 

De  prima  Dignitate  Legum,  ut  sint  certa. 

Aphorismus  VIII. 

Legis  tantum  interest  ut  certa  sit,  ut  absque  hoc  nee 
justa  esse  possit.  Si  enim  incertam  vocem  del  tuba, 
quis  se  parabit  ad  bellum  ?  Similiter,  si  incertam  vo- 
cem det  lex,  quis  se  parabit  ad  parendum?  Ut  mo- 
neat  igitur  oportet,  priusquam  feriat.  Etiam  illud 
recte  positum  est :  optimam  esse  legem.,  quae  mini- 
mum relinquit  arbitrio  judicis  :  id  quod  certitudo  ejus 
praestat. 

Aphorismus  IX. 

Duplex  legum  incertitudo ;  altera,  ubi  lex  nulla 
piaescribitur ;  altera,  ubi  ambigua  etobscura.  Itaque 
de  casibus  omissis  a  lege  primo  dicendum  est;  ut  in 
his  etiam  inveniatur  aliqua  norma  certitudinis. 


De  casibus  omissis  a  lege. 

Aphorismus   X. 

Angustia  prudentiae  humanae,  casus  omnes,  quos 
tempus  reperit,  non  potest  capere.  Non  raro  itaque 
se  ostendunt  casus  omissi  et  novi.  In  hujusmodi  ca- 
sibus triplex  adhibetur  remedium,  sive  supplemen- 
tum  :  vel  per  processum  ad  similia ;  vel  per  usum  ex- 
emplorum,  licet  in  legem  non  coaluerint ;  vel  per  ju- 
risdictiones,  quae  statuunt  ex  arbitrio  boni  yiri,  et  se- 
cundum discretione.m  sanam,  sive  illae  curiae  fuerint 
praetoriae,  sive  censoriae. 


442  De  Augmentis  Scientiarum.     [Lib.  VI  f  J. 

De  proccssu  ad  similia,  et  extensionibus  legum. 

Aphorismus  XI. 

In  casibus  omissis  deducenda  est  norma  legis  a  si- 
niilibus;  sed  caute,  et  cum  judicio:  circa  quod  servan- 
da? sunt  regular  sequentes.  Ratio  prolifica,  consue- 
tudo  sterilis  esto,  nee  generet  casus.  Itaque  quod 
contra  rationem  juris  receptum  est,  vel  etiam  ubi  ra- 
tio ejus  est  obscura,  non  trahendum  est  ad  consequen- 
tial!). 

Aphorismus  XII. 
Bonum  publicum  insigne  rapit  ad  se  casus  omissos. 
Quamobrem,  quando  lex  aliqua  reipublicae  commoda 
notabiliter  et  majorem  in  modum  intuetur  et  procurat, 
interpretatio  ejus  £xtensiva  esto,  etamplians. 

Aphorismus  XIII. 

Durum  est,  torquere  leges,  ad  hoc,  ut  torqueant 
homines.  Non  placet  igitur  extendi  leges  pcenales, 
multo  minus  capitales,  ad  delicta  nova.  Quod  si  cri- 
men vetus  fuerit,  et  legibus  notum,  sed  prosecutio  ejus 
incidat  in  casum  novum,  a  legibus  non  provisum  ;  om- 
niuo  recedatur  a  placitis  juris,  potius  quam  delicta 
maneant  impunita. 

Aphorismus  XIV 

In  statutis,  quae  jus  commune  (praesertim  circa  ea, 
qua*  frequenter  incidunt,  et  diu  coaluerunt)  plane 
abrogant,  non  placet  procedi  per  similitudinem  ad 
casus  omissos.  Quando  enim  respublica  tota  lege 
diu  caruerit,  idque  in  casibus  expressis  ;  parum  peri- 
culi  est,  si  casus  omissi  expectent  remedium  a  statuto 
novo. 

Aphorismus  XV 

Statuta,  qua;  manifesto  temporis  leges  fuere,  atque 
ex  occasionibus  reipublicse  tunc  invalescentibus  natae; 
mutata  ratione  temporum,  satis  habent,  si  se  in  pro- 
priis  casibus  sustinere  possiut :  praeposterum  autem 
esset,  si  ad  casus  omissos  ullo  modo  traherentur 

Aphorismus  XVI. 
Consequentiae  non  est  consequentia;  sed  sisti  debet 
extensio  intra  casus  proximos :  alioqui  labetur  pau- 
latim  ad  dissimilia,  et  magis  valebunt  acumina  inge- 
niorum,  quam  auctoritates  leg  urn. 

Aphorismus  XVII. 
In  legibus  et  statutis  brevioris  styli,  extensio  faci- 
enda  est  liberius.  At  in  illis,  quae  sunt  enumerativa 
casuum  particularium,  cautius.  Nam  ut  exceptio  fir- 
mat  vim  legis,  in  casibus  non  exceptis ;  ita  enumera- 
tio  infirmat  earn,  in  casibus  non  enumeratis. 

Aphorismus    XVIII. 

Statutum  explanatoriumclauditrivos  statuti  prions; 
nee  recipitur  postea  extensio  in  alterutro  statuto.  Ne- 
que  enim  facienda  est  super-extensio  a  judice,  ubi 
semel  ccepit  fieri  extensio  a  lege. 

Aphorismus  XIX. 

Solennitas  verborum  et  actorum  non  recipit  exten- 
sionein    ad  sirailia.     Perdit   enim   naturam  solenuis, 
quod  transit  a  more  ad  arbitrium  :  et  introduction© 
vorum,  corrumpit  majestatem  veterum. 

Aphorismus  XX. 

Proclivis  est  extensio  legis  ad  casus  post-natos,  qui 
in  rerum  natura  non  fuerunt  tempore  legis  latae.  Ubi 
enim  casus  exprimi  non  poterat,  quia  tuncnullus  erat, 
casus  omissus  habetur  pro  expresso,  si  similis  fuerit 
ratio. 

Atque  de  extensionibus  legum,  in  casibus  omissis, 
haec  dicta  sint :  nunc  de  usu  exemplorum  dicendum. 

De  exemplis,  et  usu  eorum . 

Aphorismus  XXI. 

De  exemplis  jam  dicendum  est,  exquibusjus  hau- 
riendum  sit,  ubi  lex  deficit.  Atque  de  cousuetudine, 
quae  legis  species  est,   deque  exemplis,  quae  per  fre- 

quentem  usumin  consuetudinem  transierunt,  tanquam 
legem  tacitam,  suo  loco  dicemus.  Nunc  autem  de 
exemplis  loquimur,  quae  raro  et  sparsim  interveniunt, 
nee  in  legis  vim  coaluerunt;  quando  et  qua  cautione, 
norma  juris  ab  ipsis  petenda  sit,  cum  lex  deficiat, 

Aphorismus    XXII. 

Exempla  a  temporibus  bonis  et  moderatis  petenda 
sunt,  non  tyrannicis,  aut  factiosis,  aut  dissolutis.  Hu- 
jusmodi  exempla  temporis  partus  spurii  sunt;  et  ma- 
gis  nocent,  quam  docent. 

Aphorismus  XXIII. 

In  exemplis,  recentiora  habenda  sunt  pro  tutioribus. 
Quod  enim  paulo  ante  factum  est,  unde  nullum  sit  se- 
cutum  incommodum,  quid  ni  iterum  repetatur?  Sed 
tamen  minus  habent  auctoritatis  recentia.  Et  si  forte 
res  in  melius  restitui  opus  sit,  recentia  exempla  magis 
seculum  suum  sapiunt,  quam  rectam  rationem. 

Aphorismus  XXIV 

At  vetustiora  exempla  caute  et  cum  delectu  reci- 
pienda :  decursus  siquidem  aetatis  multa  mutat,  ut 
quod  tempore  videatur  antiquum,  id  perturbatione,  et 
inconformitate  ad  praesentia,  sit  plane  novum.  Medii 
itaque  temporis  exempla  sunt  optima,  vel  etiam  talis 
temporis,  quod  cum  tempore  currente  plurimum  con- 
veniat;  quod  aliquando  praestat  tempus  remotius,  ma- 
gis quam  in  proximo. 

Aphorismus  XXV 

Intra  fines  exempli,  vel  citra  potius,  se  cohibeto,  nee 
illos  ullo  modo  excedito.  Ubi  enim  non  adest  norma 
legis,  omnia  quasi  pro  suspectis  habenda  sunt :  itaque 
utinobscuris,  minimum  sequitor 

Aphorismus   XXVI. 

Cavendum  ab  exemplorum  fragmentis  et  compen- 
diis:  atque  integrum  exemplum,  et  universus  ejus  pro- 
cessus introspiciendus.  Si  enim  incivile  sit,  nisi  tota 
lege  perspecta,  de  parte  ejus  judicare,  mult'o  magis 

hoc  valere  debet  in  exemplis  ;  quae  ancipitis  sunt  usus, 
nisi  valde  quadrent. 

Aphorismus  XXVII. 

In  exemplis  plurimum  interest,  per  quas  manus 
transierint  et  transacta  sint.  Si  enim  apud  scribas 
tantum,  et  ministros  justitiae,  ex  cursn  curiae,  absque 
notitia  inanifesta  superiorum,-  obtinuerint ;  aut  etiam 
apud  errorum  magistrum  populum ;  conculcanda  sunt, 
et  parvi  facienda.  Sin  apud  senatores,  aut  judices, 
aut  curias  principales,  ita  sub  oculis  posita  fuerint,  ut 
necesse  fueritilla,  approbationejudicum  saltern  tacita, 
munitafuisse,  plus  dignationis  habent. 

Aphorismus  XXVIII. 

Exemplis,  quas  publicata  fuerint,  utcunque  minus 
fuerint  in  usu,  cum  tamen  sermonibus  et  disceptatio- 
nibus  hominurn  agitata  et  ventilata  extiterint,  plus  au- 
ctoritatis  tribuendum  :  quseveroin  scriniis  et  archivis 
manserunt  tanquam  sepulta,  et  palam  in  oblivionem 
transierunt,  minus.  Exempla  enim,  sicut  aqua?,  in 
profluente  sanissima. 

Aphorismus  XXIX. 

Exempla,  quae  ad  leges  spectant,  non  placet  ab 
historicis  peti,  sed  ab  actis  publicis  et  traditionibus 
diligentioribus.  Versatur  enim  infelicitas  quaedam 
inter  historicos  vel  optimos,  ut  legibus  et  actis  judicia- 
libus  non  satis  immorentur ;  aut  si  forte  diligentiam 
quandam  adhibuerint,  tamen  ab  authenticis  longe  va- 
rient. 

Aphorismus  XXX. 
Exemplum,  quod  aetas  contemporanea  aut  proxima 
respuit,  cum  casus  subinde  recurreret,  non  facile  ad- 
mittendum  est.  Neque  enim  tantum  pro  illo  facit, 
quod  homines  illud  quandoque  usurparunt;  quam 
contra,  quod  experti  reliquerunt. 

Aphorismus  XXXI. 
Exempla  in  consilium  adhibentur,  non  utique  ju- 

bent,  aut  imperant.     Igitur  ita  regantur,  nt  auctoritas 
praeteriti  temporis  flectatur  ad  usum  praesentis. 

Atque  de  inforraatione  ab  exemplis,  ubi  lex  deficit, 
haec  dicta  sint.  Jam  dicendum  de  curiis  praetoriis  et 
censoriis. 


De  curiis  prcetoriis  et  censoriis. 

Aphorismus  XXXII. 

Curiae  sunto  et  jurisdictiones,  quae  statuant  ex  arbi- 
trio  boni  viri  et  discretione  sana,  ubi  legis  norma  de 
ficit.  Lex  enim  (ut  antea  dictum  est)  non  sufficit  ca- 
sibus ;  sed  ad  ea,  quae  plerunque  accidunt,  aptatur : 
sapientissima  autera  restempus  (ut  ab  antiquis  dictum 
«st)  et  novorum  casuum  quotidie  auctor  et  inventor 

Aphorismus  XXXIII. 

Interveniunt  autem  novi  casus  et  in  criminalibus, 
qui  poena  indigent ;  et  in  civilibus,  qui  auxilio.  Cu- 
rias, qua?  ad  priora  ilia  respiciunt,  censorias  ;  quae  ad 
posteriora,  praetorias  appellamus. 

Aphorismus    XXXIV 

Habento    curiae    censoriae   jurisdictionem   et   pote 
statem,  non   tantum  nova  delicta  puniendi,  sed  etiam 
pcenas  a  legibus  constitutas  pro  delictis  veteribus  au- 
gendi,  si  casus  fuerint  odiosi  et  enormes,  modo  non 
sint  capitales.     Enorme  enim,  tanquam  novum  est. 

Aphorismus   XXXV 

Habeant  similiter  curiae  praetoriae  potestatem,  tarn 
subveniendi  contra  rigorem  legis,  quam  supplendi  de- 
fectum legis.  Si  enim  porrigi  debet  remedium  ei, 
quern  lex  praeteriit,  multo  magis  ei,  quern  vulneravit. 

Aphorismus  XXXVI. 

Curiae  istae  censoriae  et  praetoriae  omnino  intra  casus 
enormes  et  extraordinarios  se  continento,  nee  juris- 
dictiones ordinarias  invadunto  ;  ne  forte  tendat  res  ad 
supplantationem  legis,  magis  quam  ad  supplementum. 


Cap.  III.]      De  Augmentis  Scientiarum.  447 

Aphorismus  XXXVII. 

Jurisdictiones  istae  in  supremis  tan  turn  curiis  resi- 
dento,  nee  ad  inferiores  communicantor.  Parnm  enim 
abest  a  potestate  leges  condendi,  potestas  eas  supplen- 
di,  aut  extendendi,  aut  moderandi. 

Aphorismus  XXXVIII. 

At  curiae  illse  uni  viro  ne  committantur,  sed  ex  pin- 
ribus  constent.  Nee  decreta  exeant  cum  silentio  ;  sed 
judices  sententiae  suae  rationes  adducant,  idquepalam, 
atque  adstante  corona  :  ut  quod  ipsa  potestate  sit  li- 
berum,  fama  tamen  et  existimatione  sit  circumscri- 
ptum. 

Aphorismus  XXXIX. 

Rubricae  sanguinis  ne  sunto  ;  nee  de  capitalibus,  in 
quibuscunque  curiis,  nisi  ex  lege  nota  et  certa,  pro- 
nunciato.  Indixit  enim  mortem  Deus  ipse  prius  ;  po- 
stea  inflixit.  Nee  vita  eripienda  nisi  ei,  qui  se  in  suam 
vitam  peccare  prius  nosset. 

Aphorismus  XL. 

In  curiis  censoriis  calculum  tertiumdato;  ut  judi- 
cibus  non  imponatur  necessitas,  aut  absolvendi,  aut 
condemnandi ;  sed  etiam  ut  Non  liquere  pronunciare 
possint.  Etiam  censoria  non  tantum  poena,  sed  et 
nota  esto;  scilicet,  quae  non  infligat  supplicium,  sed, 
aut  in  admonitionem  desinat,  aut  reos  ignominia  levi, 
et  tanquam  rubore  castiget. 

Aphorismus  XLI. 

In  curiis  censoriis,  omnium  magnorum  criminum  et 
scelerum  actus  inchoati  et  medii  puniuntor  ;  licet  non 
sequatur  effectus  consummatus  :  isque  sit  earum  curi- 
arum  usus  vel  maximus  :  cum  et  severitatis  intersit, 
initia  scelerum  puniri;  et  clementiae,  perpetrationem 
eorum  (puniendo  actus  medios)  intercipi. 

Aphorismus  XLII. 
Cavendum  in  primis,  ne  in  curiis  praetoriis  praebea- 
tur  auxilium  in  casibus,    quos  lex  non  tarn  omisit, 

quanTpro  levibus  contempsit,  aut  pro  odiosis  remedio 
indignos  judicavit. 

Aphorismus   XLIII. 

Maxime  omnium  interest  certitudinis  legum  (de 
qua  nunc  agiraus)  ne  curiae  praetoriae  intumescant  et 
exundent  in  tantura,  ut  pretextu  rigoris  legum  miti- 
gandi,  etiam  robur  et  nervos  iis  incidant,  aut  laxent; 
omnia  trahendo  ad  arbitrium. 

Aphorismus   XLIV 

Decernendi  contra  statutum  exprsseum,  sub  ullo 
aequitatis  praetextu,  curiis  praetoriis  jus  ne  esto.  Hoc 
enim  si  fieret,  judex  prorsus  transiret  in  legislatorem, 
atque  omnia  ex  arbitrio  penderent. 

Aphorismus  XLV 

A  pud  nonnullos  receptum  est,  ut  jurisdictio,  quae 
decernit  secundum  aequum  et  bonum,  atque  ilia  altera, 
qua-  procedit  secundum  jus  strictum,  iisdem  curiis  de- 
putentur :  apud  alios  autem,  ut  diversis.  Omnino 
placet  curiarum  separatio.  Neque  enim  servabitur 
distinctio  casuum,  si  fiat  commixtio  jurisdictionum  : 
sed  arbitrium  legem  tandem  trahet. 

Aphorismus  XLVI. 

?son  sine  causa  in  usum  venerat  apud  Romanos  al- 
bum praetoris,  in  quo  praescripsit  et  publicavit  quo- 
modoipse  jus  dicturus  esset.  Quo  exemplo  judices 
in  curiis  praetoriis,  regulas  sibi  certas  (quantum  fieri 
potest)  proponere,  easque  publice  affigere  debent. 
Etenim  optima  est  lex,  quae  minimum  relinquit  arbi- 
trio judicis  :    optimus  judex,  qui  minimum  sibi. 

^  erum  de  curiis  istis  fusius  tractabimus,  cum  ad 
locum  de  judiciis  veniemus ;  obiter  tantum  jam  lo- 
cuti  de  iis,  quatenus  expediant,  et  suppleant  omissa  a 
lese. 

De  retrospectione  legum. 

Aphorismus  XLVII. 
Est  et  aliud  genus  supplement!  casuum  omissorum, 
cum  lex  legem  supervenit,  atque  simul  casus  omissos 
trahit.  Id  fit  in  legibus,  sive  statutis,  quae  retrospi- 
ciunt,  ut  vulgo  loquuntur:  cujus  generis  leges  raro,  et 
magna  cum  cautione  sunt  adhibendae :  neque  enim 
placet  Janus  in  legibus. 

Aphorismus  XLVIII. 

Qui  verba  aut  sententiam  legis  captione  et  fraude 
eludit  et  circumscribit,  dignus  est  qui  etiam  a  lege  se- 
quente  innodetur.  Igitur  in  casibus  fraudis  et  eva- 
sionis  dolosae  justum  est,  ut  leges  retrospiciant,  atque 
alterae  alteris  in  subsidiis  sint;  ut  qui  dolos  meditatur 
et  eversionem  legum  praesentium,  saltern  a  futuris 
metuat. 

Aphorismus  XLIX. 

Leges,  quae  actorum  et  instrumentorum  veras  in- 
tentiones  contra  formularum  aut  solennitatum  defe- 
ctus  roborant  et  confirmant,  rectissime  praeterita  com- 
plectuntur :  legis  enim,  quae  retrospicit,  vitium  vel 
praecipuum  est,  quod  perturbet.  At  hujusmodi  leges 
confirmatoriae  ad  pacem  et  stabilimentum  eorum,  quae 
transacta  sunt,  spectant.  Cavendum  tamen  est,  ne 
convellantur  res  judicatae. 

Aphorismus  L. 

Diligenter  attendendum,  ne  eae  leges  tantum  ad 
praeterita  respicere  putentur,  quae  anteacta  infirmant : 
sed  et  eae,  quae  futura  prohibent  et  restringunt,  cum 
praeteritis  necessario  connexa.  Veluti,  si  quae  lex  ar- 
tificibus  aliquibus  interdicat,  ne  mercimonia  sua  in 
posterum  vendant ;  haec  sonat  in  posterum,  sed  opera- 
tur  in  praeteritum  :  neque  enim  illis  alia  ratione  vi- 
ctum  quaerere  jam  integrum  est. 

Aphorismus  LI. 

Lex  declaratoria  omnis,  licet  non  habeat  verba  de 
praeterito,  tamen  ad  praeterita,  ipsa  vi  declarationis, 
omnino  trahitur.  Non  enim  turn  incipit  interpretatio 
cum  declarator,  sed  efficitur  tanquam  contemporanea 
ipsi  legi.  Itaque  leges  declaratorias  ne  ordinato,  nisi 
in  casibus,  ubi  leges  cum  justitia  retrospicere  possint. 

Hie  vero  earn  partem  absolvimus,  qu33  tractat  de 
incertitudine  legum  ubi  invenitur  lex  nulla.  Jam  di- 
cendum  est  de  altera  ilia  parte,  ubi  scilicet  lex  extat 
aliqua,  sed  perplexa  et  obscura. 

De  obscuritate  legum. 

Aphorismus  LII. 

Obscuritas  legum  a  quatuor  rebus  originem  ducit : 
vel  ab  accumulatione  legum  nimia,  praesertim  admix- 
tis  obsoletis  ;  vel"  a  descriptione  earum  ambigua,  aut 
minus  perspicua  et  dilucida ;  vel  a  modis  enucleandi 
juris  neglectis,  aut  non  bene  institutis ;  vel  denique  a 
contradictione  et  vacillatione  judiciornm. 

De  accumulatione  legum  nimia, 

Aphorismus  LIII. 

Dicit  propheta  ;  Pluet  super  eos  laqueos.  Non  sunt 
autem  pejores  laquei,  quam  laquei  legum,  praesertim 
pcenalium;  si  numero  immensse  et  temporis  decursu 
inutiles,  non  lucernam  pedibus  prsebeant,  sed  retia 
potius  objiciant. 

Aphorismus  LIV. 

Duplex  in  usum  venit  statuti  novi  condendi  ratio. 
Altera,  statuta  priora  circa  idem  subjectum  confirmat 
et  roborat;  dein  nonnulla  addit  aut  mutat.  Altera 
abrogat  et  delet  cuncta,  quae  ante  ordinata  sunt,  et  de 
integro  legem  novam  et  uniformem  substituit.     Placet 

posterior  ratio.  Nam  ex  priore  ratione,  ordinationes 
deveniunt  complicatae  et  perplexae  :  et  quod  instat 
agitur  sane,  sed  corpus  legum  interim  redditur  vitio- 
sum.  In  posteriore  autem  major  certe  est  adhibenda 
diligentia,  dum  de  lege  ipsa  deliberatur ;  etanteacta 
scilicet  evolvenda  et  pensitanda,  antequam  lex  fera- 
tur :  sed  optime  procedit  per  hoc  legum  concordia 
in  futurum. 

Aphorismus  LV 

Erat  in  more  apud  Athenienses,  ut  contraria  legum 
capita  (quae  antinomias  vocant)  quotannis  a  sex  viris 
pxaminarentur,  et  quae  reconciliari  non  poterant,  pro- 
eonerentur  populo,  ut  de  illis  certum  aliquid  statue- 
retur  Ad  quorum  exemplum  ii,  qui  potestatem  in 
singulis  politiis  legum  condendarum  habent,  per  tri- 
ennium,  aut  quinquennium,  aut,  prout  videbitur,  an- 
tinomias retractanto.  Ese  autem  a  viris,  ad  hoc  dele- 
gatis,  prius  inspiciantur  et  praeparentur,  et  demum 
comitiis  exhibeantur  ;  ut  quod  placuerit,  per  suffragia 
stabiliatur  etfigatur. 

Aphorismus  LVI. 

Neque  vero  contraria  legum  capita  reconciliandi, 
et  omnia  (ut  loquuntur)  salvandi,  per  distinctiones 
subtiles  et  quaesitas,  nimis  sedula  aut  anxia  cura  esto. 
Ingenii  enim  haec  tela  est :  atque  utcunque  mode- 
stiam  quandam  et  revereutiam  prae  se  ferat,  inter  noxia 
tamen  censenda  est ;  utpote  quae  reddat  corpus  univer- 
sum  legum  varium  et  male  consutum.  Melius  est 
prorsus  ut  succumbant  deteriora,  et  meliora  stent  sola. 

Aphorismus  LVII. 

Obsoletae  leges,  et  quae  abierunt  in  desuetudinem, 
non  minus  quam  antinomiae,  proponantur  a  delegatis 
ex  officio  tollendae.  Cum  enim  statutum  expressum 
regulariter  desuetudine  non  abrogetur,  fit  ut  ex  con- 
temptu  legum  obsoletarum  fiat  nonnulla  auctoritatis 
jactura  etiam  in  reliquis:  et  sequitur  tormenti  illud 
genus  Mezentii,  ut  leges  vivae  in  complexu  mortu- 

arum  perimantur.      Atque  omnino  cavendum  est  a 
gangraena  in  legibus. 

Aphorismus  LVIII. 

Quin  et  in  legibus  et  statutis  obsoletis,  nee  noviter 
promulgatis,  etiriis  praetoriis  interim  contra  eas  decer- 
nendi  jus  esto.  Licet  enim  non  male  dictum  sit,  ne- 
minem  oportere  legibus  esse  sapientiorem,  tamen  in- 
telligatur  hoc  de  legibus,  cum  evigilent,  non  cum 
dormitent.  Contra  recentiora  vero  statuta  (quae  juri 
publico  nocere  deprehenduntur)  non  utique  praeto- 
ribus,  sed  regibus  et  sanctioribns  consiliis,  et  supre- 
mis  potestatibus  auxilium  praebendi  jus  esto  :  earum 
executionem  per  edicta  aut  acta  suspendendo,  donee 
redeant  comitia,  aut  hujusmodi  ccetus,  qui  potestatem 
habeant  eas  abrogandi ;  ne  salus  populi  interim  peri- 
clitetur. 


De  novis  digestis  legum. 

Aphorismus  LIX. 

Quod  si  leges  aliae  super  alias  accumulatae,  in  tarn 
vasta  excreverint  volumina,  aut  tanta  confusione  labo- 
raverint,  ut  eas  de  integro  retractare,  et  in  corpus 
sanum  et  habile  redigere  ex  usu  sit;  id  ante  omnia 
agito,  atque  opus  ejusmodi  opus  heroicum  esto  :  at- 
que auctores  talis  operis  inter  legislatures  et  instaura- 
tores  rite  et  merito  numerantor. 


Aphorismus  LX. 

Hujusmodi  legum  expurgatio,  et  digestum  novum, 
quinque  rebus  absolvitor  Primo,  omittantur  obso- 
leta,  tjuae  Justinianus  antiquas  fabulas  vocat.  Deinde 
ex  antinomiis  recipiantur  probatissimae,  aboleantur 
contrarian.  Tertio  homoionomiae,  sive  leges  quae  idem 
sonant,  atque  nil  aliud  sunt  quam  iterationes  ejusdem 
rei,  expungantur ;  atque  una  quaepiam  ex  iis,  quae 
maxime  est  perfcta,  retineatur  vice  omnium .    Quarto, 

si  quae  legum  nihil  determinent,  sed  quaestiones  tantum 
proponant,  easque  relinquant  indecisas,  similiter  fa- 
cessant.  Postremo,  quae  verbosae  inveniuntur  et  ni- 
mis  prolixae,  contrahantur  magis  in  arctum. 

Aphorismus  LXI. 

Omnino  vero  ex  usu  fuerit,  in  novo  digesto  legum, 
leges  pro  jure  communi  receptas,  quae  tanquam  imme- 
rnoriales  sunt  in  origine  sua,  atque  ex  altera  parte  sta- 
tuta  de  tempore  in  tempus  superaddita,  seorsum  dige- 
rere  et  componere  :  cum  in  plurimis  rebus,  non  eadem 
sit,  in  jure  dicendo,  juris  communis  et  statutorum  in- 
terpretatio  et  administratio.  Id  quod  fecit  Trebo- 
nianus  in  Digesto  et  Codice. 

Aphorismus  LXII. 

Verum  in  hujusmodi  legum  regeneratione,  atque 
structura  nova,  veterum  legum  atque  librorum  legis 
verba  prorsus  et  textum  retineto :  licet  per  centones 
et  portiones  exiguas  eas  excerpere  necesse  fuerit :  ea 
deinde  ordine  contexito.  Etsi  enim  fortasse  commo- 
dius,  atque  etiam,  si  ad  rectam  rationem  respicias, 
melius  hoc  transigi  posset  per  textum  novum,  quam 
per  hujusmodi  consarcinationem  ;  tamen  in  legibus 
non  tam  stylus  et  descriptio,  quam  auctoritas,  et  hujus 
patronus  antiquitas  spectanda  est.  Alias  videri  possit 
hujusmodi  opus  scholasticum  potius  quiddam,  et  me- 
thodus,  quam  corpus  legum  imperantium. 

Aphorismus  LXIII. 
Consultum  fuerit  in  novo  digesto  legum,  vetera  vo- 
lumina  non  prorsus  deleri  et  in  oblivionem  cedere, 
sed  in  bibliothecis  saltern  manere;  licet  usus  eorum 
vulgaris  et  promiscuus  prohibeatur.  Etenim  in  causis 
gravioribus,  non  abs  re  fuerit,  legum  praeteritarum 
mutationes,  et  series  consulere  et  inspicere ;  ac  certe 
solenne  est,  antiquitatem  praesentibus  aspergere.  No- 
vum autem  hujusmodi  corpus  legum  ab  iis,  qui  in 
politiis  singulis  habent  potestatem  legislatoriam,  pror- 

sus  confirmandum  est ;  ne  forte  praetextu  veteres  leges 
digerendi,  leges  novae  imponantur  occulto. 

Aphorismus  LXIV 

Optandum  esset,  ut  hujusmodi  legum  instauratio 
illis  temporibus  suscipiatur,  quae  antiquioribus,  quo- 
rum aeta  et  opera  retractant,  Uteris  et  rerum  cogni- 
tione  praestiterint.  Quod  secns  in  opere  Justiniani 
evenit.  Infelix  res  nainque  est,  cum  ex  judicio  et 
delectu  aetatis  minus  prudentis  et  eruditse  antiquorum 
opera  mutilentur  et  recomponantur.  Veruntamen 
saepe  necessarium  est,  quod  nou  optimum. 

Atque  de  legum  obscuritate,  quae  a  nimia  et  con- 
fusa  earum  accumulatione  fit,  haec  dicta  sint.  Jam  de 
descriptione  earum  ambigua  et  obscura,  dicendum. 

De  Descriptione  legum  perplexa  et  obscura. 

Aphorismus  LXV 

Descriptio  legum  obscura  oritur,  aut  ex  loquacitate 
et  verbositate  earum  ;  aut  rursus  ex  brevitate  nimia; 
aut  ex  prologo  legis  cum  ipso  corpore  legis  pugnante. 

Aphorismus  LXVI. 

De  obscuritate  vero  legurn,  quae  ex  earum  descri- 
ptione prava  oritur,  jam  dicendum  est.  Loquacitas, 
quae  in  perscribendo  leges  in  usum  venit,  et  prolixitas 
non  placet.  Neque  enim,  quod  vult  et  captat,  ullo 
modo  assequitur,  sed  contrarium  potius.  Cum  enim 
casus  singulos  particulares  verbis  appositis  et  propriis 
persequi  et  exprimere  contendat,  majorem  inde  spe- 
rans  certitudinem;  e  contra  quaestiones  multiplices 
parit  de  verbis;  ut  difficilius  procedat  interpretatio 
secundum  sententiam  legis  (quae  sanior  est  et  verior) 
propter  strepitum  verborum. 

Aphorismus  LXVII. 

Neque  propterea  nimis  concisa  et  affectata  brevitas, 
majestatis  gratia,  et  tanquam  magis  imperatoria,  pro- 

banda  est ;  praesertim  his  seculis,  ne  forte  sit  lex 
instar  regulae  Lesbiae.  Mediocritas  ergo  assectanda 
est;  et  verbornm  exquirenda  generalitas  bene  termi- 
nata  ;  quae  licet  casus  comprehensos  non  sedulo  per- 
sequatur,  attamen  non  comprehensos  satis  perspicue 
excludat. 

Aphorismus  LXVIII. 

In  legibus  tamen  atque  edictis  ordinariis  et  politicis, 
in  quibus,  ut  plurimum,  nemo  jurisconsultum  adhi- 
bet,  sed  suo  sensui  confidit,  omnia  fusius  explicari 
debent,  et  ad  captum  vulgi,  tanquam  digito  mon- 
strari. 

Aphorismus  LXIX. 

Neque  nobis  prologi  legum,  qui  inepti  olim  habiti 
sunt,  et  leges  introducunt  disputantes  non  jubentes, 
utique  placerent,  si  priscos  mores  ferre  possemus. 
Sed  prologi  isti  legum  plerunque  (ut  nunc  sunt  tem- 
pora)  necessario  adhibentur,  non  tam  ad  explicationem 
legis,  quam  instar  suasionis,  ad  perferendam  legem  in 
comitiis,  et  rursus  ad  satisfaciendum  populo.  Quantum 
fieri  potest  tamen  prologi  evitentur,  et  lex  incipiat  a 
jussione. 

Aphorismus  LXX. 

Intentio  et  sententia  legis,  licet  ex  praefationibus  et 
praeambulis  (ut  loquuntur)  non  male  quandoque  eli- 
ciatur  ;  attamen  latitudo  autextensio  ejus  ex  illis  mi- 
nime  peti  debet.  Saepe  enim  praeambulum  arripit 
nonnulla  ex  maxime  plausibilibus  et  speciosis  ad  ex- 
emplum,  cum  lex  tamen  multo  plura  complectatur ; 
aut  contra,  lex  restringit  et  limitat  complura,  cujus 
limitationis  rationem  in  praeambulo  inseri  non  fuerit 
opus.  Quare  dimensio  et  latitudo  legis  ex  corpore 
legis  petenda :  nam  praeambulum  saepe  aut  ultra  aut 
citra  cadit. 

Aphorismus  LXXI. 

Est  vero  genus  perscribendi  leges  valde  vitiosum. 
Cum  scilicet  casus,  ad  quern  lex  collimat,  fuse  ex- 
primitur  in  praeambulo :  deindeex  vi  verbi  (talis)  aut 
hujusmodi  relativi,  corpus  legis  retro  vertitur  in  prae- 
ambulum,  unde  praambulum  inseritur  et  incorporatur 

ipsi  legi  :  quod  et  obscurum  est,  et  minus  tutum ; 
quia  non  eadem  adhiberi  consuevit  diligentia  in  pon- 
derandis  et  examinandis  verbis  praeambuli,  quae  adhi- 
betur  in  corpore  ipsins  legis. 

Hanc  partem  de  incertitudine  legum,  quae  ex  mala 
descriptione  ipsarum  ortum  habet,  fusius  tractabimus, 
quando  deinterpretatione  legum  postea  agemus.  At- 
que  de  descriptione  legum  obscura  haec  dicta  sint : 
jam  de  modis  enucleandi  juris  dicendum. 


De  modis  enucleandi  juris,  et  tollendi  ambigua. 

Aphorismus  LXXII. 

Modi  enucleandi  juris,  et  tollendi  dubia,  quinque 
sunt.  Hoc  enim  .fit,  aut  per  perscriptiones  judicio- 
l'um  ;  aut  per  scriptores  authenticos ;  aut  per  libros 
auxiliaris;  aut  per  praelectiones  ;  aut  per  responsa, 
sive  consulta  prudentum.  Haec  omnia,  si  bene  insti- 
tuantur,  praesto  erunt  magna  legum  obscuritati  sub- 
sidia. 

De  perscriptione  judiciorum. 

Aphorismus  LXXIII. 

Ante  omnia,  judicia  reddita  in  curiis  supremis  et 
principalibus,  atque  causis  gravioribus,  praesertim  du- 
biis,  quaeque  aliquid  habent  difficultatis  aut  novitatis, 
diligenter  et  cum  fide  excipiunto.  Judicia  enim  an- 
chorae  legum  sunt,  ut  leges  reipublicae. 

Aphorismus  LXXIV 

Modus  bujusmodi  judicia  excipiendi,  et  in  scripta 
referendi,  talis  esto.  Casus  praecise,  judicia  ipsa  ex- 
acte  perscribito :  rationes  judiciorum,  quas  addu- 
xerunt  judices,  adjicito :  casuum,  ad  exemplum  ad- 
ductorum,  auctoritatem  cum  casibus  principalibus  ne 
commisceto :  de  advocatorum  perorationibus,  nisi 
quidpiam  in  iis  fuerit  admodum  eximium,  sileto. 

Aphorismus  LXXV 

Persona?,  quae  hujusmodi  judicia  excipiant,  ex  ad- 
vocatis  maxime  doctis  sunto,  et  honorarium  liberale 
ex  publico  excipiunto.  Judices  ipsi  ab  -  hujusmodi 
perscriptionibus  abstinento  :  ne  forte  opinionibus  pro- 
priis  addicti,  et  auctoritate  propria  freti,  limites  refe- 
rendarii  transcendant. 

Aphorismus  LXXVI. 

Judicia  ilia,  in  ordine  et  serie  temporis,  digerito  ; 
non  per  methodum  et  titulos.  Sunt  enim  scripta 
ejusmodi,  tanquam  historiae,  aut  narrationes  legum. 
Neque  solum  acta  ipsa,  sed  et  tempora  ipsorum,  ju- 
dici  prudenti  lucem  praebent. 

De  scriptoribus  authenticis. 

Aphorismus  LXXVII. 

Ex  legibus  ipsis,  quae  jus  commune  constituunt ; 
deinde,  ex  constitutionibus  sive  statulis ;  tertio  loco, 
ex  judiciis  perscriptis,  corpus  juris  tantummodo  con- 
stituitor.  Praeter  ilia,  alia  authentica,  aut  nulla  sunto, 
aut  parce  recipiuntor. 

Aphorismus  LXXVIII. 

Nihil  tarn  interest  certitudinis  legum  (de  qua  nunc 
tractamus)  quam  ut  scripta  authentica  intra  fines  mo- 
derates coerceantur,  et  facessat  multitudo  enormis 
auctorum  et  doctorum  in  jure ;  unde  laceratur  sen- 
tentia  legum,  judex  fit  attonitus,  processus  immor- 
tales,  atque  advocatus  ipse,  cum  tot  libros  prolegere 
et  vincere  non  possit,  compendia  sectatur.  Glossa 
fortasse  aliqua  bona ;  et  ex  scriptoribus  classicis  pau- 
ci,  vel  potius  scriptorum  paucorum  pauculae  portiones, 
recipi  possint  pro  authenticis.  Reliquorum  nihilo- 
minus  maneatusus  nonnullus  in  bibliothecis,  ut  eorum 
tractatus  inspiciant  judices,  aut  advocati,  cum  opus 
fuerit :  sed  in  causis  agendis,  in  foro  citare  eos  non 
permittitor,  nee  in  auctoritatem  transeunto. 

De   Ubris  auxiliaribus. 

Aphorismus  LXXIX. 

At  scientiam  juris,  et  practicam,  auxiliaribus  libris 
ne  nudanto,  sed  potius  instruunto.  Ii  sex  in  genere 
suuto.  Institutiones.  De  verborum  significatione. 
De  regulis  juris.  Antiquitates  legum.  Sumrnae. 
AgeDdi  formula?. 

Aphorismus  LXXX. 

Praeparandi  sunt  juvenes  et  novitii,  ad  scientiam  et 
ardua  juris  altius  et  commodius  haurienda  et  imbi- 
benda,  per  institutiones.  Institutiones  illas  ordine 
claro  et  perspicuo  compooito.  In  illis  ipsis  universum 
jus  privatum  percnrrito :  non  alia  oraittendo,  in  aliis 
plus  satis  immorando,  sed  ex  singulis  quaedam  breviter 
delibando,  utad  corpus  legiim  perlegendum  accessuro, 
nil  se  ostendat  prorsus  novum,  sed  levi  aliquanotione 
praeceptum.  Jus  publicum  in  institutionibus  ne  at- 
tingito  :  verum  illud  ex  fontibus  ipsis  hauriatur 

Aphorismls  LXXXI. 

Commentarium  de  vocabulis  juris  conficito.  In  ex- 
plicatione  ipsorum.  et  sensu  reddendo,  ne  curiose  ni- 
mis  aut  laboriose  versator  :  neque  enim  hoc  agitur,  ut 
defiuitiones  verborum  quaerantur  exacte,  sed  explica- 
tiones  tantum,  quae  legendis  juris  libris  viam  aperiaut 
faciliorem.  Tractatum  autem  istum  per  literas  alpha- 
bet! ne  digerito.  Id  indici  alicui  relinquito  :  sed  col- 
locentur  simul  verba,  quae  circa  eandera  rem  versan- 
tur  :  ut  alterum  alteri  sit  juvamento  ad  intelligendum. 

Aphorismus  LXXXII. 

Ad  certitudiuem  legurn  facit  si  quid  aliud)  tracta- 
tus  bonus  et  diligens  de  diversis  regulis  juris.  Is 
digrms  est,  qui  ma.ximis  ingeniis,  et  prudentissimis 
jurisconsultis  committatur.  Xeque  enim  placent, 
quae  in  boc  genere  extant.  Colligendae  autem  sunt 
regulae,  non  tantum  notae  et  vulgatae.  sed  et  aliae 
magis  subtiles  et  recouditae,  quae  ex  legum  et  rerum 

judicatarum  harmonia  extrahi  possint ;  quales  in  ru- 
bricis  optimis  quandoque  inveniuntur  ;  suntque  dicta- 
mina  generalia  rationis,  quae  per  materias  legis  diver- 
sas  percurrunt,  etsunt  tanquam  saburra  juris. 

Aphorismus  LXXXIII. 

At  singula  juris  scita,  aut  placita,  non  intelligantur 
pro  regulis,  ut  fieri  solet  satis  imperite.  Hoc  enirn  si 
reciperetur,  quot  leges,  tot  regulae  :  lex  enim  nil  aliud, 
quam  regula  imperans.  Verum  eas  pro  regulis  ha- 
beto,  quae  in  forma  ipsa  justitise  haerent ;  unde,  ut 
plurimum,  per  jura  civilia  diversarum  rerumpublica- 
rum  esedem  regulse  fere  reperiuntur;  nisi  forte  propter 
relationem  ad  formas  politiarum  varient. 

Aphorismus  LXXXIV 

Post  regulam,  brevi  et  solido  verborum  complexu 
enunciatam,  adjiciantur  exempla,  et  decisiones  casuum 
maxime  luculentae  ad  explicationem  ;  distinctiones  et 
exceptiones  ad  limitationera  ;  cognata  ad  ampliatio- 
nem  ejusdem  regulae. 

Aphorismus  LXXXV 

Recte  jubetur,  ut  non  ex  regulis  jus  sumatur;  sed 
ex  jure  quod  est,  regula  fiat :  neque  enim  ex  verbis 
regulae  petenda  est  probatio,  ac  si  esset  textus  legis  : 
regula  enim  legem  (ut  acus  nautica  polos)  indicat,  non 
statuit. 

Aphorismus  LXXXVI. 

Prseter  corpus  ipsum  juris,  juvabit  etiam  antiqui- 
tates  legum  invisere  ;  quibus  licet  evanuerit  auctoritas, 
manet  tamen  reverentia.  Pro  antiquitatibus  autem  le- 
gum habeantur  scripta  circa  leges  et  judicia;  sive  ilia 
fuerint  edita,  sive  non,  quae  ipsum  corpus  legum  tem- 
pora  praecesserunt.  Earum  siquidem  jactura  facienda 
non  est.  Itaque  ex  iis  utilissima  quseque  excerpito 
(multa  enim  invenientur  inania  et  frivola)  eaque  in 
unum  volumen  redigito  :  ne  antiquae  fabulse,  ut  loqui- 
tur Trebonianus,  cum  legibus  ipsis  misceantur. 

Aphorismus  LXXXVII. 

Practice  vero  plurimum  interest,  ut  jus  universum 
digeratur  ordine  in  locos  et  titulos ;  ad  quos  subito 
(prout  dabitur  occasio)  recurrere  quis  possit,  veluti  in 
promptuarium  paratum  ad  praesentes  usus.  Hujus- 
modi  libri  summarum,  et  ordinant  sparsa,  et  abbrevi- 
ant  fusa  et  prolixa  in  lege.  Cavendum  aiiteui  est,  ne 
summae  istae  reddant  homines  promptos  ad  practicam, 
cessatores  in  scientia  ipsa.  Earum  enim  officium  est 
tale,  utex  iis  recolatur  jus,  non  perdiscatur.  Summae 
autem  omnino  magna  diligentia,  fide,  et  judicio  sunt 
conficiendae,  ne  furtum  faciant  legibus. 

Aphorismus  LXX  XVIII. 

Formulas  agendi  diversas  in  uuoquoque  genere  col- 
ligito.  Nam  et  practical  hoc  interest ;  et  certe  pan- 
dunt  illse  oracula  et  occulta  legum.  Sunt  enim  non 
pauca,  quae  latent  in  legibus :  at  in  formulis  agendi, 
melius  et  fusius  perspiciuntur  ;  instar  pugni  et  palmae. 

De  respotisis  et  consultis. 

Aphorismus  LXXXIX. 

Dubitationes  particuiares,  quae  de  tempore  in  tem- 
pus  emergunt,  dirimendi  et  solvendi  aliqua  ratio  iniri 
debet.  Durum  enim  est,  ut  ii,  qui  ab  errore  cavere 
cupiant,  ducem  viae  non  inveniant,  verum  ut  actus  ipsi 
periclitentur,  neque  sit  aliquis  ante  rem  peiactam 
juris  praenoscendi  modus. 

Aphorismus  XC. 

Responsa  prudentum,  quae  petentibus  dantur  de 
jure,  sive  ab  advocatis  sive  a  doctoribus,  tanta  valeie 
auctoritate,  ut  ab  eorum  sententia  judici  recedere  non 
sit  licitum,  non  placet.  Jura  a  juratis  judicibus  su- 
munto. 

Aphorismus  XCI. 

Tentari  judicia  per  causas  et  personas  fictas,  ut  eo 
modo  experiantur  homines  qualis  futura  sit  legis  nor- 
ma, non  placet.     Dedecorat  enim  majestatem  legum, 

et  pro  praevaricatione  quapiam  censenda  est.     Judicia 
autem  aliquid  habere  ex  scena,  deforme  est. 


Aphorismus  XCII. 

Judicura  igitur  solummodo  tarn  judicia,  qnam  re- 
sponsa  et  consulta  sunto.  Ilia  de  litibus  pendentibus  ; 
haecde  arduis  juris  quaestionibus  in  thesi.  Ea  consulta, 
sive  in  privatis  rebus,  sivein  publicis,  a  judicibus  ipsis 
ne  poscito  (id  enim  si  fiat,  judex  transeat  in  advoca- 
turn)  sed  a  principe,  aut  statu.  Ab  illis  ad  judices 
demandentur  Judices  vero,  tali  auctoritate  freti, 
disceptationes  advocatorum,  vel  ab  his,  quorum  in- 
terest, adhibitorum,  vel  a  judicibus  ipsis,  si  opus  sit, 
assignatoruin,  et  argumenta  ex  utraque  parte,  audi- 
unto  ;  et  re  deliberata  jus  expediunto  et  declaranto. 
Consulta  hujusmodi  inter  judicia  referunto  et  edunto, 
et  paris  auctoritatis  sunto. 

De  praleclionibus. 

Aphorismus  XCIII. 

Prajlectiones  de  jure,  atque  exercitationes  eorum, 
qui  juris  studiis  incumbunt,  et  operam  dant,  ita  insti- 
tuuntor  et  ordinantor,  ut  omnia  tendant  ad  quaestiones 
et  controversias  de  jure  sedandas  potius,  quam  exci- 
tandas.  Ludus  enim  (ut  nunc  fit)  fere  apud  omnes 
instituitur  et  aperitur,  ad  altercationes,  et  quaestiones 
de  jure  multiplicandas,  tanquam  ostentandi  ingenii 
causa.  Atque  hoc  vetus  est  malum.  Etenim  etiam 
apud  antiquos  gloriae  fuit,  tanquam  per  sectas  et  fa- 
ctiones,  quaestiones  complures  de  jure  magis  fovere, 
quam  extinguere,  Id  ne  fiat,  provideto. 

De  vacillalione  judiciorum. 

Aphorismus  XCIV 

Vacillant  judicia,  vel  propter  immaturam  et  praefe- 
stinam  sententiam  ;  vel  propter  aemulationem  curiarum  ; 
vel  propter  malam  et  imperitam  perscriptionem  judi- 

riorum  ;  vel  propter  viam  praebitam  ad  rescissionem 
eorum  nimis  facilem  et  expeditam.  Itaque  providen- 
dum  est,  nt  judicia  emanent,  matura  deliberatione 
prius  habita;  atque  ut  curia?  se  invicem  revereantur; 
atque  ut  judicia  perscribantur  fideliter  et  prudenter ; 
utque  via  ad  rescindenda  judicia,  sit  arcta,  confragosa, 
et  tanquam  muricibus  strata. 

Aphorismus  XCV. 

Si  judicium  redditum  fuerit  de  casu  aliquo  in  aliqua 
curia  principali,  et  similis  casus  intervenerit  in  alia 
curia,  ne  procedito  ad  judicium,  antequam  fiat  con- 
sultatio  in  collegio  aliquo  judicum  majore.  Judicia 
enim  reddita  si  forte  rescindi  necesse  sit,  saltern  sepe- 
liuntor  cum  honore. 

Aphorismus  XCVI. 

Ut  curia?  de  jurisdictione  digladientur  et  confli- 
ctentur,  humanum  quiddam  est ;  eoque  magis,  quod 
per  ineptam  quandam  sententiam  (quod  boni  et  stre- 
nui  sit  judicis,  ampliare  jurisdictionem  curia?)  alatur 
plane  ista  intemperies,  et  calcar  addatur,  ubi  fraeno 
opus  est.  Ut  vero,  ex  hac  animorum  contentione, 
curiae,  judicia  utrobique  reddita  (qua?  nil  ad  jurisdi- 
ctionem pertinent)  libenter  rescindant,  intolerabile  ma- 
lum, et  a  regibus,  aut  senatu,  aut  politia,  plane  vindi- 
candum.  Pessimi  enim  exempli  res  est,  ut  curiae,  quae 
pacem  subditis  praestant,  inter  se  duella  exerceant. 

Aphorismus  XCVII. 

Non  facilis  esto  aut  proclivis  ad  judicia  rescindenda 
aditus  per  appellationes,  aut  impetitiones  de  errore, 
aut  revisus,  et  similia.  Receptum  apud  nonnullos 
est,  ut  lis  trahatur  ad  forum  superius,  tanquam  res 
integra;  judicio  inde  dato  seposito,  et  plane  suspense 
Apud  alios  vero,  ut  judicium  ipsum  maneat  in  suo 
vigore,  sed  executio  ejus  tantum  cesset.  Neutrum 
placet,  nisi  curiae,  in  quibus  judicium  redditum  sit, 
fuerint  humiles,  et  inferioris  ordinis  :  sed  potius,  ut  et 
judicium stet,  et  procedat  ejus  executio  ;  modo  cautio 

detur  a  defendente  de  damnis  et  expensis,  si  judicium 
fuerit  rescissum. 

Atque  hie  titulus  de  certitudine  legum,  ad  exem- 

plum  digesti  reliqui  (quod  meditamur)  sufficiet.     Jam 

vero  doctrinam  civilem  (quatenus  earn  nobis  tractare 

visum  est)  conclusimus ;  atque  una  cum  ea  philoso- 

phiam   humanam  :  sicut  etiam  cum  philosophia  hu- 

mana  philosophiam  in  genere.     Tandem  igitur  pau- 

lulum  respirantes,  atque  ad  ea,  quae  praetervecti  sumus, 

oculos  retroflectentes,  hunc  tractatum  nostrum  non 

absimilem  esse  censemus  sonis  illis  et  praeludiis,  qua? 

praetentant  musici,  dum  fides  ad  modulationem  con- 

cinnant :  quae  ipsa  quidem  auribus  ingratum  quiddam 

et  asperum  exhibeut ;  at  in  causa  sunt,  ut  quae  sequun- 

tur  omnia  sint  suaviora :  sic  nimirum  nos  in  animum 

induximus,  ut  in  cithara  musarum  concinnanda,  et  ad 

harmoniam  veram  redigenda,  operant  navaremus,  quo 

ab  aliis  postea  pulsentur  chordae,  meliore  digito  aut 

plectro.     Sane,  cum  nobis  ante  oculos   proponamus 

temporum  horum  statum,  in  quibus  literae  jam  tertio 

ad  mortales   videntur  rediisse :  et  una  diligenter  in- 

tueamur  quam  variis  jam  nos  inviserint  instructae  prae- 

sidiis  et  auxiliis  :  qualia  sunt,  ingeniorum  nostri  tem- 

poris  complurium  acumen  et  sublimitas ;  eximia  ilia 

monumenta  scriptorum  veterum,  quae  veluti  tot  faces 

nobis  praelucent ;  ars  typographica,  libros  cujuscunque 

fortunae  hominibus  larga  manu   suppeditans ;  oceani 

sinus  laxati,  et  orbis  ex  omni  parte  peragratus,  unde 

experimenta  plurima  priscis  ignota  comparuerunt,  et 

ingens  accessit  naturalihistoriae  cumulus;  otium,  quo 

ingenia  optima  in  regnis  et  provinces  Europae  ubique 

abundant,  cum  negotiis  minus  his  in  locis  implicentur 

homines,  quam  aut  Graeci,  propter  populares  status, 

aut  propter  ditionum  amplitudinem  Romani  solebant; 

pax,    qua   fruitur   hoc  tempore  Britannia,    Hispania, 

Italia,  etiam  nunc  Gallia,  et  alias  regiones  non  paucae ; 

consumptio  et  exinanitio  omnium,  quae  videntur  ex- 

cogitari  aut  dici  posse  circa  controversias  religionis, 

quae  tot  ingenia  jam  diu  diverterunt  a  caeterarum  arti- 

um  studiis  ;  summa  et  excellens  majestatis  tuae  erudi- 

tio,  cui  (tanquam  Phcenici  volucres)  aggregant  se  un- 

dique  ingenia ;  proprietas  denique  ilia  inseparabilis, 

qua?  tempus  ipsum  sequitur,  ut  veritatem  indies  par- 

turiat ;  haec  (inquam)  cum  cogitanms,  non  possumus 

non  in  earn  spern  animum   erigere,  ut  existimemus, 

tertiam  hanc  literarum  periodum  duas  illas  priores, 

apud  Grascos  et  Romanos,  longo  intervallo  superatu- 

ram  ;  modo  saltern  homines,  et  vires  suas  atque  defe- 

ctus  etiam  virium  suarum  probe  et  prudenter  nosse 

velint;  atque  alii  ab  aliis   inventionis  lampada,  non 

contradictionis  torres  accipiant,  atque  inquisitionem 

veritatis  pro  incepto  nobili,  non  pro  delectamento  aut 

ornamento  putent :  atque  opes  ac  magnificentiam  im- 

pendant  in  res  solidas  et  eximias,  non  in  pervulgatas 

et  obvias.     Ad  labores  meos  quod  attinet,  si  cui  libeat 

in   eorum    reprehepsione,   aut  sibi,  aut  aliis  placere, 

veterem  certe  et  ultimae  patientiae  petitionem  exhibe- 

bunt  illi :    Verbera,  sed  audi.     Reprehendant  homines, 

quantum  libuerit,  modo  attendant  et  perpendant,  quae 

dicuntur.     Appellatio  sane  legitima  fueri*  (licet  res 

fortasse  minus  ea  indigebit)  si  a  primis  cogitationibus 

hominum  ad  secundas  provocetur,  et  ab  aevo  prassenti 

ad  posteros.     Veniamus  nunc  ad  earn  scientiam,  qua 

caruerunt  duae  illse  priscae  temporum  periodi  (neque 

enim  tanta  illis  felicitas  concessa  est)  sacram  d  co  et 

divinitus  inspiratam  theologiam,  cunctorum  laborum 

ac  peregrinationum  humanarum  sabbatum  ac  portum 

nobilissimum. 

Partitiones  Theologice  Inspiratce  omittuntur :  Tanlum 
Adit  us  Jit  ad  desiderata  tria:  Doctrinam  de  legiti- 
mo  TJsu  rationis  Humana  in  Divinis;  Doctrinam  de 
Gradibus  Unitatis  in  Civitate  Dei;  et  emanationes 
Scripturarum. 

Jam  vero  (rex  op  time)  cum  carina  parva,  qualis  no- 
stra esse  potuit,  universum  ambitum,  tarn  veteris  quam 
novi  orbis,  scientiarum  circumnavigaverit  (quam  se- 
cundi,  ventis  et  cursu,  posterorum  sit  judicium)  quid 
superest,  nisi  ut  vota,  tandem  perfuncti,  persolvamus? 
At  restat  adhuc  theologia  sacra,  sive  inspirata.  Ve- 
runtamen  si  earn  tractare  pergamus,  exeundum  nobis 
foret  e  navicula  rationis  humanse,  et  transeundum  in 
Ecclesia)  navein,  quae  sola  acu  nautica  divina  pollet 

ad  cursum  recte  dirigendum.  Neque  enim  sufficient 
amplius  stellae  philosophise,  quae  hactenus  praecipue 
nobis  affulsernnt :  itaque  par  foret,  silentium  quoque 
in  hac  re  colere.  Quamobrem  partitiones  legitimas 
circa  earn  omittemus  ;  pauca  tanien,  pro  tenuitate 
nostra,  etiam  in  hanc  conferemus,  loco  votorum.  Id 
eo  magis  facimus,  quia  in  corpore  theologiae  nullara 
prorsus  regionem,  aut  tractura  plane  desertum  aut, 
incultum  invenimus  :  tanta  fuit  homiuum  diligentia  in 
seminandis,  auttritico,  aut  zizaniis. 

Tres  igitur  proponemus  theologiae  appendices,  quae 
non  de  materia  per  theologiam  informata,  aut  infor- 
manda,  sed  tantummodo  de  modo  informationis  tra- 
ctent.  Neque  tamen  circa  eos  tractatus  (ut  in  reliquis 
consuevimus)  vel  exempla  subjungemus,  vel  praecepta 
dabimus.  Id  theologis  relinquemus :  sunt  enim  ilia 
(ut  diximus)  instar  votorum  tantum. 

1.  Praerogativa  Dei  totum  hominem  complectitur ; 
nee  minus  ad  rationem,  quam  ad  voluntatem  huma- 
nam,  extenditur :  ut  homo  scilicet  in  universum  se 
abneget,  et  accedat  Deo.  Quare,  sicut  legi  divinae 
obedire  tenemur,  licet  reluctetur  voluntas  ;  ita  et  ver- 
bo  Dei  fidem  habere,  licet  reluctetur  ratio.  Etenim, 
si  ea  duntaxat  credamus,  quae  sunt  rationi  nostrae 
consentanea,  rebus  assentimur,  non  auctori ;  quod 
etiam  sus'pectae  fidei  testibus  praestare  solemus.  At 
fides  ilia,  quae  Abrahamo  imputabatur  ad  justitiam,  de 
hujusmodi  re  extitit,  quam  irrisui  habebat  Sarah  :  quae 
in  hac  parte  imago  quaedam  erat  rationis  naturalis. 
Quanto  igitur  mysterium  aliquod  divinum  fuerit  magis 
absonum  et  incredibiie;  tanto  plus  in  credendo  exhi- 
betur  honoris  Deo,  et  fit  victoria  fidei  nobilior.  Etiam 
et  peccatores,  quo  magis  conscientia  sua  gravantur, 
et  nihilominus  fidem  de  salute  sua  in  Dei  misericordia 
collocant,  eo  Deum  inajore  afficiunt  honore :  omnis 
autem  desperado  Deo  pro  contumelia  est.  Quin- 
etiam,  si  attente  rem  perpendamus,  dignius  quiddam 
est  credere,  quam  scire,  qualiter  nunc  scimus.  In 
scientia  enim  mens  humana  patitur  a  sensu,  qui  a 
rebus  materiatis  resilit;  in  fide  autem  anima  patitur  ah 

anima,  quae  est  ageus  dignius.  Aliter  sc  res  habet  in 
statu  glorias:  tunc  siquidem  cessabit  fides,  atque  cog- 
noscemus,  sicut  et  cogniti  sumus. 

Concludamus  igitur  theologiam  sacram  ex  verbo  et 
oraculis  Dei,  non  ex  lumine  naturae  aut  rationis  dicta- 
mine,  hauriri  debere.  Scriptum  est  enim,  Cceli  enar- 
rant  gloriam  Dei:  at  nusquam  scriptum  invenitur, 
Cceli  enarrant  voluntatem  Dei.  De  ilia  pronunciatur, 
Ad  legem  et  testimonia,  si  nonfecerint  secundum  verbum 
istud,  etc.  Neque  hoc  tenet  tantum  in  grandibus  illis 
mysteriis,  de  Deitate,  creatione,  redemptione,  verum 
pertinet  etiam  ad  interpretationem  perfectiorem  legis 
moral  is;  Diligite  inimicos  vestros,  benefacite  his,  qui 
oderunt  vos,  etc.  Ut  sitis  jilii  Patris  vestri,  qui  in, 
ccelis  est,  qui  pluit  super  justos  et  injustos.  Quae  certe 
verba  plausum  ilium  merentur :  Nee  vox  hominem 
sonat.  Siquidem  vox  est,  quae  lumen  naturae  superat. 
Quinetiam  videmus  poetas  ethnicos,  praesertim  cum 
pathetice  loquantur,  expostulare  non  raro  cum  legibus 
et  doctrinis  moralibus  (quae  tamen  legibus  divinis 
multo  sunt  indulgentiores  et  solutiores)  ac  si  naturae 
libertati  cum  malignitate  quadam  repugnent: 

■Et  quod  natura  remittit, 


Invidajura  negant. 

Jta  Dendamis  Indus  ad  Alexandri  nuntios :  Se  inau- 
disse  quidem  aliquid  de  nomine  Pythagora,  et  aliorum 
sapientum  e  Grcecia ;  et  credere  illos  fuisse  viros  mag- 
nos ;  vitio  tamen  Mo  laborasse,  quod  scilicet  nimia  in 
reverentia  et  veneratione  habuissent  rem  quampiamfan- 
tasticam,  quam  legem  et  morem  vocitabant.  Quare, 
nee  illud  dubitandum,  rnagnam  partem  legis  moralis 
sublimiorem  esse,  quam  quo  lumen  naturae  ascendere 
possit.  Veruntamen  quod  dicitur,  habere  homines, 
etiam  ex  lumine  et  lege  naturae,  notiones  nonnullas 
virtutis,  vitii,  justitiae,  injuriae,  boni,  mali;  id  verissi- 
mum  est.  Notandum  tamen  lumen  naturae  duplici 
significations  accipi :  Primo,  quatenus  oritur  ex  sensu, 
inductione,  ratione,  argumentis,  secundum  leges  cceli 

ac  terrae :  secundo,  quatenus  animae  humanae  interno 
affulget  instinctu,  secundum  legem  conscientiae ;  quae 
scintilla  quaedam  est,  et  tanquam  reliquiae  pristinae  et 
primitive  puritatis.  In  quo  posteriore  sensu  praecipue 
particeps  est  anima  lucis  nonnulke,  ad  perfectionem 
intuendam  et  discernendam  legis  moralis  ;  quae-tamen 
lux  non  prorsus  clara  sit,  sed  ejusmodi,  ut  potius  vitia 
quadamtenus  redarguat,  quam  de  officiis  plene  in- 
formet.  Quare  religio,  sive  mysleria  spectes  sive mores, 
pendet  ex  revelatione  divina. 

Attamen  usus  rationis  humanae  in  spiritualibus  mul- 
tiplex sane  existit,  ac  late  admodum  patet.  Neque 
enim  sine  causa  est,  quod  Apostolus  religionem  appel- 
laverit  rationalem  cultum  Dei.  Recordetur  quis  cere- 
monias  et  typos  veteris  legis  :  fnerunt  illae  rationales 
et  significativae,  longe  discrepautes  a  ceremoniis  idolo- 
latriae  et  niagiae,  quae  tanquam  surdae  et  mutae  erant, 
nihil  docentes  plerunque,  imo  ne  innuentes  quidem. 
Praecipue  Christiana  fides,  ut  in  omnibus,  sic  in  hoc 
ip«o  eminet,  quod  auream  servet  mediocritatem  circa 
usum  rationis  et  disputationis  (quae  rationis  proles  est) 
inter  leges  ethnicorum  et  AJahometi,  quae  extrema 
sectantur.  Religio  siquidem  ethnicorum  fidei  aut 
confessionis  constantis  nihil  habebat ;  contra  in  reli- 
gione  Mahometi  oranis  disputatio  interdicta  est;  ita 
ut  altera  erroris  vagi  et  multiplicis;  altera  vafrae  cu- 
jusdam  et  cautae  imposturae,  faciem  prae  se  ferat;  cum 
sancta  fides  Christiana  rationis  usum  et  disputationem 
(sed  secundum  debitos  fines)  et  recipiat,  et  rejiciat. 

Humanae  rationis  usus,  in  rebus  ad  religionem  spe- 
ctantibus,  duplex  est :  alter  in  explicatione  mysterii; 
alter  in  illationibus,  quae  inde  deducuntur  Quod  ad 
mysteriorum  explicationem  attinet,  videmus  non  de- 
dignari  Deum  ad  infirmitatem  captus  nostri  se  demit- 
tere,  mysteria  sua  ita  explicando,  ut  a  nobis  optime 
ea  possint  percipi ;  atque  revelationes  suas  in  rationis 
nostrae  syllepses  et  notiones  veluti  inoculando,  atque 
inspirationes  ad  intellectum  nostrum  aperiendum  sic 
accommodando,  quemadmodum  figura  clavis  aptatur 
figurae  setae.     Qua  tamen  in   parte  nobis  ipsis  deesse 

minime  debemns:  cum  enim  Deus  ipse  opera  rationis 
nostrae  in  illuminationibus  suis  utatnr;  etiam  nos  ean- 
dem  in  omnes  partes  versare  debemus,  quo  magis  ca- 
paces  simus  ad  mysteria  recipienda  et  imbibenda; 
modo  animus  ad  amplitudinem  mysteriorum  pro  mo- 
dulo suo  dilatetur,  non  mysteria  ad  angustias  animi 
constringantur. 

Quantum  vero  ad  illationes;  nosse  debemus,  relin- 
qui  nobis  usiira  rationis  et  ratiocinations  (quoad  my- 
steria) secundarium  queudam  et  respectivum,  non  pri- 
mitivum  et  absolutum.  Postquam  enim  articuli  et 
principia  religionis  jam  in  sedibus  suis  fuerint  locata, 
ita  ut  a  rationis  examine  penitus  eximantur;  turn  de- 
mum  conceditur  ab  illis  illationes  derivare  ac  dedu- 
cere,  secundum  analogiam  ipsorum.  In  rebus  quidem 
naturalibus  hoc  non  tenet.  Nam  et  ipsa  principia  exa- 
mini  subjiciuntur;  per  indnctionem,  inquam,  licet  mi- 
nime per  syllogismum:  atque  eadem  ilia  nullam  ha- 
bent  cum  ratione  repugnantiam,  ut  ab  eodem  fonte, 
turn  primae  propositiones,  turn  mediae,  deducantur. 
Aliter  fit  in  religione;  ubi  et  primae  propositiones 
authypostatae  sunt,  atque  per  se  subsistentes:  et  rur- 
sus,  non  reguntur  ab  ilia  ratione,  quae  propositiones 
consequentes  deducit.  Neque  tamen  hoc  fit  in  reli- 
gione sola,  sed  etiam  in  aliis  scientiis,  tarn  gravioribus 
quam  levioribus,  ubi  scilicet  propositiones  primariae 
piacita  sint,  non  posita:  siquidem  et  in  illis  rationis 
usus  absolutus  esse  non  potest.  Yidemns  enim  in 
ludis,  puta  schaccorum,  aut  similibus,  primas  ludi 
normas  et  leges  mere  positivas  esse  et  ad  placitum  ; 
quas  recipi,  non  in  disputationem  vocari,  prorsus  opor- 
teat :  ut  vero  vincas  et  perite  lusum  instituas,  id  arti- 
ficiosum  est  et  rationale:  eodem  modo  fit.  et  in  legibus 
humanis  ;  in  quibus  haud  paucae  sunt  maximae  (ut  lo- 
quuntur)  hoc  est,  piacita  «mera  juris,  quae  auctoritate 
magis  quam  ratione  nituntur;  neque  in  disceptationem 
veniunt:  quid  vero  sit  justissimum,  non  absolute,  sed 
relative  (hoc  est,  ex  analogia  illarum  maximarum)  id 
demum  rationale  est,  et  latum  disputationi  campum 
praebet.     Talis  igitur  est  secundaria  ill  ratio,  quae  in 

theologia  sacra  locum  habet,  quae  scilicet  fnndata  est 
super  placita  Dei. 

Sicut  vero  ratiouis  human®  in  divinis  usus  est  du- 
plex, ita  et  in  eodem  usu  duplex  excessus.  Alter, 
cum  in  modum  mysterii  curiosius,  quam  par  est,  in- 
quiritur  Alter,  cum  illationibus  aequa  tribuitur  au- 
ctoritas,  ac  principiis  ipsis.  Nam  et  Nicodemi  disci- 
pulus  videri  possit,  qui  pertinacius  quaerat ;  Quomodo 
possit  homo  nosci,  cum  sit  senex  ?  Et  discipulus  Pauli 
neutiquam  censeri  possit,  qui  non  quandoque  in  do- 
ctrinis  suis  inserat,  Ego,  non  dominus:  aut  illud,  Se- 
cundum consilium  meum :  siquidem  illationibus  pleris- 
que  stylus  iste  conveniet.  Itaque  nobis  res  salubris 
videtur  et  imprimis  utilis,  si  tractatus  instituatur  so- 
brius  et  diligens,  qui  de  usu  rationis  humanae  in  theo- 
logicis  utiliter  prqecipiat,  tanquam  divina  quaedam 
dialectica  :  utpote  quae  futura  sit  instar  opiatae  cujus- 
dam  medicinae,  quae  non  modo  speculationum,  quibus 
schola  interdum  lahorat,  inania  consopiat ;  verum 
etiam  controversiarum  furores,  quae  in  Ecclesia  tu- 
multus  cient,  nonnihil  initiget.  Ejusmodi  tractatum 
inter  desiderata  ponimus;  et  Sophronem,  sive  de  le- 
gitimo  usu  rationis  humanae  in  divinis,  nominamus. 

2.  Interest  admodum  pacis  Ecclesiae,  tit  feed  us 
Christianorum,  a  Servatore  praescriptum  in  duobus 
illis  capitibus,  quas  nonnihil  videntur  discrepantia, 
bene  et  clare  explicetur:  quorum  alterum  sic  definit; 
Qui  non  est  nobiscum,  est  contra  nos :  alterum  autem 
sic,  Qui  contra  nos  non  est,  nobiscum  est.  Ex  his  li- 
quido  patet,  esse  nonnullos  articulos,  in  quibus  qui 
dissentit,  extra  fcedus  statuendus  sit:  alios  vero,  in 
quibus  dissentire  liceat,  salvo  fcedere.  Vincula  enim 
communionis  Christianae  ponuntur,  Una  fides,  unum 
baptisma,  etc.  Non  unus  ritus,  una  opinio.  Videmus 
quoque  tunicam  Salvatoris  inconsutilem  extitisse ; 
vestem  autem  Ecclesiae  versicolorem.  Paleae  in  arista 
separandae  sunt  a  frumento ;  at  zizania  in  agro  non 
protinus  evellenda.  Moses,  cumcertantem  reperisset 
iEgyptium  cum  Israelita,  non  dixit,  Curcertatis?  sed 
gladio  evaginato  iEgyptiurn  interfecit :  at  cum  Israeli- 

tas  duos  ceriantes  vidisset,  quamvis  fieri  non  potuit, 
ut  utrique  causa  justa  contingeret,  ita  tamen  eos  allo- 
quitur;  Fratres  estis,  cur  certatis?  His  itaque  per- 
pensis,  magni  videatur  res  et  moraenti  et  usus  esse,  ut 
definiatur,  qualia  sint  ilia,  et  quantae  latitudinis,  quae 
ab  Ecclesiae  corpore  homines  penitus  divellant,  et  a 
communioue  fidelium  eliminent.  Quod  si  quis  putet, 
hoc  jam  pridein  factum  esse,  videat  ille  etiam  atque 
etiam,  quam  sincere  et  moderate.  IUud  interim  veri- 
simile  est,  euro,  qui  pacis  mentionem  fecerit,  repor- 
taturum  responsum  illud  Jehu  ad  nuntium,  (Nunquid 
pax  est,  Jehu  ?)  Quid  tibi  et  pact  ?  Transi  et  sequere 
me.  Cum  non  pax,  sed  partes,  plerisque  cordi  sint. 
Nobis  nihilominus  visum  est  tractatum  de  gradibus 
unitatis  in  civitate  Dei,  ut  salubrem  et  utilem,  inter 
desiderata  reponere. 

3.  Cum  Scripturarum   sacrarum    circa  theologiam 

informandam  tantae  sint  partes,  de  ear  urn  interpreta- 

tione  imprimis  videndum.    Neque  nunc  de  auctoritate 

eas  interpretandi  loquimur,  quae  in  consensu  Ecclesias 

firmatur,  sed  de  modo  interpretandi.     Is  duplex  est: 

methodicus,  et  solutus.    Etenim  latices  isti  divini,  qui 

aquis  illis  ex  puteis  Jacobi  in   infinitum   praestant,  si- 

milibus  fere  hauriuntur  et  exhibentur  modis,  quibus 

aquas  naturales  ex  puteis  solent :    ha?  siquidem,  aut 

sub  primum  haustum  in  cisternas  recipiuntur,  unde 

per  tubos  complures  ad  usum  commode  diduci  pos- 

sunt;  aut  statim  in  vasa  infunduntur,  subinde  prout 

opus  est  utendae.     Atque  modus  ilSe  prior  methodicus 

theologiam   nobis  tandem   peperit  scholasticam  ;   per 

quam  doctrina  theologica  in  artem,  tanquam  in  cister- 

nam,  collectaest;  atque  inde  axiomatum   et  positio- 

num  rivnli  in   omnes  partes   sunt  distributi.     At  in 

interpretandi  modo  soluto  duo  interveniunt  excessus. 

Alter,  ejusmodi  praesupponit  in  Scripturis  perfectio- 

nem,  ut  etiam   omnis  philosophia.ex   earum  fontibus 

peti  debeat;  ac  si  philosophia  alia  quaBvis,  res  profana 

esset  et  ethnica.   Haec  intemperies  in  schola  Paracelsi 

praecipue,  nee  non  apud   alios  invaluit:  initia  autem 

ejus  a   Rabbinis   et   Cabalistis   defluxerunt.     Verum 

istiusmodi  homines  non  id  assequuutur  quod  voiunt: 

neque  enim  honorem,  ut  putant,  Scripturis  deferunt; 
sed  easdem  potius  deprirnunt  et  polluunt.  Ccelum 
enim  materiatum,  et  terrain,  qui  in  verbo  Dei  quaesi- 
verit  (de  quo  dictum  est;  Caelum  et  terra  per transibunt, 
verbum  autem  meum  non  pertransibit)  is  sane  transito- 
ria  inter  aeterna  temere  persequitur.  Quemadmodum 
enim  theologians  in  philosophia  quaerere  perinde  est, 
ac  si  vivos  quaeras  infer  mortuos  :  ita  e  contra  philoso- 
phiam  in  theologia  quaerere  non  aliud  est,  quam 
mortuos  quaerere  inter  vivos.  Alter  autem  interpre- 
tandi  modus  (quem  pro  excessu  statuimus)  videtur 
primo  intuitu  sobrius  et  castus  ;  sed  tamen  et  Scri- 
pturas  ipsas  dedecorat  et  plurimo  Ecclesiam  afficitde- 
trimento.  Is  est  (ut  verbo  dicamus)  qnando  Scripturae 
divinitus  inspiratae  eodem,  quo  scripta  humana,  expli- 
cantur  modo.  Meminisse  autem  oportet,  Deo  Scii- 
pturarum  auctori  duo  ilia  patere,  quae  huinana  ingenia 
fugiunt:  secreta  nimirum  cordis,  et  successiones  tem- 
poris.  Quamobrein,  cum  Scripturarum  dictamina  ta- 
lia  sint,  ut  ad  cor  scribantur,  et  omnium  seculorum 
vicissitudines  complectantur;  cum  aeterna  et  eerta 
praescientia  omnium  haeresium,  contradictionum,  et 
status  Ecclesiae  varii  et  mutabilis,  turn  in  communi, 
turn  in  electis  singulis;  interpretandae  non  sunt  so- 
luinmodo  secundum  latitudinem  et  obvium  sensum 
loci ;  aut  respiciendo  ad  occasionem,  ex  qua  verba 
erant  prolata ;  aut  praecise  ex  contextu  verborum 
praecedentium  et  sequentium  ;  aut  contemplando  sco- 
pum  dicti  principalem;  sed  sic,  ut  intelligamus  com- 
plecti  eas,  non  solum  totaliter  aut  collective,  sed  di- 
stributive, etiam  in  ciausulis  et  vocabulis  singulis, 
innumeros  doctrinas  rivulos  et  venas,  ad  Ecclesiae 
singulas  partes,  et  animas  (idelium,  irrigandas.  Egre- 
gie  enim  observatum  est,  quod  responsa  Salvatoris 
nostri,  ad  qusestiones  non  paucas  ex  iis,  quae  propo- 
nebantur,  non  videntur  ad  rem,  sed  quasi  impertinen- 
tia.  Cujus  rei  causa  duplex  est:  altera,  quod  cum 
cogitationes  eoruin,  qui  interrogabant,  non  ex  verbis, 
ut  nos  homines  soleuius,  sed  immediate  et  ex  sese 
cognovisset,  ad  cogitationes  eorum,  non  ad  verba 
respondil :  altera,  quod  non  ad  eos  solum  locutus  est, 

qui  tunc  aderant,  sed  ad  nos  etiam,  qui  vivimus,  et 
ad  omnis  gevi  ac  loci  homines,  quibus  evangelium 
fuerit  praedicandum  :  quod  etiam  in  aliis  Scripturae 
Jocis  obtinet. 

His  itaque  praelibatis,  veniamus  ad  tractatum  eum, 
quern  desiderari  statuimus.  Inveniuntnr  profecto  in- 
ter scripta  theologica,  libri  controversiarum  nimio 
plures;  theologiae  ejus,  quam  diximus  positivam, 
rnassa  ingens  :  loci  communes;  tractatus  speciales  ; 
casus  conscientiae ;  conciones  et  homiliae  ;  denique 
prolixi  plurimi  in  libros  Scripturarum  commentarii. 
Quod  desideramus  autem  est  hujusmodi :  collectio 
scilicet  succincta,  sana,  et  cum  judicio,  annotationum 
et  observationum  super  textus  Scripturae  particulares; 
neutiquam  in  locos  communes  excurrendo,  aut  con- 
troversias  persequendo,  aut  in  artis  method  um  eas  re- 
digendo,  sed  quae  plane  sparsae  sint  et  nativae.  Res 
certein  concionibus  doctioribus  se  quandoque  osten- 
dens,  quae  ut  plurimum  uon  perennant;  sed  quae  in 
libros  adhuc  non  coaluit,  qui  ad  posteros  transeant. 
Certe,  quemadmodum  vina,  quae  sub  primam  calca- 
tionem  molliter  defluunt,  sunt  suaviora,  quam  quae  a 
torculari  exprimuntur;  quoniam  haec  ex  acino  et  cute 
uvae  aliquid  sapiant  :  similiter  salubres  admodum  ac 
suaves  sunt  doctrinaer  quae  ex  Scripturis  leniter  ex- 
pressis  emanant,  nee  ad  controversias  aut  locos  com- 
munes trahuntur.  Hujusmodi  tractatum  emanationes 
Scripturarum  nominabimus. 

Jam  itaque  mihi  videor  confecisse  globum  exi- 
guum  orbis  intellectualis,  quam  potui  fidelissime; 
una  cum  designatione  et  descriptione  earuin  partium, 
quas  industria  et  laboribus  hominum,  aut  non  con- 
stanter  occupatas,  aut  non  satis  excultas,  invenio. 
Quo  in  opere,  sicubi  a  sententia  veterum  recesse- 
rim,  intelligatur  hoc  factum  esse  ariimo  proficiendi 
in  melius,  non  innovandi,  aut  migrandi  in  aliud. 
Neque  enim  mihimetipsi,  aut  argumento,  quod  in  ma- 
nibus  habeo,  constare  potui,  nisi  plane  decretum  mihi 
fuisset  aliorum  inventis,  quantum  in  me  fuerit,  addere, 

cum  tamen  non  minus  optaverim,  etiam  inventa  mea 
ab  aliis  in  posterum  superari.  Quam  autem  in  hac  re 
aequus  fuerim,  vel  ex  hoc  apparet ;  quod  opiniones 
meas  proposuerim  ubique  nudas  et  inermes,  neque 
alienae  libertati,  per  confutationes  pugnaces,  praeju- 
dicare  contenderim.  Nam  in  iis,  quae  recte  a  me 
posita  sunt,  subest  spes  id  futurum,  ut  si  in  prima 
lectione  emergat  scrupulus  aut  objectio,  at  in  lectione 
iterata  responsum  se  ultro  sit  exhibiturum  :  in  iis 
vero,  in  quibus  mihi  errare  contigit,  certus  sum  nul- 
lam  a  me  illatam  esse  vim  \eritati,  per  argumenta 
contentiosa  ;  quorum  ea  fere  est  natura,  ut  erroribus 
auctoritatem  concilient,  recte  inventis  derogent.  Si- 
quidem  ex  dubitatione  error  honorem  acquirit ;  Veri- 
tas patitur  repulsam.  Interim  in  mentem  mihi  venit 
responsum  illud-  Themistoclis,  qui,  cum  ex  oppido 
parvo  legatus  quidam  magna  nonnulla  perorasset,  ho- 
minem  perstrinxit;  Amice,  verba  tua  civitatem  desi- 
derant.  Certe  objici  mihi  rectissime  posse  existimo, 
quod  verba  mea  seculum  desiderent ;  seculum  forte 
integrum  ad  probandum ;  complura  autem  secula  ad 
perficiendum.  Attamen,  quoniam  etiam  res  quaeque 
maxime  initiis  suis  debentur,  mihi  satis  fuerit,  sevisse 
posteris  et  Deo  immortali :  cujus  Numen  supplex  pre- 
cor,  per  Filium  suum  et  Servatorem  nostrum,  ut  has, 
et  hisce  similes,  intellectus  humani  victimas,  religione, 
tanquam  sale,  respersas,  et  gloriae  suae  immolatas,  pro- 
pitius  accipere  dignetur. 


NOVUS  ORBIS  SCIENTIARUM, 

SIVE 

DESIDERATA. 


Lib.  II. 
Errores  naturae,  sive  historia  praeter-generationuni. 
Vincula  naturae,  sive  historia  mechanica. 
Historia  inductiva,  sive  historia  naturalis  in  ordine  ad 

condendam  philosophiam. 
Oculus  Polyphemi,  sive  historia  literarum. 
Historia  ad  prophetias. 
Philosophia  secundum  parabolas  antiquas. 

Lib.  III. 
Philosophia  prima,  sive  de  axiomatibus  scientiarum 

communibus. 
Astronomia  viva. 
Astrologia  sana. 

Continuatio  problematum  naturalium. 
Placita  antiquorum  philosophorum. 
Pars  metaphysicae  de  formis  rerum. 
Magia  naturalis,  sive  deductio  formarum  ad  opera. 
Inventarium  opum  humanarum. 
Catalogus  polychrestorum.  , 

Lib.  IV 
Triumphi  hominis,   sive  de  summitatibus  naturae  hu- 
manae. 

Physiognomia  corporis  in  motu. 

Narrationes  medicinales. 

Anatomia  comparata. 

De  curatione  morborum  habitorum  pro  insanabilibus. 

De  euthanasia  exteriore. 

De  medicinis  authenticis. 

Imitatio  thermarum  naturalium. 

Filum  medicinale. 

De  prolongando  curriculo  vitae. 

De  substantia  animae  sensibilis. 


